
David Madsen 


Literatūros kritikai apie 
„Slaptuosius neūžaugos gnostiko užrašus 


Inkvizicija, religinės sektos ir orgijos Renesanso laikų Italijoje — 
neatsiejama šios istorinės išdaigos siužeto dalis, o pagrindinis romano 
pasakotojas — neūžauga, tapęs popiežiaus patikėtiniu — neleidžia 
atsikvėpti iki pat paskutinio puslapio. 


Sophie Ratcliffe, The Times 


Sis D. Madseno romanas neabejotinai yra išdykėliškas žaidimas, tačiau 
jis spinduliuoja išties nepaprastą erudiciją. Autoriaus vaizduojama 
Renesanso epocha primena sodrų ir kupiną purvo groteską. 


Phil Baker, The Sunday Times 


Romanas „Slaptieji neūžaugos gnostiko užrašai “, pirmą kartą išleistas 
1995 m., iškart pakerėjo skaitytojų vaizduotę ir šiandien jau laikomas 
šiuolaikinės literatūros klasika. 


Giles Foden, The Guardian 


Ši knyga siūlo neužmirštamą išvyką į Renesanso Italiją. Išvyką, kuri 
prasideda skurdžiame Trasteverės kvartale, tęsiasi išsigimėlių cirke, o 
baigiasi didingose Vatikano menėse. Kiekvieno šio romano veikėjo — 
tikro ar išgalvoto — charakteris nutapytas itin pikantiškai ir kandžiai. 
O kur dar autoriaus gebėjimas balansuoti tarp širdį draskančios 
tragedijos ir aštraus sąmojo! Be to, nepamirškime sekso, smurto, 
religijos ir meno. Itin įtikimas ir nepakartojamas kūrinys. 

Eugene Byrne, Venue 


Madseno istorija apie Pepę, kuris tapo popiežiaus kompanionu ir 
buvo priverstas rinktis šeimininką ar tikėjimą, atskleidžia autoriaus 
erudiciją ir tikrą pasakotojo talentą. 

Erica Wagner, The Times 


Tai negailestinga, o kartais net gąsdinanti knyga. Ji kur kas gilesnė ir 
paslaptingesnė nei atrodo iš pirmo žvilgsnio. Kandi pseudoistorinė 
proza, prilygstanti Patricko Sūskindo romanui „Kvepalai. 


Suzi Feay, The Independent on Sunday 

A Michele, Cuor' Addorato Mio* 


Spirto ben nato, in cui si specchia e vede 
Nelle tue membra oneste e care 
Ouante natura e'l ciel tra no' puo fare, 
Ouand' a null' altra suo bell'opra cede: 
Spirto leggiadro, in cui si spera e crede 
Dentro, come di fuor nel viso appare, 
Amor, pieta, mercė cose si rare..... 
Che ma'furn'" in belta con tanta fede: 
L'Amor mi prende, e la belta mi lega; 
la pieta, la mercė con dolci sguardi 
Ferma speranz' al cor par che ne doni. 
Oual uso o gual governo al mondo niega 
Oual crudelta per tempo, o gual piū tardi, 
Ca si bel viso morte non perdoni? 


(Michelangelo: Sonetto XXIV) 


* Mikelei, mano širdies bičiuliui 


Širdie kilnioji! Tu dieviškojo kūno atspindys! 
Kiek lėmė tau dangus ir kiek gamta tau skyrė 
Visas galias sutverti grožį tyrą. 

Tu - tobulumo reto pavyzdys. 

Širdie geroji! Veide tavam viltingai švyti 
Taip retos tarp žmonių dorybės: 
Gailestingumas, meilė ir kantrybė — 

Jų grožyje beširdžiam nematyti. 
Grandinėm grožio surakintas 
Aš meilės kalinys esu išties, 

Viltim, svajonėm apsvaigintas. 

Bet kur yra įstatymai lemties, 

Kad tobulybę dievišką apgintų, 

O grožį išvaduotų nuo mirties? 


(Mikelandželas, XXIV sonetas, vertė J. J. Meiglaitė) 


PRATARMĖ 


Manau, kad nebūtina tiksliai aiškinti, kaip šie užrašai pateko į 
mano rankas; pakanka pasakyti, jog esu gerai žinomas akademiniuose 
sluoksniuose, tačiau turiu ir asmeninių pajamų. 

Vis dėlto vieną dalyką būtina paminėti: versdamas šį tekstą, susi- 
dūriau su labai savitais sunkumais. Stengiausi juos įveikti vartoda- 
mas dabartinę — ir todėl prieinamą — kalbą; pavyzdžiui, dauguma 
šešioliktojo ir septynioliktojo amžiaus italų kalbos posakių, kuriuos 
vartoja Pepė, yra iš esmės neišverčiami. Todėl leidau sau pakeisti 
juos šiuolaikiniais atitikmenimis. Ypač to prireikė verčiant vulga- 
rius keiksmažodžius. Kai Pepė vartoja kalambūrus ar dviprasmybes, 
pasirinkau tą patį praktinį metodą: ten, kur įmanoma išversti, sten- 
giausi nenukrypti nuo originalaus teksto, o kur ne - tenkinausi pa- 
kaitalais. Taip mėginau išlaikyti bendrąją užrašų dvasią, kuri apskri- 
tai yra šiek tiek gašli ir geidulinga. 

Kelios teksto dalys (dainos, eilėraščiai ar citatos) pateiktos ir 
originalo kalba. Pavyzdžiui, paties Pepės sukurta dainelė, Ulnicho 
fon Huteno tulžingas politinis pamfletas ir nuotrupos iš asmeninių 
laiškų. Pamaniau, kad būtų apmaudu netekti unikalaus jų „skonio“. 
Tegul žmogus ir nemoka italų kalbos, jis vis tiek pajus spinduliuo- 
jantį Ne! Mio Cuore! grožį. Kad ir kaip ten būtų, anot mūsų mažojo 
draugužio, — visi vertimai yra vienokios ar kitokios interpretacijos. 

Pepė užrašė gnostikų liturgijų fragmentus senąja graikų kalba, 
tačiau pamaniau, kad šiame atsiminimų leidime juos reikėtų pateikti 
išverstus. Tai ir buvo padaryta. Tiesą sakant, skaitytojui nederėtų dėl 
to pernelyg sielotis — tie tekstai yra sunkiai suvokiami bet kokia kal- 
ba. Beveik nėra abejonių, kad Pepė buvo visiškai ir atvirai atsidavęs 
gnostikų mokymui. Tačiau net jis šioje savotiškoje apologia pro phi- 
losophia sua“ pripažįsta, jog dauguma užrašytų dalykų (ypač išgal- 
voti nuostabūs titulai ir absurdiški pagarbinimai) tėra mėginimas 1š- 
reikšti žodžiais tai, kas neišreiškiama. Visiems, kurie norėtų daugiau 


' Mano širdyje (it.). 
* Ginamoji kalba apie savo filosofiją (lot). 


žinoti apie istorinę gnostikų apeigų ir liturgijų raidą, nuoširdžiai re- 
komenduoju profesoriaus Tomaszo Vinkary'o žymųjį veikalą Valen- 
tino sakramentas gnostikų mitų apie pasaulio sukūrimą šviesoje. Ne- 
seniai pasirodė naujas šios knygos leidimas, kurį parengė Berlyno 
leidykla „Verlag Otto Schneider“ drauge su Londono kompanija 
„Schneider-Hakim Publications“. 

Norėčiau padėkoti daugybei žmonių už jų pagalbą rengiant kny- 
gą. Tačiau ypač norėčiau paminėti šiuos asmenis: poną Heinrichą 
Arve, kuris suteikė neįkainojamos informacijos apie seksualines per- 
versijas Renesanso laikų Italijoje, monsinjorą Marcello Ciapplino — 
už pagalbą aiškinant tas originalo vietas, kur aprašomi karo ir politi- 
kos istorijos dalykai, 1r daktarę Patrizią Cezanno, kuri nutapė Pepės 
portretą pagal tai, ką apie savo išvaizdą jis rašo atsiminimuose (da- 
bar tas paveikslas kabo ant sienos mano bibliotekoje). 

Neabejoju, skaitytojui bus įdomu sužinoti, kad Džiuzepė Ama- 
donelis mirė 1523 metais rugpjūčio 6 dieną, per Atsimainymo šven- 
tę, vakarinių pamaldų metu. Jos vyko Šventosios Marijos bažnyčio- 
je Trasteverėje, Romos priemiestyje. Tikroji mirties priežastis neži- 
noma. 


David Madsen 
Londonas, Kopenhaga, Roma 


INCIPIT PRIMA PARS* 


1518-iej1 


Clementissime Domine, cuius inenarrabilis est virtus** 

Šįryt Jo Šventenybė iškvietė mane, kad balsu paskaityčiau iš 
šv. Augustino! raštų, kol daktaras gleizos jo pūliuojančią subinę gy- 
domaisiais tepaliukais. Vienas tų marmalų dvokė ypač bjauriai. Ma- 
tyt, buvo pagamintas iš skaisčios mergelės šlapimo (įdomu, kur Ro- 
moje jie rado skaistuolę?) ir retos žolės, kurią savo asmeninėje hortus 
siccus* laikė vyriausiasis popiežiaus gydytojas, žydelis Bonė de La- 
tas*. Antra vertus, pūlingų spuogų ir šlapiuojančių žaizdų, dengiančių 
apžėlusį Jo Šventenybės pasturgalį, smarvė kėlė ne mažesnį šleikštu- 
lį. (Visi lyg susitarę šį atstumiantį negalavimą vadina „fistulėmis“,; 
tačiau manęs tikrai nevaržo padorumo pančiai, todėl rašau taip, kaip 
yra.). Alba“ pakelta iki klubų, o apatinės kelnės nutrauktos ant kulkš- 
nių. Galingiausias pasaulio žmogus gulėjo savo lovoje it koks vyru- 
kas iš gatvės ir laukė, kada bus atsakančiai iškruštas. 

Tiesą sakant, daugybė vyrų jį krušo. Šitaip ir atsirado subinės li- 
gos. Jo Šventenybei visuomet patiko moters vaidmuo, patiko kaskart 
daužytis ir spiegti jauno raumenų kalno glėbyje. Tarsi būtų nuotaka, 
kuri mylisi pirmą kartą. Tik nemanykit, kad turiu kažkokių asmeninių 
prieštaravimų dėl tokio elgesio. Galų gale Leonas - popiežius. Jis gali 
daryti, ką panorėjęs. Svarbiausia, kad nesumanytų viešai skelbti, jog 
Dievas - musulmonas. Neslėpsiu, manau, jog esu pakantus. Juk labai 
nesunku žiūrėti pro pirštus į žmogaus silpnybes ir ydas toje veiklos 
srityje, kuri vis tiek neįdomi. Net jeigu būtų įdomi, tai įsivaizduoju, 


* Prasideda pirmoji dalis (Tot.). 

** Gailestingiausiasis Viešpatie, kurio dorybė yra nenusakoma. (lot.). 

' Aurelijus Augustinas (Augustinus, 345—430) - vienas iš keturių didžiųjų Vakarų 
Bažnyčios mokytojų, įtakingiausių krikščionybės teologų. Nuo 396 m. —- Hipono 
vyskupas. 

2 Sausasis sodas (lot.); čia - džiovintų augalų kolekcija. 

* Bonė de Latas - garsus XIV a. pab. ir XVI a. pr. gydytojas bei astrologas, tarnavęs 
popiežiui Aleksandrui VI, vėliau - Leonui X. Buvo žydų bendruomenės rabinas. 

* Katalikų kunigo liturginis drabužis, perjuostas balta virvele; rankogaliai ir rūbo 
apačia puošti mezginiais arba siuviniais. 

kad tektų ieškoti asmens, turinčio išties ypatingą ydą, t.y. jaučiančio 
bent menką kūnišką potraukį kuprotam nykštukui, nes toks ir esu. 

Iš čia atsirado ir manųjų atsiminimų pavadinimas: Slaptieji 
neiižaugos gnostiko užrašai. Manau, jis puikus. Nes visiškai teisin- 
gas: aš esu neūžauga gnostikas, 0 čia —- mano užrašai. Atrodo, jog šiais 
laikais pardavinėjama daug knygų ir rankraščių, kurių pavadinimai 
labai apgaulingi: pavyzdžiui, Tikras pasakojimas apie slaptus vienuo- 
lio malonumus ar Išsamus graikų meilės praktinis žinynas. Abi šias 
knygas mačiau asmeninėje Jo Šventenybės bibliotekoje. Turiu pareikšti, 
Jog nei viena jų nei tikra, nei išsami. Tačiau noriu patikinti, kad skai- 
tydami šį mano veikalą tikrai neapsiriksite. Visi ir taip mato, jog esu 
nykštukas. Bet polinkis į gnosticizmą — mano mažoji paslaptis... kaip 
ir priklausymas tam tikrai bendruomenei. Mūsų yra daugiau - gnosti- 
kų, o ne nykštukų, suprantama. Išsamiau apie bendruomenę papasa- 
kosiu šiek tiek vėliau. 

Šiaip Jo Šventenybė Leonas X, Romos popiežius, Kristaus vieti- 
ninkas Žemėje, Vakarų patriarchas, Apaštalų kunigaikščio įpėdinis, 
Švento Petro raktų sergėtojas ir Dievo tarnų parankinis nekviečia ma- 
nęs skaityti, kai jam tepa pasturgalį skaistuolės šlapimo ir retų žolių 
mišiniu. Priešingai, jis užsidaro vienas su savo gydytoju. Ir nesunku 
suprasti, kodėl. Taigi labai nustebau sulaukęs kvietimo, tačiau gerai 
pagalvojęs apie pastarųjų dienų įvykius, supratau, kad Leonas ner- 
mauja dėl naujausių Žinių iš Vokietijos. Ten piktas vienuolis Liuteris 
jau kuris laikas drumsčia vandenį. Jis garsiai priekaištauja dėl popie- 
žiaus dvaro korupcijos. Matyt, Jo Šventenybė tikisi, jog Kartaginos 
vyskupo pompastiški sapaliojimai, kupini neapykantos žmonėms, pa- 
dės nukreipti mintis. Atvirai kalbant, tai man tie šv. Augustino raštai — 
nepaprastai nuobodūs. Popiežiaus dvare tikrai klesti korupcija. Na ir 
kas? Juk visi galvoja, kad taip ir turi būti. Korupcija klesti čia taip 
seniai, jog niekas ir neatmena tų laikų, kai buvo kitaip. Ir neįsivaiz- 
duoja, kad kažkas galėtų pasikeisti. Aiškintis priežastis, kaip mėgina 
Liuteris, tikrai beprasmiška, kaip klausti, kodėl saulė - karšta, o van- 
duo — šlapias, ir stengtis viską pakeisti. Bergždžias reikalas. Vanitas 
vanitatum!'. Didžiausia tokių žmonių, kaip irzlusis mūsų vienuolis, bėda 
yra ta, kad jie tiki, jog yra visa galva pranašesni už kitus. Vadinasi, 
puikiai tinka tvarkyti šį pasaulį. Deja, jo neįmanoma sutvarkyti. Ir 
niekada nebus, nes šis pasaulis, kuriame gyvename, yra pragaras (štai 


' Tuštybių tuštybė (/ot.). 

jums truputis gnostikų išminties). Tik nemanykite, jog aš kaip mūsų 
šventasis tėvas Augustinas esu mizantropas. Anaiptol. Jeigu šis pa- 
saulis yra pragaras, tai žmogui lieka tik užjausti tuos, kurie priversti 
čia gyventi ir kvėpuoti nuodingą orą. Bet svarbiausia — reikia skleisti 
mokymą tarp tų nelaimėlių. Aiškinti, jog yra išeitis. 

— Žinai, Pepe, matyt, be popiežiaus bulės neapsieisime, — tarė man, 
nes mano vardas — Pepė, Jo Šventenybė. 

— Gulėkite ramiai, Šventenybe, — įspėjo gydytojas ir matematiškai 
tiksliai sugrūdo savo kreivą smilių į apžėlusią popiežiaus išangę. Tada 
pasukiojo pirštą viduje, ištraukė, pakėlė prie nosies ir atsargiai pauos- 
tė. 

— Dar ne laikas, - atsakiau pasibjaurėjęs šituo tingiu, buriančiu iš 
išmatų pranašautoju, kuriam tikrai per daug mokama. — Tegul mūsų 
bičiulis Biblijos gerbėjas šiek tiek pačirška savo sultyse. Be to, jis 
tikrai nepavojingas. 

— Nepavojingas?! — suspigo Leonas. - Nepavojingas? Ar girdėjai, 
kaip jis mane vadina? 

— Tiesą sakant, Šventenybei derėtų mažiau klausytis rūmų chroni- 
gue scandaleuse!... 

— Čia ne gandas, Pepe. Tai visiems žinomas dalykas. Tas žmogus 
nė kiek nebijo. Vadina mane lupikautoju, nepotistu?, garsiausiu Sodo- 
mos išpera.. 

— Taigi... 

— Prisiekiu Viešpaties krauju ir Švenčiausiosios Mergelės pienu, 
greitai jis užsipuls ir šventąsias Mišias! 

— Gal vertėtų Liuterį įšventinti į kardinolus, Šventenybe? 

— Juokus kreti? 

— Žinoma. Juk man ir už tai pinigus mokate. 

Tada Leonas suklykė. Tai buvo ilgas, nuoširdžios kančios kupinas 
klyksmas: 

— Ar dar nebaigei, tu kvailas kekšės išpera! 

Tačiau Bonė de Latas nė nemirktelėjo; Leonas garsėjo savo spal- 
vinga kalba, todėl niekas neįsižeisdavo. Nebent labai religingi pilie-- 
čiai. Ačiū Dievui, tokių popiežiaus dvare yra tik keletas. 

— Liko visai nedaug, Šventenybe. 


' Paskalų suvestinė (pranc. j. 
? Nepotistas - žmogus, naudojantis tamybinę padėtį giminėms proteguoti. Nepotiz- 
mas ypač būdingas XV--XVI a. popiežiams. 

Atrodė, kad gydytojas tyrinėja šūdo gabalėlį, prilipusį prie piršto 
galiuko. Nesupratau, ką jis ten tikėjosi pamatyti. 

— Tai manai, kad reikėtų dar truputėlį palaukti, Pepe? 

— Būtent, Šventenybe. Tegul pavaikšto žarijomis. O tada paskelb- 
sime bulę. Išmesime Liuterį už borto. 

— Exsurge Domine!. Ar geras pavadinimas? 

— Puikus pavadinimas, Šventenybe. Tačiau palaikykit jį ateičiai. 

— Jūsų Šventenybė gali apsirengti, — iškilmingai pranešė gydytojas 
(kiek žinau, visi gydytojai linkę į tą dirbtinį iškilmingumą) ir ėmė 
plautis rankas rožių vandeniu. Dubenėlis stovėjo ant Leono rašomojo 
stalo. 

— Na, tai koks nuosprendis? 

— Aišku, liga paūmėjusi.... (Skaityti: mano sumanių ir todėl neiš- 
vengiamai brangių patarnavimų dėka) ...tad gydymą reikės tęsti. Gal 
kiek padidėjęs kraujavimas. Užeisiu kitą mėnesį. 

— Pats iškviesiu tave, jei prireiks, — irzliai drėbtelėjo Leonas. - Imk 
pinigus ir nešdinkis. 

— Dėkoju, Šventenybe. Ir dar... jei leisite... mano patarimas: kurį 
laiką susilaikykite nuo... 

Susilaikykite nuo jodymosi su mažne puse jaunųjų Romos eržilų, — 
pagalvojau. 

— ...nuo aštraus maisto. Pamatysit, kaip pagerės. Labai svarbu, kad 
kraujas neužkaistų. 

— Gerai jau, gerai. O dabar eik. 

De Latas atbulas patraukė link durų. Spausdamas pinigų kapšelį ir 
Asklepijo kaducėjų? prie kailiais apmuturiuotos krūtinės, jis lankstėsi 
ir pataikavo it šuo, vizginantis uodegą. 

Leonas atsisėdo ir apsižvalgė po kambarį. Jo akys buvo ašarotos ir 
kerštingos. Jos tarsi ieškojo aukos, kurią galėtų sumušti. 

— Jeigu taip svarbu, kad mano kraujas neužkaistų, — prabilo popie- 
Žius, — tai pasistenkite, jog daugiau nė žodžio neišgirsčiau apie tą vo- 
kiečių vienuolį. 

— Ar Jūsų Šventenybė pageidauja, kad tęsčiau skaitymus iš palai- 
mintojo Kartaginos vyskupo raštų? 


' Sukilk, Viešpatie (/ot.). 
s Asklepijas sen. graikų gydymo dievas; kaducėjus - sen. graikų ir romėnų mitolo- 
gijoje - magiška lazda, aplink kurią susirangiusios dvi gyvatės. 

— Juk Liuteris - augustinas!, taip? 

— Manau, kad taip, Šventenybe. 

— Tuomet lai tas Augustinas užsikruša grabais. Po šitokios apžiū- 
ros jaučiuosi labai žvalus. 

Leonas yra gana aukštas, nutukęs (pasak piktų liežuvių, storas) 
tamsaus gymio žmogus. Vaikšto greitai ir krypuodamas. Jodamas ar- 
kliu visuomet sėdi moteriškame balne - to reikalauja jo žaizdotas pas- 
kuigalis. Leono veidas išpurtęs, o plonų kraujagyslių išvagotos akys — 
amžinai budrios ir įtarios — slepiasi po sunkiais vokais. Lūpos - geidu- 
lingai prisirpusios. Tačiau jo balsas neatitinka išvaizdos. Nors ir gra- 
žiai dera, vis tiek yra pakankamai aukštas. Žinia, išskyrus tuos kartus, 
kai Leonas įširsta (tas pasitaiko gana dažnai, nes jis ūmaus būdo) ir jo 
balsas virsta išties gąsdinančiu riaumojimu. 

Jau minėjau, kad šio žmogaus kalba daug sodresnė, negu kitų. Jis 
trumparegis. Todėl kartais, pamynęs tuštybę, skaitydamas naudojasi 
mažučiu didinamuoju stiklu. Ir, kaip jau sužinojote, Leonas - tikras 
Ganimedo? garbintojas. Jam patinka tik jauni vyrai ir sueitis iš nuga- 
ros. Nemanau, kad jis bent kiek domėtųsi moterimis. Keista, tačiau 
dėl tokio polinkio niekas nekelia viešo triukšmo. Gal žmonėms šis 
dalykas atrodo savaime suprantamas, o galbūt jiems į viską nusispjau- 
ti. Kad 1r kaip ten būtų, prisiminus tik vieną iš pirmtakų (tiesą sakant, 
truputėlį tikresnį popiežių, nei Pijus III, kuris valdė viso labo dvide- 
šimt šešias dienas) — seną paleistuvį, bedievį Aleksandrą IV Bordžą ir 
jo „išdykavimus“ — tenka pripažinti, jog Leonas gana santūrus. Išties 
jis nepaprastai pamaldus. Prieš jodamas į medžioklę, visada išklauso 
šv. Mišias. Leonas mėgsta medžioti. 

Nemanykite, kad Jo Šventenybė nemalonus žmogus. Anaiptol. Ver- 
čiamas aplinkybių, jis sugeba „išspausti“ aštroką humoro jausmą. Kartą 
po iškilmingos Sumos padėjau jam nusivilkti bažnytinius drabužius. 
Staiga Leonas atsigręžė ir kažkaip smalsiai pažvelgė į mane. Tada, 
kad neišgirstų visur zujantys diakonai ir patarnautojai, tyliai pratarė: 

— Pasakyk man, Pepe... ar tiesa, ką žmonės šneka apie nykštukus? 

— O ką jie šneka, Šventenybe? — pasidomėjau. Apsimečiau nieko 
nesuprantąs. 


' Augustinai — katalikų vienuolių ordinas. Regulos pagrindas —- augustinizmo dok- 
trina. XIII a. pab. paplito visoje Europoje. Nuo 1303 m. - elgetaujančiųjų vienuolių 
ordinas. 

* Ganimedas - sen. graikų mituose - nepaprastai gražus jaunuolis, kurį Dzeusas taip 
pamilo, jog pagrobė ir padarė savo taurininku. 

Savo putlią, nuo žiedų su brangakmeniais apsunkusią plaštaką jis 
uždėjo ant mano rankos ir prisitraukė mane artyn. 

— Tu puikiai žinai, apie ką aš kalbu? Tai kaip? Tiesa ar ne? 

— Pats pažiūrėkit, — tariau ir ėmiau sagstytis kelnes. 

Nusmaukiau linų prikimštą odinį antklynį ir išsitraukiau pimpalą. 
Nedidelį. Viso labo — septynių su puse centimetro. 

Leonas nusišypsojo ir atsiduso. 

— Kaip gaila, - pasakė jis. Tada nuo vieno piršto nusimovė auksinį 
žiedą su milžiniška ovaline chrizoberilo akimi, puošta egiptietišku rai- 
žiniu bei apsupta mažučių perlų, ir įspraudė man į delną. 

— Paimk, — tarė Leonas. — Tavo pimpis toks pat mažas kaip tu. 
Todėl nusipelnei šiek tiek paguodos. 

Prisipažinsiu, šis mostas mane giliai sujaudino. Jau vėliau, per Ve- 
necijos ambasadoriaus — padlaižio 1r pagyrūno —- audienciją, stovėda- 
mas prie popiežiaus sosto, niekaip neįstengiau suvokti, kodėl visi su- 
sirinkusieji spokso į mane nustebę ir pasipiktinę. Staiga supratau, jog 
mano kotas vis dar kabo. Matyt, Leonas irgi pastebėjo, tačiau nutarė 
nieko nesakyti. Didžiam mano liūdesiui ambasadorius pasirodė esąs 
geras veidmainis, todėl pasiskundė dėl šio įvykio. Tačiau tą patį vaka- 
rą, jo garbei surengto pokylio metu, nenaudėlis sulaukė pelnytos baus- 
mės. Jo Šventenybės virėjas neapolietis paruošė daugybę nuostabių 
patiekalų. Vieną norėčiau paminėti. Tai buvo vieversių liežuvėliai, už- 
pilti laukinių bičių medaus ir kasijos' padažu. Kiekvienas liežuvėlis 
buvo suvyniotas į aukso lapelį ir patiektas kankorėžių bei grūstų sma- 
ragdų guolyje. Ambasadorius neturėjo tiek sveiko proto, kad suvoktų, 
jog kankorėžių ir smaragdų nereikia valgyti. Skundikas pakabino jų 
kupiną šaukštą. susigrūdo į burną ir prarijo. Niekas nespėjo jam su- 
trukdyti. Visą likusį vakarą ambasadorius leido viename iš asmeninių 
popiežiaus kambarių, žiaukčiodamas krauju. 

Leonas vos nemirė 1š juoko. 


Aš jau penkeri metai esu Jo Šventenybės kamerheras?. Kartu atvy- 
kau į Romą iš Florencijos tada, kai jis buvo išrinktas šv. Petro sosto 


' Kasija — žolė, krūmas arba nedidelis medis; paplitusi Amerikos tropinio ir subtro- 
pinio klimato juostose; iš kai kurių rūšių lapų ir vaisių gaminami vidurius laisvinan- 
t1€6j1 Vaistai. 

* Vakarų Europoje ir Rusijoje - rūmų tarno titulas. 

įpėdiniu. Iki tol tarnavau Leono namų ūkyje. Tuomet mano padėtis 
buvo itin dvilypė. Visi manė, kad esu lyg koks vyriausiasis ir asmeni- 
nis tarnas. Jo Šventenybės kamerheru tapau tik atsidūręs popiežiaus 
dvare; žodis „kamerheras“ yra šiek tiek žeminantis ir, aišku, neatspin- 
di visų mano pareigų. Aš esu Leono patikėtinis, vyriausias visų darbų 
meistras, šnipas, raštininkas ir nuolatinis palydovas. Žinoma, jis turi 
savąjį nuodėmklausį — šalto pamaldumo jauną benediktiną, kurį pasi- 
rinko dėl jo išpuoselėto grožio. Tačiau tik manoji apžėlusi ausis suge- 
ra visas popiežiaus baimes, viltis, svajones ir siekius. Visada esu ša- 
lia. Visada, kai reikia motiniškai (jeigu įsivaizduojate, kiek „motiniš- 
kas“ gali būti vidutinio amžiaus neūžauga) pagloboti, palepinti ar pa- 
guosti Jo Šventenybę ir palengvinti tą didžiulės valdžios naštą, kuri 
begaliniu liūdesiu užgula jo sielą. Progai pasitaikius, tampu ir sąva- 
dautoju. Nors, tiesą sakant, prasidėjus Leono bėdoms dėl sėdimosios, 
šią prievolę tenka vykdyti vis rečiau. 

— Žinai, turiu tau vieną labai asmenišką užduotį... - būdavo prade- 
da 1š toli. 

— Kada, Šventenybe? 

— Šį vakarą. 

— Ar yra ypatingų pageidavimų? 

— Savaime suprantama, gerai sudėtas. 

— Gerai sudėtas ar dosniai apdovanotas? 

— Žinoma, kad viskas drauge. 

Ir aš išeidavau. Slampinėdavau dvokiančiais siaurais miesto skers- 
gatviais. Prieidavau prie jaunų vyrų. Keletą kartų jie manė, kad ieškau 
sugulovo sau. Vienas veikėjas man pasirodė ypač patrauklus. Tas jau- 
nuolis buvo tamsiaakis, plačiapetis (vos neparašiau „plačiapėdis“), o 
jo tvirtos rankos tarsi piršo mintį apie sunkų kasdienį darbą. Vaikinas 
paniekinamai nužvelgė mane nuo galvos iki kojų ir tarė: 

— Tu, Žinoma, juokauji'? 

— Tau gerai sumokės. 

— Drįstu pareikšti, kad nesu koks beširdis. Prisiekiu švento Petro 
palaikais, žvėriukas, tūnantis tarp mano kojų, išdraskys tau vidurius, 
mažas nykštukėli. 

— Ne dėl savęs stengiuosi, kvaily neraliuotas. 

— Štai kaip? O dėl ko? 

— Jau sakiau, kad tau gerai sumokės. Sek paskui mane. 

— O tiksliau? Kaip gerai man sumokės? 

— Ką pasakysi apie visų nuodėmių atleidimą? Apie indulgenciją'? 
— paklausiau. — Atrodo, tau ji būtų visai ne prošal. 

— Atsiknisk, trumpašikni. 
Petro raktų sergėtojui? Jis nurėš tavąjį žvėriuką iki pat šaknų ir sugrūs 
į akiplėšišką gerklę. Na, tai eini ar ne? 

Jis nusekė iš paskos. 


Esu tikras, tiesą sakant, žinau, kad Leonas nuoširdžiai mane myli; 
jo dosnumo dėka susikroviau nemenką turtą, todėl esu ramus dėl se- 
natvės: mano pinigus, sukauptus juodai dienai, patikimai saugo Flo- 
rencijos bankininkai. Taip pat turiu sukaupęs ištaigingą auksinių ir 
sidabrinių žiedų su brangakmeniais rinkinį. Tačiau juos laikau slapta- 
vietėje savo kambaryje, kurio čia neaprašinėsiu. Aš niekada nemūviu 
tų žiedų. Ir ne todėl, kad nenoriu. Tiesiog patyriau, kad dėl kažkokios 
priežasties žmonėms nepatinka, kai gražūs daiktai puošia bjaurų išsi- 
gimusį kūną. Man šis požiūris nesuprantamas. Juk niekas nepriešta- 
rauja, kai negraži moteris nukreipia dėmesį nuo savo išvaizdos bran- 
giais drabužiais ir rinktiniais papuošalais, rodos, jog visi šito ir tikisi. 
Tačiau spindintys ir išsidabinę neūžaugos yra atstumiantys. 

Galiu tvirtinti, kad būtent dėl pareigų įvairovės ir tos raminančios 
draugystės su Jo Šventenybe mano gyvenimas popiežiaus dvare nėra 
iki šleikštulio nuobodus. Patikinu jus — visus, kurie puoselėjate slap- 
čiausias svajones apie tokį gyvenimą, — tie nesibaigiantys pokyliai, 
nuobodžios Sumos (ypač Sumos), nesuskaičiuojamos audiencijos, pri- 
ėmimai ir nepaliaujamas dirbtinio iškilmingumo spindesys netrukus 
ima neišpasakytai varginti. 

Na, gerai. Atidėkime į šalį Mišias. Tačiau vis tiek Žinau, kad pasi- 
girs prieštaraujančių balsų: „Lengva tau kalbėti, kai pats mėgaujiesi 
visais tais įmantriais dalykais!“ Pasakysiu štai ką: mielai keisčiausi su 
Jumis vietomis, kad ir koks kuklus būtų jūsų amatas, kad ir kokioje 
bjaurioje lūšnoje gyventumėte. Antra vertus, jeigu galėtume keistis 
esybėmis, tai jums tektų susitaikyti su tuo, kad gyvensite suklypusia- 
me ir gremėzdiškame nykštuko kūne. Ar patiktų toks sandoris? Mat 
aš — aš per šį būties stebuklą pažinčiau sveiko kūno grožį ir tyrumą, 
vaikščiočiau oriai iškėlęs galvą, kuri pūpsotų įprastai nutolusi nuo ko- 


' Indulgencija - laikinosios bausmės už nuodėmes atleidimas, patvirtinamas Bažny- 
čios išduodamu raštu; taip pat pats raštas. Ypač praktikuota viduramžiais. 

jų, jausčiau galinį palengvėjimą, galėdamas stovėti išsitiesęs. O taip! 
Kiek ašarų išliejau šito trokšdamas. Tačiau ašaros išdžiūvo. Kiek vė- 
liau sužinosite, kodėl liovėsi raudos ir nurimo aistros. Ir kaip išmokau 
priimti save tokį, koks esu. 

Grįžkime prie šv. Mišių. Turiu pasakyti, kad Sumos Leonui visuo- 
met kėlė šiokį tokį rūpestį, nes kai kurios tęsdavosi be galo (deja, 1r 
dabar taip yra). Jo Šventenybė būtinai pajusdavo nenumaldomą norą 
ištuštinti savo skaudančią šlapimo pūslę. Buvo sunku žiūrėti, kaip jis 
muistosi ir raitosi popiežiaus soste, apsimuturiavęs sunkiais apdarais. 
Leono veidas iškreiptas tikros kančios. O choras vis spiegia ir spiegia, 
giedodamas nesibaigiančią litaniją. Nemanau, kad Leonas būtų kada 
privaręs į apatines kelnes. Tačiau tikrai nedaug trūko. Laimei, sumeist- 
ravau nediduką įtaisą, kuris išsprendė šią bėdą: draugėn susiuvau dvi 
minkštos odos atplaišas, puoštas ūdros kailio apvadais; išėjo savotiš- 
kas antvalktis ar įmautė, puikiai tinkanti storam Jo Šventenybės pim- 
piui. Prie įmautės pritaisiau odinę žarnelę, kurią sujungiau su lininiu 
maišeliu, o pastarąjį šilko raiščiu pritvirtinau prie dešiniosios savo po- 
no blauzdos. Šis įtaisas buvo paslėptas apatinėse kelnėse, todėl Leo- 
nas galėjo laisvai šlapintis atsistojęs ar atsisėdęs, įpusėjus iškilminga- 
jai Sumai (o tiksliau — įpusėjus bet kokioms ilgoms apeigoms), ir nie- 
kas net neįtardavo, ką jis daro. Aišku, viską išduodavo toji saldaus 
palengvėjimo išraiška veide.Tačiau ją pastebėdavo tik patys įžvalgiau- 
sieji. Jo Šventenybė susižavėjo mano išradimu. Ir patarė (vardan drau- 
giškų santykių atnaujinimo tarp Rytų ir Vakarų) vieną įtaisą nusiųsti 
Konstantinopolio patriarchui, kuris tuo metu buvo priverstas kęsti daug 
ilgesnes liturgijas. Taip 1 padariau. Nusiunčiau. Tačiau atsakymo ne- 
sulaukiau. Įtaiso taip pat niekas negrąžino. Kartais pagalvoju apie tą 
šykštų nukriošusį perbėgėlį, kuris mano išradingumo dėka laimingas 
šlapinasi beveik per visas užsitęsusias ir varginančias apeigas; ir šiaip 
žmonės kalba, kad tie Rytų schizmatikai! — tikri mižniai ir plepiai. 
Tiesą sakant, vėliau sužinojau, kad toks įtaisas — anaiptol ne mano 
išradimas. Įprastas dalykas ir tiek; kažkur perskaičiau, jog net senovės 
Egipto karalystėse gydytojai naudojo tokius įtaisus, kad palengvintų 


' Schizma — organizacinis Bažnyčios skilimas, kuris paprastai vyksta dėl nesutari- 
mų socialiniais politiniais ar doktrinos klausimais. Krikščionių Bažnyčioje schizma 
vadinami du jos skilimai: 1054 m. į Rytų (Bizantijos graikų, stačiatikių) ir Vakarų 
(Romos lotynų, katalikų) Bažnyčias ir XIV-XV a. antipopiežių laikotarpis; schiZ- 
matikas — asmuo, priklausantis atskilusiai nuo pagrindinės Bažnyčios grupei. 

kančias žmonių, kurie neįstengia nusišlapinti. Savaime suprantama, 
Leonui nieko nepasakojau. Kaip atpildą už puikų sumanymą gavau 
dovanų dar vieną aukso žiedą. Šįkart - su nepaprasto grožio smaragdo 
akimi. Sakoma, jog kadaise šis papuošalas priklausęs pačiam apašta- 
lui Jonui. Tačiau aš netikiu tokiomis pasakomis. Na, nebent jis išrie- 
dėjo iš blizgančio išdorotos Žuvies pilvo. 

Leono pusbrolis Džulijus — jau nekalbant, kad yra kardinolas — 
nuolat šliaužioja po rūmus, stengiasi daryti įtaką Leonui ir šitaip pel- 
nyti dar daugiau beneficijų? bei dovanų. Žinau, kad slapčia jis neken- 
čia popiežiaus. Kaip čia išeina, paklausite jūs, kad tokia nepagarba 
lyg ir slepiama, bet aš apie ją žinau? Tiesą pasakius, tai nėra pati bai- 
siausia ir didžiausia paslaptis (žinoma, neminint Jo Šventenybės). O 
buvo taip. Kartą vakare koridoriuje netoli popiežiaus buveinės nugir- 
dau Džulijaus ir Lorenco, Jo Šventenybės sūnėno, pokalbį. Jiedu karštai 
aptarinėjo, kiek Džulijui kainuotų popiežiaus vieta (ir kaip reiktų veik- 
ti), kai Leonas iškeliaus pas Viešpatį ir tikrai privalės dėl daug ko 
pasiaiškinti. Klausiausi, tačiau nenaudėliai manęs nematė. Beje, tai 
vienas privalumų, kuriuo, būdamas neūžauga, galiu naudotis. Ypač, 
kai trokštu likti nepastebėtas tamsoje, mat tamsoje Žmonės įpratę Žiū- 
rėti į priekį, o ne žemyn. Taigi iš to pokalbio aiškiai supratau, kad 
Džulijus ir Lorencas mano Leoną esant tik laikiną pajamų šaltinį. Jie 
labai atvirai bjaurėjosi popiežiaus seksualiniais polinkiais bei įpro- 
čiais. Tačiau iš pagarbos Jo Šventenybei čia nekartosiu tų nešvankių 
pastabų. Antra vertus, Džulijaus veidmainystė išties stebina. Ypač Ži- 
nant, kad Jo Eminencija metų metus jodė moterėles iš Romos patrici- 
Jų šeimų ir net surasdavo laiko „prisimatuoti“ (jeigu suprantate, apie 
ką šneku) kokį pasipainiojusį išvaizdų vaikiną. Kitą rytą jis lyg niekur 
nieko vėl sliūkino į popiežiaus miegamąjį, nors Leonas dar nebuvo 
pakirdęs ir net neketino keltis. Džulijaus žavesys liejosi upeliais, o 
meilikavimus jis drabstė į kairę ir dešinę. Nekenčiu to tipo. Jo Švente- 
nybė nusipelnė šio to geresnio. Tačiau vis tiek pažadu parašyti kiek 
išsamiau apie tą suktą glitų sutvėrimą. Tik vėliau. 

Prašome nemanyti, kad Leonas yra koks lengvatikis vien dėl to, 
kad pusbrolis jį mulkina, rodydamas apsimestinį prieraišumą, - nieko 
panašaus. Tiesa yra tokia: širdį visuomet lengviau apkvailinti nei pro- 


* Beneficija —- pelningos pareigos, tarnyba, kurią dvasininkams teikdavo Katalikų 
bažnyčia. 

tą. Visais kitais atžvilgiais Jo Šventenybė yra giliai supratinga asme- 
nybė. Prisimenu, pavyzdžiui, nutikimą su stebuklingąja ikona. Tai bu- 
vo religinio turinio piešinys, tapytas tempera ant medžio ir inkrustuo- 
tas auksu (tokie dailės kūrinai ypač paplitę tarp Rytų schizmatikų). 
Leonui jį atgabeno vienas Venecijos pirklys, kurio įgaliojimo raštai 
buvę lyg ir tvarkingi. Tas žmogus popiežiaus dvariškiams tvirtino pir- 
kęs ikoną už pasakiškus pinigus iš otomanų prekeivio, kuris savo ruožtu 
pirkęs ją iš artimo kažkokio kalifo giminaičio, kuris pats... ir taip to- 
liau. Pirklys aiškino, kad toji ikona turinti 1lgą ir jaudinančią istoriją, 
ir slaptų sandėrių. Yra net apiplėšimas ir žmogžudystė. Žmogelis sa- 
kė, jog ikona, vadinamoji Theotokos orans!, t.y. „Meldžiančioji Die- 
vo Motina“, - garsėjanti kaip nutapyta paties palaimintojo evangelis- 
to Luko. Po visų tų įžanginių plepalų pardavėjas netruko griebti liūtą 
už gerklės: už ikoną paprašė trijų šimtų dukatų. Keletas dvariškių net 
išsiŽiojo iš nuostabos. 

Antra vertus (nors niekas nepatikėjo ta nesąmone apie šv. Luką), 
visi sutiko, kad ikona išties puiki. 

Leonas sėdėjo atsilošęs paauksuotame krėsle. Jo pėdos vos lietė 
suolelį, aptrauktą tamsiai raudonos spalvos aksomu. Viena putnia ran- 
ka jis laikė parėmęs smakrą (teisingiau — keletą jų). Leonas lėtai nusi- 
šypsojo. Toji šypsena buvo žmogaus, kuris kažką slepia ir yra paten- 
kintas savimi. 

— Ne, - tarė popiežius. 

Dvariškiai vėl išsižiojo, o išblyškęs ir pasipūtęs pirklys susiraukė: 

— Jūsų Šventenybė atsisako šitokio senovinio kūrinio? Švenčiau- 
siosios Dievo Motinos atvaizdo su tokia spalvinga praeitimi? Juk yra 
tikimybė, kad tai paties palaimintojo Luko tvarinys! 

— Ne, - vėl pakartojo Leonas. — Tokio stebuklo aš neatsisakyčiau. 
Tačiau atsisakau to, ką man siūlai tu. 

— Bet Šventenybe... žinoma, vardan didesnės Romos Katalikų Baž- 
nyčios šlovės... 

— Išveskite jį. Tegul vienutėje šiek tiek atvėsina prekeivio įkarštį. 
Aišku, kalbu ne apie vienuolyną. Išveskit! 


! Theotokos (gr. - Dievo gimdytoja) orans (lot. - meldžiantysis) — ikonų rūšis, kur 
vaizduojama atgręžtu veidu stovinti Marija pakeltomis rankomis, į žiūrovą atsuk- 
tais delnais. Su kūdikėliu Jėzumi ar be jo. 

Pirklys prieštaravo, tačiau jį vis tiek išvedė. Daugiau niekada jo 
neregėjau. Ir labai abejoju, ar kas nors apskritai dar matė tą žmogų. O 
toji ikona ramiai ilsisi ant stalelio šalia Leono lovos. 

Vėliau, kai likome vieni, paklausiau popiežiaus: 

— Bet kodėl? Darbas buvo išties puikus! 

— Tai jau tikrai puikus, - atsakė Leonas. — Tačiau vertas ne daugiau 
trisdešimties dukatų. Ikona nutapyta prieš kokius penkiasdešimt me- 
tų. Tikrai ne anksčiau. Jeigu ji iš tiesų senesnė, tai vis tiek ne senovi- 
nė. Kad ir ko būtų prigalvojęs tas godus mažas iškekšinis. 

— Bet iš kur Jūsų Šventenybė žino? 

Leonas atsiduso ir uždėjo savo išpurtusią ranką ant mano išsiklai- 
piusio peties - negaliu pakęsti, kai kas nors mane liečia arti kupros. 
Leidžiu tik jam. 

— Ar kada esi matęs Švenčiausiąją Viešpaties Drobulę? - pasido- 
mėjo popiežius. 

— Lininę paklodę, į kurią buvo suvyniotas Jėzaus kūnas ir kurioje 
atsispaudė jo atvaizdas? 

— Taip. 

— Niekada jos nemačiau. 

— Atvaizdo kaktos viduryje yra tokia kraujo dėmė... teisingiau, 
kraujo srovelė, tekanti per plaukus. Mes manome, kad tas kraujas nuo 
erškėčių vainiko, kurio spygliai taip giliai įsirėžė į jo vargšę galvą. 
Ikonų tapytojai iš Rytų klaidingai nusprendė, jog toji stebuklingai at- 
sispaudusi kraujo dėmelė yra plaukų sruoga. Ją išvystum visuose vė- 
lesniuose Viešpaties atvaizduose. Kalbu apie rytietišką srovę. Ar matei 
tą sruogą ikonoje, kurią mums rodė ir mėgino įbrukti kaip senovinę? 

— Taip, mačiau, Jūsų Šventenybe. 

— Vadinasi... 

— Vadinasi, ji nėra senovinė... 

— Bent jau ne tokia senovinė, kaip tas nedoras bičiulis stengėsi mus 
įtikinti. Darbas atliktas išties puikiai. Tačiau Rytuose tokių paveikslų 
lengvai nusipirktum bet kur. 

— Aš apstulbęs, Jūsų Šventenybe! 

— Mano brangus Pepe. Galbūt aš ne toks asilas, koks atrodau. 

Tiesą sakant, visokio plauko sukti bepročiai mus dažnai užversda- 
vo įvairiomis relikvijomis. Jūs tik paklausykite: buteliukas su Šven- 
čiausiosios Mergelės pienu, medžio drožlės iš šv. Juozapo dirbtuvės, 
viena šv. Agotos krūtis, spalva ir išvaizda primenanti džiovintą slyvą 
(„Matyt, ji buvo labai smulkutė moteris“, - linksmai pastebėjo Šven- 

tenybė), strėlė, pervėrusi šv. Sebastijono kūną, ir, mano manymu, pats 
absurdiškiausias dalykas — gaktos plaukai iš šventojo anglų cistersų! 
vienuolio Elredo iš Rivo“ paslėpsnių. Turbūt jo tarpvietę nupešė vie- 
nas iš daugelio ypatingų draugų, kai Elredas dar gyveno vienuolyne. 
Toji „seniena“ ypač sudomino Leoną, nes jam labai patiko Elredas iš 
Rivo. Jo Šventenybė su didžiuliu malonumu skaitė to vienuolio vei- 
kalą De Spirituali Amicitia“. 

Todėl nenuostabu, kad už relikviją sumokėjo gerus pinigus. Neži- 
nau jos likimo. Juk buvo labai maža ir lengvutė. Tokią sunku sužiū- 
rėti. 

Kiek pamenu, Leonas nesugalvojo nieko geresnio kaip suberti gak- 
tiplaukius į atlasinę auksu puoštą dėžutę. Tada pakabino ją ant sienos 
savo koplyčioje, kur ilsėjosi visos religinės senienos. 

— Grynai dėl asmeninio prieraišumo, - kukliai pareiškė Švente- 
nybė. 

Pasitaikydavo tokių veikėjų, kurie ateidavo ne prekių parduoti, o 
pasipelnyti iš savo tariamų gebėjimų: „Jūsų Šventenybe, šviną galiu 
paversti auksu...“ arba: „Jūsų Šventenybe, mane visuomet ir visur ly- 
di angelas; o už nedidelį atlygį mielai pamėginsiu jį parodyti...“ Bū- 
davo ir taip: „Mano viešpatie popiežiau, aš skaitau žmonių ateitį kaip 
atverstą knygą!“ 

Išklausęs šitą apsišaukėlį, Leonas pasmalsavo: 

— Tai turbūt gali perskaityti ir savo ateitį? 

— Tikrai galiu. 

— Prašyčiau pasakyti, ką matai? 

— Matau kelionę, Šventenybe. Daugybę kelionių jūromis, pasitari- 
mus su valdžios vyrais... 

— Bijau, kad klysti. 

— Nejaugi, Šventenybe 

— Matai, aš regiu tavo ateitį kažkokioje drėgnoje ir tamsioje vieto- 
je. Viename iš mano kalėjimų. 

Aš juk sakiau, kad pasitaikius progai, Leonas išties puikiai juo- 
kauja. 


' Cistersai - katalikų vienuolių ordinas, įkurtas 1098 m. Prancūzijoje (Cisterciume, 
netoli Dižono); benediktinų ordino šaka. 

* Elredas iš Rivo (Aelred of Rievaulx, 1109-1166), garsus pamokslininkas ir istori- 
kas, cistersų vienuolis ir abatas; Jorkšyre (Anglija) įkūrė Rivo vienuolyną 

* Apie dvasinę draugystę (/ot.). 

Tačiau Jo Šventenybė nebuvo linkęs juokauti, kai, praėjus kelioms 
dienoms po žeminančios jo užpakalio apžiūros, gavo paskaityti Mar- 
tyno Liuterio išpuolių prieš indulgencijas santrauką. 

— Ką?! Vardan Jėzaus Kraujo?! Ką tas kvailys išsigalvoja? Iš kur 
imsiu pinigų šv. Petro bazilikos statybai? Indulgencijų platinimas yra 
būtinybė. 

— Karas su Prancūzija stipriai ištuštino popiežiaus iždą, Švente- 
nybe. 

— Neprimink tos baisios Mecheleno Lygos!; dėkui mažam išpuiku- 
siam papačiulpiui Pranciškui — vos išgaliu sumokėti savo virėjui. Pe- 
pe, šito jau per daug. Manau, kad... kokį pavadinimą buvau sugalvo- 
ję57.. 

— Exsurge Domine, Šventenybe. 

— Būtent. Atėjo laikas paskelbti popiežiaus pareiškimą. 

— Patarčiau dar palaukti, — pasakiau Leonui. 

— Kristau gailestingas! Aš ir taip per ilgai laukiau! 

— Sklinda kalbos, kad Frydrichas Saksonietis? gina tą vokiečių ere- 
tiką... 

— Žinau, žinau. 

— O Maksimilianas? nevaldys amžinai... 

— Irgi Žinau. 

Leonas gailiai atsiduso. 

— Beje, — išpyškinau pagautas staigaus įkarščio, — šiandien Meist- 
ras Rafaelis atvyksta tapyti jūsų portretą. Privalote atsipalaiduoti. Nors 
trumpam užmirškite tą kvaištelėjusį vienuolį. 

Kai paminėjau Rafaelį, Leono pyktis kaipmat išgaravo. Popiežiaus 
žvilgsnis tapo svajingas, kupinas aistringo ilgesio. 

— Ak taip. Meistras Rafaelis, - sumurmėjo Jo Šventenybė. 

Neabejoju, kad iškart nuspėjote, jog Rafaelis yra išvaizdus vyru- 
kas. Jam trisdešimt penkeri, nors atrodo dešimčia metų jaunesnis. 
Grakštus ir dailiai sudėtas. Savitvardos, mandagumo ir saldaus liūde- 
sio įsikūnijimas įspūdingai išsipūtusiu tarpkoju (nežinia — čia gamtos 


' Viena iš daugelio vadinamųjų „Šventųjų lygų“. Karinė sąjunga, sudaroma tarp 
popiežiaus ir jo sąjungininkų, Italijos ir šv. Sosto priešams atremti. 

* Saksonijos kurfiurstas, Martyno Liuterio globėjas. 

* Maksimilianas I (1459-1519), Šventosios Romos 1mperatorius ir Vokietijos kara- 
lius (1493-1519). 

dovana ar apgaulė). Girdėjau gandus, kad tas Rafaelio įnagis toks 11- 
gas, jog Meistras jį suvynioja, norėdamas sugrūsti į antklynį. Aš tuo 
netikiu. Galų gale nejau Dievas, kuris taip žiauriai pasielgė su manimi 
ir įkalino suklypusiame žŽemaugiame kūne, būtų toks dosnus vienam 
vyriškiui ir apdovanotų jį angelo veidu bei dvidešimt penkių centi- 
metrų kotu? Žmonės kalba, kad moterys, išvydusios prošal einantį 
Meistrą Rafaelį, 1ma glamonėti savo slapčiausias vieteles. Leonas, vos 
tik išgirdęs dailininko vardą, elgiasi beveik taip pat. 

— Rafaelis, - pakartojo popiežius. Jis kaipmat užmiršo kvaištelėju- 
sį vienuolį. 

Prieš ketverius metus, nepaisydamas mano protingo patarimo, Le- 
onas paskyrė Rafaelį vyriausiuoju statomos šv. Petro bazilikos archi- 
tektu. Dailininkas pakeitė prieš tai šias pareigas ėjusį Bramantę. Ži- 
nau, Leonas taip padarė tik dėl to, kad jį sužavėjo Rafaelio puoštos 
popiežiaus Julijaus stanze! (turiu pripažinti, jog tos freskos išties pui- 
kios). Tačiau kodėl mes galvojame, kad gabus dailininkas privalo būti 
ir gabus architektas? Kodėl tada niekas nesitiki, kad geras gydytojas 
bus puikus dainininkas? Labai abejoju, ar šiais laikais apskritai yra 
gerų patyrusių gydytojų. Jei dar nesupratote, tai gydytojai mane tik 
erzina. 

Rafaelis ne tik panašus į angelą. Jis ir piešia kaip tikras angelas. Jo 
grakštūs lengvi mostai — tikras džiaugsmas akims. 

Meistras pasodino Leoną, apsirengusį paprastais ryto apdarais, prie 
rašomojo stalo. Priešais jį gulėjo atversta kažkokia religinio turinio 
knyga. Tamsiai raudonos spalvos kepuraitė, padabinta kailio apva- 
dais, užmaukšlinta ant nedailios galvos. Stalas užtiestas raudono šilko 
audeklu. Ant jo — nuostabiais raižiniais išmargintas varpelis. Putlioje 
kairėje Leono rankoje - didinamasis stiklas. Manau, dailininkas norė- 
jo pavaizduoti popiežių, tyrinėjantį knygos iliuminacijas*. Džulijus 
taip pat kažkaip įsigudrino įšliaužti į šį paveikslą. Jo pasipūtęs prastai 
nuskustas veidas jau ryškėjo Rafaelio drobėje: kardinolas stovėjo gre- 
ta, grėsmingai uždėjęs ranką ant Leono krėslo, pataikaujamai ir pa- 
maldžiai palinkęs į priekį. Kažkodėl nesuprantu, kodėl kardinolas Lui- 
džis de Rosis, atsitiktinai užėjęs į kambarį praėjusio piešimo seanso 


' Stancos /it. stanza - kambarys), čia - asmeniniai popiežiaus kambariai. 
2 Čia — spalvotas piešinys arba inicialai, kuriais buvo puošiami viduramžių rankraš- 
čiai, žemėlapiai ir kt. Kitaip - miniatiūra. 

metu, dabar nuolat čia sėdi. Pasiteiravau, ar negalėtų ir manoji povyza 
atsidurti tame pačiame paveiksle. Leonui ši mintis patiko. Tačiau Meist- 
ras Rafaelis triušio akimis nuo galvos iki kojų nužvelgė mano bjaurų 
mažą kūną ir ramiai pasakė: 

— Aiman, mano gabumai riboti. Moku tapyti tik tai, kas gražu. 

Jo žodžiuose nebuvo piktų kėslų —- Žmogus tiesiog pasakė, kaip 
yra, todėl neįsižeidžiau. 

— Ar galėtum paversti mane gražiu? - pasiteiravau su nedidele vil- 
ties kibirkštėle. 

Rafaelis papurtė galvą. Jo puikūs ilgi garbanoti plaukai subangavo 
tarsi vandens ratilai, papūtus šiltam švelniam vėjeliui. 

— Negaliu perdirbti gamtos, — liūdnai tarė jis. - Aš moku tik ją 
pamėgdžioti. 

Viskas.Tuo ir turėjau pasitenkinti. 

— Vadinasi, jūs esate gražus, Šventenybe? — paklausiau Leono vė- 
liau. 

— Ne, - atsakė jis. - Bet mano pinigai - taip. 

Tada jis pirstelėjo ir suspiegė iš skausmo. 

Tiesą sakant, Jo Šventenybė buvo nepakartojamas perdikas. Ir tuo 
garsėjo. Tie pirstelėjimai pasigirsdavo stebėtinai dažnai. Būdavo įvai- 
riausios trukmės ir kvapo. Kartais Leonas nusipersdavo labai netinka- 
mu laiku. Pavyzdžiui, įšventinimo į kardinolus, pietų su ambasadoriu- 
mi ar net iškilmingos Sumos metu. Šitai bėdai pašalinti aš neįstengiau 
išrasti jokio įtaiso. Kartą, priimdamas kažkokios kurijos prelatą, po- 
piežius kaip reikiant pagadino orą — smarvė pasklido akimirksniu. O 
tas kvailas mažas palaižūnas baisiausiai susisielojo ir sutriko. Trokš- 
damas bet kokia kaina išlaikyti Jo Šventenybės orumą, žmogelis su- 
murmėjo: 

— Prašau man atleisti, Jūsų Šventenybe. 

— Kodėl? - paklausė Leonas pažvelgęs į jį nekalto avinėlio akimis. 

Prelatas žinojo, kad Leonas žino, jog jis žino, kas pagadino orą. 
Todėl atsidūrė neišsprendžiamo uždavinio gniaužtuose. Tariausi gir- 
dįs, kaip sujudėjo dumbliai stovinčiame jo proto kūdros vandenyje. 
Paraudęs iš gėdos ir sumišęs, tas bukaprotis išlemeno: 

— Aš manau... noriu pasakyti, jog visai įmanoma... kad nenoromis 
būsiu pagadinęs orą. 

Nuo tos akimirkos iki pat mirties dienos, kuri po šio susitikimo 
išmušė labai greit (esu įsitikinęs, kad dėl visko kalta toji gėda), ap- 


SLAPTIEJI NEŪŽAUGOS GNOSTIKO UŽRAŠAI 27 


gailėtinas kvailys išgarsėjo visame popiežiaus dvare kaip „Žmogus, 
kuris tikriausiai pirstelėjo“. 

Pamenu, kartą tas palaižūnas pasiūlė, kad pagadintą orą reikėtų 
surinkti į butelius ar stiklo indus ir pardavinėti. O žmonės, norėdami 
įrodyti savo atsidavimą popiežiui, tikrai pirktų. Leonas įtūžo. 

— Tai siūlai man pasirišti stiklo ąsotį prie subinės ir lakstyti po 
rūmus? O gal turiu garsiai pranešti visiems tarnams, jog ketinu persti? 
Kad spėtų atbėgti indeliais ir buteliais nešini? 

Nors Leonui visuomet trūkdavo pinigų, tačiau jis niekada nebūtų 
taip nusižeminęs, kad pardavinėtų butelius su savo bezdalais. 

Viskas labai paprasta. Leonui nuolat trūko lėšų, nes amžinai jas 
iššvaistydavo: reti rankraščiai, nuostabiai išpieštos knygos, pasakiš- 
kos brangenybės, senovės artefaktai iš tolimiausių pasaulio kampelių. 
Visa, kas, jo nuomone, liudijo neeilinius žmogaus gabumus ir išradin- 
gumą, Žmogaus prcto galią ir istorijos vingius, Leonas pirko. Nieko 
nuostabaus, prisiminus, kad vaikystėje popiežiaus mokytojai buvo Mar- 
silijus Fičinas! ir paslaptingas į ezoteriką linkęs Pikas dela Mirando- 
la?. Leono tėvas Lorencas Puikusis tikrai žinojo, ką reiškia geras išsi- 
lavinimas. Žmonės kalba, jog ne kas kitas, o Džovanis Pikas dela Mi- 
randola buvo pirmasis, atskleidęs Leonui (tuomet tik aštuonmečiui 
berniukui) vyriškos meilės meno paslaptis. Būsimojo popiežiaus tė- 
vas Lorencas garsėjo apsukrumu, išdidumu, valdingumu ir perdėta 
savimeile. Tačiau išties jis buvo puikus Žmogus (ne veltui pramintas 
Puikiuoju), iš anksto numatęs savo sūnui aukštas bažnytines pareigas. 
Todėl nenuostabu, kad Leonas į dvasininkų luomą pateko palyginti 
Jaunas. Piko dela Mirandolos galva buvo prikimšta visokių okultinių 
1r alcheminių nesąmonių, kuriomis jis stengėsi sudominti ir Leoną, 
tačiau pastangos nuėjo perniek. Tuomet mokytojas pamėgino prisi- 


' Marsilijus Fičinas (Marsiglio Ficino, 1433-1499) - vienas garsiausių italų huma- 
nistų. Išvertė iš sen. graikų kalbos į lotynų visą Platono palikimą, legendiniam mis- 
tikui, magui ir alchemikui Hermiui Trismegistui priskiriamus hermetinius raštus, 
daugybę neoplatonikų darbų. Buvo vienas autoritetingiausių to meto mokslo žmo- 
nių. Parašė veikalų lotynų ir italų kalbomis. 

* Džovanis Pikas dela Mirandola (Giovanni Pico della Mirandola, 1463-1494) — 
italų filosofas. Pasižymėjo nepaprastais gabumais, dar ankstyvoje jaunystėje įgijo 
puikų išsilavinimą. Gilinosi į antikos, vėliau — į vėlyvąją viduramžių scholastinę 
filosofiją. Išmokęs Rytų kalbas (sakoma, kad mokėjęs apie 30 kalbų), jis studijavo 
arabų, žydų filosofų bei astronomų veikalus, domėjosi mistika, kabalos filosofija. 

jaukinti Leono pasturgalį. Manau, čia jam pasisekė daug labiau. Aist- 
ringas potraukis knygoms ir pederastijai — toks buvo neišsenkamas 
Piko palikimas Jo Šventenybei. Atvirai pasakius, tos knygos ir nuste- 
keno popiežiaus iždą. 

Leono Roma suteikė tikrą prieglobstį įvairiausio plauko eiliaka- 
liams ir pjesių (padorių ir nelabai) rašeivoms, menininkams, filoso- 
fams ir literatams. Mokslininkai ir klasikinių kalbų mokytojai, biblio- 
tekininkai, keliaujantys prekeiviai ir senienų pardavėjai suplūdo į po- 
piežiaus rūmus. Pamenu, kai Leonas buvo išrinktas, pasklido kalbos, 
kad aukso amžius laukia visų mokslininkų, poetų ir menininkų. Mies- 
tas buvo išpuoštas užrašais, kurie skelbė Atėnės Paladės! garbinimo 
pradžią. Jeigu Julijus II daugiau dėmesio skyrė karo menui, tai visi 
laukė, kad Leonas labiau domėsis mūzomis. Ir jis domėjosi. Tik labai 
jau išlaidžiai, 0 tai brangiai kainavo. 


Vakare Meistras Rafaelis pietavo drauge su mumis. Didžiam mano 
apmaudui popiežius pasodino jį į mano kėdę, arčiau savęs, o aš atsi- 
dūriau stalo gale. Mačiau, kaip Leonas žvilgčioja į mane maldaujan- 
čiomis akimis, tarsi sakytų: Žinau, žinau. Tačiau mane apėmė tokia 
aistra, kad šį kartą galėtum ir atleisti! Kaip tik šį kartą buvau nenusi- 
teikęs atleisti. Todėl, vos įpusėjome valgyti vištos krūtinėlę vėlyvių 
padaže, aš begėdiškai užsiminiau apie kuoktelėjusį vienuolį, gerai Ži- 
nodamas, kaip tai suerzins Leoną. 

— Ar ką sakei? — sušnypštė jis. Dabar Šventenybės žvilgsnis anaip- 
tol nebuvo maldaujantis. Jame įsižiebė pykčio liepsna. 

— Taip. Norėjau sužinoti, ką Meistras Rafaelis galvoja apie tą vo- 
kiečių eretiką Liuterį. 

Rafaelis nusišypsojo. Šypsena, dėl kurios cherubinai ir serafimai 
tikrai būtų pametę galvas. Tokią šypseną reiktų uždrausti. Už ją Dzeu- 
sas būtų atidavęs Olimpą; mano supratimu, nemažai kilmingų moterų 
dėl jos paaukojo savo dorą. 

— Apgailestauju, — meiliai pratarė dailininkas, — tačiau nieko neiš- 
manau apie teologiją. 

— Teologija čia niekuo dėta, - atsakiau. — Tai politinis klausimas. 


' Atėnė (romėnų Minerva) — viena labiausiai garbintų deivių senovės Graikijoje, 
miestų globėja. Kylant graikų kultūrai, Atėnė tapo ir mokslo, meno bei amatų glo- 
bėja. 

— Nejau? - spėjo įsiterpti Leonas. — O ką tu apie tai išmanai, mažas 
susmirdęs šikniau? 

— Greičiausiai, ką ir Jūsų Šventenybė. Vokietijos kunigaikščiai ne- 
patenkinti, nes tenka persiųsti į Romą visus pinigus už parduotas in- 
dulgencijas... 

— Norėjai pasakyti — už indulgencijų platinimą. 

— Tai vienas ir tas pats, kaip Jūsų Šventenybė puikiai žino. Nuo 
tada, kai suderėjote su tuo Jokūbu Kušleriu... 

— Fugeriu! Jokūbu Fugeriu!'- suklykė Leonas, trinktelėjo kumš- 
čiu į stalą ir po visą menę ištaškė vėlyvių padažą. Fugeris buvo banki- 
ninkas, kuris paskubino Leoną skirti naująjį Mainco arkivyskupą ir 
atleisti jį nuo mokesčių. O pats prižiūrėjo, kad pusė įplaukų nuo indul- 
gencijų pardavimo diecezijoje patektų į popiežiaus iždą. Pasitelkęs 
žydišką apsukrumą, Fugeris įtikino Albrechtą, kad dešimt procentų 
kitos įplaukų pusės teisėtai priklauso jam. Ir nė nemirktelėjęs paėmė 
tuos pinigus. 

— Dievaži, ko tas Albrechtas Brandenburgietis? tikėjosi iš Mainco 
arkivyskupystės? Tiesą sakant, politikos čia nedaug. Svarbiausia - eko- 
nominė nauda. 

Leonas metė į mane pusiau apgraužtą vištos gabalą — aštrus kaulas 
vos nepataikė į dešinę akį. 

— Nelabai mandagu, - atšoviau. — Jūs trikdote Meistrą Rafaelį. 

Merde!? Man puikiai sekėsi, kol užsimiršau ir ištariau tą garbina- 
mą vardą. 

— Rafaeli, - tarė Leonas, apimtas aistros. Ir vėl Rafaelis nusišypso- 
jo. Šįkart vien Leonui. Dabar galėjau ramiai skalambyti, kad Liuteris 
taps naujuoju popiežiumi — vis tiek nebūčiau sulaukęs jokio atsako. 

Vėliau maloniai nusiteikęs (Rafaelis sutiko likti popiežiaus kam- 
bariuose visą naktį), Leonas išbarė mane: 


' Jokūbas Fugeris II (Jacob Fugger II, 1459-1525), garsios vokiečių pirklių ir ban- 
kininkų giminės atstovas, dar vadinamas Jokūbu Turtuoliu. Vertėsi nekilnojamojo 
turto, vario ir sidabro prekyba visoje Europoje. Aktyviai dalyvavo politiniame ir 
kultūriniame gyvenime. Turtingiausias to meto žmogus Europoje. 

* Albrechtas Brandenburgietis (1490-1545), Magdeburgo ir Mainco arkivyskupas. 
Pasaulietinio mąstymo ir humanistiškų pažiūrų žmogus, mokslininkų ir menininkų 
globėjas. Garsėjo savo ekstravagantiškumu, ir draugyste su vokiečių rašytoju hu- 
manistu, politiniu veikėju Ulrichu fon Hutenu. 

? Velnias! Šūdas! (pranc.). 

— Pepe, elgeisi labai bjauriai. Bus proga iškaršti tau kailį. 

Paklaikęs stebėjau, kaip Leonui gimsta keistas sumanymas. Nu- 
skambėjus grasinimui, popiežius mintyse ėmė rimtai svarstyti tokią 
galimybę. 

— Net nedrįsk apie tai galvoti, - burbtelėjau. 

Šįryt pamačiau, kaip Rafaelis išeina iš Leono kabineto. Svajingas 
ir mąslus žvilgsnis žaviame veide. Pagalvojau: Labai įdomu. Tiesą 
sakant, mane tikrai domino, ar Jo Šventenybė pagaliau nuraškė už- 
draustą vaisių. Nusekiau Rafaeliui iš paskos, kai jis tarsi atgijusi grai- 
kų statula svajingai nusklendė tolyn koridoriumi. Kaip įmanydamas 
stengiausi įžvelgti išdavikiškas kraujo dėmes ant aptemptų Rafaelio 
kelnių. Būčiau nesunkiai jas pastebėjęs, nes maži raumeningi daili- 
ninko sėdmenys šmėžavo tik trisdešimt centimetrų Žemiau mano akių. 
Tačiau po kelių akimirkų jaunikaitis pajuto, kad kažkas jį seka, todėl 
atsigręžė pažiūrėti. 

— Ką čia išdarinėji? — nustebo jis. 

— Ak! Jūs taip grakščiai vaikštote, Meistre Rafaeli. Aš tik... na, pa- 
maniau, kad pamėgdžiodamas ir pats išmoksiu. 

Jis nieko nepasakė. Tik liauna ranka palietė mano galvą. Ir greitai 
nuėjo šalin. 

Jokio kraujo nepastebėjau. Ir nesistebiu, nes visi žino, kad Rafaelis 
turi labai gražią meilužę. Turbūt Leonas miegojo vienas, draskomas 
bergždžių troškimų. 


Tos pasakojimo nuotrupos, kurias jums iki šiol pateikiau, žinoma, 
skirtos Jo Šventenybės Leono X, Džovanio de Medičio, Apaštalų ku- 
nigaikščio įpėdinio ir šv. Petro raktų sergėtojo portretui papildyti. Mė- 
ginau nupiešti jums Žmogų, tuo pat metu ir sudėtingą, ir paprastą as- 
menybę. Seksualiniai Žygiai, politinės gudrybės, žmogiška meilė me- 
nui, muzikai ir knygoms, nuolatinė nuotaikų kaita — visa tai yra sudė- 
tingoji šio asmens dalis. Paprastoji slepiasi už neįtikimo pamaldumo. 
Leonas šias dvi puses kažkaip geba išlaikyti skyrium ir niekada jų 
nepainioja. Pavyzdžiui, jis valandų valandas gali (ir taip daro) gilintis 
į kokią seną suplėkusią storą knygą (dažniausiai — hermetinių raštų 
rinkinį, kurio skleidžiama klaidatikybė yra šimteriopai baisesnė už 
musulmonų pranašo „tiesas“), o tada lyg niekur nieko išsišiepęs lekia 
į šv. Mišias. Būdavo ir taip: ryte Leonas pakyla iš patalo, jausdamas 
skausmą išangėje, kadangi praleido audringą naktį su kokiu jaunu vy- 

ruku iš prišnerkšto skersgatvio. Tada ramių ramiausiai atsiklaupia 
savajame klaupte priešais Dievo Motinos paveikslą. Nuoširdžios atsi- 
davimo ašaros pabyra iš jo išsprogusių akių. Jau seniai nesistengiu 
suvokti viso to prasmės — myliu tą žmogų visą. Su visomis jo priešy- 
bėmis ir netikėtumais. Na va! Pats nustebau, kad taip atvirai prisipaži- 
nau. Taip, aš myliu tą seną nelaimėlį Leoną. 

Tačiau ne visi jaučia tą patį. Tiesą sakant, yra (galbūt reiktų sakyti 
— buvo, nes su daugeliu tų Žmonių susidorota įprastu Medičiams bū- 
du) nemažai veikėjų, kurie išties siaubingai nekenčia popiežiaus. Per- 
nai keletas nepatenkintų kardinolų surengė pasikėsinimą į jo gyvybę. 
Tačiau — dėkui likimui! — Leonas liko gyvas. Jeigu atvirai, tai buvo 
nemokšiškas mėginimas nunuodyti —- senamadiška priemonė kenkė- 
jams naikinti, kurią išgarsino Aleksandras VI Bordža (dabar karštai 
viliamės, kad šis niekšas tikrai čirška pragare) ir jo žudikiškoji pader- 
mė. Visada paprasta kokioje išmatomis prasmirdusioje trobelėje rasti 
seną raganą, kuri už pinigus pasirengusi sutaisyti mirtiną antpilą. Sa- 
koma, kad visa Roma yra nuodytojų irštva, ir aš, pavyzdžiui, tuo tikiu. 
Jo eminencija kardinolas Alfonsas Petručis sumokėjo gyvybe už ne- 
sėkmingą bandymą iškraustyti Leoną į kitą pasaulį. Anot pasakojimų, 
jis mirė klykdamas 1r kentėdamas, pamėlusiu veidu, apsidergęs iš bai- 
mės. Šitaip visi sužinojo, kad širdis, kuri liovėsi plakusi, buvo ne tik 
klastinga, bet ir baili. Jo eminenciją kardinolą Frančeską Soderinį (ar- 
ba „Dievo Sodomitą“, kaip mes jį vadinome) nubaudė ir įkalino, bet 
vėliau jis pabėgo drauge su Adrianu Kasteleziu. Leonas buvo tvarkin- 
gas žmogus, todėl nieko nelaukdamas atvedė būrį savo artimų draugų 
į šventąją Kardinolų Kolegiją. Vėl viskas tapo saldu ir miela, įprasta 
kaip sename puikiame rožyne. Aišku, gali būti, jog tas salstelėjęs kva- 
pas sklido nuo kvapiojo klizmos vandens. Ne paslaptis, kad dauguma 
kardinolų naudojo šią priemonę. Pavyzdžiui, kardinolas Ridolfis savo 
klizmą kvėpindavo citrinmedžio žiedais. 

Dar nepamiršau, kad ši rašliava vadinasi Slaptieji neūžaugos 
gnostiko užrašai, todėl pirmiausia derėtų pasakoti apie save; kaip tik 
rengiuosi pradėti savo gyvenimo istoriją. Ji 1 užims didžiąją šio pasa- 
kojimo dalį, nors dažnas Leono pasirodymas taip pat yra neišvengia- 
mas. Nemeluosiu sakydamas, kad esu jam dėkingas už viską. Tikrai 
už viską. Už duoną kasdienę, už stogą (ir ne bet kokį, o rūmų) virš 
galvos, už pinigus banke, padėtį ir tarnybą. O labiausiai esu jam dė- 
kingas už orumą. Ir tikrai labai jaudinuosi rašydamas šiuos žodžius. 

Pradėsiu nuo pasakojimo apie savo vaikystę tame požeminiame 
pasaulyje, kuriame buvau priverstas gyventi, papasakosiu apie nuoty- 
kius, į kuriuos įsipainiojau būdamas vyresnis, apie įšventinimą į gnos- 
tikų broliją ir ankstesnį gyvenimą pas popiežių Leoną X - tuomet dar 
tik kardinolą Džovanį de Medičį. Nepaliauju stebėtis, kaip įstabiai 
susipynė mūsų likimai. Tarsi kažkieno nesuvokiamos ir neapčiuopia- 
mos, bet palankios valios dėka, Leonas tapo kardinolu, kai dar buvau 
trylikametis berniukas. Tuomet mano gyvenimas (jeigu jį taip galima 
vadinti) atrodė nykus: užsidirbdavau duonai padėdamas motinai išve- 
žioti pigų vyną, kurį ji pardavinėjo Romos padugnėms. Prisiekiu Kris- 
taus Krauju — kaip neteisingai kartais susiklosto likimas! 

Tačiau nenoriu užbėgti įvykiams už akių: pradėkime, kaip šven- 
čiausiasis evangelistas Jonas, nuo pradžios. 


1478-1ej1 ir toliau 


Deus, gui neminem in te sperantem nimium affligi permittis* 

Pradžioje buvo... ne, ne Žodis. Man pradžioje buvo skausmas. Pra- 
džioje buvo skausmas. Tas skausmas buvo aš, ir aš buvau skausmas. 
Jis sudarė mano užgimstančios sąmonės visumą. Aš nepažinau beveik 
nieko kita, tik skausmą. Man pasakojo, kad dar kūdikis verkdavau, 
prašydamas ne motinos pieno, o apmaldyti skausmą. Esu linkęs ma- 
nyti, jog toji kančia buvo dviguba: mane kamavo ir fizinio skausmo 
potyris, ir proto prieštaravimas, kad manoji siela įkalinta tokiame iš- 
klaipytame, išsigimusiame, neklusniame kūne. Motina ir gydytojas 
(kurio darbo kokybė priklausė nuo mano gimdytojų gebėjimo sumo- 
kėti — vadinasi, buvo tikrai prasta) nusprendė, kad mano kančių prie- 
žastis — vien išsikraipę kaulai. Tie žmonės net nenutuokė (ir, tiesą sa- 
kant, nieko nuostabaus), jog manoji dvasia taip pat klykia, aršiai prieš- 
taraudama. Po daugybės metų, kai buvau įšventintas į gnostikų broli- 
ją, sukūriau keletą posmelių, kuriuose aprašiau vaikystės patirtį. Da- 
bar noriu, kad juos perskaitytumėte: 


Pradžioje buvo skausmas: 

tas skausmas slėpėsi pas mus ir buvo mumyse — 

ta sandara, rėmai, pavidalas garso, 

kuris iš gerklių it kraujo čiurkšlė iš žaizdos netikėtai ištryško — 
ir taip mes žinojom, kad esam. 


Pradžioje buvo silpnumas: 

dingstis pasislėpti ir šliaužti 

atgal vėl į įsčias, į akmenį neišrašytą, 
giliai palaidotą ramybę, kol kaulai 1r mėsa 
nesusipynę dar į aklą ir nebylią visumą. 


Pradžioje buvo žaizda: 
tiksliai įspausta širdies manosios drobėje, 


* Dieve, kuris neleidi, kad bent vienas tikįs tavimi būtų pernelyg nuskriaustas (/ot.). 

išdaviko žymė, vandens neišnykstantis ženklas, 
kurs skelbia, kad amžiams palikome tamsą 
1 skubam ryžtingai vien ten, kur šviesa. 


Pradžioje buvo judesys: 

pavidalu ir esybe per amžius žaginanti 
dvasia aikštinga, keliaujanti toli, 

kur skraistės nuodėmės plazdena, 
šnabždėdamos įkyriai apie mirtį žvarbią. 


Pradžioje bus grįžimas: 

į ten, kur jungiasi su ugnimi šaltiniai, 
tada išdeginti pasiekia erdvę, 

kur po kaulelį, po akiduobę, po sąnarį 
išnarpliotas bus mazgas mūsų prigimties. 


Žinau, kad ne šedevras, tačiau šios eilės išreiškė (ir vis dar išreiš- 
kia) dalelę tos filosofijos, kurią išpažinau ir kuri ištikimai man tarna- 
vo keliaujant po ašarų pakalnę, vadinamą žemiškuoju gyvenimu. Di- 
džiuojuosi, kad mūsų negausios brolijos Mokytojas įtraukė į liturgiją 
keletą šių posmelių. Jis tiesiog sukūrė giesmę pagal mano žodžius. 

Kartą, kai pamėginau užsiropšti motinai ant kelių, ji išrėžė (matyt, 
11gai brandino tą nuodingąjį vaisių, augino tarsi gyvatę ant krūtinės 
tol, kol buvau pakankamai suaugęs ir įstengiau suprasti, ką reiškia jos 
žodžiai): 

— Dievaži, reikėjo tave pasmaugti vos gimusį. 

Kažkada būčiau nuoširdžiai su tuo sutikęs, tačiau dabar esu beveik 
laimingas, kad ji manęs nepasmaugė. Argi nėra keista, jog Žmogus 
gali išmokti mylėti save, kad ir koks baisus jis būtų? 

Gimiau 1478-aisiais Mūsų Viešpaties ir šeštaisiais pranciškonų po- 
piežiaus Siksto IV nešlovingo valdymo metais. Tas šv. Petro įpėdinis 
buvo nė kiek nepanašus į romųjį pranciškonų ordino įkūrėją!'. Paly- 
ginti su Siksto nepotizmu, Leono malonių dalybos giminaičiams atro- 
dė kaip atsitiktiniai, nešališki gerumo proveržiai. 


! Turimas galvoje šv. Pranciškus Asyžietis (Francesco d'Assisi, 1181-1226), italų 
religinis veikėjas, kuris skleidė asketišką mistinę gyvenseną bei artimo meilę. 
1209 m. įsteigė elgetaujančių vienuolių broliją. 1223 m. Bažnyčia patvirtino ją kaip 
Pranciškonų ordiną. 

Būstas, kuriame gimiau, buvo baisesnis už prasčiausią lūšną. Jis 
kėpsojo Romos kvartale Trasteverėje. Sakoma, kad trasteveriečiai yra 
velnio išperos, ir aš linkęs pritarti: jie bukagalviai, šiurkštūs, Žiauriai 
nepriklausomi, o su žmonėmis elgiasi kaip šakalai ir sukčiai. Šūdas, 
kurį kas rytą palieku popiežiaus išvietėje, yra švaresnis ir kvapesnis, 
negu tos padugnės, su kuriomis tenka susidurti smirdinčiuose Traste- 
verės pamazgų grioviuose. Aišku, jie neturi laiko tokiems jausmams, 
kaip užuojauta subjaurotam vaikui, — tą aš patyriau. Ak, patikėkite, 
nelabai dėl to sielojuosi — galų gale gyvenimas Trasteverėje suteikė 
Jėgų ir įgūdžių išgyventi bet kokiomis sąlygomis. Kasdien mane spar- 
dė ir mušė, apmėtydavo šiukšlėmis ir tyčiodavosi kiekvienas pasiutęs 
gamin! ar lazzarone*. Sakysite, jog šitaip galėjo nutikti bet kur. Ir ne- 
suklysite. Tačiau Žinau tik viena: šitai man nutiko Trasteverėje ir to 
niekada nepamiršiu. Jau keletą metų neduodu ramybės Leonui, prašy- 
damas tą vietovę sulyginti su žeme ir atstatyti iš naujo. Tačiau jis nuo- 
lat postringauja, kad nėra pinigų. Tai tiesa, bet aš vis tiek kvaršinu jam 
galvą. 

Praslinkus dviem savaitėms po tuoktuvių su kaimyno sūnumi, ma- 
no motina tapo našle. Šiurpiai juokingomis aplinkybėmis. Tas vyriš- 
kis, kuris negyveno taip ilgai, kad taptų mano tėvu, karštą vasaros 
dieną girtas užmigo lauke prie Santa Marijos bažnyčios Trasteverėje. 
Prieš tai jis kaip reikiant paūžė su savo sėbrais. Tikriausiai nelaimėlis 
miegodamas neatsargiai vertėsi ant kito šono ir įdrėskė ausį ar skruos- 
tą. Kad ir kaip ten būtų, iš kažkur pasipylė kraujas, o gauja valkatau- 
Jančių šunų išėdė pusę jo veido (greičiau, nei juos įstengė nuvyti pra- 
eivis). Kitą dieną vyriškis mirė nuo patirto sukrėtimo. Tuomet mano 
motina visiems ėmė sakyti: 

— Giminaičiai jį surijo. 

Ji pardavinėjo vyną. Vaikščiojo gatvėmis, stumdama sunkų medi- 
nį karutį, prikrautą didelių apipintų butelių su rūgščia acto ištrauka, į 
kurią kartais įsigudrindavo įmaišyti truputį „Fraskačio“? vyno. Vienas 
Dievas žino, kas buvo tikrasis mano tėvas. Jau vėliau išgirdau, kad 
esu Žiauraus išprievartavimo vaisius. Taigi mano tėvas galėjo būti bet 
kuris liurbis, linkęs į tokius darbelius. 

— Niekaip neįstengiau jo atsiginti, — prisipažino motina, kai paga- 
liau ėmė pasakoti visai nepamokančią mano kilmės istoriją. 


' Snarglius, mažius /pranc.). 
3 Valkata (it.). 
? Fraskatis (it. Frascati) — iki šiol Romos priemiestyje gaminama baltojo vyno rūšis. 

— Ir gerai! Jei būtum jį atmušusi, dabar čia nestovėčiau. 

— Tas vyras buvo labai stiprus. Bergždžias reikalas su tokiu galy- 
nėtis. Be to, buvau girta. 

— Kas jis toks? Ar pažintum, jei vėl sutiktum gatvėje? 

— Pažinčiau? Pažinčiau tą bepimpį išgamą ir pačiame pragare. Ti- 
kiuosi, kad jis ten ir sėdi. 

Jei šis teiginys bent kiek teisingas, drįstu manyti, kad tas nežino- 
masis pirmtakas neteko įnagio jau po to, kai apvaisino mano motiną. 
Tačiau įtariu, jog tai tik slaptas mamos noras. Ji mėgo taukšti visokius 
nebūtus dalykus. Pavyzdžiui, susidūrusi su priekabiu ir šykščiu pirkė- 
ju, neaušindama burnos sudėdavo kokią linksmą dainušką: 


Ar jau kiaušių neturi? 
Kotas mažas? Negali? 
Ak, jei bobos sužinotų, 
Tai raitytysi iš juoko! 


— Kas buvo mano tėvas? — užsispyręs klausinėjau. — Kas jis toks? 
— Ne tavo sukruštas reikalas. 
— Štai ir viskas. 


Kai gerokai ūgtelėjau, nors tai atrodė neįmanoma, bet kažkaip pa- 
vyko — ėmiau lydėti motiną į prekybos keliones ir padėdavau stumti 
stebėtinai sunkų karutį. Įsprausdavau kuprą tarp rankenų iš vežimai- 
čio galo 1r pūškuodavau atbulomis. Kartais nuo sunkaus svorio mano 
suklypusios kojos susipindavo, ir aš pargriūdavau. O vienas iš butelių 
(dažniausiai — pilnutėlis) būtinai nušliuoždavo tiesiai man ant galvos. 
Kaipmat pasigirsdavo motinos klyksmas: „Dėkui Dievui, kad čia tik 
tavo sukrušta galva!“. Ji pratrūkdavo kvatotis. Tai būdavo Žiaurus juo- 
kas, nes visiškai nuoširdus. Kartą, kai tuščias butelis, atsitrenkęs į ma- 
no kaukolę, sudužo į šukes, gimdytoja net apsišlapino bežviegdama. 
Stovėjo vidury gatvės, įrėmusi stiprias rankas į šonus, išskėtusi kojas, 
o srovė karšto garuojančio šlapimo tekėjo jos blauzdomis ant grindi- 
nio. Galva atlošta, o visas kūnas trūkčioja nuo prunkštimo. Tuomet 
pagalvojau: Čia ne mano motina. Štai taip paprastai - staigus, sąmo- 
ningas, rimtas sprendimas. Ir nuo tos akimirkos iki dabar ji (kiek ži- 
nau, jau pasimirusi) tapo man tokia pat svetima kaip, pavyzdžiui, tie- 
sus stuburas. Jeigu kituose šios knygos puslapiuose ir vadinu ją moti- 

na, tai tik dėl patogumo, kad nereikėtų kurpti labiau derančio ar nema- 
lonesnio pakaitalo. 

Tik kartą motina parodė širdį. Ir tai - pačiomis netinkamiausiomis 
aplinkybėmis, genama šiurpiai juokingų paskatų. Aišku, ji buvo girta. 
Gulėjau susirietęs ant čiužinio. Jaučiau lengvą blogumą nuo žarnokų, 
kuriuos valgiau vakarienei. Drybsojau nuogas, nes nakties oras alsavo 
karščiu ir tvankuma. Miegas neėmė. Grimzdau į tuščių svajų pasaulį. 
Įsivaizdavau, jog mano gimtasis kraštas plyti kažkur labai toli, anapus 
žvaigždžių. Ten, kur būčiau gražus, o ne išsigimėlis, kur manoji širdis 
nesitvertų džiaugsmu, nes būčiau mylimas, o ne atstumtasis. Atrodo 
pernelyg jausminga, tačiau pasakoju, kaip buvo. Nepamirškite, jog tai 
vaikiškos svajonės. Tačiau jose vis tiek slypėjo tiesos grūdas. Kaip 
sužinojau po daugybės metų, mano svajų kraštas iš tiesų yra. Bet apie 
tai papasakosiu atėjus laikui. Toji šalis taip nepanaši rojų, apie kurį 
mums nepaliaujamai tauškia dvasininkai (ir kurio puikiausias vietas 
turbūt jau užėmė popiežiai, prelatai ir karaliai. Rodos, jie gauna viską, 
kas geriausia abiejuose pasauliuose.) — kaip ugnis nepanaši į ledą. 

Netikėtai kambarin įsvirduliavo motina. Jos kiklikas, atsegtas iki 
pusės, buvo išteptas bjaurniomis neaiškios kilmės dėmėmis. 

— O čia gi kas? - sučiulbo ji. Balse nuskambėjo šiurpios apsimesti- 
nio meilumo gaidelės. - Jūs tik pažiūrėkit į šitą nuogą paveikslėlį! Ar 
ne cherubinas? Visas rausvutis, putlutis ir plikutis! 

Tikra tiesa, ant mano kūno plaukai dar nebuvo išaugę, bet, kita 
vertus, tuomet buvau tik trylikos metų. 

Motina metėsi į lovą 17 bemaž užgriuvo ant manęs. Jos veidas pa- 
kibo ties manuoju. Pajutau vyno ir vėmalų dvoką, sklindantį jai iš 
burnos. 

— Duok bučkį, aukseli, — sušvokštė ji, apkabindama mane savo 
storomis rankomis. 

— Nereikia... tu girta... prašau... 

— Nevadinau jos „motina“ nuo tada, kai tas apipintas butelis sudu- 
Žo į mano galvą. 

— Girta? Ak tu mažas įžūlus benkarte! Nejau nemyli savo sengal- 
vėlės? 

Nedrįsau pasakyti „ne“; tačiau bent jau turėjau savigarbos neištarti 
„taip“. 

Mano siaubui, viena jos ranka nuslydo žemyn, man tarp kojų, ir 
sugriebė pimpalą. Ėmiau rangytis ir muistytis, tačiau pabėgti neįsten- 
giau, nes jos kūno svoris spaudė mane prie čiužinio. 

— Dievaži, aš ne iš kelmo spirta, susigrūsčiau ir dičkę dešrą... — 
seilėjosi motina. Apsimestinį meilumą pakeitė šleikštus savęs gailėji- 
masis. 

— Liaukis, meiluti. Parodyk mamai, kaip jis pailgėja ir sustorėja. 

Dabar prasidėjo gašlus ir geidulingas puolimas. 

— Ne. Ne, ne, ne, ne.... 

— Tau tikrai patiks. Pažadu, pažadu. Pamatysi, kokius gražius jaus- 
mus tau gali dovanoti mama. 

Iš savo kuklios ir nerimastingos patirties žinojau, apie kokius „jaus- 
mus“ ji kalba. Tačiau mintis apie motiną, žadinančią manyje tuos kū- 
niškus pojūčius, atrodė išties atstumianti. Ji ėmė trinti ir maigyti mano 
įnagį. Glostė jį lėtai 1r gašliai, visą laiką kažką niūniuodama ir burbu- 
liuodama man į ausį. 

— Kai bus kaip reikiant pritvinkęs ir kietas, galėsi įkišti jį man į 
tarpkojį, - tėškė ji su pribloškiančiu atvirumu. 

— Nieko aš nekišiu. Nulipk nuo manęs! 

Laisva ranka motina raitojosi skvernus. Mano akis užkliuvo už kaž- 
kokio juodo, drėgno, tankiai apžėlusio kauburio. Užuodžiau keistą ašt- 
riai salsvą kvapą. Tačiau kambaryje tvyrojo ir kitas kvapas, sklindan- 
tis ne iš mano motinos slaptosios vietelės. 

— Lempa! Pažiūrėk į lempą! — sušukau. Pro atvirą langą įsisukęs 
lengvas vėjelis kilstelėjo maišinio audeklo užuolaidą ir pūstelėjo ją 
aliejinio žibinto liepsnos link. Medžiaga jau degė. 

— Mes juk supleškėsime! — suriko motina, akimirksniu išblaivėju- 
si. Ji pašoko stebėtinai vikriai tokio sunkaus sudėjimo moteriai, nu- 
plėšė atraižą, numetė ją ant aslos ir ėmė trypti. Kai galų gale liko tik 
dūmai ir šnypštimas, motina nurimo: stovėjo įsirėmusi į šonus ir vos 
įstengė atgauti kvapą. 

— Ar užgeso? — paklausiau. 

— Aišku, kad užgeso. Dėkui už pagalbą, tu paršeli. Juk sakiau, kad 
nedegintum žibinto visą naktį. Jėzau Kristau, kas aš tokia, kad paleis- 
čiau dūmais visus pinigus? Kardinolo kekšė? 

Tuomet pažvelgė į mane žiauriu, kerštingu žvilgsniu. 

— Tu! - sušvokštė ji. Žinojau, kad ji staiga suvokė savo begėdiškos 
1r baisios užmačios niekšingumą bei beprasmybę. 

— Nekenčiu tavęs, — ištarė. — Visada nekenčiau. Buvai pradėtas 
neapykantoje 1r užgimei neapykantoje. Tik pažvelk į save, tu susisu- 
kus, bjauri, apgailėtina pragaro išpera. Neapykantos ženklas įspaustas 
visame tavo šlykščiame pavidale. Tu - ne žmogus, tu - pabaisa. Eik 

miegoti. Rytoj turėsi anksti keltis ir stumti karutį. Kodėl, vardan visų 
šventųjų ir angelų, Dievas sutvėrė tokį padarą kaip tu? 

Būtent šito aš klausdavau savęs kaskart, kai atsibusdavau anksty- 
vo ryto šviesoje ir giliai nusivylęs suvokdavau, kad vis dar esu gyvas. 


Pasaulis, į kurį atėjau, buvo keistas ir priminė požemį. Jo keliamas 
siaubas ir tamsa kartais įgaudavo menamos tikrovės bruožų. Žinojau, 
jog iš esmės nepriklausau tam pasauliui. Lygiai kaip nepriklausau sa- 
vo motinai. Tačiau priėmiau jį tokį, koks buvo. Turėjau taip daryti, 
kad ištverčiau. Pirmaisiais gyvenimo mėnesiais motina keletą kartų 
buvo atvedusi gydytojus manęs apžiūrėti. Tačiau sužinojusi, jog ap- 
gailėtinai sumaitoto kūno neįmanoma pagydyti, nusprendė neleisti pi- 
nigų neįmanomam dalykui. Susitaikydamas su likimu, aš taip pat su- 
pratau, kad kančia yra visaapimanti ir kad nėra žmogaus, kuris nebūtų 
patyręs kokio nors skausmo; tarp manosios kančios ir kitų Žmonių 
sielvarto buvo tik vienas žingsnis. Aišku, tuo metu dar nemokėjau 
nusakyti savo būsenos. Tačiau būtent taip ją suvokiau. 

Pateikdamas šį paaiškinimą, kurį tik dabar gebu taip aprašyti, ne- 
galiu nutylėti Lauros istorijos. 

Laura! Jau pats vardas skamba tarsi pirmas lietaus lašelis, kai jis 
krenta, dūžta ir paskleidžia gaivią vėsą išdžiūvusiai bevaisei Žemei; 
tarsi pavasario vėjas kaimo vietovėje, papučiantis išėjus iš dvokian- 
čios išvietės; tarsi prisikėlimo šviesa, išvaduojanti iš niūrios mirties 
gniaužtų. Jis — visa tai ir dar daugiau. Čia vien tik vardas! O jūs įsi- 
vaizduokit, koks 1š tikrųjų žmogus tokiu vardu. Sakau „iš tikrųjų“, nes 
garbioji Laura tapo man vieninteliu tikru žmogumi tame laukiniame 
šešėlių 1r pabaisų pasaulyje. Garbioji Laura Frančeska Beatričė de Ko- 
lini. Mano ranka dreba rašydama šiuos žodžius. 

Papasakosiu, kaip pirmą sykį sutikau savo arkangelą. 

Paprastai vakarais, kai atvėsdavo oras, o motina tamsiame skers- 
gatvyje aptarnaudavo kokį vos bepastovintį girtą ištvirkėlį, eidavau į 
Santa Marijos bažnyčią Trasteverėje. Aš nesimelsdavau, nes nepavel- 
dėjau iš savo motinos nė trupinėlio pamaldumo. O išsiugdyti neturė- 
jau jokio noro; ateidavau tik pasėdėti ir pažiūrėti į tai, kas gražu. As- 
meniškas bendravimas su viskuo, kas mane užplūsdavo: ramybė, tyla, 
žavesys. Įbesdavau akis į apsidės' mozaiką ir jausdavau, kad mano 


' Apsidė - išsikišusi pusapvalė arba daugiakampė kulto pastato (ir jo vidaus) dalis, 
dengta puskupoliu arba pusskliaučiu. 

siela pakylėta ir susilieja su visuma. Pats piešinys manęs nedomino. 
Tiesiog žavėjo tos mozaikos tobulybė. Ji mane traukė ir nors trumpam 
išlaisvindavo. 

Mane visuomet smaigstydavo įžūlūs ir smalsūs žvilgsniai. Žmo- 
nės nežinojo, ar esu išsigimęs vaikas, ar vargšas suluošintas senis, 
tūnantis užburiančioje bažnyčios tamsoje. Tąkart, pajutęs švelnų pri- 
silietimą prie savo kreivojo peties, pamaniau, jog kuris nors pagaliau 
sukaupė drąsos paklausti manęs, kas toks esu iš tiesų. Atsigrįžau, no- 
rėdamas atsikirsti. Tačiau užuot pamatęs akiplėšiškai smalsias akis ar 
gašlią burną, išvydau pačią žaviausią merginą, kokią teko regėti per 
jauną amželį. Ji buvo tarsi įsikūnijęs mozaikos žavesys. Toks atviras 
ir nepaprastai švelnus. Blyškius, ramius jaunosios madonos ovalo veido 
bruožus rėmino nuostabūs plaukai. Atrodė it gryniausio aukso gijos. 
Pro atviras bažnyčios duris prasiskverbusi šviesa liejosi nuožulniai 
vidun ir žaliaauksiu nimbu spindėjo aplink merginos galvą. Tai buvo 
akinantis, sukrečiantis regėjimas. 

— Kuo tu vardu? 

— Džiuzepė, — sumurmėjau. —- Trumpiau - Pepė. 

— Mano vardas Laura. Kiek tau metų, Pepe? 

— Beveik trylika. Aš skaičiavau. 

Ji nusišypsojo. 

— Tai gerai. Labai norėčiau pakalbėti su tavim, Pepe. Ar galiu? 

— Apie ką? 

— Gal po to, kai pasimelsi... 

— Aš visai neketinu melstis. Ateinu čia, nes man patinka tamsa ir 
tyla. 

— Man taip pat. Galbūt turime ir dar šį tą bendra. Ar eisi su manim? 

Negalėjau atsisakyti. Lygiai kaip badaujantis žmogus nebūtų atsi- 
sakęs duonos ir mėsos. Matyt, atrodėme keista pora — ji ir aš, — kai 
išėjome iš bažnyčios į drėgną ir tvankų ankstyvo vakaro orą! Ateis 
diena, kai kas nors parašys istoriją apie spindinčią gražuolę ir niūrų 
suluošintą pabaisą. Galbūt jau tokia parašyta. 

— Kur mes einame? - smalsavau. Ji paėmė mane už rankos ir vedė- 
si. Ėjo greitais lengvais žingsniukais, ir man sunkiai sekėsi pavyti. 

— Netoli. Į mano namus. Jie visai čia pat. 

— Kas jūs? Gal karalienė? 

— Dėkinga už tokį malonų palyginimą, Pepe, tačiau aš nesu kara- 
lienė. Aš panelė Laura Frančeska Beatričė de Kolini. Mano tėvas yra 

Andrejas de Kolinis, Romos patricijus. Štai ten... — ji parodė plonu 
pirštu, ant kurio žibėjo sidabrinis žiedas su labai įdomiu išraižytu Žen- 
klu, taisyklingu kryžiumi apskritime, — ten mano namas. 

Jos „namas“ buvo nedidukai rūmai, stovintys ties sankirta tarp siau- 
ro dvokiančio vicolo! ir plačios gatvės, su išsirikiavusiomis krautuvė- 
mis, parduodančiomis tik bažnytinius reikmenis iš brangiųjų metalų: 
įvairiausius dubenėlius rankoms plauti, indelius vandeniui ir vynui, 
smilkytuvus, vyskupų žiedus ir lazdas. Lankiausi šioje gatvėje ne kar- 
tą, tačiau niekada nepastebėjau veik stačiakampio pastato iš raupuoto 
pilko statybinio marmuro. 

— Ar jis labai senas? — paklausiau. 

— Beveik šimto metų. Jo istorija labai įdomi. Kartą čia nakvojo 
Baltazaras Kosa. Primink man, Pepe, kad kada nors apie tai papasako- 
čiau. 

Baltazaras Kosa penkerius triukšmingus metus buvo antipopiežius 
Jonas XXIII, kuris reiškė savo teises į šv. Petro sostą drauge su Griga- 
liumi XII ir Benediktu XIII, tačiau tuomet viso šito dar nežinojau. 
Dievaži, aš ir dabar mažai suprantu. Tačiau, mano galva, tai pats ryš- 
kiausias ir juokingiausias įrodymas, kaip toli yra Šventoji Romos Baž- 
nyčia nuo Jėzaus Nazariečio skelbtos tiesos (nors tvirtina buvusi įkur- 
ta ir vedama jo palaimintojo asmens). 

— Mes gyvename pačiame viršuje, — paaiškino garbioji Laura. — 
Kiti kambariai išnuomoti. 

Įžengėme pro didžiules raižytas ąžuolines duris. Jas puošė bronzos 
rėmai, jau pažaliavę nuo senumo. Patekome į erdvų, vėsų kiemelį, kur 
tykiai pliumpsėjo fontanas, o degto molio puoduose augo daugybė 
įvairiausių augalų ir paparčių. Apėmė slaptumo, gaivos ir ramybės 
jausmas. 

Kopti laiptais į viršų — ne taip paprasta, tačiau garbioji Laura buvo 
kantri ir maloni. Ji dažnai sustodavo ir laukdavo, kol atgausiu kvapą. 
Visiškai naujas pojūtis, nes anksčiau, kaip bylojo manoji patirtis, bet 
kokį suklupimą ar nerangumą lydėdavo smūgiai. Tai buvo taip aki- 
vaizdu, kaip po nakties išauštantis rytas; maniau, jog įprasta, kad žmo- 
nės muša luošius. Išties ten, kur aš gimiau, tai buvo įprasta. 

— Ak, tu mielas vargšiuk, — pasakė ji neapsakomai švelniu balsu. — 
Nagi, drąsiau! Juk čia tik laiptai. 


' Skersgatvis (it. ). 

Laiptų viršuje, įžengęs pro dar vienerias duris, šįkart visai nedide- 
les ir paprastas, atsidūriau puikiame prieškambaryje. Jį puošė nuosta- 
bios freskos, vaizduojančios keistus, nematytus medžius ir paukščius. 
Visi kiek nublukę, tačiau vis tiek švelnios ir trapios spalvos: mėlynos, 
rausvos ir geltonai rudos. Ten dar stovėjo raižytas, kiek keistos, mįs- 
lingos išvaizdos stalas, o ant jo puikavosi sidabrinis ąsotis. Vėliau 
sužinojau, kad baldas kainavo gerą pinigą, nes buvo atvežtas iš Pran- 
cūzijos, Langedoko apskrities, esančios netoli Tulūzos, ir kadaise pri- 
klausė katarui' parfait“. Niekada anksčiau nebuvau girdėjęs žodžio 
parfait, net nemokėjau jo tarti. 

Staiga atsidarė nedidelės durelės kambario sienoje ir įėjo vyriškis, 
vilkįs paprastą namų tarno drabužį. 

— Nemanėme, jog grįšite taip anksti, mano ponia, - ramiai ir pagar- 
biai tarė vyras. 

— Nieko baisaus. Šiandien pietausime ne vieni. Turime svečią. 

Tuomet ji atsigrįžo į mane: 

— Juk tu liksi pietų, Pepe? Turime apie daug ką pasišnekėti. 

Iš nuostabos netekau žado. O mano tylėjimas reiškė sutikimą, ku- 
nam nereikia jokių žodžių. 


Valgomasis atrodė išties puošniai. Keletas paveikslų, kabančių pa- 
lubėje, vaizdavo, kaip paaiškino garbioji Laura, Sofijos nužengimą 1š 
dangaus karalystės erdvių į medžiaginio pasaulio sumaištį. 

— Kas ta Sofija? 

— Ji yra tikrasis išminties pradas, mano mielasis. 

— Nesuprantu. 

— Ne. Kol kas nesupranti. Dėl jos klaidos atsirado Jaldabaotas. Štai 
ten! Matai? Kampe. Tas pabaisa liūto galva. Jį garbina žydai. Tačiau 
Sofija gailėjosi to, ką padarė, todėl nužengė, kad apšviestų aptemu- 
sius protus ir širdis tų, kuriuos Jaldabaotas įkalino ir privertė jį die- 
vinti. 

Tuomet, pajutusi, jog nieko nesuprasdamas ėmiau nuobodžiauti, 
nutilo. 


' Katarai - religinis visuomeninis sąjūdis, išplitęs XI-XIII a. Vakarų Europoje. Gau- 
siausiai jame dalyvavo amatininkai ir miestų varguomenė. Doktrina artima gnosti- 
cizmui. Propagavo ir praktikavo savanoriško neturto principą. Skirstomi į Tobuluo- 
sius 1r Netobuluosius. 

? Parfait - tobulas (pranc.). 

— Pepe, ar tau patinka šis kambarys? 

Tiesą sakant, jis prikaustė visą mano dėmesį. Ant marmuninių grindų 
patiesti prabangūs stori kilimai, sienos išpuoštos keistais nuostabiais 
apmušalais; didžiuliai baldai ir avietinės, puoštos auksiniais kutais 
užuolaidos, kybančios prie balkono langų, bylojo apie nepadorią pra- 
bangą. Ilgas stalas, prie kurio sėdėjome, užtiestas sodriu šilko audi- 
niu, o sidabrinės lėkštės ir taurės spindėjo žvakių šviesoje. Visur degė 
žvakės! Jos skleidė švelnią, šventą šviesą, kuri gaubė mus it palaimi- 
nimas. Pjaustėme maistą peiliais. Tačiau gabalėlius į burną aš dėjau 
pirštais. Garbioji Laura tam naudojo mažutį įrankį su dviem išsikišu- 
siais virbukais. Tokio dar niekada nebuvau matęs. 

— Ji vadinama forchetta', - paaiškino mergina ir švelniai nusijuo- 
kė, - imk, pats pamėgink. 

Pamėginau. Ir man pavyko, nors buvo labai nepatogu. Dar niekada 
nevalgiau 1š lėkščių; niekada negėriau vyno iš stiklo taurės, niekada 
netapšnojau lūpų standžia, stačiakampe sniego baltumo lino atraiža 
taip, kaip garbioji Laura — žaviai ir neįkyriai. Pajutau, kad tuoj pra- 
virksiu. 

— Nesikrimsk taip, — tarė ji švelniai, o balse išgirdau liūdesio gai- 
delę. 

— Kad negaliu kitaip. 

— Žinau. Visa, ką čia matai, — ji mostelėjo ilga grakščia ranka, — 
visa tai nieko nereiškia. Tiesiog taip susiklostė aplinkybės. Jauti, jog 
mus mažai kas sieja, taip, Pepe? Tave ir mane? 

— Jaučiu, - pralemenau užsikirsdamas, - jaučiu, kad... kad man čia 
ne vieta. 

— Bet čia tikrai tavo vieta! — sušuko ji. Tas įsitikinimas nustebino 
mane. — Patikėk, mes visiškai panašūs. 

— Aš nesuprantu. Nežinau, kodėl mane atsivedėt čionai. Jūs tokia 
graži, O aš... aš toks... 

— Toks bjaurus? 

— Taip. Bjaurus. 

— Tačiau tu nebijai, tiesa, Pepe? 

— Ne. Nebijau. 

Tuomet ji padarė tikrai neįtikimą dalyką. Pakilo nuo kėdės ir ėmė 
segiotis klostėtą kikliko apsiuvą. 


! Šakutė /it.). 

— Ką jūs darote? 

— Noriu tau šį tą parodyti. 

Brokato raštu puošto šilko klostės sukrito aplink jos liemenį. Ne- 
skubiais įgudusiais judesiais atsegė visiškai baltą vilnonę juostą, pa- 
vilktą po drabužiu. 

— Pažvelk į mane, Pepe. Pažvelk. 

Viena jos krūtis buvo tobula: lygi, apvali, standi, jauna. Mažutis 
rausvas spenelis pūpsojo atsikišęs, apsuptas tamsesnio, žąsies odą pri- 
menančio žiedo. Tačiau kita krūtis buvo bjauriai sumaitota. Maža, su- 
siraukšlėjusi it kokia džiovinta slyva, ji visai nepanėšėjo į krūtį. Grei- 
čiau - į susitraukusią ataugą. Oda aplink ją susiraukšlėjusi, išmarginta 
tamsiomis dėmėmis, pasklidusiomis į šoną ir žemyn link juosmens. 

— Ar dabar aš graži, Pepe? 

Man atėmė žadą. 

— Matai, - ištarė ji šypsodama. — Aš juk sakiau, kad mus sieja daug 
daugiau, nei meilė tamsai ar tylai. 

Tuomet ji prisidengė nuogybę. 

— Eikš, laikas pasišnekėti. 


Prireiktų amžinybės, kol išpasakočiau visus negirdėtus, nesapnuo- 
tus, nuostabius dalykus, kuriuos ji man aiškino. Tiesa, tuomet nelabai 
ką supratau. Dažnai tardavo žodį „erezija“. Žinojau, jog tai yra tyčinis 
ir nedoras tiesos, kurią Dievas apreiškė per savo Bažnyčią, paneigi- 
mas. Už tokius dalykus laukė didžiulės kančios. Suprantama, jei tokie 
žmonės trokšta, kad jų sielos būtų išgelbėtos. Ji papasakojo man nuo- 
stabių istorijų, mitų ir legendų. Išgirdau apie vyrų ir moterų brolybę, 
ištvėrusią amžių kankinimus 1r persekiojimus, kad skleistų tikrąją tie- 
są apie gyvąjį Dievą. Ji kalbėjo svetimos kalbos žodžiais. Retkarčiais 
tas mielas veidas tapdavo liūdnas, paskui piktas, vėliau kantrus, o ga- 
liausiai džiugus. Garbioji Laura šnekėjo apie žiaurumą ir meilę. Audė 
sapnų vaizdinius ryškiaspalviais siūlais iš keistų, nesuvokiamų žo- 
džių. Pasakojo apie kažkokią gilią ir ilgalaikę paslaptį. Anot jos, mes 
abu esame tos paslapties dalis ir todėl neišvengsime savo likimo. Pa- 
galiau sukryžiavo rankas ant kelių taip, tarsi rodydama, jog šneka baig- 
ta. Mintys mano galvoje kunkuliavo, akys, susidūrusios su visiškai 
kitokia tikrove, išsiplėtė iš nuostabos. Tokia akinančia ir užburiamai 
masinančia, nes neapčiuopiama, tačiau švytinčia begalinės prasmės 
šviesa. Mane užliejo saldus ilgesys, kurį perteikti tobulai įstengtų tik 
daina be žodžių. 

— Ateisi pas mane kiekvieną savaitę, — ištarė garbioji Laura. - Pa- 
sitiksiu tave bažnyčioje, kaip šį vakarą. Nėra kada sėdėti rankas sudė- 
jus. Pats metas pradėti tavo dvasios ir įgūdžių ugdymą. Viskas prasi- 
deda nuo gebėjimo taikyti žinias, mano mielas. 

— Kaip tai? 

— Reikia išmokyti tave kalbėti, skaityti ir rašyti. 

— Aš jau moku kalbėti, - pasakiau truputį nusiminęs. 

— Visi moka kalbėti. Tačiau ar daug tokių, kurie moka pasakyti? 
Kalbėjimas yra kūno gebėjimas. Mokėjimas reikšti mintis yra menas. 
Turi išmokti suvokti, ką nori pasakyti ir kaip geriausiai tą daryti. Tam 
būtinas kalbos tobulinimas, /inesse', apdorojimas. 

— Nesuprantu, apie ką jūs kalbate. 

— Būtent. Turėsi pats visa tai sužinoti. Aišku, aš padėsiu. Vėliau 
supažindinsiu tave su kitais žmonėmis. Žmonėmis kaip mes, Pepe. 
Žmonėmis, kurie žino. Tiesos žmonėmis. 

Ji atsistojo ir ištiesė ranką. 

— O dabar jau eik, - pasakė. — Lukas tave palydės iki kiemo durų. 

— Aš pamenu kelią. 

— Jis atrakins duris. Vakarais, kai grįžtu namo, jos visuomet už- 
sklendžiamos. 

Ji pasilenkė ir švelniai pabučiavo mano kaktą. 

— Iki pasimatymo kitą savaitę, Pepe. Būk ištikimas. Būk stiprus! 

Aišku, kūnas neleido man šokinėti iš džiaugsmo, kai traukiau na- 
mo. Tačiau širdies nutildyti negalėjau. Ji greitai plakė, šuoliavo, dau- 
Žžės1 it padūkusi raumenų gniaužtuose. 


Kai grįžau, mama kaip tik valgė sūrį ir užgėrinėjo jį pačios gamin- 
tu prarūgusiu birzgalu. Ji ilgokai tylėjo, kol galiausiai klaikiai atsi- 
riaugėjo ir grėsmingai paklausė: 

— Kur buvai? 

— Bažnyčioje. 

— Ak tu, sukruštas mažas melagi! Nuo kada tapai toks pamaldus, 
kad paskutinis išeini iš bažnyčios? 

— Aš nemeluoju. Sutikau gražią panelę, kuri gyvena rūmuose tarsi 
kokia princesė. Ji ketina išmokyti mane visko. Visko. 

— Gal tu prisišniojęs? Kokią dar gražią panelę? 


' Įmantrumas, subtilumas, rafinuotumas (pranc.). 

— Laurą Frančeską Beatričę de Kolini. 

Motina sužiuro į mane. Buku, klejojančiu žvilgsniu. Toji moteris 
tarsi svarstė: negi jos pabaisa sūnus pagaliau įstengė sukelti kažkieno 
širdyje gailestį? O tas „kažkas“ yra turtingas ir kilmingas. Vadinasi, 
galima išpešti naudos. 

— Ar ji davė tau pinigų? — atsargiai pasidomėjo. 

— Ne. 

Jos pečiai kaipmat subliūško. 

— Tai atsiknisk. 

Aš pasakiau: 

— Žinai, kur tavo bėda? Tu visiškai neturi finesse. 

— Ko tokio neturiu? 

— Finesse. 

Buvau įsitikinęs, jog teisingai ištariau tą Žodį. 

— Jeigu jo negalima suvalgyti, išgerti ar pasikrušti su juo, tai man 
tokio šūdo gabalo tikrai nereikia, - pareiškė suirzusi ir vėl sėdo valgy- 
ti vakarienės. 

Staiga ji pažvelgė į mane ir siaubingai nusišiepė. Pastebėjau nesu- 
kramtyto sūrio gabaliukus, įstrigusius tarpdančiuose. 

— Nuostabi ponia! — sušnypštė motina. - Kam tu reikalingas kokiai 
kilmingai poniai, nykštuk neraliuotas? Nebent norėjo tave pasamdyti 
subinę šluostyti? Cha! O dabar dink iš čia ir palik mane ramybėje. 

Tąanakt miegojau palaimintojo miegu. 


Taip prasidėjo mano mokslai. Dvi valandas vieną vakarą per sa- 
vaitę sėdėdavau su garbiąja Laura rūmų bibliotekoje, kur ji kantriai 
kalė man į galvą gramatikos, tarimo ir rašto, iškalbos ir stiliaus bei 
kalbos tobulinimo vingrybes. Ji pasakojo apie puikias knygas, apie 
poeziją, muziką, dailę ir teatrą, apie Žmonijos istoriją. Atskleidė dan- 
gaus esybių paslaptis ir aiškino, kaip Žvaigždžių judėjimai aukštybėse 
veikia mūsų likimus čia, apačioje. Ji pasakojo man apie tolimas šalis, 
kurias kepina ir alina baisus negailestingos saulės karštis. Kur keisti ir 
pasakiški padarai tyko grobio. Vieni jų — su ragais ant galvų, kiti turi 
šarvuotą odą, o treti minta žmogiena. Garbioji Laura pasakojo apie 
tokį ypač įspūdingą sutvėrimą - į arklį panašų gyvūną, kurio kaktos 
viduryje auga vienas raižytas ragas. Esą jį prijaukinti gali tik skaisčio- 
ji mergelė ir tik tuomet, kai jis ilsisi padėjęs galvą jai ant kelių. Suži- 
nojau vardus ir titulus tų žmonių, kurie valdo šio pasaulio karalystes. 

Norėdamas atlikti sudėtingus skaičiavimus, iš pradžių skaičiavau pirš- 
tais, o vėliau pradėjau protauti. Ėmiau suvokti, kaip taisyklingai mąs- 
tyti, kas yra silogizmas! ir kodėl vieni įrodymai yra pagrįsti, o kiti — 
ne. Mokiausi ilgos ir varginančios Žmonijos mąstymo istorijos, vadi- 
namos filosofija. 

Garbiosios Lauros mokymo būdas skatino kūrybiškai mąstyti ir 
savarankiškai spręsti. Ji pajuto, kad mano mąstymas greitas ir aštrus. 
Nors sunykęs ir luošas kūnas bejėgiškai kentė žemės kančias, tačiau 
protas gebėjo išskleisti sparnus ir skrajoti nevaržomas. 

— Kada tai baigsis? - kartą paklausiau savo mokytojos. 

— Kas baigsis, mielasis? 

— Pažinimas. Kada žinosime viską? 

— Niekada! Deja, Pepe, niekada! Kol vaikščiosim šia žeme... 

Ir taip tęsėme mokslus. Kartais drauge dainuodavome dainas. Gar- 
bioji Laura susižavėjo atradusi, jog turiu švelnų aukštą balsą (tiesą 
sakant, ir pats nustebau), kuris skambėdavo dar įspūdingiau, kai ji 
pritardavo giterna*. Nuo tada šventai tikiu, kad muzika panaši į tobu- 
lus žmonių santykius: jeigu galėtume suderinti savo jausmus ir poel- 
gius taip, kaip madrigale? dera balsai, tuomet nedidelė dalelė dangaus 
nukristų ant šios pragaro žemės, nes kiekviena gaida tokia pat vertin- 
ga ir graži kaip visos kitos. Kiekviena įneša savo dalį į visumą. Be jų 
toji visuma būtų niekinga ir neišbaigta. Kartais vienas balsas pakyla 
aukščiau visų kitų, skrajoja su sava melodija, tada vėl paskęsta dar- 
nioje ramybėje ar net tyloje; tuomet kitas užima jo vietą, kildamas ir 
krisdamas, tada — dar vienas. Šitaip gimsta puikiausios drobės apma- 
tai ir ataudai. Drobės, kurioje kiekviena balso gija jungiasi su kita 
lengvai ir be jokios siūlės. Tai tarsi gyva alsuojanti būtybė. Žemesnės 
gamos gaidos nesipjauna su tomis, kurios aukščiau, nes puikiai papil- 
do ir atsveria viena kitą; netgi tos, kurios yra neįprastai paaukština- 
mos ar pažeminamos, taip pat teikia spalvingumo, nes jas valdo kom- 
pozitoriaus valia - lygus arba aštrus garsas atskleidžia kandumą, neti- 
kėtumą, susijaudinimą ar skausmą. Be jų klausytojas greitai imtų nuo- 
bodžiauti. Tie balsai niekada nerungtyniauja tarpusavyje, nes melodi- 


" Silogizmas — dedukcinis samprotavimas. 

? Giterna - viduramžių styginis instrumentas panašus į gitarą. 

* Madnigalas - lyrinis vokalinis daugiabalsis kūrinys, kilęs iš itališkų senovinių vien- 
balsių piemenų dainų. Turėjo kelis kupletus ir gausiai ornamentuotą melodiką. 

jos ir dermės reikalavimai kuria jų nekintančią spartą. O kiekvienas 
balsas negailestingai juda tos pačios ribos link — į paskutinį akordą, 
kuris žymi kūrinio pabaigą ir kuriame slypi tyla garse ir ramybė vir- 
pesyje. 

Ak! Jeigu tik žmonės galėtų taip gyventi! Jei žinotų kito žmogaus 
vertę, suvoktų kiekvieno svarbą visumai! Tikėtų tuo, kas išaukština ir 
kas žemina! Suvoktų švelnumo ir grubumo reikšmę. Ir galų gale savo 
tikėjimą sudėtų į paslėptos dermės paskutinį atleidimo akordą! Bet 
vėl... Bet vėl... jeigu kiaulės mokėtų šokti a/emandą!... 

Viena daina man ypač tiko ir netrukus tapo mėgiamiausia: 


Mieloji mano lyg medus saldžiausias 
suvilgo gomurį, tad aš prabilt galiu, 

jos grožį liaupsint aukso žodeliu, 

jos dorą ir švelnumą nuostabiausią. 

Mieloji mano dūsavo karštai ir meldė, 

Kad iš manos širdies užgimtų meilės psalmė. 


Dainuodamas šią dainą nuolat jausdavau neaprėpiamą džiaugsmą. 
Garbioji Laura sėdėdavo nė nekrusteldama, nutvieksta žvakių švie- 
sos. Jos veide — mąsli ramybė. Akys šiek tiek primerktos. Tokiomis 
akimirkomis jos krėslas tapdavo deivės sostu, auksiniai plaukai virs- 
davo nakties žvaigždžių spiečiais, o spalvingas ir puošnus kambarys — 
mūsų slaptuoju rojaus kampeliu. 

Taip prasidėjo dvigubas gyvenimas. Tai buvo neišvengiama. Gar- 
biosios Lauros akivaizdoje galėjau laisvai dėstyti pastebėjimus ir di- 
džiuotis savo mintimis. Tačiau prie motinos vėl apsimesdavau visišku 
neišmanėliu. Nors šis dvilypumas mane žavėjo, pajutau, jog, nepai- 
sant akivaizdaus luošumo, manyje tūno kažkas gražaus, gaivaus ir ty- 
ro, kažkas šviesaus ir stipraus. To niekas nežinojo. Galiausiai mano 
abejingumas ir nemeilė motinai virto tikra neapykanta, kuri kasdien 
tik didėjo it kokia piktžaizdė. Kuo daugiau mokiausi kalbos grožio, 
tuo labiau bjaurėjausi grubiomis nešvankybėmis; kuo daugiau mokė- 
jau gero elgesio taisyklių, širdies gerumo ir paslaugaus švelnumo pa- 
slapčių, tuo labiau piktino amžinas motinos apsileidimas; kuo dau- 
giau Žinių įgijau, tuo sunkiau sekėsi suvaldyti įsiūtį dėl begalinio tos 


' Alemanda - lėtas šokis, šokamas poromis ratu. 

moters nemokšiškumo. Tačiau valdžiausi savo paties labui: kaip Die- 
vą myliu, vyną gerianti kekšė buvo įprastas reiškinys toje aplinkoje, 
kur gyvenau. Tačiau vyną gerianti kekšė, turinti sūnų nykštuką, kuris 
yra išsimokslinęs ir dar iškalbus... šitai sukeltų išties pavojingą prie- 
šiškumo proveržį. Mat ėmiau įtarti, jog tame pasaulyje, į kurį mane 
atvedė garbioji Laura, taip pat tyko pavojai. O tie žmonės, kuriuos 
sutikau jos namuose, irgi turėjo priešų. Nesuvokiau aiškiai, nei kokie 
tie pavojai, nei kas tie priešai, tačiau nuolat jutau jų buvimą. Nelai- 
mei, mano nuojauta pasitvirtino. Net sunku apsakyti, kaip baisiai. Ta- 
čiau netrukus tai sužinosite. 

Tiesa, susipažinau su „kitais žmonėmis“ , apie kuriuos kalbėjo gar- 
bi0ji Laura. Tarp mūsų užsimezgė toks gilus ir stiprus ryšys, kad patys 
vargiai įstengėme jį paaiškinti. 

Jis tarsi liudijo paslaptį, kurios dalis visi buvome. Mes kalbėjomės 
kaip draugėn suėję paklydėliai, atsidūrę svetimame krašte, tylėjome 
taip pat iškalbingai. Mūsų ištikimybė vienas kitam labiau priminė be- 
aistrę meilę. To jausmo taip nevadinome. 

Nenorėjome piktnaudžiauti žodžiu, kurio atsitiktinis vartojimas būtų 
tik iškreipęs tikrovę. Tačiau žinojome, ką tas žodis reiškia. Dar dau- 
giau, visi jautėme, kad šioje greitai užsimezgusioje draugystėje atsi- 
ras dar viena grandis. Tačiau neįstengėme nuspėti jos pobūdžio. Pa- 
vyzdžiui, aš galvojau, jog tai bus kažkoks nuodugnus ir ligi tol mums 
neatskleistas mokymas. Visas jo paslaptis sužinosime iš garbiosios 
Lauros, kai ji nuspręs, jog atėjo metas. O kol kas privalome kantriai 
laukti. 

Iš pirmo žvilgsnio mus visus jungė vienas bendras bruožas — luo- 
šumas (nors, suprantama, tos bendrystės šaknys slypėjo daug giliau). 
Štai Pjetras — tikrai gražus, perkopęs į trečią dešimtį jaunuolis, kurio 
puikią išvaizdą darkė bjauri tamsraudonė dėmė, dengianti bemaž visą 
veidą. Mažoji Barbara neturėjo rankų, tik putlias plaštakas, kurios tar- 
si kokie ūgliai kerojo iš pečių. Andželo ausys buvo neįprastai ilgos, o 
žandikauliai apžėlę, todėl jis atrodė tarsi liūdnas kantrus vilkas. Na, ir, 
žinoma, Džakomas — žmogus be veido. Jis gimė su „marškinėliais“, 
kurie amžiams „prilipo“ prie galvos. Mažutės juodos Džakomo akys 
švietė ir mirkčiojo įspraustos į sumaitotą marmalynę. Šie žmonės, ku- 
rie pažino kančią taip, kaip ją pažinau aš, kurie laikė ją įprasta, kol 
stebuklingu būdu likimas mus suvedė draugėn — buvo mano tikrieji 
giminės ir artimieji. 

Bėgo metai. Garbiosios Lauros namai tapo ir mano namais. Jos 
pasaulis tarsi atsivėrė man. O aš patekau į begalinį šviesos ir pažinimo 
srautą. Pamažu keičiausi. Tą patvirtino mano žavioji mokytoja. Paste- 
bėjau ir pats. Tačiau toje ašarų pakalnėje, į kurią kasdien grįždavau, 
mano pasikeitimas buvo paslaptis. Taip, laikas skriejo nenumaldomai, 
tačiau Dovydo psalmių priesakai buvo įvykdyti. Ir tūkstančiai šimt- 
mečių mums atrodė tarsi viena prabėgusi diena. 

Prabėgusi tarsi nakties budynė... 

Vieną vakarą kaip paprastai atėjau į garbiosios Lauros namus ir 
radau ją visiškai vieną. 

— Kur kiti? — nustebau ir sunerimau. — Ar kas baisaus nutiko? 

— Ne. Nieko. Eikš ir sėskis šalia, Pepe. 

Susikibome už rankų. Kažkaip savaime, nevalingai. 

— Pepe, kiek tau metų? — pasidomėjo ji. 

— Jeigu dabar 1496-1eji, tai man aštuoniolika, — atsakiau. 

— Taip ir yra. 

— Jau bus penkeri metai nuo pirmo mūsų susitikimo bažnyčioje. Ar 
pamenate? 

— Aišku, kad pamenu, mielasis! Ir tie prisiminimai tokie švelnūs. 
Net ir norėdama, neįstengčiau pamiršti. Juk viskas buvo kruopščiai 
sumanyta. 

— Sumanyta? - atkartojau. 

— Žinoma! 

— Vadinasi... norite pasakyti, jog mane pasirinkote dėl kažkokios 
priežasties? 

Apie tai niekada nepagalvojau. 

— Taip. Dėl daugybės priežasčių. 

— Vadinasi, žinojote apie mane dar prieš mūsų pažintį? 

- Žinoma. Matydavau, kaip stumi karutį gatvėmis, kaip tau skauda 
nugarą nuo didžiulės naštos. Mačiau, kaip tavo motina apsišlapino iš 
žiauraus, neapykantos kupino juoko. 

Nepratariau nė žodžio. Tik panarinau galvą. 

— Liaukis, — pratarė ji ir kilstelėjo mano smakrą. - Jai turėtų būti 
gėda, o ne tau. 

Kurį laiką mus gaubė tyla. Tada garbioji Laura švelniai prabilo: 

— Pepe, tau aštuoniolika. Tikriausiai net tokiame suluošintame kū- 
ne pastebėjai pokyčius. Tiesa? Ir, aišku, jausmus... ilgesį, nesuvokia- 
mus geismo proveržius... 

— Žinoma. 

Staiga prisiminiau tą naktį, kai motina mėgino mane suvilioti. Pa- 
jutau nelauktą ir atstumiantį skausmą. Tarsi vėl būtų ištikęs įsisenėju- 
sios ligos priepuolis. Tuomet buvau išblyškęs, beplaukis ir glotnus. 
Dabar mano pažastyse ir ant krūtinės žėlė tankūs tamsūs plaukai. O 
tarpkojį puošė dar tankesnės garbanos. Dažnai per sapnus patirdavau 
sėklos išsiliejimą, tačiau pats savo pimpalą linksmindavau labai retai. 
Ir tas slaptas pasitenkinimas nebuvo susijęs su kokiu spalvingu suei- 
ties (visiškai nepasiekiamos tikrovėje) vaizdiniu. Greičiau su neaiš- 
kiais, bet labai maloniais paguodos, šilumos, saugumo ir laimės pojū- 
čiais. Tačiau tai buvo mano pasaulis. Negalėjau atskleisti žmonėms 
savo išgyvenimų. Priimta manyti, kad vien mintis apie luošių kūniš- 
kus malonumus yra pasibjaurėtina ir nepadori. Kuo daugiau mąstau 
apie Žmonių sielų luošumą, tuo labiau mane stebina ir liūdina šis ne- 
įprastas reiškinys. 

— Vadinasi, nutuoki, kur link suku kalbą? — vėl prabilo šeimininkė. 

— Taip. 

— Vis dėlto, mano brangusis Pepe, tai patirtis, kurią taip pat priva- 
lai suvokti, kad vėliau galutinai atmestum. Tai pažinimo dalis. Ir pati- 
kėk, visai nedidelė. Viso labo tik mažas trupinėlis. Tačiau tau jis būti- 
nas, jeigu išties ketini siekti įmantresnių ir tobulesnių gnozės!' aukš- 
tumų. 

— Mano širdis daužosi it patrakusi. 

— Taip, Žinau. Bet ar suvoki svarbą to, ką tau sakau? 

— Žinoma, suvokiu. Privalau įgyti kūniškos patirties, kad amžiams 
jos atsisakyčiau. 

— Taip, Pepe! Būtent taip! 

— Tiesą pasakius, aš... tiksliau, mes visi... jau kuris laikas jautėme, 
kad mokyme turėtų įvykti kokybinis šuolis. Ir kad jūs paskatinsite šį 
veiksmą. 

— Teisingai. Tai bus šuolis dvasinio pažinimo link. Pažinimo, kuris 
labai skiriasi nuo įprastų žinių, kalbos gebėjimų ir elgesio vingrybių. 
Visa, ko mokėmės, buvo pasirengimas tam šuoliui. Taip jau suręstas 
tas šiurkštus pasaulis, kuriame esame priversti gyventi (tiesą sakant, 
tai pragaras!). O dieviškoji kibirkštis, rusenanti mumyse, įkalinta gru- 


' Gnozė (arba gnosis) — teosofinis, aukštesniu laikomas pažinimas, įmanomas tik 
išrinktiesiems ir turintis padėti pasiekti išganymą. 

biame kūne, kuris turi savų apgailėtinų poreikių ir reikalavimų. Todėl 
privalome pažinti tą kūną kuo nuodugniau, kol visiems laikams jo 
išsižadėsime. Galiu patikinti, jog pasišvęsti gnozei privalu visa širdi- 
mi. Negalima ištiesus kaklą paspoksoti į dangų, o nuleidus akis vėl 
11gesingai ir gailiai žvelgti į purvyną. Būtinas visiškas atsidavimas. 
Pakilus į dieviškąsias erdves kūnas tampa bevertis. Bet kuris, siekian- 
tis pažinti dangišką didybę ir trokštantis visiško išsivadavimo, privalo 
Jį užmiršti. Tiesa, nuo pat gimimo šioje ašarų pakalnėje turime kūną, 
tačiau jo neigimas dar nereiškia atsisakymo pažinti. Vadinasi, mūsų 
kelias yra vienas: pažinti jį, o vėliau atmesti ir niekinti. Neįmanoma 
atmesti ir niekinti to, ko nepažįsti. Tačiau vos pažinus, atsisakymas ir 
panieka turi būti beribiai, visiški ir amžini. Ar supranti, apie ką šneku? 

— Taip, — vargais negalais išstenėjau. 

— Svarbiausia, ar tuo tiki? 

— Esu linkęs patikėti, - atsakiau. Mane krėtė nevaldomas drebulys, 
tarsi užėjus karštinės priepuoliui. 

— Tai gerai. Aš pati perteiksiu tau žinias, kurias perpratęs privalėsi 
iškart atmesti. 

Tarsi būtų perskaičiusi mano mintis, garbioji Laura tarė: 

— Dėl kitų nesirūpink. Jie jau pasisėmė kūniškos patirties. 

— Kada? Kokiu būdu? Norėjau pasakyti... 

— Lygiai taip pat, kaip ir tu jos pasisemsi, mano mielas. Su kiekvie- 
nu buvo tartasi atskirai. 

— Ir jūs pati tą darėte? Jūs buvote mokytoja? 

Ji lėtai papurtė galvą. 

— Ne. Barbara su Džakomu mokė vienas kitą. 

— Abu? Abu drauge? 

— Žinoma, mielasis. Čia daugybė puikiai įrengtų kambarių. Vieną 
pertvarkiau. Kad trumpam galėtų juo pasinaudoti. 

Matyt, toji mintis ją pralinksmino, nes garbioji Laura švelniai nu- 
sijuokė. 

— O kaip Andželas? O Pjetras? 

— Jie taip pat mokė vienas kitą. 

— Bet jie abu vyrai! 

— Ar yra koks skirtumas? Ypač, kai Žinai, jog toks pažinimas reika- 
lingas tik tam, kad jį atmestum ir paniekintum. Du vyrai puikiai tinka 
kūniškoms žinioms perprasti. Lygiai kaip dvi moterys ar vyras ir mo- 
teris. Veidmainiška šio pasaulio kūniškų santykių dorovė su mumis 

neturi nieko bendra. Būk kantrus, Pepe, ir sužinosi. Visi tavo draugai 
kartu su manimi besąlygiškai nusprendė siekti aukštesnio pažinimo. 
Jie įsipareigojo. Įsipareigojo puikiai suvokdami, kokius malonumus 
siūlo kūniškoji meilė. Tačiau laisva valia jų visiškai atsisakė. O tu, 
mano mielas Pepe? Ar atsisakysi? 

Pažvelgiau į garbiąją Laurą. Kai prabilau, mano šnabždesys primi- 
nė virpančios žvakės liepsnos dvelksmą: 

— Taip. 


Didžiulė lova su tamsžalio aksomo stogeliu paslėpė mus nuo pa- 
saulio akių. O sodri gintaro spalvos šviesa, sklindanti iš sidabrinio 
žibinto, nutvieskė mūsų kūnus aukso spindesiu. Jau nebuvome tos ne- 
laimingos suluošintos būtybės. Atrodė — virtome dievais, kurių pirš- 
tais, šlaunimis, pėdomis ir lūpomis teka medus ir nektaras. Gulėjome 
nuogi vienas kito glėbyje. Tyla liūliavo mus. Lauros plaukai sruogo- 
mis krito ant mano kreivų, išsiklaipiusių pečių. Ir tarsi įtraukė į jos 
švelnumo karaliją. Šitaip aktinija griebia ir trumpam įkalina kokį jū- 
ros gyvį. Ramus tos moters kvėpavimas tarsi glamonėjo. Jos gražioji 
krūtis prigludo prie mano apžėlusios, dygios ir susitraukusios krūti- 
nės, kurią nusėjo prakaito lašeliai. Tačiau ne dėl būgštavimo, o nuo 
įtempto laukimo. Nežabotos, drąsios nuojautos pastūmėta ji pakišo 
savo gaivią ranką po manimi ir prispaudė prie kaulėtos kupros. O aš, 
pakylėtas abipusio supratimo, palinkau išbučiuoti tamsiąją paslaptį, 
tūnančią tarp tvinksinčių kūno šešėlių. Ten, kur neužaugo kita krūtis. 

Kita ranka ji įsitvėrė mano įnagio. Atsmaukė apyvarpę. Pirštai ju- 
dėjo lėtai, tačiau atkakliai. Pajutau, kaip manyje staiga sukyla nesuvo- 
kiamos gyvybės jėgos. Kaip drebu, stangrėju ir kietėju, tvinkčioju ir 
pučiuosi. Galiausiai virstu galinga erekcija. Atsidėkodamas prispau- 
džiau vieną savo kelį prie blizgančios jos drėgno tarpkojo taurelės. 
Mes truputį bučiavomės, vėliau atsitraukėme vienas nuo kito. Ir vėl 
bučiavomės. Jos lūpos priminė kažką saldaus, kvepėjo obuoliu ir bu- 
vo gaivios. Bučiuodamasi ji iškišo savo karštą rausvą liežuvį ir palietė 
juo manąjį. Kaip išbadėjęs puoliau jį čiulpti tarytum kokį gardų sal- 
dainiuką. 

— Ak! Jaučiu, kad jau metas! — staiga šūktelėjo ji. - Aš beveik 
pasirengusi. 

Ji pasitraukė nuo manęs ir atsigulė ant nugaros. Virš gaktą den- 
giančių plaukelių spindėjo šviesos ratilas. Toks panašus į mažą lieps- 

nojantį krūmą užburiančioje šviesoje. Jos oda - glotniausias marmu- 
ras, padengtas veik permatomu aukso sluoksniu. 

Švelniai atsiguliau ant viršaus. Laikiausi įsirėmęs delnais, kad ne- 
užgriūčiau visu svoriu. Standus, kraujo pritvinkęs mano varpos galas 
trynėsi į putlias jos lyties lūpas. 

— Dabar! - sušnibždėjo ji, - dabar! 

Aš įėjau į ją ir nugrimzdau. Mūsų lūpos susiliejo. Kojomis ji apsi- 
vijo mano sėdmenis. Judėjom drauge, kai ėmiau lėtai ir atsargiai stumtis 
gilyn. Šio veiksmo manęs niekas nemokė, jis atsirado savaime, laisvai 
ir lengvai it kvėpavimas. Kūne (net ir tokiame šiurpiame kaip mano) 
slypinti amžių išmintis yra pati geriausia meilės mokytoja. Tai ji man, 
nepatyrusiam, suteikė pasitikėjimo ir galių neryžtingumui ir drovu- 
mui įveikti. 

Viskas prasidėjo nuo mažutės kibirkšties kažkur nugaros apačioje. 
Netrukus įsižiebė deginanti, plūstanti liepsna. Nesustabdoma tarsi po- 
tvynio banga. Ji ritosi žemyn per mano kapšelį, per varpą. Į siurbian- 
čias jos kūno gelmes. Ten buvau nugramzdintas. Įkalintas stiprių rau- 
menų gniaužtuose, kurie neleido atsikvėpti. Pamažu toji liepsna virto 
visa naikinančiu gaisru, apėmusiu ir mano vidurius. Tada pajutau, kaip 
kažkokia siaubinga, neaprėpiama jėga tarsi įplėšė manosios sielos au- 
deklą. Pro tą plyšį išsiliejo tirpstanti širdis. Skausmas buvo toks ašt- 
rus, jog maniau neištversiu ir mirsiu. Tačiau toks nepaprastai saldus, 
jog nenorėjau, kad liautųsi bent mirksnį. 

— Laura! Laura! Laura! - šaukiau ją vardu. Mano dejonės tapo jos 
vestuvių daina. Pasikartojantys traukuliai išsiliejant sėklai - nuotakos 
šokiu. 

Užmigome apsikabinę. Visiškai vieni tame žaliai auksiniame lo- 
vos pasaulėlyje. Žibintas užgeso, todėl tik šnypštė ir spragsėjo. Tai 
buvo lyg šiurpi rauda mus sunaikinusiam geismui. Prieš užmigdamas 
dar pažvelgiau jai į akis ir pamačiau ašarą, lyg mažytį brangakmenį 
spindinčią ant tamsių blakstienų. 


Dieną keičia naktis, miegą - prabudimas, puikybę - pražūtis. Juo- 
ką keičia ašaros, gyvenimą — mirtis, vasarą - ruduo. Taip jau surėdy- 
tas pasaulis. Galbūt todėl džiugesį, kuris užplūdo pažinus kūnišką meilę, 
neišvengiamai pakeitė išsiskyrimo ir netekties kančia. Tačiau nenu- 
jaučiau artėjančio pavojaus. Nė to siaubingo pavidalo, kurį jis įgavo. 

Tą vakarą, prieš man išeinant iš garbiosios Lauros namų, mudu 
priėmėme Atsižadėjimo priesaiką. Prisiekiau jai (0 ji man) ir „vienin- 

teliam tikram Viešpačiui“, kad nuo šiol gyvensiu niekindamas ir at- 
mesdamas visus kūno malonumus. Šio atsižadėjimo reikalavimai bu- 
vo labai aiškūs ir apibrėžti: susilaikyti nuo bet kokios seksualinės veik- 
los (tiek su savimi, tiek su kitu asmeniu) arba dalyvauti toje veikloje 
vien siekiant išniekinti jos prasmę ir paskirtį. Nelabai įsivaizdavau, 
kaip visa tai atrodytų tikrovėje, nors supratau šio reikalavimo svarbą. 
Tačiau vis dar buvau apgirtęs nuo svaiginančio meilės gėralo, todėl 
pernelyg nesukau galvos. 

Kai grįžau namo, girdėjau motiną goglinėjant po mažutę kamarė- 
lę, kurioje buvo mūsų virtuvė. Visai netroškau jos matyti. O tuo labiau 
— kalbėtis. Tai būtų tas pat, kaip po maldos piktžodžiauti prieš Dievą. 
Iškart nuėjau miegoti. Susirangiau ant čiužinio, tysančio asloje, ir sap- 
navau rojų. 

Kitą rytą su mama vėl išėjau į gatves pardavinėti vyno. Vėl niurnė- 
damas ir vos atgaudamas kvapą stūmiau karutį vingiuotu grindiniu. 
Štai tada ir išgirdau kažkieno šnypštelėjimą prie pat ausies. Balsas 
buvo išsigandęs, bet atkaklus: 

— Bėk į jos namus. Ją išsivedė! 

Kaipmat atsigręžiau, bet nieko nepamačiau. Balso taip pat nepaži- 
nau. Akimirką pamaniau, jog tai Pjetras. Tačiau nebuvau tikras. Kaž- 
kur gretimame skersgatvyje išgirdau tolstančių skubrių žingsnių aidą. 
Ir nieko daugiau. Motina ginčijosi su kažkokiu tarpduryje stovinčiu 
žilu senioku (ir tuo pat metu meilinosi jam). Pastačiau karutį ant pri- 
laikančių atramų ir leidausi bėgti. Kad ir kaip ten būtų, man atrodė, 
kad bėgu. 

— Ei! Pala! Kur tu, velniūkšti, susiruošei? —- tolumoje išgirdau piktą 
ir nuostabos kupiną motinos balsą. Daugiau nieko nepamenu. Tik į 
ausis suplūdusį kraują ir tvinksinčius smilkinius, kai priverčiau savo 
sukrypusias kojas spausti dar greičiau. 

Durys į rūmų kiemą buvo plačiai atvertos, durys į kambarius - taip 
pat. Tą sužinojau, kai uždusęs ir drebantis pagaliau užsikerėblinau 
laiptais. Mažame prieškambaryje stovėjo aukštas vyriškis dvasininko 
drabužiais. 

— Kur ji? Kur ponia Laura? 

Vyriškis atsigrįžo ir pažvelgė į mane. Jo tankūs, trumpai kirpti juo- 
di plaukai tik dar labiau paryškino ištįsusį gelsvą veidą. Tame veide 
išskaičiau didžiausią Aauteur!, sumišusią su neaiškiu apmaudu. 


' Puikybė, išdidumas /pranc.). 

— Kuo vardu? - ištarė nepažįstamasis. 

— Panelė Laura Frančeska Beatričė de Kolini. 

— Ne ji, žioply! Tu! - jo išspjauti žodžiai priminė aštrius rimbo 
kirčius. 

— Džiuzepė Amadonelis. Kur ją išsivedėte? 

— Įdėmiai klausyk manęs, luošas nykštuk. Jei bent kiek brangini 
laisvę, tai siūlyčiau prikąsti liežuvį. Tavim dėtas, visai nenorėčiau ži- 
noti, kur šiuo metu yra ponia. Ar tu jos draugas? 

Nuojauta akimirksniu pašnibždėjo apie tykantį pavojų. Tad užgniau- 
žęs savyje įtūžį ir sielvartą, ramiai atsakiau: 

— Ne. Aš ne draugas. Mano motina prekiauja vynu, o ponia Laura 
— nuolatinė pirkėja. Ji skolinga mums pinigų. 

— Ji tikrai niekam nebūtų prasiskolinusi. Tu meluoji. 

— Nemeluoju. 

Įdubusios vyro akys liepsnojo žiaurumu, kurio galia mane išgąsdi- 
no. Įsibrovėlis kreivai šyptelėjo. 

— Eisi su manim, - nukirto jis. 

— Bet aš negaliu... turiu grįžti pas motiną. 

— Nederėjo jos palikti. 

— Aš padedu jai pardavinėti vyną, — dar kartą mėginau išsisukti. 

— Tuomet šiandien tavo motinai nesėkminga diena. Eisi su ma- 
nimi. 

Staiga atsigręžęs išvydau dar du vyrus. Tik šie vilkėjo šarvažiedžius 
marškinius ir saugojo tarpdurį, kad nepabėgčiau. Kiekvienas laikė grės- 
mingą lenktą kardą. Pamaniau, kad širdis tuoj iššoks iš krūtinės. Kiek- 
vienas dūžis, rodės, nenumaldomai atkartoja vienintelio vardo skam- 
besį: Laura Frančeska Beatričė de Kolini. 


Mane nuvedė į niūrų, suodžiais aprūkusį pastatą, stūksantį šv. Pet- 
ro bazilikos šešėlyje. Čia patekdavo visi įtariamieji ir jau apkaltinti 
erezija. Čia juos tardydavo ir suteikdavo galimybę apsiginti. Puikiai 
suvokiau, kad pakliuvau į popiežiaus inkvizitorių rankas. Net neabe- 
jojau, jog garbioji Laura taip pat uždaryta kažkur šiame pastate. Ta- 
čiau kodėl? Kuo ji nusikalto? Kas ją įskundė? Kad ir koks tas nusikal- 
timas, anksčiau ar vėliau mane vis tiek apkaltins bendrininkavimu. 
Todėl privalau tylėti ir elgtis labai apdairiai. Nusprendžiau, jog vie- 
nintelis būdas išnešti sveiką kailį - dar kartą tapti luošu neišmanėliu iš 
Trasteverės pamazgų duobės. 


SLAPTIEJI NEŪŽAUGOS GNOSTIKO UŽRAŠAI 57 


Sėdėjau mažame niūriame tuščiame kambarėlyje (aišku, jei neskai- 
čiuosime vienintelės kėdės). Man liepė palaukti. Beprasmis įsakymas. 
Juk nebuvo jokio kito pasirinkimo. Antra vertus, gal ir klystu: turėjau 
pakankamai laiko (ir nors nesąmoningai, tačiau puikiai jį išnaudojau), 
kad, pagalvojęs apie garbiosios Lauros likimą, apmaldyčiau savo jaus- 
mus ir protą. Dabar mano būsena kėlė vien gailestį. Tačiau baisiausia, 
jog garbioji Laura viena privalėjo atlaikyti visus likimo smūgius. Tuo 
metu mano liguista vaizduotė kūrė vienas už kitą baisesnius paveiks- 
lus. Tikriausiai taip jaučiasi ant mirties slenksčio stovintis Žmogus: 
kai valandos lėtai, tačiau nepermaldaujamai slenka ryto link, o jis ko- 
kį tūkstantį kartų miršta klaidinančiuose nakties vaizdiniuose, kęsda- 
mas tokius skausmus ir pažeminimą, kurių tikrovėje nėra. 

Vyriškis, atitempęs mane čionai su ginkluota palyda, įžengė į kam- 
barėlį. Dabar jis vilkėjo dominikonų vienuolio abitą. 

— Taigi, taigi. Mūsų bičiulis kupriukas. 

— Kodėl aš čia? 

— Tai tu man papasakok apie savo ryšius su Laura de Kolini. 

— Aš jau sakiau. Ji perka vyną pas mano motiną. 

— Tik nereikia manęs kvailinti. Tokie žmonės nieko neperka pas 
gatvės prekeivius. Juo labiau tą prarūgusį myžalą, kurį parduodate. Ar 
seniai ją pažįsti? 

— Aš visai jos nepažįstu. Tikrai. Mes tik norime, kad ji sumokėtų. 

Jis priėjo artyn ir sustojo prie pat kėdės, ant kurios sėdėjau. Tada 
pritūpė. Pageltęs Žiaurus vyro veidas atsidūrė ties pat manuoju. 

— Aš fra Tomazas dela Kročė, - ištarė jis pamaldžiu, tačiau nepa- 
prastai grėsmingu balsu. — Man teko ginčytis su tikrais proto galiū- 
nais, kuriuos apniko erezija ir tėškė ją Mūsų Švenčiausiajai Motinai 
Bažnyčiai į veidą. Visus juos įveikiau tiesos kalaviju, kurį mums pali- 
ko pats Jėzus Kristus. Patikėk, neturiu nei laiko, nei noro klausytis 
apgailėtino melo iš lūpų tokios padugnės kaip tu. Tuoj pat galėčiau 
uždaryti tave kalėjiman. Gyvas ten supūtum. O aš padaryčiau gerą 
darbą — išvaduočiau pasaulį nuo piktžaizdės. Todėl dabar būk mielas 
ir aiškiai man pasakyk, kokie ryšiai sieja tave ir Laurą de Kolini? Jei 
spyriosies, pasistengsiu, kad prakeiktum tą dieną, kai kekšė motina 
tave pagimdė. Ar viską supratai? 

— Mano motina iš tiesų yra kekšė, bet... 

Vyriškis pakilo ir išsitiesė visu ūgiu. 

— Man šovė geresnė mintis, — staiga tarė jis. — Gal trumputė akista- 
ta su kilmingąja poniute atgaivins tavo atmintį? Einam! 

Garbiąją Laurą jie laikė uždarę giliame požemyje. Patalpoje, kuri 
priminė laidojimo rūsį. Galvą guldau, jog kadaise čia buvo požeminio 
kalėjimo vienutė. Vos įėjęs pamačiau moterį, kuri sėdėjo pririšta prie 
didžiulio krėslo. Jos išdrikę plaukai sruogomis krito ant pečių. Akys 
žvelgė kažkur žemyn. Pastebėjau, kad ant kairiojo skruosto plyti smū- 
gio žymė - ilga raudona dėmė išblyškusiame veide atrodė tarsi krau- 
josruva. Garbioji Laura buvo basa. Kitoje pusėje, prie stalo greta sie- 
nos, sėdėjo kažkoks vienuolis. Užmaukšlintas gobtuvas slėpė veido 
bruožus (buvo matyti tik nosies galiukas). Kitur - neįžvelgiama tamsa 
ir šešėliai. Ant stalo mėtėsi įvairiausi pergamento ritinėliai. Kai kurie 
— išvynioti, kiti — susukti ir perrišti juodu kaspinu. Šalia gulėjo rašy- 
mo priemonės. 

— Atvedžiau draugą jūsų aplankyti, - švelniai prabilo žmogus, pa- 
sivadinęs fra Tomazu. 

Garbioji Laura kiek kilstelėjo galvą ir pažvelgė į mane. Jos akys — 
visiškai bereikšmės. 

— Aš jo nepažįstu, - pasakė ji. - Tikriausiai kažką supainiojote. 

— Tačiau jis tvirtina, kad pažįsta jus. 

Mano širdis nupuolė į kulnus. 

— Na, taip. Rodos, perkame pas jį vyną. Kaip galiu prisiminti kiek- 
vieną luošį, kuris beldžias į mano duris, siūlydamas prekes? 

Vieną akimirką — nors tai truko daug trumpiau! — pamaniau, 0 iš 
tikrųjų žinojau, kad tos mielos akys žvilgtelėjo į mane. Jose išvydau 
begalinį švelnumą, neaprėpiamą ilgesį ir atsiprašymą. Kai mūsų akys 
susitiko, kaip įmanydamas stengiausi išlaikyti jos žvilgsnį, kuris ne- 
trukus išnyko tarsi ledo krislas, įmestas į kaitrią liepsną. Aš tik norė- 
jau pasakyti, kad viską suprantu. 

— Jis tvirtina, jog esate skolinga už vyną. 

— Tikrai? Būčiau net nežinojusi. Visas namų ūkio sąskaitas tvarko 
mano tėvas. Drauge su Luku, vyriausiuoju ūkvedžiu. 

— Jūsų tėvas išvykęs iš Romos, — pasakė dominikonas. — Matyt, 
visiems laikams. Nes, kiek žinau, nesirodė jau šešerius metus. 

— Tik todėl ir drįsote uždaryti mane čionai! —- sušuko garbioji Lau- 
ra, nesuvaldžiusi pykčio. - Jeigu mano tėvas būtų čia... 

— Tačiau jo nėra, tiesa? Jūsų pačios labui patarčiau nevaidinti įsi- 
žeidusios patricijaus dukters. Eretikai neturi jokių teisių. Todėl įžeis- 
tas orumas — tikra prabanga. 

— Kas vadina mane eretike? 

— Mūsų tyrimui tai neturi jokios reikšmės. Tai jūs esate kvočiamo- 
ji. Ir niekas kitas. Ak, taip! Būsiu pamiršęs mūsų luošąjį bičiulį. 

Fra Tomazas atsigręžė į vienuolį prie stalo ir liepė: 

— Perskaityk kaltinimą. 

Po gobtuvu besislepiantis vienuolis linktelėjo. Garsiai, plonu šiurkš- 
čiu balsu, kupinu blogų užmačių ir teisuoliško nepakantumo, jis ėmė 
skaityti kaltinamąjį raštą: 

— „Šiuomi pareiškiame, kad vienas tūkstantis keturi šimtai devy- 
niasdešimt šeštaisiais Mūsų Viešpaties metais, septintąją birželio mė- 
nesio dieną, taip pat kiekvieną septintąją dieną nenustatytą laiko tar- 
pą prieš ir po nurodytos birželio mėnesio septintosios dienos, jūs, Laura 
Frančeska Beatriče de Kolini, Romos patricijaus Andrejo de Kolinio 
namuose sąmoningai ir piktavališkai skleidėte tiesas, prieštaraujan- 
čias tai tiesai, kurią apreiškė Mūsų Viešpats ir Išganytojas Jėzus Kris- 
tus ir patikėjo Mūsų Švenčiausiajai Motinai Bažnyčiai per Romos po- 
piežių, Kristaus vietininką žemėje ir Apaštalų kunigaikščio įpėdinį. 
Tvirtinote, kad Dievas Tėvas nesutvėrė šio pasaulio; kad jį surėdė 
demonas. Tai, ką sukūrė minėtasis demonas, savo prigimtimi yra blo- 
gis mūsų Dievo Tėvo akyse. Dažniau, negu minėtomis progomis, ne- 
nustatytų asmenų draugijoje jūs neigėte Mūsų Viešpaties ir Išganyto- 
jo Jėzaus Kristaus Prisikėlimą, tapatinote jo žemiškąjį kūną su šmėk- 
la, neturinčia jokio pavidalo, ir drauge su jau minėtais nenustatytais 
asmenimis sąmoningai ir piktavališkai neigėte pasaulietinę ir dvasinę 
valdžią, amžiams perduotą Mūsų Viešpaties ir Išganytojo Jėzaus Kris- 
taus per Palaimintojo Apaštalo Petro asmenį viešpačiui popiežiui, Ro- 
mos Pontifikui ir jo įpėdiniams. “ 

— Kaltinimai nepaprastai rimti, — pratarė fra Tomazas. 

— Akivaizdu, kad jie perdėti. 

— Pakaks maivytis, dona!. Jums visai netinka. Ar neigiate visus 
kaltinimus? 

— Žinoma. 

— Kokie tų nenustatytų asmenų vardai? Pasakydama juos labai pa- 
gelbėtumėte sau. Nors tie žmonės neilgai slapstysis. Aš sužinosiu, kas 
jie. 

— Jei sužinosite, tai vargu ar reikia, kad pasakyčiau jų vardus. 

— Tai pripažįstate, kad tokie Žmonės yra? 


'! Dona (it. donna - moteris) - pagarbus kreipimasis į moterį. 

— Ne. Tačiau esu pakankamai mandagi, todėl kalbuosi apie jūsų 
prielaidas. Kad ir kokios klaidingos jos būtų. 

— Velnio iškalba! — sušuko įtūžęs fra Tomazas ir trenkė moteriai 
per galvą taip, kad ši krestelėjo atgal, tarsi staiga kažkieno nematoma 
piktavalė ranka būtų nutraukusi virvutę, prilaikančią marionetės galvą. 

Norėjau surikti: Palik ją ramybėje! Neliesk jos! Norėjau pulti jį, 
talžyti kumščiais, sumušti iki sąmonės netekimo. Tačiau išgirdau tik 
savo neryžtingą tylų maldaujantį balselį: 

— Prašau... nemuškite jos... labai prašau, nemušktte... 

Jis atsigrįžo, sugriebė mane už plaukų ir pakėlė nuo žemės. Jutau 
siaubingai aštrų skausmą. Tuomet vyras paleido mane. Tėškiausi ant 
grindų. 

— Dar vienas žodis, - sušnypštė fra Tomazas, — ir amžiams atsi- 
sveikinsi su saule. 

Gulėjau susigūžęs ir kūkčiojau iš įsiūčio dėl savo bejėgiško, nie- 
kam tikusio, susitraukusio bjauraus kūno, kuris mane kankino ir tyliai 
keikiau — visais įmanomais keiksmažodžiais, kurių mane išmokė Tras- 
teverės padugnės! — bevardę ir piktavalę būtybę, įkalinusią mane to- 
kiame kaulų, mėsos ir gleivių narve. Keikiau jį. Paskui - jo numylėti- 
nius ir vietininkus, pranašumą ir galią, keikiau popiežių, jo kardino- 
lus, sugulovus ir išsidažiusias kekšes, keikiau karalius, imperatorius ir 
vyskupus, keikiau visus ir visa, ką tik prisiminiau. Galiausiai iškei- 
kiau pūlingas apskretusias įsčias, kurios išstūmė mane klykiantį 1r prieš- 
taraujantį į šį neišmanėlių ir nemokšų pasaulį. 

— Pasakyk, kas tavo bendrininkai, — ramiai pakartojo fra Tomazas. 

— Aš jų neturiu. 

— Meluoji. Pripažink kaltinimus, ir tavo draugams nieko bloga ne- 
nutiks. 

— Tie, kurių nėra, jau savaime apsaugoti nuo bet kokio blogio. Ir be 
jūsų abejotinų pažadų. 

Išgirdau dar vieną smūgį. Moteris tyliai riktelėjo. 

— Pripažink kaltinimus. Kaltės nenuslėpsi. Mes turime įrodymą. 

— Jeigu žinote mano kaltę ir turite jos įrodymą, tai mano prisipaži- 
nimas jums nereikalingas. 

Fra Tomazo balsas tapo griežtas ir virpėjo tarsi pertempta lanko 
templė: 

— Matau, mes tik gaištame laiką. Teks naudoti priemones. 

— Mano atsakymas vis tiek liks toks pat. 

— Skausmas padės apsigalvoti. 

Net dabar, kai praėjo tiek metų, prisimindamas tuos įvykius, jau- 
čiu begalinę kančią. Tarsi mano širdį kas spaustų ledo gniaužtais. Ra- 
šau šiuos žodžius ir žinau, kad netrukus mano akys paplūs ašaromis. 
Neišmatuojamas sunkus liūdesys slegia mane it įkapės, kurių negaliu 
nusimesti. Tiesą sakant, net nenoriu. Nes kiekviena mintis, kiekvienas 
prisiminimas apie tai, kas nutiko garbiajai Laurai, nusipelno atpirki- 
mo per neblėstančią dvasios kančią. Tądien man kažkas įsmeigė kar- 
dą iki pat sielos gelmių. Ten jį 1r paliko. Iki šiol jaučiu aštrią mirtiną 
geležtę, tūnančią viduje ir kartais sujudančią. Tarp sąnarių, tarp kūno 
audinių. 

Jie naudojo priemones. Tą juodą darbą atliko du tylūs milžinai. Jų 
žiaurumas buvo beaistris ir nešališkas, judesiai tikslūs ir apskaičiuoti. 
Visas dėmesys sutelktas į vieną tikslą - kuo didesnį poveikį. Jie atlošė 
garbiosios Lauros galvą, jėga pražiodė ir perrišo burną ilgu muslino 
raiščiu. Tuomet griebė akmeninį indą 1r į burną ėmė pilti šaltą vande- 
nį. Moteris dejavo ir muistėsi, springo ir duso. Mačiau, kaip jos gerklė 
pasruvo kraujais. Venos išsiplėtė ir tvinkčiojo nuo dusinančios kan- 
čios. 

— Sakyk savo draugužių eretikų vardus, - liepė dominikonas ir at- 
rišo raištį. 

— Nėra... nėra jokių... draugužių... 

Jie vėl ją pražiodė 1r viską pakartojo. Neįstengiau pakelti akių. Net 
užsikimšęs ausis, girdėjau širdį veriančius jos žiaukčiojimus ir kosėji- 
mus. 

— Pasakyk jų vardus. 

Tyla. 

— Aš visai nenoriu, kad kentėtum. Pasakyk jų vardus. 

Ir vėl skausmo kupini garsai. 

— Pasakyk jų vardus, ir šis kankinimas liausis. 

Tuomet budeliai įkalino basas moters pėdas metaliniame skriemu- 
lyje. Jo viduje pūpsojo aštrūs it adatos smaigai. Skriemulį užveržė 
maža srieginė rankena. 

— Pasakyk jų vardus. 

Jos klyksmas nuaidėjo tame baisiame kambaryje, ir aš pamačiau 
kraują. Karštas, garuojantis jis sruvo iš suspaustų moters pėdų. Tačiau 
ji nekalbėjo. 

— Dar kartą. Dar. Veržkite tvirčiau. 

Siaubinga, skausmo kupina dejonė. 

Fra Tomazas giliai atsiduso. Pamačiau, kaip jis nuėjo prie kankin- 
tojų. 

— Apklausa laikinai nutraukiama, - tarė jis pavargusiu balsu. - Tę- 
sime toliau, kai aš nuspręsiu. 

Tuomet kreipėsi į vienuolį sėdintį prie stalo: 

— Tik būtinai parašyk: „Laikinai nutraukiama“, nes apklausa dar 
nebaigta. 

Garbioji Laura sėdėjo susmukusi, panarinusi galvą, be gyvybės 
ženklų. 

— Daugiau tu man nereikalingas, luošas nykštuk, — dominikonas 
galiausiai prabilo į mane. — Tavęs niekas nekaltina. Tačiau pažįstu 
žmogų, kuris tikriausiai žinos, kur tave dėti. Stokis. 

Šiaip ne taip atsistojau ir įsmeigiau žvilgsnį į pageltusį fra Tomazo 
veidą. Manoji širdis kone sprogo iš neapykantos ir pasibjaurėjimo. 
Net savo motinos neniekinau taip, kaip šį dominikoną. 

Jis įsakė: 

— Išveskite jį laukan. 

Kai užlaužę rankas jie ėmė tįsti mane durų link, garbioji Laura 
kažkokiu stebuklingu būdu sugebėjo vogčiomis žvilgtelėti į mane. Jos 
ištinusios lūpos be garso ištarė vieną vienintelį žodį: Mokytojas. Mo- 
kytojas! 

Ką ji norėjo pasakyti? Koks Mokytojas? Kur jo ieškoti? 

Mokytojas... 

Dar spėjau pažvelgti į jos mielą, švelnų, skausmo iškankintą veidą. 
Staiga durys, vedančios į mano širdies kertelę, su trenksmu užsivėrė. 


1496-iej1 ir toliau 


Libera Domine, animam servi tui* 

Staiga mano gyvenimas visiškai pasikeitė. Tas „žmogus“, kuris, 
anot Tomazo dela Kročės, žinosiąs, ką su manimi veikti, pasirodė esąs 
suktas, godus ir nenuoseklus benkartas (tiesiogine ir perkeltine pras- 
me) Antonijus Donatas. Save jis vadino „šeimininku Antonijumi“, tvir- 
tino turįs ryšių su Florencijos diduomene, tačiau pragyvenimui už- 
dirbdavo keliaudamas su išsigimėlių cirku ir rodydamas vaidinimus 
tuose miestuose ir miesteliuose, kurie sutikdavo priglausti keistąją drau- 
giją. Aš patekau tarp jo negausios trupės narių. 

— Hmm, - suabejojo cirko savininkas, įtariai nužvelgęs mane nuo 
galvos iki kojų, ir susiraukė. Jo išblyškęs veidas nuliūdo. - Nedaug iš 
tavęs tos naudos, tiesa? Vienas Dievas ir Švenčiausioji Mergelė žino, 
kaip tas dievobaimingas šūdžius sugebėjo išpešti iš manęs dvidešimt 
dukatų! 

— Dvidešimt dukatų? — pakartojau aš. 

— Na, taip. Dvigubai daugiau, nei paprastai moku. 

— Paprastai? Nesupratau. 

— Dažnokai turiu verslo reikaliukų su mūsų teisuoliu bičiuliu ink- 
vizitoriumi. Atvirai šnekant, aš surenku visus vargšus šunsnukius, ku- 
riuos jis sumušė ir supjaustė. Kurių velnių jam tupdyti tas griuvenas 
už grotų ir išlaikymui leisti krūvas pinigų, jeigu aš visuomet pasiūlau 
neblogą kainą? Net neįsivaizduoji, kokį puikų pasirodymą galima su- 
rengti turint eretiką ištrauktu liežuviu ar nudegintom pėdom. Kartą 
buvo toks vienas. Mes jį pavadinome Žmogumi pagalvėle. Dievas ži- 
no, ką jie darė tam vargšeliui. Aš nesidomėjau, jei supranti, apie ką 
kalbu. Ir niekada tuo nesidomiu. Tau galiu pažadėti maistą ir šiltą kam- 
pą. Mano manymu, tai nėra blogai. Ypač pagalvojus, kad būtum sude- 
gęs ant laužo. 

— Aš jo nekenčiu. 

— Ko nekenti? 

— Tomazo dela Kročės. 


* Išlaisvink, Viešpatie, savo tarno dvasią //ot.). 

Šeimininkas Antonijus palingavo riebaluotą galvą. 

— Klausyk, - išrėžė jis, - dabar priklausai man. Aš tave nusipirkau. 
Čia nebus laiko asmeniniam kerštui. Įspėju tave, Trumpuli. Nuo šiol 
vykdysi, ką liepsiu. Arba nuplaksiu tave. Nejuokauju. Tikrai nuplak- 
siu. Būk geras berniukas, ir gyvensi kaip inkstas taukuose. O dabar 
nešdinkis ir eik užvalgyti. Kristau aukštielninkas! Ir kur tave dėti? 
Teks kaip reikiant pasukti smegeninę. Matysim. O dabar eik, eik susi- 
pažinti su naujaisiais draugais. Jie laukia. 

— Aš jo nekenčiu, —- pakartojau ramiu balsu. 

Šeimininkas Antonijus įsistebeilijo į mane (jo žvilgsnis atrodė ku- 
pinas nuostabos ir mąslumo). Po akimirkos vyras prabilo: 

— Paklausyk mano patarimo, Trumpuli. Paslėpk savo skausmą. 
Nežinau, koks jis, ir Žinoti nenoriu. Paslėpk jį. Pamiršk. Man jis nerei- 
kalingas. Jeigu mėginsi susigyventi su skausmu, galų gale jis tave pri- 
baigs. Kad ir koks bjaurus išpera būtum, vis tiek puoselėji norą gy- 
venti. 

— Iš kur jūs žinote? 

— Nešdinkis lauk! Pasikalbėsim vėliau. 


Aš nepaslėpiau skausmo. Nenorėjau jo slėpti. Teisingiau — neįsten- 
giau to padaryti. Susigyvenau su juo. Tačiau nenumiriau, kaip prana- 
šavo šeimininkas Antonijus. Tas skausmas visuomet buvo greta. Jis 
graužė mano širdį, siurbė kraują ir mito viduriais. Jis įsiveržė į mano 
sapnus ir pavertė juos košmarais. Šaukdavau pro miegus, gindamasis 
nuo įvairiausių pabaisų. Koviausi su priešais, kurie tarsi chameleonai 
keisdavo savo pavidalą vos tik juos nutverdavau. Mane persekiojo 
gobtuvuotieji vienuoliai neįžvelgiamais veidais. Galvoje nuolat aidė- 
jo negailestingi šaižūs jų riksmai: Erezija! Erezija! 

Negana to, mielas jos veido vaizdinys kiekvieną naktį ir dieną ma- 
ne Žymėjo vis nauju randu. Dažnai ištikdavo nepaliaujamo varginan- 
čio verksmo priepuoliai. Išsiskyrimo kančia draskė sielą. Tačiau blo- 
giausia, kad toji nežinia siaubinga kaltės našta užgulė mano suklypu- 
sius pečius. Atrodė, kad Laura nuolat šalia, nors ją 1š manęs taip Žiau- 
riai atėmė. Su kiekvienu širdies dūžiu tyliai kartojau jos vardą: Laura, 
Laura, ak, Laura! 

Ne, aš nemiriau. Gyvenau kaip gyvenęs. Nežinau, galbūt mane 
palaikė neapykanta fra Tomazui dela Kročei. Tik žinau, kad žmogaus 
dvasios atsparumas ir gebėjimas atgimti yra pribloškiantys. Todėl, 
kamuojamas nepakeliamo skausmo, aš ramiausiai įstengiau prisitai- 

kyti prie gyvenimo, kurį man primetė. Pasitaikydavo akimirkų (tiesa, 
labai retai), kai atsiribodavau nuo savosios kančios ir panirdavau į 
kitus rūpesčius. Nors tos akimirkos būdavo tarsi atokvėpio valandėlės 
(galbūt todė/), joms praėjus, aš įnirtingai keikdavau save, kad užsi- 
miršau. 


Keliavome iš vienos vietos į kitą. Toks ilgas arklių ir vežimų kara- 
vanas, judantis neišpasakytai lėtai. Mat dauguma gyvulių jau buvo 
išvargę ir nusenę. Tekdavo dažnai stoviniuoti — jie turėdavo pailsėti ir 
numalšinti troškulį. Šeimininkas Antonijus visuomet rūpinosi, kad gy- 
vuliams nieko netrūktų. Tiesą sakant, jis daugiau galvojo apie arklius, 
nei apie savąjį nelaimingų išsigimėlių būrį. Mes gyvenome dengtuose 
vežimuose. Po du kiekviename. Karavano „uodegoje“ vilkosi neįkai- 
nojama šeimininko Antonijaus „įranga“: ryšuliai ilgų medinių kuorų, 
kanapių pluošto audinio rietimai, alyva žibintams, maišai, džiovinta ir 
sūdyta žuvis bei mėsa, vanduo ir kitos ilgai negendančios maisto at- 
sargos. Čia taip pat mėtėsi apdriskę, sutepti skelbimai (šeimininkas 
Antonijus didžiuodamasis pasakojo, kad jie yra rankų darbo, paga- 
minti Vokietijoje ir kainavę nemažus pinigus), pranešantys apie mūsų 
atvykimą. Išsigimėlių cirko dienotvarkė atrodė taip: keliamės vėlai, 
iškeliaujame po pietų, o „vaidiname“ vakarais. Niekas niekada nemė- 
gino pabėgti. Kai kuriems trukdė luošumas, o kiti, įvykdę kažkokį 
nusikaltimą (dažniausiai vagystę) ar kaltinami erezija, žinojo, kad vos 
palikę karavaną taps medžioklės grobiu ir žus. Čia, pas šeimininką 
Antonijų, jie jautėsi saugesni. 

Manoji padėtis vis nedavė ramybės Ninui, su kuriuo gyvenau vie- 
name vežime. Žiūrovai jį pažinojo kaip Gauruotąją Beždžionę. Mat 
Ninas išties turėjo beždžioniškų bruožų ir buvo neapsakomai apžėlęs. 
Prieš vaidinimą jis prisilipdydavo dirbtinius plaukus ant veido ir viso 
kūno, dėvėdavo ypatingas pirštines ir antblauzdžius. Buvo ne tik ap- 
žėlęs, bet ir turėjo didžiulius, kreivus suragėjusius nagus. Apranga 
išties juokinga, tačiau puikiai tinkanti lengvatikiams mulkinti. Ji su- 
darė įspūdį, kad prieš juos nei žmogus, nei beždžionė, o kažkoks tar- 
pinis padaras. Žinoma, tai dar labiau kaitino kraują ir viskam teikė 
paslaptingumo, taip reikalingo žiūrovams privilioti. 

— Aš truputį pariaumoju ir suurzgiu, — aiškino Ninas. - To pakan- 
ka, kad žmogeliai išsigąstų. Nors jie puikiai Žino, jog yra visiškai sau- 
gūs. Čia viskuo dėtas jaudulys, supranti? 

— Tiesą pasakius, nelabai. 

— Toks pats jausmas apima krušantis. 

— Tai visai kitokio pobūdžio frisson', - pasakiau susimąstęs. 

— Kas toks? 

— Nesvarbu. 

— Kur išmokai tokių prašmatnių žodžių? Regis, minėjai, kad esi iš 
Trasteverės... 

— Taip ir yra. Daug reikėtų pasakoti. Tik nesakyk šeimininkui An- 
tonijui, antraip turėsiu nemalonumų. 

— Nesijaudink, neprasitarsiu. Tam žąsinui net nesakyčiau, kokios 
spalvos mano rytinis šūdas. Tik niekaip nesuprantu, ką tu čia veiki. 

— Aš eretikas, — kad ir kaip ten būtų, maniau, jog toks esu. 

— Ir tu pasprukai iš Inkvizicijos gniaužtų? 

— Ne, mane paleido. Teisingiau, pardavė šeimininkui Antonijui. 
Toks vienas Žmogus. 

— Vadinasi, tavęs neapkaltino? 

— Ne. 

— Tai pasakyk man, dėl Dievo meilės, kas tave laiko šitoje skylėje? 

— O kad aš žinočiau, Ninai. Turiu surasti vieną žmogų, tačiau neži- 
nau, kur ieškoti. 

— Kokį Žmogų? 

— Jį vadina Mokytoju. 

Ninas gūžtelėjo plaukuotais pečiais. 

— Negirdėjau apie tokį, - pasakė jis. — Nori pačiupinėti mano pim- 
palą? Jis kaip kūdikio rankelė. 

— Taip, Žinau, tačiau gal kitą kartą, jeigu neprieštarauji. 

— Na, tuomet prašyčiau atleisti, nes mano dičkiui reikalinga nuola- 
tinė ir ypatinga priežiūra. 

Sakydamas „nuolatinė ir ypatinga priežiūra“ Ninas turėjo galvoje 
paprasčiausią masturbaciją. Nieko nelaukęs jis nusigręžė nuo manęs, 
patogiai atsigulė ant šono dvokiančioje maišų krūvoje, nusismaukė 
purvinas kelnes ir ėmėsi darbo. 

— Reikės kažką daryti, kad tas vežimas taip negirgždėtų, - sumur- 
mėjo Ninas ir nutilo. Tik kartkartėmis pasigirsdavo jo kimios dejonės. 

Gauruotąją Beždžionę Ninas vaidindavo visiškai nuogas. Kadangi 
beždžionė yra gyvūnas, tai dėl jos rodymo be drabužių tikrai niekas 
neprieštaravo. Nenuostabu, kad žiūrovai niekaip nenuspręsdavo, ar 


! Jaudulys, susijaudinimas (pranc.). 

tikėti tuo, ką mato jų akys. Jie spoksodavo išsižioję į tą gremėzdišką 
sumaitotą pabaisą ir grumdavosi patys su savimi. Tos vidinės kovos 
atgarsiai buvo bemaž girdimi. Niną išvesdavo kitas trupės narys. Pri- 
rištą ilga auksine grandine. Toji buvo pritvirtinta prie auksinio, bliz- 
gančiais stiklo karoliukais nusagstyto, antkaklio, veržiančio storą raukš- 
niai tapšnodavo per nugarą, kartais bato nosimi bakstelėdamas jam į 
tarpkojį. 

— Tik neikite pernelyg arti, ponios ir ponai! Prašau, neikite per arti! 
Mano rankose šis žvėris atrodo visai ramus. Tai todėl, kad aš jį šeriu. 
Tačiau nežinau, ar jis bus toks pat ramus, atsidūręs tarp jūsų. Nurimk, 
mažuli! Pažvelkit į šias akis, ponios ir ponai! Pažvelkit į jų laukinį 
spindesį! Galite nesibaiminti. Siaubūnas tikrai neištrūks laisvėn ir ne- 
išskers jūsų miegančių! Patikėkit, ponios ir ponai, čia jis gerai uždary- 
tas ir akylai saugomas. Ši beždžionė atkeliavo iš tamsių ūkanotų miš- 
kų, išplėšta iš savo smirdančių sėbrų letenų. Suprantate, beždžionės 
ne itin išrankios draugijai. 

Paprastai, nuskambėjus šiems žodžiams, pasigirsdavo kikenimas. 
Žiūrovai manydavo, kad prižiūrėtojas (visiems žinomas kaip Arnol- 
das Subinveidis) kalba apie save. Tačiau oratorius nebuvo nusiteikęs 
juokauti. 

— Jie stūgavo ir dejavo visą naktį. Prireikė net septynių stiprių vy- 
rų, kad surištų jį grandinėmis ir atgabentų pas mus. Todėl šįvakar turi- 
te nepakartojamą progą iš arti pamatyti šį Žvėrį. 

Kol žiūrovai gaudė kiekvieną prižiūrėtojo žodį, Ninas irgi nesnau- 
dė. Jis tiesė į minią dirbtines letenas ir vis taikėsi griebti. Dažniausiai 
beždžionė sučiupdavo kokį moterišką apdarą. Kaipmat pasigirsdavo 
persigandusios žiūrovės klyksmas, o neva įpykę gynėjai išsitraukda- 
vo kardus. Ninas suurgzdavo, numesdavo pagrobtą apdarą ir imdavo 
imkšti. Ponios prapliupdavo ploti, o vyrai, išsitraukę kardus, vaikščio- 
davo pasipūtę it gaidžiai ir neišpasakytai didžiuodavosi savimi. Tie, 
kurie nepuldavo prie ginklų, atrodydavo susigėdę. 

Pasirodymas baigdavosi, kai Ninas imdavo vedžioti pirštu po bur- 
ną, o Arnoldas Subinveidis skelbdavo: 

— Atleiskite, ponios ir ponai, tačiau šitie laukiniai Žvėrys išdarinėja 
tokius dalykus, kurie papiktintų dorą krikščionį... — ir lyg suokalbi- 
ninkas mirkteldavo vyriškajai žiūrovų daliai. — Ką pasakysit, ponai? 
Nemanau, kad ponioms derėtų matyti tokius vaizdus. 

Kai žiūrovai skubėdavo išėjimo link, Arnoldas Subinveidis kalbėjo 
jau žemesniu balsu: 

— Vis dėlto, jeigu garbieji ponai pasiliktų ir sumokėtų dar po pusę 
dukato, tai sulauktų ypatingos pramogos. 

Koks pustuzinis vyrų visuomet likdavo ir sumokėdavo papildo- 
mai. Ta „ypatinga pramoga“ — stebėti, kaip Ninas ėda gyvą žiurkę. 
Tarp kitko, jis tik nukąsdavo galvą, išspjaudavo ją ir imdavo garsiai 
čepsėti bei šliurpčioti. Tačiau to pakakdavo, kad net patys nejautriau- 
sieji neištvertų. Jie išplėtę akis spoksodavo, kaip persigandusio grau- 
žiko galva pradingdavo Nino burnoje. Jie aikteldavo, kai pro sučiaup- 
tas lūpas plūsteldavo glitus tamsiai raudonas kraujas. Nukąstą galvą 
jis išspjaudavo garsiai klykdamas ir staugdamas, kad išgirstų lauke 
stovinčios moterys. Tuo pasirodymas ir baigdavosi. 

— Štai ir viskas, ponai. Tikriausiai pritarsite man, kad reginys tikrai 
buvo vertas pusės dukato. Išvydote tai, ko niekada neregės dievobai- 
mingo krikščionio akys. Tiesą sakant, joms ir nederėtų matyti tokių 
dalykų. O dabar leiskite visiems palinkėti labos nakties... 

Staiga išgirdau gilų, drebulio ir palaimos kupiną Nino atodūsį. 
Atslūgus laikino malonumo bangai, jis vėl atsigulė ant nugaros. 

— Puikumėlis, - sumurmėjo jis. 

Mano galvoje sukirbėjo beprotiška mintis. 

— Ninai, - pradėjau užuolankom, - juk žinai, kad šeimininkas An- 
tonijus vis dar nesugalvojo, ką galėčiau vaidinti, tiesa? 

— Taip, girdėjau. Tu — tikras galvos skausmas. 

— O ką, jeigu mudu dirbtume drauge? Tu ir aš? - gundžiau. 

— Tai kad aš jau dirbu su Arnoldu Subinveidžiu. 

— Žinau, bet aš sugalvojau šį tą geresnio. Tu tik paklausyk! 

Ninas parimo ant alkūnių. Aitrus jo prakaituotų kojų dvokas tokio- 
Je mažoje erdvėje tiesiog varė iš proto. 

— Arnoldas Subinveidis vedžioja tave už grandinės, nes jis vaiz- 
duoja žmogų, o tu - beždžionę, taip? 

— Turbūt. 

— O Jeigu mudu viską sukeistume vietomis, ir grandinę laikytum 
tu? Juk tai kažkas nepaprasto! Ne žmogus vedžiojantis beždžionę, o 
beždžionė vedžiojanti žmogų! 

— Nesuprantu. Ką aš vedžiosiu? 

— Mane! - pergalingai paskelbiau. 

— Tave? 

— Žinoma. Ką gi dar? Patikėk, niekas nėra matęs tokio dalyko! 
Jergutėliau, beždžionė, vedžiojanti žmogų?! To dar nebuvo. Mūsų pa- 
žiūrėti plūs minios, pamatysi! 

Ninas lėtai pakratė galvą. Tačiau pastebėjau, kad jo akyse jau įsi- 
žiebė kibirkštėlės. 

— Man atrodo, kad taip negerai, Pepe, — tarė jis. - Gal net priešta- 
rauja Biblijai. 

— Ar tu skaitei Bibliją? 

— Aišku, kad ne. Nemoku skaityti. Ką veiktų kunigai, jeigu tokie 
kaip aš skaitytų Bibliją?! 

— O aš skaičiau. Ten tikrai nėra parašyta, kad beždžionė, rodanti 
žiūrovams žmogų, yra kažkokia neįsivaizduojama blogybė. 

— Tačiau tai gali būti erezija, — pasakė Ninas ir liūdnai pridūrė: 

— Šiandien ji tyko kiekviename žingsnyje. 

— Ar tai svarbu? Juk čia mes visi vagys ir eretikai. 

— Kaip aš tave rodysiu žmonėms, būdamas beždžione? Aš turėsiu 
kalbėti, o vos tik prabilsiu, paaiškės apgaulė. 

— Liaukis pliauškęs, Ninai, ir įdėmiai klausyk, gerai? Sakei, svar- 
biausia, kad žiūrovas patirtų jaudulį, taip? 

— Taip. 

— Ar gali apimti didesnis jaudulys, nei išvydus visišką gamtos dės- 
nių pasikeitimą? Žiūrovai patirs ne tik jaudulį, juos ištiks tikras su- 
krėtimas. Reikėtų neįleisti visų jaunesnių, nei... tarkim, šešiolikmečių 
panelių. Tuomet kiti žiūrovai subėgs tuntais. Ir nesijaudink, tau ne- 
reikės kalbėti. Kalbėsiu aš. Taip, kaip dar niekas čia nekalbėjo. Ir man 
nebus lygių! Aš tapysiu paveikslus iš žodžių! Kalbėsiu žodžius, kokių 
jie niekada negirdėjo. Įpinsiu auksą ir sidabrą. Visiems apsuksiu gal- 
vas! Mano žodžiai nukels juos į nepažįstamą ir pavojingą pasaulį, 
privers pajusti troškų ir dvokiantį miško nakties orą, išgirsti šaižius 
keistų, nuostabių padarų riksmus ir pamatyti, paliesti, patirti, užuosti 
svetimos saulės siaubą, žiaurumą ir karštį. Visa — vien žodžiais! 

— O kaip bus su „ypatinga pramoga“ tik ponams? 

— Ar tau patinka kandžioti galvas gyvoms žiurkėms? 

— Žinoma, kad nepatinka. Juk šlykštu. 

— Tuomet žiurkių nebus. Sugalvosiu ką nors kita. 

— Ką būtent? 

— Dar nežinau, bet tikrai sugalvosiu. Patikėk manim. 

— Tuomet sutinku, - linktelėjo Ninas. — Dabar tau reikia įtikinti tą 
išperą Antonijų. 

— Anokia čia bėda. Įtikinti jį - vieni juokai. 

Tačiau paaiškėjo, kad nieko panašaus. 

— Tai sakai, šitas vaidinimas pritrauktų daugiau Žiūrovų? — nepa- 
tikliai pratarė Antonijus, trindamas neskustą smakrą. 

— Pritrauktų? Klausykit, prireiks pasamdyti kokį pustuzinį vyrų, 
kad jie laikytų visus besiveržiančius! 

— Neišgaliu samdyti daugiau žmonių... 

— Tai buvo tik poetinė vingrybė, — skubiai paaiškinau. — Tamsta 
braidysi po dukatų jūrą. 

— Ar tikrai mokėsi pakalbėti taip, kaip Arnoldas Subinveidis? Kur 
išmokai tokių įmantrybių? 

— Kartą sakėte man, jog niekada nesidomite savo „pirkinių“ praei- 
timi. Tai ir dabar neklausinėkite. Paprasčiausiai pasikliaukite manimi. 
Pažadu, kad tapsite turtingas. 

Jis nužvelgė mane nuo galvos iki kojų. 

— Juk žinote, kad aš teisus, - pasakiau. - Visu šimtu nuošimčių. 

— Gerai, Trumpuli, sutarta. 

Kitą vakarą įvyko pirmasis mudviejų su Ninu pasirodymas, kurį 
pavadinome Žmogus prieš beždžionę: gamtos tragedija. 


Kaip ir numačiau, sulaukėme milžiniško pasisekimo. Negana to, 
šeimininkas Antonijus turėjo paskelbti papildomą vaidinimą, idant 
sutilptų visi norintieji mus pamatyti. Drobinėje palapinėje, kurioje 
vaidinome, dvokė, o nuo susigrūdusių Žmonių minios buvo nepa- 
kenčiamai tvanku. Kai atitraukė mudu su Ninu slepiančią maišo me- 
džiagos uždangą, alyvos žibintų liepsnelės suvirpėjo ir prigeso nuo 
šuoro, kurį sukėlė daugiau nei dviejų šimtų apstulbusių Žmonių vie- 
nu kartu iškvėptas oras. Visus užliejo klaikus, tarsi kito pasaulio švie- 
sos ir šešėlių šokis, gėrio ir blogio, žmogiškumo ir gyvuliškumo 
žaismas. 

Sugniaužęs pirštinėtą kumštį, Ninas laikė auksinę grandinę, pri- 
tvirtintą prie mano antkaklio. Dirbtiniai pirštinės nagai keistai užsirie- 
tė. Kalbėdamas vaikštinėjau pirmyn atgal tiek, kiek leido grandinė. 
Jai įsitempus Ninas trūktelėdavo mane atgalios ir nepatenkintas su- 
urgzdavo kimiu balsu. Kalbos, kuri, jeigu man leidžiama pasakyti, 
buvo išties puiki, pabaigą sukūriau įkvėptas savo luošumo. 

— Norėčiau jums dar šį tą papasakoti, bičiuliai. Pažvelkit į mane, 
įdėmiai pažiūrėkit. Ką jūs matote? Apgailėtiną, susisukusį šleivą pa- 


SLAPTIEJI NEŪŽAUGOS GNOSTIKO UŽRAŠAI 71 


darą, luošą kuprių! Niekam nelinkėčiau atsidurti tokio siaubingo kūno 
gniaužtuose. Tačiau... tačiau aš ne visuomet taip atrodžiau. 

Keli žiūrovai aiktelėjo iš nuostabos. Ninas trūktelėjo grandinę ir 
prisitraukė mane artyn. Arčiausiai stovintys žiopliai kaipmat žengė 
atatupsti. 

— Tikra tiesa. Kadaise buvau visai kitoks: aukštas, stiprus ir tiesus. 
Gražus kaip Adonis!. Klausiate, kas nutiko? Kokia bėda užgriuvo ma- 
ne, kad iš žmogaus virtau neūžauga? Aš jums atsakysiu: viskuo kaltas 
šlykščiai slogus oras ir gyvybės syvus čiulpiančios pamėklės, kurios 
užgriuvo vos tik neapdairiai įžengiau į tamsią ir pražūtingą miško ka- 
raliją. Taip... aiman! 

Truputį pakūkčiojau ir užsidengiau delnais veidą. 

— Aš susitraukiau. Tikrąja to žodžio prasme. Kaip džiūdama sau- 
lėje susitraukia nudirta jaučio oda. Kažkas išsiurbė visą gyvybės ga- 
lią, sumezgė kaulus į mazgą, sutirštino kraują, suspaudė raumenis ir 
persuko visą kūną. Kadaise buvau žmogus. O tapau... tapau papras- 
čiausiu niekalu... žvirblių baidykle. 

Ninas metėsi minios link. Pasigirdo moterų klyksmai, tačiau nie- 
kas nesigriebė ginklo. Visi lyg pakerėti klausėsi siaubingos mano gy- 
venimo istorijos ir nekreipė dėmesio į trikdžius. 

— O dabar, mano bičiuliai, turiu paprašyti, kad ponios išeitų. Šitas 
žvėris reikalauja, kad imčiausi veiklos, kuri nedera moterų akims. Po- 
nai, trokštantys tapti didžiausios mano gėdos ir baisiausios tragedijos 
liudininkais, turėtų sumokėti dar po pusę dukato. 

Išėjo visos moterys ir vienas vyriškis. Tačiau palapinėje vis tiek 
liko koks šimtas Žiūrovų. Aš atsistojau Ninui tarp kojų ir ėmiausi veik- 
los, kurios pobūdį palieku nuspėti jūsų vaizduotei. Žinoma, pasibai- 
gus vaidinimui, mūsų pinigų kapše skimbčiojo papildomai uždirbti 
penkiasdešimt dukatų. 

— Aš sužavėtas, Trumpuli! — sušuko šeimininkas Antonijus ir išsi- 
šiepė iki ausų, parodydamas sugedusius dantis. — Jūs tik pažiūrėkit! 
Čia tikriausiai koks... 

— Atiduosite man ir Ninui po ketvirtadalį iš pirmo vakarinio pasi- 
rodymo papildomai surinktų pinigų. Tik iš pirmo. 

Šypsena jo veide kaipmat pradingo. 

— Ką tokį? 


' Adonis - finikiečių augalijos ir derlingumo dievas, vėliau garbintas ir graikų; mirš- 
tančios ir atgyjančios gamtos simbolis, vyriško grožio etalonas. 

— Juk girdėjote, ką pasakiau. Ketvirtadalis kiekvienam iš papildo- 
mai surinktų pinigų. Jums atiteks kita pusė už pirmą vakaro pasirody- 
mą ir visas pelnas už antrą bei trečią. 

— Ak, tu mažas, bjaurus ilgapiršti šūdžiau! Dar ką išsigalvosi?! Aš 
nuplaksiu tave negyvai, pamatysi! Ketvirtadalis kiekvienam? Negau- 
si nė skatiko, kupriau neraliuotas! 

— Tuomet daugiau tokių vaidinimų nebus, o jūs prarasit pinigus. 

— Čia tau ne turgus! Net nesiruošiu derėtis! Gal jau pamiršai, kad 
aš tave nusipirkau? Tu - mano nuosavybė! Tu - šlykštus, mažas kvai- 
las eretikas! 

— Paklausykite manęs, Antonijau. Jeigu nemokėsite, mes nevai- 
dinsime. Ir tikrai nepriversite. Tai reiškia, jog per kiekvieną vaidinimą 
neteksite mažiausiai penkiasdešimties dukatų, nes po šio vakaro žmo- 
nės nenorės klausytis Arnoldo Subinveidžio sapalionių. Palapinė bus 
tuščia. Duokite mudviem su Ninu po ketvirtadalį, ir per pirmą pasiro- 
dymą uždirbsite dvidešimt penkis dukatus, o per kitus du — po pen- 
kiasdešimt dukatų. Trys vaidinimai kas vakarą. Vadinasi, šimtas dvi- 
dešimt penki dukatai kasdien... Šeši vakarai per savaitę... išeina... 

— Aš ir pats moku skaičiuoti, smirdžiau tu prakeiktas! — suriko 
Antonijus, tačiau puikiai suvokė, kad mano įrodinėjimai — visiškai 
pagrįsti. 

— Be to, - pridūriau, — dvidešimt penki dukatai nėra tiek jau daug 
už tai, kad triskart per vakarą smaukau Ninui. Kaip norit... 

Antonijus norėjo. 


Tuo laiku, apie kurį rašau, Italiją draskė įvairiausi nesutarimai ir 
suirutės. 1498-iasiais, praėjus dvejiems metams, kai triskart per vaka- 
rą ėmiau smaukyti Gauruotajai Beždžionei, šešeriems, kai Džovanis 
de Medičis buvo įšventintas į kardinolus ir ketveriems, kai Aleksan- 
dras VI Bordža įžengė į šv. Petro sostą, Orleano hercogas Liudvikas 
tapo Karolio VIII įpėdiniu ir Prancūzijos valdovu. Jis iškart pareikala- 
vo būti tituluojamas Prancūzijos, Jeruzalės ir Sicilijos karaliumi ir 
Milano hercogu. Prancūzai antrą kartą įsiveržė į Italiją. Dabar jų žy- 
gio tikslas buvo Milano užgrobimas. Būtent todėl mūsų keistasis ka- 
ravanas keliavo tolyn į šiaurę. Šeimininkas Antonijus, anaiptol nepa- 
sižymėjęs gera įžvalga, šįsyk puikiai suprato, kad pietuose būtų per- 
nelyg neramu. Ypač Neapolio karalystėje ir už jos ribų. Ten žmonės 
dar neatsigavo nuo prancūzų antpuolio ir kantriai gydėsi žaizdas (ne- 

svarbu, kad vos prieš trejus metus Neapolio katedroje Karolis VIII 
buvo karūnuotas „Sicilijos ir Jeruzalės karaliumi“). Perudžos, Urbino 
1r Sienos respublikos siūlė daug patikimesnį prieglobstį. Nors per pir- 
mąjį įsiveržimą, kai tik Karolis grįžo į Prancūziją, prancūzų kariuo- 
menę pavyko greitai išvaryti, baimė ir nerimas vis dar kamavo kaimų 
gyventojus. Visi žinojo, kad užėmęs Milaną, Liudvikas būtinai susi- 
domės Neapoliu. Tačiau niekas nesitikėjo ir net neįtarė, kad Čezarė 
Bordža, popiežiaus Aleksandro pavainikis, vedamas valdžios godu- 
lio, šitaip nusiaubs visą Romaniją!. Jam pagelbėjo ir visaip kurstė Liud- 
vikas, kurio santuoką Aleksandras paslaugiai nutraukė ir suteikė lais- 
vę vesti Oną Bretanietę. Čezarė Bordža nusekė įkandin Liudviko į 
Milaną. Suirutė, kurią jis sukels, kol kas laukė patogios progos. Tuo 
laiku žmogus, turįs tapti popiežiumi Leonu X ir visiškai pakeisiantis 
mano gyvenimą, keliavo po Europą, mat 1494-aisiais Medičius 1štrė- 
mė iš jų mylimos Florencijos. Į šį miestą jie grįšią tik po septyniolikos 
metų. 

Išvardyti įvykiai ne itin veikė kasdienį mūsų, išsigimėlių, gyveni- 
mą. Na, nebent priversdavo apdairiau rinktis kelionės kryptį ir kart- 
kartėmis sukeldavo miglotą nelaimės nuojautą. Dėl to šeimininką An- 
tonijų apnikdavo bloga nuotaika ir ūmaus pykčio priepuoliai. Tiesą 
pasakius, žinios apie politinę sumaištį sklido labai lėtai. O ir tos buvo 
neišsamios: gandai iš šiapus, nuogirdos iš anapus, pareiškimas, iška- 
bintas ant sienos kokiame bažnytkaimyje, spėlionės, įtarimai ir neži- 
nomybė. Žinoma, nors ir surūgęs, šeimininkas Antonijus džiaugėsi, 
jog mudu su Ninu užkalame jam tiek pinigų. Tik baisiausiai sielojosi, 
kad dalį uždarbio tenka atiduoti. Visi karavano gyventojai vaikščiojo 
paniurę, suirzę ir užsisklendę savyje. Kaip gaila! Juk šiaip buvome 
labai draugiška šutvė. Mūsų apgailėtina padėtis lėmė atsidavimą ir 
ištikimybę vieni kitiems. Beje, manau, pats laikas papasakoti apie ki- 
tus mažosios draugijos narius. 

Pradėsiu nuo Luidžio, kurį visi vadino Žmogumi Gyvate. Mat prie- 
blandoje jo oda švytėdavo tarsi šliužo išnara. Vargšelis sirgo kažkokia 
man nežinoma liga. Prieš vaidinimą jo kūną nutepdavo dažais, o kojas 
paslėpdavo įmautėje, primenančioje gyvatės uodegą. Luidžis pasako- 
jo, kad už vienuolės išžaginimą pateko į kalėjimą, o iš ten pabėgo 
persirengęs moterimi. Tačiau toji istorija man atrodė neįtikima. Dar 


! Šiaurės Vakarų Italija, dabar vadinama Emilija Romanija. 

prisimenu Bepą, Dvigalvį Vyrą, kurio pravardė visiškai neatitiko tik- 
rovės. Paprasčiausiai jam ant kaklo pūpsojo didžiulė mėsinga atauga, 
iš kurios Antonijus „sumeistravo“ antrą galvą. Kai Bepas judindavo 
pečių raumenis, krutėdavo ir dirbtinė galva. Bepas buvo motinžudys. 
O štai Donas Džiuzepė (jis primygtinai reikalaudavo pridėti prie jo 
vardo titulą) kadaise kunigavo ir skelbė erezijas iš Santa Marija del 
Monti bažnyčios sakyklos Romoje. Tačiau jį apkaltino ir burnojimu 
prieš Dievą, ir išpažinties sakramento išniekinimu, ir priekabiavimu 
prie parapijos moteriškių. Tai buvo piktas, perdėtai savęs gailintis žmo- 
gėnas, su kuriuo ne itin bičiuliavausi. Tačiau mane pribloškė jo istori- 
ja. Kadangi Donas Džiuzepė neatsižadėjo savų paklydimų, jį nuteisė 
sudeginti ant laužo. Tačiau liepsnos taip ir nespėjo pasiglemžti aukos. 
Staiga nei iš šio, nei iš to kilo siaubinga audra, o pliūptelėjusi liūtis 
užgesino ugnį. Po dūmų ir visuotinio sąmyšio priedanga jis įstengė 
sutraukyti pusiau nudegusius pančius ir pabėgti. Vėliau kažkokioje 
karčemoje susipažino su šeimininku Antonijumi ir paprašė prieglobs- 
čio. Antonijus pažadėjo saugumą ir išlaikymą, tačiau mainais parei- 
kalavo, kad buvęs kunigas triskart per vakarą pasirodytų žiūrovams 
kaip ,„Kaukolė“ (nors ir išvengęs mirties liepsnose, Donas Džiuzepė 
nudegė beveik visą apatinės veido dalies odą, todėl kai kur aiškiai 
bolavo kaulai). Sandoris įvyko. Dabar Kaukolė gąsdindavo žioplių 
iš siaubo. Dar reiktų paminėti Antonelą - kokių penkiasdešimties me- 
tų moterį, kuri, apakinta pamišimo, išžudė visus penkis savo vaikus. 
Kaip suprantate, ji vaidino pati save, t.y. Šėtono Dukrą. Antonela sė- 
dėdavo palapinėje ant kėdės, supančiotomis rankomis ir kojomis, už- 
kimšta burna. Už jos, suspaudęs kumštyje liepsnojantį deglą, stovėda- 
vo samdytas pagalbininkas, vaizduojantis budelį. Šis vaizdinys turėjo 
atspindėti įžangos kalbą, kurioje vargšė moteris buvo aiškiai įvardyta 
kaip baisi svetimautoja, pasileidėlė, žydpalaikė velnio garbintoja, šykš- 
tuolė, nužudžiusi vaikus dėl pinigų (niekas taip ir nepaaiškino, kokią 
piniginę naudą žadėjo vaikų mirtys). Kasdien triskart per vakarą An- 
tonela klausydavosi prakeiksmų, kentėdavo spjūvius bei įžeidinėji- 
mus. Jos veidą ženklino įbrėžimai ir randai, kuriuos paliko neapykan- 
tos kupini žiūrovai. Kartais Žiūrint į ją mano širdis pravirkdavo. Neįti- 
kima, tačiau pamišimo priepuolis, pastūmėjęs ją įvykdyti tokį baisų 
nusikaltimą, dingo be pėdsakų. Todėl dabar Antonela kentė nesibai- 
giantį košmarą puikiai suvokdama, kas vyksta. Atgavusi sveiką protą 

1 kamuojama neaprėpiamo kaltės jausmo, ji keletą kartų mėgino nu- 
sižudyti. O vieną sykį net bandė nusiplėšti krūtis. Moteris su niekuo 
nebendravo. Naktimis girdėdavome, kaip ji kažką niūniuoja gulėda- 
ma vežime. Niūniuoja, rauda ir murma. Šeimininkas Antonijus įsigijo 
Antonelą papirkęs kažkokį teismo pareigūną. Šėtono Dukra jau dvyli- 
ka metų jam tarnavo. Niekaip neįstengiau suvokti: dvylika metų įžei- 
dinėjimų, spjūvių, smūgių ir prakeiksmų. Daviau sau žodį, kad prieš 
palikdamas šeimininką Antonijų ir jo išsigimėlių karavaną visiems 
laikams, suteiksiu tai moteriai pačią didžiausią malonę —- nužudysiu ją 
miegančią. Aišku, jeigu ji apskritai kada miega. 

II Mago Cieco! nebuvo nei aklas, nei tuo labiau koks nors stebuk- 
ladarys. Tikrasis šio žmogaus vardas — Lukas dela Kordina. Jis spėjo 
ateitį burdamas kortomis ir žvelgdamas į veidrodį. Aišku, žvaigždžių 
nulemti likimai, kuriais Lukas „apdalydavo“ savo lankytojus, buvo 
gryniausios nesąmonės. Tačiau atėjusiesiems išgirsti ištarmę tai nerū- 
pėjo. I! Mago Cieco nepaprastai didžiavosi apdaru, kurį vilkėdavo pa- 
sirodymų metu. Anot jo, tas drabužis kadaise priklausęs įtakingam 
maurų didikui. Per visą tarnybos šeimininkui Antonijui laikotarpį tik 
vieną kartą nutiko didžiulis nesusipratimas. Vienas vyras ėjo pas bur- 
tininką du vakarus iš eilės ir išgirdo dvi skirtingas pranašystes. 

— Iš kur aš galėjau žinoti? — skundėsi // Mago Cieco. — Pirmadienį 
išbūriau, kad jam skirta dvasininko dalia ir kad jis taps turtingas bei 
įtakingas vyskupas. Antradienio vakarą pasakiau, kad žmogelis susi- 
lauks dvylikos vaikų, kuriuos jam pagimdys jauna ir graži moteris. 

— Juk paprastai tokie dalykai yra suderinami, tiesa? — pastebėjau 
aš. 

— Matai, tas stuobrys visai nesuprato juokų ir pareikalavo grąžinti 
pinigus. Šeimininkas Antonijus tikrai būtų atskaitęs juos iš mano al- 
gos, jei nebūčiau prieštaravęs. 

— Jis nemoka mums jokių algų. 

— Žinau. Čia svarbi pati mintis. 

Karavane sukinėjosi dar keletas jaunesnių išsigimėlių, kuriuos va- 
dinome „pienburniais“, tačiau plačiau apie juos tikrai neverta kalbėti. 
Visą įrangą prižiūrėjo ir triukšmadarius ramino beveik pustuzinis „nor- 
malių“ nepaprastai raumeningų vyrų (kadangi nė truputėlio nepanėšė- 
jo į mus, tai paniekinamai juos vadinome nekrikštais). 


' Aklasis burtininkas (it.). 

Žinoma, mane nuolat kamavo mintys apie Laurą ir jos likimą, bet 
ilgainiui išmokau nerodyti savo skausmo. Kartais vakarais, po visų 
pasirodymų, jausdavau tokį nuovargį, kad skausmas kažkur išnyk- 
davo. 

— Žinai, smaukyti tau - labai varginantis darbas, - kartą pasakiau 
Ninui. Buvo vėlus vakaras ir mudu kaip tik taisėmės miegoti. Kai jis 
nusiavė naguotus antblauzdžius, pasklido toks neplautų kojų dvokas, 
kad nežinojau kur dėtis. 

— Taip, visai nesistebiu, — pritarė jis. — O dar tokiam pabaisai kaip 
aš... 

Tuomet jis iškrėtė nepaprastą dalyką: pasilenkė, prispaudė savo 
grubias lūpas prie mano skruosto ir pabučiavo. Tai buvo kupinas pa- 
garbos ir kilnumo bučinys. 

— Vis dėlto, - sumurmėjo jis, — džiaugiuosi, kad tą darai tu. 

Mano akys paplūdo ašaromis. Nesistengiau ir nenorėjau jų sulai- 
kyti. Juk aš taip pat džiaugiausi. Ir net labai. „Pagalba“, kurią suteik- 
davau Ninui triskart per vakarą leido man įgyvendinti priesaiką, duotą 
drauge su garbiąja Laura. Aš prisiekiau nedalyvauti jokioje seksuali- 
nėje veikloje. Nebent išniekinimo ir pajuokos sumetimais. Tą ir vei- 
kiau susirinkusių veidmainių gašlūnų ir iškrypėlių akivaizdoje kas- 
kart smaukydamas Ninui. Žinoma, jutau didžiulį pasišlykštėjimą. Ta- 
čiau giliai širdyje džiaugiausi, kad galiu vykdyti priesaiką, kurią da- 
viau „vieninteliam tikrajam Dievui“. Juk taip reiškiau begalinę panie- 
ką kūnui, kuriame esame uždaryti, jo klastingai ir pasibjaurėtinai už- 
mačiai įkalinti dar daugiau sielų. Toji panieka virto mano asmeniniu 
prakeiksmu kūnui. Prakeiksmu, bet, tikiuosi, nuoširdžiu palaiminimu 
suluošintiems, subjaurotiems nelaimingiems vargšeliams, tarnaujan- 
tiems šeimininkui Antonijui, ir kiekvienam suluošintam, subjaurotam, 
nelaimingam pasaulio vargšeliui. 

Prisiminus priesaiką, mintyse vėl iškilo gyvas Lauros vaizdinys. 
Prakeiksmas, palaiminimas, priesaika ir manoji veikla susiliejo į vie- 
ną saldų skausmą, į begalinį džiaugsmo ir siaubo sūkurį. 


Florencija buvo svajonių miestas. Ji spindėjo tolumoje, tarsi nie- 
kada nenusileidžianti saulė, viliojanti aukso raudoniu ir saldžiais pa- 
žadais. Tik bėda, kad mes nuolat sukdavome ratus aplink Florenciją, 
tačiau taip ir nepatekdavome į ją. Pavyzdžiui, kartą keliaudami į šiau- 
rę nusigavome iki pat Genujos, tačiau Florenciją aplenkėme. Tarsi 

šeimininkas Antonijus paskutinę minutę būtų nusprendęs, kad tame 
mieste nėra ką veikti. Kai pagaliau patekome į Florenciją, jau septy- 
nerius metus gyvenau išsigimėlių karavane. Buvo 1503-ieji. Išties įsi- 
mintini metai dėl daugybės priežasčių. Po neįtikėtinai kruvino Žygio 
Romanijoje Čezarė Bordža visiškai įsitvirtino valdžioje. Nors ir pri- 
klausomas nuo Prancūzijos, jis tvarkėsi vienas pats. Tiesą sakant, Bor- 
dža pasirodė esąs geras valdovas ir iki tol vyravusią suirutę (kilusią 
dėl jo kaltės) pakeitė puikia tvarka. Tačiau netrukus pasimirė jo tėvas 
popiežius Aleksandras. Kalbama, kad jis išgėrė paties pasigamintų 
mirtinų nuodų. Čezarės dienos irgi buvo suskaičiuotos. Po kiek laiko 
Jį pakirto paslaptinga liga, kurią, matyt, taip pat sukėlė nuodai. Nieko 
nuostabaus, žinant Bordžų giminės silpnybę šiai medžiagai. Naujasis 
popiežius Pijus III buvo senas ligotas žmogus. Savo kaulėtą subinę šv. 
Petro soste jis įstengė išlaikyti tik dvidešimt šešias dienas. 1503-jų 
spalio mėnesį jo vietą užėmė Džulijus de Roverė, kuris tapo popiežiu- 
mi Julijumi II. 

Leonas (tuo laiku tik kardinolas Džovanis de Medičis), kurio liki- 
mas dar persipins su manuoju, grįžo į Romą prieš trejetą metų ir ne- 
abejotinai laukė, kol Florencijoje išauš geresni laikai ir Medičiai galės 
grįžti iš tremties. Jo brolis Pjetras taip pat mirė 1503-iaisiais. Taip 
Leonas tapo šeimos galva, nes kitas jo brolis - gražuolis Džulianas — 
buvo jaunesnis. 

Išsigimėlių cirkas atvyko į Florenciją. Man asmeniškai tas miestas 
nerūpėjo nė per nago juodymą. Atrodė kažkoks pernelyg drovus ir tuo 
pat metu gerokai išpuikęs, gerai suvokiantis savo nepaprastą kilmę. 
Nors Medičiai sėdėjo tremtyje, jų nustabios giminės dvasia buvo jun- 
tama kiekviename žingsnyje. Giminės, kuri garsėjo ne mažesne pui- 
kybe (įskaitant ir mano mylimą Leoną) nei Liuciferis. Lorenco Pui- 
kiojo, Leono tėvo, šešėlis tvyrojo visoje Florencijoje. Ir tai buvo aiš- 
kiai matyti. 

Kažkas yra pasakęs (tik nepamenu, kas): jeigu Kozimas de Medi- 
čis, Leono senelis, buvo Florencijos tėvas, tai Lorencas Puikusis - jos 
vaikas. Jis tikrai užaugo mieste, kurį sukūrė Kozimas. Leono senelis 
beveik vienas pats vadovavo didžiajam meno ir literatūros atgimimui, 
kuriuo taip džiaugėsi miestas. Tad nenuostabu, kad Lorencas nuo ma- 
žų dienų draugavo su menininkais, literatais, poetais ir filosofais. Tai 
Jis naujai skatino pagarbą toskaniečių tarmei, kurią taip paniekino anks- 
tyvosios kartos humanistai. Tai jis sukūrė raštą, ginantį italų kalbą, ir, 

pridėjęs keletą neprastai sukurptų eilių, nusiuntė Federigui Neapolie- 
čiui. Gaila, nėra žinoma, kaip tokį jaunatviško /aisvumo proveržį suti- 
ko pats Federigas. Tarp kitko Lorencas rašė tikrai gerą poeziją: 


Ah, guanto poco al mondo ogni ben dura! 
Ma il rimembrar si tosto non si parte.! 


Visa širdimi pritariu tokiam jausmingumui. 

Lorenco artimų draugų ratelyje sukinėjosi ir Marsilijus Fičinas su 
Piku dela Mirandola, apie kuriuos užsiminiau anksčiau. Beje, pirma- 
sis vadovavo (it koks arkivyskupas mišioms) Platono akademijai. Dar 
vertėtų paminėti Kristupą Landiną, parašiusį komentarus mūsų palai- 
mintojo tėvo Dantės kūrybai, didžiai gabų poetą bei klasikinių kalbų 
žinovą Policianą, keistoką ir drovų Domeniką Girlandajų, nepaprastai 
talentingą nutukėlį Sandrą Botičelį, kuris vienoje rankoje laikė šaltą 
vištos koją, o kitoje — teptuką. Kai Lorencas perėmė valdžią iš tėvo 
rankų, tame ratelyje atsirado dar vienas žmogus: tamsių antakių, kan- 
čios iškreipto veido jaunuolis Mikelandželas Buonarotis. Pas Lorencą 
Jį atvedė skulptorius Bertoldas. 

Lorencas susitapatino su Florencija. Jis virto Florencija, o Floren- 
cija — Lorencu. Florencija - tai Medičiai. Aiman! Ir šiame Rojuje atsi- 
rado žaltys. Lorencą užvaldė polinkis į tironiją, kuria taip bjaurėjosi 
nepriklausomybę dievinantys florentiečiai. Konstitucijos pataisos, ku- 
mas jis įvykdė, turėjo tik vieną tikslą: sukaupti kuo didesnę valdžią 
savo rankose. Lorencas nuolat tvirtino esąs pilietis kaip ir visi kiti. 
Tačiau anaiptol toks nebuvo. Jau vien santuoka su Klariče Orsini ne- 
leido vertinti šio žmogaus kaip lygaus tarp lygių. Deja, florentiečiai 
pasižymėjo ypatingu jautrumu lygybei. Tamsūs debesys ėmė kauptis 
dar prieš Lorenco mirtį, o audra užgriuvo jo vargšą sūnų Pjerą, kurį 
visi vadino Pusgalviu.Tėvo vietą jis užėmė 1492-aisiais. 

Šiame mieste garsusis pertvarkų šalininkas dominikonas Džirola- 
mas Savonarola šaukte šaukė susirinkusiai miniai, ragindamas atsisa- 
kyti pasaulietinės prabangos ir priimti kryžių. 1494-1495 metais jis 
ėmėsi savotiško politinio „Žygio už Italiją“. Tuo laiku ir gimė Savona- 
rolos traktatas Apie Florencijos miesto santvarką ir valdymą, nurodęs 


' Ak, kaip greit šiam pasauly viskas prabėga! 
Bet tų akimirkų prisimint neįstengiam (it.). 

dorovinės miesto pertvarkos, kuri iš esmės prilygo teokratijai!, gaires. 
Neilgtrukus įsižiebė laužai, o į jų liepsnas apžavėti piliečiai sumetė 
visas nepadorias knygas, graikų filosofų raštus ir net prabangius dra- 
bužius. Toks akibrokštas siaubingai nepatiko senajam gašlūnui Alek- 
sandrui VI Bordžai, kuris 1495-aisiais pakvietė Savonarolą į Romą 
pasiaiškinti dėl viešai skelbiamų pranašysčių apie Bažnyčią, Floren- 
cijos miestą, Lorencą Puikųjį (beje, ši pranašystė pasirodė esanti itin 
tiksli) ir save. Gerai suvokdamas, ką reiškia toks popiežiaus kvieti- 
mas, Dievo apsėstasis demagogas nepakluso. Aleksandro atsakas bu- 
vo įprastas: atskyrimas nuo Bažnyčios. Tačiau tai nedavė jokios nau- 
dos. Tuo laiku pranciškonai gebėjo įžiebti nesutarimus tarp gyvento- 
jų, kuriems pabodo perdėtas dievobaimingumas. Tiesą sakant, daugu- 
ma florentiečių jau su širdgėla žvelgė į savo tuščias bibliotekas ir dra- 
bužių spintas. Neslepiamas pranciškonų pavydas dėl dominikono Sa- 
vonarolos įtakos pagaliau pasiekė tikslą ir atliko savo juodą darbą ten, 
kur nepavyko Aleksandrui. 1498-aisiais, po trumpo įkalinimo, didžia- 
jam reformatoriui turgaus aikštėje buvo įvykdyta mirties bausmė. Sa- 
koma, kad žiaurūs kankinimai taip suluošino vargšelio kūną, kad ve- 
dant į kartuves teko jėga jį ištiesinti. Manau, tai tik dar kartą įrodo, 
kaip pavojinga žaisti kitų žmonių užsidegimu. Nes, išblėsus aistroms, 
jų sukelta karščio banga anksčiau ar vėliau vis tiek uždegs Žagarų 
krūvą aplink laužo stulpą. 

Be to, kaip dauguma aklatikių, Savonarola neįstengė suvokti, kad 
niekas taip greitai neįgrista, kaip noras daryti gerus darbus. Florentie- 
čius privertė rinktis tarp prabangių darbužių, nepadorių knygų, mėsos 
patiekalų ir liguisto dievobaimingumo. Jie pasirinko įprastas verty- 
bes. 

Tokia turtinga šio miesto istorija. Ir visai nenuostabu, kad vos at- 
vykęs į Florenciją, pajutau čia tvyrančią Lorenco Puikiojo dvasią (ne- 
paisant to, kad Medičiai tūnojo tremtyje), tarsi tolimo balso aidą. 

Tądien po pietų šeimininkas Antonijus sukvietė mus pas save. Prieš 
pirmąjį pasirodymą jis norėjo pažerti naudingų pamokymų. Palapinėn 
sugužėjo visa sukrypusių, žemaūgių, apžėlusių ir randuotų, nudegu- 
sių, subjaurotų ir žvynuotų padarų šutvė. Šeimininkas Antonijus sto- 
vėjo įsisprendęs rankomis į šonus: 

— Įdėmiai paklausykit manęs, ponios ir ponai. Atvykome į didžiulį 
miestą, tačiau tai nereiškia, kad galite krėsti visokias nesąmones. Pui- 


! Teokratija — visuomeninė santvarka, kurioje aukščiausią valdžią turi dvasininkai. 

kiai Žinau, kokius velnius jūs, išsigimėliai, išdarinėjate, atsidūrę pa- 
prastų žmonių pasaulyje. Pamenu, kartą turėjau tokį nenuoramą ma- 
žių. Išėjęs į miestą jis sugebėjo ir prisiliuobti, ir bobą iškrušti, 1r net 
muštynes sukelti. Laikykitės kuo atokiau nuo Florencijos didžiapapių 
ir tikrai neturėsit bėdos. Kristau ir Švenčiausioji Motina! Pamatysit, 
kaip tos lervos šliaužios jums po kojomis! Kur jos tau atsilaikys prieš 
tokį žavesį! 

Nusprendęs, kad suskėlė neblogą juoką, šeimininkas Antonijus ėmė 
nesuvaldomai žvengti. Iškart prisiminiau savo motiną, kuri juokda- 
masi iš manęs apsišlapino. Tačiau karavano savininkas susitvardė daug 
greičiau nei ji ir tęsė savo postringavimus: 

— Šis vakaras — ypatingas! Noriu, kad pasirodymas visus išverstų 
iš koto. Parodykit, ką sugebat! Kaukole, tu išsiviepk plačiau negu pa- 
prastai. Kad žiūrovai iš baimės prišiktų į kelnes. „Gamtos tragedijai“ 
(t.y. man ir Ninui) reiktų truputį daugiau... truputį draugiau.. 

— Gašlumo? — pasiūliau aš. 

— Būtent. Gašlumo. Pepe, kai smaukysi Ninui, pasistenk, kad žiū- 
rovai matytų, ką veiki. Vartyk akis, šnopuok, dūsauk, atrodyk geidu- 
lingesnis ir patrauklesnis. 

Staiga jis nutilo, nužvelgė mane nuo galvos iki kojų ir pasakė: 

— Na, gal šiek tiek ir persistengiau. Klausyk, būtų neblogai, jeigu ir 
tavasis kotas stovėtų stačias. O tu Ninai, būk toks malonus 1r nutaikyk 
salvę kur nors į šoną, o ne į žiūrovus. Neketinu mokėti už drabužių 
skalbimą. 

Ir taip toliau, ir panašiai. Jis apdalijo patarimais (dažniausiai nepa- 
doriais) visus trupės narius. Peikė mūsų ankstesnius pasirodymus. Tvir- 
tino jau „dvidešimt metų dirbąs šiame versle“, todėl puikiai išmanąs 
minios poreikius. Mane pribloškė tai, kad jis net nepažvelgė į Šėtono 
Dukrą. Tik nusigręžė ir suirzęs burbtelėjo: 

— Klausyk, moterie, ar nesugebi būti piktesnė? Dėl Dievo meilės, 
kur tavo rūstus žvilgsnis? 

Antonela žiūrėjo į vieną tašką. 

Manau, jog tą vakarą žiūrovai išvirto iš klumpių ir dauguma mūsų 
parodė, ką sugeba. Išskyrus // Mago Cieco, kuris pasirodė kaip rei- 
kiant įkaušęs. Žinoma, jis vienintelis galėjo vaikštinėti miesto gatvė- 
mis, nekeldamas nepageidaujamo susidomėjimo. Matyt, kažkur susi- 
rado paprastą karčemą, kur viskas pigu, ir prisiliuobė. Dar prieš pasi- 
rodymą mudu su Ninu nugirdome, kaip nusitašęs burtininkas vienai 

lankytojai išpranašavo, esą ji pradėsianti antrąjį Jėzų Kristų, kurio iš- 
rinktaisiais tapsią tik florentiečiai. 

— O kaip tas kūdikis bus pradėtas? — nekantraudama paklausė nu- 
švitusi moteriškė. — Ar mane aplankys Šventoji Dvasia? 

— Ne visai, mano mieloji. Aš būsiu to kūdikio tėvas. 

— Vadinasi, per dvasinę sueitį? 

— Ne, per įprastinę. 

Jis nusimetė drabužius ir atsistojo prieš ją visame gražume - atsta- 
tęs įnagį ir suprakaitavęs. Lankytoja išgąstingai suklykė ir išbėgo iš 
palapinės. 

Kaip visuomet „Gamtos tragedija“ sutraukė milžinišką minią. Įdo- 
miausia, kad po pirmojo pasirodymo daugybė moterų pareiškė norą 
stebėti „ypatingą pramogą“. Nusprendžiau pakeisti taisykles ir leisti 
ponioms likti. Pamaniau, kad papildomi dukatai šeimininkui Antoni- 
jui tikrai neprošal (nors, žinoma, paslapties skraistę teko nuplėšti). Be 
to, 1r pats buvau sukaupęs nemenką turtą, o didesnės įplaukos artino 
mane prie tikslo. 


Tą patį vakarą atsitiko dalykas, žaibiškai pakeitęs mano gyvenimo 
įvykių eigą. Buvo jau labai vėlu, kai į mūsų vežimą atskubėjo I! Mago 
Cieco ir pareiškė, kad manęs teiraujasi kažkokia moteris. Ninas mie- 
gojo ir tyliai knarkė. 

— Kokia dar moteris? 

— Iš kur man žinoti, mielas bičiuli? Kurių galų tau rūpi jos vardas? 
Svarbu, kad ji moteris. Jeigu nori, aš pašnekėsiu... 

— Nedrįsk net galvoti apie tai! 

— Juk Žinai, kad jos neįstengia atsispirti mano kerams. Gal, sakau, 
prieš tau „neriant“, truputį įkaitinsiu jai kraują... 

— Ar žinai, kad esi tikra šlykštynė? Nešdinkis lauk! 

— Nėra čia ko įsižeisti, mielas bičiuli! Aš tik pasiūliau... 

— Nešdinkis! 

— Visi jūs nykštukai tokie, - sumurmėjo jis nueidamas. — Baisūs, 
nepasotinami savanaudžiai mažais pimpiais. 

Išvydęs tą moterį, iškart ją pažinau. Iš tikrųjų būtų sunku nepažin- 
ti. Kailiu puoštas apsiaustas su gobtuvu kiek nuslydo, todėl matėsi dvi 
putlios plaštakos, augančios tiesiai iš pečių. Moteris neturėjo rankų. 

— Atėjau tavęs pasiimti, Pepe, —- pasakė ji ramiu valdingu balsu. — 
Turime kuo greičiau palikti šią vietą. 

Tai buvo Barbara Monduci. 


1503-1ej1 1r toliau 


Discedant omnes insidiae latentis inimici* 

Mokytojas... 

Paaiškėjo, kad tas mokytojas yra ne kas kitas, o mano mylimos 
Lauros de Kolini tėvas, Romos patricijus Andrejas de Kolinis. Tik 
įsivaizduokit mano nuostabą! Kita vertus, tą naktį staigmenos pasipy- 
lė it iš gausybės rago. Jos užliejo tarsi kylančio potvynio bangos. Pa- 
galiau manęs jau niekas nebestebino. 

— Žiūrėk, Pepe... štai toji gatvė... Vikolo del Fornajo... 

— Ar tikrai Žinai? 

— Aš puikiai pamenu, ką man sakė. 

Turiu nuoširdžiai prisipažinti, jog žvelgdamas į praeities įvykius, 
jau miglotai pamenu man pasakytus žodžius. Išgirdau, kad Barbara, 
kaip ir aš, nieko nežino apie garbiosios Lauros likimą. Kankinama 
nuolatinio nerimo, ji tuos metus gyveno pas tetą, kažkur Aventino 
kalvos apylinkėse. Guodė ir prižiūrėjo seną moteriškę. Pagaliau Bar- 
bara sulaukė laiško iš Andrejo de Kolinio, kuris ragino ją nedelsiant 
grįžti į Florenciją. Šitaip baigėsi priverstinės tremties laikas. Mokyto- 
jas pranešė, kad aš taip pat esu mieste, todėl paprašė Barbaros surasti 
mane ir naktį atvesti į jo namus. Ten mes ir keliavome. Jau daug vė- 
liau pastebėjau, kad Mokytojas niekada neįsakinėdavo. Jis tik labai 
mandagiai paprašydavo, o mes viską padarydavome. 

— Tomazas dela Kročė yra mieste, - pasakė Barbara. — Jis keliauja 
į Genują apklausti kažkokios Katerinos, kuri tvirtina bendraujanti su 
sielomis, kenčiančiomis skaistykloje. Žmonės kalba, kad ji - šventoji. 
Moka pakilti į orą ir dažnai alpsta, ištikta nušvitimo. 

Staiga nakties tyloje jos balsas suskambo daug garsiau: 

— Žiūrėk! Va, tas namas! 

Mudu atsidūrėme priešais pastatą, kuris labiau panėšėjo į nedide- 
lius rūmus. Tik sienų tinkas jau buvo purvinas ir smarkiai apsilaupęs. 
Didžiulius langus dengiančios geležies grotos — pajuodusios nuo se- 


* Tepasitraukia visos tūnančio priešo žabangos (/ot.). 

natvės ir suodžių. Niekur nepastebėjau nė menkiausio žiburio. Kurį 
laiką stovėjome tylėdami prie didžiulių laukujų durų. 

— Belsk, - liepė Barbara, o aš ėmiau kumščiais daužyti seną medį. 

— Veltui gaištame laiką. Čia nieko nėra. Šitaip triukšmaudami pri- 
žadinsime pusę miesto! 

— Paklausyk! Girdi? Kažkas ateina! 

Ir tikrai. Kažkur senojo namo gelmėse pasigirdo slopus dunksėji- 
mas. Lioviausi beldęs. Netrukus išgirdau šlepsėjimą. Žmogus, avintis 
šlepetes, artinosi prie durų. Sugirgždėjo atšaunami skląsčiai. 

— Kas ten? Kas beldžiasi? 

Durys atsivėrė. Išvydome aukštą vyriškį, laikantį rankoje žibintą. 
Mirgantys šešėliai slėpė nepažįstamojo veidą. Vyriškis dėvėjo ilgą, 
tamsų apdarą su kailio apykakle. 

— Ko čia ieškote? — dar kartą pasiteiravo jis. Balsas įtarus, tačiau 
nepiktas. Tiesą pasakius, vos jį išgirdęs pajutau, kad tas žmogus gerai 
žino, ką reiškia gerumo ir užuojautos žodžiai. 

— Aš — Barbara Monduci, — prisistatė Barbara. Jos drąsa atėmė 
man žadą. — Jūs kvietėte mane... tai yra mus abu... 

— O aš Džiuzepė Amadonelis. 

Vyriškis atsiduso. Nežinau, koks tai buvo atodūsis - palenvėjimo 
ar pasitenkinimo. 

— Pagaliau, — ištarė jis, pakėlė aukštyn Žibintą ir pasitraukė nuo 
durų. — Aš esu Andrejas de Kolinis. Sveiki, atvykę į mano namus. 

Peržengėme slenkstį ir patekome į kitą visatą. 


— Viskas labai paprasta, Pepe. Aš tave nusipirkau. 

— Ką? 

— Nusipirkau iš šeimininko Antonijaus. Tik maldauju, būk toks 
mielas ir neklausk, už kiek. Tomazas dela Kročė parduoda, o aš perku. 
Antonijus Donatas ir perka, ir parduoda. Priklauso nuo naudos, kunią 
jam atneša sandoris. Tavo buvimas šiuose namuose — kruopštaus ir 
apgalvoto sumanymo pasekmė. O kaip tu manei? 

Sėdėjome Andrejo de Kolinio bibliotekoje. Knygomis užgriozdin- 
tam kambariui jaukumo ir šilumos teikė daugybės žvakių šviesa. Ant 
damasto staltiese užtiesto stalo degė įmantrus sidabro žibintas. Moky- 
tojas atnešė po taurę karšto, prieskoniais pagardinto vyno. Tad visi 
palaimingai jį gurkšnojome. 

— Tomazas dela Kročė - ne vienintelis inkvizitorius, prekiaujantis 
pasmerktaisiais. Tai nėra dažnai pasitaikantis reiškinys, tačiau pažįstu 

dar bent keletą jo amato bičiulių, kurie krečia tokius pat pokštus. Skir- 
tumas tik toks, kad dela Kročė nepasilieka uždirbtų pinigų. Man atro- 
do, jis viską išdalija elgetoms. Šitaip mūsų teisuoliškasis inkvizitorius 
išvengia sąžinės priekaištų. Žinot, gal šiąnakt nesukim sau dėl jo gal- 
vos. 

— Vadinasi, mums negresia joks pavojus? — pasiteiravo Barbara. 

— Manau, kad ne. 

— Iš kur žinote? 

— Man buvo pranešta, kad inkvizitorius išvyko iš Florencijos. 

— Bet tai neįmanoma! — sušuko Barbara. - Laiške rašėte... 

— Dėl kažkokios man nežinomos priežasties Katerinos Fieski byla 
laikinai nutraukta. Jos šeima turi ryšių diduomenėje... matyt, neapsi- 
eita be spaudimo. Tomazo dela Kročės kelionė į Genują neteko pra- 
smės. Florencijoje jam taip pat nėra kas veikti. 

— Tikriausiai jis grįžta į Romą, - spėjau. 

Mokytojas tik liūdnai skėstelėjo rankomis. 

— Roma, - sumurmėjo jis. - Anot paskutinių gautų žinių, Laura 
tebėra Romoje. Jai skyrė teismo dieną. Tik nežinau, ar tas teismas jau 
įvyko. Galbūt ji vis dar laukia kalėjime. 

— O kaipgi jūs, Mokytojau? — paklausiau drebančiu balsu. 

— Pasikviečiau jus čionai ne šiaip sau. Turiu daug ką nuveikti... 
mes turime daug ką nuveikti. Patikėjau tą darbą savo dukrai. Dabar 
privalau jį baigti. Lauros labui. 

— Koks... koks tas darbas, Mokytojau? 

— Pasirūpinti, kad taptumėte tikrais gnostikais. Koks gi dar? Todėl 
kurį laiką liksiu Florencijoje. Jeigu inkvizitorius iš tiesų grįžta į Ro- 
mą, aš privalau likti čia. Tas žmogus jau seniai Žino apie mano veiklą. 
Pamažu jį apsėdo liguistas troškimas sunaikinti mane. Aš tarsi išre1š- 
kiu visa tai, ką dela Kročė niekina. O neapykanta visuomet yra nepa- 
gydoma liga. Jis persekioja mane kaip tiesos priešą. Mat jo gyvenimo 
tikslas — nušluoti nuo Žemės paviršiaus visus tiesos priešus. 

— Ar jūs tikrai esate tiesos priešas? 

— Žmogus niekuomet nepajus, ką reiškia tikroji, neapdorotoji tie- 
sa, - atsakė Andrejas de Kolinis. - Įsivaizdavimą apie tiesą lemia žmo- 
gaus protas. Ir, žinoma, kiekvieno asmens prigimtis ar būdas. Tarkim, 
aš sakau: „Šiandien dangus giedras, ir šviečia saulė“. O jūs pareiškia- 
te: „Šiandien nelyja, tačiau kažin ar ilgai išsilaikys toks oras“. Abu 
teiginiai yra visiškai teisingi, taip? Tačiau kiekvienas išreiškia jį pa- 

sakiusio Žmogaus prigimtį. Kaip suprantu, kai kurie pasakymai galbūt 
labiau atitinka tikrovę, negu kiti. Deja, fra Tomazo dela Kročės įsitiki- 
nimai ir jo Bažnyčios mokymas labai dažnai prasilenkia su tiesa, nors 
toji Bažnyčia tvirtina, kad jos įkūrėjas esąs pats Tiesos Viešpats. Tvir- 
tai tikiu, kad inkvizitorius ir jo sėbrai nepakęs kitokio mąstymo ar 
supratimo, prieštaraujančio jų nuostatoms. Dela Kročė stengsis visais 
įmanomais būdais išnaikinti tuos, kurie prijaučia romesnėms, gailes- 
tingesnėms ir išmintingesnėms filosofijos kryptims. Juos gąsdina fi- 
losofija, kurią išpažįstu ir pagal kurios nuostatas gyvenu. Ji kelia grės- 
mę valdžiai, kurią jie sutelkė savo rankose. Juk pavergtieji sužinotų, 
kas vyksta iš tikrųjų. Ak, mudu su dominikonu - seni priešai. Ar įtiki- 
namai atsakiau į tavo klausimą? 

— Taip, — ištariau aš, — pakankamai. O toji... toji filosofija, kurios 
mokysimės... darbas, kurį dirbo jūsų dukra ir nespėjo baigti... 

— Tu buvai pasirinktas šiam mokslui, Pepe. Kaip ir visi kiti. Ar jau 
davei Atsižadėjimo priesaiką? 

Aš linktelėjau. 

— Mes visi prisiekėme, — pridūrė Barbara. 

— Tuomet nėra ko laukti. Jūs apsistosite pas mane ir pradėsime 
mokslus. 

Mokytojas atsistojo. 

— Tikriausiai jau pavargote ir norite miego, - pasakė jis. - Luktel- 
kit dar minutėlę, kol paruošiu kambarius. 

Ir jis išėjo. 


Netrukus prasidėjo naujasis mūsų mokslų tarpsnis. Skaitėme se- 
nųjų gnostikų autorių raštus, klausėmės Andrejo de Kolinio pamokslų, 
o kartais visi trys dalyvaudavome klausimų ir atsakymų užsiėmi- 
muose. Jie vykdavo ankštame Mokytojo skriptoriume!, kurį jis įsi- 
rengė viename iš namo kambarių. Čia, žvakių šviesoje, kuri liejosi 
nuo sieninių sidabro žvakidžių, puoštų keistais nielo* raižiniais, An- 
drejas de Kolinis valandų valandas perrašinėdavo ar taisydavo kokį 
senovinį tekstą, o kartais paprasčiausiai įnikdavo į pageltusį manusk- 


'" Skriptoriumas — viduramžių Vakarų Europoje — dirbtuvė (paprastai vienuolynuo- 
se), kurioje būdavo perrašomos knygos (dažniausiai religinės). 

" Nielas - sidabro, vario, sieros ir kitų komponentų lydinys, skirtas metalo (dažniau- 
siai sidabro) dirbinių puošybai. 

riptą. Jis sėdėdavo susikūprinęs pne rašomojo stalo, apsuptas ritinių 
stirtų, tarsi kalinys uždarytas pergamento bokšte. Kai užeidavome 
vidun, Mokytojas pažvelgdavo į mus, o jo akys žėrėjo kažkokia 
džiaugsminga vidine liepsna. Jis tiesiog degė nenumaldomu troški- 
mu perteikti mums nepaprastą filosofijos tiesą. Filosofijos, pagal kurią 
jis gyveno. 

Manau, mudu su Barbara buvome gabūs mokiniai. Garbioji Laura 
išplėtė manojo proto imlumo ribas ir pažadino norą bei gebėjimą mąs- 
tyti savarankiškai. Barbara taip pat pasižymėjo aštriu protu. Tačiau 
kartais, apstulbusi dėl vienos ar kitos nuostatos, ji virsdavo pikčiurna 
ragana: krutindavo savo mažus storus pirštukus, baksnodavo jais pa- 
brėždama mintį, nuolat niurnėdavo pritardama ar cypdavo prieštarau- 
dama. Ji galbūt pernelyg didelį dėmesį kreipė į smulkmenas. Tačiau, 
kiek man žinoma, tai būdinga mūsų rūšies moteriškosios lyties atsto- 
vėms. Mokytojo tokie dalykai netrikdė. Atrodė, kad jis apsišarvavo 
begaline kantrybe. 

Pamažu toji gailiaširdė kantrybė privertė mudu su Barbara atmesti 
visus būgštavimus, visus elgesio suvaržymus ir galiausiai suvokti, kad 
esame tvirtai tikintys gnostikai. Šis vyksmas kažkuo panašus į gyva- 
tės išsinėrimą iš senos odos, po kuria slypi naujas, stangrus spindintis 
kūnas, arba vikšro virtimą drugeliu. 

Klausiate manęs, kokia tikroji gnosticizmo esmė? Kas tai yra ir 
kas tie gnostikai? Jeigu jau prakalbome apie tikėjimą, tai aš laikau 
save naujatikiu. Nesu koks nuobodus tauškalius, todėl pagrindines 
gnosticizmo nuostatas išdėstysiu trumpai ir aiškiai. Mes tikime, kad 
visatoje yra dvi lygiavertės jėgos — gėris ir blogis. Tarp jų vyksta nuo- 
latinė kova. Gėrio jėga sukūrė sielą, o blogio jėga - medžiagą. Mate- 
rija, medžiaginis pasaulis, kūniškasis pavidalas, kūnas yra blogis. Jis 
įkalina ir laiko nelaisvėje sielą. Atėjimas į šį medžiaginį pasaulį yra 
mūsų nuopuolis iš tikrosios dvasios būsenos. Buvimo jame tikslas — 
sugrįžti ten, iš kur atėjome. Šį pasaulį sutvėrė velnias (bent jau vienas 
iš nelabųjų), todėl mes gyvename pragare. Štai jums glaustai paaiš- 
kinta gnosticizmo esmė. Ir visai nenuostabu, kad įkalintas tokio kūno 
kiaute, visa širdimi priėmiau šį tikėjimą, tiesa? 

Jūs tik trumpam susimąstykite: argi Dievas būtų sukūręs padarą, 
pasmerktą išsigimti, nykti ir mirti? Argi Dievas būtų sukūręs būtybę, 
kuri jaučia skausmą? Kuri kraujuoja, vemia, pūliuoja, šika, myža ir 
prakaituoja? Tarkim, Dievas įstengtų sutverti tokį dalyką. Bet ar jis to 


SLAPTIEJI NEŪŽAUGOS GNOSTIKO UŽRAŠAI 87 


norėtų? Man atrodo, kad šio pasaulio kūrėjas kaip reikiant viską su- 
painiojo. Gal net ir tyčia. Pagalvokite apie tai. 

Senieji gnostikų autoriai vieningai sutarė dėl šių pagrindinių nuo- 
statų. Tačiau savo raštuose įpynė jas į sudėtingas ir sunkiai suvokia- 
mas reiškinių sąsajas, kurias patys ir sukūrė. Atvirai pasakius, senieji 
mokytojai buvo linkę į stiliaus prašmatnybes, išpūstumą, įkyrų sąmo- 
jingumą, o kartais griebdavosi gudrybės aiškinti ignotum per igno- 
tius'. Štai, pavyzdžiui, Valentino? raštai. Juose gausu dviprasmybių, 
archaizmų, išpūsto jausmingumo ir paprasčiausio tulžingumo! Jokiu 
būdu neneigiu, kad Valentino apmąstymai yra stulbinantys ir didingi. 
Tik tvirtinu, kad dažnai jo tekstus nelengva perprasti. Nežinau, kodėl 
senovės gnostikai jautė tokią silpnybę įmantrumui, bet taip jau yra. 
Galbūt jų protai panėšėjo į įrenginius, gaminančius įvairiarūšius min- 
čių gemalus. Galbūt jie neturėjo kitos išeities, todėl kovojo prieš stin- 
gulį ir tamsą visuotinio paklydimo, kuris atsirado bemaž tuo pat metu, 
kai Tiesos Mokytojas išleido paskutinį atodūsį ant vėjų nugairintos 
kalvos Palestinoje. Galbūt jie suvokė turį ieškoti aukso kruopelyčių 
pelenuose: gabalėlis dvasinės tiesos iš vienos filosofijos, kitas — iš 
antros ir taip toliau. Galbūt jie tapo eklektikais? dėl žinių stygiaus. Aš 
nežinau. 

Kartais, klausydamas Laterano bazilikoje vakaro pamaldų, susig- 
raudinu iki ašarų, kai pačioje pabaigoje vyrai užgieda aukštindami 
gailestingąją Mergelę: 


Ad te clamamus, exules filii Hevae, ad te suspiramus, 
gemetes et flentes, in hac lacrymarum valle....* 


Juk tikra tiesa, kad mes „gdejuojame ir raudame šioje ašarų pakal- 
nėje“. Keista, tačiau kūrinys Sa/ve Regina"? yra toji reta išimtis, kai 
Šventoji Motina Bažnyčia viską suprato teisingai. 


' „..(aiškinti) nesuprantamus dalykus dar nesuprantamesniais (lot. ). 

? Valentinas (Valentinus) Egiptietis (II a. pirmoji pusė) - gnostikas, dualistinio po- 
žiūrio į pasaulį reiškėjas. Išsigelbėjimu iš medžiaginio pasaulio laikė susiliejimą su 
pasaulio visuma. 

3 Eklektikas — čia mokslininkas, neprincipingai jungiantis prieštaringas, nesuderi- 
namas pažiūras, koncepcijas ir teorijas. 

* Tavęs šaukiamės, ištremtieji Ievos vaikai, tavęs ilgimės, dejuojantys ir raudantys, 
šioje ašarų pakalnėje... (lot.). 

3 Sveika, Karaliene (/ot.j. 

Ak, kaip norėčiau, kad jūs pamatytumėte mane! Būčiau išties lai- 
mingas. Kaip žinote, Meistras Rafaelis atsisakė tapyti mane. Ir vis 
tiek aš norėčiau turėti kokį mažmožį atminčiai, kokį įrašą, įamžinantį 
mano keistą išvaizdą! Suprantu, kad doram gnostikui nedera puoselėti 
tokių tuščiagarbių troškimų, tačiau širdžiai neįsakysi. Pasakojama, kad 
palaimintasis Plotinas!, tas neaiškios kilmės genijus iš Aleksandrijos, 
sužinojęs, jog kažkas trokšta nutapyti jo portretą, pareiškė: 

— Dar ko! Ar negana to, kad savo atvaizdą ir taip visur nešiojuos? 
Kurių galų man reikalingas atspindys? 

Aiman! Aš tikrai neprilygstu Plotinui ūgiu ir nesiekiu jo dvasios 
vientisumo. Todėl beprotiškai noriu, kad būtų toks būdas, tokia prie- 
monė, kurie leistų pamatyti, kaip atrodo šių užrašų autorius neūžauga! 
Tiesą pasakius, apie mano ūgį nėra ką ir kalbėti. Pirmajame skyriuje 
minėjau, kad mano akys yra maždaug viename lygyje su Meistro Ra- 
faelio subine (įtariu, Leonas labai pavydi). Kita vertus, jeigu nežinote, 
koks dailininko ūgis, tai šios nuorodos — beprasmės. Aš manau, kad 
Rafaelis pakankamai aukštas. Kaklo bemaž neturiu. Tik keletą krūvon 
susimetusių raukšlių. Toliau iškart prasideda krūtinė. Kaip ir daugelio 
nykštukų, ji siaubingai išsišovusi į priekį. Dėl to vieniems atrodo, kad 
tik nuolat įkvepiu orą, tačiau pamirštu jį iškvėpti, o kitiems — kad tuoj 
1msiu mojuoti kumščiais ar pulsiu vaidytis. Mano kupra - milžiniška. 
Nuo pat viršaus iki juosmens ji nusėta kaulėtais gumburais, kurie at- 
stoja stuburą. Atrodau tarsi irzlus ežys. Mano rankos netaisyklingai 
gos (nieko nuostabaus žinant, jog visas esu netaisyklingas), o kojos 
keistai susitraukusios ir šleivos. Žmonės šneka, kad mano šypsena 
labai nuoširdi. Turiu prisipažinti — šypsotis išmokau ne per seniausiai. 
Jaunystėje net nežinojau, ką tai reiškia. O ir džiaugtis nebuvo ko. Ma- 
no antakiai tankūs ir vešlūs, o dantys kažkokie nelygūs. Eidamas toly- 
giai siūbuoju, o šlaunys liečiasi viena į kitą ir dažnai kraujuoja. Tokia 
stipri trintis. 

Mirtis man reiškia paprasčiausią išsilaisvinimą iš nykštuko kiauto. 
Šia prasme esu daug pranašesnis už jus, kurie gimėte stiprūs, aukšti ir 
gražūs. Laikui bėgant dailus ir liaunas jūsų kūnas nuvys ir susiries. 
Taps toks, koks dabar yra manasis. Gražų Adonio veidą galiausiai 
išvagos skausmo ir senatvės raukšlės. Tokios, kokios ženklina manąjį. 


' Plotinas (apie 205 - apie 270) - senovės graikų filosofas, neoplatonizmo kūrėjas. 
Spėjama, jog jis sirgęs graikiška dramblialige. 

O tarp kojų tabaluojantis džiaugsmo įnagis, kuriuo taip didžiuojatės, 
susitrauks perpus ir bus toks, su kokiu gimiau aš. Laikas yra negailes- 
tingas Prokrusto! pasekėjas. 


Vieną dieną, po sočių pietų, kurių metu valgėme prieskoniais pa- 
gardintą daržovių troškinį (tuo laiku mudu su Barbara jau nevalgėme 
mėsos), Mokytojas perskaitė ištrauką iš knygos, kurią, kaip sužinojau 
vėliau, jis labai mėgo: 

„Juk ten, kur pavydas ir kivirčai, yra neišbaigtumas, o ten, kur 
vienovė, yra pilnatvė. Kadangi nepriteklius atsirado dėl to, kad jie 
nepažino tiesos Tėvo, tai vos tik jie pažins tiesos Tėvą, neišbaigtumas 
išnyks. Taip pat žmogus nieko nežino apie kitą žmogų, kol jiedu nesu- 
sipažįsta, ir nežinojimas pasitraukia savaime; kaip tamsa pasitraukia, 
kai pasirodo šviesa, o neišbaigtumas pradingsta pilnatvėje. Ir nuo tos 
akimirkos (o palaimintoji akimirka!) šis medžiaginis pasaulis nevilios 
1r neklaidins daugialypumo regimybe, o įsilies į malonią vienovės dar- 
ną. Nors dabar mes visi išblaškyti ir pasklidę, tačiau vienovė ateis ir 
surinks mus į save, apvalys nuo daugialypumo ir pavers vieniu, lyg 
ugnimi išdegindama mumyse materiją, tamsą išnaikindama šviesa, mirtį 
— amžinuoju gyvenimu. Todėl kantriai, romiai ir tyra širdimi siekime 
vienovės“. 

Čia Barbara nutraukė Mokytoją: 

— Ar toji vienovė aprėps visus padarus? 

— Tikrai taip, - atsakė Mokytojas švelniai. — Kitaip ir negali būti! 

-— Net tuos, kurie muš persekioja? 

Tik kokią sekundės dalį Mokytojo veidą iškreipė skausmas. Ta- 
čiau tuoj pat jo neliko nė ženklo. 

— Taip, - ramiai atsakė Andrejas de Kolinis. - Net juos. 

— Netgi Tomazą dela Kročę? - neatlyžo Barbara. 

— Net jį, Barbara. Jeigu bus atstumta bent viena gyva būtybė, tai 
vienovė neteks savo prasmės. Tokie žmonės, kaip dela Kročė net ne- 
suvokia savo nežinojimo apimties! Tai ir yra jų nelaimė. Gyva, vidinė 
tiesos Tėvo vaikų vienovė semiasi begalybės iš paties Tėvo esybės. 


' Prokrustas — senovės graikų mitologijoje - milžinas plėšikas, prisiviliodavęs ke- 
liautojus ir jėga guldydavęs juos į lovą: tiems, kurie buvo ilgesni už lovą, nukirsda- 
vęs kojas, kurie trumpesni - jas ištempdavęs. 

* Ištrauka iš gnostikų apokrifo „Tiesos Evangelija“. 

Galiausiai (vienas Dievas žino, kiek dar reiks gyventi nežinojime ir 
kančiose, kurias nežinojimas gimdo) kiekvienas Tėvo vaikas nusigręš 
nuo dalijančios tamsos ir įžengs į vienijančią šviesą. 

— Vadinasi, niekas nebus pamirštas? 

— Jau sakiau, kad tai neįmanoma. 

— Kalbu ne apie gyvą būtybę, kuri nepatektų į Tėvo vienovę, - tęsė 
Barbara. Jos veidas išraudo, o žodžiai liejosi nesulaikomu srautu, — 
turiu galvoje tokią, kuri būtų... ne žuvusi, bet... 

— Sunaikinta? Pašalinta? 

— Taip! Pašalinta. 

— To, kas padaryta, nebepakeisi. 

— Dėkoju, - sumurmėjo Barbara. Jos balse pajutau keistą gaidelę, 
tačiau taip ir neįstengiau apibrėžti, kas tai —- apmaudas ar susitaiky- 
mas? 

Mokytojas užvertė knygą ir pasidėjo ant kelių. 

— Sakyk, mieloji, ar tavo meilė tiesai yra stipresnė už neapykantą 
tam Žmogui? — švelniai paklausė Barbaros. Atsakymą išdavė tyla, įs1- 
vyravusi nuskambėjus Mokytojo klausimui. 

Tuomet jis atsigrįžo į mane ir pasakė: 

— O dabar, Pepe, pažiūrėkime, kiek tu nusimanai. Kodėl pasaulyje 
tiek blogio ir kančių? Kodėl šių dalykų daug daugiau nei gėrio? 

— Nes šis pasaulis pats yra blogis. 

— Kaip šis pasaulis gali būti blogis, jeigu Biblija skelbia, kad jį 
sukūręs Dievas? 

— Jį sukūrė ne Dievas. 

— O kas gi? 

— Pusdievis, mažesnysis dievas, pagiežingas padaras, kuris troško 
visiškos Dievo galios ir, nemokšiškai mėgdžiodamas dieviškąją Vieš- 
paties kūrybą, sutvėrė formų ir materijos pasaulį. 

— Kas valdo šį pasaulį, Pepe? 

— Jis ir valdo. Kūrėjas. Jis reikalauja, kad visi garbintų ir dievintų 
tik jį vieną. 

— Kuo vardu tas padaras? Kur apie jį parašyta? 

— Žydų knygose. Ten jis vadinamas Jahve. Kitas jo vardas yra Jal- 
dabaotas. 

— Koks pagrindinis tų, kurie žino, kurie vadinasi gnostikais, tiks- 
las? 

— Sugrįžti pas dangiškąjį Tėvą. 


SLAPTIEJI NEŪŽAUGOS GNOSTIKO UŽRAŠAI 91 


— O kaip tai pasiekti? 

— Pirmiausia privalu dorai gyventi, antra - nuolat kaupti tiesos Ži- 
nias, t. y. žinias apie žmonių kilmės šaltinį, jų galutinį tikslą ir dvasinę 
sandarą. 

— Kokios yra doro gyvenimo nuostatos? 

— Kūniškos veiklos atsižadėjimas... 

— Arba? 

— Arba dalyvavimas toje veikloje tik siekiant išniekinti jos prasmę 
1r paskirtį. Atsisakymas valgyti mėsą. Atsisakymas smurtauti. 

Pagaliau Mokytojas atsilošė savo krėsle ir giliai atsiduso. Visas jo 
kūnas atsipalaidavo ir tarsi sustingo. 

— Tavo Žinios puikios, Pepe, — sumurmėjo jis. — Išties šauniai pa- 
dirbėjai. Tačiau tai tik pirmoji pamoka. Jų bus daugiau. Netrukus tave 
pakrikštysime, o tada pradėsi ruoštis įšventinimui į broliją. 

— Taip, Mokytojau. 

— Papasakok, ką dabar jauti? 

Kiek pagalvojęs atsakiau: 

— Jaučiu palengvėjimą, kurį sunku nupasakoti. Tarsi būtų apėmęs 
alpulys. Tuo pat metu jaučiu džiaugsmą ir liūdesį. Jaučiu, lyg didžiulė 
našta nusirito nuo mano pečių. Jaučiuosi laisvas. 

— Laisvas! Būtent! Juk pats Jėzus yra pasakęs, kad tiesa mus išlais- 
vins! Pasakyk man, Pepe, kodėl kenti skausmą ir pažeminimus, ku- 
riuos teikia susitraukęs, luošas, kuprotas kūnas? 

Sunkiai įstengiau valdytis. Žodžiai įstrigo gerklėje, saldus laisvės 
pojūtis apėmė visą mano esybę. Galiausiai prabilau. Užsikirsdamas ir 
taip tyliai, kad vargiai pats save girdėjau: 

— Todėl, kad... tai mano kūnas ir... Dievas jo nesukūrė. Dievas tik 
trokšta išlaisvinti mane iš šio kūno kalėjimo, kuriame esu uždarytas 
daugybę metų. 

Tada ėmiau nesuvaldomai raudoti. Mano kūnas trūkčiojo ir drebė- 
jo. Užsidengiau veidą. Gėdijausi savo silpnumo. 

— Pasaulis plūduriuoja ašarų vandenyne, - liūdnai ir švelniai ištarė 
Mokytojas. 

Pagalvojau apie vargšelį Niną, pasmerktą nuolatiniam kūniškam 
pažeminimui, spoksant dviem šimtams porų smalsių ir žiaurių akių; 
pagalvojau apie Šėtono Dukrą, pagalvojau apie berankę Barbarą, apie 
Kaukolę, kurio veidą subjaurojo inkvizicijos laužo liepsnos, apie vi- 
sus pasaulio luošius, kuriems nepavyko ištrūkti iš skurdo liūno, apie 

pasileidėlę girtuoklę motiną ir jos laukinį, negailestingą juoką, apie 
mirusiuosius ir mirštančius kančiose, apie jų artimuosius, paklaiku- 
sius iš sielvarto, apie Laurą, kad ir kur ji būtų; aš pagalvojau apie viso 
pasaulio liūdesį, skausmą ir neviltį. Troškau, kad mano ašaros paleng- 
vintų žmonių kančias. Mano ašaros tapo malda į Tėvą. Pirmą kartą 
gyvenime meldžiausi tylomis verkdamas. 


1520-ieji 

Klaikiai suirzau, nes mane atitraukė nuo atsiminimų rašymo. Bėda 
ta, jog rašyti galiu tik po pietų ir vakarais, užsidaręs savo kambaryje. 
Ir štai vakar po pietų pas mane atlėkė Džovanis Lazaras, žinomas kaip 
Serapika, ir pranešė, jog Jo Šventenybė pageidauja, kad drauge ke- 
liaučiau į San Andželo pilį stebėti Užgavėnių karnavalo eisenos. Se- 
rapika (apie jį sužinosite daugiau) — tai žemaūgis smalsus vyrukas. Jis 
taip pat tarnauja popiežiaus kamerheru. Įdomiausia (ir tai mane šiek 
tiek trikdo), kad aš tikrai pavydžiu tam veikėjui. Tiesą pasakius, pui- 
kiai apsieičiau ir be tų karnavalo eitynių, kurias esu priverstas kasmet 
stebėti iš San Andželo pilies. Kartais man atrodo, kad Leonas jaučia 
aistrą ne tik knygoms, pederastijai ir eiliakaliams humanistams, bet ir 
turi polinkį į prastuoliškas pramogas. 

Lygiai prieš dvejus metus parašiau pirmąjį šių užrašų sakinį. Ne- 
pasakyčiau, kad sudėstyti kūrinį yra paprasta. Kartais visą pusvalandį 
perrašinėju vieną sakinį ar sunkesnį posakį. Manau, Aischilą kamavo 
tokia pati bėda. Antra vertus, vargu ar derėtų lyginti mano darbą su 
didžiojo graikų tragedijų rašytojo kūriniais. Dievai tam Žmogui sutei- 
kė tokių nepaprastų gebėjimų, kad jis parašė šias didingas eilutes: 

„Per patirtį skausmų, kančių į protą Dzeusas veda maruolius. Mat 
tokį kelią išminties nustatė mums. Kančios prisiminimas naktį per miegą 
skverbiasi į širdį ir prievarta išmoko proto. Yra maloninga galybė 
dievų, aukštybėje laikanti vairą. “! 

Tikriausiai nenustebsite sužinoję, kad tuos žodžius priėmiau kaip 
savus. Nuo tada, kai tapau gnostikų filosofijos, apie kurią jau šiek tiek 
pasakojau, išpažinėju (atrodo, tai buvo taip seniai!), kančia ir išmintis 
tampriai susipynę lydėjo mane kiekviename žingsnyje. Dabar net ne- 


"Ištrauka iš Aischilo (524—456 m. pr.Kr.) tragedijos „Agamemnonas“ (vertė J. Dum- 
čius). 

siimu spręsti, kuri buvo priežastis, o kuri —- pasekmė. Nesvarbu. Juk 
prasmė ir tikslas — tie patys. Atiduočiau visus savo gražiuosius žiedus, 
kad tik sugebėčiau užrašyti tokius jausmus. 

Šie metai kažkokie keisti, nors dar prabėgo tik pora menesių nuo 
jų pradžios. Leonas pagaliau „prinoko“ ir paskelbė (beje, aš tam karš- 
tai pritariau) ne kartą žadėtą bulę Exsurge Domine prieš eretiką Liute- 
rį, kuris pasirodė esąs ne toks jau žioplas, kaip manėme. Iš tikrųjų jis 
gudrus kaip lapinas. Deja, bulė ne itin gelbėjo. Liuteris sudegino ją 
turgaus aikštėje, džiūgaujančios minios akivaizdoje - akmuo į vargšo 
Leono daržą. 

Akivaizdu, kad Jo Šventenybė paprasčiausiai nesuvokė padėties 
rimtumo. Mane kankina bjauri nuojauta, kad šis triukšmas neišblės 
taip lengvai kaip dauguma iki tol kilusių antikatalikiškų neramumų. 
Kiek pamenu, jie niekuomet nesukeldavo didelių nepatogumų. Maiš- 
tininkams numalšinti pakakdavo popiežiaus bulės ir deginimo (mes tą 
priemonę vadinome „BD“*). Be to, noriu pridurti, kad Liuterio sukel- 
ta banga vis labiau remiama Vokietijoje. Ir tai toli gražu nėra dar vie- 
na pasaka apie neturtingą kaimo vaikiną, kuriam nusišypsojo laimė. 
Viskas daug rimčiau. Reikalas tas, kad vokiečiams iki gyvo kaulo įgriso 
atidavinėti Romai pinigus, gautus už indulgencijas. Jau nekalbant apie 
pasipiktinimą, kurį sukėlė išpampę vyskupai Vatikane, per dienas ne- 
pakeliantys subinės ir skaitantys nešvankias knygiūkštes. Jie ne tik 
nemoka taisyklingai parašyti žodžio „Vokietija“, bet ir nesivargina 
aplankyti savų vyskupijų. Nenuostabu, kad žmonės sukilo. Duok Die- 
ve, aš klystu. Nors myliu Leoną ir bjauriuosi Bažnyčia, vis tiek neno- 
rėčiau, kad Sancta Ecclesia Romana! suskiltų į dvi lyg koks kiaulės 
pasturgalis. Man atrodo, tai būtų civilizacijos pabaiga. Laikas paro- 
dys. 

Neseniai pasimirė Alfonsina Orsini (Leono sūnėno Lorenco moti- 
na), garsėjusi godumu ir garbėtroška. Tačiau tas įvykis neatšaldė Leo- 
no užsidegimo dalyvauti karnavalo savaitėje. Jis truputėlį paverkė, o 
tada vėl grįžo ir nuo San Andželo pylimo stebėjo kvailiojančius ūžau- 
tojus. Turėjome kur akis paganyti: bulių kautynės gatvėse (man ši pra- 
moga kelia pasibjaurėjimą, tačiau Leonas šokinėja iš džiaugsmo), lenk- 


* Rankraščio originale Pepė šią priemonę vadina „dviem F“ (Furia e fuoco - įniršis 
ir ugnis (it.); autoriaus pastaba). 
' Sventoji Romos (Katalikų) Bažnyčia (/ot.). 

tynės ir imtynės, vaidinimai ir muzikiniai pasirodymai (kai kurie atvi- 
rai gašlūs), taip pat siaubingasis kiaulių kūliavirstis, kuris vyksta ant 
Monte Testakijo kalno, todėl, ačiū Dievui, mums nereikėjo dalyvauti 
tame košmare. Reginys ne silpnų plaučių žiūrovams: Žviegiančios ir 
iš baimės apsišikusios kiaulės vežimais keliauja į pačią Monte Testa- 
kijo viršūnę, o nuo ten tikrąja to žodžio prasme sviedžiamos žemyn į 
papėdėje susirinkusios minios glėbį. Dėl sugauto gyvulio dažnokai 
kyla grumtynės. Tačiau kartais stambesnės kriuksės krisdamos pri- 
spaudžia žmones ir sunkiai sužeidžia ar net užmuša. Kai ausį rėžiantis 
kiaulių žviegimas ir žiūrovų rniksmai pagaliau nutyla, pakalnėje lieka 
tik susipynusių, kruvinų žmonių ir gyvulių lavonų krūva. Oras aplink 
dvokia šlapimu ir mėšlu. Neįsivaizduoju, kam šovė į galvą mintis, kad 
šis reginys — linksmas. 

San Andželo pilies kieme vyko kitokia, tačiau ne mažiau žeminan- 
ti pramoga — tariamas mūšis. ,,Kariuomenę“ sudarė popiežiaus šeimy- 
nykščiai, aptaisyti prašmatniais (todėl nepadoriai brangiais), ryškiais 
nepaprasto kirpimo darbužiais. Jų „ginklai“ — apelsinai. Kovotojai svai- 
dė juos vieni į kitus su kažkokiu liguistu įkarščiu. Aš iškart atsisakiau 
dalyvauti, nors Leonas bemaž maldavo: 

— Čia tik pokštas, Pepe! — suriko jis. —- Nebūk toks surūgėlis! 

— Ar Jūsų Šventenybė dalyvaus? Tikriausiai persirengęs Mesalina! 
ir susigrūdęs subinėn apelsiną? 

— Tai jau būtų lazdos perlenkimas. Aš įsakau tau dalyvauti. 

— Aš pagarbiai atsisakau paklusti Jūsų Šventenybės įsakymui. 

— Ak tu mažas neraliuotas išpera! Liepsiu tave nuplakti ir uždaryti 
į belangę! — sušuko jis, treptelėjo ir susiraukė iš skausmo. Vargšelis 
sukratė savo žaizdotą pasturgalį (per dvejus metus Leono sveikata ne 
itin pagerėjo, kaip ir „lovos reikalai“). 

— Dovanokit, Šventenybe, bet aš nedalyvausiu. 

— Tuomet, rupūs miltai, tu sėdėsi ir žiūrėsi, — išdrožė 1r supykęs 
nulėkė. 

Taip ir buvo. Sėdėjau ir žiūrėjau. Tik man tas reginys nepaliko 
jokio įspūdžio. Negana to, keli Žmonės rimtai nukentėjo (,„Mes pasi- 
melsime už jus“ - iškilmingai pareiškė Leonas, kai sužeistuosius išga- 


' Valerija Mesalina (apie 25—48) - trečioji Romos imperatoriaus Klaudijaus žmona 
(ištekėjo sulaukusi vos keturiolikos), garsėjo nepadoriu ir skandalingu elgesiu, bu- 
vo žinoma kaip nepasotinama meilužė. 

beno neštuvais). Popiežiui taip patiko tariamas mūšis, kad jis liepė 
pakartoti šią pramogą kitos dienos vakare. 

Karnavalo eisena buvo išties įspūdinga. Stengtasi kiek įmanoma 
išlaikyti antikinę dvasią. Sėdėjau drauge su Leonu ir jo dvariškiais ir 
nuo San Andželo pilies įtvirtinimų stebėjau eitynes. Jeigu pamenate, 
kaip tik dėl tos priežasties Serapika atitraukė mane nuo šių užrašų 
rašymo. Neabejoju, kad vieną ar kitą pasipūtusį svečią didžiai sukrėtė 
ir papiktino neslepiamas Leono žavėjimasis prasčiokiškais reginiais. 
Prisipažinsiu, kad netyčia užtikau laišką, kurį Andželas Germanelas 
kaip tik rašė Mantujos markizui. Autorius neapdairiai paliko savo raš- 
liavą vienoje iš skaityklų greta pagrindinės bibliotekos. Man visai ne- 
gėda, kad patenkinau savo smalsumą. Turbūt nesunku suvokti, jog 
turiu polinkį skaityti svetimus laiškus. Skaitydamas aną, pajutau leng- 
vą nepntarimą ir kiek veidmainišką teisuoliškumą: 

„El papa sennesta in castello tucto el di ad vedere le mascare et 
omne sera se fa recitar comedie, et domane el Sr Camillo Ursino ad la 
presentia de la sua Sta deve contrahere, li sponsalitii con una figliola 
de Johanpaulo Baglione. Hore ė morta madonna Alphonsina cugnata 
del papa in Roma in la casa del papa guando era in minoribus ...'! 

Mano galva, Alfonsinos Orsini mirtis ir pasakojimas apie popie- 
žių, kuris ištisą dieną linksminasi, sugretinti neatsitiktinai. 

Išaušus Giovedi grasso rytui, eisena pajudėjo nuo Kapitolijaus, 
vingiuota Vija de Bjanki gatve slinko link San Andželo pilies (čia dar 
labiau sulėtino žingsnį ne tik išreikšdama pagarbą popiežiui, bet ir 
suteikdama mums galimybę viską geriau apžiūrėti), iš ten patraukė 
prie šv. Petro bazilikos ir galiausiai jau temstant atsidūrė Navonos 
aikštėje. 

Šįmet karnavalo eitynėse važiavo trylika vežimų su pakylomis, 
ant kurių, be kita ko, puikavosi legendinės asmenybės ir didvyriai: 
Italija, Izidė (aptaisyta kaip statula iš Leono rūmų), Neptūnas, Herak- 
lis, Atlantas, Eolas, Vulkanas, Tibras, Kapitolijaus vilkė ir Aleksan- 
dras Didysis (tik įsivaizduokit, raitas ant žirgo!). Šios gaujos įkandin 


' „Nusenęs popiežius visą vakarą dėvi kaukes bei kostiumus ir dalyvauja komedijų 
vaidinimuose. Kitą rytą Jo Šventenybė lyg niekur nieko susitinka su ponu Kamilu 
Ursinu, kuris pažadėjo savo ranką ir širdį Jono Pauliaus Baljonės dukrai. Tuo laiku 
Romoje popiežiaus rūmuose pasimirė Jo Šventenybės giminaitė, garbioji ponia Al- 
fonsina. Tačiau dvaras ją visiškai pamiršo...“ (it. J.. | 

? Užgavėnių karnavalo kulminacinė diena (it.j. 

žirgliojo pora dirglių kupranugarių, kuriuos Leonui padovanojo kaž- 
koks pataikaujantis monarchas, aiškiai siekiantis pelnyti malonę. Varg- 
šelis, matyt, nuoširdžiai tikėjo, kad popiežius nesitvers džiaugsmu ga- 
vęs dovanų porelę prasmirdusių baidyklių, kurios slampinės po Vati- 
kaną 1r dergs ant kiekvieno kampo. Už kupranugarių puikavosi milži- 
niškas Žemės rutulys, ant kurio užsikoręs tupėjo angelas. Pastarasis 
įprasmino religijos pergalę. Karnavalo eisenos gale žygiavo kokie du 
šimtai jaunų vyrų, pasipuošusių senoviniais romėnų drabužiais ir vaiZ- 
duojančių Romos pirklius bei amatininkus. Kvailokas akibrokštas ži- 
nant, kad Romos jaunimėlis apskritai nieko neveikia, tik dienų dienas 
šlaistosi gatvėmis ir krečia šunybes. Žodžiu, antikos alsavimas buvo 
juntamas visur. Ir tai nenuostabu, prisiminus Leono aistrą antikinio 
pasaulio kultūrai. Manau, popiežius ypač apsidžiaugė (tiksliau - nuo- 
širdžiai susijaudino), išvydęs mėlynos ir purpurinės spalvos vėliavą, 
siuvinėtą aukso siūlais ir puoštą brangiaisiais akmenimis. Vėliavos 
viduryje puikavosi Leono — Saulės dievo atvaizdas. Aplink aidėjo 
džiaugsmingi šūksniai: Viva Leone! Viva il Papa!'. Eisenai slenkant 
pro San Andželo pylimus, tie šūksniai virto galingu minios riaumoji- 
mu, tarsi būtų prasižiojusi milžiniška gerklė. Popiežius karštai moja- 
vo jį garbinantiems tautiečiams. Prisiekiu, mačiau, kaip popiežius at- 
bula putlia ranka slapčia nubraukė ašarą. Atrodė, tarsi trumpą akimir- 
ką vėl atgimė Respublikos laikų šlovė 1r didybė. Tik šįkart jos dėvėjo 
antikinio išsilavinimo, mokslo 19 meno prisikėlimo apdarus. Tikras 
Atėnės Paladės amžius. Medičių popiežiaus aukso amžius. 

Žinoma, neišvengta linksmų nesusipratimų bei nuotykių. Matyt, 
dauguma ūžautojų gėrė visą savaitę, tad nenuostabu, kad vos laikėsi 
ant kojų. Jie ropštėsi ant pakylų, nuolat išvirsdavo iš slenkančios mi- 
nios ir vėl į ją įsimaišydavo. Galiausiai tapo neįmanoma atskirti, kur 
tikrieji eisenos dalyviai, o kur tik prisišnioję žioplinėtojai. Neptūnas, 
Heraklis 1r Atlantas (tiksliau — juos vaizduojantys vyrai) privalėjo dė- 
vėti kiek įmanoma mažiau drabužių. Taip buvo siekiama išlaikyti 1s- 
torinį ir mitologinį tikslumą. Deja, netrukus dingo ir tie kuklūs apda- 
rai. Vyno prisisiurbusios moteriškės spiegė iš džiaugsmo nuplėšusios 
nuo Atlanto tarpkojo varganą figos lapelį 17 numetusios jį staugiančiai 
bandai. Neptūnas, iškilęs virš putotų dirbtinių jūros bangų, apsuptas 
žuvimis apsitaisiusių merginų, kurios laikė jo trišakį, greitai liko be 


'! Tegyvuoja Leonas! Tegyvuoja popiežius! (it.) 

žvynų. Persigandęs varšelis stovėjo nuogut nuogutėlis. Angelu persi- 
rengusi moteriškė, įprasminanti religijos pergalę, taip nelauktai ir ne- 
tikėtai išvydusi apnuogintą vyrišką pasididžiavimą, dėl patirto sukrė- 
timo bemaž nusivertė nuo gaublio. Tai buvo tik linksmybių pradžia. 
Dievai Žino, kokių eibių prikrės minia, kol pavakary pasieks Navonos 
aikštė. Kalbama, kad trečdalis visų Romoje gimusių kūdikių pradeda- 
mi Giovedi grasso vakarą. Jeigu tiksliau, tai būtent Navonos aikštėje. 
Ir aš visiškai tuo tikiu. 

Pernai karnavalo savaitės metu mudu su Leonu dalyvavome išties 
nepaprastame pokylyje, kurį surengė bankininkas Lorencas Strocis 
(Filipo Strocio brolis), garsėjantis visoje Romoje polinkiu (gal net šiek 
tiek perdėtu) į epikūrizmą!. Leonas atvyko apsirengęs kardinolo dar- 
bužiais ir užsimaukšlinęs kvailoką juodo aksomo kaukę. Niekas netu- 
rėjo žinoti, kad jis čia. Tačiau kardinolai Rosis, Čibas, Salviatis ir Ri- 
dolfis taip pat dalyvavo, todėl popiežiaus noras likti nepažintam atro- 
dė kiek beprasmiškas. 

Mus drauge su visais pokylio svečiais palydėjo link laiptų, kuriais 
užlipę atsidūrėme prie juodai dažytų durų. Durys atsivėrė, ir visi su- 
ėjome į plačią menę, išmuštą juodu šilku ir aksomu. Viduryje stovėjo 
juodas stalas. Ant jo puikavosi du juodo stiklo grafinai ir pora kauko- 
lių, prikrautų rinktinių skanėstų. 

— Kaip manai, Pepe, gal šeimininką apsėdo begalinis liūdesys? — 
sušnibždėjo Leonas. 

— Kad ne. Jis tik nori sukurti mistinę nuotaiką ar šiek tiek pagąs- 
dinti. Bet veikiausiai ir viena, ir kita. 

Kai visi truputį užkandome, mus palydėjo į dar didesnę greta esan- 
čią menę. Patalpa švytėjo nuo akinančios šviesos, kurią skleidė nesu- 
skaičiuojama daugybė degančių žvakių ir alyvos žibintų. Kai kurie 
buvo išties puikaus darbo, pagaminti iš aukso ir sidabro, puošti bran- 
giaisiais akmenimis. Pastebėjau, kaip Leonas pavydžiai juos apžiūri- 
nėjo. Susėdome prie milžiniško stalo, kur mūsų laukė staigmena (tiks- 
liau pasakius — sukrėtimas). Mat nei iš šio, nei iš to po kėdėmis pasi- 
girdo dundesys. Kelios moterys nualpo, o kardinolas Ridolfis (toji juo- 
kinga artistė iš sudegusio teatro) išsigandęs stryktelėjo iš vietos ir su- 
cypė: 

— Apokalipsė prasidėjo! 


! Čia polinkis nevaržomai naudotis gyvenimu ir labiausiai vertinti malonumus. 

Iš tikro tą garsą skleidė įrenginys po grindimis. Įtaisytas (turiu pri- 
pažinti, gana sumaniai, nors to jau per daug) apačioje esančiame kam- 
baryje, jis iškėlė didžiulį apskritą padėklą, kuris sustojo pasiekęs mū- 
sų stalo lygį. Padėklas lūžo nuo patiekalų gausos. Keletas svečių leng- 
viau atsikvėpė ir ėmė ploti. Lorencas Strocis išspaudė šykščią šypse- 
ną, tarsi fokusininkas patenkintas pirmojo triuko sėkme, tačiau žinan- 
tis, kad kiti bus dar įspūdingesni. Ir tikrai. Pokštų netrūko. 

Tarnai atnešė kiekvienam svečiui po raižytą sidabro lėkštę. Visų 
nuostabai paaiškėjo, kad lėkštėse esantys „patiekalai“ — nevalgomi. 
Aplink aidėjo šūksniai kupini siaubo, nuostabos ir pasigėrėjimo. Kaž- 
kas dirbtinai nusijuokė. Kai kurie žmonės ne juokais išsigando. 

— Kas jūsų lėkštėje? — pasiteiravau Leono. 

Jis dėbtelėjo į savo lėkštę ir prunkštelėjo. 

— Rodos, dalis moteriškų apatinių, — atsakė jis. — Išvirtų. 

— O aš turiu žalią dešrą! 

— Tuščiaviduris kiaušinio lukštas! — suriko kažkuris svečias. 

— Rupūžė! Vajėzau, gyva rupūžė! - atitarė jam kitas. Tiesa, jau ne 
taip džiaugsmingai. 

— Bato kulnas... 

— Skarelė tešloje... 

— O, Dieve Visagali! Pimpalas! Ne, ne, palaukit! Manau, čia mažas 
apyirtas agurotis... 

Staiga šviesos užgeso. Kaip Strocis įstengė tai padaryti, neįsivaiZ- 
duoju. Galbūt už užuolaidų slėpėsi pulkas tarnų? Man atrodo, tai vie- 
nintelis protingas paaiškinimas. Kad ir kaip ten būtų, didžiąją menę 
užliejo veriantys moteriškių (ir, žinoma, kardinolo Ridolfio) riksmai 
ir klyksmai. Tada vėl išgirdome, kaip suvirpėjo ir sudundėjo įtaisas po 
grindimis. Padėklas nusileido žemyn. Ten jį vėl prikrovė ir išsiuntė į 
viršų antrąkart. Tarnai ėmėsi degti žvakes (tai šiek tiek užtruko). Ir 
štai prieš mūsų akis atsivėrė įmantriausiais valgiais nukrautas stalas. 
Šįsyk visi svečiai negailėjo ilgų ir karštų plojimų. 

Visų pirma atnešė daržovių sriubą su stracciatelli! 1r potage d la 
royne“. Abu šie patiekalai būdavo patiekiami dubenyse, kuriuose pui- 
kavosi stambiai pjaustytos duonos riekės, pakepintos aliejuje su čes- 


' Pažod. draiskaliukai (ir.); itališka sniuba su plaktu kiaušiniu, paprastai verdama iš 
vištienos sultinio. 
“ Karalienės sriuba (pranc.). 

naku, dailiai kapoti ir prieskoniais pagardinti kurapkų bei fazanų ga- 
balėliai, puošti funghi porchini!' bei skrudintais artišokais, paruoštais 
pagal žydų receptą (galų gale juk Strocis - bankininkas), ir mažomis 
svogūnų galvutėmis. Norintieji galėjo paskanauti potage garni“ su at- 
skirai patiektais plaučkepeniais (siaubingai nemėgstu šių skerdienos 
atmatų, nors gnostikų tikėjimas ir taip neleidžia valgyti mėsos). 

Tada gavome antruosius patiekalus: savo sultyse keptą elnieną, įvai- 
riausių paštetų, slėgtą liežuvį, prieskoniais pagardintų dešrelių ir sa- 
liamio riekeles su pjaustyto meliono gabalėliais, figomis bei kvap- 
niuoju vaisių apkepu. Kai visi paragavo šių skanėstų, atėjo didžiųjų 
kepsnių eilė. Į stalą vėl atkeliavo kurapkos, fazanai bei vieversiai (jų 
liežuvėliai, aplieti medumi, apibarstyti apelsinų gabalėliais 1 paska- 
ninti baziliku, buvo patiekti atskirai), miško karveliai, balandžiai ir 
nepjaustytas ėriukas. Tuomet lyg iš gausybės rago pasipylė patiekalai 
iš sviesto, kiaušinių ir sūrio: pyragai, pyragaičiai, sausainiai ir taip 
toliau. Ant stalo atsirado ir dubenėliai su baklažanais, mirkytais balta- 
Jame vyne, aplietais aliejumi ir gausiai apibarstytais kvapiosiomis Žo- 
lelėmis, smulkintais salierais, svogūnais bei pipirais. Vynas liejosi lais- 
vai, tarsi girtuoklio šlapimas. 

Prabėgo keletas nepertraukiamo rijimo valandų. Man pasidarė blo- 
ga. Neįsivaizduoju, kaip tokia daugybė Žmonių vis dar džiaugsmingai 
kimšo į pilvus. Leonas paragavo bemaž visko, tačiau kad 1r kaip keis- 
ta, dar nenusiperdė (žinodamas, ko jis privalgė, tikėjausi itin smardžių 
bezdalų). Ir dėkui Dievui! Bent tokia palaima. Pagaliau Lorencas Stro- 
cis, sėdėjęs stalo gale, svyruodamas pakilo iš savo vietos. 

— Jūsų Šventenybe... oi... aišku, norėjau pasakyti Jūsų Eminenci- 
jos! Mano mieli ir itin ypatingi svečiai! Dabar siūlau jums šio gana 
neįprasto vakaro viršūnę, jo aukščiausią tašką ir apoteozę“. 

Jis suplojo rankomis, ir į menę įžengė keturi tarnai. Ant pečių jie 
nešė didžiulę sidabro lėkštę, kuriojo pūpsojo neįtikima kremo pusnis. 
Ji buvo papuošta gausiau negu Leono tiara: ryškiai raudonomis vyš- 
niomis, rudomis pušų sėklomis, plonyčiais žaliais šventagaršvių rėže- 
liais, įvairiausių rūšių riešutais ir uogomis. O išdabintą kalną supo 


' Baravykai (it. ). 

* Snuuba su gamnyn (pranc.), paprastai tiekiama su kepinta duona ar mėsa. 

* Apoteozė —- iškilminga baigiamoji spektaklio ar šventinio renginio dalis, kur kas 
nors išaukštinama. 


100 DAVID MADSEN 


plati džiovintų, aukso dažais nuteptų lapų juosta. Visi svečiai (turiu 
prisipažinti — aš taip pat) iš nuostabos neteko žado. 

Akivaizdžiai girtas Strocis vėl prabilo: 

— Oi, mano mieli ir ypatingi draugai. Lai neapgauna jūsų akys. Nes 
tai, ką matote, tėra regimybė. Patikėkit! Tai tik pamėklė, netikras reiš- 
kinio atspindys. Kaip pasakytų Tomas Akvinietis, tai tik atsitiktinu- 
mai, kurie neleidžia pažinti ir slepia pačią esmę. Matote, Jūsų Emi- 
nencijos? Ir aš ne iš kelmo spirtas! Šiek tiek susivokiu ir mokslų kara- 
lienės platybėse. Dovanokit, nukrypau į šalį. Šis patiekalas, malonin- 
gieji sveteliai, yra daug saldesnis, daug įmantresnis, daug... kokį čia 
žodį pavartojus?.. daug juslingesnis (štai kur teisingas žodis!), nei sa- 
ko jūsų akys. O dabar nedidelė užuomina, taip sakant, raktas nuo pa- 
slapties, kuri netrukus paaiškės: prie šio paskutinio ir įmantriausio pa- 
tiekalo įrankių nebus. Privalote jį skanauti tik liežuviais. 

Taręs šiuos žodžius, šeimininkas susmuko kėdėje. 

Tarnai padėjo lėkštę stalo viduryje. Tas buvo itin nepatogu. Keletą 
akimirkų visi tik sėdėjome ir spoksojome į tą kulinarijos stebuklą. 
Tada kardinolas Salviatis atsistojo, iš visos sveikatos persisvėrė per 
stalą, iškišo pažaliavusį raukšlėtą liežuvį ir panardino jo galiuką į kre- 
mo kalną. Bandytojas trumpam užsimerkė, tada apsilaižė, vėl atsi- 
merkė ir pritariamai linktelėjo. 

— Labai skanu, — pareiškė jis. — Tikrai labai skanu. Jeigu neklystu, 
pagardinta medumi ir grappa'. 

— Puiku, Eminencija! — sušuko girtas Strocis. 

Padrąsinti Salviačio, prie kremo „apoteozės“ palinko keletas vy- 
riškių 1r dvi moterys. Jie kaišiojo liežuvius, kikeno 1r baksnojo vienas 
kitą alkūnėmis. Prie naujojo, nors ir nepatogaus valgymo būdo, visi 
greitai priprato. Vis dėlto laimė atskleisti šio nepaprasto dolce“ pa- 
slaptį teko kardinolui Ridolfiui. Palinkęs virš stalo, jis visaip kraipė 
liežuvį, kol galiausiai įgrūdo jį į kremo pusnį. Tačiau tuoj pat it nupli- 
kytas atšoko ir suspiegė ausį rėžiančiu moterišku balsu: 

— Ten kažkas juda! Dieve brangiausias, sakau, ten tikrai kažkas 
juda! Or!.. 

Kai svečiai pastebėjo, kad puošnioji pliurzos kalva išties juda, kilo 
visuotinis sąmyšis. Kauburys drebėjo ir krutėjo tarsi atgijusi nežino- 


' Grapa - vynuogių degtinė (it.). 
? Saldumynas (it. J. 

ma būtybė. Sutirštėję kremo gniutulai nukrito, ant stalo pasipylė rie- 
šutų 1r uogų lietus. Atrodė, kad keistasis padaras auga. Vargšą Ridolfį 
išmušė karštis. Jis įsiutęs šluostėsi lūpas atbula ranka, tarsi paragavęs 
nuodų. Beje, tai būtų visai įmanomas dalykas, jeigu tokį pokylį būtų 
surengęs popiežius Aleksandras VI Bordža, kurio pamėklė vis dar 
sklandė po Kuriją!. 

Dabar visi pokylio dalyviai supuolė prie judančios krūvos ir lyg 
pašėlę ėmė laižyti kremą. Jie užgriuvo ant stalo ir nustūmė lėkštes į 
šonus (kai kurios net nukrito ant grindų). Visur tik klegesys, juokas ir 
nešvankūs judesiai. Dar niekada gyvenime nemačiau šitiek iškištų lie- 
žuvių ir, tiesą sakant, nelabai norėčiau pamatyti antrą kartą. Žmonės 
net neįsivaizduoja, kaip juokingai jie atrodo iškištais liežuviais. Leo- 
nui derėtų uždrausti tokį dalyką (t.y. rodyti liežuvį) visose Bažnyčiai 
priklausančiose žemėse. Dievaži, visai pamiršau Leoną. Jis sėdėjo su- 
smukęs kėdėje ir tarsi pakerėtas stebėjo, kas vyksta. Jo išsprogusios 
akys ašarojo. 

Paaiškėjo, kad po ta keista kremo kalva slepiasi jauna moteris. Bet 
tai dar ne viskas. Kai susirinkusieji išvydo jos šlaunį, po to pėdą, pas- 
kui - drėgną, blizgantį rausvą spenelį ir galiausiai apžėlusį gaktos kau- 
burį, visi suprato, kad toji jauna moteris — visiškai nuoga. Kilo dar 
didesnis triukšmas. Mat dabar žmonės ne tik klykė ir juokėsi, bet ir 
plojo. Liežuviai darbavosi kaip darbavęsi. Jie lėtai tyrinėjo, gašliai 
raitės! ir įnirtingai gremžė glotnų blyškų kūną. Du vaikinai (mano ma- 
nymu, vienas jų — tikrai per jaunas tokiems žaidimams) retkarčiais 
slapčia ir supratingai susižvalgydami drauge laižė tą pačią krūtį, rung- 
damiesi dėl mažo stangraus spenelio. Tačiau kaip nustebau išvydęs, 
kad tarp virpančių jaunosios moters šlaunų boluoja kažkokios ponios 
(nors vargu, ar šis žodis tinka) veidas. Pastaroji begėdiškai čiulpė ir 
šliurpčiojo, jos ilgas liežuvis skubiai nerdavo į slėpiningąją vietelę po 
tankiais juodais plaukais ir vėl pasirodydavo paviršiuje. Puikiai galiu 
įsivaizduoti, kokio kremo ten ieškojo minėtoji ponia. Jaunoji moteris, 
vis dar pusiau aplipusi greitai tęžtančiu kremu, išsitiesė lėkštėje. Varg- 
šelė raitėsi, dejavo ir vartė akis, apimta geidulingos palaimos. Lipni 
skysta buza tekėjo jos tarpkoju ir šliurkšėjo po sėdmenimis. Staiga 
moteris kimiai sudejavo: 


' Romos Kurija - administracijos įstaigų, padedančių popiežiui valdyti Bažnyčią ir 
Vatikaną, visuma. 

— Ach... ach! 

Prieš išeidamas pastebėjau dar du dalykus. Jaunuolis, kuris dalijo- 
si krūtį su bičiuliu, išsitraukė tvinksinčią varpą ir vogčiomis ėmė trinti 
Ją į stalo koją. Tuo laiku moteriško tarpkojo gerbėja besiraitančiajai 
lėkštėje sugrūdo vyšnią į slėpiningąjį tarpelį, kad vėliau, matyt, su 
pasimėgavimu ją iščiulptų. 

— Jūsų Šventenybe, - kreipiausi į Leoną, — manau, pats metas atsi- 
sveikinti ir keliauti. 

— Taip, tu teisus, Pepe. Taip, taip. 

Kai ėjome pro duris, pastebėjau, kad kardinolas Ridolfis guli pa- 
slikas ant grindų. 

— Tikriausiai nualpo, - spėjau. - Drįstu manyti, kad vargšelis neiš- 
tvėrė tiek moteriškos nuogybės. 

Leonas rūsčiai dėbtelėjo į mane. 

Kaip jau sakiau, tai nutiko pernai. O kol kas 1520-ieji slenka labai 
ramiai. Aišku, neminint karnavalo. 


1505-ieji 

Gnostikų krikštą priėmiau 1505-jų metų gegužės dvidešimt trečią 
dieną, prabėgus savaitei po Barbaros krikšto. Apeigos vyko nedidu- 
kėje koplyčioje, kurią Mokytojas surentė galinėje namo dalyje. Vidu- 
je tvyrojo aštriai saldus smilkalų kvapas. Koplyčią apšvietė vieninte- 
lis alyvos žibintas, kabantis ant auksinės grandinės, pritvirtintos palu- 
bėje. Sienas puošė saulė, mėnulis ir žvaigždės. Už altoriaus, — gludin- 
tos marmuro plokštės, laikomos kariatidžių', - stovėjo alebastro indas 
su ką tik nuskintomis gėlėmis. Pačiame šventoriuje puikavosi didžiu- 
lė Juodosios Madonos? statula. Dievo Motina oriai sėdėjo ir laikė ant 
kelių Kūdikėlį. Altoriaus kairėje, juodais ir baltais kvadratais išmar- 
gintose marmuro grindyse, buvo įtaisyta gili vonia. Jos kraštai dengti 
auksu, o vanduo iškvėpintas rožių aliejumi. 

Mokytojas vilkėjo paprastą kulkšnis siekiantį balto batisto apdarą. 
Ant galvos buvo balto aksomo kepurė, kurią puošė saulė iš paauksuo- 


' Kariatidė - vertikali moters pavidalo atrama, laikanti perdangą. Būdinga antikinei 
ir XVII-XIX a. Europos architektūrai. 

* Mergelės Marijos atvaizdų (statulų ir paveikslų) rūšis, atsiradusi XII-XV a. Pava- 
dinimas kilo dėl juose vaizduojamos Dievo Motinos tamsaus ar net juodo gymio. 
Dauguma senovės deivių, globojančių motinystę, derlingumą ir žemdirbystę (Izidė, 
Artemidė, Cerera ir kt.) taip pat buvo vaizduojamos tamsiaodės. Dažniausiai Juodo- 
sios Madonos atvaizdui priskiriamos stebuklingos galios. 

tos odos. Dešinėje rankoje jis laikė nedidelį sidabro ąsotėlį. Aš stovė- 
jau visiškai nuogas. 

— Tegul mokinys prieina artyn, — ištarė jis švelniu, tačiau tvirtu ir 
aiškiu balsu. 

Aš lėtai priėjau prie vonios krašto. 

— Ko ieško mokinys? — užgiedojo mokytojas. 

Atsakiau taip, kaip mane mokė: 

— Kelio į mūsų Išganytojo ir Viešpaties Jėzaus Kristaus švenčiau- 
siąsias paslaptis. 

— Ar pripažįsti jo tikrąjį mokymą ir priimi šviesą? 

— Taip. 

— Ar atsižadi Jahvės-Jaldabaoto ir niekini tamsą? 

— Taip. 

— Ar pasižadi gyventi pagal Jėzaus Kristaus ir gnostikų filosofijos 
priesakus? 

— Pasižadu. 

— Tuomet įženk į gyvybės vandenis ir prašyk mūsų Išganytojo Jė- 
zaus Kristaus malonės ir mūsų Tėvo, kuris danguje, gailestingumo. 

Kažkaip nerangiai nusileidau į vonią. Atsirėmiau rankomis į jos 
auksinius šonus, kad tvirčiau stovėčiau. Kai susikaupiau, linktelėjau 
Mokytojui. Jis pasilenkė, panardino ąsotėlį vandenin ir vėl išsitiesė. 
Lėtai ir atsargiai man ant galvos ėmė pilti vandenį. Tuo pat metu gra- 
žiu švelniu balsu jis deklamavo gnostikų liturgiją. Pusiau giedoda- 
mas, pusiau deklamuodamas. Kiekvienas pertrūkis — iškalbingiausia 
tylos giesmė. Tyrų, švelnių garsų upė pripildė mano širdį, kuri, rodės, 
neišlaikiusi sprogs. Pajutau, kad netrukus užgimsiu iš naujo. 


Jesėjas—Mazarėjas-Jesedekėjas, gyvoji upė: 

galingieji valdytojai, didysis Jokūbas ir 

Teopemptas ir Izauelis; 

Zepeaelė, esybė, kuri valdo plūstančią malonę; 
Micharas ir Mnėsinas,; 

tas, kurs valdo gyvųjų krikštą — 

Apvalantysis Psesemenas-Barfaragesas; 

tie, kurie prižiūri gyvenimo upės vartus — 

Misėjas ir Micharas; 

tie, kur valdo dangun žengimą - Seldao ir Elainas; 

šventosios giminės ir dorybingų atžalų paveldėtojai, 

galingieji Seto palikuonys; 

keturių šviesulių - didžiojo Gamalieliaus, didžiojo Gabrieliaus, 

didžiojo 

Samblo ir didžiojo Abrasakso — 

parankiniai; 

tos esybės, kur valdo tekančios saulės kelią — 

Olsesas, Himnėjas ir Heurimajas; 

tie, kur valdo saulės grimzdimą 

į amžinojo gyvenimo ramybę - Fritanis, 
Michsanteras ir Michanoras; 

išrinktųjų sielų sergėtojai - Akramanas ir 

Strempsuchas, 

didžioji jėga Telmachaelis-Telmachaelis-Elis—Elis—Maharas-— 

Macharas-Setas; 

esybė, kuri yra didinga, nematoma, tyra ir 

nesuvokiama ir žodžiais nenusakoma, 

didysis šviesulys Harmozelis, kuriame gyvena 

savaime užgimęs Dievas tiesoje, su kuriuo yra 

Ada, amžinasis žmogus; 

Orojaelis, kuriame yra didysis Setas ir amžinojo 

gyvenimo Jėzus, kuris atėjo ir nukryžiavo įstatymo 

įkalintuosius; 

trečiasis Daueitė, kuriame ilsisi didžiojo 

Seto atžalos; 

ketvirtasis, Eleletas, kuriame ilsisi atžalų 

sielos; 

penktasis, Joelis, kurs valdo vardą būtybės, 

kuriai lemta būti apkrikštytai šventuoju, 

nemariuoju krikštu, kurs aukštesnis 

už dangų. 

Taip, tarpininkaujant dieviškajam ir dorybingajam Poimaeliui ir 
vardan visų vertų atsižadėjimo krikšto ir nenusakomo jo sutvirtinimo, 
lai tas, kuris įgijo žinojimą, kaip jam buvo skelbiama bei ruošiama, ir 
Jis išmoko, nepajaus mirties. 


O, Jesėjau! 
Joeuooua! 
Didingai apgaubtas paslapties! 

O Jesėjau-Mazarėjau-Jesedekėjau! 
O, amžinai trykštanti versmė! 

O, vaiko vaike! 

O, visų šlovingiausias! 

Didingai apgaubtas paslapties! 

O, amžinoji būtybe! 

JEĖEĖ 0000 YYYY 0000 AAAA! 
Didingai apgaubtas paslapties! 

El AAAA 0000! 

O, būtybe, kurs matai eonus 
Didingai apgaubtas paslapties! 


A 

EE 
A A A 
I I I I 
Y YYYY 
OO00000 


O, gyvenantis per amžių amžius 
Didingai apgaubtas paslapties! 

JEA AIO sielos gelmėse! 

O, amžinai gyva begalinė iupsilon! 
Esi tas, kas esi! 

Esi tas, kas esi! 

O aš pamėginsiu garbinti tave, 

Nes supratau tave, 

Priklausau tau, o Jėzau! Žvelk, o amžinoji omega! 
O amžinoji iupsilon, o Jėzau! 

O amžinybe, o amžinybe! 

O tylos dieve, meldžiame tave karštai, 
Tu — mūsų atilsio karalystė. 

O Sūnau, Ės Ės, iupsilon! 


Pažadink žmogų, per kurį pašvęsi šį naujakrikštą gyvenimui pa- 
gal tavąjį neištariamą ir nemirtingą vardą! Dėl šios priežasties tebū- 
na gyvenimo kvapas šiame pakrikštytame žmoguje; nes jis susimaišė 
su gyvenimo viešpačių vandenimis. O amžinai esantis tiesoje, suteik 
šiam žmogui prieglobstį. Tegul jo gyvenimą lydi tavo šventųjų taika. 

Baigęs liturgiją, Mokytojas padėjo man išlipti iš vonios ir pabučia- 
vo į lūpas. Tas sveikinimo ir pripažinimo bučinys buvo tarsi jo palai- 
minimas. Nuo greta stovėjusio stalelio Mokytojas paėmė mano nau- 
juosius baltus krikšto apdarus. Užvilko juos per galvą ir patraukė že- 
myn, kad pridengtų mano nuogybę. 

— Sveikinu tapus tikrųjų tikinčiųjų bendruomenės nariu, Pepe, — 
švelniai tarė Mokytojas ir su motinos, kurios niekada neturėjau meilu- 
mu bei rūpestingumu apkabino ir priglaudė mane prie širdies. 

— Dėkoju, Mokytojau, - atsakiau, o mano jausmai veržėsi per kraš- 
tus. 

Ir tikrai. Aš atgimiau. 


1520-ieji 

Ir vėl man sutrukdė rašyti. Kambarin netikėtai įsiveržė Leonas. 
Savo putlioje rankoje jis laikė suspaudęs kažkokią knygą. Jo Švente- 
nybės skruostai degė raudoniu, o išsprogusios akys - įtūžiu. 

— Ar skaitei, ką tas vokiečių benkartas dar išsigalvojo? — suklykė 
jis, grėsmingai mojuodamas knyga. 

— Jūsų Šventenybe, jau bemaž vidurnaktis... 

— Dėl Dievo meilės, man nusispjaut į laiką! Pirmiausia tas bjaury- 
bė turgaus aikštėje degina mano bulę ir dar turi įžūlumo atsiųsti per 
kažkokį padlaižį pasiuntinį šią užgaulią knygiūkštę! 

— Jeigu tik Jūsų Šventenybė pasistengtumėt apraminti išsišokėlį.... 

— Tegul tas išpera užsikruša! Tu tik paklausyk, Pepe, paklausyk, 
kokį mėšlą drebia tas bedievis! 

Popiežius atvertė knygą ir ėmė skaityti balsu. Visą jo kūną krėtė 
drebulys, o skaitydamas kai kuriuos žodžius vargšelis net duso iš įnir- 
šio. 

— Kaip vadinasi toji knyga? — paklausiau išvargęs. 

— An Den Christlichen Adel Deutscher Nation.' Ot rupūžė! Ot su- 
binlaižys! Ot kiauščiulpys! Kaip jis drįsta kreiptis į vokiečių bajoriją 
be mano žinios? Kas jis mano esąs? Dar vienas popiežius? Tu paklau- 
syk, paklausyk, Pepe: „Nors ankstesniais laikais šventųjų paskelbi- 
mas nebuvo blogas dalykas, tačiau šiandien tokia veikla yra visiškai 
nepriimtina. Kaip ir dauguma reiškinių, kuriuos pakentėme praeityje. 
Dabar akivazdu, jog atlaidai, bažnytinė nuosavybė ir puošnumas yra 


' Į krikščioniškąją vokiečių tautos bajoriją (vok.). 

gėdingi ir įžeidžiantys. Juk visiems aišku, kad šventieji skelbiami ne 
dėl Dievo šlovės ir krikščionių dvasios pakylėjimo, 0 pinigams ir ge- 
ram vardui įgyti.“ Viešpatie su viešpačiukais! Toliau, klausyk toliau! 
„Viena bažnyčia stengiasi išstumti kitą ir net neketina drauge pasi- 
džiaugti kaimynės privalumais. Dvasios lobiai tapo priemone laiki- 
niems turtams susikrauti. Todėl šiais nedorais laikais visa — net pats 
Dievas — priverstas tarnauti Goduliui.“ Dievaži, mielai nurėžčiau jam 
kiaušius, jeigu tik juos turėtų! Taigi: „Toks prieštaravimas tik skatina 
bažnyčios schizmą, įvairių sektų atsiradimą ir puikybės klestėjimą. 
Bažnyčia, pranašesnė už visas kitas, žvelgia į jas niekinamai ir pati 
save aukština. Tačiau dieviškieji turtai yra bendri visiems. Jie tarnauja 
visiems ir privalo skatinti vienybę. Aiman! Popiežiui gerai taip, kaip 
yra. Jam labai nepatiktų, jeigu visi krikščionys būtų lygūs ir vienin- 
gi“. Ak, tu pagiežingas bedievi kalės vaike! 

„Dar pasakysiu, kad visus bažnyčios leidimus, bules ir kitokį šlamš- 
tą, kurį popiežius sukaupė toje savo lupikautojų irštvoje ir dabar mė- 
gina iškišti, derėtų panaikinti. Apskritai į tuos raštus vertėtų nekreipti 
dėmesio. Tegul taiko juos visiems. Jeigu popiežius parduoda ar sutei- 
kia ypatingus leidimus, lengvatas, malones, paaukštinimus ir teises 
Halei, Venecijai, Vitenbergui ir visų pirma savo gimtajam miestui Ro- 
mai, tai kodėl neapiberia malonėmis visų bažnyčių? Ar ne jo pareiga 
daryti gerus darbus nemokamai ir stengtis pagelbėti visiems krikščio- 
nims? (Ak, tas šuns pypas dar turi drąsos aiškinti mano pareigas!) 
Jeigu prireiktų, net mirti už juos kankinio mirtimi? Tad pasakykite 
man, kodėl popiežius ką nors suteikia ar parduoda vienai bažnyčiai, o 
kitai — ne? Kuo skiriasi krikščionys, priėmę tokį patį krikštą, kalban- 
tys ta pačia kalba, išpažįstantys tokį patį tikėjimą, Kristų, Dievą ir 
visa kita? Ar Jo Šventenybei ne vis tiek, iš ko jis surinks savo purvi- 
nus pinigus? Nejau Romos Katalikų Bažnyčia trokšta, kad užsimerk- 
tume prieš visą šią betvarkę ir vaidintume paklusnius, nors nesame 
tokie žiopli, kad garbintume godumą, apgavystes ir apsimetinėjimą? 
Popiežius yra ganytojas, bet tik tol, kol jūsų kišenės pilnos pinigų. Ir 
ne ilgiau. Tačiau Romos Bažnyčia nesigėdi Jo Šventenybės sukčiavi- 
mų ir vadovauja mums nuolat skelbdama tai vieną, tai kitą raštą. Svar- 
bu tik pinigai, pinigai, pinigai ir niekas daugiau! 

Mano patarimas: jeigu tokių kvailysčių negalima sustabdyti, tuo- 
met kiekvienas padorus krikščionis turėtų atsitokėti ir nesileisti klai- 
dinamas popiežiaus bulių, antspaudų ir viso to spindinčio perdėto puoš- 

numo. Tegul žmogus lieka namuose savo parapijoje, ir mėgaujasi tuo, 
kas geriausia: savuoju krikštu, Evangelija, savuoju tikėjimu, savo Kris- 
tumi ir Dievu, kuris visur vienodas. Tebūnie popiežius - aklas neregių 
vedlys. Nei angelas, nei popiežius nesuteiks jums tiek, kiek Dievas 
suteikia parapijos bažnyčioje. Tiesa ta, kad popiežius atima iš jūsų 
dovanas, kurias Viešpats dalija nemokamai, ir siūlo savąsias, už ku- 
rias reikalauja atlygio. Jo Šventenybė bruka jums šviną vietoje aukso 
ir odą vietoje mėsos, virvę vietoje piniginės, ausų sierą vietoje me- 
daus, gražius žodžius vietoje turto ir raštą vietoje dvasios. Visa tai 
vyksta jums matant. Kodėl atsisakote tai pastebėti? Jeigu ketinate nu- 
sibelsti dangun, apsikarstę šiais pigiais bedieviškais blizgučiais, tai 
patikinu, jog vežėčios labai greit subyrės. Nukeliausit pragaran, o ne 
pas amžinąjį Viešpatį!“ 

Leonas liovėsi skaitęs. Jis sunkiai alsavo ir stengėsi atgauti kvapą. 
Jo Šventenybės veidas grėsmingai išraudo. Aš rimtai pamaniau, jog 
jis kaipmat gaus širdies smūgį. Staiga Leonas negailestingai sviedė 
knygą ant grindų. 

— Dėl Dievo, Jūsų Šventenybe! — sušukau. — Liaukitės. Juk tai 
viso labo mužikiška gražbylystė. 

— Prisiekiu, sudeginsiu gyvą! 

— Padugnių plepalai. Girdėdavau juos kasdien, kai augau Traste- 
verės kvartale. Bet kuri vyno prisišniojusi kekšė užgiedotų daug įspū- 
dingiau, nei tas vokietis. 

Žvilgtelėjau į užrašų rankraštį, kuris vis dar gulėjo priešais mane 
ant stalo. Apmaudu. Man taip neblogai sekėsi. 

— Pamatysi, Pepe, pačirškinsiu jam padus, — Leono kvėpavimas 
tapo kiek ramesnis. - Žiūrėsiu, kaip tas išpera dega ant laužo, ir mė- 
gausiuos mintimi, kad šitaip jis liepsnos per amžių amžius. Tas žŽmo- 
gus, Pepe, yra lyg kokia mirtina liga. Maras, kurį reikia išrauti su šak- 
nimis ir sunaikinti. 

— Taip, Šventenybe. 

— Apie ką čia rašai? Tas rankraštis ant stalo.... 

— Apie nieką. 

— Rašai apie nieką? Tai bent literatūros laimėjimas. Kiek Žinau, 
kitiems rašeivoms tai nutiko visiškai atsitiktinai... 

— Pavyzdžiui, Liuteriui, — įterpiau savo trigrašį. 

— ...tačiau tu tyčia taip sumanei ir tau pavyko. Labai sąmojinga. 
Ar galėčiau bent akį užmestį į šį tobulą kūrinį apie nieką. 

— Gal jau tiek to, Šventenybe. Čia... čia.. labiau asmeniški daly- 


kai. 
— Kas gali būti asmeniška, jei rašai apie nieką? 
— Jūsų Šventenybė puikiai žinote, kad kalbėjau perkeltine prasme. 
— Ten, kur kalbama apie popiežių, dingsta bet kokie asmenišku- 
mai. 


— Pasakykit šią sparnuotą mintį savo Kurijos tarnautojams. 

— Mėginau, ir ne kartą... Patikėk... 

Leonas smalsiai dėbtelėjo į mane, tačiau jo žvilgsnis kaipmat ap- 
siblausė ir tapo svajingas, o mintys aiškiai ėmė plaukti kažkur tolyn. 
Supratau, kad susidomėjimas mano rašliava jau išgaravo. 

— Šventenybe? 

Leonas nusišypsojo. 

— Ar nori, kad pasakyčiau.... ne, verčiau, ar nori, kad parodyčiau, 
ką iš tiesų galvoju apie tą neraliuotą vokiečių eretiką? 

— Kaip Jūsų Šventenybė pageidaus. 

Atsisagstęs mozetta! jis rūpestingai padėjo ją ant kėdės atkaltės. 
Atraitojęs albos kraštus, sukišo juos už juostos. Tada nusismaukė apa- 
tines kelnes. Pasirodė putlios išblyškusios beplaukės popiežiaus ko- 
jos. Jis atsistojęs išsižergė virš Liuterio knygos, kuri vis dar gulėjo 
numesta ant grindų. Leono kojos šiek tiek drebėjo. Jis sugriebė į kumštį 
savo pimpalą ir nutaikė jį žemyn. 

— Jūsų Šventenybe! Tik ne mano kambaryje! 

Prieštarauti buvo beprasmiška. Vos tik žėruojanti, garuojanti auk- 
saspalvė šlapimo srovelė ištryško iš jo koto galiuko ir aptaškė purslais 
tą nelemtąjį veikalą An Den Christlichen Adel Deutscher Nation, Leo- 
no veide po truputį ėmė skleistis šypsena. Knyga permirko per keletą 
sekundžių. Leonas net kriuktelėjo išspaudęs paskutinį lašą. Tas negar- 
siai tekštelėjo ant odinės knygos nugarėlės. 

— Kaip apmaudu, - pareiškė popiežius, kai vėl prisidengė savo nuo- 
gybę ir apsivilko skaisčiai raudoną mozetta, — kad čia tik knygiūkštė, 
o ne šlykštus to išperos vokiečio snukis. 

Išeidamas Leonas trinktelėjo durimis. 


1506-ieji 
Pagaliau mudu su Barbara priėmė į tikinčiųjų bendruomenę. Tai 


nutiko 1508-ųjų pavasarį. Apeigos vyko toje pačioje koplyčioje, kur 


' Trumpas popiežiaus dėvimas apsiaustas su gobtuvu /it.). 


110 DAVID MADSEN 


ir mūsų krikštynos. Dalyvavo keletas svečių. Tarp jų — viena moteris. 
Visi apsirėdę įspūdingais liturginiais aukso spalvos drabužiais, puoš- 
tais sudėtingais įvairiaspalviais raštais. Mes su Barbara dėvėjome pa- 
prasčiausius baltus apdarus. Mokytojas stovėjo prieš altorių, ant kurio 
rymojo Juodoji Madona su Kūdikėliu. Greta buvo stalelis, užtiestas 
paauksuotu audeklu. Ant jo gulėjo Evangelija pagal Joną, nedidukė 
stiklo taurė skaidraus vandens ir skepetaitė. Mokytojas laikė puikio- 
mis iliuminacijomis išpieštą katarų vienuolių apeigų knygą Rituel de 
Lyons'. 

Žvelgdamas į mus švelniu, tačiau rimtu žvilgsniu, jis sušuko: 

— Taigi, Pepe ir Barbara! Mylimi Tėvo ir Išganytojo Jėzaus Kris- 
taus vaikai, kurie pakrikštyti jo šventuoju vardu! Atsižadėkit bet ko- 
kių stabų ir atvaizdų! Ir niekinkit patį šventvagiškiausią stabą iš visų — 
mirtingąjį kūną. Lai jūsų širdys taps tyros. Apvalykite jas nuo purvo ir 
paklydimo demonų. Tegul Tėvas aplanko jūsų širdis ir pripildo jas 
dangiškos šviesos malonės! Žinokite, kad esate amžini ir nemirtingi. 
Ir te pati mirtis numiršta jumyse! 

Tuomet Mokytojas perskaitė keletą maldų iš Rituel de Lyons. Ta- 
čiau viešai jas skelbti man uždrausta. Kai baigė skaityti, mudu su Bar- 
bara žengėme į priekį ir sustojome priešais Mokytoją. Jis panardino 
smilių į taurę su vandeniu ir patepė mūsų kaktas, delnus ir basas pė- 
das. Šitai darydamas Mokytojas kalbėjo: 

— Šviesos vaike, įženk į tikinčiųjų bendriją, dabar ir visiems lai- 
kams. Jėzus! Jėzus! Jėzus! 

Tada jis davė pabučiuoti Jono Evangeliją. 

Laikydamas mus už parankių, jis palydėjo Barbarą atokiau stovin- 
čios moters link, o mane — vyrų būrelio link. Išbučiavome vieni kitus 
taikos bučiniais. Kiekvienas vyriškis pasilenkdavo ir atsargiai, švel- 
niai savo lūpomis paliesdavo manąsias. Bučinys trukdavo keletą aki- 
mirkų. Tuomet apsikabindavome. Mačiau, kaip Barbara ir toji moteris 
spaudžia viena kitą glėbyje. Staiga visa draugija, paskatinta Mokyto- 
JO, ėmė audringai ir nuoširdžiai ploti. Prisipažinsiu, tai mane ypač 
sujaudino. 

Apeigos baigėsi dar viena malda iš Ri/ue! de Lyons, kurios aš taip 
pat neturiu teisės atkartoti. 

— Šįvakar, - tarė Mokytojas, kai jau rengėmės palikti koplyčią, — tu 
19 Barbara pirmą kartą dalyvausite Atsižadėjimo apeigose. Kadangi 


' Liono apeigos (pranc.). 

esate pripažinti tikinčiųjų draugijos nariai, ne tik turite teisę dalyvau- 
ti. Nuo šio akimirkos - privalote. 

Tuomet dar nežinojau, kad dalyvavimas Atsižadėjimo apeigose pa- 
dės atsikratyti paskutinių senojo gyvenimo likučių. Dar daugiau - pa- 
vers bemaž nepažeidžiamu: jokie sukrėtimai netrikdys mano dvasios 
ramybės. Patys pamatysite. 


Iš susirinkusiųjų moterų pažinau tik vieną. Tądien mačiau ją pri- 
ėmimo į tikinčiųjų bendruomenę iškilmėse. Be jos suskaičiavau dar 
keturias moteris ir šešis vyrus. Dauguma dar visai jauni ir tikrai (taip 
bent atrodė) nesuluošinti. Sunerimau, kaip mudviem su Barbara rei- 
kės jaustis tokioje draugijoje. Mažame pneškambaryje, sujungtame 
su koplyčia, nusirengėme (vyrai ir moterys drauge) ir užsivilkome 
11gus, laisvus sidabro spalvos apdarus. Mūsų krūtines puošė kažkoks 
juodas gnostikų ženklas ar simbolis, juosmenis veržė juodos odos dir- 
žai su labai įdomiomis sidabro sagtimis: 


Vėliau sužinojau, kad ZTobulieji katarai nešiojo tokius pat diržus, o 
Mokytojo diržas kadaise priklausė katarų vyskupui Bertranui Mar- 
čiui. Šis prieš du šimtus metų pagarsėjo savo veikla Prancūzijoje, 
Langedoko apskrityje. Sidabro spalvos drabužiai man buvo kaip tik. 
Net ilgis tinkamas. Ko gero, jie pasiūti būtent man (antra vertus, tai 
galėjo būti ir vaikiški rūbeliai). Nei vienas neavėjome nei batų, nei 
sandalų. 

Išsirikiavę vorele, greta vienas kito, suėjome į koplyčią. Likti abe- 
jingam toje dvasios pakylėjimo erdvėje, kuri mus supo, reiškė apskri- 
tai neturėti sielos. Koplyčią puošė vazos ir indai su meniškai sumerk- 
tomis ką tik skintų gėlių puokštėmis. Juodoji altoriaus Madona atrodė 
It gyva, nors kaip ir anuomet ji rymojo skleisdama ramybės ir savit- 
vardos apžavus. Aplink tvyrojo kažkokių įmantrių medžio smilkalų 
kvapai; paskutiniai lauke gęstančios vakaro saulės aukso atšvaitai, vei- 
kiami kažkokios stebuklingos jėgos, maišėsi ir liejosi su žvakių švie- 
sa. Mūsų veidai švytėjo sodria gintaro splava, o sidabro apdarai, ku- 

riuos dėvėjome, mirgėjo ir atrodė lyg būtų įkaitę iki baltumo. Mus 
apgaubė beribė, maloni, tiesiog dieviška tyla, kuri sugėrė į save visus 
būgštavimus ir abejones (bent jau mano būgštavimus ir abejones), vi- 
są nenusakomą smalsumą ir dvejones taip, kaip kempinė sugeria van- 
denį. 

Kai visi pusračiu sustojome aplink altorių, tylą nutraukė švelniai 
skambantis mūsų hierofanto! Mokytojo balsas: 

— Taip užrašė apaštalas Tomas: „Jo mokiniai paklausė: kurią dieną 
tu mums pasirodysi ir kurią dieną pamatysim tave? Jėzus atsakė: kai 
jūs apsinuoginsite ir nepajausite gėdos, ir paimsite savo drabužius, 
padėsite juos sau prie kojų, kaip maži vaikai, ir sutrypsite juos, tuomet 
pamatysite to, kuris gyvas, sūnų. Ir jūs nebijosite“ 2 

Vienas po kito (išskyrus Mokytoją) nusijuosėme diržus, nusitrau- 
kėme sidabro apdarus per galvas, rūpestingai sudėjome juos prie kojų 
1r likome stovėti visiškai nuogi. Prisipažinsiu, kai atėjo mano eilė nu- 
sirengti, tikrai išsigandau, tačiau vis tiek apsinuoginau: užlipau ant 
savųjų drabužių ir pasistengiau atsitiesti. Aš, plaukuotas, žemaūugis 
susisukęs luošys! Tačiau nei viena pora smalsių akių nedėbtelėjo ma- 
no pusėn, nei vienų lūpų neiškreipė užuojautos kupina šypsena. Paju- 
tau esąs lygus tarp lygių, turįs tiek pat orumo, kiek bet kuris kitas 
dalyvis. Mano širdis suvirpėjo. Netrukus pastebėjau, kad Barbara, ku- 
ri stovėjo priešais mane kitoje altoriaus pusėje, turi porelę labai gražių 
krūtų. Atvirai pasakius, ir pati Barbara buvo visai patraukli. Atsidūręs 
kitoje aplinkoje pagalvočiau: kaip gaila, kad ji neturi rankų. Tačiau 
dabar gebėjau justi vien tik gilų ir tvirtą pasididžiavimą tuo, kas mes 
esame ir ką darome. Tenka pripažinti, jog apeigos man atrodė pavo- 
jingai gundančios. Gilinimasis į gnostikų pasaulėjautą reikalavo tam 
tikrų įsipareigojimų, kurių jokiu būdu nevadinčiau suvaržymais ar ap- 
ribojimais. Aš puikiai suvokiau ir pritariau atsižadėjimui tenkinti kū- 
niškus poreikius. Tačiau kai vienur kilnojasi nuogos krūtys, kitur ta- 
baluoja nukarę linksmakočiai, o šviesos atspindys įstringa kažkieno 
įvariaspalviame gaktos plaukų krūmyne ir tas užsiplieskia spindinčia 
liepsna, neišvengiama geismo srovelė persmelkia mano vidurius, iš- 
kyla į paviršių ir nuberia visą kūną „žąsies oda“. Žinia, šitai nenutiktų, 


' Hierofantas — senovės graikų religinių iškilmių ir apeigų deivių (eleusinijų), De- 
metros, Persefonės ir dievo Dioniso vyriausiasis žynys, atskleidžiantis būsimiesiems 
adeptams kulto apeigų paslaptis. 

? Ištrauka iš gnostikų apoknfo „Evangelija pagal Tomą“. 

jei bent mirksnį pagalvočiau esąs šlykštus, bjaurus ar kūniškai atstu- 
miantis. Nė vienas iš susinnkusiųjų neveidmainiavo. Jie priėmė mane 
tokį, koks esu, ir tą, kas esu. Nuo to suvokimo užliejo šiluma, kuri 
patvirtino mūsų visų giminystės tikrumą (kitaip tariant, buvome vie- 
nas kito dalys, susietos gilaus ir nepertraukiamo ryšio). O ten, kur 
atsiranda tokia jausmų bendrumo šiluma, mintis apie kūno saitus visai 
čia pat. Ubi caritas et amor. Deus ibi est'. Galbūt. Tačiau ten taip pat 
tūno švelnus pavojingo geismo dvelksmas. Erosgue ibi est". 

— Išganytojas pasakė: „Žmogaus kūnas yra nepastovus, o tai, kas 
nepastovu, pražūva ir galiausiai išnyksta, ir nuo tos akimirkos netenka 
vilties gyventi. Nes kūnas išties yra gyvulys. Ar jis neatsirado iš lyčių 
sueities, kaip ir visi gyvūnų kūnai? O jeigu žmogaus kūnas atsirado iš 
sueities, tai kaip jis gali kuo nors skirtis nuo gyvulio kūno? Dėl šios 
priežasties jūs esate vaikai tik tol, kol subręstate.“ 

Kai Mokytojas baigė kalbėti (tiesą sakant, jis pakartojo žodžius iš 
knygos Zomo Prieštarautojo raštai Tobuliesiems), ėmėme lėtai judėti 
ratu aplink altorių, o sumesti ant žemės drabužiai glamžėsi ir sukosi 
po mūsų basomis kojomis. 

Tuomet Mokytojas vėl prabilo: 

— Ir pirmasis valdytojas pasakė jėgoms, kurios buvo su juo: „Eime, 
sukursime Žmogų pagal Dievo paveikslą ir mūsų panašumą, kad to 
žmogaus atvaizdas galėtų tapti mums šviesa“. Ir jos ėmėsi kūrimo 
bendromis pastangomis, pagal savybes, kurios buvo joms duotos. Ir 
kiekviena jėga sudėjo tos būtybės vidun savybes, atitinkančias atvaiz- 
davimą to paveikslo, kurį jos pamatė. Ir jos sutvėrė esybę pagal pir- 
mojo tobulo Žmogaus paveikslą. Ir jos pasakė: „Pavadinkime jį Ado- 
mu, kad jo vardas taptų mums šviesos galia“. Ir jėgos pradėjo. 


Pirmoji, gerumas, sukūrė kaulo gyvastį. 

Antroji, įžvalgumas, sukūrė sausgyslių gyvastį. 

Trečioji, dieviškumas, sukūrė kūno gyvastį. 

Ketvirtoji, viešpatavimas, sukūrė kaulų smegenų gyvastį. 
Penktoji, karaliavimas, sukūrė kraujo gyvastį. 

Šeštoji, uolumas, sukūrė odos gyvastį. 

Septintoji, išmintis, sukūrė plaukų gyvastį.? 


' Ten, kur yra dosnumas ir meilė, ten yra Dievas (/ot.). 
* Ten yra ir Erotas (or. ). 
? Ištrauka iš vadinamojo „Jono apokrifo“. 

Mokytojas, kuris iki tol stovėjo apsirengęs, dabar nusimetė sidab- 
ro drabužius ir užlipo ant jų, kaip tą padarėme mes. Pastebėjau, kad jis 
liesas ir raumeningas žmogus. Nors galvą jau puošė žilų plaukų sruo- 
gos, jo gaktiplaukiai vis dar buvo vešlūs, sodriai juodi ir žvilgantys. 


— Pirmasis, Rafaonas, ėmė kurti jo viršugalvį. 


Po kiekvienos eilutės sustodavome ir smiliumi paliesdavome pa- 
minėtą kūno dalį. 


— Aronas sukūrė jo kaukolę. 
Menigestroetas sukūrė jo galvos smegenis. 


(Tuomet palietėme savo kaktas.) 


Taspomachanas — dešinę akį. 
Jeronumas - kairę ausį. 
Asterechmenas - kairę akį. 
Bisumas — dešinę ausį. 
Akijoreimas — nosį. 
Banenefroumas - lūpas. 
Amonas - priekinius dantis. 
Ibikanas — krūminius dantis. 
Adabanis - sprandą. 
Chaamanis — gerklę. 

Tebaras — kairįjį petį. (Čia man kilo šiokių tokių sunkumų.) 
Dearchas - dešinįjį petį. (Panašiai ir čia.) 
Abitrionas - kairę ranką. 
Euantenas - dešinę ranką. 
Astropas - kairįjį spenelį. 
Barofas — dešinįjį spenelį. 
Baūmas — kairę pažastį. 
Ararimas — dešinę pažastį. 
Ftauė - bambą. 

Gezolė - pilvą. 

Agromaumas - širdį. 
Mnašakas — išangę. 

Eilas - varpą. 

Sormas - sėklides. 

O Sorma - makštį. 

Ormaotas - kairiąją šlaunį. 
Psereemas - dešiniąją šlaunį. 
Achielis - kairiąją pėdą. 

Fnemė — dešiniąją pėdą. 
Būzabelis — kairės pėdos pirštus. 
Fiknikna - dešinės pėdos pirštus.! 


Tuomet liovėmės judėti ir sustingome it įbesti. 

— Ko siekia Jaldabaotas?! — sušuko Mokytojas. 

— Įkalinti šviesą! —- uždainavome visi sutartinai. 

— O ko siekiame mes, šviesos nešėjai, ir koks mūsų tikslas? 

— Suardyti jo ketinimus! 

Staiga iš koplyčios glūdumos pasirodė jauna graži moteris (kaip ir 
mes, ji buvo nuoga). Ji nešė tamsiai raudoną šilko pagalvėlę, ant ku- 
rios gulėjo gausiai išpuošta sidabro taurė. Pagarbiai priėjusi prie Mo- 
kytojo, moteris priklaupė ir nunarino galvą. 

— Tad suardykime juos, - pasakė Mokytojas, nelauktai sušvelnėju- 
siu balsu. 

Netekau žado, kai suvokiau, kas dabar įvyks. Net nedrįsau įsivaiz- 
duoti, kad gnostikų aplinkoje bendri veiksmai galėtų tapti visuotinio 
tikėjimo išraiška. Tiesa, to tikėjimo pobūdis atrodė prieštarauja ben- 
druomeninei veiklai; tai, kas nutiko tarp mudviejų su garbiąja Laura, 
buvo grynai asmeninė pamoka. Vyksmas neperžengiantis dvasinės tie- 
sos ribų. Bent jau taip maniau. Tačiau dabar... dabar paaiškėjo, kad 
manoji prielaida klaidinga. Siaubingas, bet malonus pribloškiančios 
nuojautos drebulys perbėgo visu kūnu. 

Toji moteris padėjo pagalvėlę su taure ant altoriaus ir vėl atsiklau- 
pė prieš Mokytoją. Ji ištiesė rankas ir sugriebė jo varpą. Ėmė glostyti 
ją lūpomis. Tada palengva ir be galo švelniai pabučiavo. Tarsi toji 
būtų mažas gyvas padarėlis - gal paukštukas, rožės pumpuras ar lėliu- 
kė. Klūpančioji pamažu laižė visą vyriškumo kamieną. Jos rausvo lie- 
žuvio galiukas paliko spindinčią drėgmės žymę, tarytum sraigės pėd- 
saką, per visą ilgį. Mokytojas tyliai sudejavo — bemaž negirdimai — ir 
pakėlė akis į koplyčios lubas. Buvo matyti tik akių baltymai. Tvink- 
čiodama ir virpčiodama jo varpa pamažu standėjo. Tapo akivaizdu, 


' Ištrauka iš vadinamojo „Jono apokrifo“. 

jog erekcija bus išties įspūdinga. Apyvarpė nusmuko, ir pasirodė jau 
išpampusi tamsiai raudona galvutė. Moteris trynė ir maigė Mokytojo 
varpą pirštų galiukais, ritinėjo tarp delnų. Tuomet įbruko ją sau tarp 
krūtų ir pati ėmė judėti visu kūnu. Ir taip sumaniai, lyg būtų (man taip 
atrodė) nuolat tobulinusi įgūdžius ir įvaldžiusi visas tokios veiklos 
vingrybes. 

Mano kūną krėtė drebulys, kurio neįstengiau numaldyti. Buvau 
bejėgis. Staiga koplyčioje tapo neapsakomai tvanku. Tikiu, jog toji 
karščio banga kilo iš mūsų bendro jaudulio ir sukilusių geismų. Su- 
drėkę kūnai, sunkus alsavimas, odos ir prakaito kvapas. Patys to ne- 
norėdami pažadinome galingąjį Erotą. Tai jis užleido apeiginio gyvu- 
liškumo miglą. Moterų žvilgsniai tapo stikliniai. Jų krūtys kilojosi su 
kiekvienu įkvepiamo ir iškvepiamo oro gurkšniu. Vyrai stovėjo pla- 
čiai išsižergę, atstatę pimpalus. Maigė, glostė juos kaip įmanydami ir 
stengėsi sužadinti kitais, tik jiems vieniems žinomais, judesiais. Var- 
dan Dievo, o ką mes galėjome padaryti? Teisingiau, vardan niūriojo ir 
bjauriojo Dioniso? Aš įkliuvau pasalon. Mane sugavo, tačiau visai 
netroškau, kad išlaisvintų. Grūmiausi su kažkokiu baisiu, gąsdinančiu 
potraukiu — staigiu, iš proto varančiu postūmiu. Nejuokais išsigandau, 
tačiau aiškiai Žinojau, jog bendros valios ir stebuklingo veiksmo pa- 
stangomis pažabojome jėgą, kurią išlaisvinome. Ji buvo mūsų tarnas, 
o ne šeimininkas. Pajutau tarsi grimzčiau į beribį, siurbiantį vandeny- 
ną, kuris, nepaisant visko, man pavaldus. Keista, neįmanoma, džiugu, 
pasakiška! Bet tiesa. Tai buvo mūsų kūniškoji džiaugsmo giesmė apei- 
ginei sueičiai, kurioje visi dalyvavome. Savaime suprantama, tai ne- 
buvo šlovinančioji ar garbinančioji giesmė. Greičiau — niekinanti ir 
smerkianti. Kaip tą pasmerkimą išreikšti, net nenutuokiau. 

Staiga patarnaujančioji moteris atsistojo. Žvelgdama Mokytojui į 
akis, viena ranka ji sugriebė jo sukietėjusią varpą (toji varpa buvo 
stora ir didžiulė, tamsiai gyslota ir raukšlėta, užlinkusi viršun, smailė- 
Janti ties pritvinkusia galvute) ir tampė ją pirmyn atgal tarp savo dre- 
bančių šlaunų, neįsprausdama vidun. Tiesą sakant, moteris vanojo sa- 
ve tuo daiktu! Taip pasileidėlės Egipto dukterys mėgsta elgtis su gy- 
vomis gyvatėmis. Išties Mokytojo įnagis panėšėjo į gyvatę: jis raitėsi 
ir rietėsi, siūbavo prie pat moters sudrėkusios slaptavietės, sodriai bliz- 
gėjo švelnioje šviesoje, tarsi Mozės lazda, stebuklingai virtusi kobra. 
Vyro varpa. Paklusę lyties užkeikimui mes tylomis audėme gyvuliško 
karščio burtų audeklą, kuris jau virto gyvu, tiriančiu ir besiraitančiu 

šliužu. Ilgas, bauginamai paslaptingas, lankstus strypas. Kaskart, kai 
patarnautoja timptelėdavo jį pilvu žemyn, savo putlių apžėlusios pu- 
tės lūpų link ir dar žemiau, link paslaptingos drėgnos vietelės, moteris 
sumurmėdavo kažką po nosimi. 

Jos kalbą — svaigulio kupiną atodūsį — atkartojo keletas kitų mo- 
terų. 

Tuomet kitoje koplyčios pusėje nuvilnijo tylus atodūsis. Iškart po 
jo pasigirdo glitus tykštelėjimas. Kai pažvelgiau ton pusėn, supratau, 
jog vienas vyrukas nesusivaldė ir išliejo savo sėklą ant grindų. Moky- 
tojo patarnautoja ėmė kimiai dejuoti, jos galva siūbavo į visas puses. 
Man pasirodė, kad jie buvo tik per plauką nuo tikrosios sueities — ar 
tai 1r buvo šių apeigų esmė? Nelabai tikėtina. Tuomet kas? Kiek ilgai 
jie įstengs mėgautis nuostabiomis įžangos glamonėmis, kol ims ne- 
paisyti visų suvaržymų? Apsižvalgiau kaip galėdamas nerūpestingiau. 
Išvydau Barbarą, jos banguojančias krūtis ir pastebėjau, kad gražučiai 
speneliai sustangrėjo. Daugumos vyrų strypai taip pat sukietėję. Šie 
juos vikriai maigė ir trynė, o kai kurie trypčiojo nuo vienos kojos ant 
kitos, tarsi nekantraujantys eržilai, genami nepaaiškinamo skubėjimo. 
Aš pats, uždarytas mažame suluošintame kūne, beveik nesusižadinau 
— bet ak! — ak, manoji širdis daužėsi it patrakusi, o burna visai išdžiū- 
vo-— o tai jau akivaizdaus seksualinio jaudulio požymiai. 

Tuo metu Mokytojas iškėlė į viršų rankas ir sušuko kažką nesu- 
prantamo (bent jau aš nesupratau, ir nežinau, ar kiti taip pat suvokė, 
ką jis pasakė). Jo balsas — spigus ir kupinas įtampos. Tuoj pat moteris 
nuėjo prie altoriaus ir paėmė taurę. Pridėjusi indą prie Mokytojo pa- 
slėpsnių ir smarkiai spausdama delnu jo virpančią varpą, nukreipė ją į 
glotnų, spindintį sidabro taurės įdubimą. 

Mačiau, kaip Mokytojo kūną apėmė smarkūs traukuliai — vieną, 
antrą, trečią ir galiausiai ketvirtą kartą. Tuomet per koplyčią nusirito 
pusiau dejonės, pusiau atodūsio aidas, bendras pasitenkinimo ir prita- 
rimo drebulys. Mokytojo akys dabar buvo stipriai užmerktos, 0 jo gra- 
žūs veido bruožai iškreipti lytinės kančios. Jis išliejo savo sėklą į tau- 
rę. Prisipažįstu, likau sukrėstas. Kodėl? Kodėl į tą taurę? Čia galėjo 
būti tik vienas atsakymas, tačiau netroškau leistis į smulkmenas. Kai 
galvon įsibrovė mintis (tarsi nepermaldaujamas suvokimas to, kas aki- 
vaizdu) apie galimybę, jog mus pašauks gerti iš tos taurės vardan siau- 
bingo pasityčiojimo iš Komunijos apeigų, aš, net sudrebėjęs iš pasi- 
šlykštėjimo, kaipmat ją nuvaikiau. 

Tik vienas Dievulis žino, kaip būčiau pasielgęs, jeigu toji mintis 
būtų virtusi tikrove. Tačiau šito man neteko sužinoti. Nes nė vienas 
taip ir nesulaukėme apeigų pabaigos. Mat staiga (rodės, akimirka su- 
stingo amžiams, kad jos keliamas siaubas būtų begalinis, pagriebtų 
mus savo letenomis ir laikytų glėbyje, iš kurio neįmanoma ištrūkti) 
koplyčios durys plačiai atsilapojo — ak, tas gąsdinantis, bjaurus žvan- 
gesys! — ir akimirksniu visus panardino į tamsią košmaro prarają. 

Kažkas sušuko: 

— Baikite viską! Mus pastebėjo! 

Iškart pažinau tą žmogų: tai buvo fra Tomazas dela Kročė. Aišku, 
kiek senstelėjęs, smilkiniai truputį pražilę, tačiau tamsios akys degė ta 
pačia pažįstama negailestinga aklatikio ugnimi. Jį lydėjo gal koks še- 
šetas ar septynetas ginkluotų vyrų. 

— Eretikai! — suriko jis. Lūpų kampučiuose pasirodė drimbančios 
seilės. - Šlykštūs prakeikti eretikai! 

Mokytojas griuvo ant altoriaus, o taurė nubildėjo ant grindų, ištaš- 
kydama nepaprastąjį gėralą. Kuo skubiau puolėme rengtis. Tačiau da- 
bar buvo neįmanoma atskirti, kuris drabužis kam priklausė. Čiupau 
arčiausiai numestą apdarą ir ėmiau karštligiškai vilktis jį per galvą. 
Kai kurios moterys apsiverkė. 

— Nesipriešinkite! —- sušuko Mokytojas, pakėlęs ranką. 

Tuomet jie puolė. Mačiau, kaip vargšė Barbara, vis dar nuoga, įsi- 
tvėrusi vieno iš fra Tomazo vyrų, bergždžiai stengėsi išvengti smūgio, 
jos mažutės plaštakos krutėjo ties pečiais. Kai kurie vyrukai, nepaisy- 
dami Mokytojo nurodymo nesipriešinti, paleido į darbą kumščius. 

— Amžinas nuodėmių atleidimas už kiekvieną eretiką, kurį nušluo- 
sit nuo šios Žemės paviršiaus! - suriko Tomazas dela Kročė, sukryžia- 
vęs rankas virš krūtinės. Jo veidą iškreipė įtūžis. 

Tada išvydau Barbarą, virstančią ant grindų. Užspaudžiau delnu 
burną, kad užsmaugčiau beištrūkstančią dejonę. Užpuolikas stovėjo 
virš nelaimėlės, aukštai iškėlęs ranką. Kardo geležtė atspindėjo gelto- 
ną šviesą. Jis dar akimirką palaukė, žvelgdamas į auką, toks išsišiepęs 
ir patenkintas savimi. Tuomet ranka staigiai nusileido žemyn negai- 
lestinga kreive, ir kardas pervėrė Barbaros kūną. Tiksliai tarp jos dviejų 
nuostabių krūtų. Pasipylė kraujas. Ji neišleido nė garso, tik sukniubo. 
Smulkutės bejėgės plaštakos vis dar judėjo, o akys buvo stipriai už- 
merktos. Kardas išslydo iš kūno, o tada perdūrė jį dar kartą. Šįkart 
pilvą. 

— Pepe! 

Dar spėjau pamatyti, kaip kardas pervėrė kažkieno sprandą, ir žmo- 
gus parkrito, kai Mokytojas savo stipriomis rankomis pakėlė mane 
nuo žemės. 

— Mes negalime jiems padėti! - sušnypštė jis. - Turime bėgti! 

Viskas nutiko nepaprastai greitai. Tarsi atsivėrė pragaro vartai, 0 
per juos laukan akimirksniu plūstelėjo nesuskaičiuojama daugybė po- 
žemio pasaulio košmarų. Štai kodėl Tomazas dela Kročė neturėjo lai- 
ko spręsti, kurį iš mūsų — mane ar Mokytoją - pasirinkti ir numalšinti 
žudikiško įtūžio protrūkį. Vargu, ar jis apskritai ketino rinktis. Mes 
ten buvome. Mes, eretikai. Jam to visiškai pakako. Drauge su Moky- 
toju nusigavome iki koplyčios prieškambario durų. Tuomet kažkur už 
mūsų išgirdau įniršusio Tomazo riksmą, kupiną nusivylimo ir neapy- 
kantos. Jeigu ne vaikinukas, kuris tuo metu didvyriškai metėsi inkvi- 
zitoriui ant nugaros, niekuomet nebūtume pabėgę. Vienas Dievas ži- 
no, kas nutiko tam vargšeliui. Pieškambaryje Mokytojas pastatė ma- 
ne ant grindų ir užšovė duris iš vidaus. 

— Paskubėkim! — pasakė jis sunkiai atgaudamas kvapą. — Reikia 
patekti į arklidę. Gaišti nevalia. 

— Ar jis mudviejų ieškojo?! — sušukau. — Ar jis surengė skerdynes 
tik dėl to? 

— Nežinau... jis persekioja mus visus, Pepe!.. Ak, paskubėkime! 

Dar po keleto mirksnių atsidūrėme naktyje. Glaudžiausi prie Mo- 
kytojo nugaros, stipriai apglėbęs jo kaklą, o žirgas nešė mus tolyn nuo 
siaubo ir nevilties tamsos. Tamsos, tokios aklinos ir mirtį nešančios, 
kaip nesibaigianti pragaro naktis, kurion mus įstūmė Tomazo dela Kro- 
čės prakeiksmas. 


1509-i1ej1 ir toliau 


Commendo te omnipotenti Deo, carissima soror* 

1509-jų balandžio 23-iosios vakarą Andrejo de Kolinio namuose 
vakarieniavo trys žmonės: pats Andrejas de Kolinis, neūžauga gnosti- 
kas Pepė, kurio užrašus dabar skaitote, ir jaunas naujatikis Vitorinas, 
priėmęs gnostikų krikštą keliomis dienomis anksčiau, nei mudu su 
Barbara. Vitorinui pavyko pabėgti iš Mokytojo namų Florencijoje. Vai- 
kinas beveik nenukentėjo: atsipirko tik sulaužyta ranka. Tačiau pasa- 
kodamas skerdynių koplyčioje smulkmenas, vargšelis neįstengė su- 
laikyti ašarų. Jo žodžiai vėl atgaivino visą tą siaubą, kurį patyrėme. 
Be to, sužinojome, kas nutiko mums pabėgus. 

Penki žmonės nužudyti (tarp jų ir vargšė Barbara), o dar šešis su- 
ėmė Inkvizicija. Vitorino žiniomis, neskaičiuojant mūsų ir jo paties, 
pabėgti pavyko dar vienam žmogui. 

— Tai buvo siaubinga, - tvirtino Vitorinas, dideliais gurkšniais ger- 
damas įpiltą vyną ir vis braukdamas ašaras, be paliovos riedančias 
skruostais. - Moterims visai pasimaišė protas. Mačiau, kaip viena varg- 
šelė, kurios dešinę ranką nukirto ties alkūne, netekusi nuovokos bė- 
giojo po koplyčią tarsi begalvė višta. O Dieve! Kažkuris jaunuolis — 
berods tai buvo Lorencas Kaldis - nuogas užšoko inkvizitoriui ant 
nugaros ir mėgino jį pasmaugti. Aiman! Jam nepasisekė. Užpuolikai 
nuplėšė jį it kokią siurbėlę ir čia pat sukapojo į gabalėlius. 

— Mes jį matėme! - sušukau. 

— Jis išgelbėjo mus, — ramiai tarė Mokytojas. 

Du ginkluoti dela Kročės vyrai užtempė perbalusią moterį ant al- 
toriaus. Įsivaizduojat? Ant šventojo altoriaus! Tuomet vienas prispau- 
dė ją ir didžiulėmis kruvinomis rankomis praskėtė sėdmenis. Kitas 
įsiutęs užsiropštė ant viršaus ir grubiai įsiskverbė į ją. „Kas nepatinka, 
tu, eretikų kekše? — sukriokė jis, kai moteris ėmė klykti ir priešintis. — 
Ką, niekad anksčiau nebuvai su tikru vyru?“. Tai buvo siaubinga. Die- 
ve, tai buvo nepakeliama. Kita moteris išskėstomis rankomis tysojo 
ant grindų. Jėzau mieliausias, viliuosi, kad ji buvo negyva, nes vienas 


* Patikiu tave Visagaliui, brangiausioji sese //0t.). 

iš tų Inkvizicijos samdytų galvažudžių suvarė kardą jai išangėn ir lyg 
pakvaišęs stūmė vis gilyn. Jis juokėsi, o akys švytėjo iš pasitenkini- 
mo. O Dieve, jis grabinėjo savo tarpkojį, maigė sukietėjusią lytį ir vis 
žvengė stumdamas tą kardą... 

— Vitorinai... nereikia... 

— Jie nutraukė Barbaros auskarus. Išplėšė juos drauge su mėsos 
gabalėliais. Ačiū Dievui, ji jau buvo negyva. Koplyčia priminė tikrą 
skerdyklą. Visi čiuožinėjo kraujyje. Grindys — kruvinos ir aptaškytos 
sėkla. Žmonės klykė, spardėsi ir gynėsi kumščiais. Vienas Dievas ži- 
no, kaip ištrūkau iš tos gličių ir kruvinų kūnų maišaties. Aš net.... aš 
negaliu... ak, ne, ne.... 

Mokytojas Andrejas uždėjo ranką raudančiam Vitorinui ant kaklo. 

— Viskas baigėsi. Nurimk, — guodė jis. 

Tačiau Vitorinas nenurimo: 

— Jis žinojo, kad jūs abu esate koplyčioje... tik nespėjo... 

— Tuo metu mes jam ne itin rūpėjome, — pareiškė Mokytojas. — 
Galbūt jis net nesitikėjo, kad pamatys mus. Svarbiausia, kad koply- 
čioje vyko eretiškos apeigos. Štai kas nedavė ramybės. Inkvizitorius 
ieškojo aukų ir jas rado. 

— Bet dabar jis nepaliks jūsų ramybėje, tiesa? — jaudinosi Vitori- 
nas. Jo drebantys pirštai karštligiškai sukiojo aprūkusio stiklo taurės 
kojelę. 

— Taip, —- mąsliai atsakė Mokytojas. Jis patylėjo, o tada pridūrė: 

— Drįstu manyti, kad dabar mes vėl jam parūpome. 

— Bent jau aš — tai tikrai, — įsiterpiau. - Juk kadaise jis mane sučiu- 
po ir paleido. 

— Jis nepaleido tavęs, Pepe, o pardavė. 

— Pardavė mane šeimininkui Antonijui, kadangi neturėjo jokių įro- 
dymų. Dabar jų daugiau nei reikia. 

— Paslėpkite mane kur nors! — staiga suspigo Vitorinas. — Juk jis ir 
mane persekios! 

— Jis persekios mus visus, kol vieną dieną suras, — pasakiau aš. 

Mokytojas nužvelgė mane susidomėjęs. Jo akyse pastebėjau kaž- 
ką panašaus į nuostabą. Tačiau ten spindėjo ir bloga lemiančios nuo- 
Jautos atšvaitai. 

— Taip, Pepe, — sumurmėjo jis, — tu visiškai teisus. 

Nuo tada mane ėmė kankinti viena mintis: ar tik tie neatsargiai 
ištarti žodžiai nebus pasėję beprotybės sėklos Mokytojo sieloje. Ta- 
čiau toji mintis, toji niūri prielaida jau savaime yra kvietimas beproty- 

bėn, todėl nedrįstu kalbėti atvirai. Net su tavimi, mano nežinomas skai- 
tytojau. Palieku šiuos pamąstymus nemigo valandoms nuo vidurnak- 
čio iki aušros. 

Mokytojas palydėjo Vitoriną į jam skirtą kambarį. Jis elgėsi su 
jaunuoliu rūpestingai, tarytum motina, slauganti pasiligojusį vaiką. 
Daugiau niekada nemačiau Vitorino. Tik vėliau kartkartėmis šį tą apie 
Jį nugirsdavau. Sužinojau, kad Andrejas de Kolinis nepagailėjo pini- 
gų ir pats pasirūpino jaunuolio saugumu. Visa širdimi troškau, kad tos 
siaubingos Vitorino naujienos būtų aplenkusios mane. Kruvini smur- 
tinės mirties vaizdai tarytum užbūrė. Jie įkalino mane savo gniaužtuo- 
se - neabejojau, kad taip nutiks — ir nepaleido ilgus metus. Tačiau aš 
privalėjau žinoti. Mudu su Mokytoju privalėjome žinoti. Ne vien dėl 
asmeninių paskatų. Anot gnostikų filosofijos, didžiausia nelaimė (be- 
je, ne tokia baisi kaip atėjimas į šį pasaulį) yra gyvenimas nežinioje. 
Nes nežinojimas —- Šėtono ginklas. Nežinojimas gali buti trejopas — 
Dievo, pasaulio ir savęs. Jeigu nebūtume sulaukę Žinių, kas nutiko 
koplyčioje (kad ir kaip tai skaudu), kentėtume nuo visų trijų nežinoji- 
mo apraiškų. Pirma — nuo Dievo nežinojimo, nes tai, kas nutiko varg- 
šei Barbarai 1r kitiems, buvo Dievo valios apraiška. Antra — nuo pa- 
saulio nežinojimo, nes Tomazo dela Kročės iškrypėlišką dvasią at- 
skleidė jo įvykdytos žmogžudystės. Trečia — nuo savęs nežinojimo, 
nes ištvėrę Vitorino naujienas, išmatavome savo drąsos gelmes. Ne, 
aš nenorėjau jų girdėti, tačiau privalėjau. 


Mokytojas Andrejas ir aš, lyg vėjo draikomi šiaudai, be jokių už- 
mačių ar tikslo grįžome į Romą. Pasielgėme ne itin išmintingai, tačiau 
vylėmės bent šį tą sužinoti apie garbiosios Lauros likimą. Manau, kad 
vos išgirdęs Vitorino pasakojimą, Mokytojas ėmė puoselėti mintį apie 
susitikimą su Žiauriuoju dominikonu. 

— Ateis diena, kai jis mus suras, — niūriai išparanašavo mano glo- 
bėjas. Aš sudrebėjau, nes Mokytojas kalbėjo mano žodžiais. 

— Ar nevertėtų kiek įmanoma pagelbėti garbiajai Laurai, o tada 
drauge nešdintis iš miesto? 

— Ne. Jeigu norime padėti mano dukrai, tai nevalia, kad mus kas 
pastebėtų bastantis po Romą ir atskleistų visus ketinimus. Turime būti 
ypač atsargūs. Pradėsime paiešką. Šiame mieste dar yra keletas žmo- 
nių, kurie mielai padės. Mes net nežinome, kur ji kalinama. Pirmiau- 
sia tą ir išsiaiškinsime. Kantrybės, Pepe. Tau jos prireiks net šiais ne- 
ramiais laikais. 

Pyktis aptemdė mano sąmonę: 

— Kantrybės?! — sušukau. — Tiek jums ta dukra terūpi! 

— Niekada šitaip nesakyk! Girdi? Niekada! - iškošė Mokytojas pro 
sukąstus dantis. Jo balsas drebėjo iš susijaudinimo, o įtaigumas visiš- 
kai suglumino. — Ką tu išmanai apie tėvo meilę? Ar gali bent įsivaiz- 
duoti, koks skausmas dieną ir naktį drasko mano širdį? Ar nutuoki, 
kokie košmarai lanko mane sapnuose? Netekties kančia degina mane 
kiekvieną mirksnį... 

Išsižiojau ketindamas kažką pasakyti, tačiau žodžiai įstrigo ger- 
klėje. 

— Ne, Pepe, niekad šito nesakyk man. Patikėk, aš Žinau, kaip tu ją 
myli. Tačiau nedrįsk net abejoti, jog mano meilė yra menkesnė. Išties 
ji nepalyginti didesnė. 

— Mokytojau, aš... atleiskite man... 

— Atleidžiu, Pepe, — ištarė jis kiek aprimęs. — Suprantu, kad tuos 
žodžius pasakei apimtas nevilties, o ne pykčio. Ir niekas čia nekaltas. 
Pažadu, jog greitai pradėsime jos ieškoti. 

Jis uždėjo ranką ant manosios ir švelniai pabučiavo kaktą. Tada 
prisiekė: 

— Duodu tau garbės žodį. 

Grįžome į namus, kuriuose jos taip ilgai nebuvo. Gyvenome ten ir 
kasdien laukėme, kad pasirodys fra Tomazas dela Kročė ir ims kumš- 
čiais daužyti laukujes duris. 

— Jūs norite, kad jis ateitų, tiesa? — kartą ramiai paklausiau Moky- 
tojo. 

— Taip, tiesa. Toji priešprieša negali tęstis amžinai. Kuo greičiau 
įvyks paskutinioji akistata, tuo geriau bus mums visiems. Kartą tau 
prasitariau, kad dominikono neapykanta man — labai asmeniška. Te- 
būnie. Šiaip ar taip, aš viską baigsiu. 

Išgirdęs šiuos žodžius, vėl sudrebėjau. 


Kitą vakarą manęs laukė keista, tačiau labai maloni staigmena. Tiks- 
liau pasakius — tikras sukrėtimas. Žingsniuodamas koridoriumi pro 
Andrejo de Kolinio darbo kambarį, pastebėjau praviras duris. Prisėli- 
nęs išgirdau, kad Mokytojas su kažkuo karštai ginčijasi. Tas antrasis 
balsas atrodė pažįstamas iki skausmo. 

— Prašiau tavęs įvykdyti užduotį, - pasakė Mokytojas. 

— Tą 1r padariau. 

— Tuomet, mano bičiuli, sandoris baigtas. 

— Ne! - suriko kitas balsas. Staiga supratau, koks svečias atsibeldė 
pas Mokytoją. Atrodė, jog tai neįmanoma. Kokie ryšiai siejo tuos du 
žmones? Tačiau aš žinojau, kad ten tikrai jis. 

Atlapojau duris ir skubiai įžengiau vidun. 

— Pepe... - nustebo Mokytojas. Jis žengė keletą žingsnių, tarsi mė- 
gindamas sulaikyti mane. Tuomet suprato, jog per vėlu. — Aš... aš... 
turiu svečią... 

— O taip, —- nukirtau lediniu balsu. - Matau. 

Tada pažvelgiau tiesiai į akis vyrui, kurį mes, išsigimėliai, vadino- 
me Kaukole. 

— Na, ką pasakysi, Pepe, - džiaugsmingai sučiulbo atėjūnas, tačiau 
manoji išraiška nė kiek nepakito. — Mes vėl susitikom! Ir kas galėjo 
pagalvoti? 

— Donas Džiuzepė. Dievaži, kas galėjo pagalvoti? 

— Nieko nepadarysi. Manai, kad išsiskiri su žmogumi visiems lai- 
kams, o paaiškėja... 

Mokytojas Andrejas aiškiai jautėsi nesmagiai. 

— Paklausyk, Pepe... vėliau viską paaiškinsiu... tu suprask... 

— Dėl Dievo, nereikia man jūsų aiškinimų! Neturiu jokios teisės 
žinoti, kas jūsų draugai, kaip jie čia patenka ir kada išeina. Čia jūsų 
namai. Aš tik svečias. 

— Pepe... prašau nepykti... 

— Tačiau turiu teisę žinoti viską, kas susiję su garbiąja Laura. Šito 
jūs negalite man atsakyti. Juk kalbėjote apie ją, tiesa? 

Mokytojas atsiduso ir pavargęs atsisėdo prie stalo. Kaukolė atsig- 
ręžė į mane. Jo išdegusiame veide klaidžiojo ta pati baisioji šypsena. 
Tiksliau — pasityčiojimas iš jos. 

— Galvą guldau, jog truputį nustebai sužinojęs, kad šis kilmingasis 
vyriškis ir toks išsigimėlis kaip aš esame pažįstami. Ak, tik nesigink, 
Pepe! Mes juk šitiek metų drauge vargome tame keliaujančiame pra- 
garo cirke... 

— Manai, kad bent sekundei įstengčiau pamiršti tuos metus? 

Donas Džiuzepė papurtė galvą. 

— Ne, - tarė jis švelniai, - aš taip nemanau. 

— Vadinasi, palikai šeimininką Antonijų? 

— Ne visai taip, mažasis bičiuli. Tai jis manęs atsisakė. Aš tapau 
pavojinga nuosavybe. 

— Kaip tai? 

— Vieną vakarą garsiai laidžiau liežuvį kažkokioje užeigoje. Kaž- 
kas klausėsi mano tauškalų. Kažkas išgirdo. Ir viską perdavė Inkvizi- 
cijai. Net neabejoju, kad už gerą atlygį. Atmink, manęs vis dar ieško. 

— Mūsų visų ieško. 

— Inkvizicija turi gerą atmintį ir ilgas rankas. Antonijus Donatas 
išdavė mane. Pardavė. 

— Ką? 

— Pardavė Inkvizicijai. Vėl atsidūriau jos rankose... 

Girdėjau, kaip sunkiai alsuoja, tiksliau — tyliai rauda Mokytojas 
Andrejas, sukniubęs krėsle prie stalo. 

— Jie uždarė mane į San Andželo belangę. 

— Bet kaip... nesuprantu... kaip atsidūrei čia? Ar pabėgai? — pa- 
klausiau priblokštas. 

— Na, nebent sugebėčiau būti dviejose vietose iškart, — pašaipiai 
atsakė Kaukolė. 

— Tu pabėgai iš to kalėjimo? 

— Taip. Tačiau prieš tai... 

— Džiuzepe! Liaukis! — sušuko Mokytojas, staiga pakėlęs ranką. 

Donas Džiuzepė tik gūžtelėjo pečiais. 

— Kas yra? — pasiteiravo pavargusiu balsu. - Galų gale juk jis pri- 
valo Žinoti. 

— Žinoti? Ką žinoti?! — sušukau, neįstengdamas suturėti jaudulio. 

— Be to, pats sakė, jog tai jo teisė. 

Mokytojas sumurmėjo: 

— Ak, dėl Dievo meilės. 

— Ten mačiau /ą, - ištarė Kaukolė. 

Ją! Laurą! Vieną akimirką pamaniau, kad manoji širdis sustojo. 
Kievienas jos raumo įsitempė nuo aštraus begalybės skausmo. Ga- 
liausiai dūžiai it patrakę puolė vienas ant kito ir virto vientisu nesi- 
liaujančiu griausmu. 

— Tu matei Laurą? — nepatikėjau aš. - Tu ją matei? 

— Taip. Ji buvo kalinama vienutėje greta manosios. Naktimis gir- 
dėdavau, kaip vargšelė rauda... gailiai rauda... 

— Dėl Dievo, liaukis! — sustūgo Mokytojas Andrejas. - Daugiau 
neištversiu! 

— Tęsk, — liepiau Kaukolei. Mano balsas — šaltas it viduržiemio 
rytas. Tai nebuvo savitvarda. Tik mane užvaldžiusios baimės ir įniršio 
išraiška. 

Donas Džiuzepė vėl prabilo: 

— Žinojau, kas ji tokia. Ji šaukė savo tėvą vardu ir... ir šaukė tave, 
mažasis bičiuli. 

— Ne... 

— Taip! Matai, aš jau labai seniai pažįstu Andreją de Kolinį. Išgir- 
dęs, kaip toji nukankinta būtybė šaukia jį vardu nakties glūdumoje — 
nors kas tokioje skylėje, kurioje viešpatauja amžina tamsa, atskirtų, 
kur diena, o kur naktis? — viską supratau. Supratau, kas ji tokia. O 
supratęs, greitai suvokiau ir vienintelę įmanomą jos įkalinimo priežastį. 

Staiga tokiu greičiu, kad net aiktelėjau iš nuostabos, Kaukolė apsi- 
suko ant kulnų, pakėlė rankas į viršų ir akimirksniu nuleido jas Andre- 
jui de Koliniui ant pečių. Prikišęs savo baisųjį veidą prie pat Mokyto- 
jo ausies, Kaukolė sušnypštė: 

— Tai jau tampa įpročiu, tiesa, Mokytojau? Visus savo draugus ir 
šeimynykščius atiduoti į Inkvizicijos rankas! 

— Ar negana, kad šitaip kenčiu... 

— Kenčiate? Jūs? Jūs net nežinote šio žodžio reikšmės! Ar nudegė- 
te veidą tiek, kad matytųsi boluojantys kaulai? Ar patekote į išsigimė- 
lių cirką, kad kiekvieną vakarą kęstumėte minios patyčias ir panieką? 
Ar vargote dvokiančiame San Andželo požemyje? Ne! Ne, ne ir dar 
kartą ne! Jūsų ten nebuvo, argi ne taip? Tik aš! Tik aš ten buvau... o 
dabar — ir jūsų brangiausioji dukrelė! 

Mokytojas nesuvaldomai raudojo. 

— Liaukis! — surikau ir prišokęs ėmiau stumti Dono Džiuzepės ran- 
kas nuo Andrejo de Kolinio pečių. — Iš kur pažįstate vienas kitą? Ką 
reiškia tokie kaltinimai? 

Įsiutęs Donas Džiuzepė pažvelgė į mane. Jo žandikauliai karojo 
atvipę, o lūpos buvo aptaškytos seilėmis. Aš išties pamačiau boluo- 
jantį kaulą tame pusiau apdegusiame veide. 

— Kadaise buvau Mokytojo mokinys, — drebančiu balsu tarė Kau- 
kolė. — O taip, sėdėjau prie jo kojų ir gilinausi į didingą ir nuostabų 
gnostikų mokymą! Buvau šventai įsitikinęs, kad Andrejas de Kolinis 
žino tiesą. Tiesą, kuri numaldys pasaulio skausmą ir sugers visas aša- 
ras, kaip kempinė sugeria vandenį. Taip įtikėjau, kad strimgalviais 
nulėkiau į savo bažnyčią skelbti tos tiesos. Ak, koks lengvatikis bu- 
vau! Neilgtrukus mane suėmė ir nuteisė sudeginti ant laužo. Kaip jau 
žinai, Dieviškoji Apvaizda išgelbėjo mane nuo tokios baisios lemties, 
— jis palietė nudegusio smakro likučius. - Žinoma, už tam tikrą kainą. 
Ak, Mokytojau Andrejau. Visuomet yra kaina, kurią tenka sumokėti, 
tiesa? 

Andrejas de Kolinis pakėlė galvą. Pastebėjau, kad jo delnai šlapi 
nuo ašarų. 

— Tiesa niekuo dėta, jeigu ją skelbdamas sulauki bausmės, - švel- 
niai tarė jis. — Tai nežinojimo kaltė. 

— Tačiau jūs man nepadėjote, ar ne taip? Leidote tiems galvažu- 
džiams mane sučiupti ir deginti ant laužo. 

— O ką aš galėjau padaryti, Džiuzepe? Buvau bejėgis... 

— Reikėjo bent jau pamėginti, išpera! 

Mokytojas lėtai palingavo galvą ir sustingo. 

— Girdėjau, kad kalbėjotės apie kažkokią užduotį ir sandorį, - pa- 
mėginau nukreipti kalbą. Per vieną vakarą sužinojau tiek paslapčių. 
Buvau sukrėstas ir nuliūdęs. Iš visų jėgų grūmiausi su tamsia nevilti- 
mi, kuri gviešėsi užvaldyti mano sielą. Neviltis, ilgesys ir įsiūtis, kad 
Donas Džiuzepė, kitaip Kaukolė - šis padaras — savo akimis regėjo 
mano mylimą Laurą. Tuo metu man, kuriam taip skausmingai reikėjo 
išvysti jos mielą veidą, buvo atsakyta net ši malonė. 

— Vadinasi, tu jau viską Žinai, mažasis bičiuli. 

— Ne, Donai Džiuzepe, aš nieko nežinau. Kokia toji užduotis, ku- 
rą tu, rodos, įvykdei? 

Kaukolė atsiduso. 

— Iš tos baisiosios tvirtovės įmanoma pabėgti, - vėl prabilo jis. — 
Yra keletas išėjimų. Prieš daugelį metų, kai pirmąkart ten patekau, 
vieną radau pats, tačiau nesuspėjau pasinaudoti. Patikėkit, kalėjimas 
nelabai pasikeitė. Gal dabar tik nešvaresnis ir dar drėgnesnis. Kaip 
patys suprantate, šįkart mano neįkainojamos žinios padėjo išnešti sveiką 
kailį. 

— Ir ką? 

— Atvykau čionai. Andrejas de Kolinis davė man pinigų ir paprašė 
nugabenti juos į San Andželo kalėjimą, perduoti kažkokiam žmogui. 
Šis panaudosiąs tuos pinigus jos reikmėms. Sumokėsiąs už tam tikrus 
patogumus: šviežią maistą, švarų vandenį. Į pilį pats nėjau. Bijau vyti 
Dievą į medį. Tačiau žmogus, kurį pasiunčiau vietoje savęs, yra pati- 
kimas ir tvirtas. Prisiekiu! Ji gaus viską, ką tik galima nupirkti už tas 
monetas. 

— Vadinasi, užduotis tikrai įvykdyta? 

— Tam tikra prasme, taip. Kita vertus, ne. Aš prisiekiau Laurai de 
Kolini, kad ištrauksiu ją iš San Andželo... 

— Tu kalbėjai su ja?! - sušukau. 

— Ne, aš nusiunčiau jai žinutę per kitą asmenį. Mačiau ją dukart — 

Nei iš šio, nei iš to Andrejas de Kolinis pašoko nuo krėslo; jo 
skruostai išraudo, o akyse spindėjo ryžtas. 

— Ne tavo rūpestis spręsti mano dukters likimą, — šaltai ištarė Mo- 
kytojas. Dėl tobulos savitvardos jo balsas nuskambėjo kaip niekada 
įtaigiai. 

— Bet Mokytojau! — surikau aš. 

— Ne, Pepe. Nereikia. Jeigu bus įmanoma dar ką nors padaryti, aš 
padarysiu. Tikriausiai jau per vėlu ir neįmanoma. Atmink, kad yra 
daugybė kitų brolijos narių, kurių saugumas priklauso nuo mūsų at- 
sargumo. Negaliu leisti, kad jų gyvybėms kiltų pavojus! 

— Vadinasi, sutinkate, kad ji ir toliau kentėtų? Po šitiek metų? 

— To anaiptol netrokštu. Tačiau neketinu dėl vieno Žmogaus auko- 
ti daugelio gyvybių. 

— Net dėl savo dukters? 

— Prašau, patikėk, aš padarysiu viską, kas mano galioje. 

Pagautas aklo įniršio, puoliau prie sienos ir ėmiau daužyti ją kumš- 
čiais. Tuomet išgirdau ramų Mokytojo balsą: 

— Donai Džiuzepe, jūsų tolesnis buvimas mano namuose yra be- 
prasmiškas. Todėl prašom išeiti. 

Kunigas, kuris priekabiavo prie parapijos moteriškių, žmogus, kuris 
viešai skelbė mokymo tiesas, manydamas, kad jos vienintelės tikros, 
beveidis padaras, kurį mes, išsigimėliai, vadinome Kaukole, tylomis 
išėjo 1š kambario. 


Vėliau tą patį vakarą, žingsniuodamas pirmyn ir atgal po bibliote- 
kos kambarį, grąžydamas rankas iš nevilties ir kamuojamas abejonių, 
Mokytojas tarė man: 

— Neįsivaizduoju, kodėl jie įkalino Laurą būtent toje pilyje. Dėl 
Dievo meilės, kodėl? 

— Tikriausiai tą lėmė jūsų padėtis visuomenėje, — atsakiau, nors tai 
buvo tik spėjimas. 

— Čia kažkoks nesusipratimas, Pepe. Pagalvok! Juk aš eretikas. 
Vadinasi, neturiu jokios padėties, jokių teisių ir jokios nuosavybės. 
Nieko. 

— Tačiau viešai jūs nesate eretikas. Bent jau kol kas. Pats minėjote, 
kad Tomazo dela Kročės kraujo kerštas yra gynai asmeninis. Galbūt 
Jis nepaliko jokių įrašų apie tą jųdviejų priešpriešą? Gal trokšta susi- 

doroti su jumis vienas pats? Viską, kas būtina, galima užrašyti ir vė- 
liau. Kai pateksite už grotų ir jus sukaustys grandinėmis, jis džiaugsis 
pergale ir tyčiosis. O kol kas ir arkliui aišku, kad tai jųdviejų reikalas. 
Jis nori apsidrausti. Įsitikinti, jog sučiups jus, kai neturėsite galimybės 
pabėgti. Tik tuomet Tomazas atsives raštininkus ir armiją kitų Inkvi- 
zicijos parankinių. Akivaizdu, jog nė vienas žmogus Romoje nežino, 
kas vyko tarp jūsų ir dela Kročės. Nejau nesuprantate? Laisvai vaikš- 
tinėjate miesto gatvėmis, jūsų namai atviri visiems, jūsų draugai užei- 
na į svečius. 

— O kaip Laura? 

— Laura nė per nago juodymą nedomina dela Kročės. Ji tik dar 
viena piktžolė mūsų Švenčiausiosios Motinos Bažnyčios dirvoje. Pikt- 
žolė, kurią reikia išrauti ir sunaikinti. 

— Jis, dievaži, kuoktelėjęs, - pasakė Mokytojas. 

— Jis /igonis. Pamišėlis, kaip Dievą myliu. 

— Dela Kročė suras mus, Pepe. Aš žinau. 

Net dabar, kai rašau šiuos žodžius, mano širdis prisipildo sielvarto. 
Tomazas dela Kročė nepasirodė, tačiau užsiundė mus pačiu klaikiau- 
siu padaru — siaubu. Toji nuo grandinės paleista pabaisa atsibeldė jau 
kitą vakarą. Tuomet sužinojome, kad Laura Frančeska Beatričė de Ko- 
lini buvo nuteista Inkvizicijos teisme, pripažinta kalta dėl erezijos pa- 
gal dvylika skyrių, tačiau nesutiko atsižadėti. Ji perduota į pasaulieti- 
nės valdžios rankas ir jau kitą rytą bus gyva sudeginta Kampo dei 
Fjori. 

Karštai meldžiau Viešpatį, kad tas baisusis rytas niekada neišauš- 
tų, kad jį pasiglemžtų begalinė naktis. Tačiau jis atėjo. Ir labai greitai. 
Toks vaiskus, spindintis ir vėsus rytas. Oras, puikiai tinkantis ką nors 
sudeginti. Vėjuotą dieną visuomet yra pavojus, kad ugnis taps neval- 
doma. Pamenu, dar Kaukolė man pasakojo, kad jo laužo žiežirbos, 
nuneštos vėjo gūsių, sudegino keletą namų. Nors tuo metu didžiausios 
liepsnos siautėjo aplink stulpą ir niokojo pasmerktojo veidą. Tiesa, 
galiausiai jas užgesino netikėta liūtis. 

— Susirinkusieji niekaip neįstengė nuspręsti, kas juos linksmina la- 
biau — mano laužas ar pleškantys namai. 

Aš meldžiausi, prašiau, grasinau, šaukiau, raudojau ir maldavau, 
tačiau Mokytojas Andrejas nieko negirdėjo (o gal nenorėjo girdėti). 
Žinau, kad deramai neįvertinau viso poveikio, kurį baisioji žinia pa- 
darė Mokytojui. Tik supratau, kad jį sukaustė siaubas. Nelaimėlis vi- 
siškai pasidavė nevilčiai ir tapo abejingas. Tai man kėlė vien pasibjau- 


130 DAVID MADSEN 


rėjimą. Esu įsitikinęs, jog šio sukrėtimo šaknys slypėjo daug giliau, 
nei Mokytojo nenoras statyti į pavojų kitų Žmonių gyvybes; to nenoro 
pagrįstumas buvo tik priedanga, po kuria prislėgta siela stengėsi pa- 
slėpti kunkuliuojantį beribį ir nesuvokiamą siaubą, naikinantį visą stip- 
rybę. Tai priminė mėginimą supilti vandenyną į kvepalų buteliuką. 
Tačiau buvo ir kita Mokytojo neveiklumo priežastis, apie kurią aš su- 
žinojau... tarkim, daug vėliau. Ateis laikas, ir viską jums papasakosiu. 

— Dėl Dievo meilės, mes turime pamėginti! — surikau aš. Mano 
apgailėtinas kūnas trukčiojo ir drebėjo, todėl atrodžiau it marionetė, 
kurios virvelės beviltiškai susipynė. 

— Ne. Per vėlu. 

— Jėzau švenčiausiasis, juk Laurą sudegins ant laužo! 

— O ką galime padaryti? Iš mūsų tiek naudos, kiek iš... 

— Andrejau... prašau... nekalbėkite šitaip... 

— Bet tai tiesa, — atsakė jis abejingai. 

Viskas perniek. Jis sėdėjo susmukęs krėsle ir niūriai spoksojo į 
savo rankas. Šios beprasmiškai pešiojo ir traukė aukso siūlus, kuriais 
buvo apsiūti Mokytojo drabužio kraštai. 

Dėl vieno dalyko jis visiškai teisus: jeigu neskaičiuosime drąsių 
draugų kariaunos, kurią įstengtume surinkti, tai mes niekuo nagalėjo- 
me pagelbėti Laurai. Ji buvo pasmerkta. Antra vertus, tuo metu ma- 
niau (ir dabar taip manau, nors puikiai suvokiu, jog tas likimo smūgis 
paliko jo sieloje daug gilesnę žaizdą, nei man atrodė), kad toji naiki- 
nanti neviltis, kurion Mokytojas nugrimzdo, tik dar labiau apsunkino 
mudviejų bendravimą. 

— Aš eisiu į Kampo dei Fjori, — sušvokščiau. Vis dar stengiausi 
atgauti kvapą po ką tik aprašyto protrūkio. - Galbūt man leis pasima- 
tyti su ja... pasikalbėti... paskutinį kartą... 

— Tik nesitikėk, kad eisiu su tavim. Aš negaliu. Neisiu. Jie sude- 
gins ją, tačiau neprivers menęs stovėti greta ir žiūrėti. 

— Tuomet likit namuose. Jūs manęs nesustabdysite, —- ramiai pa- 
reiškiau. 

— Pepe... tu... tu žiūrėsi, kaip ji dega? Ar esi kada matęs deginamą 
žmogų? To siaubo neįmanoma apsakyti. 

— Vadinasi, privalome ją išgelbėti! Donas Džiuzepė mums padės... 

— Ne, Pepe! 

— Girdėjote, ką jis pasakė... jis žino! Žino, kaip pabėgti iš to kalė- 
jimo... 

— Jau per vėlu, tu Žioplas svajotojau! Per vėlu... 

Staiga Andrejas de Kolinis pakilo iš krėslo. Pastebėjau, kad gražus 
jo veidas iškreiptas kažkokio nenusakomo, demoniško smaugiančio 
įtūžio ir neapykantos. Mokytojo akys išsprogo, o venos ties smilki- 
niais ir gerkle išpampo it virvės. Jis smarkiai sumojavo rankomis. Plaš- 
takos tai susigniauždavo į kumščius, tai vėl atsigniauždavo. 

Tada jis suriko. Tas riksmas buvo kažkoks spigus ir kimus vienu 
metu. Tikras nevilties šauksmas, nuo kurio kūnas nuėjo pagaugais. 

— Laura, ak, Laura, Laura! 

Ir daugiau nieko. Jis nutilo. 


Kai atvykau į Kampo dei Fjori, ten jau būriavosi didžiulė minia. 
Daugiausia visokio plauko padugnės, niekšai ir galvažudžiai. Jie ne- 
mokėjo perskaityti valdžios iškabintų raštų, tačiau Žinios apie degini- 
mą ant laužo ir taip pasklisdavo žaibo greičiu. Buvo įprasta turgaus 
diena: daugybė trasteveriečių persikėlė per Tibro upę, jie mosavo ran- 
komis ir keikėsi, stengėsi nugvelbti kokį vaisių nuo prekystalio ar ieš- 
kojo, kur nudžiauti piniginę. Pažvelgus į juos mane nupurtė drebulys. 
Lyg atradus užkratą, kuris sukelia mirtiną ligą. Ar tikrai kadaise gyve- 
nau tarp šių žmonių? Galbūt čia yra ir toji moteris, pasivadinusi mano 
motina? Ji tikrai nepraleistų progos paspoksoti į Inkvizicijos laužą ir 
persikeltų per upę. Kokie šlykštūs šie žmonės... net ne žmonės... tik- 
ra banda laukinių, su klaikiu pasimėgavimu laukiančių kažkieno kito 
kančios, nevalingai ir gašliai besidžiaugiančių, kad tai nutiko ne jiems. 
Kai praeivis, žingsniuodamas gatve, netikėtai paslysta ir pargmiūva, 
kiti žmonės, suprantama, ima jo gailėtis, bet netrukus jau džiaugiasi, 
kad ne jie išsidrėbė gatvės vidury. Lygiai toks jausmas apimdavo mi- 
nią, stebinčią deginimus. Tik jis būdavo gal tūkstantį kartų stipresnis, 
labiau rėžiantis akį, atviras ir su įmantriu niūrios erotikos prieskoniu. 
Aš ir dabar jutau, kaip darbuojasi susirinkusiųjų paslaptingos lytinės 
liaukos. Kaip jos be paliovos varinėja skystį, sukietėja ir subliūkšta, 
ištepa ir sužadina... Nuodingas debesis apgaubė mane, lyg norėda- 
mas uždusinti. Jaudulys, pasitenkinimas, laukimas, geidulio kupinas 
pranašumas prieš pasmerktąjį, liguistas kankinimo aistros tvaikas — 
visa tai jame buvo sumišę it gausiai prieskoniais pagardintame troški- 
nyje. Tik šitokie pamąstymai gelbėjo, kad nesusivemčiau. 

Girdėjau praeivių pokalbių nuotrupas: 

— ...ta patricijų išpera gavo, ko nusipelnė! 

— Ne, aš dar niekad nežiūrėjau deginimo ant laužo. Atėjau pirmą 
kartą. Kažin, ar iš čia viską matysiu? 

— Susiraskim porą papingų kekšių, kol dar nepasidarė karšta... 
cha cha!.. Va jos pasturgalis tai kaip reikiant įkais, pamatysi... 

— Žmonės kalba, kad ji krušosi su šunimis. 

— Argi ji neatsižadėjo kryžiaus? 

— ...kai oda ims degti, pajusi kvapą... 

— Ta sniego baltumo oda supleškės kaip turi būt! 

— ...niekada nedirbusi baltarankė paleistuvė! 

— Tai kad ne tik su šunimis... Jėzus Marija! Girdėjau, kad ji sma- 
gindavosi ir su jaučiu! 

— Kas uždegs žagarus? 

— Jėzau, palūkėk, kol išgirsi, kaip toji baltaodė paleistuvė ims klykti... 

Jie stumdė mane, spaudė iš visų pusių, pernelyg įaudrinti būsimos 
pramogos, kad pastebėtų kuprotą nykštuką, kurio skruostais riedėjo 
ašaros. 

Laužo stulpas su nukarusiomis virvėmis, kuriomis ji bus pririšta, 
stovėjo pačiame Kampo dei Fjori viduryje. Ryšuliai sausų it pintys 
žagarų sumesti į aukštą krūvą, kad liepsnos greitai nudegintų kojas, o 
po to apimtų visą kūną. Vėjo beveik nebuvo. Aš nežinau, tačiau man 
Kaukolė pasakojo, kad daugelį aukų priveikia dūmai, ir jos netenka 
sąmonės dar prieš įsisiautėjant ugniai. Karštai maldavau, kad taip ir 
nutiktų. Meldžiau Viešpatį daugybės dalykų, tačiau ne itin vyliausi, 
kad jis išgirs. Prašiau staigios liūties, kurią jis atsiuntė Kaukolei, pra- 
šiau, kad poskutinę akimirką būtų atidėtas nuosprendžio vykdymas, 
prašiau, kad minia, išvydusi pasmerktąją, pagailėtų jos ir sukeltų riau- 
šes, prašiau kokio nors stebuklo, kuris patvirtintų, jog visas šis siau- 
bas tėra nakties košmaras. Aš net prašiau, kad Laura mirtų greita mir- 
timi. Tačiau istorija byloja, kad net Mergelė Žana šaukė Jėzaus vardą 
kone dvidešimt minučių ir tik tada liepsnos pasiglemžė jos gyvastį. 

Nesitikėjau, kad eisena pasirodys taip greitai. Matyt, išėję iš San 
Andželo pilies, jie patraukė palei upės krantą. Aikštėje įsivyravo mir- 
tina tyla. Eisenos priekyje ėjo dominikonų vienuolis. Aukštai pakelto- 
je rankoje jis laikė kryžių, o kitoje - knygą, iš kurios kažką skaitė sau 
po nosimi. Taip ir nesupratau, ką jis skaito. Jam iš paskos sekė visas 
būrelis vienuolių, kurių balti abitai spindėjo saulės šviesoje. Už jų 
žingsniavo teisėjas, nederamai geraširdiškos išvaizdos žmogelis, pa- 
sidabinęs prabangiu taftos apsiaustu su kailio apykakle. O tada... ak, 
tada!.. pasirodė vežimas, kuriame klūpėjo Laura Frančeska Beatričė 
de Kolini, aprengta šiurpiu mirtininko apdaru, kurį Inkvizicijos aukos 
privalo dėvėti keliaudamos į ugnį. Tai buvo tyčinis žiaurumas. Laura! 

Ji klūpėjo panarinusi galvą. Auksiniai plaukai sruogomis krito ant jos 
pečių it krioklys pavasario saulėje. Rankos surištos už nugaros. Neju- 
danti, sustingusi statula. Paskui vežimą bindzeno psalmininkai, smil- 
kytojai, kryžianešys ir visa ruja žemesnės pakopos bažnyčios patar- 
nautojų. Jie turėjo pagyvinti niūrias mirties apeigas. O taip! Kodėl ne? 
Jeigu reginys, tai tegul jis bus velniškai geras! Lai minia spokso išsi- 
žiojusi! Pasistenkite, kad pasileidusi eretikė kaip reikiant staugtų! Ei- 
senos pabaigoje kulniavo du ugniadegiai, nešantys po liepsnojantį deg- 
14. Jų galvas slėpė juodos odos gobtuvai. Buvo matyti tik mažos švy- 
tinčios akys. Vienuoliai užgiedojo, ir aš užsidengiau ausis, kad negir- 
dėčiau tų nekenčiamų garsų. Aš, kurio aistros dejonė tapo Lauros ves- 
tuvių giesme, jos mirties valandą buvau priverstas klausytis graudžios 
laidotuvių raudos. 

Išlaipinę ją iš vežimo, nutempė link žagarų krūvos. Moteris atrodė 
nusilpusi ir be gyvybės ženklų. Galva nusvirusi, o kojos visiškai ne- 
klausė. Jie užkėlė Laurą ant laužo ir ėmė rišti prie stulpo. Tuomet 
pastebėjau, kad „įkapių“ medžiaga įplyšo ir laukan išsprūdo viena krū- 
tis. Tobula, it iš pieno plaukusi. Tą pačią akimirką gailų vienuolių 
kniaukimą nustelbė gašlus minios pritarimas. Žmonės plojo ir kėlė 
rankas aukštyn, rodydami nepadorius ženklus. Vienas Dievas Žino, 
kaip jie pasielgtų išvydę Lauros luošumą. 

Mėginau prasibrauti į minios priekį; kažkas pamanė, jog esu vai- 
kas, ir kaipmat pasitraukė. Pastebėjau, kaip kryžianešys iškėlė auksinį 
kryžių, pritvirtintą prie 1lgos medinės karties, ir pastatė jį taip, kad šis 
atsidurtų tiesiai prieš Lauros akis. Ugniadegiai atsistojo iš abiejų Ža- 
garų krūvos pusių. Priėjau tiek arti, jog beveik įstengiau matyti veidą 
— manosios Lauros veidą. Jis buvo ištinęs ir papurtęs nuo sumušimų. 
Apatinė lūpa prakirsta, o burnos kampučiuose — sudžiūvusio kraujo 
trupinėliai. Laura stovėjo užsimerkusi. Jai ant kaklo cinoberiu! užtepė 
kažkokį ženklą — bažnytinį prakeiksmą, kuris žymėjo nepalaužiamą 
aukos atskalūniškumą. 

Tuo metu minia ne juokais įsismarkavo. Plikas nutukęs vienuolis 
putliomis baltomis rankomis ėmė skaityti Bažnyčios kreipimąsi. Ka- 
dangi triukšmas nesiliovė, tai skaitovas netrukus jau rėkė, nes labai 
troško, kad jį visi girdėtų: 

— „Kadangi Švenčiausiosios Inkvizicijos teismas pripažino, jog Laura 
Frančeska Beatričė de Kolini yra kalta dėl erezijos, ir kadangi minė- 


' Cinoberis — raudoni dažai (pigmentas) iš gyvsidabrio sulfido. 

toji Laura Frančeska Beatričė de Kolini laikėsi savo paklydimų ir jų 
neatsižadėjo; ir kadangi minėtosios Lauros Frančeskos Beatričės de 
Kolini bausmės vykdymas patikėtas pasaulietinei valdžiai, o Švenčiau- 
sioji Motina Bažnyčia nuolat prašė priimti gailestingą sprendimą dėl 
šios dukters paklydėlės, tegul dabar jos kūnas bus atiduotas laužo 
liepsnoms. Švenčiausioji Motina Bažnyčia, gailestingiausioji ir malo- 
ningiausioji iš motinų, užtarė šią moterį prieš savo dangiškąjį jaunikį, 
Mūsų Viešpatį ir Išganytoją Jėzų Kristų ir maldavo pagailėti vargšės 
sielos bei apsaugoti ją nuo amžinųjų pragaro liepsnų. Nepaisant to, 
kadangi minėtoji Laura Frančeska Beatričė de Kolini, kaip tikra ne- 
dorėlė ir užsispyrėlė, neatsižadėjo netikro mokymo ir paklydimų, lei- 
džia ją, dieviškojo teisingumo, kuris niekada neklysta, akivaizdoje su- 
deginti ant laužo, įžiebto mūsų Viešpaties ir Išganytojo Jėzaus Kris- 
taus velniui ir jo puolusiems angelams, nuo pradžių pradžios iki am- 
žių pabaigos.“ 

Tada teisėjas perskaitė nuosprendį, kuris buvo trumpas veidmai- 
niškų vienuolio nesąmonių atkartojimas. Jis skelbė, kad mano myli- 
moji Laura bus sudeginta gyva. 

Gobtuvuotieji ugniadegiai prisiartino prie žagarų stirtos. Auksinis 
kryžius sklendė prieš užmerktas Lauros akis. Buvau taip arti, jog veik 
galėjau paliesti žagarus. Tačiau neįstengiau... neišdrįsau jos pašaukti. 

Kažkoks bjaurybė iš minios suriko: 

— Sudeginkit tą pasileidėlę! 

Kai deglai prigludo prie žagarų, kilo milžiniškas triukšmas. Ugnis 
įsiplieskė akimirksniu. Žagarai tarsi atgijo. Jie mirgėjo ir šnypštė, lai- 
žė vienas kitą negailestingais skaisčiai raudonais liežuviais. 

Kartą Mokytojas man pasakojo, jog Tobulieji katarai eidavo ant 
laužo dainuodami. Apeigos, kurias mirties išvakarėse jie atlikdavo pa- 
gal Liono apeigų knygą, suteikdavo nepaprastų galių iškęsti skausmą. 
Paslėpiau veidą delnuose ir ėmiau patyliukais melstis. Kartojau mal- 
das iš tos pačios katarų knygos. Ištraukas, kurias mokėjau mintinai. 
Vyliausi, jog kažkoks antgamtinis veiksmas ar dvasios jėgos padės 
man išgelbėti Laurą. Tikėjau, kad maldos iššauktas stebuklas būtinai 
palies pasmerktąją. Žodžiai plūdo į mano mintis nesulaikomu srautu. 
Stengiausi suvokti jų prasmę, susikaupti, nes minios keliamas triukš- 
mas buvo kurtinantis. Galiausiai visos mano maldos išseko. Daugiau 
neprisiminiau nė žodžio. Stovėjau kaip įbestas. Bejėgis, visų apleis- 
tas, tremtinys svetimoje šalyje, kur kiekvienas veidas, kiekvienas bal- 

sas, kiekvienas debesėlis danguje ir kiekviena dulkelė po kojomis sklei- 
dė begalinį priešiškumą. 

Ak! Ak, tuomet išgirdau jos riksmą! Riksmą, kuris reiškė beribę 
kančią. Visi žiūrovai akimirksniu nutilo, o aš neištvėriau ir pažvelgiau 
aukštyn. 

Mirties rūbas liepsnojo. Lauros plaukai spragsėjo ir šnypštė. Apa- 
tinė jos kūno dalis virto kažkokia juosva dėme, spjaudančia žiežirbas 
ir nuodėgulius, juodai raudonu siaubūnu, kuris it pasiutęs plakė skau- 
džiais liepsnų liežuviais. Aplink pasigirdo dejonės. Kimūs, žemi, gy- 
vuliški, kupini niūraus malonumo ir šlykščios aistros garsai. Tarsi tie 
žmonės mylėtųsi tiesiog ant laužo. Moterys, iš nuostabos išplėtusios 
akis, maigė savo krūtis; vyrai slapta taip pat davė valią rankoms. 

Mano mylimoji Laura tapo žmogumi salamandra, kurios grožis, 
nepaisant nenusakomos kančios, reikalavo garbinimo. Ir rodės, jog 
pačios liepsnos paklūsta šiam reikalavimui: jos virpėjo, gėlė ir laižė ją 
tarsi geismų apakinti liežuviai, trokštantys pasimatymo su slaptais ir 
pažeidžiamais kūno kontūrais, spjaudantys deginančias meilės seiles, 
gundantys mirtinomis glamonėmis. Tuomet Laura virto deive iš ne- 
įprasto panteono; dievybe, kuriai jos garbintojai skiria gyvus mirties 
paveikslus; saulė, mėnulis ir žvaigždės — jos apdarai; ji vaikšto šypso- 
dama ugnies sūkuryje. Dar mirksnis ir ji — žvaigždė, tolimoji akis, 
spindinti tamsioje erdvėje, kur užgimsta ne beribis dangaus pradas, o 
nesuvaldomas ir liguistas nežmoniškas alkis, ryjantis jos skleidžiamą 
šviesą ir taip pasisotinantis. Galiausiai — ak, ir vėl! — ji virto papras- 
čiausia nelaimingąja, mirštančia ant Inkvizicijos laužo. 

— Laura! — sušukau garsiai. — Laura, Laura, Laura! 

Ji kilstelėjo liepsnos spindesio nutviekstą galvą ir atsimerkė. Nuo 
karščio akys ištirpo. Laura apako. 

— Laura! 

Tačiau ji išgirdo mane, nes staiga laužo liepsnose pasirodė ištiesta 
ranka! Delnu į viršų, sulenktais pirštais, švytinti, įkaitusi iki baltumo 
— tarsi laikytų saulės šerdį. Lyg išsiveržusi palaimos dejonė per žiūro- 
vų minią perbėgo drebulio banga. Ir tyliai atslūgo. Taip šiugžda vėjo 
genami nukritę lapai kokioje apleistoje alėjoje. 

Nykščio ir dar vieno piršto galiukai susilietė. Mačiau apskritimą — 
tobulybės, išbaigtumo ir begalybės ženklą. Nė akimirkos neabejojau, 
kad šis ženklas skirtas man. Staiga ranka nusviro ir vėl dingo liepsno- 
se. Laura išgirdo mano šauksmą ir atsakė į jį. 

Laužas virto tikru pragaru. Jo liepsnos riaumojo. Atrodė, jog pats 
Mirties Angelas nusileido plakdamas sparnais. 

Jau dešimt metų prabėgo nuo tos dienos, kai Laura Frančeska Be- 
atričė de Kolini buvo sudeginta ant laužo. Tačiau net ir dabar, rašant 
šiuos žodžius, mano ranka dreba, o skruostais rieda ašaros. 


INCIPIT SECUNDA PARS* 


1521-ieji 

Mano mylimas Leonas mirė. 

Tikiu, kad norite sužinoti, kas nutiko po Lauros Frančeskos Beatri- 
čės de Kolini sudeginimo ir išgirsti, kaip aš pradėjau tarnauti Leonui, 
kai jis dar buvo tik kardinolas Džovanis de Medičis. Skubu jus nura- 
minti: išsamiai papasakosiu apie viską. Kodėl skyrių pradėjau tokiu 
sakiniu? Todėl, kad šį pasaulį paliko ne paprastas žmogus, o Leonas, 
kuris tikrai nusipelnė tokio paminėjimo. Todėl toks ir pradžios saki- 
nys: Leonas X, Medičių popiežius, nebegyvas. Jis numirė vidurnaktį. 
Paskutinėmis gruodžio pirmosios arba pirmutinėmis gruodžio antro- 
sios minutėmis (priklauso nuo to, kiek esate smulkmeniški skaičiuo- 
dami laiką). Mane kausto sielvartas ir liūdesys. Nusprendžiau, kad 
geriausias būdas pabėgti nuo abiejų nelaimių — pasinerti į šiuos užrašus. 
Nes ten, kur mane supa margaspalviai praeities prisiminimai, dabar- 
ties negandos — bejėgės. 

Todėl mirkau plunksnos galą į rašalą ir rašau: 


1511-1ej1 ir toliau 


Perduc eum, Domine, guaesumus, ad novae vitae** 

Metų pradžioje įvyko didžiulės iškilmės. Aikštėje priešais šv. Pet- 
ro baziliką (tiksliau — senosios likučius ir naujosios apmatus) buvo 
švenčiama dvejų metų senumo Kambrijos Lygos pergalė prieš Vene- 
cijos Respubliką. Tiesa, popežius Julijus tik 1510-aisiais pagaliau už- 
tikrino prekybos ir laivininikystės laisvę bei įtvirtino Bažnyčios teises 
Respublikoje. Popiežiaus kariauna susigrąžino Riminį ir Faenzą, to- 
dėl, visų manymu, reikėjo kokio nors tinkamo reginio šia proga (ne- 
svarbu, kad pevėluotai) pažymėti. Ar toji šventė išties buvo tinkama — 
kitas klausimas. Juk Venecija drauge su Ispanija prisijungė (netrukus 
prisijungs ir Anglija) prie popiežiaus Šventosios Lygos prieš Prancū- 
ziją. Julijus jau atėmė Modeną iš Feraros hercogo, kuris palaikė pran- 
cūzų pusę. Šventąją Lygą palaikė (bent jau žodžiais) visa Romos di- 


* Prasideda antroji dalis (/ot.). 
** Vesk jį, Viešpatie, naujo gyvenimo link (/ot.). 

duomenė. Mat popiežius, panaudojęs puikius derybų meno (kurio es- 
mės - suaviter in modo, fortiter in re! - Julijus šventai laikėsi) gebėji- 
mus, įstengė suvienyti Orsinių ir Kolonų šeimas, turinčias milžinišką 
įtaką viešajai nuomonei. Padėtis buvo išties nepaprastai sudėtinga. Aiš- 
ku, prie to prisidėjo ir nesibaigiantis Jo Šventenybės blaškymasis nuo 
vienos stovyklos prie kitos. Vis dėlto romėnai niekada pernelyg ne- 
sukdavo sau galvos dėl ultima ratio“, norėdami gerai pasilinksminti. 
Rodos, nuo pat tų laikų, kai minia apsišlapindavo iš susižavėjimo, 
spoksodama į tai, kas vyksta krauju permirkusioje cirko arenoje. 

Minėtoji šventė prasidėjo vakare. Kitą dieną kaip tik ruošiausi iš- 
vykti iš Romos, nes po Lauros siaubingos mirties buvo nepakeliama 
ilgiau likti šiame mieste. Mokytojas Andrejas atleido tarnus, užrakino 
savo namą ir davė man nemenką kapšą pinigų. 

— Keliauk, kur panorėsi, Pepe, — pasakė jis. Atrodė kažkoks per- 
vargęs ir abejingas. —- Ką aš veiksiu, dar nežinau. Tačiau neabejoju, 
kad mes greitai susitiksime. Dievas mus suves, kai ateis laikas. Tegul 
jo palaiminimas visuomet lydi tave. 

Ak, puikiai supratau jo būseną (kaip jau sakiau, aš ir pats nenoriu 
likti Romoje), tačiau bejėgiškumas ir pasidavimas likimo valiai mane 
šiek tiek pribloškė. 

— Iškeliauju ryte, — pranešiau. 

— Ar jau nusprendei, kur? 

Papurčiau galvą. - 

— Galbūt grįšiu į Florenciją, Mokytojau. 

— Tuomet užsiminsiu apie tave laiške, kurį perduosi vienam Žžmo- 
gui. Jis bus laimingas, galėdamas pasiūlyti tau jaukų prieglobstį. 

Štai ir viskas. Aš, kaip ir Andrejas de Kolinis, tikėjau, kad įnorin- 
gasis likimas suves mus. Tačiau net neįsivaizdavau, kada tai nutiks ir 
kokiomis aplinkybėmis. 


Taigi pergalės šventė. 

Koks Žiaurus pasityčiojimas: aš klaidžiojau minioje ir mačiau dau- 
gybę Žmonių, kurie lygiai taip pat spietėsi Kampo dei Fjori aikštėje ir 
malšino savo pragarišką alkį, rydami akimis deginamą Laurą. Dabar 
jie susirinko pažiūrėti kitokio reginio. Tačiau toks pats nepaaiškina- 
mas troškimas linksmintis ir patirti jaudulį bet kokia kaina ženklino 


! Švelniai, bet griežtai (reikalauti) //ot.. 
* Paskutinis argumentas, svari priežastis (/ot.). 

bukus padugnių veidus Didžiojo Žvėries ženklu!. Kaino įspaudas iš- 
davikiškai švietė ant kiekvienos kaktos. Siaubingai nekenčiau tų žmo- 
nių. Troškau pulti juos kumščiais, talžyti kur pakliūva, sumušti bet 
kurį pasipainiojusį. Troškau, kad jie kentėtų taip, kaip privertė kentėti 
mane. Jutau nenumaldomą norą sukelti skausmą. Kažkaip neaiškiai 1r 
miglotai žinojau, kad toji vidinė kančia, kuri dabar mane graužia, tėra 
virtinė dvasios išbandymų. Jie padės man reikiamai pasirengti ir apsi- 
ginkluoti, kol ateis tas metas (o jis tikrai ateis!), kai aš sukelsiu skaus- 
mą. Žiauriai ir negailestingai. 

Tas nepaprastas reginys buvo sumaniai įtaisytas tableau vivant“, 
atkuriantis planetų judėjimą. Aikštėje stovėjo milžiniška scena, už- 
dengta juodo aksomo audeklu ir dėl to bemaž nematoma. Nes iškart 
už jos spietėsi tokie pat tamsūs pusiau sugriautos, pusiau atstatytos 
bazilikos luitai. Žiūrovai regėjo tik daugybę kiaurymių, iš kitos pusės 
apšviestų žvakių liepsnelėmis. Kiekvienoje kiaurymėje sėdėjo po žmo- 
gų, vaizduojantį tam tikrą planetą ar žvaigždę. Pavyzdžiui, neapsako- 
mo grožio jaunutė moteris nuoga krūtine persikūnijo į Venerą. Apati- 
nė deivės kūno dalis buvo apgaubta mirgančiu sidabro apdaru. Saulę 
vaizdavo jaunuolis, nuteptas aukso dažais. Vienoje rankoje jis laikė 
stiklo rutulį, o kitoje - skeptrą. Ir taip toliau. Turiu pripažinti, jog tas 
reginys buvo išties įspūdingas, ypač kai „planetos“ ir „žvaigždė“ ėmė 
judėti! Nežinau, kaip jie visa tai padarė. Galiu tik spėti, jog daugybė 
bendravidurių žiedų, laikančių savo dangiškuosius veikėjus, judėjo 
per tas kiaurymes scenoje. Venera nusileido 1r dingo. Tuomet pakilo 
Saulė. Įvairiausios žvaigždės nerdavo į vieną skylę ir išnirdavo kitoje. 
Pagaliau pačiame tolimiausiame kampe patekėjo Mėnulis - mergaitė, 
sėdinti ant didžiulio balto puslankio, pasidabinusi mėlynos ir sidabro 
spalvos drabužiais. Jos galvą puošė aukso žvaigždžių ratas, o nuo ke- 
lių krito sidabro dulkių krioklys. Minia, kurį laiką netekusi žado, pra- 
pliupo audringais plojimais. 

Matyt, darbininkai plušėjo išsijuosę sukdami didžiules rankenas ir 
stumdami milžiniškus krumpliaračius, kurių veikiamas visas vaizdi- 
nys judėjo. Tačiau įrenginio bildesį ir girgždesį užgožė Siksto koply- 


' Apreiškime Jonui minimas baisusis, „iš jūros išnyrantis žvėris“, kurio ženklas esąs 
skaičius 666. Manoma, jog kitados trys šešetukai galėję reikšti 1mperatorių Neroną 
arba imperatorių dievaitį. Taip pat šis ženklas siejamas su menkystos apibūdinimu. 
? Gyvas vaizdinys (pranc.). 

čios choro atliekama Luidžio Feraros bažnytinė giesmė, šlovinanti dan- 
gaus Viešpatį. 

Popiežius Julijus II stebėjo renginį pro savo rūmų langą. Nesun- 
kiai jį pažinau iš raukšlių išvagoto veido ir ilgos, vešlios senio barz- 
dos. Jo Šventenybė atrodė kažko suirzęs ir nekantrus. Kai ėjau iš žmo- 
nių prisigrūdusios aikštės, išgirdau kažką sakant: 

— Čia Leonardas viską sugalvojo. Bet jis nedalyvauja. 

— Kodėl? 

— Jis negali pakęsti, kad tame pačiame mieste yra ir Meistras Mi- 
kelandželas. 

Pamaniau, kad tai visai suprantama. Buonarotis ir da Vinčis Ro- 
moje vienu metu, tai tas pat, kaip dvi bitės motinėlės — viename avi- 
lyje. 

Ankstų kitos dienos rytą išvykau į Florenciją. 


Tuo metu sėkmė tai šypsojosi, tai raukėsi žmogui, kuris netrukus 
turėjo tapti pačiu įtakingiausiu mano gyvenime. Kalbu apie kardinolą 
Džovanį de Medičį, būsimąjį popiežių Leoną X. 1511-ųjų spalio pir- 
mąją, kai jau ilgokai gyvenau name, priklausančiame „vienam žmo- 
gui“, kuriam (netrukus sužinosite, kas jis toks) Mokytojas Andrejas 
parašė žadėtąjį laišką ir palankiai apie mane atsiliepė, Julijus II pasky- 
rė kardinolą de Medičį savo legatu Bolonijoje ir Romanijoje. Šitaip jis 
pasielgė ne tik todėl, kad vylėsi greitai baigti Šventosios Lygos prieš 
prancūzus kūrimą, bet ir nenuleido akių nuo Florencijos Respublikos, 
kuri palaikė Pizos kardinolų schizmatikų Susirinkimą. Kaip jau minė- 
jau, tas Susirinkimas buvo sušauktas siekiant pažaboti popiežiaus val- 
džią. Vien dėl šios priežasties Julijus negailėjo malonių ištremtiesiems 
Medičiams. Tačiau būsimasis Leonas neskubėjo vykdyti naujųjų kari- 
nių pareigų, ir tai visiškai nepatiko karštakošiui ir ūmiam Julijui. Po 
veik pusę metų trukusio vilkinimo Leonas ne itin gebėjo pasiteisinti 
karingajam popiežiui. Be to, nukentėjo kardinolo garbė ir orumas. Ne- 
ilgtrukus permainingoji sėkmė dar kartą viešai pažemino nelaimėlį. 
1512-ųjų balandžio vienuoliktąją jungtinės Ispanijos ir popiežiaus pa- 
Jėgos patyrė skaudų pralaimėjimą prie Ravenos, kur kardinolas de Me- 
dičis pateko į nelaisvę ir buvo išgabentas į Milaną. Vargšas Leonas! 
Tūnodamas tame mieste, Džovanis sulaukė Julijaus suteiktų įgalioji- 
mų: atleisti nuodėmes už prasižengimus Bažnyčiai jį sugavusiems pran- 
cūzų kareiviams. Taigi Leono padėtis tapo tikrai prieštaringa ir glumi- 
nanti — jis privalėjo teikti dvasinę paramą priešams. Tik va kodėl užsi- 

spyrėliai prancūzai būriais plūdo pas jį, trokšdami tos malonės, iki 
šiol nesuprantu. 

Mūšis prie Ravenos įvyko 1512-ųjų balandžio vienuoliktąją, Vely- 
kų sekmadienį. Dviejų priešininkų pajėgos susitiko ant Ronko upės 
krantų, maždaug už trijų kilometrų nuo Ravenos. Prancūzų kariuome- 
nė (tiesą pasakius, ją sudarė vokiečių ir italų samdiniai), kuriai vado- 
vavo Gastonas de Fua, turėjo beveik dvidešimt penkis tūkstančius vy- 
rų, 0 Šventoji Lyga — dvidešimt tūkstančių. Kovos veiksmus pradėjo 
artilerija, kurios branduolį sudarė Feraros hercogo, ilgalaikio Prancū- 
zijos sąjungininko, patrankos. Štai ištrauka iš laiško, kurį Jakopas Gvi- 
čiardinis parašė savo broliui Frančeskui, tuo metu buvusiam įgalio- 
tam Florencijos pasiuntiniui Ispanijoje: 


„Dievaži, buvo baisu žiūrėti, kaip kiekvienas sviedinys išdrasko 
ginkluotų vyrų gretas, o nuplėštos rankos ir kojos drauge su šalmais 
(ir galvomis tuose šalmuose!) skrieja padebesiais. Kai ispanai supra- 
to, kad juos negailestingai sumals į miltus, metėsi pirmyn ir surengė 
tikras durtynes. Beviltiška kova truko daugybę valandų. Tik narsūs 
ispanų pėstininkai dar laikėsi ant kojų ir užsispyrę priešinosi. Galiau- 
siai juos taip pat sutrypė kavalerija.“ 


Mūšis tęsėsi nuo aštuntos valandos ryto iki ketvirtos valandos po- 
piet. Jo baigtį nulėmė geležinė prancūzų sąjungininkų vokiečių ištver- 
mė. Mūšio lauke liko gulėti daugiau nei dešimt tūkstančių lavonų. 
Krito ir jaunasis prancūzų vadas Gastonas de Fua. Generolai Fabrici- 
jus Kolona ir Peskaros markizas drauge su apkūniuoju, pridususiu ir 
sukrėstu kardinolu Džovaniu de Medičiu pateko į nelaisvę. Karas nie- 
kada nebuvo stiprioji Leono pusė. Nugalėtojai nusiaubė Raveną, ir 
netruko pasklisti kalbos apie keistų ir baisių kūdikių gimimą. Žmonės 
plakė liežuviais, kad viena moteriškė pagimdžiusi vaiką su milžiniška 
piktvote vietoje nosies, o kita sulaukusi trynukų, suaugusių kojomis. 

Žinios apie pralaimėjimą pasiekė popiežių Julijų balandžio ketu- 
mioliktąją. Kaipmat visą Romą apėmė sąmyšis. Sklido kalbos, jog žu- 
vusiojo Gastono de Fua dvasia nugalabys Julijų ir į šv. Petro sostą 
pasodins naują popiežių. Julijus svarstė, ar nevertėtų pabėgti iš Amži- 
nojo miesto. Galiausiai viršų paėmė drąsa ir nežabotas kario būdas. 
Stovėdamas lange jis plūdo nerimstančią, šūkaujančią minią ir žadėjo 
atiduoti savo tiarą, jeigu nepavyktų iškrapštyti prancūzų iš Italijos. Jis 

keikė kardinolų bailumą ir ginė juos pro Skilę ir Charibdę! —- baimę 
kautis su prancūzais ir siaubą patirti popiežiaus įniršį. Džulijus de Me- 
dičis, kurį kardinolas Džovanis de Medičis, gavęs prancūzų sutikimą, 
išsiuntė į Romą, grįžęs papasakojo Leonui, jog Prancūzijos pajėgos 
patyrė milžiniškų nuostolių. Naujasis kariuomenės vadas La Palisas 
susivaidijo su pasipūtėliu kardinolu Sanseverinu, ir prancūzai kol kas 
nesirengė žygiui į Romą. Todėl Ravenos paėmimas buvo tik Pyro per- 
galė?. Julijaus pasiryžimą suduoti atsakomąjį smūgį dar labiau sustip- 
rino toji Romos diduomenės, ypač Kolonų ir Orsinių šeimų parama, 
kurią jis stebuklingu būdu sugebėjo užsitikrinti. 

Atskalūniškasis Piz0s Susirinkimas, kuris pasitraukė į prancūzų 
pergalės padrąsintą Milaną, pareiškė, jog reikia apriboti bet kokią Ju- 
lijaus dvasinę ir pasaulietinę valdžią ir galiausiai jį nušalinti. Tačiau 
šio nepatenkintų žioplių ir savanaudžių sambūrio rėmėjai po truputį 
išsilakstė kas sau. Net Prancūzijos karalius Liudvikas XII pripažino, 
kad Susirinkimas buvo paprasčiausias vaiduoklis, pasiryžęs įbauginti 
Julijų. Tačiau tas jam nepavyko nė per nago juodymą. Negana to, schiz- 
matikai kentė didžiulį pažeminimą, matydami, kaip šimtai priešo ka- 
reivių puola ant kelių prieš kardinolą de Medičį, maldaudami nuodė- 
mių atleidimo už nusižengimus Bažnyčiai, kuriai jie prasikalto vien 
užsimoję kariauti prieš Romos popiežių. Tuo metu Romos popiežius 
surengė Penktojo Laterano Susirinkimo atidarymo iškilmes (iš dalies 
kaip atsaką į Pizos išsidirbinėjimus), kurios pasižymėjo puošnumu ir 
neregėtu įmantrumu. Tai nutiko gegužės trečiąją dieną. Anglija kaip 
tik prisijungė prie Šventosios Lygos, todėl Laterano Susirinkimo pir- 
mininkas Julijus rado laiko nusiųsti puikią, auksu ir perlais puoštą 
„garbės kepuraitę“ kardinolui Šineriui ir jo šveicarų kariaunai (garsė- 
jančiai bauginančia ištikimybe Švenčiausiajai Motinai Bažnyčiai ir 
popiežiui) bei pažadėti jiems laisvą kelią per popiežiaus valdas ir gau- 
sų aprūpinimą maistu. Tuo metu, kai minėtoji šveicarų kariuomenė, 
vadovaujama kardinolo Šinerio, plūstelėjo Italijon, imperatorius Mak- 


"Homero „Odisėjoje“ — dvi pabaisos (Skilė - šešiagalvė, lojanti šuns balsu, o Cha- 
ribdė — siurbianti ir vėl išspjaunanti vandenį), siaurame sąsiauryje užpuolusios Odi- 
sėjo laivą. Simbolizuoja du vienas priešais kitą esančius pavojus. 

? T.y. abejotina pergalė, nepateisinama dėl gausybės aukų. Posakio kilmė tokia. Epyro 
karalius Pyras (319-272 m. pr. Kr.), vienas garsiausių senovės karvedžių, 280 ir 
279 m. pr. Kr. nugalėjo romėnus. Tačiau antroji pergalė prie Auskulo pareikalavo 
tiek aukų, kad pasibaisėjęs Pyras ištarė garsiuosius žodžius: „Dar viena tokia perga- 
lė, ir mes būsim pralaimėję“. 

similianas, jau ne itin trokštąs draugystės su Prancūzija, atšaukė vo- 
kiečių pėstininkus, suvaidinusius tokį lemiamą vaidmenį mūšyje prie 
Ravenos. 

Prancūzijos padėtis tapo beviltiška. Birželio keturioliktąją Pavija 
pasidavė šveicarams. Milano hercogystė, apgulta Venecijos ir Ispani- 
jos būrių bei popiežiaus kariaunos, kuriai vadovavo Urbino hercogas, 
pagaliau sukilo ir ėmė maištauti prieš prancūzų užkariautojus. Kardi- 
nolai schizmatikai nusprendė, kad tokia įvykių eiga yra nepakenčia- 
ma, ir pabėgo į Astį. Iš ten persikraustė į Lioną, kur teologinių ir poli- 
tinių vėtrų gūsiai juos galutinai išblaškė. Genuja atsižadėjo sąjungos 
su Prancūzija ir išsirinko Džovanį Fregozą dožu!. Riminis, Čezena ir 
Ravena vėl grįžo į popiežiaus rankas. Ir pagaliau birželio dvidešimtą- 
ją Otavianas Sforca, Lodžio vyskupas ir Julijaus kariuomenės leite- 
nantas, įžengė į Milaną. Liudvikas XII viską prarado. Net Asčio mies- 
tą, kuris priklausė jo šeimai. Džiūgaujantis kardinolas Šineris parašė 
Julijui iš Pavijos ir išsamiai papasakojo apie stebuklingą pergalingų 
Žygių virtinę. Visa Roma pasinėrė į triukšmingą ir spalvingą pergalės 
šventimą. Per Amžinąjį miestą be paliovos ritosi nevaldomi liguisto 
džiaugsmo šūksniai: Julijus! Julijus! Tuo laiku Venecijos pasiuntinys 
štai ką užrašė: 


„Nė vienas imperatorius ar pergalingas generolas dar niekada ne- 
buvo taip pagerbtas, įžengęs į amžinąjį miestą, kaip Jo Šventenybė šią 
dieną. Ko dar prašyti mūsų Viešpaties? Turėtume dėkoti ir dėkoti jam 
už šią pergalę.“ 


Kardinolas Džovanis de Medičis, kurį prancūzai, palikdami Mila- 
ną, ketino pasiimti į Prancūziją, gebėjo pabėgti keliantis per Po upę ir 
saugiai pasislėpti Bolonijoje. Žinia, nei jis bėgo, nei ką. Tik krypavo 
ir pūškavo. Anoks čia žygdarbis. 


Kol aplink vyko tokie keisti dalykai, o visa Roma kaip įmanydama 
kratėsi liūdesio ir stačia galva nėrė į beribes linksmybes, aš ramiai 
gyvenau nepažįstamojo, kurio niekada nebūdavo, namuose. Manimi 
rūpinosi du šeimininko tarnai. Tiesą pasakius, tas „vienas Žmogus“, 
kuris, anot Mokytojo Andrejo, apsidžiaugsiąs, galėdamas suteikti man 


' Dožas (it. doge), Italijoje - Venecijos (VII-XVIII a.) ir Genujos (XIV-XVIII a.) 
respublikų vadovų titulas. 

prieglobstį, buvo Džovanis Lazaras de Magistns. Kitaip Žinomas Se- 
rapikos pravarde, kurią pelnė dėl žemo ūgio. Jis tarmavo kamerheru 
Džovanio de Medičio namuose ir taip pat kentėjo tremtį. 

Dažnai visai vienas sėdėdavau kambaryje ir daug ką prisiminda- 
vau. Ne kartą verkiau dėl Lauros mirties. Troškau, kad greta būtų An- 
drejas de Kolinis. Meldžiausi už iškeliavusią Barbaros Monduci sielą. 
Daug mąsčiau apie gnostikų mokymą, kuriam pritariau besąlygiškai 
ir visa širdimi. Net neįsivaizdavau, kad galėčiau nepritarti. Juk ši veiks- 
minga filosofija suteikė man visa, ko reikia, kad įstengčiau pažvelgti 
gyvenimui į akis. Ir viską taip puikiai paaiškino. Ak, aš nežinau, ar tie 
pasakiški vardai bei titulai šlovinančiose apeigų giesmėse priklausė 
gyvoms būtybėms, ar jie buvo vien poetiškas ir patogus būdas reiški- 
niams ir jėgoms, kurių pažinimas iš esmės yra ultra vires', pažymėti. 
Nepaisant to, tikrai žinau, kad šiame medžiaginiame pasaulyje, kuria- 
me gyvename, tarp gėrio ir blogio yra tiksli pusiausvyra. Ir kad buvi- 
mas šioje planetoje, paženklintas kančios, skausmo ir trumpalaikišku- 
mo, yra blogio rankų darbas. Žinau, kad tas, kurį vadiname „vieninte- 
liu tikruoju Tėvu“, visiškai peržengia kūno karalystės, kurioje esame 
įkalinti, ribas, ir kad nepaliaudamas kviečia mus grįžti į jo amžinąjį 
prieglobstį, iš kurio taip skubotai nupuolėme žemyn. 

Suprantu, kad kūno malonumų atsisakymas ir gundymų atmetimas 
yra vienintelis saugus kelias iš šio pragaro. Taip, kūnas - tikras malo- 
numų šaltinis. Kūrėjo užmačia tokia ir buvo: kad vargšai jo liguistos 
vaizduotės vaikai nuolat daugintųsi. Kol jie blaškosi purvo liūne, Jal- 
dabaotas-Jahvė (kad ir koks jo vardas) stebi juos iš aukštybių ir spie- 
gia: „Garbinkit mane! Lenkitės man! Dievinkit tik mane, mane, ma- 
ne!“ Tai jis davė man šį suluošintą kūną, nes vienintelis tikrasis Tė- 
vas, net ir norėdamas, nebūtų įstengęs sutverti tokios naštos. Todėl 
puikiai suvokiu, kad kūnas gali sukelti pačius įmantriausius pojūčius. 
Aš atmetu juos susilaikydamas arba niekindamas. Nepamiršau, jog 
žvarbioje nakties tamsoje slypi sueities gniaužtuose surakintų kūnų 
dejonės ir atodūsiai, o kiekvieną rytą nesuskaičiuojamų priešmirtinių 
kriokimų banga it skambantys varpai liūdna giesme pasveikina naują 
dieną. Tos lūpos, aistros įkarštyje įsisiurbusios į kažkieno šlaunį ar 
krūtinę, neilgtrukus virpės tarsi išdžiūvęs pergamentas, išleisdamos 
paskutinį liguistą mirties atodūsį. Įsimylėjėliai, panirę į malonumų jū- 

rą, tarytum užsimiršta. Tačiau toks pat likimas jų laukia ir juodoje, 
žemėje išraustoje stačiakampėje duobėje. Teigiu tik tai, kas neabejoti- 
na, ką pats žinau. Tuo paremta manoji ištikimybė gnosticizmo nuosta- 
toms. 

(Vaje, perskaičiau, ką parašiau! Matyt, į senatvę tampu vis dides- 
nis niurzga!) 

Mano užsitęsusi vienatvė baigėsi. Ir čia padėjo vyriausiasis ka- 
riuomenės vadas Julijus II, kuris paskelbė karą Florencijos Respubli- 
kai, palaikiusiai prancūzus jų žygyje prieš popiežių. Kardinolas Džo- 
vanis de Medičis dar kartą buvo skirtas vadovauti popiežiaus kariams, 
prie kurių prisijungė ir ginkluoti ispanai. Įsisiautėję šaunuoliai nusiaubė 
Pratą, o kardinolas de Medičis niekaip neįstengė suvaldyti ispanų Žiau- 
rumo. Išsigandę florentiečiai pasidavė. Rugsėjo mėnesį Medičiai dar 
kartą įkėlė koją į savo gimtąją žemę. Pirmas atvyko Džulianas, po jo — 
kardinolas. Tačiau, kaip paaiškėjo, juos abu pralenkė Serapika. 

Mane apėmė keistas ir klaikus jausmas susidūrus su asmeniu, ku- 
ris tikrai nebuvo nykštukas, tačiau labai į jį penėšėjo. Jeigu ne tobulai 
(sakyčiau, net gražiai) sudėtas kūnas, tą žmogų tikrai palaikytum ne- 
užauga. Jis spinduliavo kažkokiu pavojingu švelnumu, kuris nepapras- 
tai masino. Ilgi, tamsūs, išvaizdžiai sušukuoti plaukai, nepriekaištin- 
ga, vaiski it perlamutras balto talko spalvos oda. Vėliau jis man pasa- 
kė, kad kas rytą veidą prausia grietinėlės ir berniukų sėklos mišiniu. 
Kadangi neįsivaizdavau, kaip jis papildo antrosios sudedamosios da- 
lies atsargas, tai nusprendžiau, jog visa ši istorija — mažai tikėtina. 
Serapika mėgo pasakoti nebūtus dalykus ir stebėti, kaip Žmonės vis- 
kuo tiki. Šitaip jis linksmindavosi. Bendraujant su Serapika apimdavo 
Jausmas, jog prieš tave — reto grožio niekutis, įmantraus trapumo žie- 
das, rūpestingai augintas šiltadaržio sąlygomis, grakštumo ir tobulu- 
mo aplinkoje. 

— Vadinasi, tai /u esi Pepė? — retoriškai pasidomėjo jis. — Tikiuosi, 
mielasis, gyvenai šiuose namuose taip, tarsi jie būtų tavo! Aš tiek už- 
trukau svetur, kad jie tikriausiai ėmė ilgėtis kokio gyventojo. Ar tarnai 
gerai tavimi rūpinosi? 

— Kuo puikiausiai. Apmaudu, kad neįstengsiu jums pakankamai 
atsidėkoti... 

— Ak, apie jokią padėką negali būti nė kalbos, mielasis! Bet kuris 
Andrejo de Kolinio draugas yra laukiamas svečias šiuose namuose. 

Sėdėjome prie apskrito, persiko spalvos marmurinio stalo, kuris 
turėjo tris įmantrias bronzos kojas, aptrauktas žalia vario pluta. Ant 

stalo puikavosi majolikos ąsotis su saldžiu vynu. Greta — prie ąsočio 
derančios taurės ir vaza prikrauta migdolų dražė. 

— Labai juos mėgstu, —- paaiškino Serapika. Jis įspraudė vieną sal- 
džiąją pupelę sau tarp lūpų, primenančių rožės pumpurą, ir ėmė gar- 
siai čiulpti. — Aišku, čia lyg ir mano asmeninė rezidencija. Dar yra 
kitas būstas, kuriame gyvenu su Jo Eminencija. 

— Jo Eminencija? — atkartojau. - O su kuriuo Eminencija? 

— Mano mielasis, aišku, kad su Džovaniu de Medičiu! Atvykau 
anksčiau už jį ir Džulianą, kad viską parengčiau. Jo taip ilgai nebūta 
šiame mieste, įsivaizduoji? Mieste, kurį, galima sakyti, sutvėrė jo se- 
nelis. Čia dėjosi daugybė keistų dalykų, tiesa? 

— Na, taip. Mieste suirutė, — paaiškinau aš. 

— Suirutė? Mielasis, miesto galvos pačios prisidirbo! Aišku, nie- 
kas netroško, kad Jo Eminencija atžygiuotų su kariauna ir užimtų Flo- 
renciją. Ypač, kai tie ispanų galvijai taip įsišėlo. Girdėjau kalbant, kad 
Prate jie žagino ne tik moteris, bet ir vyrus. Todėl florentiečiai ir pasi- 
davė be kovos. Ir teisingai. Žinai, vietos gyventojų atmintis — stebėti- 
nai trumpa. Gana taukšti. Laukia kalnai darbų, kol jiedu su Džulianu 
atvyks. Suprantama, be tavo pagalbos neišsiversiu. Jo Eminencija vi- 
siškai pasikliauja manimi. Tikras žmogus! Ne taip, kaip tas vėžiagy- 
vis Sanseverinas. 

— Kardinolas Sanseverinas? Tas, kuris įsiveržė į Flaminiją, ketin- 
damas nuversti Julijų? 

z a tas pats. Jis žadėjo man puikią tarnybą 1r įdarbino... skalikų 
dusiais gyvūnais. Jie be saliavas apmyždavo man kojas. O kokį kel- 
davo triukšmą, mielasis! Baisu! Tikriausiai mylėtis su moterimi (bent 
Jau taip įsivaizduoju) mažiau siaubinga. Tapau nuolatiniu satyrikų pa- 
šaipos taikiniu. Pagaliau nusprendžiau, jog man viskas įgriso iki gyvo 
kaulo. Pereiti tarnauti iš vieno kardinolo pas kitą pasirodė visai nesun- 
ku. Niekada nesigailėjau šio savo žingsnio. Džovanis yra tikras mei- 
lutis, ir aš tikiu, kad tau taip pat pasiseks. Netrukus jis taps tikruoju 
Florencijos valdytoju, o Džulianas bus tik bejėgis statytinis. 

Serapika sukikeno ir pliaukštelėjo rankomis. AE kad jo 
pirštų nagai nepriekaištingai sutvarkyti. 

— Vėl viskas grįš į savas vėžias ir bus taip /inksma! - sušuko jis. 

Kurį laiką siurbčiojau saldųjį vyną, o tada pasidomėjau: 

— Iš kur jūs pažįstate Andreją de Kolinį? 

— Arjį apkaltino raganavimu? — staiga sunerimęs paklausė Serapi- 
ka. - Visai nenustebčiau. Juk jis linkęs į visokio plauko keistus išdy- 
kavimus. Tą tikrai Žinau. 

— Jis mano brangus ir mylimas draugas, - skubiai išpyškinau. 

— Ak taip, mielasis, žinoma! Aš nė nemanau užgaulioti. Aš tik... 
na... 

— Jo dukrą apkaltino erezija ir sudegino ant laužo Romoje. 

— Būtent. Kaip sakoma, nėra ugnies be dūmų. O Dieve, na ir žo- 
džių žaismas! Netyčia išsprūdo. Klausyk, juk Inkvizicija dar niekuo 
neapkaltino Andrejo, tiesa? 

— Tiesa. 

— Net jeigu ir apkaltintų, tai su šitiek įtakingų draugų jokia inkvizi- 
cija nebaisi. 

— Neatsakėte, kaip judu susipažinote, - priminiau Serapikai. 

Jis sumirksėjo ilgomis tamsiomis blakstienomis ir išklojo: 

— Kartą Andrejas paskolino man pinigų. Tiesą sakant, gana nema- 
žai. Matai, be tarnystės Jo Eminencijai, dar turiu nuosavą verslą. Pini- 
ginį. De Kolinis davė pinigų pradėti ir suvedė su įtakingais klientais. 
Už daug ką esu jam dėkingas, tačiau jau keletą metų mudu nesimatėme. 

— Jis gedi savo dukters. 

— Taip, suprantu. 

Staiga jis pašoko nuo kėdės. 

— Dabar ne laikas liūdėti! - sučiulbo Serapika. - Metas švęsti! Me- 
dičiai grįžta namo į Florenciją! 


Serapika buvo nepaprastai romaus būdo žmogus. Galbūt dėl to kar- 
dinolas de Medičis ir priėmė jį tarnybon. Kiek supratau, Serapika at- 
likdavo įprastus tokioms pareigoms darbus. Taip pat tvarkė Jo Emi- 
nencijos sąskaitų knygas ir, matyt, turėjo Dievo dovaną suskaičiuoti 
viską taip, kad būtų pusiausvyra. Ir nesvarbu, jog duomenys rodo, kad 
viskas priešingai. Šiomis skaičių stebukladario paslaugomis naudojo- 
si ir kiti turtingi klientai. Dar jis slapta skolindavo jiems pinigų. Tai 
buvo Serapikos „nuosavas verslas“. Prisipažinsiu, neturėjau nė men- 
kiausio noro nagrinėti šio žmogaus apsukrumo smulkmenų. Kurių vel- 
nių? Juk tai ne mano reikalas. Be to, Serapika iškart parodė man, vi- 
siškai svetimam Žmogui, geranoriškumą, už kurį esu nuoširdžiai dė- 
kingas. Gyvenau tuose namuose nevaržomai: laisvai išeidavau ir grįž- 
davau kada panorėjęs, naudojausi visu jo turtu ir neilgtrukus supratau, 
Jog Serapika siekia įtraukti mane į savo visuomenės aplinką. Tai buvo 

nešališka žmogiškojo gerumo išraiška. Paprasčiausiai Serapika neno- 
rėjo, kad mane kankintų vienatvė. Jis nė karto neužsiminė apie mano 
šiurpiai juokingą išvaizdą. Greičiausiai šitaip jis elgėsi dėl to, jog pri- 
imdavo kitus žmones tokius, kokie yra, o ne todėl, kad pats neapsako- 
mai krimtosi dėl savo žemo ūgio. Tai nebuvo atjauta. Tačiau koks 
akibrokštas! Jau skaitėte, kad ėmiau begėdiškai pavydėti Serapikai. 
Kvailiausia, jog tam pavydui nebuvo jokio pagrindo. Jeigu ką ir gali- 
ma apkaltinti pasiglemžus Leono prieraišumą, tai tik mane. Galų gale, 
atėjus laikui, patys nuspręsite. 

Kadangi aš nekišau nosies į piniginius Serapikos reikalus, tai ir jis 
nesidomėjo mano ryšiu su Andreju de Koliniu. Manau, namų šeimi- 
ninkas nemelavo tvirtindamas, jog kadaise Mokytojas Andrejas pa- 
skolino jam pinigų ir rado asmeninių klientų. Net nepamenu, kad Se- 
rapika apskritai būtų kada melavęs. Bendravimas su juo nekėlė jokių 
abejonių ar įtarimo. Dviprasmiškai pasijusdavau išgirdęs jo begėdiš- 
kus juokelius su seksualinėmis užuominomis. Aišku, Serapika mylėjo 
tik vyrus (nors man tas buvo visai nesvarbu) ir įtariu, jog tai antroji 
priežastis, dėl kurios kardinolas de Medičis priėmė jį tarnauti. 

Tačiau vieną vakarą nutiko gana keistas dalykas. 

Beveik visą antrą namo aukštą užėmė Serapikos surinktos antiki- 
nės skulptūros. Šešiolika ar septyniolika, daugiausia graikiškų, pui- 
kaus darbo labai brangių statulų, ir beveik visos (kadangi graikiškos) 
vaizdavo nuogus, atletiškai sudėtus vyrus, sustingusius įmantriausio- 
mis ir net neįprastomis pozomis. Nesąmoningai įpratau kiekvieną va- 
karą (nors dieną nelabai ką ir veikdavau) vaikštinėti po galeriją, nusi- 
driekusią per visą milžinišką kambarį. Tas sustingęs skulptūrų pasto- 
vumas ir savitvarda pažadindavo sielos ramybę, kuri tarsi palengvin- 
davo, bent jau kažkiek, užgriuvusią prisiminimų naštą. Kartais kalbė- 
davausi su statulomis. Šnabždėdavau į jų marmurines ausis savo liūd- 
nos širdelės paslaptis. Nesvarbu, kad jos manęs negirdi. Kažkas kaž- 
kur tikrai išgirs. 

Tą vakarą, apie kurį kalbu, atėjau į galeriją vėliau, nei paprastai. 
Kambaryje jau tvyrojo prieblanda. Mano nebylūs nejudantys draugai 
metė ilgus šešėlius. Jų raumeningos kūno dalys, sustingusios įvairiau- 
siose padėtyse, kurių niekada nebuvo ir nebus, susipynė sutemos ir 
šviesos Žaismėje. 

Spoksojau į jas ir staiga dingtelėjo, jog akies krašteliu pastebėjau 
greitą slaptą judesį. Kaipmat nuginiau šią mintį. Puikiai žinojau, ko- 
kius pokštus krečia prietema. Judesys pasikartojo. Šįkart akys manęs 

neapgavo: kažkas tikrai krutėjo. Klaikiai išsigandau. Negi vagis bus 
įsibrovęs? O gal dar blogiau? Gal čia koks plėšikas tūno pasaloje ir 
nori užpulti? Mane net persmelkė mintis, jog tai galėtų būti Tomazo 
dela Kročės siųstas žvalgas. Stovėjau įsibaiminęs ir apžavėtas (nes 
tai, kas gąsdina, visuomet žavi). Stebėjau, kaip atgijusi ranka lėtai 
leidžiasi, o koja tingiai pakyla nuo skulptūros pamato, prie kurio, pa- 
gal visas taisykles, ji turėtų būti pritvirtinta. 

— Kas ten?! Kas ten yra?! — surikau neiškentęs, tačiau stengiausi 
neišsiduoti, kad esu mirtinai išsigandęs. 

Tuoj pat pasigirdo atsakymas: 

— Čia tik aš, mielasis. Argi neatrodau dieviškai? 

Serapika lengvai nužengė nuo pjedestalo. Jis stovėjo įrėmęs ran- 
kas į grakščius klubus ir žvelgė į mane. Visiškai nuogas. Kūnas nu- 
barstytas kažkokiais baltais milteliais (kaip jis pats vėliau paaiškino, 
tai buvo paprasčiausias talkas; tas pats, dėl kurio Serapikos oda yra 
tokio perlamutro blyškumo, kaip pastebėjau pirmą sykį). Ant išvaiz- 
džios galvos puikavosi nubalintas laurų vainikas. 

— Nekreipk į mane dėmesio, mielasis, - sučiulbo jis. - Čia tik sva- 
Jonė. Įsivaizduoju, kad visi jie - mano žaidimo draugai. 

— Oką tu čia veiki? — pasidomėjau. 

— Veikiu? Šiaip tai nieko. Aš paprasčiausiai čia būnu. Stypsau ant 
plokštės kokį pusvalandį. Tuomet jaučiuosi esąs tikras graikas, nepa- 
prastai atletiško kūno sudėjimo, atsidūręs tokioje mieloje draugijoje. 
Kai pasidaro vėsoka, žaidimas baigiasi. 

Vėliau Serapika pateikė išsamesnį ėclaircissement!: 

— Tos statulos priklauso Jo Eminencijai. Aš neįstengčiau nupirkti 
tokių brangių kūrinių. Prieš kurį laiką Jo Šventenybė Julijus II ėmė 
kaupti nuosavą skulptūrų kolekciją Vatikane. O Jo Eminencijai nepa- 
tinka, jei kas kėsinasi jį pralenkti antikinio meno srityje. Tiksliau, nuogų 
vyrų skulptūrų srityje, kuri iš esmės nedomina popiežiaus. Nebent tie 
nuogaliai mojuotų kardais. Ir vis tiek Jo Šventenybė kreiptų didesnį 
dėmesį į kovos, o ne į tarpkojo įrankį. 

Nežinau, kodėl taip elgiuosi. Tikriausiai todėl, Pepe, kad bent trum- 
pą laiką pasijusčiau kažkuo kitu. Didingu, nuostabiu ir atspariu laiko 
antpuoliams. Supranti, aš nepaprastai pavydžiu tam, kas amžina. Gal- 
būt dėl to mėgstu dirbti su pinigais. Nežinau. Juk pinigai visuomet 
greta, tiesa? Žmonės juos nuolat naudoja. Jų amžinai reikia. Šlykštu, 

kai jų trūksta. Pinigai keliauja iš vienų rankų į kitas, tačiau patys nie- 
kada nesikeičia, jei supranti, apie ką šneku. 

— Taip. Manau, kad suprantu. 

— Didžiąją laiko dalį mes priversti gyventi su tuo baisiu nepastovu- 
mo jausmu. Šitaip žmogus ima abejoti, ar apskritai yra ilgalaikių da- 
lykų. Respublikos suklesti ir žlunga, demagogai ateina ir išeina, ereti- 
kai skleidžia erezijas ir keliauja ant laužo, sutartys bei sąjungos suda- 
romos ir išardomos stebėtinai greitai. Net mada visiškai atsiskleidžia 
tik per kitimą. Patikėk, mielasis, visuomet uoliai stengiuosi neatsilikti 
nuo mados! Kartais net bloga darosi. 

Velniop tuos rūpesčius! Rytoj vakare Jo Eminencija atvyksta čia 
pietauti. Galiu tau pažadėti, mažasis bičiuli, kad vakaras bus nepakar- 
tojamas! 

Kitą rytą Jo Eminencija kardinolas Džovanis de Medičis drauge su 
savo broliu Džulianu įžengė į miestą. Tačiau juos pasitiko keista tyla 
ir ramybė. 


1521-ieji 

Neseniai grįžau iš vargšelio Leono laidotuvių. Koks varganas, pur- 
vinas, netikęs ir begėdiškas reginys! Aišku, užgauliojimai ir patyčios 
pasipylė iškart, kai tik viešai paskelbė apie jo mirtį. Mane vemti ver- 
čia vien pagalvojus apie tuos buvusius meilikautojus, pataikūnus ir 
pimpačiulpius, kurie šunuodegiaudavo vildamiesi, kad jiems numes 
dar porą dukatų viršaus. Dabar jie net sukaitę keverzoja bjaurius eilė- 
raštukus ir platina juos mieste. Vakarykščiai liaupsintojai šiandien 
triukšmauja ir skleidžia melą. Leoną apkaltino visomis įmanomomis 
blogybėmis. Labai nesisieločiau, tačiau apie tuos dalykus, kurie yra 
šventa tiesa, - pavyzdžiui, apie jo aistrą atsiduoti išvaizdiems jaunuo- 
liams — bemaž niekas neužsimena. Tuo metu kaltinimai, kurie neturi 
Jokio pagrindo, pavyzdžiui, kad popiežius buvęs šykštuolis, liejosi it 
iš gausybės rago. Leonas buvo tiek pat šykštus, kiek jo užpakalis — 
standus. Kitaip sakant, nieko panašaus. Tas žmogus buvo išlaidžiai 
dosnus. 

Kaip tik šįryt perskaičiau vieną tulžingą paskvilį: 

Intravit ut vulpes, vixit ut leo, mortuus est ut canis!. 

Antonijus de Spelas pasakė šlovinamąją laidotuvių kalbą, kurios 
tikrai nepavadinčiau nuobodžia. O tokia ji furėjo būti, nes taip jau 

įprasta per laidotuves. Leonas nusipelnė nuobodaus, varginančio Žžo- 
džių kratinio. Tačiau gavo tik glaustą padėką ir neginčijamą mirties 
patvirtinimą. Vienu metu toje kalboje pastebėjau suggestio falsi': 

— Žinia, Jo Šventenybė garsėjo savo atsargumu užsienio reikaluo- 
se. Ne taip, kaip jo ūmus pirmtakas, - pamokslavo senasis lapinas de 
Spelas. - Mano manymu, tai neabejotina dorybė. Patarlių knygoje at- 
sargumas yra aukštinamas, o mes puikiai žinome, kad Jo Šventenybė 
mėgo ir gerbė Šventąjį Raštą. Nors nuoširdžiai vengė ir nekentė grei- 
tai spręsti tarptautinės svarbos klausimų. 

Tikra tiesa, Leonas buvo apdairus žmogus, visuomet apgalvojantis 
politinius sprendimus. Tačiau užuomina, kad jis buvo užkietėjęs neap- 
sisprendėlis — gryna melagystė. 
jas (neabejoju, tai buvo žodžiai, kuriuos jis kartojo daugybę kartų, o 
galiausiai užrašė į savo dienoraštį), sušnibždėjo man į ausį: 

— Ipse sermo fuit brevis, compendiosus et accomodatus“, kaip manai? 

— Ak, nešdinkis ir palik mane ramybėje. 

O jau kaip nešė karstą - parturient montes!?* Suprantu, kad Leonas 
buvo apkūnus žmogus, tačiau šešetas tvirtų karsto nešėjų, dievaži, ga- 
lėjo pasistengti ir išlaikyti vienodą pakylos aukštį. Vienu metu jos 
galinė dalis tiek pakrypo link žemės, kad Leono kūnas čiūžtelėjo gerą 
pusmetrį. Jo mitra* nuslydo nuo galvos, o popiežiaus apdarai atsirai- 
tojo bemaž iki šlaunų, atidengdami porą putlių, įdubusių kelių. Man 
taip jo pagailo, kad vos nepsiverkiau. Prisipažinsiu, aš tikrai raudojau. 
Tik vėliau. Didysis Medičių popiežius, deivės Atėnės Paladės aukso 
amžiaus pradininkas, sulaukė itin varganos amžinojo poilsio vietos: 
jo palaikus užgulė paprasčiausias antkapis šv. Petro bazilikoje. Pasku- 
tinė Leono kelionė buvo sukrečianti ir skaudi priešybė jo puikiam ir 
spindinčiam valdymui. Ne paslaptis, jog kiti popiežiai kentė dar bai- 
sesnius paniekinimus. Pavyzdžiui, Aleksandras VI Bordža, ištinęs ir 
pamėlęs nuo nuodų bei troškios rugpjūčio kaitros, buvo pamestas prie 
pat kambario ir paliktas dvokti, kai tuo metu jo tarnai susišlavė tiek 
turto, kiek pajėgė. O kas man iš to? Nevalia, kad Leonas, kuris gyvas 
švietė tarsi saulė, miręs spingsotų it varvanti žvakė. 


' Neturįs pagrindo, melagingas teiginys (Tot.). 

* Pati kalba buvo trumpa, glausta ir deranti...(lot.) 
* Lai gimdo kalnai! (lot.); čia - mirk iš juoko! 

* Katalikų aukštųjų dvasininkų liturginė kepurė. 


154 DAVID MADSEN 


Kur toji spindinti Leono X prabanga? Kur toji mokslo šviesa, aist- 
ra antikai, menui, kultūrai — jo didybės ir šlovės pamatas? Išnyko. 
Drauge su dvokiančiu atodūsiu. Išsisklaidė kaip bezdalai pirstelėjus. 
Vargšas Leonas. 

Šįryt suėmė Serapiką. Jį apkaltino pinigų iššvaistymu. Žioplas niek- 
šelis, matyt, tęsė „mokslus“ piniginių gudrybių srityje net dirbdamas 
Leono asmeniniu iždininku. Tačiau nieko išsamesnio papasakoti ne- 
galiu, nes nekišau nosies į Serapikos ir Leono turto reikalus. Nežinau, 
kur jis dabar uždarytas, tačiau toks šiltadaržio žiedelis kaip Serapika, 
patekęs tarp keturių drėgnų ir tamsių sienų, yra pasmerktas nuvysti ir 
žūti. Reikėtų pamėginti sužinoti, kur jis. Nusiųsčiau dėžutę migdolų 
dražė, kuriuos jis taip mėgsta. 


1512-ieji 

Tą rytą, kai kardinolas Džovanis de Medičis įžengė į Florenciją, 
gavau Andrejo de Kolinio laišką. Diena ir metai nenurodyti, tačiau jis 
neabejotinai buvo siųstas iš Romos. Nustebau, bet ir sunerimau. Lau- 
ros sudeginimas buvo milžiniška ir siaubinga nelaimė. Tačiau Moky- 
tojo sieloje ji sukėlė ne liūdesį, o kažkokią sumaištį. Šito neįstengiau 
perprasti. Kaip nepajėgiau suderinti jį apsėdusio apgailėtino neveik- 
lumo su drąsa ir stiprybe - būdo bruožais, kuriais jis visuomet pasižy- 
mėjo. Nuplėšiau nuo laiško kaspinėlį ir perlaužiau storą vaško ant- 
spaudą. Štai ką perskaičiau: 


„Pepe, mano bičiuli ir mokiny! 

Priimk savo sugniuždyto Mokytojo pasveikinimą ir iš vienintelio 
tikrojo Dievo palaiminimą. 

Aš nutariau, kad jis mirs. Žinai, apie ką kalbu. Ir dar. Manau, jog 
atradau teisingumo - taip, teisingumo, o ne keršto - priemones! At- 
vyksiu pas tave ir viską papasakosiu. Dabar tiek daug dalykų sukasi 
mano galvoje, jog kartais vargiai įstengiu mąstyti. Tačiau mano dva- 
sia - stipri kaip niekad. Tai įmanoma, tai privalu ir tai bus įvykdyta! 


Melskis už mane, Pepe. 
A.“ 


Manoji širdis daužėsi it patrakusi. Apie kokias „priemones“ jis kal- 
bėjo? Apie tas, kurios padės atsikratyti Tomazo dela Kročės? Moky- 
tojas rašė apie teisingumą, bet ne kerštą. Tačiau visai neįtikinamai, 

nes balsas, kurį girdėjau skaitydamas laišką, labiau priminė aklatikio 
nei teisėjo. Nenorėjau tikėti, kad neveiklumą ir sumaištį išstūmė kaž- 
kas daug blogesnio, tačiau nuojauta kuždėjo, jog taip ir yra. Štai tada, 
kankinamas niūrių minčių ir spėlionių, susipažinau su žmogumi, ku- 
ris netrukus tapo pačiu svarbiausiu asmeniu mano gyvenime. 

Kai pirmą sykį pamačiau kardinolą Džovanį de Medičį, jis man 
nepaliko įspūdžio. Tik pagalvojau: Čia tai tikrai storas žmogus! Žino- 
ma, būdvardis „storas“ iškart siejasi su kitomis žeminančiomis savy- 
bėmis: savimyla, dykaduonis, godus, užsispyręs. Suprantama, paaiš- 
kėjo, kad tas žmogus visai ne toks. Turbūt panašių nesąmonių žmonės 
prisigalvoja išvydę tokį nykštuką, kaip aš. Jeigu esi neūžauga, tai pri- 
valai būti žioplas, nemokša, piktas, klastingas ir seksualiai iškrypęs. 

Serapika ištaisė pobūvį, kurį pavadino „Romėnišku vakaru“. To- 
dėl išsidrėbėme pusiau gulomis ant savotiško trikliniumo!. Pasirėmę 
viena alkūne, kitą ranką tiesėme į stalą. Visai kaip Žiloje senovėje. 
Aišku, aš sunkiai pasiekdavau prikrautas lėkštes, todėl valgiau ma- 
Žiau nei norėjau. Dėvėjome juokingai klaikias togas purpuro spalvos 
apsiuvais. Mūsų galvas puošė auksiniai laurų vainikai. Manasis nesi- 
laikė 1r vis sliuogė žemyn. Tarnai buvo aprengti kaip vergai. Kitaip 
tariant, jie veik nieko nedėvėjo. Viena pagyvenusi ir kiek nerangi mo- 
teriškė laidė į Serapiką žudančius žvilgsnius. Mat aiškiai pyko, kad 
šeimininkas privertė ją imtis tokio žeminančio vaidmens, niekaip ne- 
derančio prie jos padėties namų ūkyje. Išsprogusios Jo Eminencijos 
akys ašarojo, kai jis siurbčiojo iš aprūkusio stiklo taurės Falerno vyną. 
Vyriškis juslingai čepsėjo savo prisirpusiomis lūpomis ir nuolat sau- 
sindavo jas servetėle. Po toga tūnantis pilvas atrodė it milžiniškas gy- 
vas padaras, kuris drebėdavo kaskart, kai kardinolas mėgindavo įsi- 
taisyti dar patogiau. 

— Serapika man pasakojo, kad tu jau ilgokai gyveni jo namuose, — 
Jo Eminencija įsmeigė į mane (aišku, perkeltine prasme) tiriantį žvilgsnį. 

— Taip, esu dėkingas jam už svetingumą, — atsakiau. 

— Hmm. Žinia, mūsų ilgokai čia nebuvo. 

— Taip, Eminencija. Džiaugiuosi, kad Medičių kojos dar kartą įlei- 
do šaknis į savo gimtąją žemę. 

— Mielasis, - įsiterpė Serapika, — kam dabar tas dirbtinis iškilmin- 
gumas? 


' Trikliniumas — senovės romėnų valgomojo kušetė (gultas), greta kurios paprastai 
stovėdavo kvadratinis stalas su maistu. 

— Dėkui už malonius žodžius, - padėkojo kardinolas de Medičis. — 
Serapika, ką mes valgome? Aš nelabai matau. 

Kambaryje švietė tik keletas žuvų pavidalo (visos šios smulkme- 
nos tik istorinio tikslumo vardan) alyvos žibintų ir kybantis deglas. 
Tokioje šviesoje Leonas ne itin ką įžiūrėjo. 

— Raudondryžę barzdotę vyšnių padaže, — atsakė Serapika. — Ar 
Eminencijai neskanu? 

— Labai skanu. Tiesiog spėliojau, kas tai. Ar ją valgė ir mūsų protė- 
viai? 

— Jie dievino šį patiekalą, Eminencija. Visa, ką matote šiame kam- 
baryje, atitinka tikrovę. 

Leono veidu perbėgo šypsena. 

— Ne visai, - ištarė jis. 

— Kaip tai? 

— Senovėje vergai vaikštinėjo visai nuogi. 

Serapika net kilstelėjo aukštyn. Jo akys išsiplėtė iš nuostabos: 

— Rimtai, Eminencija? 

— Visiškai. Aš tai tikrai Žinau. 

Keletą akimirkų tarp Serapikos ir pagyvenusios tarnaitės liepsnojo 
nebylus valios mūšis. Suprantama, moteriškė manė, kad net istorinės 
tiesos vardan nusimetusi skurdų vergės drabužį, ji prieis darbuotojo ir 
darbdavio santykių, kurie dabar pasiekė pavojingą įtampą, liepto ga- 
l4. Bemaž išgirdau, kaip ji mintyse ragina Serapiką garsiai ištarti pa- 
1iepimą. Jie abu puikiai žinojo, kad tai būtų paskutinis įsakymas. 

Galiausiai Serapika papurtė galvą. 

— Ką gi, - sumurmėjo jis. - Svarbu neperžengti ribų. Dar vyno! 

Man rodės, kad jis jau kaip reikiant įkaušęs. 

Staiga kardinolas de Medičis susidomėjo: 

— Pasakyk man, Pepe, ką tu galvoji apie popiežiaus politinius sie- 
kius? 

— Kaip suprantu, didžiąją dalį jis įgyvendino, - atsakiau paprastai. 

— Tačiau ką tu apie juos galvoji? Kokia tavo nuomonė apie popie- 
žiaus užsienio politiką? 

— Man atrodo, - pasakiau aš, — kad popiežiaus siekiai, kaip ir jo 
barzda, yra asmeninės ypatybės ir abi — vienodai įspūdingos. Be ku- 
rios nors vienos jis jau nebūtų Julijus. Šios savybės tik dar labiau su- 
taurina jo asmenybę ir aukštas pareigybes. 

Sužavėtas Jo Eminencija pliaukštelėjo storomis rankomis. 

— Puiku! — sušuko jis. - Šaunus samprotavimas! Man labai patiko, 
Pepe. Man patinki /u. Be to, turiu begalę priežasčių jausti dėkingumą 
Julijui, nors vargšelio mėginimas paversti mane kariu gėdingai žlugo. 

— Tas mėginimas galbūt ir žlugo, - sutikau aš. — Bet ne siekiai, 
kurie jums buvo patikėti. Nors akivaizdu, jog iš prigimties nesate lin- 
kęs į karo dalykus, tačiau pasižymite gabumais šioje srityje. Jo Šven- 
tenybė 1r Jūsų Eminencija esate visiškai skirtingos asmenybės. Kiek- 
vienas turite tokių įgūdžių ir gebėjimų, be kurių Bažnyčia neapsieitų. 
Ar senovinis rankraštis yra ne toks reikšmingas, kaip žvangantys šar- 
vai? Nieko panašaus! Jie tenkina skirtingus poreikius ir siekius. Todėl 
privalo būti tokie, kokie yra. Nors, mano manymu, rankraštis yra ver- 
tas daug didesnio dėmesio, tačiau tai tik skonio reikalas. 

Džovanis de Medičis net išsižiojo iš nuostabos ir džiaugsmo. 

— Štai žmogus, kuris visiškai mane supranta! — sušuko kardinolas. 
Jo apdribę žandikauliai drebėjo iš susijaudinimo. — O kad aš būčiau 
šitaip viską sudėstęs į vietas! Kad būčiau susakęs tokius žodžius Juli- 
jui. Mano plojimai tau, Pepe. Dėkoju. 

Aš kukliai nuleidau akis. 

— Ne paslaptis, kad Julijus išsekęs, — po pertraukėlės vėl prabilo Jo 
Eminencija. — Nors milžino širdis sveika kaip jaučio, tačiau jis ilgai 
neišsaugos kūno stiprybės. O dar tie politiniai siekiai (ir jų sėkmė!), 
kuriuos tu, Pepe, taikliai pavadinai tokiais pat įspūdingais kaip ir jo 
barzda, kelia nesibaigiančių rūpesčių. Ispanija visuomet buvo jo stipri 
dešinioji ranka, o Šveicarija - kietas suspaustas kumštis. Tačiau, ma- 
no galva, dabar Jo Šventenybė baiminasi Ispanijos galybės, o tai ska- 
tina jį palaikyti draugiškus santykius su imperatoriumi. Iš tikrųjų im- 
peratoriaus parama yra gyvybiškai svarbi, jeigu Laterano Susirinki- 
mas tęsis sklandžiai ir Prancūzija bus atskirta. 

— Buvau Romoje, kai imperatoriaus patarėjas atvyko į miestą... 

— Motiejus Langas? — suburkavo Serapika. - Girdėjau kalbant, kad 
jis tiesiog nuostabus. Ar tai tiesa? 

— Žinau tik viena: jis elgiasi pabrėžtinai išdidžiai, — atsakė kardi- 
nolas. —- Toks pasipūtęs vaikinas, ir tiek. Purkštauja, lyg pats būtų im- 
peratorius. 

— Bet mtelasis, jūs nepasakėte, kaip jis a/rodo. Ar jis labai patrauk- 
lus? 

— Jo grožis — šiaurietiškas. Veidas išblyškęs, bruožai griežti, plau- 
kai ilgi 1r šviesūs. Kūnas — puikaus sudėjimo ir... 

— Ak! — atsiduso Serapika. 

— ...mielas akims paganyti. Julijus labai nekantravo su juo susitik- 
ti. Ir tas suprantama, nes tiek daug dalykų priklausė nuo širdingų san- 
tykių. Pirmąją naktį Romoje Langas praleido Vatikane. Jis valandų 
valandas plepėjo su Julijumi. Patarėjo atvykimas į miestą priminė 1š- 
kilmingą triumfo eiseną. Jų Eminencijos Bakočas ir Grosas pasitiko 
Langą Montė Marijaus kalno papėdėje (kiti Šventosios Kolegijos na- 
riai spyriojosi dėl tokio didingo sutikimo), o prie Pontė Molės tilto 
jaunojo garžuolio laukė pats Romos senatorius. Gatvėse grūdosi mi- 
nios Žmonių! 

— Jie atėjo pažvelgti į jo veidą, — svajingai tarė Serapika. 

— Niekus tauški. Jie šunuodegiavo pagal Julijaus dūdelę. Nuo gin- 
klų griausmo drebėjo San Andželo pamatai. Jo Šventenybė buvo pasi- 
ryžęs sudaryti artimą sąjungą su imperatoriumi Maksimilianu. Kaip 
jau Žinome, taip ir padarė. Tai bus mirtinas smūgis schizmatikų Susi- 
rinkimui. Jau dabar jie kaip musės virsta iš klumpių. 

— O kaip Venecija? — paklausė Serapika, garsiai srėbdamas vyną. 

— Aiman! Pražuvo Venecija, - tęsė Jo Eminencija. - Julijus paža- 
dėjo Maksimilianui tiek bažnytinę, tiek pasaulietinę paramą kare prieš 
Respubliką, jeigu toji neatsisakys Veronos bei Vičenzos ir nesutiks 
mokėti duoklės už imperijos žemių valdas. Langą įšventino į kardino- 
lus. Tačiau niekas pernelyg nenustebo. Taip turėjo būti. Dabar Latera- 
no Susirinkimui negresia joks pavojus. 

— Ar tai ne įrodymas, - įsiterpiau, - kad Julijus — ne vien įžvalgus 
politikas? Kad jam iš tiesų rūpi permainos pačioje Bažnyčioje? 

— Nesąmonė! - niktelėjo Serapika. - Laterano Susirinkimas sušauk- 
tas kaip priešprieša Pizos atskalūnams. Visi tą puikiai Žino. Julijus 
taip atkakliai siekė imperatoriaus paramos tik todėl, kad bijo Prancū- 
zijos galybės. Jis nekenčia Prancūzijos. 

— Nesutinku, - pareiškė kardinolas de Medičis. - Žinoma, Julijus 
nemėgsta prancūzų, tačiau toji nemeilė yra pateisinama. Jis lygiai taip 
pat nekenčia Bordžų giminės. Tačiau Laterano Susirinkimas nėra tik 
išgalvota kova su atskalūnais. Popiežius siekia būti pripažintas kaip 
permainas siūlantis Bažnyčios vadovas. Jis neturės ramybės, kol Pi- 
zos maištininkai nebus visiškai sunaikinti. Antra vertus, nepamirški- 
te, jog Laterano Susirinkimas vadovaujasi savomis teisėmis ir taisyk- 
lėmis. Ar popiežius sulauks tų niekdarių galo, nesiimu spręsti. Pasta- 
ruoju metu Jo Šventenybė dažnai sirguliuoja. Jį nuolat kamuoja karš- 
tinės, kurios smarkiai susilpnino geležinę sveikatą. Paris de Grasis 
pranešė man, kad nuo šiol popiežius nevadovaus jokioms iškilmėms. 

— Vis dėlto, - įsiterpė Serapika, - jis dalyvavo Didžiojo penktadie- 
nio eisenoje, tiesa? 

— Taip. Ir sumokėjo už tokį neapdairumą, nes tuoj pat pasigavo 
karštinę. Apskritai Julijus kažkodėl nenustygsta vietoje, vis keliauja 
iš vienos rezidencijos į kitą, tarsi jį kas persekiotų. Tai jokiu būdu ne 
menkavertiškumo ar bėjėgiškumo šmėkla. Jo Šventenybės ramybę 
drumsčia kažkas kita... 

— Kad ir kas pakeistų Julijų, - pasakiau aš, — jo lauktų nelengva 
užduotis — gyventi popiežiaus atminimo šešėlyje. 

— Ak, — sumurmėjo kardinolas, o jo kūnu perbėgo drebulys, — ne- 
reikia. 

Serapika — ne, nemanau, kad jis bent kiek pavydėjo man kardinolo 
de Medičio prielankumo (galbūt jam nusibodo tos kalbos apie galin- 
gąjį Julijų) - pašoko nuo gulto ir šūktelėjo: 

— Metas pramogai! 

Jo balsas buvo kažkoks veriamai spigus ir išskydęs. 

— Mūsų laukia ypatingas reginys. 

— Koks reginys? Kokia pramoga? — nekantriai ėmė kamantinėti Jo 
Eminencija. 

— Turiu prisipažinti, mano mielieji, - aiškino Serapika, — vos išvy- 
dęs tokį dalyką pamaniau, jog tai trouvaille!. Mano akys nebuvo regė- 
jusios nieko panašaus. Įsitikinęs, jums ši pramoga /abai patiks. Tai 
atgijęs senovės padavimas. Jis begėdiškas ir sukrečiantis, tačiau visi 
juo Žavisi. 

— Bet apie ką tu šneki? — suspigo kardinolas de Medičis. Dabar jis 
netvėrė savam kailyje. 

— Tai savotiška gamtos išdaiga, — paaiškino Serapika. Tiksliau gam- 
tos tragedija. 

Tą akimirką mano širdis nusirito į kulnus. Iš baimės netekau žado. 
Nuo kiekvieno širdies dūžio mane paprasčiausiai pykino. Pamaniau, 
jog tuoj apalpsiu. 

— Nejaugi? 

— Taip, mielieji. 

Jis kažką pašnibždėjo vienam tarnui ir šis tuoj pat išėjo iš kamba- 
ro. 

— Nusiraminkite, — pratarė Serapika, — aš nepasiūliau nieko begė- 
diška. Jis tik nuėjo atvesti dalyvius. Atradau juos keliaujančiame ka- 


' Sėkmingas radinys (pranc.). 

ravane. Tai buvo išsigimėlių cirkas, rengiantis vaidinimus visoje Itali- 
joje. Tačiau šis pasirodymas — nepakartojamas. Susitariau su karava- 
no savininku ir jis leido jiems šį vakarą ateiti į mano namus ir surengti 
asmeninį pasirodymą. O dabar, mielieji, įsitaisykite patogiau ir pasi- 
ruoškite tikrai pramogai! 

Mintyse meldžiausi, vyliausi, troškau ir įtikinėjau save, kad šitai 
neįmanoma. Negali būti! Užsimerkiau ir apsimečiau, jog nieko pana- 
šaus nevyksta. Aiman! Kiekviena mano esybės dalelė žinojo, kad yra 
priešingai. Ir neklydo. 

Ninas nepasikeitė. Tarsi prabėgę metai jo nepalietė. Net su visa 
beždžionės apranga, t.y. prilipdytais plaukais, smailianagėmis piršti- 
nėmis ir antblauzdžiais, jis atrodė toks, kokį prisiminiau. Vienoje lete- 
noje jis laikė auksinę grandinę. Tačiau šįkart antkaklis veržė kaklą 
vyriškiui, kurio anksčiau niekad nebuvau matęs. Ašarotos kardinolo 
akys išsprogo iš nuostabos, juslingos lūpos prasivėrė, kūno raukšles 
padabino prakaito lašeliai, o smakras (teisingiau, keletas jų) ėmė dre- 
bėti. 

Išvydęs mane, Ninas iškart liovėsi riaumoti. Būtų nepaprastai keista, 
Jeigu jis tuoj pat nebūtų manęs pažinęs. Ir jis tikrai pažino. Todėl spok- 
sojo apstulbęs. 

— Pradėkite! Pradėkite! — sušuko Serapika. 

Kol jo pavaldinys porino susirinkusiems savo graudžią istoriją, Ni- 
nas nenuleido nuo manęs akių. Net kai ištiesęs vieną plaukuotą ranką 
mėgino žaismingai grybštelėti Džovaniui de Medičiui (kuris suspiegė 
pasibaisėjęs ir pasitraukė trikliniumo gilumon), jis tebežiūrėjo į mane. 
Žinoma, kalba, kurią išgirdome iš nepažįstamojo lūpų, nė iš tolo ne- 
prilygo maniškei, nors Jo Eminencija ir Serapika liko sužavėti. Toje 
kalboje trūko finesse (mano mėgiamiausias žodis), grakštumo ir savi- 
tumo. Vyriškis kalbėjo kažkokiu varganu balsu ir labai nenoriai. Taip 
ir nesupratau, ar šitaip stengėsi paryškinti savo padėties beviltišikumą 
(kaip to reikalavo vaidmuo), ar jis iš tikrųjų buvo įkalintas ir todėl 
gėdijosi dalyvavimo tokiame vaidinime. Kalba artėjo prie pabaigos: 

— Taip, garbieji ponai, esu pasmerktas vergauti ir tenkinti šio pada- 
ro šlykščiausius geidulius. Esu verčiamas daryti tokius dalykus, apie 
kuriuos dievobaimingas krikščionis net nesapnavo. Kalbu apie bjau- 
rius dalykus... 

Bjaurius? Bjaurius? Kur pasidėjo tikrasis jaudulys? Kur prapuolė 
frisson? Kur pradingo virpulys įaudrintoje krūtinėje? Kur išgaravo 

niūraus geismo kvapas tarp prakaituotų šlaunų? Tas niekam tikęs Žiop- 
lys gadino visą pasirodymą. Ilgiau neiškenčiau. Pašokau nuo gulto, 
atsegiau įkalintojo antkaklį ir suveržiau juo savąjį kaklą. Ninas nušvi- 
to iš laimės. Jis ėmė kaip įmanydamas riaumoti, urgzti ir mosuoti ran- 
komis. Nemirtingasis dvejetas vėl sugrįžo! 

— O taip, garbieji ir dosnūs mano ponai! —- sušukau aš. 

Iš netikėtumo ir nuostabos kardinolą de Medičį ėmė krėsti nepa- 
liaujamas drebulys. Jo toga buvo atsmaukta bemaž iki juosmens, o 
akys tiesiog virto iš akiduobių. Tuo metu Serapika skrajojo padebe- 
siais. Netikėtai pakrypę įvykiai tik audrino jo vaizduotę. Žinoma, tam 
įtakos turėjo ir nemažas išgerto vyno kiekis. 

— Taip, tai manoji tragedija! Įdėmiai žvelkite į šią susivėlusią ir 
dvokiančią pabaisą! Nes jo išvaizda byloja apie pagedusį vidų! Ar 
bent nutuokiate, kokios siaubingos svajos kankina šį liguistą protą? 
Ar žinote, kokios jos žeminančios, begėdiškos 1r šlykščiai iškrypu- 
sios? Ne! Jūs net neįsivaizduojate! Tikras stebuklas, garbieji ponai, 
Jog šis išpera turi protą! Jis mąsto, galvoja ir protauja taip pat, kaip 
mes. Tai ir yra labiausiai sukrečiantis gamtos virsmas. Išdaiga, jei no- 
te. Pati baisiausia. Taip, pabaisa žino! Jis žino, kaip suteikti tinkamą 
pavidalą tiems akliems ir nebyliems troškimams, kurie kyla iš strėnų, 
perveria jo tamsią širdį ir kaupiasi gudriose ir klastingose smegenyse! 
Padaras nemoka kalbėti, nesugeba tarti žodžių ir įvardyti sąvokų, ku- 
rias tie žodžiai pažymi, todėl negali mums pasakyti, ko jis siekia ir 
geidžia. Bet patikėkite, jis žino, kokie tai troškimai! Vadinasi, nėra jų 
vergas, kaip kad koks laukinis žvėris. Priešingai. Pabaisa valdo juos ir 
savaip įprasmina. Jis moka susutiprinti nešvankią saldybę, o jos kelia- 
mą džiaugsmą paversti dar didesniu. Tie troškimai yra ne tik siaubūno 
iškrypusios prigimties, bet ir jo mąstysenos padariniai. O aš, vargšas 
nelaimėlis, privalau juos tenkinti! 

— O taip, garbieji ponai, esu šito Žvėries niūriausių ir žemiausių 
troškimų bei nepasotinamų kūno geismų vergas! Pažvelkite jam į akis! 
Nejaugi nematote? Argi nejaučiate, kaip geidulių karštis sklinda iš 
kiekvienos dvokiančios poros? Nesmerkite manęs, o pagailėkite! Ir 
nereikia taikyti krikščioniškų padorumo nuostatų ar reikšti apsimesti- 
nį pasipiktinimą dėl mano varganos padėties. Čia jūsų pasaulio tai- 
syklės negalioja. Čia esu tik aš ir mano baisioji tragedija! Pagailėkite 
manęs, ponai, nes iš tikrųjų iki ausų įklimpau į gašlumo liūną. Žiūrė- 
kite! Štai! Pabaisos aistros vėl prabudo. O aš privalau atlikti tai, kas 
mano sielą žemina, teršia ir kankina! 

Puikiai viską apskaičiavęs ir pasirinkęs tinkamiausią akimirką, Ni- 
nas sugriebė man už peties ir baisingai suriaumojo. Išgirdau, kaip su- 
klykė kardinolas de Medičis ir drebančiomis rankomis užsidengė vei- 
dą. Serapika gulėjo išsidrėbęs ant trikliniumo ir vėpsojo, tarsi vienas 
iš tos prastuomenės bandos, kuri kas vakarą suplūsdavo į mūsų pala- 
pinę. O koks, tiesą pasakius, skirtumas? Gašlumas yra vienas veiks- 
mingiausių svieto lygintojų. 

Ninas apsuko mane taip, kad atsidūriau tiesiai prieš jį. Sugriebusi 
mano galvą rankomis, beždžionė lenkė ją žemyn, o tada prispaudė sau 
prie tarpkojo. Žinojau, jog tai bus geriausias mudviejų pasirodymas, 
todėl noriai puoliau tenkinti Niną. Jis mėgavosi kiekviena akimirka. 
Atlošęs galvą suriaumodavo, o tuomet iškeldavo aukštyn apžėlusias 
rankas ir imdavo mosuoti kumščiais. Jis gašliai suko ratus klubais. 

— Pagailėkite, pagailėkite manęs, kilnieji ponai! — sušukau aš. 

Ninas iškart pasilenkė ir sušnibždėjo man į ausį: 

— Atsitrauk, senasis bičiuli. Tuoj šausiu iš savo patrankos... ach! 

Jis garsiai sušuko. Pabaisos kūnu perbėgo drebulys. Tuoj pat į vir- 
šų ištryško spindinti ir veržli sėklos srovė. Padariusi lanką ore ji sėk- 
mingai nusileido ir aptaškė drebantį lašinių kalną — Jo Eminenciją 
kardinolą Džovanį de Medičį. 

— Vaje, mielasis! Aš net neįtariau, jog tavyje slypi tokie polinkiai, 
— apstulbęs pralemeno Serapika. — Iš kur, po galais?.. 

— Tai buvo pribloškiantis vaidinimas, — pareiškė Džovanis de Me- 
dičis, dar ne visiškai atsipeikėjęs po patirto jaudulio, — tačiau jis la- 
biau dera rinktinių draugų būreliui. 

— Tikrai taip, Jūsų Eminencija, - patikinau aš. 

Ninas nė akimirkai neišsidavė, jog mudu pažįstami. Savo Žžvilgs- 
niu ir mostais jis leido man aiškiai suvokti, kad taip ir turi būti. Kai 
visi spaudėme jam ranką, dėkodami už puikų pasirodymą, aš švelniai 
ją spustelėjau ir palaikiau savoje kiek ilgiau, nei kiti. Žinau, kad Ninas 
viską suprato. Patariau Serapikai sumokėti Ninui ir jo porininkui dau- 
giau pinigų, negu jis buvo sutaręs su šeimininku Antonijumi, arba 
„karavano savininku“, kaip aš jį pavadinau. 

— Su didžiausiu malonumu! — dosniai mestelėjo Serapika ir pa- 
kvietė vieną iš tarnų. 

Abiem artistams jis sumokėjo po dvidešimt dukatų. 

— Nepamirškite padėkoti savo šeimininkui Jo Eminencijos ir mano 
vardu, — priminė namų šeimininkas. 

— Ir pasakykite jam, - dar pridūrė Serapika, - Jo Eminencija tikisi, 
jog dviem tokiais gabiais artistais bus gerai rūpinamasi. 

Tuomet visiškai netikėtai Ninas šnipštelėjo man į ausį: 

— Susitinkam Marko Salečio užeigoje. Rytoj vakare, Pepe. Tavo 
brangusis Mokytojas nupirko mus. Visus tris! Prisimink, Marko užei- 
goje. Lauksiu! 

Ir jis pasišalino. 

— Aš paprasčiausiai žinojau, kas bus toliau, — jau vėliau įtikinėjau 
Serapiką, nes jis pareikalavo paaiškinimo. 

— Taip, bet iš kur tu žinojai, kas bus? 

Aš kiek palaukiau, kol jis pats sau atsakys į šį paprastą klausimą. 
Prašviesėjimas atėjo labai greitai. 

— Ooo1! — sušuko Serapika. - Tu mažas apgavike! Tu juokdary! 

— Kaip, kaip? — nieko nesuprasdamas sukarksėjo de Medičis. 

— Aišku kaip dieną, Jūsų Eminencija! Pepė, kaip ir aš, jau matė šį 
pasirodymą... 

Pridėjau smilių sau prie lūpų, o tada sušnibždėjau: 

— Visi turime paslapčių. 

Tą vakarą Jo Eminencija pasiūlė man jaunesniojo kamerhero vie- 
tą. Aš iškart sutikau. 

Paaiškėjo, jog aš labai patinku kardinolui de Medičiui. Kol Serapi- 
ka tvarkė sąskaitas ir prižiūrėjo asmeninį verslą, aš visur sekiojau (lyg 
koks asmuo, nešantis laimę) Jo Eminenciją 1r linksminau dviprasmiš- 
kais juokeliais (kuriuos jis mėgo labiau, nei atvirai begėdiškus ir pa- 
brėžtinai moteriškus Serapikos tauškalus). Jis termpdavosi mane į pra- 
bangius pokylius, kur greitai pelnė visų pagarbą (aišku, mano dėka) ir 
mėgavosi savo įtaka. Be to, mano suklypusius pečius užgulė bemaž 
šimtas kitų rūpesčių. Atsikratęs jų naštos Jo Eminencija turėjo pakan- 
kamai laiko žaisti didį valstybės veikėją ir kardinolą. Jis beatodairiš- 
kai paisė mano patarimų, nes laikė juos neįkainojamais. Tas šiek tiek 
trikdė, nes visi mano patarimai buvo sveiko proto išdava, ir tiek. Tik 
nepamanykit, kad Jo Eminencijai trūko sumanumo. Anaiptol! Jis pa- 
prasčiausiai apsidžiaugė, kad nebereikia viskuo rūpintis ir naudojosi 
šia laisve. 

Kaip tik tada, kai tarnavau pas kardinolą Džovanį de Medičį, susi- 
pažinau su Leonardu da Vinčiu. Jis keliavo į Prancūziją ir trumpam 
užsuko į Florenciją. Vėliau sužinojau, kad Leonardas visur užsukda- 
vo tik „trumpam“. Taip labai jis baiminosi susidurti su Mikelandželu. 
Tačiau su Florencijos miestu da Vinčį vis tiek siejo artimi ryšiai. Čia 

jo tėvas dirbo notaru, o jis pats keletą metų mokėsi pas seną tėvo drau- 
gą Andreją del Verokją. Pastaruoju metu Maestro 1tin pamėgo keliau- 
ti. Aišku, labiausiai jam patiko Milanas. Tačiau jis negyveno tame 
mieste nuo 1499-ųjų, kai įsiveržė prancūzai. 

Leonardas da Vinčis man visai nepatiko. Kai pirmą kartą susitiko- 
me, jis jau buvo bemaž šešiasdešimtmetis senis. Aukštas ir pakumpęs. 
Ant galvos puikavosi baltų nešvarių plaukų kaltūnas. Ilga susivėlusi 
barzda dvokė išsivadėjusiais vėmalais. Jo drabužiai buvo aplipę pu- 
siau sukramtyto maisto gabalėliais (bent jau man taip atrodė; kas gi 
dar ten galėjo būti?). Be to, visas kūnas skleidė labai nemalonų kvapą. 
Tuo laiku neįstengiau jo apibrėžti. Tačiau vėliau prisiminiau, jog Lau- 
ra pasakojo man apie Indijos rytuose augantį saldaus skonio vaisių, 
vadinamą durijumi', kurio skleidžiama smarvė - žmogaus prakaito ir 
šuns išmatų kvapo mišinys. Norint suvalgyti tą vaisių, reikia užsi- 
spausti nosį. Dabar neabejoju, jog Leonardas smirdėjo būtent taip. Tik 
bėda, jog nebuvo jokio saldaus minkštimo. Iš tikrųjų šio šlykštaus kvapo 
jis prisisunkė dėl nesibaigiančių „bandymų“ su pūvančiais lavonais. 

Kalbėjo jis kažkokiu keistai spigiu ir trūkčiojančiu balsu. Manau, 
lygiai tokį patį erzinantį ir girgždantį garsą skleidžia braižoma surūdi- 
jusi viela. Dar Leonardas mėgo praleisti balsius. 

— Nusprendžiau praleisti likusią gyven'mo dalį Prancūzijoj. Te- 
nykšt's klimat's labiau tinka mano sveikatai. 

Žinoma, Jo Eminencija vylėsi įtikinti Leonardą imtis kokio užsa- 
kymo, tačiau dailininkas nesileido į jokias kalbas. 

— Ne tie metai, 'minencija, - pasakė jis. - Dabar mano smeg'nyse 
kunkuliuoja kiti sumanymai. Kaip Jūsų 'minencija puikiai Žin'te, aš 
visų pirma esu mokslininkas. Esu „bandytojas“. 'Bar kaip tik dirbu 
prie patob'lintos skraidančio ap'rato atmainos. Ak, aš įsitik'nęs, kad 
jis pakils! Žmogus gali mėgdžioti paukščio skrydį! Svarbiausia, kad 
apskaičiav'mai būtų nepriekaištingi ir tikslūs. 

— Bet Maestro, — sudejavo kardinolas, - o kaip jūsų menas? Kas 
bus su juo? Jūsų tapyta „Paskutinė vakarienė“ Milano vienuolyno val- 
gomajame — neprilygstamas šedevras! 

— Jūsų 'minencija man pernelyg dosnus. Užtat manasis skraidymo 
ap'ratas... 


' Durijus — nemalonaus kvapo, tačiau labai populiarus Pietryčių Azijoje didelis, 
ovalo formos vaisius. Švelnus gelsvai baltas minkštimas - lipnus ir saldus. 

Tačiau kalbėti apie karo įrenginius, kuriuos jis taip pat išrado, Leo- 
nardas ne itin troško. O tie „bandymai“...atvirai pasakius, manau, kad 
jis pardavė sielą velniui. Koks nemalonus, prasmirdęs senis! 

Vėliau, kai visi sėdėjome kramsnodami migdolinius biscottini!, Leo- 
nardas slaptingai man pašnibždėjo: 

— Pepe, jūs privalote apsilankyti pas mane ir savo akimis pam'tyti, 
ką aš veikiu. Manau, tai jus s'domins. 

— Tikrai? 

— Ateikit šį vakarą. Na, išpildykit seno žmogaus praš'mą! 

— Jeigu taip nonte...- sutikau aš. 

Trumpais išgedusiais dantimis jis grybštelėjo sausainio ir nusišyp- 
sojo. 


Kambarys, kurį jis nuomojo, dvokė baisiau už patį nuomininką. 
Tik Dievas žino, kaip namo šeimininkė susitaikė su tokiu košmaru. 

Viduje buvo niūru ir visiška betvarkė: rankraščiai, knygos, taure- 
lės ir puodeliai su keistais skysčiais, priekaistuvis, žvakigaliai, nepa- 
prastai savitos išvaizdos įrankiai, į kuriuos žvelgiant kildavo mintis 
apie ne itin malonią jų paskirtį, katiliukai su dažų pavyzdžiais, rašy- 
mo priemonės, naktinis puodas su išmatų krūva, ir taip toliau. Kaip jis 
galėjo gyventi šitame šiukšlyne? Čia lyg kokia pragaro skylė. O po 
visą kambarį, be jokios tvarkos visur mėtėsi piešiniai. Šūsnys įvai- 
riausių piešinių. 

— Gal pageidautum išgerti šio to gaiv'nančio, Pepe? 

— Dėkui, ne. 

— Bet aš !'bai prašau! 

Iš šiukšlių krūvos jis išgriebė dvi paišinas stiklo taures, o iš moli- 
nio glazūruoto indo, kuris stovėjo ant grindų greta purvino čiužinio, 
įpylė permatomo, gelsvos spalvos skyčio. 

— Kas čia? — pasidomėjau aš. 

— Paragauk ir pasakyk, ar skanu. 

— Gerai, bet kas čia yra? 

— Šį gaivinantį gėrimą išmokau pasigaminti pats. Keliaud'mas. Sa- 
ko, jis labai paplitęs Arab'joje. Gerk, Pepe! 

Jis padavė man vieną taurę. Aš pauosčiau, o tada atsargiai siurbte- 
lėjau. Skonis buvo visai malonus. Priminė trauktinę, pagamintą iš ko- 
kių švelnių uogų. Tarkim, žemuogių. 


' Sausainiukai (it. J. 

— Neblogas, tiesa? 

— Neblogas, - pritariau aš. —- O iš ko jis pagamintas? 

— Aha! Tebūnie tai mano mažytė paslaptis. 

— Kaip pavadinsi, taip nepagadinsi, - gūžtelėjau pečiais. - Man tai 
kas. Tačiau kiek pamenu, Pranašo vaikams yra uždrausta nuodytis bet 
kokiais svaigiaisiais gėrimais. Argi jų raštuose taip neparašyta? 

Senis nemaloniai išsiviepė. 

— Biblija draudžia paleist'vystę, — pasakė jis, — tačiau Žmonės ne- 
paiso draudimo. 

Staiga jis kyštelėjo kaulėtą ranką į priekaistuvį ir kažką iš ten 1š- 
traukė. Tą keistą daikčiuką, kuris buvo apvalus it kamuoliukas, jis 
laikė suspaudęs tarp nykščio ir smiliaus. 

— Kas čia? — pasmalsavau. 

— Žmogaus akis. 

— Kas? 

— Žmogaus akis. Iš'miau ją iš... iš pav'zdžio, kuris man pasitaikė. 
Jeigu ruošies tyrinėti akies vidų, tai ją būt'na išvirti. Žiūrėk... štai taip... 

Leonardas pasičiupo ploną, įtartinai smailų peilį ir, laikydamas akį 
kairės rankos delne, tiksliai ir švariai ją perpjovė pusiau. Viduje matė- 
si sukietėję akies obuolio išskyros. 

— Žiūrėk! — sušvokštė jis. Raukšlių išvagotame ropliagyvio veide 
sustingo visiško susikaupimo išraiška. — Matai? Štai nervų plaušeliai, 
o čia sluoksniai, suteikiantys spalvą rainelei... a, štai ji! Paprastas, ne- 
didukas žmogaus audinys. Riešutėlis! Dulkelė! O vis dėlto stebukla- 
darė, neįmen'ma mįslė. Laikau delne visas jos sudėt'nes dalis, tačiau 
net nenutuokiu, kaip toji akis veikia. Lyg būčiau vaikas, kuris spren- 
džia suėtingą matematikos uždav'nį. Žinau visus duom'nis ir sprendi- 
mo būdus, tačiau vis tiek nenutuokiu, nuo ko pradėti. 

Supratau, jog Leonardą apėmė savotiška karštinė. Kreivos jo ran- 
kos taip drebėjo, kad pirštų galiukai pernelyg suspaudė išvirtą akį. 
Netikėtai dvi jos puselės, vis dar jungiamos audinio siūlelio, bjauriai 
pokštelėjo ir šovė į viršų. Drebučių pavidalo medžiaga ištiško ant prie- 
kinės dubleto! dalies. Ji tik papildė ten jau pridžiūvusių atliekų raštą. 

— Vaje, — ištarė Leonardas. 

Mene ėmė pykinti. Jis tęsė savo pamąstymus: 


' Dubletas — prigludęs prie kūno vyriškas švarkas, su rankovėmis ar be jų, ypač 
paplitęs Europoje XV-XVII a. 

— Ak, Pepe, band'mai yra mano tikrasis pašaukimas! Štai, pavyz- 
džiui, akis: jeigu Žmogus pajėgtų atskleisti jos veik'mo pagrindus ir 
sukurtų pamėgdžio'ntį įreng'nį, tai... pagalvok, nebereiktų tokių te- 
pliorių, kaip aš! Dailininkai taptų nykstančia rūšimi. Pirmieji išmirtų 
portretų tapytojai. Kam reikės atvaizdo, perteikto aliejumi ir dažais, 
jeigu tą bus galima padaryti pasitelkus vien tik šviesą? Kam baimin- 
tis, jog nosis išeis per didelė, burna — per kreiva, o smakras — negra- 
žus, kai įmanomas tob'las atvaizdo atkūrimas? Taip, Pepe, aš svajoju 
apie tokį įrenginį! Svajoju apie jį! Kažkaip, kažkokiu būdu, kuris kol 
kas yra už mūsų suvok'mo ribų, tai turi būti įman'ma. Įreng'nys, ta- 
pantis paveikslus ne teptuku, o šviesa! Aš net sugalvojau pavadinimą: 
Oaolėemv — „šviesos surišėjas“. Stebuklingas išrad'mas, kuris su- 
gauna ir naudoja šviesą. 

Šio varginančio pasakojimo apie keistą troškimą pabaigoje, jis sun- 
kiai atsiduso ir krūptelėjo. 

— O taip, taip, - sumurmėjo tyliai, — tai turi būti įmanoma. 

— Tai tik svajonė, — atsakiau aš. - Žmogui nederėtų mėgdžioti... 

Leonardas sunerimęs dėbtelėjo į mane. Jo žvilgsnis buvo veriantis. 
Aš vos nepasakiau: „Šėtono“. Kadangi esu gnostikas ir tikiu, jog visą 
medžiaginį pasaulio pavidalą sutvėrė Šėtonas, blogio dvasia. Tačiau 
laiku susiturėjau ir užbaigiau sakinį kiek kitaip: 

— „mėgdžioti jo Kūrėjo darbų. 

— Pepe, noriu paprašyti paslaugos. 

Pasijutau išties nepatogiai. Sėdėjau ir laukiau, kol Leonardas iš- 
tars: „Atiduok man vieną akį. Atsargos visiškai baigiasi“. Jis šito ne- 
pasakė. Tačiau tai, ką išgirdau, sukėlė dar didesnį nerimą: 

— Man reikia tavo kūno, Pepe. 

— Potraukiui tenkinti? — šiaip ne taip išlemenau. 

Leonardas nusišiepė. 

— Aišku, kad ne! Aš jį panaudosiu savo... veikloje. 

— Norite pasakyti, bandymuose? 

— Taip, taip. Bandymuose. Tavo kūnas itin neįprastas... 

— Puikiai tą Žinau. 

— Mane dom'na galim'bės. 

— O tiksliau? Kokios galimybės? 

Jis palinko pirmyn ir prikišo savo raukšlėtą veidą prie manojo. Vėl 
pajutau vėmalų kvapą. Leonardas nužvelgė mane ir ausį rėžiančių, 
tačiau bemaž gašliu balsu ištarė: 

— Atr'dimo! Atr'dimo galim'bės! Sužinoti, kodėl tavo pavid'las 
yra būtent toks. Kokios šio luošumo paslaptys, kokia medžiaga įsisu- 
ko į tavo vidurius... 

Dievaži įsižeidžiau. Mane vėl pykino. 

— ...kokia nesuvokiama jėga šitaip susuko, užgriuvo ir suspaudė... 

Užgriuvo? 

— Bijau, kad teks ilgokai palaukti, — greitai įsiterpiau, - o be to, jūs 
jau senas Žmogus. 

— Jūsiškė padermė ilgai negyvena, — pasakė jis. Pripažįstu, tai bu- 
vo pribloškiančiai atviras pareiškimas. — Jeigu pageidauji, surašytu- 
me sutartį... Žinoma, aš sumokėsiu... 

— Dėkui, bet pinigų man nereikia. 

— ...tuomet, po tavo mirties, aš pasiimčiau palaikus... 

— Ne, Maestro. Toks pasiūlymas manęs visiškai nevilioja. 

— Bet pagalvok apie bandymų galimybes! — skausmingai suriko 
Leonardas. Tas skausmas sukėlė man pasibjaurėjimą, nes buvo visiš- 
kai nuoširdus. 

— Eik tu šikt su savo bandymais! — supykau aš. - Mano kūnas - ne 
akies obuolys ir aš neleisiu virti iš jo drebučių! 

Leonardas atsilošė krėsle. Jis skėstelėjo rankomis iš nevilties. 

— O aš maniau, kad tau p'tiks šis pasiūlymas, — ištarė jis. —- Dabar 
aiškiai matau, jog ne. 

— Ne. 

— Vis tiek tai buvo pasiūlymas Aonoris causa!'. Kadangi esu moks- 
lo skleidėjas, tai pasirūp'nau, iš kur gauti pav'zdžių bandymams. 

— Aš nesu pavyzdys, Maestro Leonardai. 

— Tačiau galėtum juo tapti. Būtum puikus pav'zdys! Koks skirtu- 
mas, kas po mirties nutiks tavo palaikams? 

— Man atrodo, — ištariau kaip įmanoma ramiau, - kad meilyčiau 
ramiai ilsėtis po žeme, o ne jūsų katile. 

— Kaip tau patinka, Pepe. Bet žinok, nus'vyliau. 

— Apgailestaujau, kad taip nutiko. 

Tuomet jo įkarštis vėl sugrįžo. Tarsi Leonardas būtų sukaupęs vi- 
sas savo jėgas paskutiniam mėginimui įtikinti mane: 

— Tai gal sus'tartume dėl atskirų, neįprastų tavo kūno dalių? Pagal- 
vok, Pepe! Pag'lvok, kokie atr'dimo stebuklai slypi jose! 


' Dėl garbės, vardan garbės (lor.). 

— Ne, ne, ne. Ir dar kartą ne! Be to ir pats matote, kad aš visas 
neįprastas. 

— Ak taip, tu teisus. Dar gersi?7 

— Manau, kad ne, Maestro. Laikas grįžti. Jo Eminencija pageida- 
vo, kad šįvakar paskaityčiau jam. 

Leonardas nusigręžė, pakėlė nuo grindų sidabrinę lėkštelę ir ėmė 
atsargiai uostinėti jos turinį. Jis net nepasivargino palinkėti man labos 
nakties. Sakau jums atvirai, aš neįstengiau suvokti, kodėl žmogus, ku- 
ris sugebėjo sukurti tokius jausmingus, tobulus ir didingus meno kūri- 
nius, eikvoja savo jėgas ir laiką pjaustinėdamas virtas akis ir prašinė- 
damas žmonių padovanoti jam savo palaikus. Ačiū Dievui, tai buvo 
mano pirmasis ir paskutinis susitikimas su Leonardu da Vinčiu. Ne- 
trukus po mūsų pažinties jis išvyko į Paryžių. Neabejoju, kad pakeliui 
Leonardas taip pat rankiojo pav 'zdžius. 


Tuo laiku Florencijoje, nors ir sugrįžus Medičiams, vyko neramu- 
mai. Sklido kalbos, esą tai vienas, tai kitas nepatenkintų miestiečių 
būrelis ketina surengti maištą, kuris baigtųsi antruoju Medičių ištrė- 
mimu. Iš tikrųjų Sinjorijos! sprendimai visiškai priklausė nuo Jo Emi- 
nencijos ir Džuliano de Medičio valios. Tačiau Lorenco Puikiojo lai- 
kai seniai praėjo, o su jais ir keliaklūpsčiavimas, kurį dabar pakeitė 
paprasčiausias visuomenės pakantumas. Aišku, dėl to gyvenimas ne- 
tapo lengvesnis. Kartą Jo Eminencija prasitarė man, kad jis jaučiasi 
taip, tarsi gyventų vaiduoklių mieste. Siaubingai nejauku. 

Galiausiai mus pasiekė Žinios apie sąmokslą nuversti Džulianą ir 
Džovanį. Aišku, tai buvo susiję su tuo, jog Venecijos Respublika su- 
teikė abiems patricijų titulus. Jo Eminencija visiškai pašėlo: 

— Aš daugiau nebeištversiu, Pepe! Ir vėl ta pati sena dainelė! 

— Nusiraminkite, Eminencija, - mėginau paguosti Džovanį. Tačiau 
Jis it paklaikęs lakstė po rūmus, ieškodamas kur pasislėpti, ir gailiai 
dejavo. Prisiminiau Klaudijų Cezarį, kuris išgirdęs apie žmonos Me- 
salinos ir jos meilužio rengtą sąmokslą, ėmė be jokios nuovokos bė- 
gioti po kambarius ir šaukti: „Ar aš dar esu imperatorius?! Ar vis dar 
esu?“ Aišku, kad jis vis dar buvo imperatorius. Kaip kad Džovanis de 
Medičis — kardinolas. Mano galva, toks elgesys žemino jo orumą. 


' XIII-XIV a. Italijoje miestų valstybių politinio valdymo forma. Savotiškas savi- 
valdos organas. 

— Kokia siaubinga įtampa, — pareiškė kardinolas, kai grėsmė pra- 
ėjo, o keletas suokalbininkų buvo viešai nukirsdinti. 

— Dėl ko, Eminencija? 

— Diena iš dienos nežinoti. 

— Ko nežinoti? 

— Na... ar vis dar esu valdžioje. 

— Medičiai visada bus valdžioje, - pasakiau aš. 

— Ak, Pepe, tikrai taip manai? 

— Taip. Vienaip ar kitaip, jie vis tiek valdys. Aš susiejau sąvo liki- 
mą su Medičių rutuliais... 

— Nesupratau? 

— Aš kalbu tik apie ženklus, kurie puošia jūsų herbą, Eminencija. 

— Aaa. 

— Kas beatsitiktų, mano gyvenimas yra persipynęs su jusiškiu, kaip 
Eminencija puikiai žino. 

Tą akimirką aš supratau, kad Džovanis de Medičis tapo svarbiau- 
siu žmogumi mano gyvenime. Apkūnus, geidulingas, išlepęs, piktžaiz- 
džių kamuojamas, vaikiškas, juokingas ir nepaprastai žavus — jis trau- 
kė mane it magnetas. 

Vėliau nutiko kitas, ne mažiau sukrečiantis dalykas. 

Džovanis kaip tik ėjo iš miegamojo, dar neišsibudinęs po ilgokos 
siestos, kai staiga pasirodė popiežiaus pasiuntinys. 

— Kas yra? - supyko Džovanis. - Ar miestas užgrobtas? Jėzau! O 
kur dingo Julijaus pažadai? Pala, pala... tuoj pasiimsiu papuošalus... 

Jis vėl nėrė į miegamąjį ir netrukus parkrypavo atgal su pilnomis 
saujomis blizgančių neskoningų niekučių: grandinėlių, karulių, aus- 
karų, gludintų 1r negludintų brangakmenių, auksinių monetų ir...žie- 
dų. Žiedus jis barstė visur, tarsi angelas — žvaigždžių dulkes. 

— O kaipgi mano brangenybės?! — rėkė jis. 

— Liaukitės, Eminencija. Prašau... 

Pasiuntiniui tikrai nederėjo spoksoti į tokį apgailėtiną vaizdą. 

— Dėl Dievo meilės, aš privalau kažką pasiimti! Kaip aš išgyven- 
sių? 

— Jums negresia joks pavojus, Eminencija. 

— Tai miestas neužgrobtas? Tai kas tuomet nutiko? Jėzus Marija, 
kas"? 

— Jo Šventenybė popiežius Julijus mirė. 

Nors po šių žodžių įsivyravusi tyla truko tik keletą mirksnių, man 
atrodė, kad ji tęsiasi visą amžinybę. 

Tada Džovanis de Medičis sušnibždėjo: 

— Ką? 

Tai buvo tarsi Dievo balsas, sudaužantis į šipulius pirmapradę tuš- 
tumą. 

— Popiežius mirė, Eminencija. Privalote tučtuojau keliauti į Romą. 

— Pakartok dar sykį... 

— Popiežius mirė. Privalote... 

— Ne, ne, užteks! Supratau, ką pasakei... 

Tuomet kardinolas susmuko ant grindų. 


Mudu su Serapika atlydėjome Jo Eminenciją į Romą kaip patarė- 
jai. Reikia pripažinti, jog su Julijaus mirtimi baigėsi ir didingo bei 
galingo popiežiavimo laikmetis. Pasaulis sulaikęs kvapą laukė, ar at- 
siras kas nors, gebėsiantis bent iš tolo prilygti pasitraukusiam milži- 
nui. Neverta nė kalbėti, jog atsirado nemažai kardinolų, neabejojančių 
savo tinkamumu ir pasiryžusių užimti tuščią sostą. 

Tuo metu Šventąją Kolegiją sudarė trisdešimt vienas narys. Iš jų 
apie dvidešimt jau buvo Romoje, o dar penketas atvyko į konklavą!. 
Šitaip naujo popiežiaus rinkimuose dalyvavo dvidešimt penki kardi- 
nolai. Tarp jų — nuožmaus būdo senas kariūnas Šineris, kuris vienas 
pats su savo augalotų šveicarų kariauna užtikrino Julijaus žygių sėk- 
mę, išdidus bei pasipūtęs anglas, kardinolas Beinbridžas. Kardinolai 
schizmatikai, užgaišę merdinčiame Susirinkime Lione, nusiuntė pra- 
šymą Maksimilianui, kad šis užtartų juos prieš Šventąją Kolegiją. Ta- 
čiau nieko nepešė. Ypač kardinolas Karvachalis padarė viską, kas įma- 
noma, kad į atskalūnų veiksmai būtų įvertinti atlaidžiau. Nevykėlių 
viltį dalyvauti rinkimuose galutinai sužlugdė Ispanijos karinės prie- 
monės, kurių šioji ėmėsi atsargumo sumetimais. 

Sedia vacante“ laikotarpis pasitaikė įtartinai ramus. Kai atvykome 
į Romą, tvyranti ten nuotaika priminė užsitęsusią siestą. Įtariu, kad 
čia kaltas Julijaus valdymo pobūdis — „geležinio kumščio politika“. 
Tačiau viliuosi, jog mieste vyraujanti ramuma iš dalies reiškė ir pa- 
garbą velionio asmeniui, nes žmonės labai mylėjo Julijų. Kardinolą 
de Medičį kamavo „fistulių“ (jau tada savo negalią jis mieliau įvardy- 
davo būtent šiuo žodžiu) skausmai, todėl teko pasamdyti keletą vyrų, 
kurie nešiotų jį su visu dengtu krėslu. 


' Konklava — kardinolų susirinkimas, šaukiamas popiežiui rinkti. 
* Pažod. neužimta kėdė; čia - laisva vieta (it.j. 

— Kaip pranašinga, - suspiegė Serapika. 

— Ką čia tauški? Oooi:! Juk mano subinė visa išberta! 

— Na, aš tik pamaniau, mielasis, jog tai panašu į popiežiaus sedia 
gestatoria!... 

— Ak, užčiaupk srėbtuvę! Ir taip skausmas raižo. 

Serapika dėbtelėjo į kardinolą. Tame žvilgsnyje nebuvo nė kruo- 
pelytės užuojautos. 

Konklava vyko antrajame Vatikano rūmų aukšte, prisaikdinimas, 
kuriame dalyvavo ir palydos nariai — Mikalojaus V koplyčioje, o pa- 
grindiniai rinkimai - Siksto koplyčioje. Čia buvo įrengtas trisdešimt 
vienas (pagalvota ir apie nedalyvaujančius; tačiau kardinolams schiz- 
matikams vietos neatsirado) tamsus kambarėlis. Tiesą pasakius, toji 
patalpa priminė kalėjimo belangę. Išvydęs, kur teks apsistoti Džova- 
nis de Medičis gailiai sudejavo. 

— Nesisielokit, Eminencija, - ramino kardinolą Paris de Grasis, — 
atsižvelgdami į jūsų bėdą, mes paruošėme patogesnį kambarį. 

Serapika begėdiškai sukikeno. 

Ir tikrai, kardinolui paskirtas kambarys atrodė visai jaukiai. Jame 
netgi stovėjo ypač minkšta lova. O kardinolas Sistas Garas dela Rove- 
rė taip sunkiai negalavo, kad į konklavą jį paprasčiausiai įnešė. Išvy- 
dęs tai, kardinolas Džovanis de Medičis atsiduso ir pasakė man: 

— Aš nesergu taip sunkiai, tačiau Žaviuosi rengėjų supratingumu. 
Šis kambarys puikiai tiks. 

Mudu su Serapika apgyvendino netoli viškų, visai greta kardinolo 
Soderinio, kuris vėliau buvo apkaltintas dalyvavimu sąmoksle siekiant 
nunuodyti Leoną X. 

Iškilmėms vadovavo Paris de Grasis ir Blasijus de Martinelis. 

Prieš konklavos atidarymą šv. Andriaus koplyčioje kardinolas Ba- 
kočas laikė Šventosios Dvasios Mišias. Gaila, kad ne prie velionio 
Apaštalų kunigaikščio kapo. Tačiau tas buvo neįmanoma, nes šv. Pet- 
ro bazilikoje kaip tik vyko perstatymo darbai. Atidarymo kalbą pasa- 
kė ispanas vyskupas Petras Floresas: 

— Aš raginu jus, puikieji ponai! —- sušuko jis irzliu, nusaldintu bal- 
su. — Pasikliaukite Šventąja Dvasia! Tegul ji padeda išrinkti Julijaus 
įpėdinį. Žmogų, kuris atneš taiką visam krikščioniškajam pasauliui! 
Taiką, kuria džiaugiasi Dieviškasis Mokytojas ir jo mokiniai! 


3 Taip itališkai vadinamas nešiojamasis popiežiaus sostas, naudojamas iškilmingo- 
mis progomis (dažniausiai naujo popiežiaus karūnavimo metu). 

Kas kitas, jeigu ne Kristaus vietininkas turėtų visiems rodyti tą 
taikos kelią? 

— Galvą guldau, kad apraudotojo Šventenybės dvasia tikrai nesi- 
džiaugia girdėdama šias nesąmones, - pašnibždėjo man į ausį Serapi- 
ka. — Julijus nesuprato žodžio „taika“ reikšmės. Kas? Taika? Nusi- 
švilpt! 

— Tačiau davęs priesakus Viešpačiui eiti taikos link, - tęsė Flore- 
sas, — Julijaus įpėdinis privalo nepamiršti kovos su turkais! Jeigu Pra- 
našo sūnūs puola mus kardais, tai ir mes privalome duoti atkirtį! Bet 
kokia kaina reikia apsaugoti krikščioniškąjį pasaulį nuo kitatikių. Ai- 
man! Tai, kad šventos vietos rytuose, tokios brangios mūsų tikėjimui, 
nuolat išniekinamos ir užgrobiamos stabmeldžių barbarų, yra tikras 
įžeidimas Šventajai Kristaus Nuotakai! 

Ir taip toliau. Ilgai ir nuobodžiai. Po pusvalandžio vienas kitas kar- 
dinolas ėmė neramiai muistytis kėdėje, o aš pastebėjau, kad kardinolo 
de Medičio veidas staiga išraudo. Jo akys išsprogo. 

— Jis stengiasi sulaikyti pirstelėjimą, — paaiškino Serapika. — Esu 
anksčiau tai matęs. Vieną dieną jis šitaip prisišauks nelaimę. Verčiau 
Jau perstų ir vargo nematytų. Bent jau tas senas asilas Floresas užsi- 
kištų. 

Tačiau Floresas užbaigė savo išvedžiojimus tada, kada jam šovė į 
galvą. Kai vyskupas ištarė baigiamąjį „Amen“, išgirdau ne tik ilgą 
susirinkusių Eminencijų atodūsį, bet ir aštrų, staigų gadinamo oro garsą. 
Kardinolas de Medičis pagaliau leido sau išlaisvinti susikaupusias du- 
jas. 

Tada konklava prasidėjo. 

Jų Eminencijos, atmindami didingą ir kiek įnoringą Julijaus valią, 
pradėjo nuo rinkimų nutarties, kurios paisyti visi prisiekė kovo devin- 
tąją, priėmimo. Ją sudarė daugybė skirsnių (kai kurių turinį buvo drau- 
džiama skelbti viešai). Juose buvo aptariami karo su turkais, Kurijos 
pertvarkymo ir Šventosios Kolegijos narių atleidimo nuo mokesčių 
reikalai. Raštas taip pat skelbė, jog norint nubausti bet kurį kardinolą 
reikalingas dviejų trečdalių Kolegijos narių sutikimas. Tarp slaptųjų 
skirsnių atsidūrė ir toks, kuriame kalbama apie pajamas: kardinolas, 
kurio pajamos nesiekia šešių tūkstančių dukatų, kas mėnesį turi gauti 
dviejų šimtų dukatų pašalpą. Atrodė, kad naujajam popiežiui rankos 
surišamos dar neįžengus į sostą. Tačiau netrukus susigriebta, jog šioji 
nutartis visiškai prieštarauja galiojančioms taisyklėms. Tad netrukus 
Ją visi pamiršo. Taip pat greitai, kaip ir surašė. Tikras farsas. 

Julijaus bulė, nukreipta prieš simoniją!', buvo perskaityta prieš 
balsavimą kovo dešimtąją. 

Pirmajame rate ispanas Sera surinko keturiolika balsų, tačiau visi 
žinojo, kad Aleksandro VI Bordžos tėvynainis neturėjo jokios gali- 
mybės atsisėsti į šv. Petro krėslą. Bažnyčiai iki gyvo kaulo įgriso po- 
piežiai, kurie krušosi, krėtė kvailystes ir pernelyg laisvai elgėsi su ar- 
šeniku*. Grosas dela Roverė gavo aštuonis balsus ir kone sprogo iš 
apmaudo. Akoltis ir Bakočas surinko po septynis, o Rafaelis Riarijus 
liko it musę kandęs. 

— Kažkas balsavo už mane, - kiek apstulbęs paskė Leonas. 

Ir tikrai jis pelnė vieną balsą. 

— Ar tik ne pats už save ir nubalsavote? - įgėlė Serapika. 

— Aišku, kad ne! — sušnypštė kardinolas. 

Tačiau tos dienos pabaigoje visiems tapo aišku, kad Džovanis de 
Medičis bus išrinktas popiežiumi. Dauguma tikėjosi, kad šis ligų ka- 
muojamas storulis valdys laikinai. Įpėdinis, kuris gražiai apmaldys 
Bažnyčioje kilusias aistras. O tuomet atsiras žmogus, tinkantis užimti 
tokias aukštas pareigas. Galima tvitinti, jog Džovanį de Medičį išrin- 
ko būtent dėl jo „kiauražaizdžių“. Tą naktį Jo Eminencija neįstengė 
sudėti bluosto. 

— Kaip manai, ar tikrai mane išrinks? — jis klausinėjo lyg vaikas, 
abejojantis, ar gaus pažadėtąjį saldainį. 

— Tai aišku, mielasis! — sušuko Serapika. - Dabar tas neišvengiama. 

— Kaip tai? Kodėl? 

— Ir iš kur aš galiu žinoti! Tikriausiai visi galvoja, kad tamsta jau 
viena koja grabe. Jie juk nieko nežino, kad tai tik piktžaizdė subinėj. 
Bažnyčiai reikalingas romaus būdo popiežius prižiūrėtojas, kuris gre- 
tai iškeliaus anapus. 

— Žavinga. 

— Dėl Dievo meilės, nebūk toks niurzga! Koks skirtumas, kodėl 
jie išrinko tave popiežiumi? Svarbiausia, kad išrinko! 

Kitą rytą, kovo vienuoliktąją, įvyko pakartotinis balsavimas ir kar- 
dinolas Džovanis de Medičis buvo išrinktas Kristaus vietininku že- 
mėje. Jis pasivadino Leonu X. 


' Simonija — bažnytinių pareigų pirkimas ir pardavimas. 
* Aršenikas — labai nuodingi balti milteliai (arseno trioksidas), ypač paplitę vidu- 
ramžiais. 

Pamaniau, jog neteisinga visus nuopelnus priskirti Leono subinei. 
Tiesa, Jo Šventenybė buvo priverstas balsavimo metu iškęsti operaci- 
ją, kuri ir pakišo mintį susirinkusiems, kad naujojo popiežiaus valdy- 
mas greitai baigsis. Tačiau taip nusprendė Jų Eminencijos. Man, pa- 
vyzdžiui, mintis, jog Žmogų gali pribaigti jo paties pasturgalis, yra 
klaikiai juokinga. Atrodė, kad Šventoji Kolegija pasidalijo į dvi sto- 
vyklas. Vienoje atsidūrė garbaus amžiaus kardinolai, o kitoje - jau- 
nesni nariai. Antrieji nuo pat pradžių pritarė Leono išrinkimui (nes jis 
buvo bendraamžis), tačiau slėpė savo siekius. Todėl pirmajame rate 
už jį balsavo vienintelis nesukalbamas senis kardinolas Šineris. Mano 
galva, daug įtakos turėjo ir tai, jog Leonas priklausė Medičių giminei, 
o taip pat aukštai iškilo valdant Julijui. Žinau, kad jaunesniuosius kar- 
dinolus viliojo švelnus būsimo popiežiaus būdas, įgimtas mandagus 
elgesys ir geras dosnaus žmogaus vardas. 

Vengras Bakočas taip pat puoselėjo viltį tapti Bažnyčios galva. Jis 
pasikliovė Venecijos Respublikos parama, tačiau dvi aplinkybės su- 
žaidė kardinolo nenaudai. Pirma, jis buvo ne italas. O kaip žinia, Ro- 
mos prastuomenė negali pakęsti valdžioje kitataučių. Ji mieliau pasi- 
rinktų paskutinį šunsnukį, kad tik būtų saviškis. Antra, Bakočas gar- 
sėjo kaip nepaprastai turtingas žmogus, todėl (ypač po Julijaus bulės 
prieš simoniją) visi imtų tvirtinti, kad jis nusipirko popiežius vietą. Ir 
nesvarbu, jeigu tai būtų netiesa. 

Paaiškėjo, kad kardinolo de Medičio asmeninis sekretorius Ber- 
nardas Bibjena, kuris drauge atvyko į konklavą, taip pat stengėsi slap- 
ta užtikrinti mūsų šeimininko sėkmę rinkimuose. Bibjena man visai 
patiko ir mudu gerai sutarėme. Tačiau jiedu su Serapika nuolat pykda- 
vosi. Kartais ištisas dienas jie nepratardavo vienas kitam nė žodžio, o 
tai siaubingai erzindavo kardinolą, kuris kaip įmanydamas stengda- 
vosi sutaikyti užsispyrėlius. Deja, galutinis susitaikymas tarp šių žmo- 
nių atrodė neįmanomas. Begalinę priešpriešą kurstė nuolatinis asme- 
nybių susidūrimas. 

Ganėtinai keista, tačiau perskaityti balsavimo išdavas teko pačiam 
Džovaniui de Medičiui. Mat, būdamas vyresnysis kardinolas diako- 
nas, jis parivalėjo atlikti šią pareigą. Leonas perskaitė sąrašą labai san- 
tūriai, ramiu ir įtaigiu balsu. Aš didžiavausi tuo žmogumi. 


Štai šitaip, bemaž sulaukęs trisdešimt aštuonerių metų amžiaus, 
kardinolas de Medičis tapo popiežiumi Leonu X. Jis buvo įšventintas 

į kunigus kovo penkioliktąją, o į vyskupus - kovo septynioliktąją. 
Vainikavimas buvo numatytas sekmadienį, kovo devynioliktąją, per 
Juozapines, kad popiežius galėtų eiti savo pareigas dar prieš praside- 
dant Didžiajai savaitei. 

Aš privalau aprašyti Leono eiseną link Leterano rūmų! Tai buvo 
iškilmės, kurių neįmanoma pamiršti. 

Visų pirma, imtasi imantriausių gatvės puošimo darbų. Lauke atsi- 
dūrė viskas, kas bent kiek susiję su antika. Galiausiai kelkraščiuose 
riogsojo ir įvairiausios menkavertės senienos. Ši begalinė gremėzdų 
krūva turėjo byloti neblėstančią Medičių popiežiaus šlovę. Oras pasi- 
taikė nuostabus. Danguje nė debesėlio, šilta, tačiau saulė nekepina. 
Tiesiog tobula diena Romoje. Feraros hercogas (žmogus, patekęs į 
Julijaus nemalonę, pelnė Leono atleidimą ir tokiu būdu atsidūrė iškil- 
mingoje eisenoje) atvedė žirgą, ant kurio sėdėjo Leonas, į šv. Petro 
aikštės vidurį. Čia jo pareigas perėmė Urbino hercogas Džovanis Ma- 
rija da Varonas ir popiežiaus sūnėnas Lorencas de Medičis. Tuomet 
eisena pajudėjo link Laterano rūmų. 

Priekyje žygiavo būrys raitų ulonų, kuriems iš paskos sekė Šven- 
tosios kardinolų Kolegijos nariai bei popiežiaus šeimynykščiai (tarp 
jų — mudu su Serapika ir, žinoma, Bernardas Bibjena). Dieve, kaip 
keistai aš atrodžiau! Kažkoks kuprotas nykštukas, pasidabinęs trispal- 
ve (popiežiaus spalvos: balta, raudona ir žalia) livrėja su Medičių žen- 
klu, pritvirtintu ant krūtinės. Už mūsų keliavo popiežiaus pasiuntinu- 
kai ir universiteto vėliavos sergėtojai. Toje vėliavoje puikavosi nuo- 
stabus ugniaspalvis cherubinas. Baltuojančioje ir auksu žibančioje jū- 
roje jis labiau panėšėjo į ištiškusią milžinišką kraujo dėmę. Romos 
vėliavą nešė Džovanis Džordžijus Čezarinis, kuris žingsniavo greta 
Teutonų ordino (jų vėliava balta su juodu kryžiumi) valdytojo, Joani- 
tų! prioro“ ir Vyriausiojo vado. 

Už jų Žygiavo popiežiaus maršalka su devynių baltų ristūnų paly- 
da. Kiekvienas žirgas buvo išpuoštas auksu ir purpuru. Toliau sekė 
būrys garbės kamerherų, kurių du nešė Leono mitrą. Neverta ir kalbė- 
ti, jog tai buvo puikaus darbo kūrinys. Jos perlai ir brangakmeniai 
atspindėjo saulės šviesą ir žaižaravo visomis vaivorykštės spalvomis. 
Tas spindėjimas tiesiog akino. Kiti du kamerherai nešė popiežiaus tia- 
rą, taip pat gausiai išpuoštą įmantriomis brangenybėmis. Už mitros 1r 


' Joanitai — religinis pasaulietinis katalikų ordinas. Nuo 1530 m. — Maltos ordinas. 
* Prioras — katalikų vienuolių riterių ordino pareigūnas, rangu žemesnis už didįjį 
magistrą. 

tiaros nešėjų būriavosi pati įspūdingiausia eisenos dalyvių minia — 
Romos diduomenės šeimos ir Florencijos bajorija. Kolonos, Orsiniai, 
Saveliai, Končiai, Santa Kročės, Medičiai, Soderiniai ir Strociai. Ak, 
kaip puošniai išsičiustijo šie pasipūtę povai! Jie žengė it dievai, aukš- 
tai užrietę galvas ir ištiesę kaklus! Tikrai niekad anksčiau neteko ma- 
tyti šitiek daug žmogiškosios puikybės vienoje vietoje. Tikiu, jog Liu- 
ciferis nupuolė iš dangaus į amžinąją tamsą dėl žymiai menkesnio 
pasipūtimo. Drauge su šeimomis, kurių skiriamasis ženklas buvo Aau- 
teur, ėjo užsienio valstybių ir vietos diplomatai: Bažnyčiai priklau- 
sančių sričių ir miestų įgaliotieji pasiuntiniai, Florencijos, Venecijos, 
Ispanijos ir Prancūzijos ambasadoriai. 

Popiežiaus dvariškiai, kurių minia sekė iš paskos diplomatams, 
taip pat traukė visų dėmesį. Ostiarijai, apaštališkieji subdiakonai!, ne- 
šantys spindintį auksinį kryžių, ir balti žirgai, apsupti dvidešimt pen- 
kių jaunikaičių su deglais, tempiantys ant savo nugarų 

Tabernakulį? su Švenčiausiuoju Sakramentu. Toliau sekė popie- 
žiaus choras, du šimtai penkiasdešimt abatų, vyskupų ir arkivyskupų, 
už kurių būriavosi likusieji kardinolai, kiekvienas lydimas aštuonių 
kamerherų. Alfonsas iš Feraros, apsisiautęs hercogo apsiaustu, siuvi- 
nėtu auksu ir puoštu perlais, ėjo tarp kardinolų Gonzagos ir Petruči- 
jaus. Ir štai pagaliau Šveicarų gvardija, kurios kariūnų išblizginti gin- 
klai švytėjo saulėje, skelbė popiežiaus pasirodymą. 

Romos piliečiai, išvydę jį tiesiog pašėlo. Leonas X sėdėjo raitas 
ant turkų ristūno, po puošniu audeklo stogeliu. Kvailas sutapimas, ta- 
čiau tai buvo tas pats žirgas, kuriuo Džovanis jojo, kai pateko į pran- 
cūzų nelaisvę prie Ravenos. Apsunkęs nuo popiežiaus insignijų", liu- 
lantis Leono kūnas kažkokiu būdu teikė jam dar didesnio orumo. Sė- 
dėdamas prie pietų stalo šis žmogus paprasčiausiai atrodytų storas, 
tačiau raitas ant Žirgo, puikiai surengtos eisenos gale, jis buvo didin- 
gas. Leonui iš paskos sekė maestro di camera“ ir keletas popiežiaus 
kamerherų, kurie svaidė auksines ir sidabrines monetas į minią. Eise- 
ną užbaigė keturių šimtų raitelių būrys. 


' Krikščionių dvasininkai, gavę pirmąjį iš trijų aukštesniųjų šventinimų; privalo skai- 
tyti brevijorių ir laikytis celibato, atlieka kai kurias pagalbines liturgines funkcijas. 
* Tabernakulis — įtaisas katalikų bažnyčioje — spintelė (dažniausiai medinė, labai 
puošni) didžiojo altoriaus viduryje Švenčiausiajam Sakramentui (ostijai) laikyti. 

3 Insignijos — dvasininkų aukščiausios valdžios ženklai (popiežiaus —- dažniausiai 
raktai ir tiara). 

* Vyriausiasis popiežiaus dvaro valdytojas (it.). 

Gatvėse žmonės lipo vieni kitiems ant galvų. Juos pagavo kažkoks 
stulbinamas įkarštis, todėl minia be paliovos skandavo: Palle! Palle!' 
Mat šitaip vadinosi rutuliai ant Medičių herbo (tik labiausiai nepaten- 
kintieji minios šūksnius aiškinosi kiek kitaip). Netoli San Andželo 
tilto eiseną pasitiko Romos žydų bendruomenės atstovai, kurie pado- 
vanojo popiežiui į ritinėlį susuktą teisės raštą, pažymintį, kad Jo Šven- 
tenybė atmeta „klaidingą“ požiūrį į žydus. Kitame tilto gale buvo ma- 
tyti pirmoji iš daugybės šia proga suręstų triumfo arkų. Užrašas ant 
j0s skelbė: „Leonui X, bažnytinės vienybės ir krikščionių taikos skel- 
bėjui.“ Antroji arka stovėjo Vija Džulija kelio pradžioje. Toliau sekė 
kitos. Ir taip iki pat Laterano rūmų. Gatves dabino šilko ir aksomo 
užuolaidos, ryškiomis spalvomis dažytų lapų ir šviežių gėlių girlian- 
dos. Žmonės, persisvėrę per langus, šaukė ir klykė, dėkodami Viešpa- 
čiui už naujo amžiaus pradžią. Visur nepaliaujamai aidėjo: Leonas! 
Leonas! Palle! 

Pačias meniškiausias ir įspūdingiausias arkas pastatė turtingi ban- 
kininkai. Pavyzdžiui, Agostinas Kidžis surentė vieną netoli savo na- 
mų Vija del Banko di Santo Spirito gatvėje. Užrašas ant arkos skelbė: 
„Leonui X, galingajam taikos sugrąžintojui!“ Ją puošė įvairiausių stab- 
meldiškų dievybių atvaizdai. Kai kurie visiškai nederantys tarpusavy: 
Apolonas, Merkurijus, Atėnė Paladė, nimfos, undinės ir taip toliau. 
Tarp jų plaikstėsi pritvirtinta vėliava su išsiuvinėtu dvieiliu: 


Pirmoji valdė Venera, tuomet užgriuvo Marsas; 
Dabar, galingoji Minerva, atėjo tavo laikas! 


Akivaizdu, jog pirmojoje eilutėje užsimenama apie Aleksandrą VI 
Bordžą 1r Julijų II. Vargšas senukas kardinolas Pikolominis, kuris val- 
dė taip pat trumpai, kaip ir Pijus III, buvo visiškai pamirštas. Kance- 
liarijos patarnautojo Ferdinando Ponzečio pastatytą arką puošė Persė- 
jo, Apolono, Mozės, Merkurijaus ir Dianos paveikslai. Ant jos viršaus 
buvo patupdytas gyvas berniukėlis, kuris mėtė gėles apačioje susirin- 
kusiems žmonėms. Visiškai niekas nesijaudino dėl tokio keisto, drą- 
saus ir visuotino krikščionybės bei stabmeldystės maišymo. Vienas 
vyskupas (vėliau tapęs kardinolu Andreju dela Vale), užgmozdino vi- 
są savo namų prieangį vien antikinėmis statulomis. Ten stovėjo Bak- 


' Rutuliai (it.). 

chas, Merkurijus, Heraklis ir gana gašliai atrodanti Venera, kuri viena 
ranka nusitvėrusi prisirpusią krūtį tarsi siūlė kažką nepadoraus. Net 
neabejoju, kad vis tai buvo susiję su gerai žinomu Leono polinkiu į 
menus, antikinę kultūrą ir mokslus. Įsivaizduokit, kai eisena slinko 
pro Genujos bankininko Sauliaus namus, balkone pasirodė gražus vai- 
kutis ir padeklamavo keletą lotyniškų posmų, kuriuose minėtieji Jo 
Šventenybės pomėgiai dar labiau išaukštinami. Miniai Leono atėji- 
mas valdžion tapo gaivaus oro gurkšniu po kariškai griežto Julijaus 
valdymo. Aišku, Julijus taip pat globojo menus, tačiau daugiausia lai- 
ko jis praleisdavo melsdamasis prie Marso altoriaus. Jau nuo pirmos 
dienos visi garbino Leoną kaip taikos puoselėtoją ir mokslų globėją. 
Dar neišdilę prisiminimai apie Julijaus būdo šiurkštumą tik labiau su- 
stiprino nuomonę apie prigimtinį popiežiaus švelnumą (be jokių Šven- 
tenybės pastangų). Štai, pavyzdžiui, humanistai, kuriuos Leonas glo- 
bojo dar būdamas kardinolas, paskelbė, jog geležies amžius baigėsi ir 
prasideda aukso amžius. Atėnės Paladės aukso amžius. 

Po ilgų ir varginančių apeigų Laterano bazilikoje, didžiulė eisena 
pasuko atgal į Vatikano rūmus. Dabar gatvėse įsižiebė tūkstančiai Žžva- 
kių ir Žibintų, o žmonių linksmybės užsitęsė iki vėlyvos nakties. Pir- 
mą sykį sėdėdamas viename iš popiežius krėslų, Leonas nusimetė rau- 
donus batus ir atsiduso. Tai buvo ilgas, drebantis, nuovargio kupinas 
atodūsis. Serapika, Bibjena ir aš sėdėjome prie kojiniuotų popiežius 
kojų. 

— Taigi, — pagaliau ištarė jis. — Pasidžiaugsime popiežyste, jeigu 
Dievas ją mums davė. 

O tada: 

— Jėzus Marija, aš tuoj apsimyšiu! 


1513-ieji 1r toliau 


Esto eis Domine, turris fortitudinis a facie inimici* 

— Pakartok dar sykį, kuo jis vardu? 

— Tomazas dela Kročė, Šventenybe. 

Leonas susimastęs pažvelgė į auksu siuvinėtas šlepetes, kurias mū- 
vėjo. 

— Tikini, jog šis žmogus privertė tave daug kentėti? 

— Taip. 

— Bet jis vienas iš mano inkvizitorių, — atsiduso Leonas, o tuomet 
kalbėjo toliau: 

— Supranti, Inkvizicija visiškai savarankiška draugija. Be to, ir aš 
ne viską Žinau, kas ten vyksta. Nesu atsakingas... 

— Aš ir neperšu minties, kad visa atsakomybė tenka Jūsų Švente- 
nybei. Tik noriu pasakyti, kad Tomazas dela Kročė visiškai sugriovė 
mano gyvenimą ir Žiauriai pražudė dar vieną Žmogų. 

— Ar toji mergina buvo pripažinta kalta įprastu būdu? 

— Taip, Šventenybe, — atsakiau aš. 

— Tuomet nedaug kuo galiu pagelbėti, Pepe. Netgi tavo labui. 

— Bet jūs popiežius! - sušukau nusiminęs ir įpykęs dėl Leono abe- 
jingumo. Prisipažinsiu, likau priblokštas. Juk prasitariau apie savo bė- 
dą manydamas, kad sudoroti Tomazą dela Kročę bus vieni juokai. 
Paprasčiausiai nusprendžiau, jog reikia kažką daryti. Kad bent užbėg- 
čiau už akių kokiai sumanytai Andrejo de Kolinio kvailystei. Jeigu 
Leonas negali arba nenori man pagelbėti, tai pasitaikius progai aš įky- 
riai priminsiu tą patį. Kol jis neapsikentęs imsis veiksmų. 

— O popiežius išvargo nuo kalbų, - ištarė jis nekantraudamas, ta- 
čiau puikiai suvokdamas, kaip mane nuvylė. - Tad pamirškim visa tai. 


Pamenu, pirmaisiais valdymo metais Leonas susidurdavo su galy- 
be dalykų, kuriuos lygiai taip pat mielai būtų „pamiršęs“, tačiau poli- 
tinė būtinybė privertė skirti jiems reikiamą dėmesį. Popiežius anksti 
suvokė atsargumo ir apdairumo svarbą. Kaip žinote, vėliau ši jo savy- 
bė buvo įvardyta kaip delsimas ar net neapsisprendimas. Vis dėlto 


* Būk jiems, Viešpatie, narsos bokštas priešo akivaizdoje //ot.). 

pačioje pradžioje, kai tautų kėslai ir karalysčių užmačios spyrė jį mo- 
kytis išsisukinėjimo ir vadovavimo meno gudrybių vardan Švenčiau- 
siosios Motinos Bažnyčios, svarbiausioje vietoje atsidūrė šeimos rei- 
kalai. 

Mes, italai, esame linkę iš prigimties mylėti šeimą ir namus (štai 
kodėl mano vaikystė buvo tokia vargana — aš nepatyriau šeimos ir 
namų meilės), tačiau Leonui šis bruožas virto tikra liga. Kai konklava 
išrinko jį popiežiumi, į Romą kaipmat atvyko Leono brolis Džulianas, 
pusbrolis Džulijus ir brolio Pjero sūnus Lorencas. Jo Šventenybė ne- 
delsdamas suteikė visiems trims Romos patricijų titulus ir ta proga 
surengė prašmatnias iškilmes Kapitolijuje. Džuliano tėvas Lorencas 
Puikusis troško, kad sūnus užsiimtų pasaulietine veikla, tačiau tas bu- 
vo silpnos sveikatos (ir pakankamai ribotų galimybių), tad Leonas pa- 
liko jį Romoje ir suteikė „Bažnyčios karvedžio“ garbės titulą. Sūnė- 
nui Lorencui (kuriam tebuvo dvidešimt vieneri) teko sunkesnės parei-- 
gos — valdyti Florencijos Respubliką. Ten jis ir grįžo jau pirmaisiais 
Leono popiežiavimo metais, t.y. 1513-ųjų rugpjūčio dešimtąją. Savai- 
me suprantama, kad jauniklis lakstė pirmyn ir atgal it kokia mėlynšik- 
nė musė ir kaskart atsidūręs Amžinajame mieste stengdavosi nugrieb- 
ti gardesnį kąsnelį. 

Tuo metu Florencijos Respublikos valdymas mažai kuo skyrėsi 
nuo Lorenco Puikiojo laikų. Kaip ir anksčiau įstatymus leido dvi tary- 
bos. Vieną sudarė septyniasdešimt narių, renkamų iki gyvos galvos, o 
kitą — šimtas. Šie keisdavosi kas šešis mėnesius. Tačiau Medičių pase- 
kėjai, šalininkai, šunuodegiautojai ir pataikūnai sudarė didžiąją dau- 
gumą abejose tarybose, todėl Lorencas visuomet gaudavo, ko panorė- 
jęs. Jis gyveno puikiuose rūmuose Vija Larga gatvėje ir lyg koks mo- 
narchas (tiksliau, popiežius) dalijo dovanas ir žarstė malones visam 
pasauliui. Dėl tos priežasties Respublikos nepriklausomybė tebuvo 
šmėkla, nes visą valdžią savo rankose laikė Medičių giminė. 1513-ųjų 
rugsėjį švenčiama Medičių globėjų - šventųjų Kosmo ir Damjeno — 
diena buvo paskelbta Florencijos valstybine švente. 

Atrodė, kad Lorencas pasižymi visomis savybėmis, kurias ir pri- 
valėjo turėti Medičių popiežiaus sūnėnas. Be to, jaunuolio motina Al- 
fonsina Orsini visaip skatino jį siekti valdžios. Ji sugalvodavo Loren- 
cui didingiausias gyvenimo užduotis. Na, pavyzdžiui, tapti Pjombo 
hercogu. Toji moteris degė troškimu pamatyti ant savo sūnaus galvos 
karūną. Ir visai nesvarbu, kokią. Su stebėtinu užsispyrimu Leonas kaip 
įmanydamas priešinosi šiai užmačiai. Manau, jog nepaaiškinama nuo- 

jauta, kuria Leonas pasitikėjo, šįkart jam kuždėjo, kad Lorencas taps 
Medičių saulėlydžio priežastimi. 

O dabar pats metas pakalbėti apie Jo Eminenciją kardinolą Džuli- 
jų de Medičį! Ilgą laiką jis sau ramiai gyveno Lombardijoje, Kapujos 
šv. Jono vienuolyne. Vos tik Leonas tapo popiežiumi, baigėsi ir užda- 
ras Džulijaus gyvenimas. 1513-ųjų gegužės devintąją jis tapo Floren- 
cijos arkivyskupu, o sutvarkius reikaliuką dėl abejotinos kilmės (Džu- 
lijaus „tėvą“ nudaigojo Paciai), rugsėjo dvidešimt trečiąją įžengė į kar- 
dinolų luomą. Džulijus man niekad nepatiko ir nekėlė pasitikėjimo. 
Ypač kai išgirdau jį ir Lorencą koridoriuje slapta niurzgant prieš Leo- 
ną. Aš netikiu tuo veidmainiu. Tačiau popiežius it koks kvailelis juo 
pasitiki. Antra vertus, šių užrašų pradžioje jau minėjau, kad Leonas 
nieko nemato ir negirdi, kai kalbama apie šeimos narius. Žmonės tvir- 
tina man, jog Džulijus yra švelnus ir geras, romaus būdo žmogus. Aš 
nesutinku su tokia nuomone. Taip, jis linkęs į liūdesį, tačiau tas dar 
nelemia švelnios prigimties. Tvirtai tikiu, kad visas Džulijaus liūde- 
sys kyla iš daugybės užsibrėžtų, tačiau neįvykdytų siekių. Toji nuola- 
tinė savistaba (o jis tikrai atrodo kaip užsisklendęs savy žmogus) iš 
tikrųjų yra ne kas kita, o nepaliaujami apmąstymai apie garbėtroškiš- 
kus tikslus. Jis nuolat kažką rezga, ypač drauge su popiežiaus sūnėnu 
Lorencu, kurį supažindino su slaptosios ydos teikiamais malonumais. 
Kai tik Lorencas atvyksta į Romą, Džulijus pasirūpina, kad jaunuolis 
nenuobodžiautų ir gerai praleistų laiką nedorybių liūne. Alfonsina įspė- 
jo sūnų dėl neigiamos Džulijaus įtakos, tačiau Lorencas tik kandžiai 
atsakęs: 

— Jo mi voglio dare piacere hora ch' io sono giovane et ch' io posso 
per haver un papa...! 

Kalbama, jog supykusi Alfonsina spyrė jam į kiaušius. Bernardas 
Dovizis, plačiau žinomas kaip Bibjena (pagal miestelio, kuriame gi- 
mė pavadinimą), taip pat buvo įšventintas į kardinolus pirmaisiais Leo- 
no popiežiavimo metais. Regis jau minėjau, kad gerai sutariau su Bib- 
jena, tačiau jiedu su Serapika nuolat pykosi. Dėl šių nesutarimų po- 
piežiaus namuose, švelniai pasakius, dažnai tvyrodavo šaltoka nuo- 
taika. Bibjeną ir Medičius jau daugelį metų siejo artimi ryšiai. Tai jis 
rūpinosi jaunojo Džovanio mokslais, o vėliau tapo jo asmeniniu sek- 
retoriumi. Šis žmogus drauge su Medičiais išvyko į tremtį ir visaip 


' Aš jaunas, todėl mėgaujuosi malonumais ir gal kurią dieną tapsiu popiežiumi... 


(it). 

užtarė Leoną prieš popiežių Julijų. Galiausiai, kaip jau žinote, Bibje- 
na paslapčia ir nenuilstamai darbavosi Leono labui visos konklavos 
metu. Tą patį veikė ir Serapika. Tačiau jie abu vargiai ištarė bent Žodį 
vienas kitam. Leono valdymo pradžioje Bibjenos žvaigždė išties aukštai 
pakilo, todėl jis galėjo prieiti prie popiežiaus bet kuriuo paros metu. 
Šia išskirtine teise naudojomės ir mudu su Serapika, tačiau Bibjena 
dar pelnė kardinolo titulą. Tas nežmoniškai suerzino Serapiką. 

Inocento VIII laikais aukščiausiuoju popiežiaus asmeninio sekre- 
toriaus rangu buvo segretario intimo!, kuris tvarkė visus reikalus. Be 
to, jam Bažnyčios galva patikėdavo visas paslaptis. Žinoma, netrukus 
kiti sekretoriai ėmė liguistai pavydėti išskirtinės pareigybės. Ją imta 
atvirai niekinti. Bibjena įtikino Leoną pertvarkyti pareigybių visumą, 
todėl netrukus segretario intimo svarba pastebimai sumažėjo. Iš tikrų- 
jų Bibjena sukūrė šiltą vietelę sau tarp popiežiaus ir tuometinio segre- 
tario intimo Pjetro Ardindželo. Vėliau Bibjeną pakeitė Džulijus Me- 
dičis. Daugybė žmonių (greta Serapikos) nepaprastai pavydėjo Bibje- 
nai valdžios 1r įtakos, kuri ypač padidėjo tapus kardinolu. Juk valsty- 
bės paslaptys buvo patikimos jam vienam, o Džulijus siautėjo po rū- 
mus ir nešvankiai keikėsi, tvirtindamas, jog Bibjena esąs „durnas, val- 
džios ištroškęs kiaušlaižys“ ir „nepatikimas sodomitas“. Juokingiau- 
sia, kad šie kaltinimai visiškai neatitiko tikrovės. Bibjena dievino gra- 
žias moteris. Jo audringi meilės nuotykiai sukėlė tikrą triukšmą net 
popiežiaus dvare, kur šiaip visi įpratę prie tokio elgesio. Žinoma, Bib- 
jena buvo tikras pasaulietis, mėgstantis literatūrines ir menines pra- 
mogas (antra vertus, toks buvo ir Leonas), tačiau nevengiantis ir ašt- 
resnio pobūdžio akibrokštų. Rengiant liaudiško pobūdžio pasilinks- 
minimus, neturėjo sau lygių, todėl Leonas jį mylėjo. Net tada, kai 
sekretoriaus įtaka ėmė silpnėti, o Džulijaus — stiprėti, žmonės vis dar 
vadino jį popiežiaus alter ego. Kartą lankydamasis pas popiežių vie- 
nas garbingas Venecijos pareigūnas irzliai pareiškė: „Čia viskas pri- 
klauso Bibjenai“. 

Leonas, Bibjena, Serapika ir aš dažnai drauge pietaudavome as- 
meniniuose popiežiaus kambariuose. Leonas buvo iš prigimties tai- 
kus žmogus, todėl labai troško sutaikyti Bibjeną ir Serapiką. Tačiau jo 
pastangos ėjo perniek, nes kaip minėjau anksčiau, tą tarpusavio prie- 
šiškumą lėmė asmenybių skirtumai. Popiežius užsispyrė ir neketino 


' Artimasis sekretorius (if. J. 

atsisakyti savo minties. Tad gana dažnai tie bičiuliški soirėes a guat- 
re! išties tapdavo kančia. 

— Kaip praėjo diena? — bespalviu balsu paklausdavo Leonas, tarsi 
negabus aktorius netikusioje istorinėje dramoje. 

— Geriau klauskit Bibjenos, Šventenybe. Juk tai jis sudarinėjo tvar- 
karaštį. 

— Norėjau sužinoti apie tavo dieną, Serapika. 

— Tai aš ir sakau, klauskit Bibjenos... 

— Ar Žuvis šviežia? 

— Geriau klauskit Bibjenos, Šventenybe. Tai jis pasamdė virėją. 

— Dėl Dievo meilės, užsičiaupk! — neištverdavo Bibjena. 

— O ką tu žinai apie Dievą? 

— Aš draudžiu šitaip kalbėti prie mano... prie mūsų stalo! 

— Šventenybe, ar nevertėtų prieš įsakant pasitarti su Bibjena? 

Tuomet įsivyraudavo ledinė tyla, kurią retkarčiais nutraukdavo Leo- 
no pirstelėjimai. Kartą po vieno tokio įspūdingo ir garsaus oro pagadi- 
nimo, Serapika pažvelgė į kitoje stalo pusėje sėdintį Bibjeną, angeliš- 
kai nusišypsojo ir pasakė: 

— Ar ką sakei, mielasis? 


Visa laimė, jog aš taip pat turėjau kitų užsiėmimų, kurie apsaugojo 
mane nuo nevilties toje barnių bei akiplėšiškumo aplinkoje ir atitrau- 
kė dėmesį nuo nesiliaujančio Medičių klano žemesniųjų narių šmiri- 
nėjimo. Šie nuolat būdravo, laukdami palankios progos išpešti sau 
naudos, — ypač piniginės. Turėjau savo kampą Vatikane, kaip ir Sera- 
pika, tačiau jiedu su Bibjena dar išlaikė po nuosavą namą. Bibjenos 
būstas stovėjo Belvederyje. Ten popiežiaus sekretorius pabėgdavo nuo 
įkyrių aštrialiežuvio Serapikos užgauliojimų. Suprantama, man irgi 
reikėjo pabėgti į kitą, ne tokį suvaržytą ir slegiantį pasaulį. Tokią vietą 
žadėjo gnostikų brolija. 

Aš pasimačiau su Ninu, Bepu ir Kaukole, kaip sutarėme, Marko 
Salečio užeigoje. Čia Ninas dar kartą patvirtino tai, ką anksčiau buvo 
pašnibždėjęs: Andrejas de Kolinis nupirko iš Šeimininko Antonijaus 
visos trijulės paslaugas. Man tas atrodė labai keista. Jau kuris laikas 
neturėjau jokių žinių iš Mokytojo. Ir štai vieną rytą, kai Leonas išjojo 
į medžioklę, Serapika priėjo prie manęs ir sušnibždėjo: 

— Mtelasis, jis sugrįžo į Romą! 


' Vakarai keturiese (pranc.). 

— Kas sugrįžo? 

— Tavo draugas — Andrejas de Kolinis. 

— Norėjai pasakyti: mūsų draugas? — paklausiau suirzęs. 

— Na, taip. Žinoma! Tik kad... na, pats žinai... negalime sau leisti... 

— Dėkui už naujienas, - padėkojau abejingai. 

Serapika nutipeno į šalį ant pirštų galų. 

Visiškai neįsivaizduoju, ką visą tą laiką veikė ir kokius sumany- 
mus puoselėjo Mokytojas. Mano jausmai tam žmogui tapo kažkokie 
dvilypiai. Tebemylėjau jį už visa tai, ką man suteikė (argi Mokytojas 
neatvėrė mano proto ir širdies tiesai?) ir paprasčiausiai už tai, kad 
buvo Lauros tėvas. Antra vertus, prisipažinsiu, gyvenant popiežiaus 
dvare mane vis dažniau apimdavo pastovumo, Serapikos žodžiais ta- 
riant, jausmas. Tikrai netroškau, kad ši tokia reta ir skausmingai pa- 
siekta būsena kur nors pradingtų. Ar tai savanaudiškas požiūris? Tuo 
metu galvojau, kad taip. Tačiau širdžiai neįsakysi. Privalėjau taiksty- 
tis su savo jausmais. 

Kai vėl sutikau Mokytoją, supratau, kad jis labai pasikeitė. Šįkart 
visos jo mintys sukosi tik apie Tomazą dela Kročę. Atrodė, jog visa 
kita neturi jokios reikšmės. Tai, kad Ninas, Bepas ir Kaukolė taip pat 
tapo Mokytojo nuosavybe, tik sustiprino būkštavimus dėl jo pasiligo- 
jusios sąmonės. Antra vertus, nuoširdžiai atsidavusių mokinių jam ne- 
trūko. Ir nenuostabu. Juk jo mokymas skelbė, kad šis pasaulis yra 
pragaras, todėl neverta baimintis ir drebėti dėl ugnimi ir siera alsuo- 
jančios skylės, kuria mus gąsdina dvasininkija, pomirtiniame gyveni- 
me. Jeigu pasaulis, kuriame gyvename, yra pragaras, tai dar nereiškia, 
kad jis amžinas, o jo kančios begalinės. Čia žmogus priverstas išma- 
tuoti skausmo ir nuosmukio gelmes. Tačiau tik čia giedrą vasaros die- 
ną švelnus vejelis nuo jūros atneša purpurinės raganės kvapą. Tai pra- 
garas, kuriame visur karaliauja purvas, skurdas ir vargas. Tačiau tik 
jame vėlyvą pavasarį žemė pasidabina vyšnių Žiedų nuometu it kokia 
jaunamartė. Trumpiau šnekant, gyvename pragare, kuriame apstu kan- 
čios ir gausu grožio. Jeigu šis gyvenimas žymi kraštutinę mūsų atskir- 
ties nuo Dievo ribą, kurios nevalia peržengti, ir yra ilgos kelionės at- 
gal (per sritis, kuriose vis daugiau šviesos, o mažiau skausmo ir nevil- 
ties) pas Jį pradžia, tai gnostikų filosofija, kuri moko šių tiesų, yra 
linkusi visur įžvelgti tik gera. Galbūt todėl jos skleidžiama šviesa nuolat 
traukia garbintojus, kurie trokšta priklausyti gnostikų brolijai. Andre- 
jas de Kolinis vis dar gyveno savo namuose ir nuolat rengė suėjimus, 

skirtus filosofiniams pokalbiams ir liturgijai. Jis išlaikė nedidelį būre- 
lį mokinių, kurie galiausiai priims gnostikų krikštą. Tuo metu Tomazo 
dela Kročės sukeltas neapykantos karas dėl nepaaiškinamų priežasčių 
nurimo (aišku, tik laikinai). Žinau (nes pranešė manieji žinianešiai), 
kad dominikonas dažnai lankydavosi Romoje, tačiau Andrejas de Ko- 
linis liko napaliestas. Ir ne todėl, jog inkvizitorius manytų, esą Lauros 
sudeginimas — jau pakankama bausmė. Nieko panašaus! Dela Kročė 
nenurims, kol tokiu pat būdu atsikratys Andrejo. Įtariu, jog tuo laiku 
visas Inkvizicijos dėmesys buvo nukreiptas į Liuterį ir įvykius Vokie- 
tijoje, o ne į tokią smulkmę kaip gnostikų brolija. Visiškai įsitikinau, 
jog Tomazas dela Kročė grynai asmeniškai niekino Andreją de Koli- 
nį. Ir nekęstų jo dar labiau, jei Mokytojas būtų, tarkim, tikrosios kata- 
likų tikybos išpažinėjas. Tačiau inkvizitorius garbingai laikėsi aklati- 
kio nuostatų, todėl privengė veikti iš asmeninių paskatų. 

Vėl ėmiau lankytis kassavaitiniuose susirinkimuose Andrejo de 
Kolinio namuose. Tačiau ėjau ten ne tam, kad iš mokytojo lūpų išgirs- 
čiau kažkokias naujas tiesas. Troškau sužinoti, ką jis ketina daryti su 
Tomazu dela Kroče. Nuolat privalėjau saugotis, nes tuo laiku jau gar- 
sėjau kaip popiežiaus parankinis. Iš tikrųjų - kas gi būtų manęs nepa- 
žinęs? Juk manoji povyza šmėkščiojo greta popiežiaus svarbiausiuo- 
se viešuose pasirodymuose. Leonas netruko pastebėti mano nuolati- 
nius dingimus, tačiau nieko nesakė. Galbūt įsivaizdavo, jog kažkur 
laikau meilužę? Tik kartą mane aplankė namalonus ir įtartinas pojūtis, 
kad Bibjena akylai seka, ką veikiu. Jeigu tai tiesa, tai sekretorius šniukš- 
tinėjo tik iš pavydo (mat labiau mėgau Serapiką), o ne todėl, kad jį 
nepaprastai domino mano laisvalaikis. 

Apmaudu, tačiau Andrejas de Kolinis jau buvo ne tas Žmogus, 
kurį pažinojau kadaise. Kažkada įtakingas, veržlus ir užsidegimo ku- 
pinas, dabar jis dažnokai griuvinėdavo, nuolat kažką murmėdavo pa- 
nosėj ir pamiršdavo liturgijos žodžius, kuriuos kadaise mokėjo minti- 
nai. Negana to, Mokytojas įjunko į taip vadinamąjį „mokslą apie skai- 
čius“, kuris, kaip supratau, turėjo kažką bendra su begaliniu Andrejo 
troškimu paskutinį kartą susidurti akis į akį sų Tomazu dela Kroče. 
Tiesą pasakius, ne itin suvokiau jo miglotų pamąstymų, kuriais sten- 
gės1 sudominti, prasmę. Man atrodė, jog tai viso labo pašėlę vaizduo- 
tės padariniai, kuriuos sukėlė įtartini ir nerišlūs įsitikinimai. Jie tapo 
Mokytojo karščiuojančios sąmonės priežastimi ir užtemdė krištolinio 
skaidrumo protą. 

Kaip liūdna! Supratau, jog netrukus ateis diena, kai manęs papra- 
šys tapti Brolijos Mokytoju. Neįsivaizdavau, kaip į tokį akibrokštą 
pažiūrės Andrejas de Kolinis, tačiau buvau pasiryžęs perimti jo parei- 
gas ne tik visos Brolijos, bet ir gnostikų tikėjimo išsaugojimo vardan. 

Kai užklausiau Mokytojo apie „pirkinį“ — tris cirko išsigimėlius — 
jis išsisuko nuo tiesaus atsakymo. Andrejas nė kiek nesutriko dėl to, 
jog sužinojau apie sandorį su šeimininku Antonijumi, ar supratau, 
kad jis akivaizdžiai vengia mano klausimų. 

Vieną vakarą, kai visi mokiniai išėjo, ir mudu likom dviese, Mo- 
kytojas pasakė: 

- Žinai, Pepe, šis mokslas yra tikslusis. Čia neįmanoma jokia klai- 
da, apgaulė ar nesėkmė. Kai apčiuopi skaičių seką ir apibrėži priežastį 
bei pasekmę, kurie išjudina visumą, galutinė išdava yra užtikrinta. 
Patikėk manim! 

Žiūrėk! Tomazo dela Kročės vardo sudėtinė visuma yra 8. Ak, tai 
didžiausias negandos skaičius! Jį valdo Saturnas. Niūrusis ir nenuspė- 
jamasis Saturnas, sumaišties, nelaimių ir negandų sukėlėjas! Patikėk, 
susidūrimo metu, kurį aš suruošiu, numerologinė dela Kročės seka 
pražudys jį patį. Viskas nuspręsta. 

— Iš kur, po galais, jūs ištraukėte tą skaičių 8? 

— Štai! Žiūrėk, aš tau viską paaiškinsiu! 

Mokytojo veidas tiesiog liepsnojo nuo vidinio įkarščio, o akys 
liguistai Žibėjo, kai jis rašė paaiškinantį apskaičiavimą: 


TOMASO DELLA CROCE 
474137 45331 32735 


— Matai? Štai! Aišku? Dabar supranti? Itališkai užrašyto vardo 
„Tomazas“ dėmenų sudėtis lygi 26. Sudėję du ir šešis gauname 8 - 
Saturno skaičių! „Dela“ ir ,„Kročė“ dėmenų sudėtis atitinkamai - 16 ir 
20. Vėl sudedame. Lieka 7 ir 2. Tuomet 8, 7 ir 2 dar kartą sudedame. 
Išeina 17. O iš čia —- 8! Aštuoni, Pepe! Man daugiau nieko ir nereikia! 

— Skaičius 7 žymi kelionę. Žmogus su tokiu skaičiumi yra nenu- 
stygstąs vietoje, nuolat judantis. Jį valdo Neptūnas, kurio potvyniai ir 
atoslūgiai begaliniai. Jokios ramybės, Pepe! Juk toks yra ir mūsų bi- 
čiulis Tomazas dela Kročė. Kažkoks vidinis troškulys neduoda jam 
atilsio ir gena vis tolyn. Taip pat žinome, jog jis dienų dienas keliauja 
iš vienos vietos į kitą. Tiesa, dažniausiai persekiodamas kokį vargšą 


188 DAVID MADSEN 


bėdžių, kurį pasiryžo nukankinti ir išsiųsti Anapilin. Vadinasi, pirmie- 
Ji požymiai yra nepastovumas ir nesugebėjimas ilgiau užsibūti vieno- 
je vietoje. Kaip žinome iš patirties, tai reiškia gyvenimo būdą, susijusį 
su nuolatinėmis kelionėmis. Skaičiai sako man, jog privalau nugalėti 
šį veiksnį, jeigu noriu susidurti su dela Kroče akis į akį. 

— Skaičius 2 žymi, kad žmogaus siela yra apžavėta kažkokio tobu- 
lo romantinio vaizdinio. Dvejetą valdo Mėnulis — sapnų, žaltvykslių, 
apžavų, burtų ir tobulybės planeta! Ir tikrai. Dela Kročė apžavėtas 
savosios svajonės ir vaizdinio apie gryniausią, tikrojo tikėjimo tiesą, 
kurią gindamas jis nepagailėtų 1r gyvybės. Kelią šiam žmogui nušvie- 
čia jo svajonių apie tobulą ir nepažeidžiamą mokymą mėnulis. Tačiau 
2 yra ne tik svajotojų ir poetų skaičius. Jis — aklatikių ženklas. Tai 
dvejetas įkvėpė dela Kročę sukelti fizinį skausmą nesuskaičiuojamai 
daugybei žmonių, kurie nesutiko su jo tiesos supratimu. Tai dvejetas 
įžiebia liepsną, kuri pasiglemžia žagarų stirtą. Tai jis verčia dela Kro- 
čę Žiauriai smurtauti tikėjimo labui. 

— Tada „Kročė“ dar kartą išspjauna skaičių 8. Saturnas!. Dieve, 
Pepe, kokia laiminga vardo ir skaičiaus sąjunga! Nes kryžius! iš tiesų 
yra tamsa, kančia ir mirtis. Ir visa trijulė netrukus atskubės pas jį. 
Kaip jau minėjau, itališkai užrašyto vardo „Tomazas dela Kročė“ dė- 
menų sudėtis yra visur esantis 8. Tai tarsi patvirtinimas, jog Visa, apie 
ką šnekėjome, yra tiesa. 

— Bet ką visa tai reiškia? 

Mokytojas dėbtelėjo į mane taip, tarytum būčiau visiškai trenktas. 

— Argi tu nematai? 

— Tai kad nelabai. 

— Paklausyk. Šios užuominos ir nuorodos suteikia man priemones, 
todėl aš galiu priversti dela Kročę ateiti pas mane. O kai susidursime 
akis į akį, tvirtai tikiu, jog paskutinioji mūsų kova lems mano pergalę! 
Pergalę, Pepe! 

Jis kvėpavo tankiai ir sunkiai. Nieko nematančios akys žvelgė į 
kažokią vidinę erdvę, kuri man buvo neprieinama. Supratau, jog tas 
menamas vaizdinys jį žavėjo. 

— Pirmiausia, — vėl prabilo Mokytojas, — privalau nutraukti dela 
Kročės klajones ir atsivilioti jį į šį miestą. Reikia tik pasinaudoti do- 
minikono aklatikyste, kurią jis mano esant religine tiesa. 

— Kaip pasinaudoti? 


' Croce - kryžius (it.). 

— Paprastai! Štai Roma. Dėmenų skaičius yra 14. Dar kartą sudėję 
gauname 5. Vadinasi, turiu susisiekti su tuo žmogumi, panaudojęs pen- 
ketuką. Gal vertėtų nusiųsti jam nepasirašytą laišką, kuriame praneša- 
ma, jog penktasis liūdnai pagarsėjusio eretikų būrelio narys ką tik at- 
vyko į Romą. Arba nurodyti vardą, kurio dėmenų visuma lygi 5. Dela 
Kročė tikrai neatsispirs pagundai atvykti čionai. Visa kita bus lengva 
1r paprasta. 

Tokie Mokytojo paaiškinimai man labiau priminė žiniuonių sapa- 
liojimus, tačiau aš nutylėjau. Kai išėjau, jis vis dar sėdėjo palinkęs 
virš rašomojo stalo, jo veidas iškreiptas begalinio susikaupimo išraiš- 
kos. Tyliai gedėjau žmogaus, kurį kadaise pažinojau ir mylėjau. Iš 
kilniadvasės asmenybės jis pavirto į kvailį, apsėstą skaičių, runų ir 
užkalbėjimų. 


Tuo laiku, kai Leono nekamuodavo Medičių klano apžavai, jis nuo- 
lat atsidurdavo įvairiausių politinių dramų sūkuryje. 

Prancūzijos karalius Liudvikas XII, susitaikęs su Roma, ėmė atvi- 
rai reikšti norą bičiuliautis su Ispanijos valdovu Ferdinandu. Kaip 
užmokestį už sąjungą jis pasiūlė savo dukrą Renė (kaip reikiant 1š- 
puikusią pasileidėlę) vienam iš dviejų Ferdinando anūkų (tikriausiai 
tam, kuris bus laimingiausias tapęs kekšės sutuoktiniu), dar pridėjo 
Milaną su Genuja ir atsižadėjo bet kokių teisių į Neapolį. Matyt, Fer- 
dinandui šis pasiūlymas neatrodė patrauklus, todėl buvo atmestas. Ta- 
čiau 1514-ųjų kovo tryliktąją Ispanija ir Prancūzija vis dėlto pasirašė 
paliaubų sutartį. Vargšą Leoną visiškai pribloškė ir net nugąsdino to- 
kia įvykių eiga. Jis bet kokia kaina siekė išlaikyti Ispaniją ir Prancūzi- 
ją skyrium, nes baiminosi bet kurios jų įtakos stiprėjimo Italijai. Kaip 
tikras italas jis negalėjo pakęsti minties, kad užsienio pajėgos ims kel- 
ti vis didesnę sumaištį Italijos pusiasalyje. O kaip popiežius jis priva- 
lėjo sergėti bažnytinę ir pasaulietinę Šventojo miesto nepriklausomy- 
bę. Nieko nelaukęs Jo Šventenybė nukreipė visas savo jėgas prieš bet 
kokį žingsnį, dėl kurio Neapolis ir Milanas atsidurtų vieno valdovo 
rankose. Leoną liūdino ir tai, kad jis vienu ypu neteko naudos ir pra- 
našumo, kurį anksčiau teikė Ispanijos ir Prancūzijos nesantaika. 

Jis rašė ir siuntinėjo laiškus į visas puses. Smerkė pasiūlytą san- 
tuoką tarp Renė ir vieno iš Ispanijos karaliaus anūkų. Kaip jau minė- 
Jau, piršlybos taip ir neįvyko, tačiau anuo metu Leonas šito dar neži- 
nojo. Jis nusiuntė į Prancūziją Florencijos ambasadorių Robertą Ačia- 
juolį, kad šis kažkaip paveiktų Liudviką. Iš tikrųjų Leonas labiau bai- 

minosi dėl Ispanijos didėjančios įtakos, todėl įstabiai mikliai pakeitė 
savo požiūrį į Prancūziją ir netrukus jau šypsodamas šiltai sveikino 
Liudviko atstovą Romoje, nors anksčiau jautė jam didžiausią panieką. 
Tačiau išjudinti iš mirties taško užsitęsusias derybas tarp Maksimilia- 
no atstovo kardinolo Lango ir Venecijos Respublikos, kuri ilgą laiką 
mėgino pasiekti susitarimą, taip ir nepavyko. Langas, kurį jums anks- 
čiau nupasakojau, buvo pasipūtęs, godus ir turįs liguistą polinkį į di- 
dybę žmogus. Įpusėjus tikrai keblioms ir nevaisingoms deryboms tas 
gražuolis staiga pareikalavo nuolatinio Jo Šventenybės legato Vokie- 
tijoje pareigybės. Leonas nesiruošė tenkinti tokios užgaidos, tačiau 
nenorėjo atmesti prašymo asmeniškai, nes Maksimilianas pats atsiun- 
tė įtikinamą laišką, kuriame visaip palaikė Lango reikalavimą. Todėl 
Jo Šventenybė pasielgė labai gudriai ir išmintingai. Kardinolų konsis- 
torijai', kuri prasidėjo gegužės dešimtąją, jis tiksliai paaiškino, kaip 
jiems atsilieptų tokios malonės suteikimas (pirmiausia Žymiai suma- 
žėtų pajamos iš mokesčių, surenkamų vyskupijose) ir paliko patiems 
spręsti šį reikalą. Jų Eminencijos Lango reikalavimą atmetė. Pagaliau 
Langas susiruošė išvykti. Atsisveikinimo audiencijoje pas Leoną jis 
11gai ir išdidžiai porino apie savo gabumus bei įgūdžius (kuriais dabar, 
j0 manymu, popiežius nebegalės pasinaudoti) ir gegužės vienuoliktą- 
ją suirzęs išvyko į Laretą, kur tuo metu Bibjena gydėsi aštraus Serapi- 
kos liežuvio paliktas žaizdas. 

Susidariusi padėtis atrodė išties siaubingai sudėtinga. Sutartys tarp 
valstybių vadovų būdavo pasirašomos taip pat lengvai, kaip ir nutrau- 
kiamos, sąjungos sudaromos ir kaipmat išardomos. Paskalos, gandai 
ir Šnipų pranešimai pripildė popiežiaus kambarius išdavystės ir dvi- 
veidiškumo smarvės taip, kaip Leono pirstelėjimai pripildydavo juos 
bezdalų dvoko. Kartais toji veikla virsdavo tikra karštine. Tuomet, 
kad išsaugotų sveiką protą, Leonas porą dienų užsidarydavo nuo viso 
pasaulio ir mėgaudavosi malonumais, kuriuos dažniausiai jam teikda- 
vo raumeningi vaikinai iš Romos prastuomenės. Kadangi laikas bėgo, 
O įvairiausi tarptautiniai nesutarimai tik gilėjo, mieste netruko pasklisti 
gandas, kad Jo Švetenybė jau daugybę naktų bluosto nesudeda dėl 
užgriuvusių rūpesčių. Galiu patvirtinti, kad jis ištisas naktis praleisda- 
vo be miego, tačiau politiniai rūpesčiai čia niekuo dėti. 


' Popiežiaus pirmininkaujamas kardinolų susirinkimas, paparastai svarstantis Baž- 
nyčios klausimus. 

Staiga įvykiai pakrypo visiškai netikėta ir nenuspėjama linkme. 
Mat pasimirė Liudvikas XII, o į Prancūzijos sostą įžengė Pranciškus I. 
Gabus ir pripažinimo trokštąs jaunuolis, tačiau pernelyg veikiamas 
savo motušės Luizos Savojietės, kuri garsėjo kaip sena valdžios be- 
sigviešianti ragana. Dar valdant Liudvikui, Luizos sesuo Filiberta bu- 
vo peršama į žmonas popiežiaus broliui Džulianui. Visi iškart suprato, 
jog tai gudrus (nors akivaizdžiai juokingas) politinis ėjimas, nes Fili- 
bertos išvaizda ir velnią būtų išgąsdinusi. Be to, ji buvo aiškiai per 
sena Džulianui. Kad ir kaip atrodytų keista, tačiau 1515-ųjų birželio 
dvidešimt penktąją Džulianas ir Filiberta susituokė. Leoną kankino 
vienas pagrindinis rūpestis: su kuo viešai sudaryti sąjungą? Su Pran- 
cūzija ar Ispanija? Bjauriausia, jog daugybė kunigaikščių, karalių, val- 
dovų ir hercogų reikalavo iš Leono visiems laikams apsispręsti, kurią 
iš šių dviejų valstybių jis renkasi. Suprantama, jog Džulianas, tapęs 
Pranciškaus I tetos vyru, visaip ragino Leoną pasirinkti Prancūziją. 
Tačiau Bibjena kaip tik pasiūlė sutarties sąlygas, pagal kurias būtų 
galima sudaryti sąjungą tarp popiežiaus, imperatoriaus Maksimiliano, 
Ispanijos karaliaus, Milano, Genujos ir Šveicarijos. Naujoji lyga taptų 
puikiu Prancūzijos galybės ir jos karaliaus siekių išmėginimu. Leonas 
pasinėrė į užsitęsusį, taip vadinamą „neryžtingumo“ laikotarpį. Ta- 
čiau aš labiau linkęs įvardyti jį itin apgalvotu ir apdairiu delsimu. Iš 
tikrųjų Leonas paskelbė, jog Lygos sąlygos patvirtintos, tačiau ir to- 
liau tęsė derybas su Pranciškumi. 

Tai vis labiau panėšėjo į karą. Jo Šventenybė dukart mėgino įkal- 
bėti Pranciškų atsisakyti užmačių dėl Neapolio. Pirmą sykį Leonas 
viską išdėstė Ludovikui di Kanosai (itin gabiam ir įžvalgiam diploma- 
tui), o kitą kartą — Prancūzijos ambasadoriui Monmorui. Šie perdavė 
popiežiaus pageidavimą Pranciškui. Deja, abu mėginimai atkalbėti jau- 
nąjį karalių baigėsi nesėkme. Leonas nusprendė skelbti karinę parengtį. 
Pagaliau sutartis dėl Bibjenos sumanytos Lygos, kurią sudarė popie- 
Žius, imperatorius, Ispanija, Milanas ir Šveicarija (neliko Genujos, kuri 
perbėgo prancūzų pusėn), buvo galutinai patvirtinta, nors Leonas ir 
delsė skelbti viešą pareiškimą. Viskas iškilo aikštėn tik tuomet, kai 
Jaunas ir nepatyręs hercogas de Gizas sudavė pirmąjį karinį smūgį. 
Tačiau niekas ir tuomet nepatikėjo, kad sąjunga sudaryta. Dėl visko 
kaltas tas nelemtas delsimas. Girdėjau, kaip Bibjena pasakė Venecijos 
ambasadoriui: 

— Ch'el Papa havia dato la bolla de la liga fata agli oratori yspa- 
ni.! 

Tai buvo bene labiausiai tiesą atitinkantis pareiškimas, kuris įvar- 
dijo, ką Leonas iš tikrųjų iškrėtė. 

— Ką jūs ten iš tikrųjų pridirbote? — vieną vakarą pasidomėjau ir 
aš. 

— Jėzau, būk geras, tik tu nepradėk! —- suaimanavo Leonas ir pasi- 
kasė pilvą. — Mane vėl beria. Kaip manai, gal vėl kažką suvalgiau? 

— Arba vėl kažką pasigavot, - atrėžiau. 

— Kiaule tu! Neturi nė trupinėlio užuojautos. Kodėl tu manęs ne- 
linksmini? Paskutiniu laiku nesurengi man jokių padykusių pramogų. 

— Tai kad Jūsų Šventenybė ir taip jų prisigalvoja, — pastebėjau. 

Įniršęs Leonas dėbtelėjo į mane. Jo išsprogusios akys ašarojo. 

— Aš privalau elgtis savarankiškai! — sušuko jis gindamasis. - O 
ką man daryti? Pulti pirmajai pasitaikiusiai sąjungai į glėbį? Nieko 
panašaus. Sprendžiant tokius klausimus būtina nuolat puoselėti atsar- 
gumą. Bet ką tu apie tai išmanai? Visi mane kaltina bailumu ir nuo- 
monės kaitaliojimu... 

— Aš nekaltinu jūsų tokiais dalykais, — nutraukiau Leono kalbą. — 
Galų gale bent jau aš žinau, kad tas neryžtingumas tėra atsargumo 
puoselėjimas, kaip jūs sakote. Man tik labai įdomu, kodėl tiek laiko 
nepaskelbėte viešo pareiškimo?.. 

— Vis dar turėjau viltį, kad pavyks įkalbėti Pranciškų, — pasakė 
Leonas. — Net pačią paskutinę minutę. 

— Ką gi, Šventenybe, paskutinė minutė atėjo ir praėjo. 

Leonas giliai atsidusėjo ir dar labiau atsilošė krėsle. 

Pagaliau jis sumurmėjo; 

— Jaučiu, kad turėsiu tau asmeninę užduotį, Pepe. 

— Ar bus ypatingų pageidavimų? — pasmalsavau aš. 

— Aišku, kad būtų gerai sudėtas... 

— Gerai sudėtas ar dosniai apdovanotas? 

— Tebūnie viskas drauge. 

O visa kita jūs jau žinote. 

Pranciškus sutelkė savo pajėgas prie Liono. Trisdešimt penki tūks- 
tančiai kereivių, šešiasdešimt patrankų ir šimtas bombardų. Tarp ge- 


nerolų sukiojosi Trivulzijus, Tremujė ir Robertas de la Markas. Bū- 


' Popiežiaus raštas apie sudarytąją lygą skirtas ispanams (it). 

tent ši kariauna, sprogdindamama užtvėrusias kelią uolas ir permes- 
dama tiltus per neįveikiamas bedugnes, perėjo Alpes ties Kol d' Ar- 
žentjeru ir visiškai netikėtai užpuolė Prospero Kolonos vadovaujamą 
Milano kavaleriją. Netrukus prancūzams jau priklausė vakarinė Mila- 
no hercogystės dalis. Priedo, jie sukėlė visišką sumaištį šveicarų pajė- 
gose. Popiežiaus kariuomenė, vadovaujama Lorenco de Medičio, ste- 
bėtinai neryžtingai veržėsi pirmyn ir kovėsi su priešu. Ji net nesuge- 
bėjo (ar nesivargino) perbristi Po upę. 

Leonas iškart užgiedojo apie bėgimą. 

— Aš vykstu į Gajetą, — pareiškė popiežius. 

— Negalima, Jūsų Šventenybe! 

— Gerai, tada keliausiu į Iskiją. Šiuo metų laiku ten turėtų būti 
smagu. 

— Dėl Dievo meilės! 

— Vaje, vaje... prancūzai jau tikriausiai puola Romą! 

Serapika ėmė begėdiškai žliumbti. 

— Pamatysit, jie sunaikins manąją skulptūrų kolekciją ir išgrobs- 
tys visas antikines senienas, — sriūbavo jis. — Juk žinote, kokie tie 
prancūzai. Tikri barbarai! Toji sena karvė Filiberta tikriausiai trins ran- 
kas iš džiaugsmo... ak!.. 

Tada Leonas irgi parvirko. 

Iš tikrųjų popiežių pribloškė prancūzų pergalė. Jis manė, kad švei- 
carų kariai, saugantys Alpių perėjas ir įgudusio karvedžio Prospero 
Kolonos vadovaujama kavalerija be vargo susdabdys prancūzų judė- 
jimą pakrante. Bibjena, kurio man nuoširdžiai pagailo, persigandęs 
apsimyžo. Galų gale, juk toji Lyga - jo sumanymas. Popiežiaus sekre- 
torius nebuvo geras politikas ar diplomatas, todėl stengdamasis sude- 
rinti priklausomybę Medičiams ir įsipareigojimus Bažnyčiai su painia 
politikos tikrove, amžinai perlenkdavo lazdą. 

— Tai jis dėl visko kaltas! - suklykė Serapika, rodydamas dreban- 
Čiu pirštu į išraudusį ir pasipiktinusį Bibjeną. 

— Žioplas tu išpera! Kaip drįsti! 

— Užsičiaupkit abu, dėl Dievo meilės! — suspigo Leonas, tupinė- 
damas aplink juos. Galiausiai visi trys ėmė tūpčioti apie kits kitą, tary- 
tum šoktų įtūžio a/emandą. Tai buvo klaiku ir juokinga vienu metu. 
Neišturėjęs pratrūkau kvatotis. Ak, jeigu tik kunigaikščių, karalių ir 
vyskupų akys būtų išvydę tai, ką regėjau! Niekas manimi nepatikėtų, 
jei papasakočiau. 

Tuomet nemalonę užsitraukė kardinolas Džulijus de Medičis, kurį 
Leonas paskyrė šv. Sosto legatu ir išsiuntė drauge su popiežiaus ka- 
riauna, vadovaujama Lorenco. Popiežius aiškiai paliepė Džulijui nuo- 
lat stebėti Madenos ir Redžijaus miestus, kurių taip gviešėsi godusis 
Feraros hercogas. Po sutriuškinimo tik Bibjena visaip užtarė kardino- 
lą ir ragino atšaukti papildomą užduoti. Tačiau perkalbėti Leono ne- 
pavyko. 

— Apskritai nederėjo skirti Džulijaus legatu, - pareiškė Jo Švente- 
nybė. — Jis kasdien rašo man laiškus, kuriuose nuolat skundžiasi ir 
bamba dėl tykančių pavojų ar sunkių sąlygų. Kristau aukštielninkas! 
Gal jis įsivaizduoja, kad aš čia sėdžiu ramus, šiltai ir patogiai padėjęs 
subinę? Aš vis tiek kaltinu Džulijų 1r Lorencą užtraukus gėdą mano 
kariuomenei. Ir nenoriu girdėti jokių pasiteisinimų! 

Įsivaizduoju, kaip sunku buvo Leonui ištarti tokius žodžius, turint 
galvoje jo liguistą prieraišumą giminaičiams. Kaip ten būtų, jis ištarė 
tuos žodžius. Tiesą pasakius, Džulijus puikiai žinojo, kad netgi prasi- 
dėjus karo veiksmams, Leonas vis dar slapta vedė derybas su Pranciš- 
kumi. Kažin, ar toks popiežiaus elgesys galėjo įkvėpti mūšio lauke. 
Nutiko dar vienas keistas dalykas. Jau kuris laikas Anglijos karalius 
Henrikas VIII prašė Leono įšventinti Tomą Volsį į kardinolus, tačiau 
Jo Šventenybė nuolat atmesdavo šį prašymą. Dabar, norėdamas užsi- 
tikrinti bent kažkokią paramą, jeigu staiga visi susimokytų prieš jį, 
Leonas pateikė svarstyti prašymą dėl Volsio kardinolų konsistorijai, 
kuri prasidėjo 1515-ųjų rugsėjo dešimtąją. Šis popiežiaus žingsnis vi- 
sus itin nustebino. 

Tuo metu Pranciškaus I kariuomenė atsidūrė Lombardijos sosti- 
nės prieigose ir įkūrė stovyklą prie Marinjano. Nuožmusis ir žiaurusis 
senis kardinolas Šineris, kuris, rodos, nuolat su kažkuo kažkur karia- 
vo, pasitelkė visas gudrybes, kad tik pakeltų šveicarų kareivių ūpą. 
Galiausiai jie net privertė prancūzus atsitraukti, tačiau sutemus mūšis 
nutrūko. Leonas sulaukė pranešimo, kad pats Pranciškus miegojęs ant 
lafeto!. 

— Jau greičiau jis kirkino kokią šliundrą ant to lafeto, - kandžiai 
pastebėjo Leonas. 

Kitą dieną prancūzai, prie kurių prisijungė Venecijos raitelių pul- 
kas, sumušė šveicarus. Kiek pamenu, žinios iki mūsų atkeliaudavo 


' Lafetas — stovas, ant kurio tvirtinamas artilerijos pabūklo vamzdis. 

labai sunkiai, todėl dažnai kildavo keistų nesusipratimų. Pirmiausia 
sulaukėme pranešimo iš Lorenco, kuriame jis tvirtino, kad Šineris pri- 
vertęs prancūzus atsitraukti. Visi, išskyrus Leoną, tiesiog pakvaišo iš 
džiaugsmo. Bibjena važinėjosi po miestą karieta, tyčia partrenkdavo 
visus (aišku, kiek sugebėjo jų aptikti) Venecijos bei Prancūzijos pilie- 
čius, o tada nešvankiai juos išplūsdavo. Tuomet atkeliavo Žinia, jog 
didvyriai šveicarai sutriuškinti. Visur tvyrojo gedulo nuotaikos. Vene- 
cijos ambasadorius Marinas Džordžis (jis nuolat kažką rezgė, kaišiojo 
nosį į kitų Žmonių reikalus ir šiaip buvo tikras įkyruolis) nieko ne- 
laukdamas atvyko į Vatikaną. Apsitaisęs iškilmių darbužiais jis tikė- 
Josi (net nesukdamas sau galvos, kad yra begėdiškai ankstyvas rytas) 
iškart patekti pas jo Šventenybę. Laimei, pirmasis svečią pasitiko Se- 
rapika. 

— Turiu nedelsiant pasikalbėti su Jo Šventenybe, — pareiškė Džor- 
džis. 

— Jo Šventenybė dar lovoje. Jis miega. 

Tikra tiesa, Jo Šventenybė gulėjo lovoje, tačiau ar jis miegojo, čia 
Jau kitas klausimas. Mat lovą dalijosi su jaunuoliu, kurį jam atvedžiau 
praėjusį vakarą. 

— Tai prižadinkite Jo Šventenybę, - neatlyžo Džordžis. 

— Nė nemanau, - visaip maivydamasis atsakė Serapika. 

— Aš reikalauju pasikalbėti su Jo Šventenybe! 

Tuo laiku įžengęs į popiežiaus kambarį pamačiau, kad Dzeusas ir 
Ganimedas tikrai miega. Nieko nelaukęs pačiupau už kojos ir ištem- 
piau iš popiežiaus lovos nuogą, suglumusį jaunikaitį. Vos spėjau už- 
daryti jį slaptajame kambarėlyje, kai pasirodė Džordžis, kuriam paga- 
liau buvo leista pasimatyti su Jo Šventenybe. Mudu su Serapika tyčia 
užsibuvome kambaryje. Labai jau smalsavome, ką tokio pasakys am- 
basadorius. Nekilo jokių abejonių, kad bjaurybė atvyko pasidžiaugti 
svetimo nelaime. 

— Ko tu nori? — suirzęs sušnypštė Leonas ir užsitraukė antklodes 
iki pat smakro (teisingiau, keleto jų). 

— Šventasis Tėve, imdamas iš Kristaus pavyzdį, už bloga atmoku 
jums geru. Vakar Šventenybė suteikėte man blogų ir klaidingų žinių. 
Šiandien aš atnešu gerų naujienų, kurios tikrai patikimos: šveicarų 
kariauna sumušta. 

— Mes taip pat girdėjome apie tai, - drąsiai atrėmė Leonas. — Ta- 
čiau šis pralaimėjimas nėra itin reikšmingas. 

- Jūsų Šventenybė sužinos, kaip yra iš tiesų, perskaitęs šį praneši- 
mą, — nuolankiai pralemeno Džordžis 1 padavė popiežiui savo su- 
kurptą raštą bei Prancūzijos karaliaus atstovo Venecijoje laišką. 

Leonas patyrė siaubingą sukrėtimą, tačiau iš paskutiniųjų stengėsi 
neišsiduoti Džordžiui. Popiežiaus burna siaubingai išdžiūvo. Jis kele- 
tą kartų žioptelėjo it kokia žuvis, prašanti vandens, bet galiausiai tik 
skaniai nusižiovavo. Tai buvo išties didvyriškas poelgis. 

— Jums leidus, Šventenybe, - pasakė ambasadorius, - aš pasitrauk- 
siu, kad Jūsų Šventenybė galėtų atsikelti ir susitvarkyti. Jis išėjo. Tik 
nelabai toli. Vos išėjęs iš popiežiaus, Džordžis nulėkė pas Bibjeną ir 
kitus kardinolus, kuriems taip pat pranešė „džiugią“ žinią. Keletą die- 
nų Džordžis nesirodė Vatikane, nes Šveicarų gvardijos kariai taip įtū- 
ŽO, jog pagrasino nurėžti jam kiaušius ir iškepti juos padažo keptuvė- 
Je, jeigu dar bent sykį pamatys ambasadorių. Kiek vėliau jis vėl atvy- 
ko audiencijos pas Leoną. Tąkart Jo Šventenybė nuolankiai ir abejin- 
gai pareiškė: 

— Mes atiduosime savo gyvastį į krikščionių karaliaus rankas ir 
maldausime jo malonės. 

— Švenčiausiasis Tėve, - atsakė Džordžis, - jeigu taip pasielgsite, 
tai patikinu, kad nenukentėsite nei jūs, nei Roma. Nes karalius yra 
tikras Bažnyčios sūnus. 

Leonas kaipmat ėmė ruoštis susitaikymui su Pranciškumi. Dieve 
mano, dar niekad nebuvau matęs savo mielojo šeimininko taip nusi- 
minusio! Bibjena kurstė atnaujinti kovą, pasitelkus jungtines popie- 
žiaus, imperatoriaus, Ispanijos ir šveicarų pajėgas. Vargšelis stengėsi 
bet kokia kaina išlaikyti byrančią Lygą. Tačiau Leonas nesiklausė jo 
patarimų. Netgi Alfonsina Orsini įkišo čia savo trigrašį. Laiške Lo- 
rencui ji rašė: „Tokie Bibjenos veiksmai mus paražudys antrą kartą...“ 

Taikos derybos užsitęsė, tačiau Pranciškus parodė esąs labai dos- 
nus. Tikriausiai baiminosi, kad Maksimiliano ir Anglijos karaliaus Hen- 
riko VIII (kurs tapo ištikimu Leono draugų, nes galiausiai Tomas Volsis 
buvo įšventintas į kardinolus) sąjunga neatimtų pergalės vaisių anks- 
čiau, nei popiežius spės viską patvirtinti. Tačiau labiausiai sunerimo 
Venecijos gyventojai. Kai buvo paskelbtos sutarties sąlygos, paaiškė- 
Jo, kad ten nė žodžiu neužsimenama apie Veneciją. Aš asmeniškai 
labai apsidžiaugiau. Mano galva, seniai derėjo šią pasipūstusią, val- 
dingą, klastingą ir veidmainišką Respubliką kaip reikiant pamokyti. 
Girdėjau, kad Mariną Džordžį bemaž ištiko apopleksijos priepuolis. 
Gaila, kad pats to nemačiau. 

Griežčiausia sutarties sąlyga reikalavo, kad popiežius atsisakytų 
bet kokių teisių į Parmą ir Pjačenzą. Tai buvo itin karti piliulė, tačiau 
Leonas ją nurijo. Be to, jis puoselėjo viltis, jog įsigijus Modeną, tos 
sritys vėl bus prijungtos prie Bažnyčios žemių. Iš tikrųjų taip ir nutiko. 

1515-ųjų metų spalio penkioliktąją dieną Pranciškus I triumfuo- 
damas įžengė į Lombardijos sostinę. Leonas skubiai išvyko į Viterbo, 
pareiškęs, jog išeina rudens atostogų. Jo Šventenybę lydėjome mudu 
su Serapika. Tačiau, kol tupėjome savanoriškoje tremtyje ir visaip links- 
minomės, mus pasiekė žinia, kad Pranciškus panoro atvykti į Romą 
asmeninės audiencijos pas popiežių. Dievaži, netekome žado! Tačiau 
Leonas bet kokia kaina siekė, kad Pranciškus nepatektų į Romą. Jis 
pasiūlė Prancūzijos karaliui susitikti Bolonijoje. Pranciškus sutiko. Tai- 
gi susikrovėme daiktus ir patraukėme į šiaurę. Ketinome vykti į Bolo- 
niją per gimtąjį Leono miestą — Florenciją. 

Miestas sutiko mus pagarbiai. Leonas visą kelią niurnėjo, nes jo 
išopėjusi subinė vėl kėlė daugybę rūpesčių. Tačiau netgi jis įstengė 
nusišypsoti išvydęs kruopščiai parengtą sutikimą. Garsiųjų meninin- 
kų trijulės - Jakopo Sansovino, Andrejo del Sarto ir Pantorno - varžy- 
tuvės, stengiantis kuo įspūdingiau papuošti miestą, išėjo tik į naudą. 
Įvairiausi jų sukurti darbai, kuriuose puikiai derėjo architektūra, skulp- 
tūra ir tapyba, atrodė itin nusisekę. Florentiečiai surentė net dvylika 
triumfo arkų, kurias padabino ne tik gražiausiais senovės Romos ar- 
chitektūros pavyzdžiais, bet ir užrašais, škalbingai šlovinančiais pir- 
mąjį florentietį popiežių. Ant plyno Duomo! fasado Andrejas del Sar- 
tas kiaraskuro? būdu sukūrė įstabų paveikslą. 

Prie Romos vartų, pro kuriuos įžengėme į miestą, mus pasitiko 
grojantys muzikantai. Keletą kartų Leonas paliepė mūsų palydai su- 
stoti, kad iki valios pasigėrėtų papuošimais ir meno kūriniais, kaban- 
čiais ant sienų, kurias net aplygino, kad pritaikytų. Paradinę iškilmių 
dalį kruopščiai apgalvojo ir suruošė Paris de Grasis, kuriam nebuvo 
lygių rengiant tokio pobūdžio pramogas. Eisenoje dalyvavo aštuonio- 
lika kardinolų, taip pat Lorencas de Medičis ir Florencijos savivaldy- 
bė. Iš tikrųjų galėjai pamanyti, jog tai Pranciškus pasidavė Leonui, o 
ne atvirkščiai. Kardinolas Džulijus de Medičis laikė šv. Mišias Duo- 
me, kurioms pasibaigus Leonas suteikė įprastą palaiminimą ir nuodė- 
mių atleidimą. Tada atėjo metas kalbėti apie reikalus. 


' Duomas - Florencijos Katedra. 
“ Kiaroskuras —- šviesšešėlis /it.); medžio raižinių technika. 


198 DAVID MADSEN 


Leonas pasitarė su Pariu de Grasiu dėl Pranciškaus sutikimo Bo- 
lonijoje iškilmių. Popiežius nepaprastai troško įteikti Prancūzijos ka- 
raliui kokią nors išties įspūdingą dovaną. De Grasis pasiūlė dovanoti 
deimantais nusagstytą ikoną (kaip taikos ženklą), tačiau Leonui šis 
sumanymas nepatiko. Galiausiai jis nusprendė, jog tai bus kryžius iš 
gryno aukso, puoštas brangiaisiais akmenimis. Kadaise šis daiktas pr1- 
klausė kardinolui Askanijui Sforcai, o atkeliavo iš Julijaus II iždo. 
Smagu, kai pagalvoji. Juk prancūzai šitaip nekentė Julijaus už nieki- 
nantį požiūrį į juos. Jeigu vargšelis senukas Julijus sužinotų apie tai, 
ko gero, apsiverstų karste. Aptaręs su Grasiu visas smulkmenas, Leo- 
nas laikė šv. Mišias San Lorenco bažnyčioje. Turiu pripažinti, jog la- 
bai jausmingai. Pasibaigus Mišioms Jo Šventenybė apsipylęs ašaro- 
mis atsiklaupė priešais porfyro sarkofagą, kuriame ilsėjosi jo tėvo Lo- 
renco Puikiojo palaikai. Leonas taip pat aplankė savo brolį Džulianą, 
kuris tuo laiku smarkiai pasiligojęs gulėjo lovoje Medičių rūmuose. 

Gruodžio septintąją atvykome į Boloniją. Tačiau apie jokį šiltą 
sutikimą nėra ką kalbėti. Leonas pernelyg dažnai užtardavo Bolonijos 
priešus, todėl miestas nejautė palankumo Medičių popiežiui. Ypač jo 
nekentė Bentivoljų giminė. Kai žengėme miesto gatvėmis, visur tik ir 
girdėjome šūksnius: Sega! Sega!' Mat Bentivoljų herbe pavaizduotas 
pjūklas. Mus lydinčius kardinolus didžiai papiktino toks boloniečių 
priešiškumas. Jų Eminencijos pareikalavo, kad Leonas sustabdytų ei- 
seną ir viešai pareikštų nepasitenkinimą. Tačiau popiežius nesutiko. 
Jis meilijo judėti pirmyn. Plačiai išsišiepęs, lyg niekur nieko. 

Pranciškus I pasirodė Bolonijoje gruodžio vienuoliktąją. Prancū- 
zijos karaliaus sutikimas buvo išties iškilmingas ir puošnus. Šlovinda- 
mi nugalėtoją skambėjo visų bažnyčių varpai. Devyniolika kardinolų 
pasitiko jį prie Porta San Feličės vartų. Kardinolas Riarijus pasakė 
trumpą sveikinimo kalbą, kurios metu kiti kardinolai stovėjo be gal- 
vos apdangalų. Pranciškus atsakė prancūziškai. Jis taip pat nusiėmė 
kepurę. Vis dėlto karaliaus palyda smarkiai nuvylė tūkstančius žmo- 
nių, kurie susirinko pažiūrėti eisenos. Paaiškėjo, kad jie atvyko be 
šarvų ir ginklų, apsitaisę kiek įmanoma paprasčiau. Leonas stebėjo 
Pranciškaus atvykimą pro Palaco Publiko langą. 

Popiežiaus ir karaliaus susitikimas buvo toks nuobodus, jog ne- 
trukus ėmė paprasčiausiai varginti. Retkarčiais visa, kas vyko panėšė- 


' Pjūklas! Pjūklas! (it.). 

davo į didžiulė nesąmonę. Didžiojoje menėje, antrame Palaco Publi- 
ko aukšte, prisigrūdo tokia minia kardinolų, vyskupų, kunigų, diduo- 
menės narių ir įvairiausio rango bei padėties rinktinių stebėtojų, kad 
grindys ėmė pavojingai girgždėti ir dejuoti. Visi baiminosi, kad ga- 
liausiai jos neišlaikys. Įtariu, Leonas slapta puoselėjo mintį, jog taip ir 
nutiks. Neslėpsiu, popiežius atrodė tikrai didingai. Jo galvą puošė bran- 
gakmeniais nusagstyta tiara. Jo Šventenybė vilkėjo auksu bei perlais 
siuvinėtą apsiaustą ir mūvėjo baltas pirštines. Avėjo kurpaites, kurių 
kievieną puošė didžiulis rubinas. Pranciškus kiek užtruko, kol pro tirštą 
minią žioplių prasibrovė iki popiežiaus sosto. Mat kilo peštynės, kai 


*-— 


iškilmių prižiūrėtojas stengėsi padaryti praėjimą karaliui. Kažkoks iš- 


įvairiaspalves nenuoramos kelnes. 

— Pažiūrėk, ką padarei, tu nerangus kuily! —- suspiegė gražuolis, ir 
toje menės dalyje kaipmat pasipylė prasčiokiškų nešvankybių kruša. 
Pranciškus nudavė, jog nieko nepastebi. Kai karalius pagaliau priėjo 
artyn prie Leono, aš dar išgirdau, kaip vaidingasis dabišius irzliai su- 
murmėjo: 

— Tas kelnes man nupirko Orlandas... 

Pranciškus, kaip įprasta, triskart priklaupė ant vieno kelio priešais 
Leono sostą, o tada atsiklaupė. Leonas pats pirštinėtomis rankomis 
pakėlė jį ir šiltai apkabino. Abu valdovai trumpai vienas kitą pasveiki- 
no: Pranciškus — prancūziškai, o Leonas - lotyniškai. Tuomet kancle- 
ris diu Pratas' (labai vykusi pavardė, tiesa?) pradėjo juokingą ir ne- 
įprastą pagiriamąją kalbą Medičių giminės išminčiai, įžvalgumui, ga- 
bumui, gailesčiui, drąsai ir šlovei. Ypač jis aukštino Leoną, kuriam 
esą „Dievas patikėjęs vairuoti šv. Petro laivę ir per pavojingas povan- 
denines uolas atplukdyti ją į saugų uostą“. 

Tuomet kancleris ėmėsi girti Prancūzijos karalius, kurie, anot jo: 

— ... „Nuo senų senovės savo atsidavimu popiežiui lenkė visus ki- 
tus krikščionių valdovus. Sekdamas prosenių pavyzdžiu, Jo Didenybė 
Pranciškus I, nepaisydamas visiškai skirtingos pasipūtusių patarėjų 
nuomonės, skubėjo per kalnus ir slėnius, miškus ir upes, priėmė švei- 
nus — tėvui, Kristaus vietininkui, ir sudėtų prie jo kojų visus savo tur- 
tus.“ 


' Prat - niekšas, subinė (angl.). 

Šie kanclerio paistalai buvo gryniausias šūdas. Tūkstančiai žuvu- 
siųjų, sužeistų ir suluošintų mūšyje, išbarstytų po visą šiaurės Italiją, 
vien tik tam, kad karalius apkabinęs popiežių, pasipuikuotų savo go- 
dumu ir užkariautų Žemių gausa, o vėliau dievobaimingai jas padalin- 
tų. Užliūliuoti vingrios įžangos, visi pamiršo klastas ir išdavystes, pra- 
keiksmus ir plūdimus, lenktyniavimą ir užmačias, o svarbiausia, siau- 
bingą ir nedovanotiną žmonių gyvybių nuvertinimą. Mano galva, tai 
tiesiog neįtikima. Antra vertus, aš tik paprastas senas neūžauga gnos- 
tikas. 

Kita dieną Pranciškus ir Leonas susitiko dukart, tačiau apie xą 
jiedu kalbėjosi — iki šiol yra paslaptis. Pašnekesiai vyko už uždarų 
durų ir tik akis į akį, be jokių vertėjų. Gruodžio tryliktąją Leonas laikė 
Sumą San Petronijaus bažnyčioje. Nors Pranciškus rodė mandagų dė- 
mesį popiežiui (netgi pasisiūlė panešti drabužio uodegą), tačiau taip ir 
negavo Šventosios Komunijos iš popiežiaus rankų. Per Mišias vienas 
prancūzų didikas (tikriausiai apimtas pamaldumo karštinės), staiga pa- 
šoko ir pareiškė norįs, kad popiežius išklausytų jo išpažintį. Nusidėjė- 
lis tvirtino, kad kovojo prieš Julijų II apimtas pykčio ir visiškai nebojo 
atskyrimo nuo Bažnyčios. Nieko nelaukęs Pranciškus išpažino lygiai 
tokias pačias nuodėmes ir maldavo Leono atleidimo. Popiežius kil- 
niaširdiškai suteikė jį. Net rankos drebėjo. Staiga Pranciškus jausmin- 
gai prabilo: 

— Jūsų Šventenybei nederėtų stebėtis, jog mes taip nekentėme Ju- 
lijaus. Jis buvo mūsų didžiausias priešas. Per visą karų istorija Pran- 
cūzija neturėjo tokio žiauraus ir siaubingo priešo, nes Julijui labiau 
derėjo generolo munduras, nei popiežiaus apdarai. 

Tada Prancūzijos karalius paliepė visai savo palydai bučiuoti Jo 
Šventenybei kojas. Vargšės kurpaitės! Nuo tokios daugybės bučinių 
aukso plaušeliai bemaž visai nusidėvėjo. Kažkuris vyresnio amžiaus 
didikas pamėgino nukąsti rubiną, kuris puošė kurpaitę. Visi suprato, 
Jog tokį poelgį sąlygojo toli gražu ne dievobaimingumo priepuolis. Tą 
vakarą Pranciškus pietavo su Leonu. Taip pat dalyvavo kardinolas Džu- 
lijus de Medičis, Bibjena, Serapika ir aš. Nenoriu nieko pasakoti apie 
tuos pietus. Nebent pažymėti, jog tai buvo ištaigingas ir brangus apsi- 
rijimas. Tikras pilvo košmaras. Ir dar. Viso vakaro metu manęs neap- 
leido viena mintis: argi ne keistas likimo posūkis, jeigu luošys iš Tras- 
teverės prastuomenės atsiduria prie vieno pietų stalo su Prancūzijos 
karaliumi? Neparastas jausmas! 

Gruodžio penkioliktąją Leonas pakvietė Pranciškų atsisveikini- 
mo audiencijos. Tada karalius išvyko. Tiesa, jis paliko savo atstovą 
Lombardijai, hercogą Karolį Burboną. 

— Nešdinkimės iš šitos nesvetingos išvietės laukan, —- paragino mane 
Leonas. 

Todėl gruodžio aštuonioliktąją išvykome į Romą. Keliaudami už- 
sukome į Florenciją, kad Leonas galėtų aplankyti savo brolį Džulianą. 
Vargšelis buvo visiškai prie mirties. 1516—ųjų vasario dvidešimt aš- 
tuntąją visų džiaugsmui (kurį, deja, lydėjo tik bažnytinės iškilmės, 
nes buvo Gavėnios laikas) mes sugįžome į Romą. Tais pačiais metais 
kovo septynioliktąją Leono brolis Džulianas paliko šį pasaulį. O bjau- 
rioji, velnių prišveitusi Filiberta grįžo pas savo seserį Luizą, Pranciš- 
kaus I motiną. 


Dabar atėjo metas papasakoti apie sąmokslą, kurį paminėjau pir- 
majame šių užrašų skyriuje. Pasikėsinimą į Leono gyvybę sumanė, 
surengė ir jam vadovavo kardinolas Alfonsas Petručis. Vienas tų vi- 
siškai supasaulėjusių Bažnyčios tarnų, kurių didžiausias gyvenimo tiks- 
las — sukaupti kuo daugiau valdžios ir turtų bei mėgautis jais. Petručis 
turėjo priežasčių nekęsti Leono. Pasirodo, 1516—-ųjų metų kovą, tuoj 
po mūsų sugrįžimo iš Bolonijos, kardinolo brolis Borgezė Petručis 
buvo pašalintas iš Sienos vyriausybės. Viskas įvyko su Leono palai- 
minimu. Nuo to laiko Alfonsą Petručį apsėdo tamsios mintys apie kerš- 
tą. Smaugiamas liguistos neapykantos, jis sumąstė užpulti Leoną, kai 
šis medžios ir nužudyti jį savo rankomis. Tačiau užmačios sudėtingu- 
mas ir nenumatyti sunkumai (0 ne siaubas, kurį toks įvykis būtų sukė- 
lęs visame krikščioniškajame pasaulyje) privertė atsisakyti šios min- 
ties. Iš tikrųjų vargšelis Petručis suseno anksčiau laiko ir tapo tikru 
pamišėliu. 

Galų gale jis nusprendė imtis nuodų. Papirko Batistą da Verčelį, 
kad šis padėtų įvykdyti sumanymą. Verčelis buvo gerą vardą turįs gy- 
dytojas, kuris atvyko į Romą iš Florencijos vildamasis, jog sulauks 
kvietimo gydyti Leono subinę. Petručis tikėjosi, kad gydymo seanso 
metu Verčelis sugebėsiąs apnuodyti išpampusį Leono kūną. Net juo- 
kinga: dauguma nuodų yra prarijami, o nenaudėlis norėjo, kad Leonas 
savuosius įsiurbtų per šikną! Beje, Šventenybė ne kartą skundėsi, kad 
jis šitaip ir numirsiąs. Teisingumo dėlei reikia pasakyti, kad Batista da 
Verčelis atrado veiksmingus vaistus nuo popiežiaus ligos. Gydytojas 
pasisiūlė pats tais vaistais patepti Šventenybės pasturgalį. Leonui te- 

reikėjo priimti pasiūlymą, ir jis būtų neišvengęs greito galo (dovano- 
kit už žodžių žaismą). Tačiau Jo Šventenybė kažkodėl atsisakė. 

— Mane apėmė nuojauta, paprasčiausias įtarimas, — vėliau prisipa- 
žino popiežius. 

Kardinolas Petručis įtūžo. Jis garsiai šūkavo ir liejo savo tulžį. 
Tvirtino būsiąs nekenčiamos ir pavergtos Kardinolų kolegijos, kuri 
tapusi Leono naktipuodžiu, išlaisvintoju. Nieko nepranešęs popiežiui 
Petručis pabėgo į Lacijuje esantį dvarą, kuris priklausė Kolonoms. 
Ten jis visai atvirai rezgė sąmokslą drauge su savo broliu, gyvenančiu 
Neapolyje. Leonas pats parašė laišką Petručiui, kuriame paragino liautis 
kvailiojus. Tačiau pasipūtėlis kardinolas ir toliau kurpė sumanymus, 
įtraukdamas į šį pavojingą žaidimą visus be išimties. Jis ypač dažnai 
susirašinėjo su savuoju sekretoriumi Marku Antonijumi Ninu, kuris 
pasiliko Romoje. Būtent per Niną kvaištelėjęs Petručis dar kartą pa- 
siūlė Batistai da Verčeliui pamėginti tapti Leono gydytoju. O jei tai 
įvyktų, nunuodyti popiežių. Vargu, ar Petručio beprotybė pateisina 
tuos laiškus. Kiekvienas parašytas žodis lėmė jo likimą. Kardinolas 
netgi siūlė įtikinti ir įtraukti į sąmokslą Serapiką. 

— Įsivaizduoji, mielasis? Siaubas! — sušuko įpykęs Serapika. - Aš 
nė už ką nesiartinčiau prie Leono subinės su tamponu. O ką jau kalbė- 
ti apie nuodų indelį! 

Markas Antonijus Ninas buvo suimtas ir kankinamas. Trumpai 
tariant, jam nudegino apyvarpę įkaitintomis žarijose žnyplėmis. Tai 
padėjo išgauti labai vertingą ir išsamų prisipažinimą. Staugdamas it 
hiena, jis sutiko su visais kaltinimais. Petručio sekretorius netgi prisi- 
ėmė atsakomybę už tai, ko nepadarė. Jis taip pat prisipažino lytiškai 
santykiavęs su karve, nors niekas neprašė pasakoti apie savo asmeninį 
gyvenimą. Galiausiai šią smulkmeną atmetė, kaip neturinčią didelės 
svarbos pagrindiniam tyrimui. Kardinolui Petručiui buvo pažadėta su- 
grąžinti jo teises Sienoje, jeigu šis atvyksiąs į Romą. Tačiau pamišėlis 
delsė, nors nieko nežinojo apie Nino prisipažinimą (jis nebuvo skel- 
biamas viešai). Pagaliau Leonui pavyko jį įtikinti, pažadėjus apsau- 
gos raštą. Tad gegužės aštuonioliktąją Petručis sugrįžo į Romą. Kitą 
dieną jis atvyko į Vatikaną, lydimas artimo draugo, kardinolo Sau- 
liaus. Juos abu suėmė. Iškart buvo sušaukta konsistorija, kur Leonas 
pranešė kardinolams apie iškeltą bylą prieš Petručį ir Saulių. Tuo pat 
metu visiems žymesniems valdovams ir kunigaikštukams buvo išsiun- 
tinėti popiežiaus raštai, nupasakojantys įvykių eigą. 

Po miestą pasklido klaikūs gandai. Ir jų dar padaugėjo, kai žŽmo- 
nės pamatė, jog Vatikano sargyba sustiprinta, o pagalbon atskubėjo 
kareiviai. Keli kardinolai paprieštaravo, jog Petručis su Sauliumi yra 
uždaryti pačiame giliausiame ir bjauriausiame San Andželo kalėjimo 
skyriuje, turinčiame „Maroko“ pavadinimą. Bet Leonas atsisakė juos 
perkelti. Batistą da Verčelį taip pat suėmė ir kankino. Panašaus likimo 
sulaukė dar keletas asmenų, įtartų bendrininkavimu. Tarp jų - Petru- 
čio tarnas vardu Pokointesta!. Antroji konsistorija buvo sušaukta ge- 
gužės dvidešimt devintąją dieną. Kol visi rinkosi Vatikane, Leonas 
pakvietė kardinolą Askoltį atvykti į rūmus. Jie persimetė keliais žode- 
liais asmeniniuose popiežiaus kambariuose. Netrukus pasirodė kardi- 
nolai Riarijus ir Farnezė. Jie įžengė kambarin nieko neįtardami ir links- 
mai nusiteikę. Tuo metu Leonas skubiai pasišalino iš kambario ir su- 
šnibždėjo man: 

— Uždaryk duris, Pepe! Paskubėk! Užsklęsk jas! 

Padariau, kaip liepė. Tuomet Leonas įsakė Pariui de Grasiui pa- 
leisti konsisitoriją. Jo Šventenybė visas drebėjo ir atrodė kiek suglu- 
męs. Veidas buvo paraudęs ir išpiltas prakaito. Riarijų suėmė. Vėliau 
paaiškėjo, kad Petručis ir Saulius nurodė jį kaip bendrininką. Birželio 
ketvirtąją suimtąjį perkėlė į San Andželo pilį. Iš tikrųjų vargšelį taip 
sukaustė baimė, kad jis nepajėgė paeiti, todėl buvo nugabentas neštu- 
vais. Patupdytas į ,,Maroką“, Riarijus netrukus visiškai pripažino sa- 
vo kaltę. 

Birželio aštuntą, per trečiąją konsistoriją, Leonas pranešė suneri- 
musiam Jų Eminencijų būriui, jog dar du jų luomo atstovai yra įsivėlę 
į šį nepavykusį sąmokslą nunuodyti Bažnyčios galvą. Popiežius para- 
gino susirinkusiuosius nedelsiant pareikšti jam į ausį savo ištikimybę. 
Kai atsidavimo žodžius pašnibždėjo kardinolas Soderinis, Leonas gar- 
siai jį apkaltino esant vienu iš tų dviejų. Soderinis krito popiežiui po 
kojų ir maldavo pasigailėti. Taip pat pasielgė ir antrasis sąmokslinin- 
kas — kardinolas Kastelezis. Leonas iškart jiems atleido. Tačiau kon- 
sistorija paskyrė kiekvienam sumokėti dvylikos tūkstančių penkių šimtų 
dukatų baudą ir įsakė niekam neatskleisti šios bylos smulkmenų. Tada 
Leonas susitiko su Volkietijos, Prancūzijos, Anglijos, Ispanijos, Por- 
tugalijos ir Venecijos ambasadoriais, kuriems pareiškė, jog visiems 
sąmoksle dalyvavusiems kardinolams dovanota. Aišku, išskyrus Petru- 

čį, Saulių ir Riarijų. Vėliau Soderinis pabėgo į Palestiną ir prisiglau- 
dė pas Kolonas. Kastelezis, persirengęs moterimi, išskubėjo per Tivo- 
lį į Neapolį. Žmonės kalba, kad ten jis susidėjo su moterimi, apelsinų 
pardavėja, tačiau aš negaliu patvirtinti tokių Žinių. Dar sako, esą jį 
išprievartavęs raumeningas ūkininko sūnus, kuris pamanęs, jog ben- 
drauja su tikra moterimi. Kaip apmaudu, jog šių paskalų taip pat nega- 
liu patvirtinti. 

Petručio, Sauliaus ir Riarijaus teismas tęsėsi, ir jie, kaip ir dera, 
buvo pripažinti kaltais. Nuosprendis skelbė, kad jie netenka garbingų 
kardinolų titulų ir yra perduodami į pasauliečių rankas. Kaip ir mano 
mylima Laura. O iš esmės toji nuosprendžio dalis tebuvo pagražintas 
mirties bausmės įvardijimas. Paskutinėje konsistorijoje, kuri vyko bir- 
želio dvidešimt antrąją ir buvo neabejotinai ilga bei triukšminga (aiš- 
ku, aš nedalyvavau), Leonas atmetė kai kurių kardinolų pareiškimus, 
€są nuosprendis pernelyg griežtas. Birželio dvidešimt septintąją Ba- 
tista da Verčelis ir Markas Antonijus Ninas buvo pakarti (prieš tai 
gerokai nukankinti), vėliau nukabinti ir ketvirčiuoti. Viskas atlikta kaž- 
kaip nevykusiai ir nešvariai. Aplink telkšojo klanai kraujo. Kaip jau 
užsiminiau pirmajame šių užrašų skyriuje, mirties bausmės sulaukė ir 
Petručis. Tas ūmaus būdo, apsėstasis pagyrūnas pavirto unkščiojančiu 
bailiu. Jį sugniuždė paskutinysis gyvenimo potyris, reiškiantis ir gy- 
venimo galą. Ateis diena, kai mes visi paklusime šiai jėgai. 

Iš įvairiausių pasaulio šalių pasipylė prašymai dėl Sauliaus ir Ria- 
rijaus: pirmąjį visaip užtarė Kardinolas Čibas ir Genujos miestas, o 
taip pat Prancūzijos karalius (labai iškalbingai ir jausmingai); tarp tų, 
kurie palaikė Riarijų, buvo ir Venecijos ambasadorius (vėl jis), o su- 
i1mtojo giminaičiai netgi parašė laišką Anglijos karaliui Henrikui VIII. 
Popiežius pagailėjo sąmokslininkų. Tačiau bausmės dovanojimą ly- 
dėjo griežtos sąlygos: Riarijus privalėjo pripažinti, kad jį nušalino tei- 
sėtai, 0 dėl sugrąžinimo į ankstesnę vietą turįs dėkoti popiežiui; jis 
turėjo viešai prisižadėti, jog nuo šiol būsiąs ištikimas ir atsidavęs Jo 
Šventenybės tarnas ir neturėsiąs jokių reikalų su kardinolais ar valdo- 
vais (nebent asmeninio pobūdžio); Riarijus taip pat privalėjo sumokė- 
ti dalimis milžinišką šimto penkiasdešimties tūkstančių dukatų baudą; 
pinigus jam paskolinsią draugiški bankininkai ir vyskupai, o taip pat 
Vokietijos, Anglijos, Prancūzijos, Ispanijos, Portugalijos ir Venecijos 
ambasadoriai. Jam draudžiama išvykti iš savo gyvenamosios vietos 
be raštiško popiežiaus sutikimo. O kardinolai, kurie parėmė Riarijaus 

nušalinimą, dabar privalėjo rūpintis, kad pagailėtasis vykdytų visus 
pasižadėjimus. Dar po keleto dienų titulą atgavo Saulius. Jis privalėjo 
sumokėti dvidešimt penkių tūkstančių dukatų baudą, duoti pažadą, 
jog visą likusį gyvenimą niekad neišvyks iš Vatikano. Nors ir grąžin- 
tas į kardinolų luomą, vargšelis neteko balsavimo teisės. 

Jis stovėjo priešais Leoną apsitaisęs paprasčiausiais kunigo dra- 
bužiais ir nuolankiai pripažino visus kaltinimus bei maldavo atleidi- 
mo. Kaip ir Riarijus, jis prisižadėjo ištikimai ir beatodairiškai tarnauti 
popiežiui. Didžiai suirzęs (mat Saulius, kuris, Jo Šventenybės nuo- 
mone, buvo linkęs į nusikaltimus, jam ne itin rūpėjo) Leonas atsakė: 

— Tikėkimės, jog tavo darbai neprasilenks su žodžiais. Nors prisi- 
pažinsiu, nelabai nustebčiau (kaip ir visi kiti), jeigu tamsta dar kartą 
pasuktum nuodėmės keliu. 

Iš tikrųjų sugniuždytas ir prislėgtas Saulius pasimirė jau kitų metų 
kovo mėnesį. Leonas pagarbiai ir iškilmingai palaidojo jį Santa Sabi- 
nos bažnyčioje. 

O Soderinis, kuris iš Palestrinos patraukė į Forlį, sugrįžo į Romą 
tik po Leono mirties. Kastelezis, kuris persirengęs moterimi pabėgo į 
Neapolį, galiausiai rado prieglobstį Venecijoje. Gal ten jis ir būtų nu- 
gyvenęs amželį, jeigu ne kardinolas Volsis iš Anglijos. Šis užsigeidė 
Kasteleziui suteiktų beneficijų ir todėl itin ragino Leoną perduoti pa- 
bėgėlį į teisingumo rankas. Iš tikrųjų Leonas iškvietė Kastelezį į Ro- 
mą, tačiau tas atsisakė atvykti. Tuomet 1518-ųjų metų liepos penktąją 
užsispyrėlis neteko visų titulų ir buvo apkaltintas bendrininkavimu 
Petručio sąmoksle. Galėčiau pridurti, jog tas nelaimingas žmogus gy- 
veno savo draugo Džakomo da Pezaro rūmuose Venecijoje. Ramiai 
leido laiką jam paskirtame kambaryje, pasišventęs maldai ir mokslui. 
Po Leono mirties jis privalėjo grįžti į Romą dalyvauti konklavoje, ta- 
čiau, regis, jis dingo kažkur pakeliui. Dabar, kai rašau šiuos žodžius, 
vis dar nežinau, kas jam nutiko. Visi galvoja, kad Kastelezį nudaigojo 
klastingas tarnas. 


Sic transit gloria hominorum.! 
Ką gi, pastebiu, kad vėl grįžau į pradžią: pasiekiau 1518-uosius 
metus, kurių įvykiais pradėjau užrašus. Pradžioje rašiau apie dabar- 


ties įvykius, o dabar žvelgiu atgal ir prisimenu visus įvykius iki Leono 

mirties. Jie tūno praeity, tarsi sapnų pamėklės, tarsi nukritę ir sudžiū- 
vę kadaise puikios gėlės žiedlapiai. Jie sugrįžta pas mane tarsi keisti, 
nepažįstamos melodijos garsai, tarsi primiršti ir vėl atgiję, persipynę 
pasakojimai apie Žmones ir vietas, kurias tariausi pažįstąs. Iš tikrųjų 
kai kurie įvykiai nutiko visiškai neseniai. Tačiau kaip jie dabar nutolę! 
Po Leono mirties daugybė dalykų kažkaip nutolo. Viskas buvo susiję 
su Leonu. Jis buvo tas begalinis akiratis, link kurio driekėsi manojo 
gyvenimo kraštovaizdis. Kadaise taip maniau. Aš labai mylėjau Leo- 
ną. Dabar skausmingai jo ilgiuosi. O vis dėlto... vis dėlto... ne, dar ne 
laikas įausti paskutinę giją į mano pasakojimo drobę. Jums teks šiek 
tiek pakentėti. 

Kadangi tikrai atkeliavau į pradžią, tai, matyt, derėtų vėl pradėti 
pasakojimą nuo veikėjo, kuris tik šmėkštelėjo pirmajame skyriuje. Kal- 
bu apie Martyną Liuterį. Tačiau prieš tai privalau paporinti apie kitą 
nutikimą, kuris turėjo skaudžių ir pražūtingų pasekmių. Tiesą pasa- 
kius, visi tie įvykiai tarpusvy susiję. Kaip priežastis ir pasekmė ar 
ugnis ir karštis. Giliai sieloje aš tvirtai Žinojau, kad kažkas atsitiks. 
Kad galiausiai įvyks siaubinga atomazga, kurios sulaikyti jau nebe- 
įmanoma. Aš tik nesuvokiau ir net neįsivaizdavau, kaip viskas pa- 
kryps ir kas manęs laukia. Galbūt tik sueities atomazga yra tokia pa- 
stovi, nuobodi ir lengvai nuspėjama. 

Štai kas nutiko. Aš sužinojau, kad Andrejas de Kolinis surengė 
„teismą“ Tomazui dela Kročei in absentia! ir kad inkvizitorius pripa- 
žintas kaltas. Mokytojas paskelbė mirties nuosprendį. Nereikia ir sa- 
kyti, jog tai buvo gryniausia beprotybė. Tačiau ką galėjau padaryti? 
Tuomet aš apskritai nesuvokiau Andrejo de Kolinio veiksmų. Kažkur 
manosios sielos gelmėse dar p/azdeno menkutė vilties liepsnelė. Vy- 
liausi, jog pagaliau skaidraus proto šviesa sugrįš ir Mokytojas įstengs 
vėl pajusti tą meilę, kurią jam puoselėju. Saugojau tą vilties liepsnelę 
kaip įmanydamas. Man rūpėjo tik meilė. Nemąsčiau apie tai, kas nu- 
tiks Tomazui dela Kročei. Tačiau aš nuolat meldžiausi, kad Andrejas 
de Kolinis neprasmegtų visiškon beprotybėn. 


' Nesant, nedalyvaujant (lot.j. 

Ut Ecclesiam tuam sanctam regere et conservare digneris, te 
rogamus* 

Viskas prasidėjo nuo indulgencijų. Vos tapęs popiežiumi, Leonas 
panaikino (toks paprotys) visas jo pirmtako suteiktas indulgencijas. 
Paliko tik tas, kurias Julijus II išdavė siekdamas paremti naujosios 
šv. Petro bazilikos statybą. Ak, brangiai teko sumokėti už tokią klai- 
dą! Vokiečiai nuolat niurzgėjo dėl nepaliaujamo pinigų srauto, plūs- 
tančio į Romą. Tačiau, kai 1514-ųjų gruodžio dvidešimt antrąją Leo- 
nas išplatino šv. Petro bazilikos Indulgenciją po Kelno, Trevezo, Zalc- 
burgo, Bremeno, Bezansono, Upsalos vyskupijas ir Mainco bei Mag- 
deburgo arkivyskupo Albrechto (kuris, kalbant atvirai, troško tapti vi- 
suotiniu arkivyskupu) valdas, jis pats prisišaukė bėdą. Kaip jau pasa- 
kojau pirmajame šių užrašų skyriuje, minėtasis Albrechtas, išrinktas 
Mainco arkivyskupu, troško eiti šias pareigas ir Magdeburge bei Hal- 
berštate (kurių arkivyskupu iki tol buvo). Šiaip jis turėjo atsisakyti 
ankstesnių dviejų vyskupijų ir tenkintis tik Maincu. Tačiau tas senas 
išpera garsėjo beprotiškų godumu. Galiausiai Albrechtui pavyko įgy- 
vendinti savo užmačias, tačiau jis sumokėjo nepaprastai didžiulę kai- 
ną. Už norą užsėsti tris kėdes arkivyskupas paklojo dvidešimt keturis 
tūkstančius dukatų (iš kurių dešimt tūkstančių sudarė mokesčiai!). 
Pinigus jis pasiskolino iš Fugerių banko, kuriam vadovavo apsukrus 
ir protingas Jokūbas Fugeris. Tam, kad Albrechtas Visuotinis apmo- 
kėtų skolą, jam buvo pavesta išplatinti šv. Petro bazilikos Indulgenci- 
ją Mainco 1r Magdeburgo, o taip pat Halberštato vyskupijose ir visose 
Brandenburgų dinastijos žemėse. Pusė pajamų keliaudavo į popiežiaus 
iždą (neva paremti naujosios bazilikos statybą), o kita pusė likdavo 
Albrechto rankose. Iš šių pinigų arkivyskupas grąžindavo Fugeriui 
paskolos dalį. Šis gražus susitarimas turėjo patenkinti visų trijų šalių 
poreikius. 

Vis dėlto daugybė Žmonių pasipiktino. Jiems visuomet kėlė susi- 
rūpinimą indulgencijų pardavinėjimas. Taip, tai buvo pati tikriausia 
prekyba, nepaisant visų teologinių vingrybių, kurios lydėjo šiuos pi- 

niginius mainus. Sumanymas išties paprastas: nusidėjėlis sumoka pi- 
nigus, įsigyja indulgenciją ir jo nuodėmės yra atleidžiamos. Tiksliau, 
atleidžiama laikinoji bausmė už tas nuodėmes. Aišku, už skirtingas 
nuodėmes ir bausmės skirtingos. Iš čia - kainų skirtumai. Tarkim, jei- 
gu suirzęs dėl atšalusios ar persūdytos sriubos nudaigojote savo moti- 
ną, tai nusipelnote pakankamai griežtos bausmės (jei ne šiame, tai 
kitame gyvenime). Atleidimas nuo tokios bausmės kainavo gražų pi- 
nigą. Tačiau jeigu retkarčiais smagindavotės su kepėjo žmona, kai jū- 
sų antroji pusė liedavo prakaitą laukuose, tuomet palengvinti savo dva- 
sines kančias daug pinigų nereikėjo. Ir tai dar ne viskas. Jeigu Žavusis 
dėdulė Heinrichas iki pat mirties dienos neatsispirdavo pagundai paiš- 
dykauti su švelniaodėmis mergaitėmis, tai galite būti ramūs, kad jis 
kamuojasi skaistyklos ugnyje. Seno ožio raukšlėtą pimpį, kuris tapo 
j0 pražūtimi, dabar laižo ne mergaičių, o žiaurių liepsnų liežuviai. Ta- 
čiau jeigu iš meilės šiam begėdžiui ištvirkėliui nuspręsite palengvinti 
kančias aname pasaulyje, tai tik mokėkite pinigus, įsigykite indulgen- 
ciją ir (kaip sakome mes, italai) pronto!' Dėdulės Heinricho siela, ste- 
buklingai tviskanti baltumu ir be menkiausios dėmelės jau skmeja link 
palaimintųjų karalystės. Kai kurie gudrūs ir įžvalgūs piliečiai pirkda- 
vo indulgencijas už nuodėmes, kurių dar nepadarė, tačiau būtinai ren- 
gėsi padaryti. Kaip paprasta! Įmetei pinigėlį į rinkėjo dėžutę ir gali 
ramus keliauti drožtis visą naktį viešnamyje (tiesą sakant, tai nebuvo 
tokia jau baisi nuodėmė; juk vietos dvasininkai nuolat šitaip elgda- 
vosi). 

Kai Martynas Liuteris iškabino savo garsiąsias devyniasdešimt 
penkias tezes ant Vitenbergo pilies bažnyčios durų, tai jis piktinosi 
būtent šia bjauriai šventvagiška gudrybe, o ne dominikonu Teceliu*, 
kuris itin uoliai pamokslavo už šv. Petro bazilikos Indulgencijos plati- 
nimą. Nemanau, kad Tecelis būtų kėlęs Liuteriui kažkokį asmeninį 
nepasitenkinimą. Antra vertus, nors dominikonas garsėjo kaip iškal- 
bingas pamokslininkas, tačiau jo sugebėjimus akivaizdžiai pervertino 
1r draugai, ir priešai. Be to, esu linkęs manyti, jog Liuterio pasekėjų 
Teceliui pateikti kaltinimai siaubinga nedora (jie tvirtino, kad vienuo- 
lis ištvirkinęs bemaž tūkstantį paauglių berniukų), tebuvo iš piršto lauž- 


' Baigta, paruošta!(it.). 

* Johanas Tecelis (apie 1465-1519), Saksonijos vienuolis dominikonas aktyviai da- 
lyvavęs Leono X indulgencijų platinimo kampanijoje Vokietijoje. Jo įžūli veikla 
sukėlė nepasitenkinimą ir tapo vienu iš pretekstų kilti Reformacijai. 

ti. Tecelis niekuo dėtas. Ne jis pagrindinis piktadarys. Kaip jau minė- 
jau, kalta santvarka. Priminsiu, kad ne kas kitas, o Tecelis išreiškė 
mintį apie atlaidų taikymą mirusiems ir sukūrė liūdnai pagarsėjusį dv1- 
eilį: 


Vos pinigėliai suskamba dėžutėj — 
Skaistykloj sielos kaip nebūta. 


Iš tikrųjų po Liuterio išpuolių Tecelis parengė griežtą atkirtį, ku- 
riame grasino visomis pragaro kančiomis. Tačiau 1518-ųjų metų pa- 
baigoje jis pasitraukė į dominikonų vienuolyną Leipcige. Indulgenci- 
jų platinimas tapo beveik neįmanomas ir visur sutinkamas tik priešiš- 
kai. 

Metų pradžioje arkivyskupas Albrechtas Visuotinis atsiuntė Leo- 
nui laišką, kurieme papasakojo apie Liuterio skelbiamo „naujojo mo- 
kymo“ mastus. Vasario trečiąją Leonas įsakė augustinijonų ordino ge- 
neraliniam vikarui Gabrieliui dela Voltai atkalbėti nenuoramą vienuo- 
lį (parašyti jam laišką ar nusiųsti pasiuntinį). Tačiau Liuteris ryžtingai 
priešinosi bet kokiems mėginimams priversti jį paklusti. Jau anksčiau 
aprašiau, kaip Leonas įtūžo dėl tokio pasipriešinimo. Nuolat būdrau- 
jantys dominikonai, ištikimieji Tecelio broliai, paragino Kuriją atkreipti 
dėmesį į grėsmę, kurią kelia tokie įvykiai. Deja, niekas nepriėmė jų 
įspėjimo už gryną pinigą. Vis dėlto įtariu, jog suirutė Vokietijoje itin 
sudomino Inkviziciją. Dominikonai pajuto aitrią ugnies ir degančio 
kūno smarvę, kurios įkvėpę jie tampa baisesni už pasiutusius šunis, 
suuodusius kraują. Todėl Andrejas de Kolinis liko gyvas ir sveikas. 
Per smulki žuvelė. 

1518-ųjų liepos pradžioje, Liuteris gavo šaukimą atvykti į Romą 
pasiaiškinti dėl savo „eretiško“ mokymo ir akivaizdžios nepagarbos 
popiežiui ir jo dvarui. Liuteris atsakė salve išpuolių, kuriuose išvadi- 
no priešininkus italais ir tomistais!. Žinoma, pirmasis apibūdinimas 
sukėlė žymiai didesnį pasipiktinimą, nei antrasis, kadangi abu turėjo 
žeminantį atspalvį. Liuteris pripažino tik kanoninių Biblijos knygų 
viršenybę ir neklaidingumą ir teigė, jog tiek Bažnyčios susirinkimai, 


! Tomistas - Tomo Akviniečio teologinės filisofinės sistemos pagrindu išaugusios 
katalikiškosios filosofijos krypties (Renesanso epochoje suaktualintos ir pitaikytos 
Bažnyčios apologetiniams poreikiams) atstovas ir išpažinėjas; čia šis žodis vartoja- 
mas niekinamąja prasme. 

tiek popiežiai yra gryniausia klaida. Keista, tačiau jis taip pat pažymė- 
jo, kad Romos Bažnyčia visuomet laikėsi tikrojo tikėjimo, todėl krikš- 
čionys privalo gyventi santarvėje su Roma. 

— Jeigu čia užslėptas malonės prašymas, — pasakė Leonas, — tai 
man į jį nusispjaut. 

— Kuriam galui eikvoti seiles? - įsiterpė Serapika. - Geriau nusi- 
myžt, mielasis. 

— O kam eikvoti myžalus, jeigu galima nusišikt, — pridūriau aš. 

Liuteris taip pat parašė laišką Maksimilianui. Ramybės drumstė- 
Jas patarė imperatoriui labiau rūpintis Vitenbergo universiteto garbe. 
Vis dėlto Maksimilianas nesileido įveliamas į šią istoriją. Leonas savo 
ruožtu nusiuntė laišką Saksonijos kurfiurstui Frydrichui, kurio papra- 
šė pagalbos perduodant Liuterį į kardinolo Kajetono (taip pat domini- 
kono), popiežiaus legato Augsburgo seime, rankas. Tačiau Frydrichas 
atsisakė tarpininkauti ir pareiškė norą, kad Liuterio byla būtų nagrinė- 
jama Vokietijoje. Tiesą pasakius, tai Frydrichas labai abejojo, ar Liu- 
terio skelbiamos tiesos tokios jau eretiškos ir pats geidavo viską 1šsi- 
aiškinti. Kurfiurstas pasiūlė abiem šalims priimtiną sprendimą: Liute- 
riui ir Kajetonui susitikti Augsburge. Taip jie ir padarė. 

Kardinolo Kajetono sėkmė tarnyboje tapo puikiu pavyzdžiu, įro- 
dančiu, jog ne tik pinigai užtikrina greitą iškilimą. Kartais labai pra- 
verčia sugebėjimas malti liežuviu. O Kajetonas buvo tikras auksabur- 
nis. Kadaise jis leidosi į draugiškus svarstymus su Piku dela Mirando- 
la ir nugalėjo taip vadinamą „filosofą“ Pomponacį!', kuris neigė sielos 
nemirtingumą. Tačiau Kajetonas (lotyniškai jo vardas reiškia: ,,žmo- 
gus iš Gajetos“) buvo tikras tomistas ir pritarė Akviniečio pažiūroms į 
popiežiaus viršenybę. Jis ne kartą yra prasitaręs, jog nesvarbu, kad 
valdžioje sėdi blogas popiežius, visi privalo šypsotis ir susitaikyti su 
tuo, nes popiežiaus (kad ir koks jis būtų) valdžia besąlygė. Galvoju, 
kad nesuklysiu tvirtindamas, jog Kajetonas taip ir nesuprato tikrosios 
Zeitgeist“. Vargšelis manė, kad vokiečiai tik šiaip įsižeidę, tačiau iš 
esmės yra dievobaiminga ir ištikima Romai tauta. 


' Pjetras Pomponacis (Pietro Pomponazzi, 1462-1525), italų filosofas, vienas žy- 
miausių aristotelininkų, humanistas. Reikšmingiausias jo filosofinis veikalas - „,Trak- 
tatas apie sielos nemirtingumą“ (1516 m.) - sukėlė ortodoksų tomistų protestus ir 
buvo viešai sudegintas Venecijoje. 

" Laiko dvasia (vok). 

Kajetono pasirodymas Augsburge buvo išties prašmatnus. Kardi- 
nolas atjojo ant balto žirgo papuošto purpurine gūnia. Jis pareikalavo, 
kad jam paskirtų kambarių sienos būtų išmuštos purpuriniu atlasu, o 
tokios pat spalvos šilko užuolaida paslėptų jo pietų stalą nuo smalsių 
prasčiokų akių. Bjaurusis Ulrichas fon Hutenas!, matyt, puikiai viską 
suprato, nes paskleidė gandą, esą Kajetonas skundęsis, kad Vokietijo- 
Je mėsa kieta, vynas rūgštus, o duona rupi. Vargšui kardinolui tas ne- 
išėjo į naudą. Jis tikrai nemėgo Vokietijos. Šis žemaūgis mokslo vyras 
i11gėjosi Viduržemio saulės. Jis nuolat šaldavo tame nesvetingame šiau- 
rės krašte. 

Kajetonas ir Liuteris susitiko triskart, tačiau tie pasimatymai nieko 
nedavė. Kardinolas elgėsi labai tėviškai ir maloniai, o Liuteris buvo 
stebėtinai kuklus. Nors abi šalys žarstė tariamus pažadus, tačiau Liu- 
teris atsisakė išsižadėti tezių, kurios neigė, kad Kristaus ir šventųjų 
nuopelnai yra Bažnyčios „turtai“. Taip pat nepanoro pašalinti sakinį, 
kuriuo teigiama, jog tikras krikščionis gauna atleidimą ir be atlaidų 
raštų. Mano manymu, tai buvo paprasčiausias laiko gaišinimas. Be- 
prasmiški susitikimai, kurie nieko neišsprendė. Liuteris jautė reikalo 
bergždumą, todėl bijodamas suėmimo pabėgo į Vitenbergą. Saksoni- 
jos kurfiurstas Frydrichas atsisakė patenkinti Kajetono prašymą išva- 
ryti Liuterį iš krašto ir jėga nugabenti į Romą. 

Po kiek laiko Kajetonas pats sugrįžo į Romą, kad asmeniškai pra- 
neštų popiežiui apie susitikimų išdavas. Ta proga Leonas pakvietė kar- 
dinolą drauge papietauti. Mudu su Serapika taip pat dalyvavome. 

— Aišku, jis tikras mužikas, — drėbtelėjo Kajetonas. Ir keletą mirks- 
nių įnirtingai čiaumojo kietą veršienos gabalėlį, kol galiausiai neapsi- 
kentęs pirštais ištraukė jį iš burnos. 

— Anokia čia naujiena, - purkštelėjo Serapika. - Mielasis, mes visi 
puikiai žinome, kad jis mužikas. 

— Sumanus mužikas, — tęsė kardinolas. — Šito nevalia pamiršti. 
Patikėkit, Liuteris puikiai žino, ką daro. Kai pirmąsyk jį išvydau, pri- 
sipažinsiu, nustebau. Tikėjausi sutikti labiau pasipūtusį ir savimi pasi- 
tikintį žmogų. Iš tiesų jis gana drovus. Vaikšto vangiai, lėtai, tarsi svertų 


' Ulrichas fon Hutenas (Ulrich von Hutten, 1488-1523), vokiečių rašytojas, publi- 
cistas, humanistas, vianas Žymiausių to meto materialistinės krypties aristotelinin- 
kų. Satyriniuose dialoguose, kalbose, laiškuose smerkė dvasininkijos amoralumą, 
indulgencijas ir t.t. Gynė Žmogaus teisę į savarankišką galvoseną, aukštino M.Liu- 
terį ir Reformaciją. 

kiekvieną kūno judesį ar skaičiuotų, kaip geriau statyti koją. Nema- 
nau, kad jis būtų neišpasakytai protingas. Apsitaisęs paprastu juodu 
drabužu, avįs medines klumpes. Jo kojinių kulnai nuplyšę. Ir žinote 
ką? Tas žmogus dvokė senu šlapimu. Didžiulis, šiurkštus, bet gerašir- 
dis ir lėtas ūkininko sūnus, prasmirdęs myžalais. 

— Jūsų Eminencija, - kreipiausi į Kajetoną, —- pasakykit man vieną 
dalyką: ar jis nuoširdus? 

Kajetonas trumpai pagalvojo, o tada atsakė: 

— Visa nelaimė, kad taip. Visiškai nuoširdus. Bent jau savo įsitiki- 
nimuose. Žinia, jis sugeba veidmainiauti, kaip ir visi mes. Tačiau yra 
nepaprastai tiesus, kai aiškina, kuo tiki. Tai anaiptol nereiškia, kad jo 
tikslas — tapti popiežiumi. Jis neturi savanaudiškų siekių. Jis galvoja, 
kad jo skelbiamos pažiūros yra tikroji Evangelijos tiesa. Kad ir koks 
jis būtų profesorius, bėda ta, kad nėra mokslo vyras. O tai didžiulė 
kliūtis, siekiant suvokti tiesą. Dėl šios priežasties liaudžiai būtina aiš- 
kinti, kas yra toji tiesa. Liuteris šito nesupranta arba nenori suprasti. 
Jo tėvas taip pat kelia jam nemažą rūpestį. 

— Tikrai? 

— Aš taip manau. Vienu metu per antrąjį mūsų susitikimą, jis lyg 
užsuktas kartojo: „Dievui neįmanoma įsiteikti darbais. Kad ir ką da- 
rytume, jam neįtiksime. Dievo meilės neįmanoma neužsitarnauti. Ji 
gaunama dovanai.“ Staiga suklydo ir pasakė: „Tėvui neįmanoma įsi- 
teikti“. Tuomet nedelsiant pasistengė viską ištaisyti : Tėvas dovanoja 
savo meilę ir malonę kam panorėjęs.“ Tačiau manęs neapgausi. Jis 
prasitarė apie savo tėvą. 

— Mielasis mano, — nustėręs sumurmėjo Serapika, — nejau nori 
pasakyti, jog visas šis triukšmas kilo tik todėl, kad Liuteris nesugeba 
įtikti savo tėvui? 

Kajetonas gūžtelėjo pečiais. 

— Galas žino, - atsakė jis. — Tačiau esu įsitikinęs, kad gerų darbų 
smerkimą lėmė būtent šis jo gyvenimo rūpestis. Antra vertus, jeigu 
Liuteris niekaip neįtinka savo tėvui darydamas gerus darbus, tai ne- 
nuostabu, jog prisigalvoja, kad lygiai taip pat savo geradarystėmis ne- 
įtiksiąs Dievui. Gana išmintinga prielaida. Beje, aš mėginau išpešti iš 
Liuterio, kas nutiko tarp jo ir senioko. Tačiau kaskart, kai imdavome 
kalbėtis apie tai, Liuteriui verkiant prireikdavo bėgti išvietėn. „Jaučiu, 
kad man tuoj sprogs žarnos“, — pareikšdavo jis. Šlykštu. Matyt, varg- 
šelį kamavo vidurių užkietėjimas. 

— Figos padėtų, — pareiškė Serapika. — Man sakė, jos laisvina vi- 
durius. 

— O man sakė, kad Vokietijoje figos neauga, - pastebėjo Leonas. — 
Bent jau ne taip, kaip kitur. 

— Argi nenuostabu? — pasakiau aš. - Pasirodo, Jo Šventenybė turi 
šį tą bendra su kvaištelėjusiu vienuoliu. 

— Nejaugi? — grėsmingai ištarė Leonas. — Ir kas, molonėkit pasa- 
kyti, tai galėtų būti? 

— Pasturgalio bėdos. 

Kardinolas Kajetonas apdairiai krenkštlėjo, prisidengęs burną del- 
nu, o Leonas visą likusį vakarą nešnekėjo su manimi. 

— Stengiausi kelbėti protingai, — vėl prabilo Jo Eminencija. —- Ta- 
čiau, kaip visi aklatikiai, Liuteris kurčias proto balsui. O jis - tikras 
aklatikis. Aišku, kaip dieną. Jūs tik pažvelkite į jo ištįsusią galvą, gi- 
liai įdubusias akis ir tą nerimastingą veido išraišką! Jam visiškai nerū- 
pėjo mano mokytumas ar mano teiginių pagrįstumas. Atvirai pasa- 
kius, jaučiausi netgi pažemintas, kad turiu ginčytis su tokiu bukagal- 
viu. „„Atsižadėk! — reikalavau aš. — Atsižadėk! Ir nesirodyk man aky- 
se, kol nuspręsi atsižadėti!“ Tas liaušius tik stovėjo prasmirdęs išsiva- 
dėjusiais myžalais, apsiavęs skylėtas kojines ir aiškino man - man! — 
kad nevalia tikėti tuo, ko nėra Biblijoje. „Ar Biblijoje yra užsimena- 
ma apie grybus?! — sušukau, priblokštas jo mąstymo beprasmybės. — 
O gal ten rašoma apie medumi užpiltus migdolus?! Jeigu ne, vadinasi 
privalome nebetikėti grybais ir migdolais?“ 

— Aš paraginau Štaupicą prispirti Liuterį atsižadėti savo mokymo. 
Man visuomet atrodė, jog Štaupicas turi šiek tiek sveiko proto. Tačiau 
jis išsisuko nuo tiesaus atsakymo. Nepasakė nei taip, nei ne. Piedo 
pareiškė, jog Liuteris proto sugebėjimais toli jį pralenkęs (kas yra vi- 
siška nesąmonė), tačiau Štaupicas nuolankiai vykdąs visus Bažnyčios 
nurodymus. Gana keistas paklusnumas. Ypač turint galvoje įžūlų pa- 
reiškimą, jog aš trokštu „Liuterio nekalto kraujo“. Rimtai jums sakau, 
tas vienuolis visus juos apžavėjo! Kažkokia keista, stebuklinga įta- 
ka... Jie garbina žemę, kuria jis vaikšto. Net neabejoju, kad turime 
reikalų ir su raganavimu, ir su erezija. 

— Kuo greičiau jį sudeginsim, tuo bus geriau, - pasakė Serapika. 

— Ak! Bet tas šelmis toks nesugaunamas. Vieną akimirką jis čia, o 
kitą - jau velniažin kur. 

Liuteris turėjo akiplėšiškumo parašyti laišką popiežiui. Tokį aki- 
vaizdžiai nenuoširdų! Bjaurybė tvirtino, jog nors ir pavadinęs Leoną 

Antikristu, vis dar negalįs apsispręsti, ar popiežius tikrai esąs Anti- 
kristas, ar tik jo pasiuntinys. 

— Ot apsišikęs rašeiva! — užsiplieskė Leonas. 

— Paranoikas! —- sušukau aš. 

— Kas toks? — susidomėjo Serapika. 

Leonas pagriebęs laišką ėmė juo „šluostytis subinę“. 

Lydimas nesibaigiančio vainojimosi ir plūdimosi, ginčas tęsėsi. 
1519-ųjų metų birželio ir liepos mėnesiais Leipcige Liuteris dalyvavo 
garsiajame dispute su Johanu Eku. Vėliau Ekas atvyko į Romą ir tal- 
kino rengiant popiežiaus bulę Exsurge Domine. Tuo laiku Liuteris, 
matyt, susitaikė su mintimi, kad visiškas ryšių nutraukimas su Romos 
Bažnyčia yra neišvengiamas, ir sudarė sąjungą su maištingos prigim- 
ties (tiksliau, tikra piktžaizde ir kraujo ištroškusiu mušeika) garsiuoju 
humanistu Ulrichu fon Hutenu. Visi pikti svarstymai, kurie lig tol bu- 
vo grynai teologinio pobūdžio, dabar įgavo atvirus ir grėsmingus po- 
litinius bruožus. Huteno veikiamas, Liuteris taip pat prabilo apie tau- 
tinę savimonę ir perversmo būtinybę. Jis rašė pamfletus ir ragino liau- 
dį sukilti. Savo pamoksluose Liuteris aiškino ne tik teologijos, bet ir 
politikos vingrybes. Susirinkusi prastuomenė pritardavo jo pažiūroms 
šūksniais: Tėvynė! Laisvė! Evangelija! Netrukus ši jausmingų šūks- 
nių banga nusirito per visą šalį. Įkvėptas šių naujų ir jaudinančių poty- 
rių, Liuteris parašė ir išspausdino savo garsųjį veikalą An den Christ- 
lichen Adel Deutscher Nation von des Christlichen Standes Besse- 
rung"', kurį, jei pamenate, įpykęs Leonas pasigardžiuodamas apmyžo. 

1520-ųjų metų birželio pirmąją bulė Exsurge Domine pirmą kartą 
buvo perskaityta konsistorijoje, o maždaug po dviejų savaičių paskelbta 
viešai. Rugpjūtį į Vokietiją atvykęs ir bulę atvežęs Ekas sužinojo, kad 
dėl nesąžiningų Bažnyčios tarnautojų, popiežiaus rašto turinys jau se- 
niai žinomas. Leipcige vargšeliui Ekui teko patirti Vitenbergo univer- 
siteto studentų šiurkštų elgesį ir grasinimus. Bulės nuorašas, kurį pa- 
siuntinys pakabino, buvo kaipmat ištepliotas išmatomis ir nuplėštas. 
Taip pat nutiko Torgau ir Diobelne. Vitenbergo universiteto rektorius 
Pėteris Burchardas atsisakė priimti bulę. Jo pavyzdžiu pasekė ir Er- 
furto universitetas. Vienos ir Ingolštato universitetai priėmė ją (tiesa, 
labai nenoriai) tik tuomet, kai to pareikalavo imperatorius. Net kai 


' „Į krikščioniškąją vokiečių tautos bajoriją dėl krikščioniškojo luomo reformos“ 
(1520 m.). 

kurie vyskupai — vieni dėl atsidavimo Romos Bažnyčiai stokos, kiti — 
iš baimės — ilgokai dvejojo, ar verta skelbti popiežiaus raštą. 

Didysis išpuikėlis kardinolas Motiejus Langas, Zalcburgo arkivys- 
kupas, nuo pat pradžių nesakęs nė vieno blogo žodžio apie Liuterį, 
paskelbė bulę ir šitaip parodė savo pasipūtėlišką abejingumą. Bavari- 
jos kunigaikštis irgi abejojo, todėl paragino kunigaikštystės vyskupus 
laikytis tokio paties požiūrio. Akivaizdus viso padėties sudėtingumo 
nesuvokimas. Antraip ištikimoji sąjungininkė - katalikiškoji Bavarija 
— būtų pasielgusi prideramai. Netgi dabar niekas nemanė, jog pakvai- 
šėlis vienuolis suskaldys krikščioniškąjį pasaulį į dvi stovyklas. Kad 
ir kokį Liuteris kėlė rūpestį ir susierzinimą, mintis apie skilimą atrodė 
visiškai neįtikima. Roma sulaukė gero spyrio į subinę. Spyrio, kurio 
seniai nusipelnė. Štai taip. Galų gale 1521-ųjų sausio trečiąją buvo 
paskelbta bulė Decet Romanum Pontificem, kurioje popiežius atskyrė 
Liuterį 1r jo pasekėjus nuo Romos Katalikų Bažnyčios. Tuo viskas ir 
baigėsi: liga nustatyta. Ji nepagydoma ir iki mirties. Dėkoju tikrajam 
Viešpačiui, Tėvui, kurs danguje, kad Leonas tiek negyveno ir neišvy- 
do atsivėrusios žaizdos, kuri padalino jo Bažnyčią ir visą Europą į dvi 
dūstančias ir besiraitančias iš skausmo dalis. Netrukus po bulės apie 
atskyrimą nuo Bažnyčios paskelbimo, bjaurybė Hutenas atsiuntė į Ro- 
mą vieną savo sukurptų maištingųjų pamfletų. Tačiau Leonas smar- 
kiai sirgo, todėl jo neperskaitė. O aš perskaičiau. Štai nuorašas: 


Den Aberglauben tilgen wir, 

Die Wahrheit wiederbringen hier, 
Und d weil das nit mag sein in gut, 
So mutz es kosten aber Blut.! 


Argi toji vokiečių kalba ne bjauri? Visuomet taip maniau. 


Tuo laiku, kai bemaž du tūkstančius metų gyvuojanti krikščionybė 
atsidūrė ant nuopolio slenksčio, mano galvoje vis dažniau ėmė suktis 
mintys apie Andrejo de Kolinio užmačias. Ir siaubingai knietėjo suži- 
noti, kur pasidėjo Tomazas dela Kročė. Dar viena liga, kurios neįma- 


' Prietarus mes sunaikinsim, 
Tiesą vėl susigrąžinsim. 
Jei geruoju nepavyks, 
Kraujo upės lai ištrykš (vok. ). 

noma pagydyti. Ir tęsis ji iki mirties. Kažkodėl nusprendžiau, jog tai 
nebus Andrejo de Kolinio mirtis. Kaskart lankydamasis pas Mokytoją 
rasdavau jį vis dar įnikusį į magijos bei numerologijos žinynus, klie- 
dintį skaičiais 7, 2 1r 5, o ypač bloga lemiančiuoju 8. Jis pasinerdavo į 
nesibaigiančius ir nesuprantamus apskaičiavimus, nuolat kažką 
džiaugsmingai ar liūdnai (nelygu, kokia nuotaika) niurnėdamas pano- 
sėj. Kartais jis paprasčiausiai pamiršdavo, kad menamas dela Kročės 
teismas jau įvyko, o kartais tik apie tai ir taukšdavo nesustodamas. 
Pasitaikydavo akimirkų, kai Mokytojas žvelgdavo į mane bemaž mei- 
lės kupinomis akimis. Tačiau netrukus jau užsipuldavo, spjaudyda- 
mas ir keiksnodamas. Ninas buvo įsitikinęs, kad Mokytojas „trokšta 
žudyti“. Dabar ir aš tuo neabejojau. Tai tik laiko ir vietos klausimas. 
Todėl neturėjau ramybės. Tapo visiškai akivaizdu, kad vadovavimas 
brolijai ir jos reikalai atsidūrė antroje vietoje. Andrejo galvoje kirbėte 
kirbėjo mintis apie kerštą. Noras kuo greičiau stoti akistaton su Toma- 
zu dela Kroče tapo stipresnis už būtinybę puoselėti trapią gnostikų 
tiesos liepsną. Aš tik meldžiausi ir vyliausi, kad prakeiktąjį dominiko- 
ną įmanoma kažkaip sudoroti dar prieš lemtingąjį susidūrimą. Tuomet 
Mokytojo siela ištrūktų iš demono gniaužtų ir atgautų ankstesnę ra- 
mybę. Kaip jau supratote, nusprendžiau pričiupti inkvizitorių anks- 
čiau už Andreją. Kai Tomazo dela Kročės nebeliks, samprotavau, Mo- 
kytojui nebereiks jokių skaičių ar žmogžudystės sąmokslų. Tai aš tu- 
rėjau viską kažkaip sutvarkyti. 

Mąsčiau ilgai ir atkakliai. Iki vėlyvos nakties dėliodavau paveikslą 
Iš visų turimų žinių apie Andrejo de Kolinio protą ir Tomazo dela 
Kročės būdą. Kol pasirodydavo aiškus, darnus ir suprantamas vaiz- 
das. Tuomet vėl pasinerdavau į apmąstymus. Kruopščiai peržiūrėda- 
vau pasirinkimus ir galimybes, derindavau ir pasverdavau juos. Tuo- 
met įvertindavau pagal sėkmės ar nesėkmės tikimybę. Galiausiai ap- 
sistojau ties sumanymu, kuris, atrodė, turi didžiausią galimybę pa- 
vykti (beprotiškai vyliausi, jog taip ir bus/). Žinojau, kad turiu labai 
mažai laiko, todėl apsisprendęs dėl veiksmų eigos, nieko nelaukda- 
mas ėmiausi įgyvendinti pirmąjį žingsnį. Pirmiausia susitariau dėl au- 
diencijos pas kardinolą Kajetoną, kuris vis dar sėdėjo Romoje ir, be 
Jokios abejonės, mąstė apie beprasmius susitikimus su Liuteriu. 

— Tomazas dela Kročė yra itin gabus dvasininkas ir įgudęs inkvizi- 
torius, — pareiškė kardinolas, siūlydamas man taurę savo geriausio 
sicilietiško vyno. — Paragauk šių saldumynų. Juos vadina „Adonio 
speneliais“. Labai skanūs. 

— Dėkoju, Eminencija, — ištariau suleisdamas dantis į riebų ir vim- 
dančiai saldų kauburėlį. 

— Ar dėl kažkokios priežasties pyksti ant to žmogaus? 

— Paprasčiausiai noriu žinoti, kur jis, - atsakiau. 

— Vykdo asmeninę užduotį. Taip sakant, atlieka pareigą Inkvizici- 
jai. Pala, kodėl nepaklausi popiežiaus? Juk jis tikrai Žino tokius daly- 
kus. 

— Jo Šventenybė nelinkęs apie tai kalbėtis, - atsargiai tarstelėjau. — 
Be to, jis man paaiškino, kad neprivalo Žinoti apie viską, kas vyksta 
Bažnyčioje. 

Kajetonas garsiai čiulpė „Adonio spenelį“. 

— Ką gi, — pagaliau lėtai ir mąsliai ištarė jis, — gal pagelbėčiau, 
jeigu pasakytum, kodėl tau reikalingi šie duomenys. 

— Man jie ne reikalingi, Eminencija, o būtini. Be to, aš juk negaliu 
sėdėti 1r laukti, kol Tomazas dela Kročė pats sugrįš į Romą. 

— Kurį laiką jo tikrai čia nebus. 

Gūžtelėjau pečiais. 

— Aš kantrus Žmogus, - ištariau. 

— Išgerk dar vyno. Tikiuosi, jis tau patiko. 

— Tikrai puikus, Eminencija. 

— Klausyk, mažasis bičiuli, turiu pasiūlymą. 

— Nejaugi? 

— Taip. Sugrįši pas mane lygiai po trijų dienų. Per tą laiką aš pa- 
klausinėsiu... žmonių. Galbūt jie turės duomenų, kurių tau reikia. Jei- 
gu tada, kai susitiksime panorėsi suteikti man ypatingą paslaugą - tik 
dabar neklausinėk jokių smulkmenų! — mielai papasakosiu viską, ką 
sužinojau. Kaip tau mano pasiūlymas? 

— Mįslingas, — atsakiau aš. — Ir gana paslaptingas. 

Kajetonas švelniai nusijuokė. 

— Galbūt aš esu paslaptingas žmogus, — sumurmėjo kardinolas. 

Tai buvo audiencijos pabaiga. 


— Pepe, kaip manai, — pasiteiravo Leonas, — ar aš tikrai per anksti 
užbaigiau Laterano Susirinkimą? 

Ak taip, Laterano susirinkimas! Jį sušaukė velionis Julijus kaip 
priešpriešą schizmatiškajam Pizos Susirinkimui, nors popiežius taip 
pat suvokė pertvarkos būtinybę. 1517-ųjų metų kovo šešioliktąją die- 
ną Leonas iškilmingai užbaigė paskutinį Susirinkimo posėdį. Dauge- 
lis tuomet numatytų pertvarkymų jau seniai pamiršti. 

— Kodėl klausiat, Šventenybe? — pasidomėjau. — Aš juk ne teolo- 
gas. Ir net ne dvasininkas. 

— Tu gyveni čia ne prasčiau už bet kurį kardinolą ir puikiai tą 
žinai! — atšovė Leonas.- Todėl malonėk atsakyti į mano klausimą: ar 
nutraukiau Susirinkimą anksčiau laiko? 

— Šį Susirinkimą sušaukė Julijus, Šventenybe. 

— Taip. Tačiau Julijus mirė, 0 aš privalėjau užbaigti jo pradėtą dar- 
bą. Kristau Švenčiausias! Įsivaizduok, kas nors paprašo tavęs užbaigti 
Mikelandželo skulptūrą. Juk tai neįmanoma! 

— Na, - atsargiai pradėjau aš, - prisiminus Liuterio bylą... 

— Ar būtina prisiminti jį kiekvieno pokalbio metu? 

— Aš tik norėjau pasakyti, Šventenybe, jeigu tie pertvarkymai, apie 
kuriuos paskelbė Susirinkimas, būtų bent kiek atitikę akivaizdžius Baž- 
nyčios poreikius, tai Liuteris šiandien mūsų nedrabstytų purvais. 

— Tikra tiesa, Pepe, - paniuro Leonas. - Tu - ne teologas. 

Atvirai šnekant, aš manau, jog Laterano Susirinkimas padarė vis- 
ką, ką įstengė, praktinės pertvarkos srityje. Nors ir labai nedaug. Bėda 
ta, kad užsibrėžtas tikslas labiau panėšėjo į Heraklio žygdarbį, kuris 
taip ir nebus atliktas. Jūs man pasakykit, kiek veiksmingai įmanoma 
pamokslauti apie skaistybę moteriškei, kuri visą gyvenimą pardavinė- 
jo savo kūną? Ir apskritai visi Susirinkimo potvarkiai tebuvo tie patys 
seni nuostatai, tik šįsyk įtikinamiau ir griežčiau apibrėžti. Juos išsiun- 
tinėjo į visus pasaulio kampelius, tačiau iš tikrųjų jie prigijo tik Ispa- 
nijoje ir Portugalijoje. Į daugumą najųjų taisyklių niekas nekreipė dė- 
mesio. Pavyzdžiui, nepaisant draudžiančių Susirinkimo įsakų, bažny- 
tinių beneficijų ir titulų suteikimas vaikams neatslūgo. Kurijai tai bu- 
vo pernelyg pelningas pajamų šaltinis, kad jo atsisakytų. Tad nenuos- 
tabu, jog prieš trejetą metų buvo paskelbta, jog vos penkiolikos sulau- 
kęs Portugalijos infantas, mažasis Alfonsas galįs tapti vyskupu ar ar- 
kivyskupu! Atviras Susirinkimo nuostatų pažeidimas. Įsivaizduojat? 
Kažkoks vaikigalis goglinėja po savo rūmus Portugalijoje, apsirėdęs 
bažnytiniais drabužiais, o ant jo smulkutės galvos užmaukšlinta dei- 
mantais nusagstyta mitra, kuri nuolat smunka! Tiesą pasakius, Leonas 
ir pats nuolat nepaisydavo Susirinkimo nutarčių. Dauguma vyskupų, 
kurie nedalyvavo Susirinkimo posėdžiuose, paprasčiausiai gyveno kaip 
gyvenę. Nors ir nenorom, tačiau turiu pripažinti, jog kardinolas Džu- 
lijus de Medičis buvo viena iš retų išimčių. Jis netgi užsikrovė sau 
vargą sušaukti sričių atstovų Susirinkimą Florencijoje ir šitaip imtis 
įgyvendinti Laterano įsakus. Tačiau didelės naudos tas neatnešė. Ge- 

rai pagalvojus, tas Martynas Liuteris vis dėlto išsakė keletą pagrįstų 
minčių. Žinoma, šito neišdrįsau pasakyti Leonui. 

— Na? - ištarė Leonas. — Taip ar ne? 

— Kas taip ar ne? 

— Per anksti užbaigiau Susirinkimą, ar ne? 

Aš atsidusėjau. 

— Ne, — atsakiau kiek įmanydamas nuoširdžiau, — aišku, kad ne 
per anksti. 

Leonas nušvito iš laimės, o aš tylomis sušnibždėjau: 

— Bėda ta, kad jis per vėlai prasidėjo. 


Po trijų dienų sugrįžau pas kardinolą Kajetoną, kaip jis ir prašė. 
Šįkart jis buvo šnekus ir itin malonus. Jis bendravo su manimi bemaž 
kaip lygus su lygiu. Ne taip, kaip pirmą kartą, kai pasijutau kambari- 
niu gyvulėliu. 

— Nudžiugsi sužinojęs, kad šįsyk aš turiu naujienų, kurios tau taip 
būtinos, — pasakė jis šypsodamas. 

— Kur jis? Kur Tomazas dela Kročė? 

— Jis čia, Romoje. 

Štai jums ir Mokytojo užkerėjimai, štai jums ir skaičiavimai, štai 
magiškas skaičius 5! 

— Kaip tai Romoje? — pasiteiravau priblokštas. 

— Taip. 

— Tuomet tikriausiai... norėjau paklausti, kodėl... 

— Šiuo metu Tomazo rankos surištos. 

— Vadinasi, jo veiksmų laisvė šiek tiek apribota? 

— Tu ne visai supratai, Pepe. Jis apskritai neturi jokios veiksmų 
laisvės. Aš norėjau pasakyti, kad jis nėra /aisvas. 

— Vadinasi, jis kalinys? 

Kardinolas atlaidžiai atsiduso. 

— Gal žinai kokią kitą laisvės apribojimą, nei įkalinimas? - pasakė 
jis švelniai. 

— Bet aš nesuprantu! 

— O iš kur tau buvo žinot? Tomazas dela Kročė jau tris savaites 
sėdi uždarytas kalėjime. 

Aš vos įstengiau patikėti tuo, ką girdėjau. Mano akys išsprogo iš 
nuostabos. Bemaž nemirksėjau. 

— Kodėl jis atsidūrė kalėjime? — pasiteiravau drebančiu balsu. 

— Atvirai pasakius, Pepe, Tomazui dela Kročei buvo pareikšti kal/- 
tinimai. 

— Kas jį apkaltino? 

— Kažkoks paprastas žmogelis. 

— O kokie tie kaltinimai? 

— Piktnaudžiavimas tarnybine padėtimi. Pareiškime tvirtinama, kad 
Tomazas dela Kročė ne visai įprastu būdu atsikratydavo kai kurių as- 
menų, nepateikęs jiems kaltinimų. 

Šeimininkas Antonijus! 

Kai vėl prabilau, stengiausi, kad mano balsas skambėtų kuo ra- 
miau ir neišduotų susijaudininmo: 

— Ar tas kaltintojas kartais nėra Antonijus Donatas? 

Dabar nustebo Kajetonas. 

— Iš kur tu žinai? 

— Ar labai apstulbinsiu pasakęs, jog aš — vienas tų, kuriais Toma- 
zas dela Kročė atsikratė „ne visai įprastu būdu“? 

— Dievaži, apstulbinsi. 

— Tai tiesa. Oi, tik neprašykite papasakoti, nes sėdėsime čia iki 
ryto! Patikėkite, aš nemeluoju. 

Kardinolas Kajetonas atsilošė krėsle 1r pirštų galiukais palietė sa- 
vo akių vokus. Tarsi staiga būtų pajutęs didžiulį nuovargį. 

— Triukšmo mums tikrai nereikia, —- pasakė jis. - Labai nepalankus 
metas. Nenoriu, kad mano brolija susiteptų. Štai kodėl privalėjome 
uždaryti Tomazą dela Kročę, kol visi kaltininmai prieš jį bus panai- 
kinti. Kai Vokietijoje tokia sumaištis, bet koks išglebimas ir aplaidu- 
mas — neįtikima prabanga. Naujas triukšmas tik šliūkšteltų alyvos į 
šėlstantį valstiečių laužą, kuris ir taip neišvengiamai sparčiai virsta 
visuotiniu gaisru. 

— O kuo čia aš galėčiau pagelbėti? 

— Noriu, kad susitiktum su tuo Antonijumi ir įtikintum atsiimti kal- 
tinimus. To ir ketinau tavęs paprašyti. Kadangi judu pažįstami, tai, 
man atrodo, didelio vargo nebus. 

— Antonijus Donatas nusipirko mane iš Tomazo dela Kročės, - pa- 
sakiau aš. 

— Vis dar niršti dėl to? 

— Ne, ne, jau nebe. 

— Tai išpildysi, ko prašau? 

Kiek patylėjęs aš pratariau: 

— Taip. Tai neprieštarauja mano ketinimams. 

— Kokie gi tie ketinimai? 

— Išgelbėti mano mylimo žmogaus sielą ir protą. 

— Tuomet aš noriai patikiu tau minėtą užduotį. 

— O kur įkalintas Tomazas dela Kročė? 

— Santa Marija sopra Minervos bažnyčioje. Tačiau pirmiausia pri- 
valai pasikalbėti su žmogumi, kuris vadina save „šeimininku Antoni- 
jumi“. 

— Kur man jo ieškoti? 

— Jis apsistojęs kažkokiame pigiame namiūkštyje. Aš užrašysiu tau 
adresą. 

— Ir duosite man raštišką leidimą aplankyti ir pasikalbėti su Toma- 
zu dela Kroče. 

Kardinolas Kajetonas pakėlė dešinę ranką prie savo veido, išskėtė 
pirštus ir kurį laiką šitaip stebeilydamas tylėjo. Tuomet nusimovė nuo 
piršto žiedą su milžiniška ametisto akimi, aplink kurią spietėsi mažu- 
čiai perlai, ir ištiesė jį man. 

— Štai, paimk, — pasakė jis švelniu balsu, - jis tau pagelbės. Šį 
žiedą tikrai pažins. Duosiu ir rašytinį įgaliojimą. 

— Dėkoju, Eminencija. 

Kajetonas žvelgė į mane spindinčiomis, svajingomis akimis. Ga- 
liausiai jis pasakė: 

— Labai viliuosi, kad mūsų ketinimai nukreipti abipusiai palankia 
linkme. 

Aš atsisveikinau ir išėjau. 


Šeimininkas Antonijus gyveno drauge su nutukusia ir smirdinčia 
našle jos dviejų kambarių būste, žydų kvartalo pakrašty. Manau, kad 
jis mokėjo moteriškei ne tik už nuomą. Kai ji atnešė mums šilto, rūgš- 
toko baltojo vyno, tai nieko nesivaržydama ėmė laidyti Antonijui šlykš- 
taus prieraišumo kupinus žvilgsnius. O kai norėdama padėti butelį ant 
stalo persisvėrė per nuomininko petį, rodės, kad didžiulė, geismingai 
banguojanti našlės krūtinė iššoks laukan. 

— Gerai, dabar nešdinkis, — drėbtelėjo suirzęs Antonijus. 

Moteris meiliai pažvelgė į jį. Tas žvilgsnis panėšėjo į žvilgsnį šuns, 
kurį šeimininkas nuolat muša, tačiau gyvūnas vis tiek jį dievina. 

Linktelėjęs į duris, pro kurias ką tik išėjo šeimininkė, Antonijus 
pareiškė: 

— Ta kvaila karvė niekaip nepasisotina. O aš visai nenoriu, kad 
mane uždusintų. Kam man to reikia, ne? 

— Tai jau... tikrai nereikia. 

Antonijaus akys tapo svajingos. 

— Žinok, - prabilo jis, - jos šlaunys tokios išsirpusios ir mėsingos. 
Moku tik po pusę dukato per savaitę. 

Jis įsipylė vyno, godžiai gurkštelėjo ir nužvelgė mane nuo galvos 
iki kojų. 

— Kaip suprantu, mano mažasis bičiuli, tau sekasi visai neprastai, 
tiesa? 

— Kodėl? 

— Todėl, kad dirbdamas pas mane tu niekad nedėvėjai tokių drabu- 
žių. Atrodai lyg kokio vyskupo berniukas, ką? 

— Aš sutinku, kad mano gyvenimo būdas pasikeitė. 

— Girdėjau, kad bičiuliaujies su šio pasaulio galingaisiais. 

— Rimtai? 

— Taip, visiškai rimtai. 

— Ir kas skleidžia tokius gandus? 

— Niekas, Pepe. Visi ir taip žino. Tapai tikru kunigaikštuku, laks- 
tančiu pirmyn ir atgal paskui Jo Šventenybės padurkus. Žiedai ant 
pirštų, skambaliukai ant batų... 

— ...kur tik beeitų, jį girdi ir mato. 

— Vadinasi, tai tiesa? 

— Taip, tai tiesa. 

— Tai kurių velnių gaišti laiką kalbėdamas su tokiais, kaip aš? Jeigu 
atėjai pranešti, jog Šveicarų gvardijos kariai dantimis nutrauks man 
kiaušius...jeigu atėjai piktdžiugiauti... 

— Tikrai ne. Nors tas man irgi suteiktų nemažą malonumą. 

— Tai kodėl tu čia? 

Giliai įkvėpiau oro ir išpyškinau: 

— Atėjau paprašyti, kad atsi1mtum kaltinimus Tomazui dela Kro- 
čei. 

Antonijus švilptelėjo pro savo išgedusius dantis. 

— Čia tai bent posūkis, — pasakė jis, atsilošdamas kėdėje. — Ne kiek- 
vienoj knygoj tokį surastum! Keista, jog trokšti to benkarto laisvės. 
Niekad nebūčiau pamanęs, kad taip jį myli! 

— Aš jo visai nemyliu, — atsakiau, — tačiau noriu, kad kaltinimai 
būtų panaikinti. 

— Pats nori ar kieno kito vardu? To, kuris turi didesnę valdžią? 

— Galbūt. 

Antonijus nusikvatojo. 

— Vadinasi, nepaisant visų prašmatnybių, esi tik sukruštas pasiun- 
tinukas! 

— Nieko panašaus! Neneigiu, jog prašau kito žmogaus vardu. Ta- 
čiau turiu ir savų priežasčių prašyti to paties. Antraip niekad nebūčiau 
sutikęs imtis šios užduoties. 

Jis metė suktą žvilgsnį į mano dešinę ranką. 

— Iš kur gavai šį žiedą? — pasidomėjo kimiu balsu. — Jis vertas 
nemažų pinigų. 

— Žiedas priklauso kardinolui Kajetonui. 

Atnonijaus antakiai pakilo iš nuostabos. 

— Eik tu sau! Pačiam kardinolui? 

— Ar tau patinka žiedas? — paklausiau Antonijaus. 

— Aišku, kad patinka! Kodėl turėtų nepatikti? 

— Aš padovanosiu tau šį žiedą, jeigu atsi1msi kaltinimus. 

— O kiek apskntai pinigų esi įgaliotas man pasiūlyti? 

— Aš nesu įgaliotas ką nors tau siūlyti, - atsakiau. —- Tačiau manoji 
veiksmų laisvė — nesuvaržyta, todėl elgiuosi savo nuožiūra. Tai ką 
pasakysi? 

— Juk aš niekad neįstengsiu parduoti tokį žiedą, tiesa? Ims klausi- 
nėti, iš kur jį gavau. Koks čia ženklas išraižytas jame? 

— Tai Jo Eminencijos herbas. 

— Tuomet viskas aišku. Žiedo aš neimsiu. 

Įsipylėme dar vyno (kaip jis priminė tą birzgalą, kurį pardavinėda- 
vo mano motina!). Su kiekvienu karčiu gurkšniu link mano sąmonės 
durų plūsteldavo tūkstantis ir vienas kartėlio kupinas prisiminimas. 
Tačiau durų aš neatvėriau. 

— Pirmiausia paaiškink man, kodėl pateikei tuos kaltinimus? 

— Tas gobšas šiknius mane apstūmė! 

— Kaip apstūmė? 

— Jis pardavė man kažkokį snargliuotą vaikiščią už penkis dukatus. 
Tvirtino, kad šis iškart sukelsiąs gailestį ir pelnysiąs Žiūrovų prielan- 
kumą. Sakė, kad jis pritrauks minią. Tačiau tas rupūžė neperspėjo, jog 
subaladojo vargšelį taip stipriai, kad šis ilgai netempė. Pasimirė po 
trijų dienų. Penki dukatai už tris netikusias dienas! Dar niekam nepa- 
vyko apgauti šeimininko Antonijaus! Be to tas niekšas jau seniai pra- 
šėsi geros pylos. Aš prisiekiau, kad jį pričiupsiu. Taip ir padariau! 

Kažkur giliai manyje tūnanti nuojauta (apmaudu, jog taip ir nesu- 
vokiau jos priežasties) kuždėjo, kad šeimininkas Antonijus meluoja. 
Na, arba nesako visos tiesos. Tačiau kokia toji visa tiesa? 

— Jo bylos nagrinėjimas dar neprasidėjo, - pasakiau Antonijui. 

— Aš kantrus žmogus. Anksčiau ar vėliau teismas bus. Juk kaltini- 
mai niekur neišgaruoja, tiesa? Žinai, o man visai neblogai sekasi už- 
miestyje... 

— Tai karavanas vėl sugrįžo į Romą? 

— Taip. Gal norėtum užsukti ir pasižiūrėti? Kaip seną bičiulį, įleis- 
čiau be pinigų. Taip sakant, nemokamai. 

Antonijus siautulingai sukikeno. Per jo lūpų kampučius varvėjo 
vynas, o išraudusį veidą kaipmat išgražino prakaito lašeliai. Aš bjau- 
rėjausi šituo žmogumi. 

— Didžiai apgailestaudamas turiu atsisakyti šio pasiūlymo. 

— Vajetau tu mano! Didžiai apgailestaudamas jis turi atsisakyti šio 
pasiūlymo! — spigiu, neįprastu balsu atkartojo Antonijus. 

— Kodėl pardavei Andrejui de Koliniui Niną, Bepą ir Kaukolę? — 
mano klausimas nuskambėjo kuo ramiausiai, tačiau viduje jutau ne- 
paliaujamą drebulį. 

— Jis tik iš dalies juos nusipirko, Trumpuliuk. Ir čia ne tavo reika- 
las. 

— Dabar jau mano. 

— Tavo bėdos. Supranti, tai buvo asmeninis susitarimas. Ar aš kvai- 
las, kad atsisakyčiau penkių šimtų dukatų? Sudarėme sandorį. Aš juos 
išlaikau, 0 jis prireikus naudojasi jų paslaugomis. 

— O ko jam gali prireikti iš tokių pabaisų? 

— Gal tu pats, Trumpuli, paklausk garbiojo pono. 

Aš tylėjau. 

— Tai kaip? — vėl prabilo Antonijus. —- Ar jau baigėme mūsų žavin- 
gą pasisėdėjimą tėte-d-tėte!? Jeigu taip, turiu grįžti į karavaną. Šįva- 
kar laukia vaidinimas. 

— Tu kažką nuo manęs slepi, taip? 

Jis išsiviepęs atsilošė kėdėje. 

— Nejaugi? - ištarė lėtai, mėgaudamasis savo pranašumu. - Ir ką gi 
aš slepiu? 

— Nežinau, tačiau jaučiu, kad yra dar kažkas... ko neįstengiu ap- 
čiuopti... 

— Kažkas, Trumpuliuk? 

— Taip. Juk už to pasakojimo apie Tomazo dela Kročės apgavystę 
slypi šis tas daugiau, tiesa? Jeigu jis apskritai tave apgavo (kuo aš 


' Akis į akį (pranc.). 

linkęs abejoti). Turi kažkas būti! Juk tas žmogus visuomet buvo tau 
naudingas... taip staiga jo neatsižadėtum. Pats Žinai, kokia valdžia jo 
rankose. 

Stengiausi iš visų jėgų apvalyti sąmonę, protauti blaiviai, apčiuop- 
ti tą akivaizdžią, tačiau besislapstančią esmę, kuri visai čia pat... 

— Aš visai nebijau to dievobaimingo benkarto, —- pareiškė šeimi- 
ninkas Antonijus. 

— O jis gali tave sudeginti ant laužo. 

— Už ką? Pamiršai, kad tai aš pateikiau kaltinimus... 

Žinoma! Kaltinimas - teismas —- nuosprendis ir bausmė. Na, žino- 
ma! Staiga į surūdijusį mano minčių mechanizmą plūstelėjo suvoki- 
mo alyvos banga. 

— Andrejas de Kolinis sumokėjo tau, kad apkaltintum Tomazą dela 
Kročę, tiesa? 

Šeimininko Antonijaus veidas iškart pasakė, jog pataikiau į dešim- 
tuką. 

— Tu taip manai? — ištarė jis atsargiai, tarsi teisindamasis. 

— Aš tą žinau! Buvau tikras žioplys, kad anksčiau nesupratau! Pa- 
klausyk manęs įdėmiai, Antonijau Donatai: tu atsiimsi kaltinimus ir 
padarysi tai nedelsiant... 

— O jeigu nepaklusiu? 

— Aš uždarysiu tavo cirką visiems laikams. 

— Neuždarysi. Neturi tokių įgaliojimų. Jeigu jo iki šiol neuždarė 
aukščiau sėdintys, tai tu tikrai nieko nepadarysi. O Žinai, kodėl neuž- 
darė? Todėl, kad nedrįsta. Puikiai žino, kokiu mėšlu apdrėbčiau jų 
brangųjį inkvizitorių. Iki gyvenimo galo nenuplautų smarvės. 

— Jeigu ilgiau delsi, tai tau perrėš peiliu vidurius ir paliks gulėti 
kokiame skersgatvyje. 

— Aš jau savimi pasirūpinsiu, nesijaudink, Trumpuli. 

— Atsiimk kaltinimus, — dar kartą pareikalavau. 

— O kokia man iš to nauda? 

— Pinigai. 

Truputį padvejojęs, Antonijus pasidomėjo: 

— Kiek? 

— Daugiau, nei Andrejas de Kolinis sumokėjo. Tarkim, penki šim- 
tai dukatų. Sutinki? Juk čia dideli pinigai. Ypač tau. 

— O tau - vieni niekai, tiesa, Trumpuli? 

Jis įsipylė dar vyno ir ėmė jį siurbčioti. Supratau, kad Antonijus 
jau gerokai įkaušęs. 

— Prieš atsakydamas noriu tavęs šio to paklausti, - pagaliau prabilo 
jis. 

— Ką tu nori sužinoti? 

— Ar tu nužudei Šėtono dukrą? 

— Taip. 

Aš nesitikėjau, kad jis pasielgs būtent taip. Antonijus svyruoda- 
mas atsistojo, šliūkštelėjo taurę vyno man į veidą ir įtūžęs suriko: 

— Ak tu neraliuotas moterų žudike! Benkarte tu prakeiktas! Vagie 
nelaimingas! 

Žiopčiodamas gaudžiau orą, o mano veidu tekėjo vyno srovelės ir 
gėrėsi į ūdros kailio apykaklę. Tačiau aš sėdėjau kaip sėdėjęs ir sten- 
giausi atrodyti geležinės savitvardos Žmogus. 

— Kodėl? Dėl Dievo meilės, kodėl? - suaimanavo jis, vėl susmuk- 
damas kėdėje. 

— Dėl asmeninių priežasčių. 

— Kristau Švenčiausias, dėl asmeninių priežasčių? Kokių asmeni- 
nių priežasčių? Ką bloga ji tau padarė? 

— Nieko ji man nepadarė. 

— Tai kodėl ją nužudei? 

— Ar suprasi mane, jeigu pasakysiu, kad šitaip pasielgiau iš gailes- 
tingumo. 

— Ne, nesuprasiu. Ne, ne, ne ir dar kartą ne! Tu prakeiktas žudikas! 

— Ar paimsi penkis šimtus dukatų ir panaikinsi kaltinimus? 

— Pasakyk, kodėl ją nužudei? 

— Klausyk, - suirzau, - ar kas nuo to pasikeis? 

— Galbūt. Papasakok man, kaip ją nužudei, Trumpuli. Aš noriu 
žinoti. 

Ir aš leidau savo mintims vėl sugrįžti į tą naktį. Prisiminiau, jog 
laužai dar liepsnojo, o aš užuodžiau keptos mėsos, kurią visi valgėme 
vakarienei, kvapą. Kažkur, regis, prie vežimų su atsargomis, pasigir- 
do juokas. Neabejojau, kad kuris nors iš „nekrikštų“ smaginosi su kekše 
iš miesto. Niekas manęs nematė. Aš taip pat nieko nepastebėjau. 

— Tai nutiko tąnakt, kai palikau karavaną, — galiausiai prabilau. — 
Kažkokie Žmonės atėjo manęs išsivesti, tačiau aš paprašiau palaukti ir 
puoliau ieškoti Šėtono dukters. Radau ją vežime, tačiau nemiegančią. 
Ten siaubingai dvokė prakaitu ir šlapimu. Girdėjau jos kvėpavimą. 

— Nebijok, — sušnibždėjau. — Tau nebereikia bijoti. 

Ji apsivertė ant nugaros ir, pakėlusi galvą, pažvelgė į mane tomis 
liūdnomis, tamsiomis akimis. 

— Ar žinai, kas aš toks? — pasiteiravau jos. —- Aš nykštukas. Stebė- 
Jau tave. Labai ilgai stebėjau. Atėjau įvykdyti pažado, kurį sau daviau 
prieš daugybę metų, kai pirmąsyk išvydau, kokias kančias esi verčia- 
ma kęsti. Ar supranti, apie ką aš kalbu? 

Kai išvydau mažne nepastebimą galvos linktelėjimą, judesį, kuris 
tą pačią akimirką pradingo, manoji širdis pasileido šuoliais. Žinojau, 
kad moteris suprato. Atsargiai suėmiau rankomis jos purviną kaklą ir 
ėmiau gniaužti. Gniaužiau iš visų jėgų. Nors ji nė kiek nesipriešino, 
tačiau man tai atrodė siaubingai sunki užduotis. Moters akys išsprogo. 
Netrukus ji užsimerkė, o po kurio laiko vėl spoksojo. Jos lūpos prasi- 
vėrė ir laukan ėmė veržtis seilių burbulai. Įstigusi kažkur giliai ger- 
klėje pasigirdo dejonė. Nelaimingoji pasuko galvą kairėn. 

— Gulėk ramiai! —- surikau aš. — Nejudėk, arba tavo kančios niekad 
nesibaigs! 

Jaučiau, kaip mano pirštai grimzta gilyn į jos kūną. Tarsi minky- 
čiau tešlą. Buvau keliais įsirėmęs į gulinčiosios pilvą ir greit išgirdau 
trūkčiojantį, garsų pirstelėjimą. Aš giliai įkvėpiau ir paspaudžiau dar 
stipriau. Pro lūpų kamputį išsiveržė kraujo srovelė. Veido spalva ėmė 
po truputį keistis. Ak, mano ausyse atsirado kažkos ūžesys ir trenks- 
mas! Tarsi galvoje oštų jūra, kurios įpykusios bangos pakyla ir dūžta į 
kaukolės sieneles! 

Tuomet vargšelė pažvelgė į mane tomis išsprogusiomis akimis ir 
sumirksėjo. Ji nurimo. Gulėjo nejudėdama, iškišusi liežuvio galiuką 
laukan. Lūpos, apdribusios kruvinomis putomis, buvo pamėlusios. Aš 
nenorėjau jos skriausti, tik troškau, kad ji nesikankintų. Norėjau, kad 
mirtų ir nesikankintų. Prisiekiu, venos ant jos kaklo atrodė storos it 
virvės. Išpampusios nuo kraujo. Aš spaudžiau ir spaudžiau, kiek turė- 
jau sveikatos. Staiga ji kažkaip sunkiai ir šaižiai atsidūsėjo. Tas garsas 
man priminė vandens, užpilto ant karštų akmenų, šnypštimą. Ir paga- 
liau tyla. Toji moteris buvo nebegyva. 

Antonijus Donatas sėdėjo nejudėdamas, tarsi būtų prikaltas. 

— Tai kaip? — pasakiau aš šiek tiek drebančiu balsu. Jaudulys, kurį 
sukėlė tos nakties prisiminimai, dar nepraėjo. - Neturi ko man pasakyti? 

Galiausiai Antonijus paniekinamai sumurmėjo: 

— Žinai, Trumpuli, tu juk ne ką geresnis už mus visus. Kad ir kokiu 
prašmatniu drabužiu apvilktum savo pasakojimą, vis tiek esi šalta- 
kraujis žmogžudys. 

Aš tylėjau. 

— Tiek to, paimsiu tuos tavo sušiktus kruvinus pinigus. 

— Tau reikės paliudyti pareiškimą parašu. Arba tiesiog padėti Žen- 
klą. 

Jis pakėlė galvą ir grėsmingai nužvelgė mane paraudusiomis ir aša- 
rotomis akimis. 

— Aš dar sugebu iškeverzoti savo sumautą pavardę, Trumpuli. 

— Puiku. Pareiškimas bus paruoštas, o pinigus gausi, kai tik jį pasi- 
rašysi. 

— O, dėl Dievo meilės, nešdinkis iš čia pagaliau ir palik mane ra- 
mybėje! 

Vos tik išėjęs iš to tvankaus ir prasmirdusio kambario, aš pasirė- 
miau į sieną ir apsivėmiau. 


— Jis sutiko pasirašyti pareiškimą, — pranešiau kardinolui Kajeto- 
nui. 

— Nuostabu! Aš tikrai džiaugiuosi! Pareiškimą paskelbsime viešai, 
o Tomazą dela Kročę paleisime. 

— Ne. 

— Nenugirdau. 

— Aš pasakiau: „Ne“. 

— Bet aš nesuprantu, Pepe. Šito sumanymo sėkmė... 

— Taip, jis buvo sėkmingas, — nutraukiau kardinolą. — Pareiškimą 
paskelbsime, šeimininkas Antonijus gaus penkis šimtus dukatų ir jūs 
daugiau niekad apie jį neišgirsite. 

— O Tomazas dela Kročė? 

— Jis turi mirti. 

Kajetonas pažvelgė į mane, tarsi būčiau visiškas pamišėlis. 

— Aš turbūt neišgirdau, - įstengė išspausti Jo Eminencija. 

— Jūs viską puikiausiai girdėjote. Taip, Tomazas dela Kročė turi 
mirti. Aš viską sutvarkysiu. 

— Bet juk tai nesąmonė! 

— Kodėl gi? Jis bent jau numirs kaip nekaltas žmogus, nors toks 
tikrai nėra. Juk svarbiausia, kad jo vardas liktų nesuteptas, tiesa? Kad 
nekiltų triukšmas? Tuo bus pasirūpinta, kai tik Antonijus pasirašys 
pareiškimą ir gaus pinigus. Koks čia gali būti triukšmas dėl žmogaus 
mirties? Žmonės miršta kasdien. 

— Negaliu patikėti, kad girdžiu iš tavęs tokius žodžius... 

— Bet aš juos sakau, Jūsų Eminencija. 

— Ar ši siaubinga mintis... ar tie tavo ketinimai, apie kuriuos kalbė- 
jai... surengti dela Kročės mirtį? 

— Taip. 

Kajetonas pakilo iš paauksuoto krėslo ir susirūpinęs ėmė vaikšti- 
nėti po kambarį pirmyn ir atgal. 

— Tu pernelyg daug nori, Pepe. Tomazas dela Kročė yra dvasinin- 
kas, priklauso dominikonų ordinui. Jis... tu prašai leidimo įvykdyti 
žmogžudystę! 

— Taip. 

— Tokiam dalykui aš negaliu pritarti. Niekada. 

— Tuomet Antonijus Donatas nepasirašys pareiškimo. 

— Antonijus Donatas degs pragare! Aš jį... 

— Nudėsit, Eminencija? O kuo skiriasi išsigimėlių cirko savininko 
ir dominikonų dvasininko žmogžudystės? 

Kajetonas grįžo ir vėl atsisėdo į savo krėslą. Kardinolas išbalo. 

— Kokiu būdu? — kimiai sušnibždėjo jis. —- Kokiu būdu tu viską... 
atliksi?7 

— Aš vis dar turiu jūsų žiedą. Mane įleis į Minervos bažnyčią. 

— Tai vis dėlto tu jį nužudysi? 

— Ne, Jūsų Eminencija. Tą padarysite jūs. 

Bemaž minutę kardinolas Kajetonas neįstengė pratarti nė žodžio. 
Jo veidas visiškai persimainė, raumenys, rodės, iš paskutiniųjų sten- 
giasi sulaikyti gąsdinantį įniršio ir siaubo proveržį. Galiausiai jis pra- 
bilo drebančiu balsu: 

— Ir tu drįsti siūlyti man tokį dalyką? 

— Tiksliau pasakius, jį pribaigs jūsų pasirašytas dokumentas. O vi- 
sai tiksliai, tai dela Kročė nusižudys. 

— Aš... aš nesuprantu... 

— Nors Tomazas dela Kročė yra tikras pabaisa, tačiau jis aklai tar- 
nauja savosioms nuostatoms. Jeigu reikės jis sumaišys dangų su Žže- 
me, kad tik aptiktų ir sudegintų žmogų, kuris, dominikono įsitikini- 
mu, yra užkietėjęs eretikas. Tačiau jis imsis lygiai tokių pat žygių, kad 
tik apsaugotų tą, kuris, jo manymu, yra visiškai nekaltas. Dela Kročė 
— nuoseklus monstras. Tai jo didžiausia nelaimė. Jeigu sugebėčiau įro- 
dyti inkvizitoriui, kad jis sunaikino žmogų, kuris nebuvo eretikas, o 
tikras Švenčiausiosios Motinos Bažnyčios vaikas, tai esu įsitikinęs, 
kad nelaimėlis neištvertų tokio siaubo. Tokią kaltę jis išpirktų savo 
paties gyvybe. 

— Ir pasmerktų savo nemirtingąją sielą pragaro kančioms? — su- 
šnibždėjo Kajetonas. 

— Šito tai aš nežinau. Aš tik kalbu apie jo liguistą tiesos suvokimą. 

— Kodėl tu toks įsitikinęs, kad dela Kročė pasielgs būtent taip? 

— Visiškai laiduot negaliu, tačiau aš tuo tikiu. Patikėkit, pakanka- 
mai ilgai apie tai mąsčiau. 

— Savižudybė... mes juk negalime skelbti, kad jis nusižudė. 

— Aišku, kad ne. Tebūnie jo mirties priežastis — kaltintojas. Na, 
žinote, apšmeižtas nekaltas žmogus... neatlaikė dvasios kančių... pasi- 
maišė protelis... sugalvokit ką nors. Palaidokit jį su tokiom iškilmėm, 
kokios tik šauna į galvą. Tačiau palaidoję pamirškit. Pamirškit visą šią 
siaubingą istoriją. 

— O tas dokumentas? 

— Jame parašysite, kad ponia Laura Frančeska Beatričė de Kolini, 
sudeginta kaip eretikė, buvo visiškai nekalta. 

— Neįmanoma! Jeigu tribunolas pripažino jos kaltę... 

— Dokumentą pasirašysite tik jūs. Niekas kitas, išskyrus mane ir 
Tomazą dela Kročę, jo nepamatys. Aš pats tą raštą nunešiu. Tada jį 
sunaikinsime. 

— Velniškai įžūlus sumanymas, - pareiškė Kajetonas. Tačiau aš su- 
pratau, kad jis sutiko. Tiesą sakant, Žinojau, kad sutiks. Neturėjo pasi- 
rinkimo. 

— Jis pavyks. 

— O jeigu Tomazas dela Kročė nenusižudys? — pasidomėjo kardi- 
nolas. 

Gūžtelėjau pečiais. 

— Tokio dalyko aš neįsivaizduoju, Eminencija. Surašykite pareiš- 
kimą ir duokite jį man. Tuoj pat. Visa kita — mano darbas. 

Kajetonas atsistojo ir nužvelgė mane liūdnomis, rūpestingomis aki- 
mis. 

— Aš bijau tavęs labiau, nei Martyno Liuterio, - ramiai pasakė jis. 

— Duokite man dokumentą, Eminencija. 

Kardinolas nužingsniavo prie rašomojo stalo. 


Jis atrodė nepasikeitęs: degantis žvilgsnis, išdidi laikysena, baikš- 
tūs, kaustyti judesiai. Tik trumpai nukirpti plaukai dabar dar labiau 
papilkėję. „Kalėjimo vienutė“, kurioje jis sėdėjo, iš tikrųjų buvo di- 
džiulis, gerai apstatytas kambarys. Su knygomis, rašymo priemonė- 

mis, klauptu, Mergelės Marijos statula ir storais plaušiniais dembliais 
ant akmens grindų. 

— Niekad nemaniau, kad vėl susitiksim, nykštukėli, — išvydęs ma- 
ne pratarė jis. Išgirdęs tą šaltą kaip ledas ir bejausmį balsą aš krūptelė- 
jau. 

— O aš kadaise, labai seniai, pasakiau tau, kad dar pasimatysim. 

— Tikrai? Kad aš neprisimenu. Kodėl tu čia? 

— Turiu tau šį tą perduoti. 

— Nejaugi? 

— Nuo Jo Eminencijos kardinolo Kajetono. 

Jo akys iškart išsiplėtė. Dela Kročė sujudėjo kėdėje, tarsi ketinda- 
mas atsistoti. 

— Kaltinimai! — pasakė jis. — Kaltinimai prieš mane panaikinti! 

— Tikrai nežinau, bet man atrodo, kad jų nepanaikino. 

Dela Kročės savitvarda buvo meistriška. 

— Tai kas tuomet? 

— Aš atnešiau dokumentą. Jame tvirtinama, jog tu atėmei gyvybę 
nekaltam žmogui. 

Tomazas dela Kročė sausai nusijuokė. 

— Neįmanoma, - pareiškė jis, - aš atiduodu į teisingumo rankas tik 
tuos, kurie nusikalto. Nekaltų žmonių niekad neliečiu. Tai viso mano 
gyvenimo nuostata. 

— Laura de Kolini buvo nakalta. 

— Kalbi apie moterį? 

— Taip, apie ją. 

Jis tarsi perkratinėjo mintyse tolimus praeities įvykius, nereikš- 
mingus ir seniai pamirštus. Galiausiai prabilo švelniu ir mąsliu balsu: 

— Prisimenu tą vardą. Atrodo, tavo draugė. 

Žodį „draugė“ jis ištarė su tokia panieka, tarsi šis turėtų kokią pa- 
slėptą nešvankią reikšmę. 

— Aš ją mylėjau, —- ramiai ištariau, — 0 tu ją sunaikinai. 

— Eretikų deginimas yra ne naikinimo, o gydymo veiksmas, nykš- 
tuk. Jis pašalina piktžaizdę, kuri kamuoja Kristaus Kūną - Bažnyčią. 
Čia nėra vietos jokiems asmeniškumams. 

— Aš ją mylėjau. 

— Jau sakei. 

Tuomet dela Kročė persisvėrė per stalą. Jo veidas atsidūrė prie pat 
manojo. Staiga jis visas persimainė užvaldytas piktdžiugos ir liguisto 
teisuoliškumo. Užuodžiau česnako kvapą, sklindantį iš burnos. 

— Ar niekad nepagalvojai, kad aš padariau tau neįkainojamą pa- 
slaugą išvaduodamas pasaulį nuo tos bedievės mergšės? Ar bent aki- 
mirkai susimąstei, kaip ji būtų nusitempusi pragaran ir tavąją sielą? 
Pragaran! Kur liepsnoja niekad neblėstanti ugnis, kur kančios yra am- 
žinos. Laužas palyginti su pragaro liepsnomis tėra gaivinanti maudy- 
nė! Štai fen tavo prakeikta eretikė dabar raitosi, klykia ir laido pra- 
keiksmus! Būčiau viską padaręs, kad tik ją išgelbėčiau. Sukėlęs net 
patį baisiausią skausmą, jeigu tik jis padėtų atgauti sveiką protą. Nes 
ką reiškia kūno skausmas palyginti su amžinąja sielos kančia? 

Tik nemanyk, kad nekenčiau jos. Anaiptol. Tačiau visa širdimi ne- 
galėjau pakęsti bjauraus paklydimo ir tikėjimo iškraipymo, kurie už- 
valdė jos protą ir širdį. Aš visuomet persekioju ereziją, o ne eretiką. 
Jeigu man lemta išgelbėti bent vieną sielą nuo erezijos, tai aš kankin- 
siu ir deginsiu tūkstančius kūnų, žinodamas, kad šito reikalauja pats 
Dievas. 

Laura de Kolini nepanoro atsižadėti. Ji laikėsi savojo paklydimo, 
todėl nusipelnė aukščiausios bausmės. Paklausyk manęs įdėmiai: jei- 
gu bent mirksnį būčiau įtikėjęs, kad tai sugrąžins ją į Švenčiausiosios 
Motinos Bažnyčios glėbį, net negalvodamas būčiau pats žengęs ant 
laužo. Ar fu įstengtum šitaip pasiaukoti? Tu, kurs tvirtini ją mylįs? Iš 
tikrųjų tavoji meilė tik dar labiau paskatino nusidėjėlę grimzti į pakly- 
dimą. O aš, pasitelkęs pagalbon Kristaus teisingumą, persekiojau siek- 
damas išgelbėti jos sielą nuo amžinųjų kančių. Dabar man pasakyk, 
kuris ją mylėjome labiau? 

Mano protas vargiai beįstengė suvokti jo žodžių siaubą. 

— Laura Frančeska de Kolini buvo neteisngai apkaltinta erezija, — 
pasakiau aš. 

— Tai neįmanoma. 

— Kodėl gi? Nejau taip sunku pripažinti suklydus? 

— Neįmanoma! Išeitų, kad suklydo Bažnyčia, o to negali būti, nes 
ji vadovaujasi Šventąja Dvasia. Pripažinti tokį dalyką, vadinasi, su- 
kelti visišką suamištį. Tuomet nebeliks jokio tikrumo, patikimumo ir 
saugumo! 

— Visas mūsų gyvenimas — vien abejonės, - atsakiau. 

— Ne, bičiuli. Nieko panašaus. Jeigu taip būtų, niekas neišgyventų. 
Beje, negi manai, kad aš neatlikau pakankamo tyrimo? Aš žinau, kad 
Laura de Kolini buvo eretikė. Žinau apie susibūrimus, kuriuos ji reng- 
davo, apie filosofiją, kurios mokė ir apie nešvankias apeigas, kurioms 
vadovaudavo jos tėvas. Negi manai, kad aš visiškas mulkis? 

— Tačiau tu nepersekiojai Andrejo de Kolinio... 

Tomazas dela Kročė palengva nuleido akis, tarsi saugodamas ko- 
kią didžiulę asmeninę paslaptį. 

— Čia jau mano reikalas. Patikėk, aš tikrai nepamiršau Andrejo de 
Kolinio. 

— Jis taip pat tavęs nepamiršo. 

— Neabejoju, nykštuk. 

— Tačiau nepaisant tavo iškrypėliškos logikos, aš atėjau čionai, To- 
mazai dela Kroče, kad sukelčiau sumaištį ir suardyčiau tvarką, kurią 
bet kokia kaina trokšti išlaikyti. 

Jis atsargiai pažvelgė į mane. 

— Ką tai reiškia? — sunerimo inkvizitorius. 

— Atėjau pasiglemžti iš tavęs tikrumą, patikimumą ir saugumą, ku- 
riuos taip brangini. 

— Šėtono darbas! 

— Ne! Čia tavo darbas... tai tu esi nugrimzdęs į paklydimą. 

— Tu tikrai kuoktelėjęs, - pareiškė dominikonas. 

— Juokingiausia, kad šitaip aš visuomet galvojau apie tave. 

— Manai, jog esu pamišęs tik todėl, kad paaukojau savo gyvenimą 
tiesai? Erezija klastinga. Jos apniktas žmogus pasišvenčia išpūstoms 
ir pražūtingoms pusiau tiesoms, nuomonėms ir melagystėms. Tikroji 
tiesa yra nešališka, nes ją apreiškė Dievas. Ją saugo ir jos moko Šven- 
čiausioji Motina Bažnyčia. Ir nė vienas tos tiesos gabalėlis ar trupinė- 
lis negali būti pakeistas vardan kažkieno pažiūrų. Kokia kiltų netvar- 
ka, jeigu kiekvienas žmogus pultų skelbti savąjį tiesos suvokimą! 

— Galbūt tai, kas vienam žmogui atrodo tiesa, kitam jau bus melas? 
— paprieštaravau aš. 

— Niekad apie tai negirdėjau. Tavo eretiškoji iškalba manęs taip pat 
neužliūliavo. Sakoma, kad Šėtonas — tikras auksabumnis. 

— O dar sakoma, jog Šėtonas lyg užkratas įsisuka į tavo mylimos 
Bažnyčios gretas... 

— Ar atsivilkai čionai tik tam, kad užsipultum Kristaus Bažnyčią? 

— Laura Frančeska Beatričė de Kolini buvo nekalta. 

— Meluoji! Toji ragana nusipelnė spirgėti ant laužo! Aš juk mačiau 
aną šlykštų sąlėkį, kurį jos tėvas vadino liturgija! Reikėjo visus pri- 
baigti! Juk pats ten dalyvavai. Turėtum žinoti. 

— Taip aš ten buvau. Ir Žinojau, kas dedasi. Tačiau ji - ne. Ji visiš- 
kai neįtarė, kokia veikla užsiima tėvas. 

— Neįmanoma. Kiekvieną savaitę susitikdavai su ja... 

— Norėjai pasakyti, jos tėvo namuose? Taip. Svečiavomės pas jį, o 
ne pas ją. 

— Aš... netikiu tavim... negali būti... 

Nusviedžiau dokumentą ant stalo. Taip, kad jis atsidūrė priešais 
dela Kročę. 

— Pats paskaityk, — pasiūliau. — Jį pasirašė kardinolas. 

Drebančiomis rankomis inkvizitorius paėmė raštą ir ėmė lėtai skai- 
tyti, patylomis dėliodamas žodžius plonomis bekraujėmis lūpomis, tarsi 
besimeldžianti motina. Tuomet virpantis popieriaus lapas išslydo iš jo 
rankų ir ramiai nusileido ant stalo. 

— Tu nukankinai ir pražudei nekaltą Žmogų, — ištariau ramiai. — 
Koks jausmas, padarius tokią niekšybę? Tu sunaikinai tyrą ir nesutep- 
tą gyvybę. Tu pasmerkei ją siaubingai mirčiai laužo liepsnose. Nors ji 
nepadarė tų nusikaltimų, kuriais buvo kaltinama. Dėl tavo aplaidumo, 
Švenčiausioji Motina Bažnyčia neteko vienos iš savo dukterų. Ką da- 
bar tau sako Dievas, Tomazai dela Kroče? 

Jis nieko neatsakė. Tik nieko nematančiomis akimis spoksojo į do- 
kumentą. 

— Esu tikras, kad norėtum pabūti vienas ir apgalvoti savo kaltę, — 
pasakiau jam. 

Tačiau Tomazas dela Kročė ne tik nieko nematė. Jis nieko negirdėjo. 

Išeidamas aš tyliai uždariau duris. 


Kitą rytą nekantriai laukiau Žinios apie fra Tomazo dela Kročės 
mirtį. Iš jaudulio mane apėmė tikra karštinė. Tačiau Žinia neatėjo. Tai, 
ką išgirdau vėliau, buvo paprasčiausiai neįtikima: inkvizitorių pagro- 
bė iš įkalinimo vietos, nepaprastai išmoningai papirkinėjant, klaidi- 
nant ir smurtaujant. Pagrobime dalyvavo keturi vyrai, iš kurių trys 
buvo apibūdinti kaip „pusiau Žmonės, pusiau pabaisos“. Jaunas vie- 
nuolis, priskirtas patarnauti dela Kročei, rastas Žiauriai nužudytas. 

Andrejas de Kolinis. Mokytojas. Kaip velniškai kantriai jis puose- 
lėjo šį sumanymą, tobulindamas ir dailindamas kiekvieną smulkme- 
ną, džiūgaudamas dėl savojo miklumo ir virpėdamas iš laimės, kad 
jam pavyko nuslėpti tikruosius ketinimus po tamsia paslapties skrais- 
te... vadinasi, visa jo beprotybė iškilo į paviršių. Dabar aš kuo aiškiau- 
siai supratau, ką rezgė ir puoselėjo kvaištelėjusios smegenys. Tačiau 
lygiai taip pat suvokiau savąjį nerangumą. 

Gana! Tai furi baigtis visiems laikams. 


1520-1521-ieji 


Ecce, in culpa natus sum, et in peccato concepit me mater mea* 

1520-ųjų pradžioje man atrodė, jog esu visiškai vienas savo pasau- 
lyje. Pasaulis, kuriame keistai derėjo aštraus farso netikroviškumas ir 
bemaž juntamas kraujo bei mirties kvapas. Leonas buvo paliktas vien 
mano globai. Tačiau neilgam. Staiga Serapika labai paseno. Jis liovėsi 
linksmai murkdęsis ir bindzinėjęs valstybiniuose reikaluose ir vis dau- 
giau laiko skirdavo apmąstymams ir savistabai. Bibjenos žvaigždė se- 
niai nusileido, ir tik kardinolas Džulijus de Medičis atkuto. Jo įtaka 
smarkiai stiprėjo. Kartais jis net elgdavosi taip, lyg būtų antrasis po- 
piežius. Skirdavo „audiencijas“ visiems be išimties ir taip vis didino 
nemenką savo turtą. 

Turiu pranešti ir apie vieno garsaus žmogaus mirtį. Šią ašarų pa- 
kalnę paliko Meistras Rafaelis. Jo paskutinysis kūrinys — nepaprastai 
įspūdingas paveikslas, vaizduojantis Kristaus Atsimainymą. Darbą už- 
sakė kardinolas Džulijus de Medičis savo katedrai Narbonėje. Manau, 
tikrai nelengva perteikti drobėje žmogaus, pakilusio į orą, vaizdą. Vi- 
suomet yra pavojus, kad jis atrodys it kokia pamėklė ar kvaila Žvirblių 
baidyklė. Aš ne menininkas ir neišmanau įvairių sudėtingų piešimo ir 
tapybos vingrybių, tačiau esu įsitikinęs, kad šis Meistro Rafaelio pa- 
veikslas — tikra pergalė. Pats Kristus čia spinduliuoja didybe ir nuo- 
lankumu, veiklumu ir romumu, šlovingumu ir švelnumu. Tai išties 
nuostabu! Dar ir dėl to, kad visiškai credibi/e'. Kadangi esu gnostikas, 
tai laikau save šiokiu tokiu mistiku. Patikėkite manim, tas Rafaelio 
paveikslas yra mistinis. Žvelgdamas į jį žmogus ne šiaip sau stovi ir 
spokso. Jis tarsi atsiduria pasaulyje, kuris ten vaizduojamas. Šitaip 
stebėtojas tampa dalyviu. Kitaip tariant, žmogus yra įtraukiamas. At- 
sispirti tai dvasinei jėgai, kurią skleidžia drobė, yra neįmanoma. Atsi- 
mainymas pasirodė pačiu laiku, nes tai tikrai puikus tikėjimo (tokio, 
kokį aš puoselėju, bet ne Bažnyčia) Kristumi pareiškimas, ir jis daug 
pasitarnavo sukeldamas krikščionių pasipiktinimą dėl bedievių turkų 


* Taigi, nuodėmėje esu gimęs ir nuodėmėje mane pradėjo motina (/ot.). 
' [tikima (it.). 

surengtų puldinėjimų. Iš tikrųjų dar 1456-aisias nugalėjęs turkus prie 
Belgrado popiežius Kalikstas III paskelbė, kad Atsimainymo šventė 
bus švenčiama kasmet rugpjūčio šeštąją visame krikščioniškajame pa- 
saulyje. Tą įvykį dauguma žmonių dar puikiai prisiminė. Meistras Ra- 
faelis užbaigė tik viršutinę paveikslo dalį (kuri vis dėlto yra to darbo 
esmė ir pagrindas), nes paskutinę 1520-ųjų metų savaitę jis susirgo 
karštine (liga labai paplitusi Romoje, tačiau dėl to ne mažiau pavojin- 
ga), kuri netrukus visiškai palaužė ir taip išsekusias nuo darbo jėgas. 
Jis pasimirė Didįjį Penktadienį, balandžio šeštąją. Nebaigtą šedevrą 
padėjo prie jo karsto. Rafaeliui tebuvo trisdešimt septyneri. 

Dabar atėjo laikas papasakoti ir apie tamsiąją Meistro Rafaelio pu- 
sę, kurią aš taip pat pažinau. Tai buvo visiškai kitas, labiau apsėstas ir 
paslaptingesnis Rafaelis. Ne tas išblyškęs, žavus ir patrauklus jaunuo- 
lis, kurį jums pavaizdavau. Man nusišypsojo laimė bent prabėgomis 
pamatyti žemiškąjį genijaus veidą. O įgyvendinti sumanymą padėjo 
graži, tačiau apkūni mergina, dirbusi virėjo padėjėja popiežiaus rūmų 
virtuvėje. Jos vardas Filiberta. Įtariu, kad ji kažkaip nugirdo mūsų su 
Serapika pokalbį, kuriame itin kruopščiai aptarinėjome Meistro Rafa- 
elio dvasios ir kūno ypatybes. Nepamenu, kaip čia taip nutiko, tačiau 
aš ir Serapika nuolat kaktomūša susidurdavome rūmų koridoriuose ar 
prieškambariuose, kur kaipmat apsikeisdavome gardžiais paskalų kąs- 
neliais. Serapika buvo nepataisomas /iežuvautojas. Mudu dažnai ap- 
tarinėdavome Leono meilę be atsako Rafaeliui. Ypač tais vakarais, kai 
dailininkas ateidavo kviestinių pietų. Vieną vakarą toji mergina Fili- 
berta prisigretino prie manęs ir sušnibždėjo: 

— Jo Šventenybė taip ir susus žiūrėdamas į jį iš tolo. Man papras- 
čiau. 

— Ką? 

— Ką girdėjote. Tarkim, dešimt dukatų, kad aš rytoj vakare pergu- 
lėsiu su Meistru Rafaeliu. Galėsit viską stebėti. 

Kiek padvejojęs pasakiau: 

— Kaip tu, mergele, drįsti siūlyti tokį dalyką. 

Visiškai nepabūgusi, ji atrėžė: 

— Tik nereikia taip riesti nosį. Aš tik siūlau Jūsų Malonybei lažy- 
bas. 

— Aš nesu „Jūsų Malonybė““. 

— Tai kas tada? 

— Galėtum pasiklausti. 

— Dešimt dukatų, kad rytoj vakare tas puikusis Rafaelio „teptukas“ 
atsidurs mano tarpkojy. 

— Žinai, esi tikrai šlykšti, — pareiškiau Filibertai. —- Kur? 

— Kur tik panorėsite. Šią savaitę Rafaelis nakvoja rūmuose, tiesa? 
Tuomet jo asmeniniame kambaryje. Ten aš jį ir patvarkysiu. 

— Tu neišdrįsi, - šnipštelėjau aš. 

— Už dešimt dukatų? 

— Sutarta. Žinai, už tokius dalykus aš galiu tave įskųsti. Tikrai ne- 
išvengtum rykščių. 

— Taip. Bet neįskųsit. Jūs toks, kaip mes. 

— Ką tai reiškia? 

Ji nužvelgė mane vertinančiu žvilgsniu ir pasakė: 

— Ne toks, kaip jie. 

Kitą vakarą, kol Meistras Rafaelis sėdėjo pas jo Šventenybę, aš 
pasislėpiau jo kambaryje už kortų stalelio. Pralaukiau mažne valandą, 
kol išgirdau juos įeinančius. Rafaelį ir Filibertą. 

— Nesuprantu, ko tokiam garbiam ponui reikia iš vargšės mergi- 
nos, kuri triūsia virtuvėje, — sučiulbo Filiberta, puikuodamasi apsi- 
mestiniu kuklumu, nuo kurio darėsi bloga. 

— Tai kodėl pati pasisiūlei? 

Mokytojo balse pajutau iki šiol negirdėtas negailestingo atšiauru- 
mo ir grubumo gaideles. 

— Ar man nusirengti? 

— Taip. 

— Tik pažadėkite, jog niekam neprasitarsite. Antraip aš neteksiu 
darbo. 

— O aš net neabejoju, kad neteksiu sveikatos. 

— Ką? Norite pasakyti, kad aš lyg kokia pasileidėlė galiu apkrėsti? 

— Būtent. Nusirenk. 

— Kaip man patinka šis įmantrus pokalbis. 

— Renkis greičiau. 

Dabar jo balsas tapo ne tik atšiaurus, bet netgi įsakmus ir valdin- 
gas. 

Jie atsigulė nuogi ant grindų. Susipynusius kūnus nutvieskė gęs- 
tančio židinio ugnies aukso raudonis. Grakštus ir raumeningas Rafae- 
lio kūnas — spindintys sėdmenys, padengti tamsių plaukų pūkelio, ju- 
dėjo lėtai ir paslaptingai — grimzdo į Filibertos apkūnumą, į apvalias, 
išskėstas šlaunis, į nukarusias, išsirpusias it melionai krūtis ir į pradinį 
geismo liūną. 

Tačiau aistra įsižiebė bematant! Nenumaldoma troškimo banga, 
neslepiamas potraukio, geidulio proveržis. Girdėjau iš Rafaelio mei- 
lužių, kad tai jis visuomet būdavo facile princeps'. Tačiau man, lin- 
dinčiam po tuo kortų staleliu kambario prieblandoje, kažkodėl atrodė, 
kad viskam vadovauja Filiberta. Tai ji uždegė raginančiomis dejonė- 
mis ir siūlėsi numalšinti tą kūno karštį. Tuo laiku jis tik romiai kama- 
vosi, neįstengdamas numalšinti alkio. Tada jie ėmė bučiuotis. Garsiai 
čepsėdami, čiulpdami, laižydami ir bemaž rydami kits kito lūpas ir 
liežuvius. Pirštų galiukais Rafaelis suspaudė sukietėjusius rusvus Fi- 
libertos spenelius ir patrynė. Mergina po juo sujudėjo ir geidulingai 
suaimanavo: 

— Ak, mano mielas berneli... ak, tu mano aukseli! 

Dailininkas pasirėmė ant alkūnių ir šiek tiek kilstelėjo. Štai tada aš 
ir išvydau neįtikimai ilgą storą kotą, kurio raudona galvutė blizgėjo, o 
Jis visas virpėjo, atsirėmęs į liulantį Filibertos pilvą. Mergina godžiai 
pažvelgė į tą daiktą. 

— Ak, pažvelk! Štai jis! Mano žvėris, mano Galijotas, mano pim- 
palų karalius... ak, ak... 

Aistra varė vargšę mergiotę iš proto, tad ši elgėsi it tikra gvėša. 
Vieną akimirką galvoje šmėkštelėjo mintis: „Ką tu čia veiki? Spoksai, 
kaip jis dulkina šitą storą, šlykščią karvę?“ Tačiau aš greit tą mintį 
nuvijau. Viršų paėmė nenumaldomas smalsumas pamatyti Meistro Ra- 
faelio „pasirodymą“. Tad nekreipdamas dėmesio į padėties juokingu- 
mą, aš likau lindėti savo slėptuvėje. 

Purvina ir suskirdusi Filibertos ranka nuslydo žemyn link tarpko- 
jo. Tuomet mergina pirštais perbraukė per melsvų gaktiplaukių kuokštą, 
paskui ėmė tapšnoti. Nuo užplūdusio malonumo ji sukiojo savo ganė- 
tinai didelę galvą į visas puses. Tada sugriebė raukšlėtą Rafaelio kap- 
šelį 1r pasidėjo ant delno. 

— Pajusk, koks jis sunkus, - ji šnopavo it kumelė. 

— Aš ir taip jaučiu, — pasakė Rafaelis. — Kiekvieną dieną. 

Ir jis vėl ją užgulė. Tiksliau pasakius, nugrimzdo į ją. Dviem pra- 
smėmis: pirmiausia jį apsupo dosnus Filibertos kūno gamtovaizdis. 
Tą nedidelį terra firma“ lopinėlį, raumenų ir kaulų salą, skalavo me- 
daus ir pieno vandenynas. Antra, Rafaelio kotas surado įėjimą tarp 


' Lengvai pirmas; akivaizdus vadovas (lot. ). 
? Tvirta žemė (Ilot.). 

perlais nusagstytų šlaunų ir praslydo vidun. Švelniai, glotniai sulindo 
iki pat galo. 

— O, Dieve! O, Dieve! — sudejavo mergina. Kaip tik tą akimirką 
pastebėjau ant jos kairiojo klubo mažą rūdžių spalvos žymę, kuri labai 
priminė velnio ženklą. Galbūt Filiberta burtininkauja Šėtono vardu? 
Niūniuoja žvakų šviesoje ir žindo naminukus? Visai įmanomas daly- 
kas. Girdėjau tokias kalbas virtuvėje... 

— Išark mano vagą! — suriko ji.- Išgrandyk mano tarpeklį! Dažyk 
mano drobę! 

Tuomet, aiškiai pritrūkusi vaizdingų liepinių, mergina suspiegė it 
pjaunama ir ėmėsi paskutiniosios aistros dalies, vedančios link ne plus 
ultra!. 

Tai, ką išvydau, buvo nepakartojama. Kadangi esu gnosticizmo 
išpažinėjas, tai nelaikau savęs Priapo* fidus Achates*. Bet patikėkit, 
net aš nusistebėjau. Žeminanti stumk-trauk palaimos viršūnė buvo 
pasiekta, ir vargšę Filibertą ištiko kažkoks keistas tylaus ir buko aima- 
navimo priepuolis. Tuo laiku Meistras Rafaelis nusiropštė nuo mergi- 
nos ir atsistojo virš jos išdriko kūno plačiai išsižergęs. Jo įnagis vis 
dar buvo stačias! Filiberta atsimerkė ir kupinomis nuostabos akimis 
pažvelgė aukštyn. 

— Kelkis, — šiurkščiai paliepė Rafaelis. 

Ji pakluso ir ėmė stotis nuo grindų. Merginos kūnas drebėjo it mil- 
žiniška drebučių krūva, o šlaunys blizgėjo tirštais sutepančiųjų išsky- 
rų lašeliais. Atsistojusi ji įsisprendė rankomis į klubus ir šitaip atgavo 
pusiausvyrą. 

— Mano mielas berneli...— sučiulbo Filiberta, tačiau Rafaelis gru- 
biai stumtelėjo ją prie sienos ir stipriai spausdamas krūtis vėl pervėrė 
merginą savo kotu. Meistras darbavosi it pašėlęs, nepasotinamas žvė- 
ris. Jo išpampusi, virpanti lytis tai pasirodydavo išorėje, tai vėl sulįs- 
davo vidun. Suglebęs ir persikreipęs iš nuostabos merginos veidas tar- 
si bylojo, kad ji tikrai neįstengs patenkinti tokio aistros proveržio. 

— Ak, ak, Maestro... 


' Aukščiausioji niba /Tot.). 

* Priapas — senovės graikų ir romėnų derlingumo bei: vaisingumo dievas, vynuogių 
ir sodų, Žvejų ir jūreivių, prostitučių, ištvirkėlių ir eunuchų globėjas; susijęs su falo 
kultu; kovo ir birželio mėnesį vykusias šventes Priapo garbei visuomet lydėdavo 
neišpasakytos seksualinės orgijos ir linksmybės. 

* Ištikimasis Achatas (/ot.j, Vergilijaus „Eneidoje“ Achatas — trojėnas, ištikimiau- 
sias Enėjo bičiulis; kitaip — tikras draugas. 

Jis dar kartą parsivertė ją ant grindų, paskui dukart krušo stovėda- 
mas kambario vidury, tačiau akivaizdžiai neįstengė pasitenkinti. Į iš- 
vargusios Filibertos priekaištingus aikčiojimus jis visiškai nekreipė 
dėmesio. Rafaelis paėmė ją penktą kartą ir tuomet merginos balse pa- 
sigirdo baimės gaidelės: 

— Paklausykit, — sužvigo ji, — kad aš jau nelabai... 

— Išskėsk kojas, tu prakeikta kale! 

Čia kažkaip prisiminiau Tacito raštus, kur jis pasakoja, kad Mesa- 
lina, imperatoriaus Klaudijaus Cezario ištvirkėlė žmona visuomet grįž- 
davo iš savo naktinių Žygių nepasisotinusi. Jeigu Filibertą laikytume 
šių laikų Mesalina, tai tektų pripažinti, kad ji nė iš tolo negali prilygti 
šitam kūniškų malonumų apsėstajam. 

— Ak, Rafaeli... ak, prašau... 

Tačiau demonas jėga parvetė ją ant grindų ir dar sykį ėmėsi keden- 
ti. Dabar Filiberta gulėjo bemaž nejudėdama, abejingai sugerdama (ši- 
taip kempinė sugeria vandenį) jo nepasotinamą geismą. Akys stipriai 
užmerktos, lūpos atvipusios. Kai Rafaelis paspausdavo stipriau, jos 
stambios kojos sudrebėdavo (nežinia, iš malonumo ar skausmo). Jis 
sugriebė dantimis kairės krūties spenelį, ir Filiberta sudejavo. 

Pagaliau Rafaelis pasitenkino. Aistringai ir triukšmingai pasiekė 
galutinę ribą. Didžiai susidomėjęs stebėjau, kaip jis pasirėmęs ant vie- 
nos rankos delno kiek pasikėlė, o kita ranka stipriai sudavė merginai 
per veidą. Tuomet dar kartą. Tik jau smarkiau. 

— O, Dieve, ne... - pralemeno Filiberta. 

— O taip, taip, taip, - sumurmėjo Rafaelis. 

Ką gi, pasirodymo pabaiga. Nors, tiesą sakant, aš visiškai nebū- 
čiau nustebęs, jeigu paaiškėtų, kad tai buvo tik entr ' acte'. 

Vėliau Filiberta atėjo pasiimti laimėtų pinigų. 

— Juk sakiau, kad jį patvarkysiu, — nusišaipė ji. 

— Priešingai, — atsakiau aš. — Tai jis patvarkė tave. Ir ne vieną sykį. 

— Tačiau aš vis vien laimėjau, tiesa? 

— Taip, — pasakiau, įbrukdamas pinigus jai į delną, - beveik. 

Toks tad buvo taurusis genijus, kuris nutapė Atsimainymą. Ar šiuos 
du rafaelius siejo koks nors esminis ryšys? Ryšys, kurio aš neįstengiu 
apčiuopti? Kokios mintys sukosi to žmogaus galvoje, kai jis jodė Fili- 
bertą? Ar jos buvo kažkaip susijusios su tuo, ką jis galvojo tapydamas 
paslaptingąjį, pakilusio į orą Kristaus atvaizdą? Manau, jog viską le- 


' Pertrauka (tarp spektaklio veiksmų) (pranc.). 

mia mūsų gyvybinės jėgos ir gebėjimas jas panaudoti. Atsižvelgda- 
mas į priešingybes, kurios tikriausiai draskė šio Žžavingo sutvėrimo 
sielą, drįstu tvirtinti, jog Meistras Rafaelis buvo pats tikriausias gnos- 
tikas iš prigimties. Aišku, jis to nesuvokė, o aš tikrai neketinau aiškin- 
ti tokių dalykų. Kai pamačiau Rafaelį kitą dieną, jis ir vėl spinduliavo 
lengvumą, grakštumą ir švelnų draugiškumą. Niekas ir nepagalvotų, 
kad neseniai jo sielą nusiaubė niūri vienpusio geismo audra. 

— Kaip manai, gal jį nunuodijo? — prislopintu balsu pasidomėjo 
Serapika. Nekantrumo gaidelės, kurias išgirdau, man visai nepatiko. 
— Ne. Aišku, kad ne. Kas, po galais, būtų norėjęs jį nunuodyti? 

— Mielasis, mažiausiai pusė vedusių Romos vyrų! 

— O pusė virtuvės tarnaičių juos sulaikytų, - patikinau aš. 

— Ką? 

Papasakojau Serapikai visą istoriją. 

— Tu stebėjai, kaip jie krušasi? — perpyko jis. 

— Žinoma. Juk tai buvo lažybos. 

— Tai gal toji Filiberta jį nunuodijo? Sakei, kad ant kūno ji turi 
velnio ženklą. 

— Tiksliau, žymę ant klubo. Filiberta nenunuodijo Rafaelio. Dėl 
Dievo meilės, kodėl kaskart, kai koks garsus žmogus ar aukštas parei- 
gūnas iškeliauja susitikti su Viešpačiu, visi kalba apie nunuodijimą? 

— Mano mielas, — atsakė Serapika. — argi tu nežinai, kad šiame 
mieste nė vienas garsus žmogus ar aukštas pareigūnas nemiršta sava 
mirtimi? 

Šie jo žodžiai, kaip netrukus sužinosite, buvo pranašingi. Vėliau aš 
juos ne kartą prisimindavau. 

— Tebūnie tai, ką papasakojau, — pasakiau Serapikai, — lieka tik 
tarp mūsų. 

— Jo Šventenybės virtuvėje tokios paslapties ilgai neišlaikysi. Pati- 
kėk manim. 

— Vis tiek. 

— Kas vis tiek? 

Gūžtelėjau pečiais ir atsakiau: 

— Šiaip vis tiek. 

— Man tik įdomu, ar Leonas bent įtaria, ką išdarinėja jo „akių švie- 
sa“? Ir dar popiežiaus rūmuose! 

— Nemanau, kad dėl to jam labai skaudėtų galvą. 

— Gal ir ne. Leonas, aišku gašlus, tačiau jis - ne pavyduolis. 

— Jis tikras geidulių maišas, — pasakiau aš. 

— Vis dėlto Meistras Rafaelis pasirinko tą virtuvės mergšę Filiber- 
tą, o ne korėtą popiežiaus pasturgalį. 

— Būtent. Ar yra kas liūdniau už meilę be atsako? 

Serapika išdidžiai šnirpštelėjo: 

— Mielasis, - pasakė jis, - kodėl tu manęs klausi? Aš niekada to 
nepatyriau. 

— Niekada nepatyrei meilės? 

— Niekada nepatyriau meilės be atsako. Visi mano susižavėjimai 
būdavo abipusiai. Ir aš labai laimingas. 

— Išskyrus aistrą Meistrui Rafaeliui, — pasakiau aš. 

— Erzink kiek nori, bet ant tavo jauko aš neužkibsiu, mielasis. Pui- 
kiai žinai, kad nė kiek nedūsavau dėl to rara avis'. Ak, žinoma, aš jį 
dievinau, kaip ir visi kiti. Tačiau niekada nebuvau susižavėjęs. Su- 
pranti, apie ką kalbu? Aš Žinojau, kad kažkur mieste Rafaelis turi Ža- 
vingą meilužę. Bijau, kad jo įvairiapusiškumas pasireiškė tik tapyboje. 

— Be jo viskas bus kitaip, - pasakiau aš, trokšdamas baigti šį pokal- 
bį. Mat pasijutau it kokia turgaus boba, atsidūrusi užeigoje ir apsvai- 
gusi nuo vyno ir paskalų. 

— Ašjo labai pasiilgsiu, - pasakė Serapika. — Iki dienų galo užsida- 
rysiu savo kambaryje ir grąžysiu rankas kaip Niobė“. 

Ir jis nuplasnojo it drugelis, ieškantis naujo paskalų žiedo, iš kurio 
atsigertų nektaro. 

Gedulas, kurį Rafaelio mirtis sukėlė popiežiaus dvare buvo ir gi- 
lus, ir nuoširdus. Ypač liūdėjo Leonas (jau nekalbant apie tris ketvirta- 
dalius Romos moterų). Jis savotiškai mylėjo Rafaelį. Noriu pasakyti, 
kad popiežius jautė tikrą meilę tam žmogui (atmetus visus geidulius, 
kuriuos kėlė legendinė Rafaelio kūno dalis). Dauguma garsių poetų — 
Bembas, Ariostas, Tebaldas et alii“ - varžėsi vienas su kitu, kuris gra- 
žiau apdainuos eilėmis Rafaelio šlovę. Mieste sklandė nuomonė: jei 
Rafaelis būtų gyvas, tai sulauktų tokios pat šlovės kaip Mikelandželas 
Buonarotis. Tačiau aš manau, kad tos kalbos neteisingos. Rafaelis pa- 
siekė Mikelandželo didybę, tačiau jo genialumas pasireiškė visiškai 
kitaip. Galų gale, kam šautų į galvą klausti, ar rubinas yra tauresnis už 


' Retas paukštis; retenybė (1ot.). 

* Niobė - senovės graikų mitų personažas, Dzeuso sūnaus Tantalo duktė; dievams 
išžudžius jos vaikus, suakmenėjo iš sielvarto ir buvo pasmerkta amžinai lieti ašaras. 
3 Ir kiti (/ot.). 

smaragdą, o hiacintas gražesnis už rožę? Tai nesąmonė! Šių dalykų 
neįmanoma sugretinti. Jie skirtingi. Mikelandželas - tai stambios rau- 
meningos šlaunys ir romūs bei tobuli vyrų veidai. Pusiau dieviškas 
žmogaus kūno didingumas. O Rafaelis — tai skaidrumas, dvasingu- 
mas, grakštumas ir ramybė. Šių dviejų menininkų neįmanoma gretin- 
ti. Jie yra tokie, kokie yra. Bent jau taip aš suprantu. Rafaelį palaidojo 
Panteone! (pagal jo norą), o Mergelės Marijos statulą jis patikėjo su- 
kurti savo draugui Lorencetui. Darbas buvo atliktas puikiai, ir netru- 
kus skulptūra jau stovėjo savo vietoje. 

— Aš senstu, Pepe, - liūdnai pasiguodė Leonas. — Visi mano drau- 
gai miršta arba yra mirę. 

— Keista, kad jūs apie tai prabilote, Šventenybe... Aš jaučiuosi ly- 
giai taip pat. Tačiau mudu dar turime vienas kitą, tiesa? 

Leonas pažvelgė į mane įdėmiai. Tuomet atsidūsėjo ir pasakė: 

— Hmm. Taip, rodos, turime. Tuo ir pasitenkinsime. 

Žavinga. 

Iš tikrųjų, kaip ir Serapika, jis atrodė senstelėjęs. Sustorėjo labiau 
nei bet kada ir pasigavo juokingą įprotį kaitalioti griežtus pasninkavi- 
mus su milžiniškais apsirijimais. Tai sukėlė tik dar didesnę sumaištį 
Jo Šventenybės viduriuose. Jis nuolat gausiai prakaituodavo, o eida- 
mas pasivaikščioti (eidavo lėtais, nedideliais Žingsneliais) vesdavosi 
du palydovus, kad prireikus pasinaudotų jų pagalba. Leono ankstesnė 
krypuojanti eisena bent jau kėlė juoką, o šis /entissimo“ klibinkščiavi- 
mas tik neišpasakytai liūdino. Jis taip pat liovėsi naudojęsis gatvės 
vaikinų paslaugomis, kadangi sėdimosios būklė tapo išties siaubinga 
ir net skaistuolės myžalai ar retosios žolelės negelbėjo. 

— Kaip manai, Pepe, gal čia bausmė už mano nuodėmes? 

— Toli gražu ne man tą spręsti, Šventenybe. 

— Bet kaip /u manai? 

— Na, kadangi klausiate... 

— Jeigu atsakymas bus teigiamas, tai aš pasirūpinsiu, kad tavo su- 
binę kaip reikiant išgrąžintų botagu. Plaks tol, kol iš jos liks tik pra- 
smirdusi košė! 

— Štai kaip... 

'! Panteonas — monumentalus pastatas, kuriame laikomi žymių žmonių palaikai; se- 


novės Graikijoje ir Romoje - visų dievų šventykla. 
? Lėčiausias (it. j. 

O aš visai nemaniau, kad čia kokia bausmė už jo nuodėmes (juk 
žinote mano požiūrį į kūniškąjį dorovingumą). Tačiau buvau įsitiki- 
nęs, jog popiežius kenčia už paprasčiausią nesirūpinimą savimi. 


Naujosios šv. Petro bazilikos darbai judėjo vangiai. Užbaigta tik 
trečdalis pastato. Kad ir koks genialus buvo Rafaelis, tačiau koplyčios 
labui jis nedaug nuveikė. Tai tik patvirtina mano mintį, kurią išsakiau 
šiuose užrašuose jau anksčiau: geras dailininkas nebūtinai yra geras 
architektas. Vargšas Rafaelis vadovavo statybai šešerius metus ir visą 
tą laiką jį persekiojo lėšų trūkumas. Iš pradžių Leonas nustatė kasme- 
tę šešiasdešimties tūkstančių dukatų auką, surinktą iš indulgencijų par- 
davimo... atsiprašau, norėjau pasakyti — „platinimo“. Tačiau kilo smar- 
kus Žmonių priešiškumas ir nepasitenkinimas. Manau, jog ne tik Vo- 
kietijoje Žmonės suprato, kad indulgencijos tėra kruopščiai susuktas 
verslas. Netgi kardinolas Chimenesas iš Ispanijos (žymiai didesnis 
katalikas, nei pats popiežius) pareiškė nepritarimą dėl šv. Petro bazili- 
kos Indulgencijos. Asmeninis Leono išlaidumas tik dar labiau sunki- 
no padėtį. Jis dažnai išleisdavo statybai skirtus pinigus retoms kny- 
goms, rankraščiams ir, aišku, žiedams įsigyti. Kai kurių Žiedų jis net 
nemūvėdavo. Aš galvoju, kad jam tiesiog patikdavo į juos žiūrėti. Kartą 
pasklido gana bjaurus gandas, jog popiežius atidavė pusę visų už šv. 
Petro bazilikos Indulgenciją gautų įplaukų savo seseriai Magdalenai. 
Tačiau aš galiu patikinti jus, kad tai netiesa. Jis atidavė ne pusę, o tik 
ketvirtadalį. 

Naujoji bazilika tapo savotišku pokštu. Pamenu, į mano rankas pa- 
kliuvo Feraros pasiuntinio laiškas (tik neklauskite, iš kur aš jį gavau, 
nes vis tiek nepasakysiu), kuriame aptikau tokį sakinį: 


Nuo tada, kai Meistras užėmė Bramantės vietą, jis dažnokai atro- 
do labai keistas... 


Įdomu, ką jis turėje galvoje rašydamas žodį „keistas'? Tikra tiesa, 
kad Rafaelį ištikdavo savistabos „priepuoliai“. Tačiau aš linkęs many- 
ti, kad Meistras užsisiklęsdavo savy tik iš nusivylimų ir sunkumų, 
kurie jį užgriuvo pradėjus eiti naujas pareigas. Mano išdava būtų to- 
kia: ne „keistumas“ stabdė judėjimą į priekį, o judėjimo stoka sukėlė 
tą „keistumą“ (kad ir kokio pobūdžio jis būtų). Aš asmeniškai manau, 
kad Rafaelį kamavo liūdesys. Kai kurie žmonės tvirtina, neva jam taip 

įgriso beprasmis tūpčiojimas aplink šv. Petro baziliką, kad vargšelis 
ėmė ir numirė, nes tai buvo vienintelis būdas atsikratyti naštos. Visai 
tikėtina. Kad ir kaip ten būtų, tačiau mirus Rafaeliui, numirė ir dalelė 
Leono. 

Tuo laiku aš nepaliaujamai mėginau atrasti, kur laikomas Tomazas 
dela Kročė. Kad ir ką jie sumanė jam padaryti, tiksliau, kad ir ką su- 
manė Andrejas de Kolinis — žinojau, jog visiems mums tai baigsis 
didžiule nelaime. Atrodė, tarytum dominikonas būtų prapuolęs skra- 
džiai žemę. Mane nuolat persekiojo bloga nuojauta. 

Politinė padėtis tapo vėl beprasmiškai sudėtinga. Leonas dar sykį 
atsisėdo ant nepatogios tvoros, nuo kurios (jis tą žinojo) anksčiau ar 
vėliau privalės nušokti į vieną ar kitą pusę. Įtampa nepaprastai žalojo 
popiežiaus sveikatą. Jį nuolat kamavo bloga nuotaika. Reikėjo pasi- 
rinkti tarp Prancūzijos ir imperatoriaus (kiek pamenu, visuomet tek- 
davo rinktis tarp Prancūzijos ir imperatoriaus arba tarp Prancūzijos ir 
Ispanijos). Dievobaimingas, kiek naivokas, nuoširdus ir pasipūtęs Mak- 
similianas numirė, o Leonas buvo priverstas rinkimuose į imperato- 
riškąjį sostą remti Karolį V. Kai Karolis tapo imperatoriumi, Leonas 
kaip niekad pabūgo jo didėjančios įtakos. Hohenštaufenai visuomet 
garsėjo godumu ir nenumaldomu polinkiu valdyti (valdžia juos traukė 
it magnetas geležį). Leonas puikiai suvokė, jog norėdamas išsaugoti 
popiežiaus sosto nepriklausomybę ir Italijos laisvę, privalo išlaikyti 
kartais neįmanomą pusiausvyrą tarp Karolio V ir Pranciškaus I, kurie 
abu varžėsi dėl jo malonių. 

Leonas ir prancūzų ambasadorius Sen Marso jau pasirašė slaptą 
susitarimą, pagal kurį Jo šventenybė įsipareigojo žiūrėti Prancūzijos 
naudos ir suteikti dvasinę bei karinę paramą. O taip pat atsakyti Karo- 
liui Neapolio karūną, kadangi jis jau turįs imperatoriškąją. Šis doku- 
mentas buvo pasirašytas 1519-ųjų metų spalio dvidešimt antrąją die- 
ną. Karolis apie jį nieko nežinojo. 1520-ųjų balandžio vienuoliktąją į 
Romą atvyko naujojo imperatorius siųstas ambasadorius. Jo atvyki- 
mas į miestą buvęs išties prašmatnus. Leonas šiltai priėmė atvykėlį. 
Kardinolas Džulijus de Medičis pakvietė ambasadorių apsistoti jo rū- 
muose Kanceliarijoje. Kalbama, kad ten tuodu praleido daug linksmų 
naktų. Bent jau taip tvirtina Serapika, o aš juo tikiu. Iš Kastilijos kilęs 
pasipūtėlis ambasadorius Chuanas Migelis atsivežė su savimi Karo- 
lio V sutarties metmenis, kuriuos Leonas turėjęs patvirtinti savo para- 

šu, nekeisdamas nė žodžio (kaip pasakė Chuanas skambiu, iškilmin- 
gu, tačiau gana patraukliu balsu: sin mudar palabra!). 

Vargšas Leonas! Juk jis pasirašė sutartį (apie kurią niekas nežino- 
j0) su Pranciškumi, o dabar visi laukė, kad patvirtintų sąjungą su im- 
peratoriumi. Tad nenuostabu, kad popiežius delsė paskelbti galutinį 
sprendimą. Galiausiai jis pasirašė sutartį. Bet tik todėl, kad manė ją 
kažkaip paveiksiant įvykius Vokietijoje. Ilgai nelaukęs Karolis V su 
Leono sutikimu paskelbė įsaką, smerkiantį Liuterį. 1520-ųjų pradžio- 
je Pranciškus suįžūlėjo ir ėmė siekti Katerinos de Mediči prielanku- 
mo. Šį reikaliuką labai meistriškai užglostė Bibjena, tačiau santarvė 
tęsėsi neilgai. Iš pradžių Pranciškus pareikalavo, kad popiežiaus lega- 
to kardinolo Žofjė de Buasi pareigybė Prancūzijoje būtų pratęsta iki 
penkerių metų, o tada uždraudė skelbti šalyje Didžiojo Ketvirtadienio 
bulę, nukreiptą prieš Liuterį. Įdomu, jog visiems, nepaisiusiems kara- 
liaus įsakymo, grėsė... nuskandinimas. Negana to, pasipūtėlis Pran- 
ciškus paprašė Leono įšventinti į kardinolus karaliaus giminaitį, Tulū- 
zos arkivyskupą Žaną Orleanietį, tačiau triukšmingai prieštaravo dėl 
tokio titulo suteikimo Lježo vyskupui, kurį užtarė pats imperatorius. 
Keletą savaičių prasikankinęs, Leonas galiausiai nusileido Pranciš- 
kaus reikalavimui ir įšventino į kardinolus Orleanietį, o ne Lježo vys- 
kupą. O dabar įsivaizduokite popiežiaus nuostabą ir įtūžį, kai pats Pran- 
ciškus pareiškė nepasitenkinimą tokiu sprendimu! 

— Atrodo, kad tas šiknius ieško preteksto susipykti! — suklykė Leo- 
nas. 

— Tai jau tikrai, Šventenybe, — pritariau aš. 

— Mtelasis, - įsiterpė Serapika, - prancūzai — tokie pat nepakenčia- 
mi sąjungininkai, kokie jie yra grėsmingi priešininkai. 

Vėliau Leonas dažnai kartodavo šį pastebėjimą, todėl visi nusprendė 
(didžiam Serapikos nusivylimui), kad tai jo mintis. 

— Aš nepakęsiu, kad kažkoks išpuikęs kiauščiulpys aiškintų man, 
ką sakyti, o ko nesakyti konsistorijoje! - suriko Leonas nejuokais įpy- 
kęs. 

— A basso i Francesi!? 

Mudu su Serapika tapome savotišku graikų teatro choru, kuris nuolat 
aiškina Leono mintis, žodžius ir darbus. O drauge panėšėjome į tris 
senus bambeklius, kurie svyrinėja po sceną ir vaidina ištęstoje ir visiš- 


' Nepraleisti nė žodžio (isp.). 
2 Šalin prancūzus! fit.). 

kai nereikšmingoje šeimyninėje tragedijoje. Tuo laiku visi aplink, t.y. 
garbieji Žiūrovai, nekreipė į mus jokio dėmesio ir kėlė tikras riaušes. 
Viskas atrodė kažkaip juokingai liūdna ir kartu baugino. 

Manau, jog būtent tuomet Leonas visiems laikams nusigręžė nuo 
prancūzų. Netgi Bibjena liovėsi Žiūrėti jų naudos ir rūpintis gerove. 
Palaipsniui toji užduotis tapo jam pernelyg sudėtinga. Leonas puikiai 
suprato, kad norint bent kiek numalšinti liuteroniškąjį maištą Vokieti- 
joje, būtina imperatoriaus parama. Kiekvieną dieną popiežiaus ausis 
pasiekdavo vis neramesnės žinios. Imperatoriaus ambasadorius Chu- 
anas Migelis kaip tik patarė Karoliui nerodyti jokio prielankumo nei 
„kažkokiam vienuoliui, vadinamam Broliu Martynu“, nei Saksonijos 
kurfiurstui Frydrichui. Įžvalgusis Manuelis gerai žinojo, kad impera- 
toriaus neprielankumas Liuteriui ir įžūlus Pranciškaus elgesys anks- 
čiau ar vėliau pastūmės Leoną į Karolio glėbį. Tiesą pasakius, taip ir 
nutiko. Karolis pats paskelbė antiliuteroniškąją bulę Nyderlanduose, 
o spalio dvidešimt trečiają dieną karūnavimo Achene metu, jis prisie- 
kė „ginti Šventąjį Katalikų Tikėjimą, kuris apreikštas apaštalams, ir 
rodyti būtiną paklusnumą ir ištikimybę popiežiui ir Šventajai Romos 
Bažnyčiai. Leonas parašė Karoliui kiek išpūstą, tačiau geranorišką laiš- 
ką, kuriame buvo tokie žodžiai: 


„Kaip danguje spindi šviesuliai dvyniai — saulė ir mėnulis, nu- 
stelbdami visas kitas žvaigždes, taip žemėje yra dvi pareigybės - po- 
piežius ir imperatorius, kuriems žemieji kunigaikščiai yra pavaldūs ir 
paklūsta.“ 


Karolis V buvo jaunas vyras. Jo oda — glotni ir labai blyški, o 
smakras — tiesiog milžiniškas (atrodė, kad Dievulis pritaisė jį vėliau iš 
likusios prima materia!, atėjus kažkokiai keistai minčiai). Mieguistas 
karaliaus akis dengė sunkūs vokai. Atvirai šnekant, kai jis pakreipda- 
vo galvą tam tikru kampu, tai labai panėšėdavo į paprasčiausią pus- 
kvailį. Nors, antra vertus, taip atrodė visi Hohenštaufenai. Kalbama, 
kad skaitydamas Leono žodžius, kuriuos jums perteikiau anksčiau, 
Karolis stovėjo išsižiojęs, o per jo lūpų kamputį nutįso plona seilių 
gija (tikro malonumo apraiška) ir išdriko po neužmatomas smakro ly- 
gumas. 


' Pirminė medžiaga (lot. ). 

1521-ųjų sausio trečiąją buvo paskelbta bulė Decet Romanum Pon- 
tificem, patvirtinanti Liuterio atskyrimą nuo Bažnyčios. Leonas pa- 
prašė imperatoriaus išleisti visuotinį įsakymą, kuris užtikrintų bulės 
skelbimą visoje Vokietijoje. Dabar sąjunga su Karoliu visiškai pri- 
klausė nuo to, kaip jis sugebės pasipriešinti ir pažaboti Liuterį. Pama- 
žu Leonas budo iš sapno apie amžinąją ir nesikeičiančią popiežiaus 
įtaką. Tikrovė, kuri jo laukė nieko gera nežadėjo. Prieš akis atsivėrė 
krikščioniškasis pasaulis, kurį krauju ir kalaviju skaldė erezija (kaip 
paaiškėjo, itin sėkmingai), siekianti tapti tikruoju tikėjimu. Kaip keis- 
ta, kad miegas sutveria tokį ramų sapną, o prabudimas sukelia siau- 
bingą košmarą. 

Galų gale 1521-ųjų gegužės aštuntąją Leonas, išsigandęs liuteronų 
maišto Vokietijoje pasekmių (nors pasekmės vis tiek buvo tokios, ko- 
kių jis baiminosi) ir didžiai įsiutintas Pranciškaus, pasirašė puolimo 
(o ne gynybinę) sutartį su Karoliu. Pagal ją „du tikrieji krikščioniško- 
jo pasaulio vedliai susivienija tam, kad apvalytų jį nuo visų paklydi- 
mų, kovotų su bedieviais ir įtvirtintų visuotinę taiką bei tikrą gerovę.“ 
Kokie kilniadvasiški siekiai. 

Keista, tačiau Karolis, stengdamasis visaip įtikti Leonui, tik supy- 
kino jį. Mat imperatorius sušaukė Vormso seimą, o Leonas manė, kad 
tai jo išimtinė teisė. Liuteriui buvo laista dalyvauti tikėjimo svarsty- 
muose, nors popiežius tam griežtai nepritarė. Tiesą sakant, kurių galų 
suteikti progą pasmerktam ir atskirtam eretikui skelbti klaidingą savo 
mokymą? Laimei, Karolis visiškai palaikė katalikų tikėjimo pusę ir 
įrodė (Leono džiaugsmui), kad neketina pasinaudoti įvykiais Vokieti- 
joje įgyvendinti savo tikslus. Tarp kitko, balandžio aštuonioliktąją, po 
pirmosios Liuterio apklausos, Karolis išsiuntė Rafaelą de Medičį į Ro- 
mą, kad šis pateiktų popiežiui apsvarstyti sąjungos sutarties metme- 
nis. Leonas nenorėjo pernelyg liaupsinti Karolį. Tačiau, kai sutartis 
buvo sudaryta, karas su Prancūzija tapo neišvengiamas. 

Tuo laiku, karaliaus brolis Lotrekas, norėdamas sužlugdyti Maksi- 
miliano Sforcos vicekanclerio Džirolamo Moronės užmačias surinkti 
milaniečių kariuomenę, kurią iš Milano išstūmė prancūzai, įsiveržė į 
Šventojo Sosto žemę, įžygiuodamas į Redžijų. Nenaudėlis pareikala- 
vo, kad milaniečių „kariuomenė“ būtų perduota jo žinion. Šis užpuo- 
limas suteikė Leonui ilgai lauktą progą atvirai pareikšti priešiškumą 
Prancūzijai. Apie popiežiaus sąjungą su Karoliu buvo paskelbta vie- 
šai. Leonas ėmė rengti kariuomenę žygiui. Pranciškus, staiga suvo- 

kęs, kokie juodi audros debesys kaupiasi virš jo galvos, pamėgino 
susigrąžinti popiežiaus malonę, tačiau nesėkmingai. Sklinda kalbos, 
kad vargšelis šaukė apsiputojęs iš įtūžio, nuogas voliojosi ant grindų 
savo rūmuose, blaškėsi ir staugė it mušamas šuo.O visiškai pakvaišęs 
iš įniršio sušvokštė: „Netrukus aš įžengsiu į Romą ir pats įsakinėsiu 
popiežiui!'* Nežinau, kiek šie gandai teisingi, tačiau jie labai įtikina- 
mi. Atminkite, šitas neūžauga luošys iš Trasteverės padugnių kadaise 
pietavo su Prancūzijos karaliumi Pranciškumi I, todėl puikiai žino, ką 
sugeba tas veikėjas ir koks puikybės demonas slepiasi po tuo išdidžiu, 
pablyškusiu ir atšiauriu dievobaimingumu. 

Po daugybės bauginimų ir prakeiksmų, Leonas pagaliau apsi- 
sprendė. Jis pagrasino Pranciškui atskirsiąs jį bei jo generolus nuo 
Bažnyčios ir uždėsiąs Prancūzijai interdiktą!, jeigu pasipūtėlis nesu- 
tiks perduoti šv. Sostui Parmos ir Pjačenzos. Popieriuje tas interdiktas 
atrodo visiškai nepavojingas, tačiau jis sąlygoja išties baisias pasek- 
mes: šv. Mišios nelaikomos, visos bažnyčios uždarytos, lavonai palie- 
kami pūti, nes jie nelaidojami, kūdikiai miršta nekrikštyti, mirštantieji 
netenka Paskutinio patepimo paguodos. 

Niekas ilgai neištvertų tokio košmaro. 

Popiežiaus kariaunai ir jos sąjungininkams ne itin sekėsi atsiimti 
Parmą ir Pjačenzą. Nors prie jų prisijungė dar beveik šeši tūkstančiai 
vokiečių /andsknechtų“. Negana to, Karolis prisigalvojo, kad užėmus 
miestus, Leono priešiškumas prancūzams kaipmat išgaruosiąs. Tuo 
laiku ūmiajam ir karingajam kardinolui Šineriui pavyko suburti di- 
džiulę šveicarų samdinių kariauną, kuri prisijungė prie popiežiaus pa- 
Jėgų, kai Prosperas Kolona, norėdamas savo akimis įsitikinti, persikė- 
lė per Po upę ties Kazalmadžiore. Kolona atžygiavo iš Kjavenos, per 
Bergamą, o tada traukė link Redžijo, kadangi ketino atkariauti popie- 
žiui Parmos ir Pjačenzos miestus. Nors šveicarai pasižadėjo dalyvauti 
tik gynyboje, bet ne puolime, Šineris įtikino juos jungtis prie Gamba- 
ros bei jungtinių popiežiaus pajėgų ir pulti Milaną. 

Jūs tik įsivaizduokite: jungtinių pajėgų priešaky joja kardinolas 
Šineris ir kardinolas de Medičis! Auksiniai legatų kryželiai ant jų krū- 
tinių linguoja į visas puses, žiedais apmaustytos rankos raudonos nuo 


' Interdiktas — katalikų Bažnyčios bausmė - uždraudimas asmeniui (personalinis) 
arba tam tikroje vietoje (teritorinis) atlikinėti bažnytines funkcijas, religines apei- 
gas. 

? Landsknechtas - XV-XVII a. samdytas vokiečių pėstininkas. 

kraujo, jie plėšikauja, grobia ir burnoja prieš Dievą neblogiau už ki- 
tus. Žinoma, Šineriui toks gyvenimas įprastas, tačiau Džulijui de Me- 
dičiui... tai tik patvirtina mano senus įtarinėjimus apie šį žmogų. Aš 
įsitikinęs, jog mūšio lauke jo „romus būdas“ išgaruoja it dūmas. 
veicarų, ispanų ir popiežiaus karių sąjunga suteikė kariuomenei 
didžiulį pranašumą. Beje, šveicarų samdiniai iki tol kovojo prancūzų 
pusėje. Tačiau jiems smarkiai įkyrėjo Lotreko savivalė. Paaiškėjus, 
kad trūksta pinigų jiems sumokėti, šveicarai paprasčiausiai paliko ka- 
ruomenės gretas. Antra vertus, jie ne ypač džiaugėsi, kad tenka kovo- 
ti prieš savo kraštiečius. Vėlyvą, lietingą ir žvarbią lapkričio devynio- 
liktosios popietę jungtinės pajėgos pasirodė prie Milano sienų. Kardi- 
nolai de Medičis ir Šineris nusprendė, jog pirmiausia dera pulti miesto 
pakraščius. Tad Peskara drauge su savo šauliais ispanais patraukė link 
Porta Romanos, o Prosperas Kolona su ispanų samdiniais ir vokiečių 
landsknechtais — link Porta Tičinezės' Neilgtrukus miesto vartai atsi- 
vėrė. Lotrekas iškart pasitraukė, o Maksimilianas Sforca per vieną 
naktį tapo Milano hercogu. Prancūzų nemėgstantys gyventojai iš 
džiaugsmo pametė galvas. Milano žlugimas nulėmė ir visos Lombar- 
dijos likimą. Pjačenza, Pavija, Navara, Tortona, Alesandrija, Astis, 
Kremona, Lodžijus — visi noriai atvėrė vartus sąjungininkams. Vė- 
liau, lapkričio dvidešimt ketvirtąją, Anglijos kancleris sudarė gyny- 
bos ir puolimo sąjungą su Leonu ir Karoliu prieš Pranciškų. Kaip sa- 
koma, geriau vėliau, negu niekad. Pagaliau Pranciškus prarado viską. 

Anglai visuomet stebėdavo įvykius nuošaly. Kokia paslaptinga, 
blyškiaveidė, niekinanti, uždara ir nepaprastai teisinga padermė! Nie- 
kada jų nesupratau. Greičiausiai čia kaltas tas šiaurietiškas klimatas. 
Sako, jeigu Anglijoje nesninga, tai lyja, o jeigu nelyja, tuomet tvyro 
rūkas. Anglija? Fa sempre la grigia! - kaip sakome mes, italai. Ir vis 
dėlto abejingas anglas yra šimtą kartų geresnis už nepatikimą pran- 
cūzą. 

Leonas apsidžiaugė sužinojęs apie Anglijos karaliaus Henriko VIII 
priešišką požiūrį į kvaištelėjusį vienuolį Liuterį. 1521-ųjų metų gegu- 
žės dvyliktąją dieną šv. Pauliaus bažnyčios kapinėse, didžiulės minios 
akivaizdoje, buvo perskaitytas popiežiaus raštas prieš Liuterį, o taip 
pat sudeginti vienuolio darbai. Anglijos pasiuntinys Klerkas pranešė 
popiežiui, kad minėto įvykio metu Tomas Volsis elgėsi taip, tarsi 


' Amžina pilkuma, amžinas liūdesys! (it.). 

popiežiaus tiara (kurios senokai geidė) jau puikuotųsi ant jo galvos. 
Toks akibrokštas Leonui visiškai nepatiko, nors jis ir džiaugėsi išgir- 
dęs apie rašto paskelbimą ir padrikų bei tūžmingų Liuterio kalbų su- 
deginimą. 

Tą pačią dieną sužinojome, kad karalius Henrikas VIII siunčia į 
Romą knygą Septynių Sakramentų apsaugojimas nuo Liuterio, kurią 
Anglijos valdovas mažne visą ir parašė. Siuntinys atkeliavo rugsėjo 
keturioliktąją. Leonui knygą atnešė Klerkas. Popiežius perskaitė ko- 
kius penkis pirmuosius puslapius, spoksodamas pro savo didinamąjį 
stiklą auksine rankenėle, ir pritariamai suspiegė iš laimės: 

— Stebuklas! Apreiškimas! Dangaus dovana! 

— Kas, Jūsų Šventenybe? Knyga ar karalius? — angliškai sausai 
pasiteiravo Klerkas. 

— Žinoma, kad abu, - atsakė Leonas suirzęs. Matyt, dėl to, kad 
pasiuntinys nutraukė nuoširdžią pagyrų papliūpą. 

— Aš perduosiu Jūsų Šventenybės pasitenkinimą Jo Didenybei. 

— Tu tik pažiūrėk! Tu tik pažvelk! — sušuko Leonas. — Ar matei 
dedikaciją? Anglijos karalius Henrikas siunčia šį kūrinį Leonui X kaip 
ištikimybės ir draugystės ženklą. Telaimina Dievas Anglijos karalių! 

Leonas paprašė Klerko parūpinti dar penkias ar šešias tokias kny- 
gas, nes troško padovanoti jas kardinolams. Jis taip pat pakvietė pa- 
siuntinį kreiptis į konsistorijos narius (spalio antrąją Klerkas taip ir 
padarė). Vėliau, spalio dvidešimt šeštąją, popiežius išleido bulę, su- 
teikdamas Henrikui „Tikėjimo gynėjo“ titulą. Kardinolas Volsis, kuris 
visa tai ir sugalvojo, švietė it liepsnojanti žvaigždė dangaus skliaute ir 
sulaukė nuoširdžios valdovo padėkos. 

Tada visi pamiršo Angliją. Na, pirmiausia dėl to, kad ji labai toli... 

Tačiau aš tikrai nepamiršau Tomazo dela Kročės pagrobimo. 

Leono bėdos dėl Prancūzijos tapo man tikru išsigelbėjimu. Nebe- 
reikėjo nuolatos galvoti tik apie Andrejo de Kolinio klastingus ir li- 
guistus sumanymus. Deja, po pergalės prieš Pranciškų, visas ankstes- 
nių apmąstymų siaubas vėl užgulė mano smegenis. 

Manoji padėtis išties atrodė beviltiška. Nežinodamas, kur laiko- 
mas inkvizitorius, aš negalėjau 1mtis jokių veiksmų. O sužinoti nieko 
nepavyko. Keletą kartų susitikau su kardinolu Kajetonu jo asmeninėje 
rezidencijoje, bet apdairumo sumetimais nieko neklausinėjau. Prisi- 
pažinsiu, abejojau, ar kardinolas apskritai turi man taip reikalingų ži- 
nių. 

Kajetonas vis dar niršo, o aš jam kėliau tik susierzinimą ir įtari- 
mus. To žmogaus akyse aš buvau tikras nevykėlis arba išdavikas. Nors 
jis neatmetė galimybės, jog manyje persipynė abi tos blogybės. 

— Kaip Dievą myliu, nereikėjo man leistis įkalbamam! - sušvokštė 
ji pro sukąstus išgedusius dantis. - Niekada! Tik pažvelk į savo juo- 
kingo sumanymo pasekmes! Kur dabar Tomazas dela Kročė? Ar ži- 
nai, kur jis? 

— Ne, Eminencija, nežinau. 

— Tai kas jį pagrobė? 

— Taip pat nežinau. 

— Kur tai matyta, kad mano inkvizitoriai prapultų skradžiai žemę! 
Kas dar dalyvavo šiame sąmoksle? Pasakyk jų vardus, Pepe! Man 
reikalingi sąmokslininkų vardai. 

Aš ryžtingai papurčiau galvą. 

— Jokių sąmokslininkų nebuvo, Eminencija. Aš vienas atsakau už... 

— Už ką? Už dela Kročės pagrobimą? Ar tą norėjai pasakyti? 

— Ne, Eminencija, prisiekiu! Aš net nenutuokiu, kieno čia darbas! 
Mano ketinimai buvo visiškai kiti. Aš juk išdėsčiau savąjį sumanymą. 

— Taip... Kad Tomazas dela Kročė nusižudys, bus pamirštas, o visi 
kiti gyvens ilgai ir laimingai. Bet jis nenusižudė, tiesa? O tu buvai 
toks tikras. 

— Būtent taip, Eminencija. Argi tas tikrumas nepatvirtina, jog aš 
čia niekuo dėtas? 

Kajetonas sučiaupė lūpas. Šioji mintis pasirodė jam pakankamai 
pagrįsta. 

— Galbūt, — ramiai ištarė kardinolas. — Galbūt iš tiesų nesitikėjai, 
kad viskas taip pakryps. 

— Aišku, kad nesitikėjau! 

— Vadinasi, nežinai, kur šiuo metu yra dela Kročė? 

— Ne, Eminencija. Garbės žodis! Tiesą pasakius, aš maniau, kad 
jūs patarsite, kur... 

— Ak!.. 

Supratau, jog neverta užbaigti sakinį. 

— Tikiuosi, atleisi man, kad nepavaišinau? — sumurkė kardinolas. — 
Turiu daug svarbesnių reikalų, nei dingusio inkvizitoriaus paieška. 

— Eminencija. 

— Aišku, praneši man, jeigu kažką sužinosi... 

Čia buvo ne prašymas, o įsakymas. 

— Būtinai, Eminencija. 
Ir aš atsisveikinęs išėjau. 


Ak taip, taip. Galiausiai aš juos suradau! Suradau tam, kad vėl 
prarasčiau! Iš tikrųjų turėjau nuspėti, ką jie padarys dela Kročei ir kur 
ji paslėps, kad niekas nerastų. Šiaip ar taip, pagal visas padorumo nuo- 
statas inkvizitorius buvo išsigimėlis. O kur geriausia paslėpti išsigi- 
mėlį? Žinoma, kad išsigimėlių cirke, kaip medį geriausia paslėpti miške. 
Nėra abejonės, kad Andrejas de Kolinis dosniai užmokėjo šeiminin- 
kui Antonijui už tokią paslaugą. Antra vertus, Mokytojas turėjo pini- 
gų, o šeimininkui jų nuolat trūkdavo. Kodėl atsisakyti abipusiai nau- 
dingo sandorio? Kartais pasijusdavau esąs tikras žioplys. 

Pirmiausia ketinau pasikalbėti su Antonijumi Donatu ir įtikinti (mal- 
davimais, proto galia, grasinimais — bet kokiomis priemonėmis) jį nu- 
traukti susitarimą su Mokytoju ir paleisti inkvizitorių. Tačiau aš neap- 
mąsčiau visų tokio žingsnio pasekmių. Kaip gi jie gali paleisti tą žmo- 
gų, jeigu jau kartą sučiupo? Kas nutiks, kai dela Kročė atsidurs laisvė- 
je? Laužas! Štai kas atsitiks! Jis sudegins visus ant laužo. Tai neišven- 
giama. Jie nuėjo per toli. Kelio atgal nebėra. Dela Kročė tapo tarsi 
nuodinga gyvate, skorpionu, laikomu tvankioje dėžėje. Atsidūręs lais- 
vėje, jis nepaprastai įnirštų ir imtų gelti bei kąsti visa, kas juda. Jo 
geluonis pervertų ranką, atidariusią dėžę, kad jį išlaisvintų. Aš žino- 
jau, jog dabar šia piktąja dvasia įmanoma atsikratyti vienu būdu. Aš 
žinojau, suvokiau, neabejojau, tačiau vis tiek beprasmiškai vyliausi. 
Taip, buvau tikras žioplys. 

Atsitiko taip, kad neturėjau progos pasišnekėti su šeimininku An- 
tonijumi. Net nemačiau jo. Kai atėjau į karavano stovyklą, antrasis 
vakaro pasirodymas jau buvo prasidėjęs. Klaidžiojau be jokio tikslo 
nuo vienos sausakimšos palapinės prie kitos. Tas akivaizdus prastuo- 
menės potraukis gašlumui liūdino ir slėgė. Atrodė, jog čia susikaupė 
viso pasaulio gyvuliškumas. Pastebėjau, kad šeimininkas Antonijus 
„parengė“ porą naujų vaidinimų. Cirke atsirado dvi persigandusios 
mergaitės (jų didžiulėse rudose akyse išvydau siaubą ir sąmyšį, o ma- 
no širdį lyg kas būtų suspaudęs nematoma ranka), suaugusios klubais. 
Mano didžiam pasibjaurėjimui, vargšiukės pasirodydavo žiūrovams 
visiškai nuogos. Dar pamačiau nelaimėlį, kurio sėklidės buvo taip iš- 
tinusios, kad jis galėjo ant jų atsisėsti. Trečioji naujiena — nepaprastai 
stora moteriškė. Bemaž pabodusi įprastinė „„barzdotoji moteris“. Tik 

su dirbtinėmis žandenomis. Šeimininkas Antonijus aiškiai sunaudojo 
paskutinius likučius. 

Aš jį suradau ketvirtoje palapinėje. 

Čia jis stovėjo užkimšta burna, supančiotas ir bejėgiškai raitėsi, 
stengdamasis ištrūkti. Tose vietose, kur virvės įsirėžė į riešus ir kulkš- 
nis, atsirado raudonai melsvos žymės. Minia rinkosi į šią palapinę 
pažiūrėti žmogaus, kurį apsėdo šimtas demonų. Nežinau, kuris iš ma- 
nyje kilusių pojūčių buvo stipriausias — sukrėtimas, baimė ar juokas, 
nes aš patyriau sukrėtimą dėl to, kas nutiko tam žmogui. Sukrėtimą, 
kuris užgriuvo be jokio perspėjimo ir visiškai netikėtai. Tarsi pažvel- 
gęs į veidrodį neišvydau savo atvaizdo. Žudanti nuostaba. Mane apė- 
mė ir stingdanti širdį baimė. Neduok Dieve, viena iš virvių nutrūktų 
arba burnos kamšalas iškristų... Jėzau, koks įniršis nutrūktų nuo gran- 
dinės! Kita vertus, tas reginys prieš mano akis kėlė patį tikriausią juo- 
ką: šis pusnuogis, mėlynėmis išgražinto veido Šventosios Romos Baž- 
nyčios functus officio!, beveik visą gyvenimą paskyręs demonų me- 
džioklei, tapo Romos priemiesčių padugnių pramoga. Padugnių, mie- 
lai mokėjusių po du dukatus, kad pamatytų žmogų, apsėstą šimto de- 
monų! Pasaulis apsivertė aukštyn kojomis. 

Dela Kročę pririšo prie ilgo, stambaus kuolo (neabejotinai prime- 
nančio laužo stulpą). Rankas ir kojas suveržė papildomomis virvėmis. 
Netoliese stovėjo gana slapukiškai atrodantis „kunigas“, kuris giedo- 
jo kažkokius užkeikimus iš sudriskusios knygos. Kartkartėmis jis su- 
tilindžiuodavo karvės varpeliu, kabančiu ant riešo. 

— Aukščiausiojo vardu jums įsakau: eikit lauk! Skriskit šalin! Išei- 
kit, gašlūs ir geidulingi baubai, iš šito krikščionio sielos! 

Tuomet, atsigręžęs į minią, „kunigas“ pareiškė: 

— Šito vyro kūnas nusėtas velnio žymių! Netgi pačiose slapčiau- 
siose vietose Liuciferis paliko savo nedorų lūpų įspaudus! Žiūrėkit! 
Toje vietoje, kur yra velnio žymė, žmogus, apsėstas šimto demonų, 
nejaučia skausmo... 

Tą akimirką ant pakylos išžirgliojo stambus, Žiaurus gvėša ir pakė- 
lė palaidinį, kuris tesiekė inkvizitoriaus kelius. Vargšeliui nebuvo su- 
teikta garbė dėvėti apatinius, todėl keletas moterų (,,„poniomis“ jų ne- 
pavadinčiau) minioje nusikvatojo. Išsižiojęs žiūrėjau, kaip atsikišęs ir 
išbalęs dela Kročės pilvas grėsmingai kilnojasi. Gvėša, kvailai išsi- 
viepęs, keletą kartų perbraukė pirštais per inkvizitoriaus gaktiplau- 


' Pažod. einantis pareigas (lot.); čia - tarnautojas, pareigūnas. 

kius. Tada visiškai abejingai (jo veide netgi pastebėjau nuobodulį) iš- 
sitraukė iš rankovės ilgą ylą ir įdūrė ją - įs/ūmė - į Tomazo dela Kro- 
čės pilvą. 

Rėk! Klyk garsiai! - mintimis raginau inkvizitorių (kad palengvin- 
čiau savąjį, o ne jo skausmą), tačiau jis neišleido nė garso. Juk nelai- 
mėlio burna buvo užkišta. Kai ylą stumtelėjo dar giliau, minioje kaž- 
kas suspiegė. Pagaliau kankintojas ištraukė įrankį. Šis blizgėjo nuo 
kraujo. Inkvizitoriaus kūne atsirado plonytė raudona srovelė, tarsi įtrū- 
kimas glotniame marmuro paviršiuje. 

— Eikit lauk, pragaro išperos! —- sušuko beprotis, apsirengęs kunigo 
drabužiais. O gremėzdas nekrikštas apsuko Tomazą dela Kročę taip, 
kad dabar jis stovėjo nugara į žiūrovus. Tada palenkė inkvizitoriaus 
galvą ir privertė jį patį pasilenkti. Vėl pakėlė palaidinį ir suvarė ylą. 
Tik šįkart į kairįjį sėdmenį. Mačiau, kaip raumenis sutraukė mėšlun- 
gis. Tiesa, toji yla buvo nedidelė. Kad ir kas sumanė šį vaidinimą 
(aišku, kad Andrejas de Kolinis), jis tiksliai nurodė, kur reikia durti, 
kad kenčiantysis nepatirtų didelių sužeidimų, tačiau jaustų nepakelia- 
mą skausmą. Žudantį skausmą! 

Susirinkusi minia tarsi apmirė. Sužavėta ir persigandusi. Kokia tam- 
si ir paslaptinga jėga laikė juos įkalinusi savo gniaužtuose ir neleido 
pajudėti? Kokie bjaurūs ir geidulingi troškimai lėmė paklusnų atsida- 
vimą šiam siaubingam reginiui? Tokia jau Žmogaus tragedija: kiek- 
vienas yra tarsi amfibija, čia skrajojantis padebesiais, čia besimurg- 
dantis žemės purvyne, kybantis tarp rojaus ir pragaro, angelas ir vel- 
nias. Kuo labiau stengiamės priartėti link žvaigždžių karalijos, tuo 
labiau slystame žemyn ir braidome po gyvulišką sėklą, gleives, pelė- 
sius ir išmatas. O ranka, iškelta maldai, taip pat smogia negalinčiam 
apsiginti vaikui. Ak, jeigu Žmogaus nekankintų prieštaravimai! 

„Kunigas“ pliaukštelėjo užkalbėjimų knygele inkvizitoriui per už- 
pakalį. 

— Kur? - sušnabždėjo jis balsu, kupinu kūniško jaudulio. - Kur tos 
velnio žymės? Aaaa, Šėtonas yra suktas! Jis gerai paslepia savo nepa- 
dorių bučinių pėdsakus! Čia? O galbūt čia? 

Jis perbraukė knyga per atstatytą Tomazo dela Kročės subinę. Že- 
myn, link tamsių ir drėgnų vietų, kur pūpsojo švelnūs atsikišimai. 

Yla sekė knygos nurodytu keliu. O en route", taip sakant, iki galu- 
tinio tikslo — kur jis bebūtų — knyga ir yla keletą kartų nelauktai susto- 

jo. Kai tik knygos puslapiai sušiugždėdavo, liesdami blyškią odą, o 
yla suspindėdavo, žiūrovai visi drauge sulaikydavo kvapą. Kristau 
švenčiausias! Tie žmonės norėjo matyti, kaip yla perduria kūną! 

— Čia? - iš visų pusių aplink kapšelį, aukštyn sėdmenų perskyrimu 
ir strėnomis (mačiau, kaip suvirpėjo dela Kročės šlaunys), - O gal- 
būt... aa!.. galbūt čia? — išilgai atsikišusį šonkaulį ir gilyn į apžėlusią 
pažastį. 

— Aaaaaaa! - atsiduso minia, — Taip, o taip, taip! Tegul bus ten! 

— Antra vertus, Šėtono ženklą galime rasti ir čia, tiesa? - O, Dieve, 
į dešiniąją ausį! 

Žiaurusis tyrinėjimas tęsėsi. „Aštuoniukė“, išvedžiota ant vargšo 
inkvizitoriaus nugaros, išglamonėta jo subinė... Knygos lapai nuolat 
šnabždėjo užuominas apie tai, kad meilė yra mirtis ir paliko nemato- 
mą pėdsaką. Tarsi spindinčią šliužo brydę, išdavikišką ženklą ten, kur 
skausmo ilgesys praėjo. Pagaliau „kunigas“ atitraukė knygą. Tuo lai- 
ku yla ėmė sukti grėsmingą ratą. Dar akimirka ir... štai! 

— Čia! — suriko teisėjas. 

— Čia! — atitarė jam budelis. 

Tuomet yla sulindo giliai giliai į mėsingą kairįjį petį. Ir aš dar kartą 
pastebėjau, kaip inkvizitoriaus sėdmenys susitraukė, kai jo tylėjimas 
užtraukė kruviną ir nuoširdžią šlovinamąją giesmę skausmui. 

Staiga minioje pasigirdo vienišas, geidulio iškreiptas, grubus balsas: 

— Į kiaušius! Suvaryk jam į kiaušius! 

Čia susirinko ne žiūrovai. Tie gyvuliai žmonių veidais buvo patys 
tikriausi dalyviai. Jie išgyveno 1r atsainų kankintojo džiaugsmą, ir ne- 
bylią aukos kančią. Jie buvo Kainas ir Abelis. Aš nežinau, kas tuose 
žmonėse sukėlė norą regėti kito skausmą ir pritarti kankinimui. Kaž- 
kas nesuvokiamo, ko neįstengiau pateisinti. Kai Tomazą dela Kročę 
vėl atsuko veidu į žiūrovus, o yla atsidūrė prie jo spenelių, aš neištvė- 
nau. Nusigręžiau ir pabėgau. Nejaugi tikrai čia Andrejo de Kolinio 
išmislas?! Nejaugi sveiko proto veiklą visiškai užgožė liguistos min- 
tys apie kerštą? Ir užgožė taip, kad Mokytojas pažeidė kiekvieną tikė- 
jimo, už kurį jo dukra kentėjo ir mirė laužo liepsnose, nuostatą? Aš 
nenorėjau patikėti, jog tai tiesa. Žinoma, tai buvo bausmė! Bet teisėjas 
— ne tas. Giliai širdyje man nerūpėjo, kad Tomazas dela Kročė patiria 
nesibaigiančias kančias, tačiau aš neįstengiau susitaikyti su mintimi, 
kad Mokytojas yra tų kančių sukėlėjas. 

Užtikau Niną ką tik grįžusį iš vaidinimo. Jis kaip tik plėšė dirbti- 
nius nagus ir visaip stengėsi išsivaduoti iš antblauzdžių nelaisvės. 

— Ką gi, mano bičiuli! — surikau aš. - Dabar viskas aišku kaip die- 
ną! O aš vargšas žlibas klaidžiojau apgraibomis patamsy ir įsivaizda- 
vau, kad viskas vyksta savaime! Savaime, o ne pagal pamišėlio ir trijų 
pastumdėlių, kuriuos jis nusipirko, valią! Jis viską sumanė nuo pat 
pradžių, tiesa? Turėjau susiprotėti iškart, kai sulaukėme žinių apie Lau- 
ros nuosprendį. Tas abejingumas, nesugebėjimas imtis reikiamų veiks- 
mų. O taip, taip, dabar aš suprantu! Tavęs ir tavo draugų pirkimas, 
įrodymų rinkimas, kaltinimai, teismas, nuosprendžio paskelbimas, pa- 
grobimas, o dabar... dabar štai kas, Ninai!.. kankinimai! Pirkimas — 
vienas, įrodymai — du, kaltinimai - trys, teismas — keturi, nuosprendis 
— penki, pagrobimas - šeši, kankinimai — septyni... O kas bus aštuoni? 
Mirties bausmės įvykdymas? Aštuoni! Skaičius, dėl kurio jis taip kuok- 
telėjęs! Aštuoni, aštuoni, aštuoni... Aštuonių veiksmų tragedija! Tai 
kaip, Ninai, ar aš teisus? Ar teisus? 

— Nieko nežinau apie jokius skaičius... 

— Tik nereikia manęs dar labiau kvailinti, Ninai. Jau ir taip pakan- 
kamai apsižioplinau. Liaukis apsimetinėjęs, nes aš viską žinau. Dabar 
aiškiai suvokiu. Tik pasakyk man: paskutinysis veiksmas bus egzeku- 
cija, taip? 

— Taip! Taip, egzekucija! 

Mano širdis daužėsi it patrakusi, šnopavau ir dūsavau, o sukrypusi 
krūtinė kilnojosi it kokios senos dumplės. 

— Pasakyk, kur ji bus įvykdyta, - pasakiau kiek galėdamas rames- 
niu balsu. 

Ninas jau žiojosi kažką man sakyti, kai staiga kažkur užnugaryje 
pasigirdo įtūžio ir nerimo kupinas riksmas. Atsigręžęs išvydau šeimi- 
ninką Antonijų, kuris bėgo link mūsų drauge su keliais nekrikštais. Jis 
gyvai mosikavo rankomis ir rodė pirštu. Nekrikštai buvo ginkluoti sto- 
romis lazdomis. Vienas, atrodo, rankoje laikė peilį (išvydau geležtės 
spindesį geltonoje žibintų, kybančių lauke prie palapinių, šviesoje). 

— Štai kur jis! Nykštukas! Jį ir griebkit, berniukai! 

— Dėl Dievo meilės, Pepe! Nešdinkis iš čia! Varyk! Bėk! 

— Aš privalau žinoti, Ninai... privalau... 

Tačiau Ninas jau liuoksėjo tolyn per pievą. 

— Rytoj! — išgirdau jį šaukiant. — Rytoj naktį! Rytoj! 

Ir jo balsas nutilo. Tuomet aš irgi paleidau į darbą savo vargšes 
suklypusias kojas. Tik mano bėgimas veikiau priminė nepakartojamą 
jo pamėgdžiojimą. 

Kitos dienos vakarą mane ištiko savotiška karštinė. Kankino blo- 
ga nuojauta, jaudulys varė iš proto, neradau sau vietos. Vaikštinėjau 
po kambarį pirmyn ir atgal, grąžydamas rankas, gesindavau, uždeg- 
davau ir vėl gesindavau žvakę. Laimei, tuo metu Leonas linksmino 
pardavėją iš Anglijos, kuris prekiavo švelniai erotiškais meno kūri- 
nias. Tad aš niekieno netrukdomas tampiau savo pakrikusius nervus. 
Bjauriausia buvo ne tai, kad nežinojau, kada bus suvaidintas paskuti- 
nis tragedijos veiksmas. Mane žudė nežinojimas, kur jis įvyks. Ga- 
liausiai nusprendžiau paprasčiausiai išeiti į miestą. Dėl šio postūmio 
suradau tai, ko niekad nebūčiau suradęs pašėlusiai lakstydamas po 
Romą ir sekdamas paskalomis, klaidingais pėdsakais, nuogirdomis bei 
grynomis išdaigomis. 

Apvaizda aplankė mane Marko Salečio užeigoje. Net neįsivaiz- 
duoju, kodėl tokį vėlų metą aš nusibeldžiau į tą miesto dalį, bet taip 
nutiko. Galbūt mano sieloje dar liko paskutinė vilties kibirkštėlė, nors 
seniai viskas atrodė beprasmiška. O galbūt čia įsikišo kitos galingos 
Jėgos: lemtis, likimas, dharma!, kaip ją vadina velnio garbintojai iš 
Rytų ar kažkokia nepermaldaujama ir nesuvokiama valia. Tikriausiai 
jos nukreipė mano mažas sukrypusias kojeles ta kryptimi, apie kurią 
net nepagalvojau. Tik pažvelgęs į viršų ir netikėtai išvydęs priešais 
save dramblotą ir piktą girtuoklį, kuris išrėgliojo pro tarpdurį, supra- 
tau, kur atsidūręs. 

— Žiūrėk, kur eini! - sušukau traukdamasis iš kelio, kol tas gvėša 
dar neužgriuvo. 

Jis pašnairavo į mane, stovintį dvokiančioje prieblandoje. 

— Aaa, - pasakė Žmogus kalnas, — čia vėl tu. Nykštukas. 

— Tu pažįsti mane? 

— Gal ir taip, o gal ir ne. Užtat Žinau visą jūsų nuodvasų šutvę, 
nykštuk. Kartą jau buvot čia susirinkę. Tu ir tavo subinveidžiai drau- 
gužiai. Kristau aukštielninkas, per visą savo gyvenimą niekad nema- 
čiau tokios sukruštos bjaurasties. Ir dar vienoj vietoj. Turėtų būti įsta- 
tymas, draudžiantis tokius dalykus. 

— Tai tu juos pažįsti? —- pasidomėjau dar kartą. Pajutau, kaip staiga 
ir nesuvaldomai kyla jaudulys, primenantis kūnišką sužadinimą. 

— Kartą išvydęs, negali pamiršt. Motina Švenčiausioji, kas įstengtų 
pamiršti tokius veidus? Puikiai pažįstu Niną, nykštuk. Mudu dažnai 


' Darma - indų filosofijoje - tvarka, dėsnis, religinė doktrina, teisingumas, doni- 
mas, paprotys. 

išlenkiam butelaitį kitą, kai tik jis čia užsuka. Nors nepasakyčiau, kad 
man labai patiko tas šiknius, su kuriuo jie atėjo. Jeigu atėjai jų ieškoti, 
tai, žinok, pavėlavai. 

— Pavėlavau? Nesuprantu... 

— Ką?! —- sušukau, vos beįstengdamas pratarti žodį. - Nori pasaky- 
ti, kad šįvakar jie buvo čia? 

— Aš juk taip ir sakiau, argi ne? 

— O jie atsivedė dar vieną žmogų, kurio tu nepažinai? 

— Taip, atsivedė. Tik tas neatrodė labai patenkintas. Žinok, net j0 
veido nemačiau. Tavo draugeliai jį apvyniojo. 

— Dėl Dievo meilės, žmogau, pasakyk, kur jie dabar. 

— O ko čia tau taip prireikė žinoti, nykštuk? 

Atsakiau kaip įstengdamas ramiau: 

— Jiems gresia pavojus. Visiems. Siaubingas pavojus. 

— Ninas nieko nesakė apie pavojų. Jis nė karto apie tai neužsiminė. 

— Nesvarbu. Sakau taip, kaip yra. 

— Draugužis Ninas pakliuvo į bėdą? 

— Aš privalau žinoti, kur jie nuėjo! 

Žmogėnas patrynė rankas, iššiepė išgedusius dantis ir tyliai suki- 
keno. 

— Tuomet šįvakar tau labai pasisekė, tu trumpašikni eiliakaly! — 
pareiškė jis. —- Draugužis Ninas dėk kažko susiriejo su tuo pabaisa, 
kuris turi tik pusę veido. Jie ėmė šūkaloti visokias keistenybes, su- 
pranti? Šiek tiek nugirdau, ką jie ten aiškinosi. 

— Ir ką? Dėl Dievo meilės! —- sušukau, vargiai beįstengdamas tvar- 
dytis. 

— Na, draugužis Ninas kažką minėjo apie Koliziejų. 

— Ką? 

— Taip, Koliziejus. Tas kaulaveidis mėgino nutildyti Niną, tačiau 
aš spėjau nugirsti. Turiu aštrias ausis, todėl nereikėjo daug pastangų, 
kad suprasčiau, kad jie kažką rezga bjauraus ir nesutaria. Pagavai ma- 
no mintį? Cha! 

— Ar tu įsitikinęs, kad jie kalbėjo apie Koliziejų? 

— Lai aš padvėsiu nuo raupų! 

— O tas... anas vyriškis... 

— Kaip reikiant supančiojo jam rankas ir kojas. Surišo kaip iškruštą 
žąsį! Užkimšo burną, kad nekalbėtų. Tarp kitko, kas jis toks? 

Aš dvejojau. Galiausiai atsakiau: 

— Paprasčiausias netikėlis. Nesvarbus niekšelis. 

— Tačiau jiems tas netikėlis atrodė svarbus. O kiek supratau, fau 
taip pat. 

— Nejaugi niekas nemėgino jų sustabdyti? Niekas nesutrukdė? 

— Šitoj šiknos skylėj? Baik tu juokus! Kaip manai, kodėl jie čia 
apskritai atėjo? Todėl, kad Markas nekreipia dėmesio į tai, kas vyksta. 
Dievuliau brangiausias, užeitum vidun, nešdamas ant pečių kokią nu- 
sibaigusią išpezusią, nuogą kekšę, ir tai niekas net nemirkteltų. 

Išsitraukiau iš pinigų kapšelio monetą ir įspraudžiau į riebaluotą 
pašnekovo ranką. 

— Nuoširdžiai dėkoju, — pasakiau jam. 

— Atmink, aš nesakiau tau nė žodžio. Supratai? 

Ir jis nusvirduliavo tolyn prišnerkštu skersgatviu. 

Ilgus amžius Koliziejus tebuvo milžiniška griuvėsių krūva. Baž- 
nyčia išgraibstė visą marmurą bei bronzos dirbinius ir paliko nusiaub- 
tą pastatą irti. Vargu, ar Koliziejų sumanę ir pastatę meistrai įsivaizda- 
vo tokią siaubingą architektūros stebuklo ateitį. Šis milžiniškas teat- 
ras nemirė. Jis tarytum įstrigo savo nesibaigiančioje senatvėje. Žolė 
augo visur: kiekviename plyšyje ir įtrūkime. Metų metus, tarsi pleištu 
platino pavojingus tarpus tarp statybinių luitų, kol po truputėlį, po 
žingsnelį vis tiek priversdavo juos su trenksmu nudardėti žemyn. Die- 
nos metu šiame apgriuvusiame apskritame aptvare ganydavosi kar- 
vės, o naktį čia prieglobstį susirasdavo girtuokliai, perėjūnai, plėšikai, 
kišenvagiai. Tačiau blogiausia, jog Koliziejuje rinkdavosi visuome- 
nės atmatos, neteisėti meilužiai, ištroškę kūniškų malonumų. Kadaise 
šios sienos skambėjo nuo kankinių, kuriems pražūtį atnešdavo ugnis 
arba laukiniai Žvėrys, šauksmų. Dabar čia girdėti tik lytinio malonu- 
mo atbalsiai, šaižūs elgetų, besiriejančių dėl nugvelbtų išėdų, balsai, o 
taip pat kimūs bei nesuvaldomi kūkčiojimai tų, kurie paskendę savo 
bevardėje nevilty. 

Ši aplinka puikiai tiko tam siaubui, kuris netruks užgriūti. Nes čia 
Kristaus išpažintojai buvo išmurkdyti dervoje ir padegti; čia skais- 
čioms dvylikametėms atimdavo nekaltybę staugiančios hienos; čia tiek 
daug gyvybių atimta prievarta (kad tik laukinė minia, ištroškusi nau- 
Jovių, būtų patenkinta), kad visų žmogaus kūno skysčių smarvė užuo- 
džiama netgi imperatoriaus rūmuose ant Palatino kalvos. 

Vos atgaudamas kvapą ir persigandęs dėl to, ką galiu išvysti, aš 
repečkojausi apgriuvusio statinio luitais. Beveik nemačiau, kur einu. 
Kartą pašaukiau Niną vardu, tačiau išgirdau tik tolimą nešvankaus 

kikenimo aidą. Suklupau ant poros meilužių, kurių vienam įspyriau į 
šoną. 

— Žiūrėk, kur eini, tu sušiktas mažas baidykle! 

— Iškrypėlis! 

Iš visų jėgų pasistengiau sulaikyti ašaras, atsitiesiau ir vėl nukėbli- 
nau tolyn, braudamasis per beveik mano ūgio akmenis. 

Tuomet pamačiau juos. 

Ninas, Bepas ir Kaukolė stovėjo susispietę draugėn. Andrejas de 
Kolinis — kiek tolėliau. Jis nejudėjo ir buvo kažko susimąstęs. O ant 
žemės... ant žemės gulėjo Tomazas dela Kročė. Jie išrengė inkvizito- 
rių, surišo virvėmis riešus bei kulkšnis ir paguldė ant pilvo. 

— Pepe! —- sušuko Ninas, pastebėjęs mane. —- Ką, rupūs miltai, tu čia 
veiki? 

— Atėjau to paties paklausti jūsų, - atsakiau. — Ar jau visai prarado- 
te sveiką nuovoką? Bepai! Donai Džiuzepe! Koks velnias privertė jus 
dalyvauti šitoje... beprotybėje? 

Tuomet Mokytojas atsigręžė veidu į mane: 

— Jie atėjo čionai mano įsakymu, — ištarė jis švelniu balsu. — Tu 
atėjai nekviestas. Kodėl? 

— Kad atvesčiau visus jus į protą! — sudundėjau aš. 

— Norėjau apsaugoti tave, Pepe. 

— Nuo ko apsaugoti? Ką jūs norite jam padaryti? 

— Pats pamatysi. 

— Klausykit, — pradėjau aš, - dar ne vėlu... dar galima jį paleisti... 

— Kvaily! - sušvokštė Mokytojas. Nuo jo balso stiprumo kraujas 
apmirė mano gyslose. — Nejaugi iki šiol nesupranti? Tai paskutinis 
susidūrimas, paskutinė akistata, mudviejų armagedonas. Nejaugi ma- 
nai, kad tu arba kas nors kitas įstengtų mane sustabdyti?! Kai šitiek 
visko buvo sumanyta? Ne, ne, ne! Jei nori, mano bičiuli, pasilik drau- 
ge, tačiau net nemėgink kliudyti tam, kas iš anksto nulemta. 

Nuogas, išsitiesęs mėnulio šviesoje, fra Tomazas dela Kročė atro- 
dė bemaž gražiai. Jo glotnus it marmuras kūnas, regis, permatomas, 
švytėjo visomis paslaptingomis ir pasakiškomis mėnulio pasaulio pa- 
gundomis. Pasaulio, kuriame karaliauja ženklai ir simboliai, tyla, bur- 
tai, iliuzija ir vidurnakčio lūkesčiai. Anot senovės kabalos išpažinėjų, 
tai Jesodo!' pasaulis: iš tų nelogiškų apmąstymų, per gilių, kad juos 
! Jesodas (hebr. Yesod) - devintasis kabalistinio Gyvybės medžio centras, sfera, ki- 


taip vadinama „Pagrindu“; valdo mėnulį, vizijas ir giluminę atmintį, įvairiausius 
ciklus mumyse ir aplink mus, iliuzijas. 

suprastų ar apibrėžtų bundantis protas, iš nerimo, kirbančio paširdžiuo- 
se, iš suvokimo jausmo ir iš apreiškimų, kuriuos pašnibždėjo šmėk- 
los, vaiduokliai ir seniai mirusiųjų žemiški šešėliai. Čia, apsuptas ei- 
nančių ratu, griūvančių romėnų teatro sienų, tarsi talismanas šventyk- 
los vidury, dela Kročė tą pačią akimirką įkūnijo tikrovę ir regimybę. 
O toje akimirkoje sutilpo beribė įvairovė pasirinkimų ir galimybių: 
mylėti jį, mylėtis su juo, dievinti... subjauroti... garbinti jį kaip baikštų 
miško dievą... žiauriai nužudyti. Visi šie siaubingi ir palaimingi daly- 
kai (kaip ir daugelis kitų) galėjo nutikti vienam žmogui, nes jis gulėjo 
sustingęs ir nejudantis (kaip sustingę ir nejudantys stovėjome mes) 
pasakiško pasaulio delne. 

Kai Andrejas de Kolinis prabilo, jis neišsklaidė pavergusių mus 
kerų, o tik sustiprino juos. Mokytojo balsas buvo žemas, švelnus ir 
šaltai ramus. Tačiau galiu prisiekti, kad jis nuskambėjo visame teatre. 
Mėnulio nutviekstoje tamsoje sujudėjo pavidalai ir šešėliai. Prislopin- 
tas riksmas iš skausmo ar kūniško malonumo, nelygaus knarkimo gar- 
sas, nevilties kupinas atodūsis. Tai buvo psalmės, giedamos mūsų be- 
protybės apeigose. 

— Ar žinai, kokia šiandien mėnesio diena? — paklausė Mokytojas. 

— Aštuntoji diena, — atsakė Tomazas dela Kročė. Jo veidas buvo 
prispaustas prie žole apaugusios žemės. Neįtikėtina, tačiau atrodė, jog 
inkvizitorius visiškai ramus. 

— Aštuntoji. Aštuntoji diena! O ar žinai, kuri dabar valanda po sau- 
lės laidos? 

— Dabar aštunta valanda po saulėlydžio, - atsakė inkvizitorius. 

— Tomazai dela Kroče, tu dar kartą esi teisus. Aštuntoji diena ir 
aštunta valanda. Saturno skaičius. O Saturnas — tamsos, nelaimės ir 
mirties planeta. Tavo planeta! 

— Čia velnio darbas! Tu supūsi pragare, Andrejau de Kolini! Drau- 
ge su savo pasileidėle dukra! 

Mokytojas užrietė galvą į dangų ir tarsi kurį laiką kažko ieškojo 
tamsos platybėse. Tuomet jis sustūgo. Tai buvo ilga, jausminga aima- 
na, primenanti šuns staugimą per pilnatį. Įtūžis? Sielvartas? Visiškas 
ir tikras pamišimas? Šito aš neįstengiau suvokti. Tačiau tuomet aš jau 
neabejojau, kad tas žmogus tikrai kuoktelėjęs. 

— Drąsūs žodžiai, inkvizitoriau! — sušuko jis. - Ak, patikėkit, mes 
tuoj įsitikinsime, koks jūs drąsus. 

— Velnio išpera! 


SLAPTIEJI NEŪŽAUGOS GNOSTIKO UŽRAŠAI 263 


Mokytojas ėmė nusirenginėti. Tą jis darė su bemaž matematiniu 
apdairumu, kreipdamas didžiulį dėmesį į rūbų lankstymą ir jų dėlioji- 
mą į krūvelę. Tada nuogas Mokytojas atsistojęs išsižergė virš neju- 
dančio Tomazo dela Kročės kūno. Jo kojos tvirtai rėmėsi į baltas gu- 
linčiojo šlaunis. 

— Dabar pasakyk man, inkvizitoriau, kokia yra pirmoji ir pati svar- 
biausia mūsų gnostikų tikėjimo nuostata? 

— Aš nieko nežinau apie ereziją. 

— Atsakyk man! 

— Jūsų taip vadinamame „tikėjime“ knibždėte knibžda nešvanky- 
bių ir iškraipymų. Net nežinau, nuo ko pradėti, Andrejau de Kolini. 

— Tai leisk tau padėti. Materija. Medžiaga ir Dvasia. Pirmoji ir pati 
svarbiausia mūsų tikėjimo nuostata skelbia: medžiaginis pasaulis yra 
blogis ir jį sutvėrė Šėtonas. 

— Erezija! — sušuko dela Kročė, išspjaudamas žemės gabalėlius iš 
burnos. 

— Tai tiesa. Kūnas yra šlykštus, smirdintis daiktas. Nes visas kūniš- 
kumas - tai piktojo rankų darbas. Tai kalėjimas, kuriame įkalinta sie- 
la. O dabar pasakyk. Pasakyk, kad kūną sutvėrė Šėtonas. 

— Niekada. Visatą sukūrė Dievas, Tėvas mūsų, Viešpaties Jėzaus 
Kristaus Tėvas. Ir visa, ką jis sukūrė, yra gėris. 

— Kūnas yra gėris? - lėtai pasiteiravo Mokytojas. 

— Taip, kūnas yra gėris. Tu amžinai degsi pragare už tai, kad tvirti- 
ni priešingai. 

— Labai puiku, inkvizitoriau. Pažiūrėsim, koks gėris yra tavo kū- 
nas. 

Tik dabar pastebėjau, kad Mokytojo įnagis visiškai stačias. Mano 
širdis ėmė daužytis it patrakusi. Žinojau, kad yra tokių kenčiančių 
sielų, kurias geismas užvaldo tik per skausmą arba norą sukelti skaus- 
mą. Šito aš niekaip negalėjau suprasti, tačiau žinojau, kad taip būna. 
O Mokytojas? Jis tikrai nelinkęs į tokius dalykus. Žinojau, kad ne. 
Tačiau jo akivaizdus ketinimas bylojo apie baisią beprotybę ir lėmė 
vienintelį paaiškinimą. Paaškinimą, kuriame negalioja sveiko proto 
dėsniai ir jo neįmanoma suvokti. Antra vertus, matyt, būsiu pamiršęs, 
kad beprotybės paskatos yra nesuvokiamos. 

— Pažiūrėsim, koks gėris yra tavo kūnas, Tomazai dela Kroče. O 
taip, taip, mes pasimokysim kartu, leisimės į nepaprastos kančios ke- 
lionę. Tik tu ir aš. Ak, kokių stebuklų padarys mano meilės pamoka! 
Ak, Tomazai, Tomazai, lai mokymasis prasideda... 

Mokytojas atsiklaupė. Jo ilga varpa drebėjo iš susijaudinimo. Įsprau- 
dęs pirštus tarp blyškių dela Kročės sėdmenų, švelniai juos praskėtė. 

Išgirdau persigandusį inkvizitoriaus klyksmą: 

— Dėl Dievo meilės, ne! 

Stebėjau stabo ištiktas, kaip Mokytojas užgriuvo ant dela Kročės 
ir įstūmė savo standžią lytį giliai giliai išangėn. Tada jis ėmė tolygiai 
judinti sėdmenis, kažką tyliai šnabždėti ir niūniuoti inkvizitoriui į au- 
sį. Mokytojo lūpos aptiško seilėmis, jis šnopavo ir negailestingai nuož- 
miai skverbėsi vis gilyn. 

— Taip, taip, taip, argi aš tau nesakiau? Argi neįspėjau, mano bran- 
gus ir mylimas prieše? Ak, ak, ak, ar ir dabar kūnas yra gėris? Ar 
skausmas yra džiaugsmo priežastis? Ar taviškis Dievas sugalvojo vis- 
ką tam, kad pasitenkintum? Pripažink, kad aš teisus, Tomazai dela 
Kroče. Ak! Pasakyk, kad manoji filosofija yra teisinga. Tai gal aš, 
apgailėtinas eretikas turiu gilesnę tiesos nuovoką, nei tu, ištikimas, 
atsidavęs ir susitepęs krauju Šventosios Motinos Bažnyčios sūnus? 

— Tu... O Jėzau, Jėzau, išvaduok mane!.. Tu esi prakeiktas... 

— O tu... mano žemiškasis pragaras... tu buvai prakeiktas tą dieną, 
kai gimei... 

Spoksojome išsižioję ir bemaž pakerėti į šį apeiginį bjaurų Žagini- 
mą. Įdomu, toks siaubingas vaizdas apžavi ar pakeri? Mokytojas dar- 
bavosi įtūžęs, užvaldytas mirtino neapykantos ir nevilties jausmų de- 
rinio. Tiek įtūžęs, jog pamaniau, kad jis sąmoningai ketina išdraskyti 
dela Kročės vidurius. 

Staiga, pasiekęs kūniško pasitenkinimo viršūnę, jis visiškai pašėlo: 

— O Tomazai, Tomazai... kaip... kaip aš tave niekinu! 

Mokytojas susmuko ir keletą akimirkų gulėjo nejudėdamas. Dvie- 
jų nuogų vyrų kūnai, nutvieksti mėnulio, man atrodė it nedalomas ir 
stulbinantis vienumas, kaip statulos, seniai nupuolusios nuo pjedesta- 
lo. Begalinė vienybė, įkalinta nejudamumo širdyje, vaizdinga iškalba, 
sustingusi amžiams nemirksinčioje tylos akyje. 

Tai buvo tikras pamišimas. 

Kai pagaliau Mokytojas atsitraukė ir vėl atsiklaupė, pamačiau, kad 
Jo varpa išgleizota krauju. Ji prašmatniai blizgėjo. Triumfo ir tragedi- 
jos ženklas. Nuo galvutės viršaus varvėjo sėkla. Sėkla ir kraujas — 
gyvenimo prasmė ir mirties prasmė. 

— Atsakyk man dabar, inkvizitoriau, - sumurmėjo Andrejas, — ar 
kūnas vis dar yra gėris? 

Dela Kročė nieko neatsakė. 

Tuomet vėl atgavęs beprotiškas jėgas, Mokytojas paliepė: 

— Pepe! Ir jūs visi! Ninai! Ateikit čionai! Apverskit jį ant nugaros! 

Darėme, ką liepiami nenoromis, stengdamiesi nežiūrėti Mokytojui 
į veidą. Atrišome virves ant dela Kročės riešų bei kulkšnių ir pasodi- 
nome jį. Neįtikėtina, tačiau nepaisant skausmo akyse, jis buvo visiš- 
kai ramus. Iš tikrųjų, jo plonytės, sausos lūpos blankiai šypsojo. Švel- 
ni raukšlė ant jo beplaukio pilvo mane sujaudino. Netikėtai pajutau 
aštrią ir nepakeliamą užuojautą. Nežinau, kodėl. Kartais taip nutinka: 
pakanka vaiko ašaros, šešėlių ir saulės šviesos žaismo ant senutės vei- 
do, tamsių plaukų garbanėlės ant nepažįstamojo sprando, ir širdyje 
kažkas pasikeičia. Kartais atrodo, kad mūsų visatos trapumas telpa 
kaimiečio berniuko pūslėtoje rankoje. O prislėgtas elgetos žvilgsnis 
kažkieno sielą pripildo neišpasakyto kartėlio. 

Ramiu, tvirtu balsu dela Kročė pasakė: 

— Dabar jūs manęs negalite paleisti. Antraip aš pasirūpinsiu, kad 
jus visus suimtų ir sudegintų ant laužo. Negana to, aš pats prikišiu 
deglą prie žagarų. 

— Aš ir neketinu tavęs paleisti, - pasakė Mokytojas. 

— Klausykit, tai jau tikra beprotybė, - įsiterpė Kaukolė. - Dėl Die- 
vo meilės, nešdinkimės iš čia! 

— Ne! Atminkit, kad aš jus nusipirkau. Todėl priklausote man ir 
darysite, ką paliepti, - pareiškė Andrejas de Kolinis. —- Kitaip aš pasi- 
stengsiu, kad jus suimtų ir sudegintų, o paskui ir pats įžengsiu į laužo 
liepsnas. Supratote? 

Mes tylėjome. 

— Kelkis, Tomazai dela Kroče. 

Kai inkvizitorius svyruodamas atsistojo, pastebėjau, kad jo blauz- 
dos išmargintos krauju. 

— Ninai, ar atsinešei peilį? 

— Taip, atsinešiau. Kaip ir liepėte. 

— Tai gerai. Dabar visi įdėmiai paklausykit. Vienas mūsų - aš arba 
jis - mirs. Mes kausimės. Čia ir nedelsiant. Iki mirties. Jokių ginklų, 
Jokių įrankių, jokios apgaulės. Tik du vyrai, du nuogi kūnai. Nei dau- 
giau, nei mažiau. Kaip gyvuliai. Cha! Man patinka. Koks puikus atiti- 
kimas. Galų gale juk visi mes šiame kūniškame gyvenime tampame 
gyvuliais. Kai kova baigsis ir vienas mūsų gulės nebegyvas, tu, Ninai, 
papjausi nugalėtoją savuoju peiliu. 

Ninas smarkai papurtė galvą. 

— Ne, - ištarė jis ryžtingai. — Tik ne aš. 

Mokytojas pervėrė mus rūsčiu žvilgsniu. Akys plačiai atmerktos, 
šnervės išsiplėtusios. 

— Tu privalai! —- sušvokštė jis. — Jeigu kovą laimėsiu aš, nužudys: 
mane. Jeigu šito nepadarysi, pažadu, kad visus mus įduosiu inkvizici- 
jai. Tačiau jeigu laimės Tomazas dela Kročė, tuomet turėsi nudėti jį. 
Nepaklusęs mano liepimui, sulauksi tokių pačių pasekmių, nes inkvi- 
zitorius neleis tau išvengti laužo. Patikėk, aš viską apgalvojau iki smul- 
kmenų. Vienintelis būdas išsilaisvinti yra užmušti nugalėtoją. Dar prieš 
aušrą abu mes — aš ir inkvizitorius — mirsime. Ar dabar suprantate, 
apie ką šneku? 

Taip, taip, mes supratome. Mokytojas pasinaudojo ne mūsų nuo- 
voka, o patiklumu. Kita vertus, ką mes galėjome padaryti? Juk neturė- 
jome jokio pasirinkimo. 

Aš ramiai kreipiausi į Niną: 

— Jis teisus. Dėl Dievo, tegul tik jie pasiskubina. 

Pagaliau prabilo Tomazas dela Kročė: 

— Aš atsisakau kovoti su tavimi, Andrejau de Kolini. Aš atsisa- 
kau... 

Mokytojo atsakas visus pribloškė: sugniaužtas kumštis „iššovė“ 
su neįtikima jėga bei miklumu ir trenkėsi tiesiai į dela Kročės veidą. 
Inkvizitorius susverdėjo nuo smūgio ir kiek atsitraukė. Jam iš burnos 
ir nosies pasipylė kraujas, akys išsiplėtė iš nuostabos ir sukrėtimo. 
Nespėjus atsitokėti nuo smūgio, Mokytojas užgriuvo auką ir puolė 
talžyti plikomis rankomis, kandžioti, žnaibyti ir daužyti. Du vyrai su- 
sikibę draugėn virto kūlio ir stipriai trenkėsi žemėn kiek tolėliau nuo 
mūsų. Tada jie ėmė raitytis ir vartaliotis tarsi šunys, kovojantys dėl 
mėsos gabalo, tarsi... taip, tarsi gyvuliai. Tai buvo begėdiškas ir lauki- 
nis žudymas, nors puikiai galėjo būti begėdiškas ir laukinis meilės 
siautulys. Dažnai sakoma, kad meilę ir neapykantą skiria tik vienas 
žingsnis, kad toji riba bemaž nematoma. Dabar žinau, kad tai tiesa, 
nes įsitikinau savo akimis. Man atrodė, kad užteks pašnibždėti kažko- 
kį burtažodį ar paniūniuoti užkalbėjimą, kad žiaurūs smūgiai akimirks- 
niu virstų atodūsių kupinomis abipusio geismo glamonėmis. Nesigir- 
dėjo jokių pašalinių garsų. Tik ausį rėžiantis įkvepiamo oro ūžesys ir 
kartkartėmis pasitaikantis skausmo sukeltas urzgimas. Tai buvo išties 
keista. Tarsi stebėtum, kaip tavo akyse skleidžiasi iškreiptas košmaro 
vaizdas. Deja, bet kuris košmaras šiuo metu atrodė mielesnis už tikro- 
vę. Ninas, Bepas, Kaukolė ir aš bejėgiškai stovėjome nuošaly, tarsi 
įkalinti baimės tinkluose, žinodami, kad nepaisant šios kovos baig- 

ties, turėsime įvykdyti dar vieną žmogžudystę. Tai vienintelis kelias į 
laisvę. 

Viskas prabėgo akimirksniu, lyg pro miglą. Alsuojantis rankų, ko- 
jų, užpakalių knibždelynas, iškreipti, neapykantos subjauroti veidai. 
Neįmanoma aiškiai įžiūrėti, kas vyksta. Tik kartkartėmis prieš akis 
išdygdavo koks baisus vaizdinys, tačiau netrukus jį pasiglemždavo 
neapčiuopiamas chaosas: inkvizitoriaus ranka, tąsanti Mokytojo sėk- 
lides, naršanti po plaukuotą tarpkojo tamsą; mokytojo dantys, įsikabi- 
nę į dela Kročės krūtinę, plėšiantys kruviną odą, gnybiantys aplink 
standų, išbrinkusį nuo žvarbios nakties ir jaudulio spenelį; pėda, spau- 
džianti persigandusią akį, ausis kybanti tik ant kruvinos mėsos plau- 
šelio; pirštai, sugrūsti į perplyšusią šnervę; Andrejo de Kolinio kumš- 
tis, be atvangos daužantis Tomazo dela Kročės šonkaulius. Ak, kada 
baigsis šis siaubas? Kada liausis beprotybės priepuolis? Ilgiau stebėti 
šią kovą darėsi nepakeliama. 

Išgirdau, kaip man už nugaros stovėjęs Kaukolė sušnibždėjo: 

— Dievaži, jie abu pamišę. 

Net neįstengiau nuspręsti, kuris iš kovotojų laimi, nes muštynės 
tapo tokios aršios, kad buvo neįmanoma nustatyti, kur kieno rankos ar 
kojos. Bet staiga išvydau, kaip inkvizitorius išsilaisvino ir atsiklaupė. 
Akimirką jis slidinėjo ir šlitinėjo, tačiau sugebėjo atsistoti. Mokytojas 
apsivertė ant nugaros. Jo pilvas be atvangos kilnojosi, o galva sukio- 
jOSI į Visas puses. 

— Tai tokia tavoji pergalė?! — kimiai suriko dela Kročė. — Tavasis 
kerštas? Ak, Andrejau de Kolini, tikroji tiesa nugalėjo! 

— O kokia toji tikroji tiesa? — atsikvėpė Mokytojas. 

— Tokia! 

Jis pakėlė vieną koją ir su siaubinga jėga spyrė Andrejui de Koli- 
niui į veidą. Tačiau Mokytojas vis tiek sugebėjo pačiupti inkvizitorių 
už kulkšnies, kaip reikiant spustelėti ir vėl pargriauti žemėn. Dela Kročė 
sustaugė 1š įtūžio. Košmaras prasidėjo iš naujo. Jie vėl smarkiai susi- 
kibo: krūtinė prie krūtinės, koja prie kojos. Kovojo tik burnomis. Kan- 
džiojo, kramsnojo ir draskė dantimis vienas kitą. 

— O, Viešpatie, ateik man į pagalbą! — sušuko dela Kročė. Jam 
pavyko išlaisvinti vieną ranką, tad nieko nelaukęs inkvizitorius puolė 
daužyti ja Mokytojo šlaunis. Išgirdau šaižų įkvepiamo oro garsą, o 
tada — duslią skausmo dejonę. 

Vieną mirksnį kovotojai atšoko, tačiau netrukus jie vėl puolė muš- 
tis. Mokytojas akimirksniu apsivijo auką visu kūnu ir įgrūdo vienos 

savo pėdos kulną inkvizitoriui tarp sėdmenų. Tada ėmė negailestingai 
spardyti ir daužyti nelaimingojo išangę, kurią ir taip neseniai sumaito- 
jo žagindamas. Tomazas del Kročė suriko nesavu balsu. Suriko ir pa- 
čiupęs Mokytojo koją suleido dantis į blauzdą. 

Tuomet prieš mano akis atsivėrė vaizdas, kurio niekad daugiau ne- 
norėčiau matyti. Jis įsispaudė smegenyse, atmintyje ir sieloje. Siau- 
bingas, ryškus ir gyvas vaizdinys, kuris net ir šiandien dažnai iškyla 
pasąmonėje ar nekviestas įsibrauna į sapnus, sujaukdamas miegą. Tai 
Tomazo dela Kročės veidas. Akys, išvirtusios iš akiduobių, paklaiku- 
sios iš siaubo ir baimės. Akys kažkokio vargšo gyvulio, kurį netrukus 
paskers. Burnoje įstrigo išplėštos mėsos gabalėlis, varvantis krauju. 
Veidą nutvieskė mėnesiena ir tarsi apgaubė bemaž permatoma sidabro 
skraiste. Pačios mirties veido atspindys. Veidas žmogaus, tapusio pa- 
mišusiu, apsiseilėjusiu, ištroškusiu kraujo žvėrimi. 

Nors mes, stebintieji, nebūtume ilgiau ištvėrę to, kas ten dėjosi, 
pirmasis neišlaikė Ninas. Garsiai suklikęs ir visas apsiašarojęs, jis me- 
tėsi pirmyn. Pastebėjau, kad jo rankoje - didžiulis akmuo. 

- Liaukitės tučtuojau! Ar girdit?! Liaukitės, sakau! - sušuko Ni- 
nas. 

— Ninai! - persigandęs surikau. - Ne! Ne! 

Tačiau buvo per vėlu. Jis pribėgo prie besiritinėjančių, besispar- 
dančių kūnų ir atsistojęs virš jų, aukštai iškėlęs ranką, ėmė ieškoti 
tinkamo taikinio. 

— Aš juk sakiau, kad liautumėtės! — suklykė jis. Ranka žaibiškai 
nusileido žemyn. Akmuo tėškėsi į galvą. Pasigirdo klaikus trakštelėji- 
mas ir akimirksniu pasipylė sutrupintų kruvinų kaulų ir smegenų pur- 
slai. 

O kieno galvą suknežino akmuo? 


Atrodė, kad vieną visatą paskandino kraujaspalviai audros debe- 
sys, 0 jos vietoje užgimė kita. Atrodė, kad naktis tapo amžina ir kad 
pati amžinybė sutilpo kiekvienoje tos nakties prabėgančioje akimir- 
koje. Staiga toje tamsoje ir ramybėje pasigirdo balsas. 

— Pepė viską padarys, - pasakė Andrejas de Kolinis. 

Iki tol jis paprasčiausiai sėdėjo ant žemės. Vis dar nuogas. Dabar 
atsistojo ir priėjo prie mūsų. Mokytojo veidas buvo subjaurotas: viena 
akis išlupta, nosis sulaužyta ir kruvina, apatinė lūpa perkąsta, o visas 
kūnas nusėtas įdrėskimais, randais, tamsiomis dėmėmis ir atviromis 

žaizdomis, pro kurias tai šen, tai ten kyšojo kaulai. Stebuklas, kaip šis 
žmogus apskritai laikėsi ant kojų. 

— Ninas užbaigė mūsų kovą anksčiau laiko, - sušnibždėjo jis sil- 
pnu ir kimiu balsu. — Labai apmaudau. Tačiau, kas padaryta, tas pada- 
ryta. Dabar tu, Pepe. Tu privalai atlikti savo darbą. Paimk iš Nino 
peilį. Ir suvaryk jį čionai... — jis lėtai pakėlė vieną ranką ir pirštu palie- 
tė savo kaklą, — suvaryk giliai. Pasistenk kuo greičiau. Tuomet visi 
palikite šią vietą. Aš noriu, kad mus rastų drauge: Tomazą dela Kročę 
ir mane. 

— Kodėl? — sušukau aš ir pakėliau akis į begalinį nakties dangų, 
kuriame spindėjo nesuskaičiuojama daugybė žvaigždžių, tokių pana- 
šių į mažučius deimantus. 

Švelniu, ramiu balsu Andrejas de Kolinis atsakė: 

— Kodėl, Pepe? /š meilės. 

Aš lioviausi spoksojęs į dangų ir pažvelgiau Mokytojui į akis. Ta- 
da jis vėl prabilo: 

— Padaryk tai iš meilės man. 

Staiga nutiko nepaprastas dalykas. Mokytojas pasilenkė. Jo sub- 
Jaurotas veidas atsidūrė prieš mano akis. Sutinusios lupos prisispaudė 
prie mano burnos. Tai buvo saldžiausias, žavingiausias bučinys mano 
gyvenime. Toks mielas ir nepaprastas, jog priminė Lauros bučinį! Mano 
sielą apėmė alpulys. Vieną akimirką aš pamiršau apie įkalinusį mus 
siaubą, apie apgailėtinai suluošintą savo kūną, apie mane supantį pa- 
saulį, laiką ir tarsi įstrigau nesuvokiamoje amžinybės atkarpoje. Visi 
troškimai, visas kankinantis nerimas ir ilgesys, visi proto, širdies ir 
lyties geiduliai sutilpo tame stebuklingame bučinyje: tėvo rankos, mei- 
lužio strėnos, brangaus draugos ištikimybė, pirmasis gimimo riksmas 
ir paskutinė mirties tyluma susiliejo į vieną visumą ir virto nenusako- 
mu jausmų pakilumu. O, Andrejau, Andrejau! 

Jis atsitraukė. Akyse išvydau nepaprasto švelnumo atspindį. 

Mokytojas ištarė: 

— Aš myliu tave, Pepe. Beprotybės gniaužtuose - nesugriaunama 
meilė. Mainais noriu tik vieno: mylėk mane ir padaryk, ko prašau. 

Ištiesiau ranką. Netrukus mano delne atsidūrė Nino peilis. Pirštai 
tvirtai sugniaužė rankeną. 

— Vienas dūris. Stiprus ir greitas, - pasakė Mokytojas. - Kad iškart 
perrėžtum arteriją. Nebijok. Aš pasilenksiu, kad pasiektum. Štai... 
Leisk, pagelbėsiu... 

Jo pirštai, lipnūs nuo kraujo, apglėbė mano kumštį. Dar mirksnis ir 
peilio geležtė sužibo tie Mokytojo kaklu. 

— Štai čia, — paaiškino jis, laikydmas peilį prie miego arterijos. — 
Dabar smok. 

— Mokytojau, dėl Dievo meilės... 

— Jėzus Marija, daryk, ką jis liepia, Pepe! - Suriko Ninas. - Nejau- 
gi nori, kad mus visus sudegintų? 

— Ko lauki, Pepe? Pirmyn! 

Pamenu, jog vienu metu padariau tris dalykus: stipriai užsimer- 
kiau, sudejavau iš nevilties ir suvariau peilį Mokytojui į kaklą tiek 
giliai, kiek įstengiau. Iškart pajutau, kaip ištryško karšto, riebaus skys- 
čio čiurkšlė ir pliūptelėjo ant mano rankos. Tuomet ištraukiau peilį iš 
žaizdos ir nusviedžiau žemėn. 

— Pepe, tau pavyko! — sušuko Ninas. 

Netikėtai išgirdau silpną Mokytojo balsą: 

— Taip, tau pavyko, mažasis mokiny. O gal dabar derėtų tave va- 
dinti Mokytoju? Aš laimingas, kad mano sumanymas įvykdytas. Bent 
jau iš dalies. Jis ir aš ilgiau tavęs nebekamuosime. Laiko liko visiškai 
nedaug, todėl paklausyk manęs, Pepe! Paklausyk, ką pasakysiu! Ak, 
mano bičiuli, sukrėtimai tavo gyvenime dar nesibaigė. Netrukus su- 
lauksi dar vieno. Vardan vienintelio tikrojo Dievo, aš prašau, kad at- 
mintum mane tik geruoju. 

Stojo staigi tyla. 

Kai vėl atsimerkiau, pamačiau, kad Mokytojas svirduliuoja link 
Tomazo dela Kročės kūno. Priėjęs, jis nerangiai sudribo ant žemės ir 
atsigulė visai šalia savo priešo lavono. Mokytojo krūtinė nusidažė skai- 
čiai raudona spalva. Kraujas tebesruvo iš perdurto kaklo. Galiausiai 
Andrejas de Kolinis prisidengė rankomis sumaitotą tarpkojį ir nuri- 
mo. 

— Mokytojau? - įstengiau sušnibždėti. - Mokytojau? 

— Jis negyvas, — pasakė Ninas. — Tiksliau, bus po kelių akimirkų. 

— Klausykit, - sušvokštė Kaukolė, - pats metas nešdintis iš čia! 

Kai bėgome iš to kraujo ir sapnų (košmarų!) teatro, paskutinieji 
Mokytojo žodžiai aidėjo mano mintyse: Sukrėtimai tavo gyvenime dar 
nesibaigė, Pepe. Ką jis turėjo galvoje? Nejaugi baisusis sumanymas 
dar nepasiekė savo pabaigos? Koks dar siaubas laukia ateityje? Iš tik- 
rųjų turėčiau prisipažinti, kad paskutinysis „sukrėtimas“ tapo man sa- 
votišku spindinčiu saulėtekiu po gūdžios ir ilgos nakties. Taip, tikras 

sukrėtimas. Kita vertus, visai ne. Netrukus viską sužinosite patys. Pa- 
žadu. 

Aš nepastebėjau, kur nubėgo Ninas ir kiti. Nuo to laiko nemačiau 
jų. Ir nemanau, kad itin trokščiau vėl susitikti. Žinoma, visuomet ilgė- 
siuos Nino ir kartkartėmis būtinai pagalvosiu, kur jis ir ką veikia. Ma- 
no širdyje jam skirta ypatinga kertelė. Kita vertus, nuolat galvoti apie 
Niną reikštų amžinai gyventi Tomazo dela Kročės šešėlyje. O aš da- 
viau sau žodį, kad šitaip niekada nebus. 


Aš pakeičiau Andreją de Kolinį ir tapau gnostikų brolijos mokyto- 
ju dar prieš jo galutinį dingimą. Jau eidamas tas pareigas, aš atvirai 
(kaip įprasta, mes visuomet kalbėdavom be užuolankų ir to reikala- 
vom iš kitų) pranešiau visiems nariams, kad Mokytojas mirė, tačiau 
liko ištikimas gnosticizmo šviesai. Ir nesvarbu, ką kalbėtų kiti. Tuo 
laiku mano gyvenime ir toliau spindėjo du šviesuliai: jau minėtoji gnos- 
ticizmo tiesa ir Džovanio de Medičio, popiežiaus Leono X žvaigždė. 
Deja, šiedu šviesuliai niekaip nederėjo vienas prie kito, todėl bet ko- 
kia kaina privalėjau apsaugoti juos nuo susidūrimo. Čia ir slypėjo tra- 
gedija. Tragedija apie saulę ir mėnulį, kurie abu skleidžia šviesą, ta- 
čiau negali šviesti kartu. 

Pagaliau toji siaubinga padėtis privertė sugalvoti ir įvykdyti siau- 
bingą poelgį, kuris (nepaisant visų mano poelgių!) sukėlė pačią di- 
džiausią proto ir širdies kančią. 

Aš nužudžiau Leoną. 

Privalėjau taip pasielgti. Neturėjau kitos išeities. Aš jį nužudžiau. 
Savo mielą, brangų, mylimą, nuostabų, dosnų, gerą ir malonų Leoną. 
Jis man tiek daug davė! Jis buvo vienintelis likęs artimas žmogus šia- 
me pasaulyje. Kai Leonas mirė, manoji širdis (kuri jau kartą skilo 
perpus mirus Laurai) visiems laikams subyrėjo į mažutes, bevertes 
skeveldras. Tikras stebuklas, kad šitaip suirusi ir nuniokota ji apskri- 
tai sugebėjo plakti. Širdies nebeliko. Tik protas, kuris suvokia, per- 
pranta ir verčia mane gyventi pagal pažintąją tiesą. Toji tiesa svarbes- 
nė už viską: meilę, giminystę, ramybę, saugumą ir net patį gyvenimą. 

Viskas prasidėjo atradus Tomazo dela Kročės lavoną. Nors jį gero- 
kai apgraužė kirminai ir daugelyje vietų teliko koše aplipę kaulai, vei- 
das išsilaikė puikiai. Tad numirėlį greitai atpažino, o palaikus parga- 
beno vyriausiajam dominikonų ordino prelatui, kardinolui Kajetonui. 
Kas nutiko Andrejaus de Kolinio kūnui, aš nežinau. Galbūt jį sugrau- 
žė laukiniai šunys, kurie naktimis bastosi po Koliziejaus griuvėsius, 

arba (dar baisiau!) žmonijos atmatos, kovojančios už savo šlykštų bū- 
vį valgydami, tuštindamiesi, poruodamiesi tame antikiniame purvy- 
ne, kuris tapo jų namais. 

Nieko nuostabaus, kad Jo Eminenciją ištiko naujas pykčio ir įtari- 
nėjimų priepuolis. 

— Žaizdos tokios siaubingos, kad aš vargiai įstengiau pažvelgti į jį! 
— riaumojo kardinolas. — Ką tu žinai apie šį įvykį, Džiuzepe Amado- 
neli? 

— Nieko, Eminencija. 

— Nieko, nieko, nieko! Tai gal tas niekas pagrobė Tomazą dela 
Kročę iš Minervos bažnyčios požemio? Gal niekas nužudė jį ir paliko 
supūti toje siaubingoje vietoje? 

— Neklauskite manęs, Eminencija, kas kaltas, nes aš nežinau. 

— Nežinai ar nesakysi? 

— Nežinau, Eminencija. 

— Ir tu nor, kad aš patikėčiau tuo, ką sakai? 

— Jeigu jums taip patinka, Eminencija, tuomet taip. 

— Bet man visiškai nepatinka! Nė truputėlio! 

Kardinolas susmuko krėsle ir pasirėmė smakrą rankos delnu. Jo 
degančios pykčiu akys spoksojo į mane. 

— Noriu tau šį bei tą pasakyti, Pepe. 

— Kaip Jūsų Eminencija pageidauja. 

— Mano ausis pasiekė Žinios... žinios apie... kaip čia ją pavadi- 
nus?.. eretikų broliją, veikiančią Romoje. Tiksliai nežinau, koks jų 
teologinių paklydimų pobūdis, tačiau turiu pagrindą manyti, jog tai 
kažkokia gnosticizmo atmaina. Dieve brangiausias! Koheletas buvo 
teisus: „nieko nauja po saule“!! Gnosticizmas! Pasirodo, jis nemirė 
drauge su Bazilidų* ar albigiečiais?. 

Mačiau, kad kardinolas atidžiai stebi laukdamas, kaip mane pa- 
veiks jo Žodžiai. 


' Citata iš Koheleto (Ekleziasto), arba Pamokslininko — vienos iš Biblijos Senojo 
Testamento knygų, savotiško aforizmų rinkinio; Koh 1,9. 

? Bazilidas (II a. pirmoji pusė), gnostikas, Valentino amžininkas, vienas pirmųjų 
tiksliai apibrėžęs Dievo sąvoką, sukūręs kosmogoniškąjį pasaulio kilmės mitą. 

3 Albigiečiai — krikščionių sekta, veikusi XII- XIV a. Pietų Prancūzijoje (vienas 
veiklos centrų — Albi miestas). Artima katarams. Daugumą sudarė miestiečiai ir 
žemieji riteriai. Kovojo prieš Bažnyčios pasaulietinį ir dvasinį viešpatavimą. Netru- 
kus buvo apkaltinti erezija ir ekskomunikuoti. Galutinai juos išnaikino dominikonų 
misijos ir inkvizicija. 

— Nedaug išmanau apie šią ereziją, - atsakiau Kajetonui. - O apie 
albigiečius išvis nesu girdėjęs. 

— Juos išnaikino, dėkui Dievui ir mūsų šventajam tėvui Dominy- 
kui, - pasakė jis. —- Bet jų mokymas aiškiai liko gyvas. Jis vėl atgimė 
čia, Romoje, ir sėkmingai tarpsta. Aš šito nepakęsiu! 

Kajetonas nutilo. Netrukus jis vėl prabilo, tik jau švelnesniu balsu: 

— Tos raganos — Lauros de Kolini - sudeginimas glaudžiai susijęs 
su tavimi, tiesa? 

Aš nieko neatsakiau. Kardinolas kalbėjo toliau: 

— Taip glaudžiai, kad tapo viena iš paskatų tavo juokingo ir nepa- 
vykusio sumanymo atsikratyti manuoju inkvizitoriumi? 

— Kaip pasakysite, Eminencija. 

— Dabartinis eretikų sambūris tarpstantis Romoje irgi kažkaip susi- 
JęS su ta mergina, taip? 

— Aš tikrai nežinau, Eminencija. 

— O aš tau sakau, kad taip ir yra! —- sušuko vėl įpykęs kardinolas. — 
Kai aš sužinosiu, koks čia slypi ryšys... kai aš... mano įtūžis... mano 
įtūžis nusileis ant jų galvų, kaip ugnis iš dangaus! Patikėk! Ar jie susi- 
Ję su inkvizitoriaus dingimu ir mirtimi? 

— Nežinau. 

— Ar tu meluoji man, Pepe? 

— Ne, Eminencija. 

— O kur merginos tėvas, patricijus Andrejas de Kolinis? 

— Neturiu nė mažiausio supratimo. 

Bent jau šitai yra tiesa, - pagalvojau aš. 

— Koks ryšys sieja tą Žmogų ir eretikų broliją? 

— Dar kartą sakau, Eminencija, net neįsivaizduoju. 

Staiga kardinolo balsas tapo ramus, tvirtas ir gąsdinančiai grės- 
mingas. 

— Tyrimas bus tęsiamas, Pepe. Ir neduok Dieve, aš sužinosiu, kad 
tu irgi esi įsipainiojęs į visą Šią istoriją... 

— Patikinu jus, Eminencija... 

— Jeigu įtarimai pasitvirtins, tai tu šliaužiosi ir staugsi maldauda- 
mas mirties. Tu keiksi tą dieną, kada gimei. 

Jau metų metus nieko kita ir neveikiu, - pagalvojau. 

— Tu — mano įtariamasis, Pepe. Labai apmaudu, bet tai tiesa. Čia 
dar ne viskas. Kol neturiu aiškių įrodymų, kad esi nekaltas ir nesusijęs 
nei su inkvizitoriaus mirtimi, nei su eretikų sambūriu, mūsų draugystė 
nieko nereiškia. Ar supranti? 

— Gaila, bet taip, Eminencija. 

Kitą dieną, audiencijos pas Leoną metu (aš taip pat dalyvavau), 
Kajetonas perpasakojo Jo Šventenybei žinias, kurios taip mane nu- 
gąsdino. Laimei, Leonas buvo prastai nusiteikęs ir išsiblaškęs, todėl 
ne itin domėjosi tuo, ką tauškė Kajetonas. Žinojau, kad popiežių 1a- 
biau neramino rietenos su Prancūzija. 

— Tai sakai, gnostikų sekta? Eretikai? 

— Vargu, ar gnostikus galima kitaip pavadinti, Šventenybe. 

Leonas sunkiai pakilo iš krėslo. 

— Aš nepakęsiu tokių dalykų savo mieste! Nepakęsiu! Vokietijoje 
tokia sumaištis, o čia dar eretikai prie mano slenksčio! To jau per daug! 
Tai sakai, gnostikai? 

— Taip, Šventenybe. Šios žinios iš patikimų šaltinių. 

— O koks jų tikėjimo paklydimas? 

Leonas pasiteiravo tik šiaip sau. Atsakymas jo nedomino. Popie- 
žius tikėjosi, kad Kajetonas tikrai nepuls aiškinti, nes į visas erezijas 
Romoje žiūrima labai panašiai. 

— Ką gi, Šventenybe, pagrindinė gnostikų filosofijos nuostata... 

— Pasirūpink, kad inkvizitorių palaidotų kaip pridera, gerai? Tei- 
singiau, tai, kas iš vargšelio liko. Manau, labiausiai tiktų Minervos 
bažnyčia. Aišku, laidotuvės turi būti iškilmingos. 

— Žinoma, Šventenybe. Kaip jau sakiau... 

— Kur ten jį surado? 

— Koliziejuje, Šventenybe. 

Leonas krūptelėjo. 

— Koks siaubas! Ar čia tų gnostikų darbas? Pačioje Romos širdyje! 
Koks įžūlumas! Tegul jie nešdinasi pas tą kvaištelėjusį vienuolį! Ma- 
tyt, ir eretikai jo nemėgsta. 

— Esminė gnosticizmo nuostata, Šventenybe, byloja, kad... 

— O Jėzus Marija, tik tu man nepasakok! Aš visai nenoriu Žinoti! 

— Kalbama, kad per šventvagiškas liturgijas, jie išdarinėja tokius 
dalykus, apie kuriuos baisu net pasakoti. 

Staiga Leonas susidomėjo. 

— Tikrai? Ir ką gi jie išdarinėja, Kajetonai? 

— Na, aš... aš girdėjau, kad... moterys su moterimis... 

— O vyrai su vyrais? — pernelyg nekantraudamas pasidomėjo Leo- 
nas. 

— Taip, Šventenybe, vyrai su vyrais. Šlykštu. 

— Na, taip. Žinoma. Tikra bjaurastis! Tik tu nepasakei, ką jie iš 
tiesų... 

— Jūsų Šventenybė privalo nedelsiant imtis priemonių ir išnaikinti 
šią piktžaizdę. 

— Žinoma, žinoma. Tačiau šiuo metu man labiau rūpi valstybės 
reikalai. Karas su Prancūzija... 

— Tuomet leiskite man sutvarkyti šią bėdą. Tereikia jūsų raštiško 
įgaliojimo. 

— Aš tau jį suteiksiu, Kajetonai! 

Mane apgaubė tamsa. 

Kas man beliko? Jeigu Kajetonas įvykdytų savo sumanymą ir mus 
išnaikintų, kur pasidėtų tiesa šiame apgaulės ir paklydimų pasaulyje? 
Negana to, visi mano bičiuliai atsisveikintų su gyvenimu lygiai taip 
pat, kaip Laura — siaubingai, skausmingai ir gėdingai. Ne! Ne, aš ne- 
galėjau leisti, kad įvyktų ši siaubinga nelaimė. Leonas turėjo mirti dar 
prieš suteikdamas Kajetonui įgaliojimus. 

Vėliau, išėjus kardinolui, Leonas pasidomėjo: 

— Ką tu žinai apie gnostikų filosofiją, Pepe? 

— Labai mažai, - sumelavau. 

— Aš beveik nieko nežinau. Maniau, kad gnostikai jau seniai išny- 
ko. Juk tai ankstyvųjų krikščionybės laikų erezija, tiesa? 

— Manau, kad taip, Šventenybe. O kam tos skubotos išvados? Gal- 
būt jie nėra tokie blogi, kaip stengiasi įteigti Jo Eminencija. 

Leonas stipriai papurtė galvą. 

— Ne, Pepe. Aš negaliu leisti tokio akibrokšto. Tik ne savo mieste. 
Ar bent nutuoki, ko pripaistytų tas benkartas Liuteris, jeigu Žinotų, 
kas čia vyksta? Padėtis pablogėtų tūkstantį kartų. Aš apsisprendžiau. 
Jeigu tie gnostikai tikrai yra, tai jie turi išnykti. 

Tokiu būdu ir aš buvau priverstas apsispręsti: Leonas turi išnykti. 
Jis privalo įžengti į tamsą, kuri jau pasiglemžė Andreją de Kolinį ir 
Tomazą dela Kročę. 


Žinoma, aš jį nunuodijau. Ne, ne per subinę. Įbėriau nuodų į taurę 
vyno. Įsigyti mirtinų miltelių buvo labai paprasta. Jau esu minėjęs, 
kad Roma garsėjo kaip nuodytojų miestas. Tikras rojus pirkėjams. Mil- 
telius pardavusi sena ragana patikino mane, kad jie suveiks. Pagamin- 
ti iš džiovintų rupūžės vidurių, sumaišytų su neišnešioto vaisiaus plau- 
kais ir kažokiomis žolėmis, augančiomis Nilo pakrantėse. 

— Liaukis gražbyliauti, - nutraukiau senės litaniją. - Geriau sakyk, 
ar jie atliks savo darbą? 

— Kaip Dievą myliu, pone. 

— O kiek stipri tavoji meilė? 

— Jeigu nuodai nesuveiks, grąžinkite juos man ir aš pati viską iš- 
gersiu. 

Ne itin suvokiau tokio atsakymo prasmę, tačiau vis tiek sumokėjau 
pardavėjai sutartus penkis dukatus. Dar ji pasakė, kad apsinuodijimo 
požymiai primeną maliariją ar sunkų persišaldymą. Tai puikiai atitiko 
mano užmačias. 

1521-ųjų lapkričio dvidešimt ketvirtosios popietę atėjo Žinia, kad 
Lombardijos sostinė užimta. Leonas, Serapika, Gibertis (Veronos vys- 
kupas) ir aš ilsėjomės Maljanoje. Čia kardinolo de Medičio sekreto- 
rius ir pranešė mums džiugią naujieną. Leonas kaip tik buvo įpusėjes 
ryto maldą ir sakė žodžius iš „Zacharijo giesmės“: „..išvaduotiems iš 
priešų rankų...“, kai įsiveržė sekretorius. Leoną apėmė nepaprastas 
jaudulys ir džiaugsmas. Iš tos laimės popiežius tiesiog neteko jėgų, 
todėl į asmeninį kambarį buvo nugabentas neštuvais. Ten jis sėdėjo 
pūškuodamas ir dūsaudamas, jo akys išsprogo, o lūpos atvipo. Žinia- 
nešiai nedelsiant iškeliavo į Romą su paliepimu pradėti pergalės iškil- 
mes ir užtaisyti San Andželo pilies patrankas. Pačioje Maljanoje, fe- 
Jerverkų ugnys plieskė visą naktį podraug su muzika ir ginklų papliū- 
pom. Sako, kad tą naktį ir Maljanoje, ir Romoje buvo pradėti šimtai 
kūdikių. 

Leonas stebėjo šventinį šurmulį pro atvirą kambario langą, nors 
lauke tvyrojo žvarbus oras. Serapika išskubėjo pasižiūrėti fejerverkų 
iš arčiau, o mudu su Leonu sėdėjome prie nedidelio stalelio greta lan- 
go. Jo Šventenybės veidu žliaugė prakaitas, rankos drebėjo iš begali- 
nio susijaudinimo. 

— Gal išgertumėt vyno, Šventenybe? Visas miestas švenčia. Kodėl 
mums nepasilinksminus? 

— Taip, taip, išgerkime vyno. 

Nuodus subėriau į taurę. Aš nežinau, koks buvo jų skonis. Leonas 
nieko nepastebėjo. Ir nenuostabu. Juk jį visą užvaldė pergalės jaudu- 
lys. Jis bemat ištuštino visą taurę ir įsipylė dar. 

Viskas taip paprasta. Vėliau aš raudojau nesustodamas, kol iš nuo- 
vargio užmigau. Vargšas, storas, jausmingas Leonas. Koks nepakelia- 
mas, siaubingas liūdesys. Prieš eidamas į savo kambarį, aš dar pažvel- 

giau į jį, sėdintį prie atviro lango, ir pagalvojau: Jis kaip didelis vai- 
kas. Toks jis ir buvo. Tą akimirką mylėjau jį labiau, nei bet kada. 
Mylėjau tą žmogų, man jo reikėjo, troškau apsaugoti jį, apglėbti savo 
mažomis rankomis, apkabinti ir nuraminti. Vietoj to sugirdžiau jam 
nuodų. Ar yra išdavystė baisesnė už mylimojo išdavystę? 

Lapkričio dvidešimt penktosios popietę mes grįžome į Romą. Tai 
buvo viena tų nuostabių žiemos dienų, kurios įmanomos tik šiame 
mieste, taip primenančiame senovinę, gundančią, viliojančią, išvar- 
gusią ir išsidažiusią kekšę. Giedras, žydras dangus ir spindinti saulė. 
Tačiau oras nepaprastai gaivus, aštrus ir švarus. Leonas ėjo pėsčias ir 
nuolat drebėjo. Serapika tarstelėjo man pro sučiauptas lūpas: 

— Nereikėjo jam visą naktį sėdėti prie to atdaro lango. Kaip manai, 
ar Leonas peršalo? 

Susirinkusios minios džiaugsmas liejosi per kraštus. Visur aidėjo 
šūksniai: Leonai! Leonai! Salve!' Griaudinčios patrankų salvės tie- 
siog kurtino. Kardinolai glebesčiavo popiežių, o kai kurie puolė ant 
žemės bučiuoti jo kojų. Leonas džiugiai šypsojosi. Jis šypsojosi, mo- 
javo, cypavo iš džiaugsmo ir drebėjo. 

Tą vakarą jis sočiai papietavo ir paskui nuėjo miegoti. Miegojo 
kaip visuomet triukšmingai. Tačiau kitą rytą, kardinolo Trivulzijo au- 
diencijos metu, jį ištiko siaubingas drebulio priepuolis, ir popiežius 
atsidūrė lovoje. Visi pamanė, jog tai karštinė, kurią Šventenybė pasi- 
gavo prasėdėjęs visą naktį prie atviro lango Maljanoje. Gydytojai pa- 
skyrė vaistų ir net neabejojo, kad baigiantis savaitei jo Šventenybė vėl 
bus sveikas kaip ridikas. Tačiau džiovinti rupūžės viduriai ir neišne- 
šioto vaisiaus plaukai (jau nekalbant apie žoles, augančias Nilo pa- 
krantėse) ėmėsi savo juodo darbo, kurį sustabdyti ne taip paprasta. 

— Šiandien aš jaučiuosi žymiai geriau, Pepe, - pareiškė Leonas tos 
pačios savaitės šeštadienį. 

Aš nebeįstengiau valdytis, todėl prapliupau raudoti. 

— Kas dabar? Ak, Pepe, kas nutiko? 

Didžiai susirūpinęs jis uždėjo savo putlią ranką ant mano kupros. 

— Aš toks laimingas, kad Jūsų Šventenybė pagaliau sveiksta, — šiaip 
ne taip išstenėjau atsakymą. 

Popiežiaus sveikata išties kiek pagerėjo. Jis netgi klausėsi muzi- 
kos. Tačiau atsargumo dėlei atliko visuotinę išpažintį savajam nuo- 


! Sveikas! (lot. ). 

dėmklausiui benediktinui. Naktį Leonas vėl atkrito. Kitą rytą, gulėda- 
mas lovoje ir krečiamas siaubingo drebulio, jis pasakė man: 

— Pepe, aš degu! Tarsi manyje liepsnotų laužas... 1r kristų sniegas 
su ledu... man taip karšta ir šalta! 

Atsisėdau prie lovos ir laikiau jį už rankos. 

Įdienojus jis šiek tiek atsigavo, todėl keletas asmenų, nuolat budė- 
jusių popiežiaus kambaryje, išėjo. Kalbu apie gydytoją, kardinolą Pu- 
kį, vyskupą Ponzetį, popiežiaus sūnėnus Salviatį ir Ridolfį bei svainę 
Lukreciją (Būtų išties nuostabu, jeigu šioje nunuodijimo istorijoje da- 
lyvautų kita Lukrecija.). Apie vienuoliktą valandą vakaro Leoną vėl 
ištiko aršus „karštinės“ priepuolis. Šįkart drebulys buvo toks stiprus, 
Jog krutėjo visa lova. 

— Pepe... aš mirštu... 

— Ne, ne, Šventenybe! Nekalbėkite šitaip! — surikau apsiašarojęs ir 
dar tvirčiau suspaudžiau jo ranką. Tą akimirką aš pats patikėjau savo 
žodžiais. Tarytum Pepė, kuris mylėjo Leoną ir troško mylėti amžinai, 
ir Pepė, kuris įvykdė siaubingą nusikaltimą, būtų du visiškai skirtingi 
asmenys. Galbūt šitaip nutinka, kai nenorime pripažinti kažką padarę. 
Mes tiesiog susidvejiname. 

— Taip, Pepe, aš žinau. Aš jaučiu... o1!.. aš degu! Laikyk mane už 
rankos, Pepe... 

Aš suvilgiau jo kaktą rožių vandeniu. 

— Ar aš buvau geras popiežius? Dažnai jaučiausi įsėdęs ne į savo 
roges... ir dabar taip jaučiuosi. Pepe, atleisk man už visas blogybes, 
kurių tau pridariau... 

— Blogybes, Šventenybe? Jūs davėte man viską, ką turiu! Jūs do- 
vanojote man tik meilę ir gerumą. Jūs buvote didingiausias ir kilniau- 
sias iš popiežių... 

— Padėk man, Pepe... padėk būti drąsiam! Aš taip bijau mirties. 

— Šventenybe, maldauju... nesisielokite šitaip... 

Tačiau Leonas jau nekreipė demesio. Jis visas drebėjo, apimtas 
paskutiniojo nevilties priepuolio. 

— Kur mano tiara? Kur triguba karūna? Kas ją paėmė? O, Viešpa- 
tie, pasigailėk manęs nusidėjėlio! Kur dabar toji Medičių popiežiaus 
galybė? Nebėra kam sėdėti soste, nebėra kam puikuotis prieš kitus, 
nebėra kam valdyti karalius ir kunigaikščius. Nebeliko nieko! Tik de- 
ginantis Amžinojo Teisėjo žvilgsnis. O, Jėzau, Jėzau, pasigailėk! 

Paliepiau, kad nedelsiant atvyktų nuodėmklausys benediktinas ir 
suteiktų Paskutinį patepimą. Kadangi Leonas buvo visai silpnas, su- 

pratau, kad jis gali nesulaukti palaiminimo. Nieko nelaukdamas paė- 
miau kryžių, kabojusį ant jo kaklo, ir prispaudžiau prie mirštančiojo 
lūpų. Leonas jį pabučiavo. Paskui dar kartą. Ir dar. Gal kokius keturis 
ar penkis sykius. Tuomet jis pažvelgė į mane savo iššokusiomis, aša- 
rotomis akimis ir pamėgino nusišypsoti. Aš taip pat jam nusišypsojau. 
Leono ranka išslydo iš manosios. 

Jis nukreipė žvilgsnį į lubas ir švelniai graudžiu balsu ištarė: 

— Jėzau, Jėzau, Jėzau. 

Ir numirė. 


EPILOGAS 


Et iam non sum in mundo* 

Niekas net neįtarė apie nuodus. O ir priežasties tam nebuvo. Po jo 
mirties bemaž visi žinojo, kad Šventenybė visą naktį praleido sėdėda- 
mas žvarbiame ore, o Maljanos sritis kaip tik garsėja maliarijos ga- 
rais. Kūnas greitai pakeitė spalvą ir sutino. Dėl to Paris de Grasis pa- 
galvojo, kad čia pakvipo žmogžudyste. Tačiau turint galvoje Leono 
apkūnumą, buvo sunku nuspręsti, kurios jo kūno dalys yra išpampu- 
sios savaime, o kurios — ne. Gydytojas Severijus dalyvavo apžiūrint 
lavoną ir pareiškė, jog nėra nė menkiausio įrodymo, palaikančio Pario 
de Grasio įtarimus. Dėl viso pikto suėmė popiežiaus taurininką Ber- 
nabą Malaspiną (jis priklausė prancūzų stovyklai, todėl jo niekas ne- 
mėgo) ir pasmerkė vargšelį kankinimams. Tačiau jokio prisipažinimo 
neišgavo, nes tai aš užpūčiau šviesiausią šio tamsaus pasaulio žvakę. 
Anglijos pasiuntinys Klerkas savo laiške Tomui Volsiui (jis parodė 
man tą laišką, tačiau aš vis tiek jį būčiau perskaitęs) pareiškė, kad 
mintis apie nunuodijimą yra visiška nesąmonė. Jis taip pat tikino, jog 
žinant Leono sudėjimą, apkūnumą, išpurtusį veidą ir bemaž įsisenėju- 
sį persišaldymą (jau nekalbant apie jo gyvenimo būdą, su dažnais pas- 
ninkais ir apsirijimais), apskritai nuostabu, kad jis tiek ilgai gyveno. 
Palaipsniui ši nuomonė įsivyravo. Visos kalbos apie nuodus buvo už- 
mirštos. 


Dabar turiu nuspresti, ką veiksiu pats. Nors tiesą sakant, aš jau 
nusprendžiau. Atsisakiau vadovauti gnostikų brolijai. Po dviejų die- 
nų, pasibaigus apeigoms, kuriose dalyvausiu paskutinį kartą, mano 
vietą užims aštraus proto ir atsidavęs reikalui jaunuolis Ludovikas Fran- 
čezis. 

Pranešiau bankininkams Florencijoje, kad sutvarkytų mano pini- 
ginius reikalus. Mat nusprendžiau paaukoti didžiąją dalį turto kilniems 
1r garbingiems tikslams. Visas smulkmenas pažadėjau pranešti laišku. 
Atiduosiu visus savo žiedus (vieną nusiųsiu vargšeliui Serapikai, ku- 


* Ir jau nėra manęs pasaulyje. (lot. ). 

ris vis dar džiūsta kalėjime, apkaltintas grobstymu), išskyrus du ar 
tris, kuriuos pasirinkau parduoti. Už gautus pinigus išsinuomosiu ne- 
didelį dviejų kambarių būstą Trasteverės apylinkėse. O taip pat im- 
siuos nuosavo verslo — pardavinėsiu pigų birzgalą, kurį retkarčiais at- 
skiesiu trupučiu „Fraskačio“ vyno (kaip tą darydavo guondam' mano- 
ji motina). 

Taip, aš sugrįžtu prie savo šaknų. 

Ar tas jus stebina? Jeigu taip, tai patys pagalvokite: aš privalau 
kažkaip gauti atleidimą už Leono mirtį. Turiu išpirkti savo kaltę. To- 
dėl man atrodo, kad geriausias būdas tai padaryti — vėl sugrįžti į tą 
skurdų ir baisų gyvenimą, kurį kadaise pažinojau (kaip šuo, kuris grįžta 
prie savo vėmalų). Aš gimiau apgailėtinas neūžauga luošys, tai toks ir 
numirsiu. Dabar, kai Leono nebėra, visa, kas įvyko mano gyvenime, 
atrodo it sapnas. Netgi ne sapnas, o miglotas sapno prisiminimas. Gal- 
būt išties viską tik susapnavau. Gyvensiu likusias dieneles prie niū- 
raus pradžios šaltinio, nešiodamas vyno butelius nuo vienų durų prie 
kitų (karučiui stumti pasamdysiu berniuką, galbūt tokį patį nykštuką 
kaip aš), kol ateis metas ištiesti sielos sparnus, išskleisti juos Viešpa- 
ties dangaus link ir pereiti iš šio pasaulio tamsos į spinduliuojančią 
amžinybės šviesą. 

Bet... 

Ak, skirtumas tikrai bus! Ir dar koks skirtumas! 

Kadangi Pepė, vyno prekiautojas iš Trasteverės taps Pepe, vyno 
prekiautoju gnostiku iš Trasteverės. Jis žinos, supras ir grumsis su gy- 
venimo negandomis, nors anksčiau jas kęsdavo it bukas gyvulys. Jis 
žinos, kad net Žiauriausio ir niekšingiausio Žmogaus viduje švyti (kad 
ir kaip giliai užslėpta) nemirtinga siela, kuri nupuolė iš mūsų Tėvo, 
kurs danguje, prieglobsčio. (Lieka tik užjausti, kol toji paklydėlė vėl 
sugrįš į savo pradžią ir šaltinį.) Jis žinos, kad nežmoniškumas tėra 
kaukė, tvirtai prilipusi prie dieviškumo veido. Ir visais įmanomais bū- 
dais, kad ir ką bedarytų, jis stengsis iš paskutiniųjų nuplėšti tą kaukę. 

Kai tamsa atrodys neįžvelgiama, o jėgos — išsekusios, jis nepasi- 
duos baimei ir narsiai žvelgs į supančio pasaulio skausmą, kančias, 
ašaras, nelaimes ir visišką beprasmybę. O apsidairęs jis pagrūmos 
kumščiu klastingajam pamišėliui savimylai, kuris išvėmė šį pasaulį, ir 
suriks: , Non serviam! Aš netarnausiu tau, nes tu - ne Dievas!“ 


' Kadaise, kitados (Tot.). 

Iš tikrųjų mano patarimas jums visiems būtų toks: kartą suvokę ir 
priėmę pačią svarbiausią tiesą, - kad meilės Dievas nesutvėrė šio me- 
džiaginio pasaulio, — pasistenkite likusią gyvenimo dalį nugyventi vi- 
sur ją skleisdami. Pastangos nenueis veltui. Kad ir kokios menkos ir 
bereikšmės jos atrodytų. Galų gale juk sakoma, kad /ašas po lašo 1r 
akmenį pratašo. Reikia tik kantrybės. Jeigu esate karalius (jei norite, 
popiežius), tarnaukite šviesai, kai atsidursite tarp kitų valdovų; jeigu 
esate poetas ar menininkas, tarnaukite šviesai per savo darbus; jeigu 
esate elgeta, tarnaukite šviesai savo skarmalais ir atkištu delnu. Bū- 
tent šitai aš ir ketinu veikti. Patikėkite, jeigu mūsų, tarnaujančių švie- 
sai ir skleidžiančių tiesą padaugės, tuomet ir pasaulis ims keistis. Jums 
reikia slaptosios gnostikų kariaunos, kuri atvestų į protą ir parodytų, 
kad šis pasaulis tėra pragaras. 

Šįvakar jaučiuos labai keistai! Prieš porą valandų sėdėjau savo 
kambaryje (netrukus jis amžiams bus ne mano) ir sukūriau dainą. Tur- 
būt neverta aiškinti, jog visi jausmingi proveržiai ir kreipiniai skirti 
jai. Mano Laurai. 

Štai kaip skamba toji daina: 


/ 


Canzme d PRppe" 

Bus dar vienas nepaprastai reikšmingas skirtumas, kurį turėčiau 
paminėti. Man tai buvo tikra staigmena (gal net greičiau sukrėtimas), 
kuria netgi dabar nelabai tikiu. Tačiau privalau tikėti, nes įrodymas — 
prieš mano akis. Ir jis bus greta iki mano gyvenimo galo! 

Tą vakarą užsibuvau savo kambaryje iki vėlumos. Tvarkiau, rūšia- 
vau ir dėliojau asmeninius daiktus. Ruošiausi išvykti. Staiga išgirdau 
švelnų barbenimą į duris. 

— Užeikit! — sušukau suirzęs. Pamaniau, kad kuris nors naujasis 
dvaro tarnautojas atėjo pranešti man, kad paskubėčiau ir kuo greičiau 
išsinešdinčiau. 

Barbenimas pasikartojo. 

— Užeikit, atidaryta! 

Durys atsivėrė, o aš atsigrįŽžęs pamačiau jaunutę merginą, stovin- 
čią prieblandoje. Gražią merginą auksiniais bronzos plaukais, kurie 
rėmino jos ovalų veidą. Kažkas krustelėjo mano sielos gelmėse. Tarsi 
seniai pamirštos melodijos aidas. Ir tas prisiminimas išmušė mane iš 
vėžių. Staiga dėl visiškai nesuprantamų priežasčių mane apėmė liūde- 
Sys. 


* PEPĖS DAINA 

Širdy manoj tiek skausmo begalinio, 
Tiek nerimo ir meilės sopulių. 

Širdy manoj tiek džiaugsmo begalinio, 
Tiek žavesio ir meilės geidulių. 

Tavasis veidas man debesis išsklaido, 

O lūpos dovanoja saldžią viltį. 

Tavy aš nemirtingą sielą praradau... (it.). 

— Jūs esate Džiuzepė Amadonelis, - prabilo viešnia. Tai buvo tvir- 
tinimas, o ne klausimas. 

— O kas jūs? Aš... na, taip... lyg ir esu kažkur jus matęs... 

— Matėte mane keletą kartų ypatingomis progomis. 

— Tikrai? 

— Andrejo de Kolinio namuose. 

Tuomet prisiminiau, jog tikrai esu ją matęs anksčiau. Ji dalyvavo 
keliose mūsų liturgijose ir drauge su kitais naujakrikštais sėdėjo prie 
Mokytojo kojų, gilindamasi į gnostikų filosofijos nuostatas. Tačiau 
neatmenu, jog kada nors būčiau atkreipęs ypatingą dėmesį į šią mergi- 
ną. Niekad su ja nešnekėjau. Ji tebuvo viena iš daugelio. 

— Mano vardas Kristina, — pasakė ji. Jos balsas buvo švelnus, tarsi 
muzika. — Ar galiu įeiti? 

— Maloniai prašom, —- atsakiau aš. — Tačiau, kaip pastebėjote, aš 
rengiuosi išvykti. 

— Vadinasi, jūs nebegyvensite popiežiaus dvare? 

— Žinoma. Manoji saulė nusileido. 

— Bet atėjus rytui patekės nauja saulė, — ištarė ji ramiai. Man pasi- 
rodė, kad tuose jos žodžiuose slypėjo Žymiai gilesnė ir svarbesnė reikš- 
mė. Galvą guldau, kad ji kalbėjo ne apie naujojo popiežiaus rinkimus, 
o apie kažką kita. Deja, tuo laiku aš nesupratau, kas tai. 

— Antros tokios saulės, kaip manoji, nebebus, — liūdnai ištariau. — 
Nebebus antro tokio žmogaus kaip Leonas. Aiman! Kai užgęsta saulė, 
visos mažesnės žvaigždės ir planetos, skriejusios jos spinduliuose, taip 
pat ima nykti, kol galiausiai pradingsta. Kai nebėra didžiosios saulės, 
nebėra ir šviesos. Leonas buvo mano didžioji saulė. 

— Taip, žinau. 

— Tu jį pažinojai? — paklausiau nustebęs. 

— Ne visai. Juk visi pažįsta popiežių, tiesa? 

— Visi žino apie jį, - pasakiau aš, — bet tai visiškai kitas dalykas. Aš 
Jį pažinojau asmeniškai ir mylėjau. 

Viešnia drąsiai perėjo per kambarį ir atsisėdo į krėslą prie mano 
rašomojo stalo. Tai buvo tas pats krėslas, kuriame aš visuomet sėdė- 
Jau, rašydamas šiuos užrašus. 

— Ko jūs čia ieškote? — pasidomėjau. 

Kuo ilgiau į ją Žiūrėjau, tuo labiau didėjo tas nesuvokiamas neri- 
mas mano sieloje. Tačiau niekaip neįstengiau suvokti, kas mane taip 
trikdo. Kas tokio buvo tose aukso garbanose, tame blyškiame ne- 
priekaištingame veide ar balso skambesy, kas mane taip žavėjo ir gąs- 

dino vienu metu. Taip, atvirai pasakius, aš išsigandau. Tik truputėlį. 
Tačiau kodėl? 

— Nežinau, kaip jūs priimsite naujieną, kurią turiu pasakyti, — pa- 
reiškė mergina. — Tai taip ilgai buvo slepiama nuo jūsų. Ak, patikėkit, 
aš čia niekuo dėta! Jis reikalavo! 

— Jis? 

— Mokytojas Andrejas de Kolinis. Jis manė, kad taip bus geriau. 
Sakė, kad turime palaukti. Tačiau dabar... dabar, kai Mokytojo nebė- 
ra... aš neturėjau kur... pas ką... tai kokia prasmė ilgiau laikyti šią pa- 
slaptį? 

— Kokią paslaptį? — pasiteiravau apstulbęs ir keistai nusigandęs. 

— Spėkite. 

— Ne, nespėliosiu. Aš neturiu laiko mįslėms, - suirzau. 

— Ką jūs ketinate daryti? 

— Daryti? 

— Na, žinote... su savo gyvenimu... ir panašiai. Kur jūs eisite? 

— O kodėl taip trokštate Žinoti? 

— Ak, patikėkit, aš turiu teisę Žinoti. 

— Apie kokias čia teises tauški? 

Ji keletą akimirkų žvelgė į mane savo didžiulėmis gražiomis aki- 
mis. Tuomet pastebėjau jose didžiulį liūdesį. 

Mergina švelniai pasakė: 

— Aš kalbu apie savo teises į globą, į išlaikymą, į draugystę ir para- 
mą. 

Aš papurčiau galvą: 

— Nesuprantu. 

Po trumpos, tačiau nepaprastai iškalbingos tylos, kurios metu aiš- 
kiai išgirdau beprotišką savo širdies plakimą, ji pasakė: 

— Kalbu apie teises, kurių gali reikalauti kiekviena dukra iš savo 
tėvo. 

O ne, ne... tik ne tai... 

Pagaliau ji ištarė: 

— Džiuzepe Amadoneli, aš esu jūsų duktė. 

Tie plaukai, tas veidas ir tas balsas — visa priminė Laurą. Šis suvo- 
kimas perskrodė mane tarsi (Jėzau Švenčiausias, to neįmanoma apsa- 
vargetos praturtėjimas, tarsi viso pasaulio garsų banga, užliejusi kur- 
čiojo, kuris staiga ėmė girdėti, ausis. Sukrėtimas buvo ir jaudinantis, 
ir gąsdinantis. Kurį laiką neįstengiau pratarti nė žodžio. Priblokštas 

tylomis pažvelgiau į ją. Ir dar kartą tose mielose akyse atradau savo 
mylimos Lauros žvilgsnį. Kaip tai galėjo nutikti? Dėl Dievo meilės, 
kaip? 

— Tik Mokytojas apie tai žinojo, - pasakė mergina vardu Kristina. 
— Kai paaugau, jis viską papasakojo: kas aš esu, kas jūs toks. Sužino- 
jau, kas nutiko mano motinai. Nesuprantu, kodėl Mokytojas nepano- 
ro, kad jūs taip pat Žžinotumėt, tačiau privalėjau gerbti jo valią. Aš... aš 
jam dėkinga už viską... Jis rūpinosi manimi, prižiūrėjo, suteikė prie- 
globstį ir saugojo. 

— Gyvenai pas jį? 

— Taip. Kai mane paleido iš kalėjimo. 

— Ir Mokytojas tikrai nenorėjo, kad aš apie tai Žinočiau? 

— Ne. 

— Bet... bet šito negali būti! Tu tik pažvelk į mane, Kristina! Pa- 
žvelk į mane... O kokia tu gražuolė!.. Aš netikiu... 

Tuomet pajutau jos nekantrumą ir užsispyrimą: 

— Ak, liaukitės! - įtaigiai sušuko mergina. - Jūs privalote patikėti. 
Privalote! 

— Privalau?- nusistebėjau aš. 

— Be jūsų... be jūsų aš daugiau nieko neturiu... 

— Vaje, mieloji, tuomet tu tikra vargšelė, - pasakiau aš. 

— Ne! Aš turiu tik jus. Kur man dabar eiti, ką veikti be jūsų? Nega- 
lite imti ir atsižadėti manęs... negalite taip nusigręžti... 

— Bet aš visiškai svetimas tau žmogus, Kristina! 

Ji lėtai papurtė galvą ir nusišypsojo. 

— Ne visiškai, — ištarė ji. - Žinau apie jus bemaž viską. Mokytojas 
man papasakojo. Jis persakė tai, ką išgirdo iš mano motinos. 

— Aš negaliu būti tavo tėvu. Tu suklydai. 

— Ar pamenate tą naktį, kai aš buvau pradėta? — nuskambėjo švel- 
nus jos balsas. 

Staiga man pasidarė nežmoniškai karšta ir nejauku. Suirzau. 

Kristina kalbėjo toliau; 

— Tai nutiko Mokytojo namuose, tiesa? Mano senelio namuose! 
Šitaip mano mama ketino perteikti jums pažinimą, kurį turėjote įgyti, 
kad jo atsižadėtumėt. Juk toks buvo jos mokymo būdas, tiesa? Moky- 
tojas man sakė. Sakė, kad pati mama tapo jūsų mokytoja ir suteikė 
pažinimą. Jūs mylėjotės su mano mama Laura. 

— Vieną vienintelį kartą, - atsakiau Kristinai. Mano akyse kaupėsi 
ašaros. 

— To užteko. Tą naktį aš buvau pradėta jos įsčiose. 

— Mes net neketinome... net nemanėme pradėti kūdikį. Niekada. 
Vienintelė kūniškų malonumų pažinimo esmė, kaip pati sakei, vėles- 
nis jų atsižadėjimas. Susilaikant arba paniekinant pačią tokių malonu- 
mų paskirtį. Mums net nebūtų kilusi mintis turėti vaiką. 

— Nieko nežinau apie jūsų mintis ir ketinimus, — pareiškė Kristina, 
— tačiau puikiai Žinau du dalykus: jūs mylėjote mano motiną... 

— Labiau nei: bet kurį kitą Žmogų šiame pragaro pasaulyje! — sušu- 
kau aš. 

— ..0 mano motina mylėjo jus. Antra, mano gimimas atnešė jai 
daug džiaugsmo. Mokytojas dažnai apie tai pasakodavo. 

— To negali būti... 

— Tačiau taip yra. Aš gimiau, kai mama vis dar sėdėjo kalėjime. Ar 
niekada nesusimąstėte, Džiuzepe Amadoneli, kodėl ji tiek ilgai laukė 
mirties? 

— Niekada nepagalvojau... 

— Tai dabar pagalvokit. Galvokit! Kol mano mama buvo nėščia ir 
dar kurį laiką po gimdymo jos niekas nelietė. Nėščių moterų ir moti- 
nų, žindančių kūdikius, niekas nedegina. Gyvenau su ja skurdžioje 
kalėjimo vienutėje. Ak, mano vargšė mama! Ji augino mane, kaip iš- 
manydama. Kai buvo nuspręsta, jog aš pati įstengsiu pasirūpinti savi- 
mi, mamą sudegino, o mane paleido. Atsidūriau laisvėje. Mane pri- 
glaudė senelis. Nuo to laiko ir gyvenau jo namuose. Žinia, Inkvizicija 
labai troško įgrūsti mane į vienuolyną, kurio seserys — geros ir pamal- 
džios moterėlės — augina nuteistųjų eretikų vaikus ir rūpinasi jais. Ta- 
čiau senelis sugebėjo papirkti komisijos, kuri tvarko panašias į maną- 
ją bylas, pirmininką. Tas žmogus buvo prancūzas Bertranas Suzenas. 
Neabejoju, jog senelis žinojo, kad kadaise pirmininko giminėje nesti- 
go prijaučiančių katarams. Kaip ten būtų, jis leido Mokytojui rūpintis 
manimi. O tos vienuolės tikrai būtų gundžiusios tapti viena iš jų. 

— Ir visus tuos metus... aš nieko nežinojau... 

— Juk matydavot mane gana dažnai susibūrimuose, apeigose... 

— Taip. Aš nieko nežinojau. 

— Iš kur jūs galėjot žinoti? Juk sakiau, kad Mokytojas nenorėjo 
atskleisti paslapties. 

— Šito aš niekaip nesuprantu, — nuoširdžiai prisipažinau. 

— Aš taip pat. Tačiau manoji pareiga — ne suprasti, o paklusti. Juk 
jis buvo ne tik Mokytojas, bet ir senelis, kuris išgelbėjo man gyvybę. 

Dabar jo nebėra. Jeigu ir jūs atstumsite mane, liksiu visiškai viena it 
pirštas. 

Pagaliau tas nesuprantamas ir neapčiuopiamas jaudulys sielos gel- 
mėse sprogo ir ištiško it muilo burbulas saulės spinduliuose. Šilta banga 
užliejo mano protą ir širdį. Aš puoliau ant kelių ir įsikniaubiau į jos 
skverną. Tas kvapas, prisilietimas ir jauno, švelnaus kūno šiluma virto 
Lauros prisikėlimu, Lauros sugrįžimu ir Lauros atgimimu. 

— Aš niekada tavęs neatstumsiu, brangiausioji mano, - ištariau verk- 
damas. — Girdi? Niekada. 

Ji sugriebė mano galvą blyškiomis, grakščiomis rankomis ir kils- 
telėjo ją link savojo veido. Kristinos skruostais taip pat tekėjo ašaros. 

— Ak, kaip aš meldžiau Viešpatį, kad jūs ištartumėt šiuos žodžius, 
— pasakė ji. — Kaip aš kas naktį kankinausi vien pagalvojusi, kad neiš- 
tarsite jų. 

— Daugiau nesikankink, nes aš juos ištariau. Niekada tavęs nepa- 
liksiu. Niekada. Mes būsime drauge. Tu ir aš. Rūpinsimės vienas kitu, 
prižiūrėsime... mylėsime vienas kitą... 

— Kaip dera tėvui ir dukrai, - pasakė Kristina. 

Tėvas ir dukra. Tie žodžiai priminė maldą. Jie ir buvo malda. Mal- 
da, kuri daro stebuklus. Kuri neįmanomą dalyką paverčia svajone, o 
tą svajonę — nuostabia ir stulbinama tikrove. Ir aš iškart supratau, ką 
reiškia Dovydo psalmės žodžiai: Mano taurė sklidina.! 

Pakėliau galvą ir susirangiau prie Kristinos kojų. 

Tą akimirką dar kai ką suvokiau: staiga pradingo visi šešėliai, tem- 
dę mano meilės Andrejui de Koliniui tyrumą, ir spragos, neleidusios 
įsisąmoninti Mokytojo veiksmų. Dabar aišku. Tai dėl jos, mano duk- 
ters, jis taip nenorėjo gelbėti Lauros iš San Andželo tvirtovės. Moky- 
tojas žinojo, kad jo dukra ten ne viena. Kad vienutėje taip pat yra 
Kristina. Kaip Andrejas turėjo baimintis dėl anūkės gyvybės! Tik pa- 

"galvokite, kas galėjo nutikti vaikui, jeigu Laura būtų išplėšta iš laužo 
liepsnų. Siaubas! O jeigu vietoj motinos būtų sudeginę dukrą? Moky- 
tojas taip pat žinojo, kad nepaisant Lauros lemties, Kristiną paleis. 
Kaip jis galėjo Žaisti su ugnimi, kai mudu su Donu Džiuzepe šitaip 
skubinome? Mokytojas žinojo (koks baisus 1r nepakeliamas tas žino- 
jimas!), kad motinos mirtis reiškia vaiko laisvę. 

Net nepajutau, kaip kažkur pasąmonėje aiškiai nuskambėjo žodžiai: 
Andrejau, Andrejau, kaip smarkiai aš suklydau. 


' Eilutė iš 23-i0si0s Dovydo psalmės (Pirmoji psalmių knyga). 

Giliausioje širdies kertelėje aš vis dar tikėjau, kad pamišimas už- 
valdė tą kilnią sielą. Tačiau ir aptemus protui Andrejas rūpinosi duk- 
ters saugumu. Toje kertelėje aš sukalbėjau atgailos maldą. 

Tuomet, šluostydamasis atbula ranka ašaras, vėl prabilau į Kristiną. 

— Aš tau dar nesakiau, tačiau privalai žinoti, jog nusprendžiau grįŽ- 
ti ten, iš kur esu kilęs. Toji vietovė nesvetinga ir žiauri. Žmonės ten 
gyvena sunkiai, todėl yra tokie pat nesvetingi ir žiaurūs. 

Ji atsiduso. 

— Tas neturi jokios reikšmės, — pareiškė Kristina. — Svarbiausia, 
kad būsime drauge. 

— Taip, drauge. 

— Iš tikrųjų visa kita šiame pasaulyje yra nesvarbu. 

Kiek patylėjęs, aš pasakiau: 

— Nusprendžiau sugrįžti; nes ten laukia tamsos kupinas gyveni- 
mas. Tamsesnio neįmanoma įsivaizduoti. Todėl verkiant reikalinga mū- 
sų šviesa! Šviesa, kurią skleidžia gnostikų mokymas. Manau, jog toje 
tamsoje man pavyks pasėti tiesos sėklas. Tapsiu tikrosios tiesos lieps- 
na, kuri palaipsniui nušvies visus skurdo ir purvo pritvinkusius kam- 
pelius. Šviesti ir spinduliuoti - toks mano tikslas. 

— Aš puikiai suprantu, apie ką jūs kalbate, tėve. 

Kai ji ištarė „tėve“, mane apėmė neapsakomas pasididžiavimo ir 
nuostabos jausmas. 

Tačiau vis tiek pasakiau: 

— Ak, mano mielas vaikeli, iš kur tu gali suprasti? 

Mano didžiam džiaugsmui išgirdau tokį atsakymą: 

— Suprantu, nes jau seniai laikausi tų pačių gyvenimo nuostatų. 
Mano vargšė mama buvo ir pirmoji mokytoja, kuri skleidė šviesą ka- 
lėjimo patamsiuose. O vėliau, kai išėjau į laisvę, mano dvasiniu auk- 
lėjimu rūpinosi mokytojas. Prieš keletą metų iš jo rankų priėmiau gnos- 
tikų krikštą. Aš taip pat esu šviesos vaikas. 

— Ar sugebėsi ištverti tokį varganą gyvenimą, kuris mūsų laukia? 
Ar nebus per sunki užduotis? 

Truputį patylėjusi, ji atsakė tvirtai ir ryžtingai: 

— Žinau, kad sugebėsiu. Toks mano noras. 

— Ak, Kristina! 

— Tėve. 

— Skurdas mums negresia. Pinigų, kuriuos turiu, užteks abiems. 

— Apie skurdą liudija ne tuščia piniginė, o sielos dykynė. 

— Kaip ten būtų, mums nieko nestigs. Nuo šiol privalome visas 
Jėgas atiduoti sielovados darbui. Tai nelengva, Kristina... 

— Žinau. Tačiau mudu turėsime vienas kitą. 

— Aš galvojau... laikui atėjus... įkurti naują broliją. Juk būtų puiku! 
Tikriausiai tokių kaip aš yra ir daugiau: aštraus proto ir neramios dva- 
sios sielų, kurias kankina tūkstantis ir vienas klausimas, tačiau jos 
atsidūrusios grubaus ir vargano nemokšiškumo gniaužtuose. Kodėl 
negali būti kitų džiuzepių amadonelių, kurie laukia, kad juos kas iš- 
gelbėtų iš Trasteverės pragaro (kaip aš kadaise laukiau, o mane i1šgel- 
bėjo... tavo motina)? 

— Mūsų laukia nuostabus darbas! - sušuko Kristina ir suplojo katu- 
Čių. 

— O kai mudu nuvargsime, mano mieloji... kai pasaulio bėdos mums 
pasirodys per sunkios, o sieloms reikės atilsio, galbūt tuomet mudu 
išeisime. Tik tu ir aš. Išeisime į sodybą (kurią būtinai nupirksiu), snau- 
džiančią kalvų apsupty. Apie ją žinosime tik mudu. Ten, toli nuo Tras- 
teverės purvo ir skurdo, sėdėsime drauge vakarais ir skaitysime di- 
džiųjų tiesos mokytojų raštus... 

— Dainuosime dainas... 

— Deklamuosime poeziją... 

— O, taip, mes dainuosime drauge! 

Tvirtai apsikabinome. Mūsų skruostai buvo šlapi nuo ašarų. Tai 
Juokėmės, tai verkėme, neįstengdami sulaikyti to jausmų antplūdžio, 
kuris liejosi per kraštus. 

Tuomet lėtai atsitraukiau ir, dar kartą pažvelgęs į ją, pasakiau: 

— Ar taip gali būti? Ar tikrai tai įmanoma? 

Ji linktelėjo ir nusišypsojo. 

— Taip, —- atsakė Kristina nepaprastai švelniu ir meiliu balsu. - Tai 
įmanoma. Aš tikrai esu jūsų dukra, Džiuzepe Amadoneli. 

— O aš esu tavo tėvas, Kristina. 

— Taip. 

— Ak, jūs tik pažvelkit į ją! Jūs tik pažiūrėkit! Tikra gražuolė! Tu 
labai panaši į savo mamą. Tiesiog stebuklas, kad iš tokio sulamdyto ir 
susisukusio luošio sėklos išaugo akį veriantis Žiedas, saldus vaisius... 

Kristina nusijuokė ir pasakė: 

— Tėve, tam, kad atsirastų trečias, reikalinga pora. 

— Teisingai. Nors didysis filosofas Tomas Akvinietis tvirtina, kad 
moteriškos lyties kūdikis tėra paprasčiausias atsitiktinumas. Kitaip ta- 
nant, gamtos klaida, kurią tikriausiai sąlygojo šiltas pietų vėjas. „Gydy- 

tojas“ Tomas taip pat sako, kad moteris neturi jokios reikšmės vyro 
sėklai ir esanti paprasčiausia talpykla jai augti ir vystytis. Tai šventojo 
žodžiai. 

— Ir jūs tikite jais? 

— Neką daugiau, nei pareiškimu, kad mėnulis padarytas iš ožkos 
sūrio! 

— Ir neką daugiau, nei paistalais, jog žvaigždės yra deimantai! 

— Bet vis tiek, Kristina... taip sunku patikėti, jog toks pabaisa, kaip 
aš, yra tavo tėvas. 

— Jūs nesate pabaisa. Jūs... mano tėvas ir... aš jus myliu. 

Vos ji ištarė šiuos žodžius, manyje kilo tokia galinga jausmų aud- 
ra, kad keletą akimirkų neįstengiau ištarti nė žodžio. Stengiausi neiš- 
siduoti. 

Kristina pasilenkė ir, prispaudusi savo švelnias, putlias lūpas prie 
mano grubaus skruosto, meiliai pabučiavo. 

— Aš irgi, — pagaliau išlemenau drebančiu balsu, — irgi tave myliu, 
Kristina. Myliu ir niekad tavęs nepaliksiu. 

— Vadinasi, visa kita — nesvarbu? 

— Nesvarbu! Visiškai nesvarbu! 

Ir mudu dar kartą apsikabinome. 

Po kiek laiko ji švelniai, bet tvirtai pasitraukė nuo manęs ir grakš- 
čiai atsistojo. 

— Ar man pavyko išsklaidyti jūsų abejones? 

Aš linktelėjau. 

— Taip, visiškai. 

— Tuomet naujas mudviejų gyvenimas kartu prasideda. 

Ir dar sykį aš neįstengiau sulaikyti ašarų. 


Atėjo metas atsisiveikinti su jumis visais (kad ir kas būtumėt). Bet 
prieš tai norėčiau, kad perskaitytumėt manąjį gnostikų tikėjimo tiesų 
paliudijimą. O tada elkitės, kaip išmanote: svarstykite, priimkite arba 
atmeskite. Man svarbiausia užrašyti, nes vis dažniau apima laikinumo 
ir nuolatinio kitimo jausmas. Manau, jog neįstengčiau jo atsikratyti, 
net apsitaisęs graikų statula, kaip tą mėgdavo daryti vargšelis Serapi- 
ka, dabar pūvantis kalėjime. Žinoma, aš atradau naują gyvenimo pras- 
mę - Kristiną. Ji visuomet bus lyg įsikūnijimas amžinųjų tiesų: teisy- 
bės, grožio, meilės ir ištikimybės. Tačiau norėdamas išsaugoti vidinį 
savasties ir tikrovės pojūtį (nes daugybė mano gyvenimo nutikimų 

panašūs į sapną!), privalau turėti rankose kažką, kas apčiuopiama, tik- 
ra, surašyta juodu ant balto. Kad pažvelgęs ištarčiau: „Taip! Čia sura- 
šyta mano gyvenimo esmė! Čia visas aš!“ Arba, kaip kadaise didžiai 
narsiai, bet neapdairiai pareiškė tas kvaištelėjęs vienuolis Liuteris: Zoks 
yra mano nusistatymas. Kitaip aš negaliu!. 


CREDO* 

Tikiu į vienintelį tikrąjį Dievą, Visagalį Tėvą, kuris yra danguje, 
šlovingos šviesos karalijoje ir kuris pats yra Amžinasis Kūrėjas tos 
karalijos. Iš jo meilaus prieglobsčio mes nupuolėme ir nupuolėme ant 
šios Žemės ir į šį pasaulį, kurio Tėvas nesutvėrė. Nes ši žemė ir šis 
pasaulis yra nebūtis, kupina nebūties vargo ir kančių. O mylimiausias 
Jėzaus mokinys savo Evangelijoje patvirtina: 


Omnia per ipsum facta sunt; et sine ipse factum est nihil, 
guod factum est.“ 


Gnostikai šiuos žodžius verčia ir aiškina kiek kitaip, nei visuotinai 
priimta. Bažnyčia šias eilutes supranta taip: „Ir be jo neatsirado nič- 
nieko“. Antra vertus, mūsų mokslas skelbia, jog : „Ničniekas atsirado 
ir jis atsirado be jo“. Kiekvienas vertimas yra skirtinga interpretacija. 
O kaip gi kitaip? Taigi, nebūtis, kuri yra mūsų pasaulio pragaras, buvo 
sutverta be dieviškojo Žodžio. Tai netgi ne „mūsų“ pasaulis, nes mes 
Jame svetimi ir esame tik tremtyje. Mūsų ištakos ir tikrieji namai yra 
Tėvo šviesos karalystė, nes pasaulį, kuriame gyvename sutvėrė Tėvo 
priešas — Velnias. Tai jis sukūrė visą medžiaginį pavidalą, kūnišką 
gyvenimą ir poreikius, augimą, senėjimą ir mirtį. 

Tikiu į dieviškąjį žodį, Jėzų Nazarietį, kuris yra Kristus, siųstą Tė- 
vo atskleisti mums tikrąją pasaulio, į kurį mes ištremti, prigimtį. Var- 
dan mūsų Jėzus nužengė iš savo Tėvo šviesos karalystės į tamsų ir 
purviną kūniškąjį pavidalą. Kaip pažymi didysis Valentinas, mokyda- 
mas tiesos, Kristus ir pats mokėsi kantrybės. Tačiau jis niekad nepasi- 
davė kūno vergystei. Netgi tuomet, kai jo kūnas mirė ant kryžiaus, 
dvasia sugrįžo gyventi pas Tėvą. Savo mirtimi Jėzus apgavo mirtį ir 


' Autentiški Martyno Liuterio žodžiai (vok. Hier steh'ich, ich kann nicht anders), 
kuriais jis baigė savo kalbą Vormse sušauktame seime. 

* Tikiu (/ot.); glaustas religijos dogmų išdėstymas, tikėjimo išpažinimas. 

* Visa per jį atsirado, ir be jo neatsirado ničnieko, kas yra atsiradę (/ot.); Jn 1,3. 

nugalėjo kūną. Jo mokymas yra Tiesos žodis, nes tas žodis yra iš Tė- 
vo, one iš žydų Dievo. Žydų dievas yra Jahvė-Jaldabaotas, šio pasau- 
lio sutvėrėjas (sau pačiam leidus!) ir Velnias. Todėl žydai nekentė Kris- 
taus ir prikalė jį prie kryžiaus. Tačiau jis - Amžinai Gyvenantis, kurio 
šlovė yra pas.jo Tėvą ir bus taip per amžius. 

Tikiu į visų šio pasaulio, kuris yra pragaras, dalykų sugedimą. Ti- 
kiu į valdžios, karalysčių, kunigaikštysčių, valstybių ir tautų sugedi- 
mą. Aš tikiu į Šventosios Romos Bažnyčios sugedimą, nes ji pamynė 
Tiesos žodį iš Išganytojo Jėzaus ir iškreipė jo mokymą. 

Jėzus pasakė: Medį pažinsi pagal vaisius. Šventosios Romos Baž- 
nyčios vaisiai yra supuvę. 

Šventajame Rašte skaitome, kad Šėtonas pasiūlęs Jėzui visas pa- 
saulio karalystes, kad tik šis nusilenktų ir garbintų jį. Argi tai nereiš- 
kia, jog tos karalystės priklausė nelabajam? Kaip kitaip jis būtų jas 
siūlęs? Juk negali atiduoti to, kas tau nepriklauso. 

Tikiu į žmonių sugrįžimą savo Tėvo prieglobstin. Nes iš kur nu- 
puolėme, ten vėl pakilsime. O tą pasieksime per žinojimą - gnozę. Per 
dvasinių tiesų, kurias mums paliko Išganytojas Jėzus, suvokimą ir tų 
žinių pritaikymą gyvenime. Tikiu, jog pagaliau visa tamsa bus nuga- 
lėta ir išnyks visam laikui. Kad šviesa švęs pergalę per amžių amžius. 

Kaip yra pasakęs evangelistas Jonas: 


Et lux tenebris lucet, et tenebrae eam non comprehenderunt.! 


Šviesa visuomet švietė tamsoje, o tamsa jos nesuvokė ir nenugalė- 
jo. Ir šitaip bus: šviesa ir toliau švies. Kartais pačiose netikėčiausiose 
ir keisčiausiose vietose. 

Pabaigoje palikau jums vienintelį klausimą. Bet prieš tai gerai ir 
įdėmiai apsidairykite. Pažvelkite į šį pasaulį be išankstinio nusistaty- 
mo ir dorai jį įvertinkite. Ar matote, kiek jame kančių, vargo ir blo- 
gio? Dabar paklauskite savęs: Ar šį pasaulį tikrai sukūrė Dievas? 

Nenustebčiau, jei paaiškėtų, kad jūs taip pat gnostikas. 

Daugiau nebėra apie ką rašyti. Neilgtrukus šv. Petro soste sėdės 
naujas šeimininkas (tikėkimės, jo subinės bėdos bus mažesnės, nei 
Leono), ir man nevalia ilgiau pasilikti rūmuose. Dar tiek visko reikia 
susikrauti. Kaip liūdna regėti daiktus, kurie primena Leoną: popie- 
žiaus šlepetes, papuošalus, didinamąjį stiklą su auksine rankenėle, netgi 


! Šviesa šviečia tamsoje, bet tamsa jos nesuvokė (/ot.); Jn 1,5. 

seną stiklinį indelį su skaistuolės šlapimu ir retomis žolelėmis. Pa- 
prastai, mirus popiežiui jo kamerherai sukelia tikrą audrą ir grobia 
viską, kas pasitaiko po ranka. Kol yra laiko, jie stengiasi prisigrūsti 
pilnas kišenes popiežiaus turto. Dėkui Dievui, Džulijus de Medičis 
pasirūpino, kad šįsyk taip nenutiktų. Visi pasiėmė tik tai, kas jiems 
priklauso, ir basta! Leonas nusipelnė tokios pagarbos. Žinau, jog mu- 
du su Leonu dar kažkada susitiksime. Tik ne šioje pamazgų duobėje. 
Tai bus kažkur visai greta spindinčio dangiškojo Tėvo. O kai susitik- 
sime, aš atsiklaupsiu prieš jį ir išsakysiu du dalykus: savo dėkingumą 
ir atsiprašymą. Tačiau, kol ateis tas metas, aš /abai ilgėsiuos Leono... 

Vieną dieną aš papasakosiu savo dukrai Kristinai viską apie Leo- 
ną. Papasakosiu viską, 0 ji mane supras. Ji supras ir atjaus mano siel- 
vartą. Kaip galėtų būti kitaip? Juk aš nužudžiau žmogų, kurį mylėjau! 
Tam, kad išsaugočiau filosofiją, pagal kurią dabar gyvename. 

Mes, italai, mėgstame sakyti: Arrivederci!'. Man atrodo, kad šis 
žodis Žymiai gražesnis ir ne toks skausmingas, kaip šaltas ir bukas 
„Viso...“ Ar mūsų keliai dar susikirs šiame tamsos ir netikrumo pa- 
saulyje? Daugių daugiausia galiu pasakyti: 

Kas žino? 


Vatikanas, Roma, 
1521 m. gruodžio 28-oji. 


FINIS* 


"Iki pasimatymo! (it.). 
* Pabaiga (lot.). 


Davido Madseno paslaptis 


Išskirtinis interviu Lietuvos skaitytojams 


Kas slepiasi po Davido Madseno slapyvardžiu, iki šiol nežinoma. 
„Oficialioji“ autoriaus biografija skelbia, jog tai — garsus danų kilmės 
filosofas ir teologas, gimęs Londone. Didžiąją vaikystės dalį jis pra- 
leido Kopenhagoje, kur gyvena ir dabar (nors taip pat turi namus Lon- 
done bei Romoje). Madsenas tvirtina, kad labai anksti susidomėjo ezo- 
terika, erezijomis (t.y. religinėmis srovėmis, prieštaraujančiomis Baž- 
nyčiai), okultizmu ir mistika. Tačiau ypatingo autoriaus dėmesio susi- 
laukė filosofijos koncepcija, vadinama „dualizmu“, ir bene ryškiausi 
jos atstovai — krikščionių gnostikų sektos (pvz., katarai). Nieko nuo- 
stabaus, kad jaunystėje Madsenas išvyko į Romą, kur ėmėsi studijuoti 
didžiųjų gnostikų mokytojų raštus. Jaunuoliui buvo suteiktas leidimas 
naudotis Vatikano bibliotekos fondais. Taigi Madsenui teko laimė su- 
sipažinti su daugybe senovinių tekstų, kurie paprastiems mirtingie- 
siems neprieinami. Po aštuonerius metus trukusių studijų gimė pirma- 
sis autoriaus darbas Gnostikų soteriologijos principai. 

Baigęs mokslus, būsimasis rašytojas vėl grįžo į Kopenhagą. Čia 
įnoringasis likimas pateikė autoriui dar keletą išbandymų (mirė tėvas, 
garsus danų antikvaras, prasidėjo nesutarimai su motina dėl palikimo, 
Madsenas galutinai nusivylė liuteronų bažnyčia, todėl netrukus tapo 
Skandinavijos liberaliųjų katalikų bažnyčios nariu), kuriuos Madse- 
nas sėkmingai atlaikė. Jis nesėdėjo sudėjęs rankų. Tęsė akademinį darbą 
1r derino jį su dvasininko pašaukimu. 

1994-ųjų kovą Budapešto universiteto profesorius Tomaszas Vin- 
kary's paprašė Davido Madseno išversti į anglų kalbą ir parengti spau- 
dai Džiuzepės Amadonelio, nykštuko, gyvenusio XVI a. Romoje, pri- 
klausiusio gnostikų sektai ir tapusio artimu popiežiaus Leono X drau- 
gu, memuarus. Profesoriaus atrastas rankraštis nepaprastai sudomino 
Madseną. Visų pirma užrašuose buvo daugybė dualistinio pobūdžio 
filosofinių apmąstymų. Antra, Džiuzepė Amadonelis savo kūrinyje 
aprašė du įšventinimo į gnostikų broliją ritualus, iki tol visiškai neži- 
nomus mokslininkams ir ekspertams. Todėl Davidas Madsenas mielai 
ėmėsi darbo, ir 1995-ųjų kovą britų leidykla „,„Dedalus“ išleido knygą 
Slaptieji neūžaugos gnostiko užrašai. 

Šios knygos pasirodymo Lietuvoje proga pateikiame išskirtinį in- 
terviu su užrašų „vertėju“ Davidu Madsenu. 


— Lietuvių skaitytojas puikiai žino Umberto Eco, Patricką Sūskin- 
dą, Gabrielį Garcią Marguezą, Salmaną Rushdie, tačiau jie visiškai 
nepažįsta Davido Madseno. Kiek jums metų? 

— Kiek man metų? Mano kūnas — penkiasdešimties metų vyriškio, 


*-1 vue) 


go septyniasdešimtmečio senolio. Tai tobulas derinys. 


— Savo kūrinius pasirašinėjate slapyvardžiu. Kodėl? 

— Taip, Davidas Madsenas yra slapyvardis. Juo dangstausi todėl, 
kad kai kurie žmonės galbūt nesuprastų, kodėl rašau tokius romanus. 
Nenoriu, kad jie nerimautų. Stengiuosi palengvinti jų gyvenimą, o ne 
savąjį. 

— Kadaise didžiausiu šiuolaikinės postmodernistinės literatūros mis- 
tifikatoriumi buvo laikomas Umberto Eco. Jūs žengėte dar toliau. Kiek 
yra tiesos jūsų „oficialioje“ biografijoje? 

— Labai gaila, tačiau Davido Madseno biografija, skelbiama 
oficialiai, išties yra mistifikacija. TIKRASIS Davidas Madsenas lieka 
mįslė. 

— Kada pradėjote rašyti? 

— Pamenu, jog pirmuosius apsakymus ėmiau rašyti būdamas devy- 
nerių ar dešimties metų. Dar prisimenu, jod tada parašiau detektyvinę 
istoriją apie žmogžudystę Kinijoje (kodėl pasirinkau būtent šią šalį, 
neįsivaizduoju). Tai buvo penkių puslapių apsakymas, tad tikrai nieko 
įspūdinga. 


— Ar jūs pats mėgstate gaminti? 

— Taip, aš mėgstu gaminti. Manau, jog esu puikus virėjas. Mano 
mėgiamiausias patiekalas - kepta antis. Taip pat valgau ir gaminu daug 
žuvies patiekalų. Niekuomet nevalgau jautienos ar avienos. Tikriau- 
siai pirmenybę teikiu itališkai virtuvei. Dažnai tenka gaminti savo drau- 
gams. 


— Kokia didžiausia jūsų vaikystės svajonė? 

— Vaikystėje puoselėjau dvi didžiules svajones. Jos abi išsipildė. 
Vieną galiu papasakoti: dar būdamas mažas berniukas įsivaizdavau 
lentynoje sudėtas paties parašytas knygas, išleistas kitomis kalbomis. 

Taip ir įvyko. Antroji vaikystės svajonė pernelyg asmeniška, todėl jos 
nepasakosiu. 


— Su kuo iš garsenybių (tiek mirusiųjų, tiek gyvųjų) norėtumė pa- 
pietauti? 

— Norėčiau papietauti su: 

a) Benjaminu Brittenu — nes man patinka jo muzika; 

b) Richardu Straussu - dėl tos pačios priežasties; 

c) Carlu Jungu - nes norėčiau pasikalbėti apie jo filosofiją; 

d) Oscaru Wilde 'u - nes jis buvo sąmojingas, elegantiškas ir įdo- 
mus. O kadangi garsėjo dosnumu, tai tikriausiai sumokėtų ir už pie- 
tus. 

Deja, neįsivaizduoju, su kuo iš gyvųjų garsenybių norėčiau papie- 
tauti. 


— Seksas, narkotikai ir rokenrolas. Kas jus labiausiai žavi? 

— Seksas, narkotikai ir rokenrolas? Nė vienas šių dalykų manęs 
nežavi. Seksas vargina, narkotikai — žalingi, o rokenrolas — pernelyg 
triukšmingas. Man patinka kiti dalykai. 


— Kokias žmogaus (vyro ar moters) savybes labiausiai vertinate? 

— Patinka žmonės, kurie: a) pasižymi fiziniu grožiu; b) pasižymi 
įdomiu ir sąmojingu mąstymu; c) yra gero, švelnaus būdo. Pastarieji 
mane traukia labiausiai. Lytis čia neturi jokios reikšmės. Šiuo metu 
mano gyvenime nėra „to vienintelio žmogaus", jeigu apie tai norėjote 
paklausti. 


— Ar Davidas Madsenas turi daug draugų? 
— Taip, aš turiu nemažai draugų ir man patinka bendrauti su žmo- 
nėmis. Gyvenu vienas, tačiau nesu vienišas. 


— Ar skaitote lovoje? 

— Žinoma, kad skaitau lovoje. Kiekvieną vakarą. Juk šitaip daro 
visi, tiesa? Paprastai kokią lengvo pobūdžio literatūrą. Pavyzdžiui, 
detektyvinį trilerį. Tačiau daug skaitau ir filosofinės bei psichologinės 
literatūros. 


— Jūsų mėgiamiausias gėrimas? 

— Mėgiamiausias gėrimas — raudonas vynas. Tačiau ypač geros rū- 
šies. Esant progai, pasilepinu šampanu. Labiausiai nekenčiu viskio, 
kurio net neragauju. Taip pat geriu daug itališkos kavos. 

— Ar rūkote? 
— Taip, aš rūkau. Marlboro cigaretes. 


— Mėgiamiausias menininkas. 

— Mano mėgiamiausias menininkas? Nelabai mėgstu šiuolaikinį 
meną. Labiau vertinų klasikinį. Taip pat ir klasikinę muziką. 

— Ar žiūrite televiziją? 

— Taip, aš žiūriu televiziją. Taip pat vaizdajuostes ir DVD. Turiu 
didžiulę filmų kolekciją. 


— Mėgstate keliauti? 

— Tiesą pasakius, keliauju nemažai, nes turiu draugų įvairiausiuose 
pasaulio kampeliuose: Los Andžele, Ciuriche, Varšuvoje, Kopenha- 
goje, Singapūre ir Ouklende. Visuomet atostogauju su draugais. Man 
pati gražiausia šalis yra Naujoji Zelandija. Mėgstu keliauti. Lietuvoje 
dar nebuvau... 


— Kas turėjo didžiausią įtaką jūsų gyvenime? 
— Didžiausią įtaką mano gyvenime turėjo ir įkvėpimo šaltinis buvo 
knygos bei muzika. 


— Kokia yra įprasta Davido Madseno diena? 

— Įprasta Davido Madseno diena? Tai kad jos visos skirtingos. Ry- 
tais nemėgstu keltis anksti, nors kartais esu priverstas, nes laukia įvai- 
riausi susitikimai, pasimatymai ir t.t. Vakarais visuomet valgau. Pa- 
prastai gaminu pietus savo draugams. Kasdien stengiuosi parašyti ne 
mažiau nei tūkstantį žodžių. Tačiau dažniausiai viskas nukeliauja šiukš- 
liadėžėn. 

— Jūsų mėgiamiausias filmas. 

— Anksčiau man labai patiko Artimi trečiojo laipsnio kontaktai. 
Stevenas Spielbergas puikiai išmano Bibliją ir Jungo psichologiją. Abu 
dalykai sumaniai panaudoti filme. Tačiau dabar aš linkęs teigti, jog 
labiausiai mėgstu Žiedų valdovo trilogiją. Manau, kad tai - nepakarto- 
jami filmai. Man taip pat patinka penktojo ir šeštojo dešimtmečių fi/m, 
noir žanro juostos. 


— Ką Žinote apie Lietuvą? 

— Apie Lietuvą žinau nemažai. Turiu keletą draugų lietuvių (prieš 
porą dienų Londone kaip tik pietavau su draugu iš Lietuvos). Žinau, 
kad Lietuva yra geografinis žemyninės Europos centras. Ten nėra kal- 

nų ar beribių tyrlaukių. Tai romaus grožio upių, ežerų ir miškų kraš- 
tas. Iš istdrijos Žinau, jog po XIV-XV a., kai Lietuva buvo pasiekusi 
galybės ir įtakos viršūnę, ji ištisus šimtmečius kovojo su daugybe ag- 
resorių už savo laisvę ir nepriklausomybę. Taip pat Žinau, jog kai ku- 
rie architektūros paminklai yra jūsų nepriklausomybės simboliai. Pa- 
vyzdžiui, Trakų pilis. Garsusis gintaras, vadinamas „Baltijos auksu“, 
yra galingas lietuviškojo identiteto simbolis. Žinau, kad Lietuvoje ypač 
gajos liaudies kultūros tradicijos: dainos, pasakos, legendos. Galėčiau 
pasakoti ir pasakoti. Nustebtumėt, kiek daug aš žinau apie Lietuvą! 


— Ką dabar rašote? Ir ko palinkėtumėte lietuvių skaitytojui? 

— Šiuo metu redaguoju naująjį romaną. Jis apie Renesanso daili- 
ninką Karavadžą. Tuo pat metu rašau dar vieną knygą. Rašymas — 
vienatvės reikalaujantis užsiėmimas. Tačiau jis teikia ir nepaprastą ma- 
lonumą, kartais pranokstantį visus lūkesčius. Visiems savo skaityto- 
jams Lietuvoje, o ypač tiems, kurie įsitikinę, jog nešiojasi savy roma- 
ną ir trokšta jį parašyti, aš pasakyčiau štai ką: ,(Griebk jautį už ragų!“ 
(Paskutinę frazę rašytojas užrašė taip: Greeyepk yautee uzh ragoo!) 


— Dėkoju už pokalbį. 


Su romano „Slaptieji neūžaugos gnostiko užrašai“ 
autoriumi D. Madsenu bendravo vertėjas L. Ruzgys 

Klastinsas meilės Kelias namo 


CHARLES FRAZIER „ŠALTASIS KALNAS“ 


Įstabaus grožio romanas „Šaltasis kalnas“ — bene labiausiai išliaup- 
sintas pastarojo dešimtmečio Amenkos prozos kūrinys. Neatsitikti- 
nai kiekvienas knygos žodis atrodo kruopščiai parinktas — iš dalies 
remdamasis savo paties šeimos istorija, Charlesas Frazienis „Šaltąjį 
kalną“ rašė net septynerius metus. Jis niekur neskubėjo - literatūros 
sensacija tapo vėlai, būdamas 46-erių. Bet gimė knyga, kurios vertėjo 
laukti. Šedevras, kuriame susipina jaudinanti meilės istorija ir kvapą 
gniaužianti kelionė namo per negailestingą, 0 tuo pačiu nepaprasto 
grožio šalį. 


„Šaltasis kalnas“ apdovanotas Amerikos Nacionalinės knygos pre- 
mija — garbingiausiu JAV literatūros apdovanojimu. „Šaltasis kalnas“ 
įkvėpė „Anglo ligonio“ režisierių Anthony Minghellą sukurti to pa- 
ties pavadinimo romantinį epą, kuris 2004-aisiais buvo nominuotas 8 
„Auksiniams gaubliams“ ir net 7 „Oskarams“. 


www.obuolys.lt 

ANNIE PROULX „KUPROTAS KALNAS“ 
Kūrinys, įkvėpęs labiausiai išliaupsintą metų filmą 


Tikriausiai nesuklysime tvirtindami, jog visus svarbiausius šių metų 
kino apdovanojimus susišlavusį Ango Lee to paties pavadinimo filmą 
įkvėpęs „Kuprotas kalnas" yra vienas originaliausių ir nuostabiausių 
šiuolaikinės literatūros kūrinių. Daugelis pasaulio skaitytojų ir kritikų 
tvirtina, jog šis kūrinys — neabejotinas „Pulicerio“ premijos laureatės 
Annie Proulx šedevras. 


Tai kvapą gniaužianti istorija apie du kaubojus, kurios veiksmas 
rutuliojasi Vajominge, įstabaus laukinio grožio gamtos fone. Tai pa- 

draugystę, kuri tęsėsi daugiau nei dvidešimt metų. Draugystę, kun 
pamažu virto didžiausia jų paslaptimi ir brangenybe. 


Tai magiška liūdesio giesmė apie du žmonės, kune išvėrė viską, 
tačiau neatsilaikė prieš įnirtusį pasaulio nepakantumą. 


www.obuolys.lt 

Renesanso epocha, kurioje kūrė Leonardas da Vinčis, Rafaelis ir Mikelandželas, 
Davido Madscno knygoje vaizduojama be jokių istorinių nutylėjimų. Kokius ana- 
tomijos tyrimus vykdė Leonardas da Vinčis? Kokį paveikslą popicžiaus užsakymu 

tikrai inkvizicija buvo visagalė? Kas nužudė popicžių Leoną X? Ką slepia gnostikų 
evangelijos, neįtrauktos į Naująjį Testamentą? 

Sakau jums atvirai, 
aš neįstengiau suvokti, 
kodėl Žmogus, kuris sugebėjo 
sukurti tokius jausmingus, 
tobulus ir didingus meno kūrinius, 
eikvoja savo jėgas ir laiką 
pjaustinėdamas virtas akis ir 
prašinėdamas žmonių jam 
padovanoti savuosius palaikus. 
Ačiū Dievui, tai buvo mano 
pirmasis ir paskutinis susitikimas 
su Leonardu da Vinčiu. 

